
Summary. This study analyzes the theoretical and practical information from the perspective of 
different scientists in order to interpret and differentiate the concept of relational psychomotricity 
versus the model of cognitive psychomotricity. Therefore, an experimental research was conducted 
in which we observed the contribution of relational psychomotricity in the socio-affective dimension 
of typical children and children with special educational needs at the age of 3-6 years during 5 months. 
The results of the study allow us to validate a new program for prevention and modelling of unwanted 
behaviors in the educational environment, as well as the overall development of preschool children. 
Key-words: global development, inclusiveness, game, cognitive psychomotricity, relational 
psychomotricity, pre-school children. 


Rezumat. Studiul în cauză analizează informaţiile teoretico-practice din perspectiva diferitor savanţi 
în vederea interpretării şi diferenţierii conceptului de psihomotricitate relațională versus modelului 
psihomotricității cognitive. Cercetarea experimentală desfăşurată reflectă datele observaţionale 
privind contribuţia psihomotricității relaționale în dimensiunea socio-afectivă a copiilor tipici şi 
copiilor cu cerinţe educaţionale speciale la vârsta 3-6 ani în perioada de 5 luni. Rezultatele obținute 
au permis validarea unui nou program de prevenirea şi modelarea comportamentelor nedorite în 
mediul educațional, precum și dezvoltarea globală a copiilor cu vârstă preșcolară. 

Cuvinte-cheie: dezvoltarea globală, incluziune, joc, psihomotricitate cognitivă, psihomotricitate 
relațională, copii preşcolari. 


Introducere. Putem vorbi larg despre educaţie, prin viziunea instituțiilor 
preşcolare trecând prin aspecte foarte diferite, ne referim acum la diverse medii care 
privesc copiii şi dimensiunile acestora dorind să le influenţeze. În educaţie există multe 
dimensiuni, dar incidenţa lor în instituţiile preșcolare şi mai ales în primii ani, putem 
spune că există două, cele mai des discutabile fiind: dimensiunea intelectuală şi 
dimensiunea afectiv-emoţională. Obiectivul educaţiei fiind adesea unificarea acestor 
două dimensiuni în subiect pentru favorizarea dezvoltării globale. Pentru aceasta, 
instituțiile preşcolare trebuie să aibă la bază diferite resurse umane și materiale cu o 
metodologie specifică pentru a răspunde la unele provocări, cum ar fi incluziunea sau 
integrarea copiilor cu cerințe educaţionale speciale în mediul social. În ciuda marilor 
progrese realizate în pedagogie şi în toate domeniile de predare, complexitatea 


societăţii în care trăim şi realitățile sociale în care suntem cufundaţi, ne îngreunează 
actual integrarea lor în instituţiile preşcolare. 

Avem mari provocări în față: dorind să oferim copiilor noştri o dezvoltare 
armonioasă ca să fie mai fericiţi, transmițând valori care le vor permite să creeze şi să 
ducă o viaţă mai „plină” pentru toți. Pe de altă parte, realitatea inter-culturală în care 
trăim, tehnologia şi globalizarea lumii, pune noi provocări la care instituţia preşcolară 
trebuie să ofere soluţii şi mijloace pentru transformarea acesteia. 

Dorim să comunicăm că, psihomotricitatea relațională devine un model eficace 
de intervenție educativă cât şi terapeutică, ajutând specialiştii din domeniul educativ să 
găsească noi instrumente pentru a ajuta copilul să trăiască „viața? în instituţiile 
preșcolare. Psihomotricitatea relațională cu viziunea sa asupra ființei umane este 
privită ca o unitate psiho-corporală incontestabilă, devine o parte din noua cale, care 
prin contribuțiile şi practica sa, ajută să răspundem la necesitățile copilului. 

Abordarea teoretică. Termenul psihomorricitate s-a născut în Franţa, conform 
lui Andrée Maigre, ca o soluţie la problemele ştiinţifice care au existat în domeniile 
ştiinţelor sociale, psihologice şi medicale. 

Este un termen care a apărut ca un contrast având în vedere abilitățile 
neuromotorii, deoarece încearcă să explice influențele asupra învăţării şi evoluția 
psihologică generală în cazul unor leziuni neuronale sau motorii [apud.1, p.21-32]. 

De la apariția sa ca disciplină în urmă cu mai bine de 40 de ani, a devenit obiect 
de studiu şi practică profesională în aproape toate ţările occidentale. Profesorul şi 
medicul psihiatru-pediatric Julian de Ajuriaguerra, este considerat unul din pionerii 
conceptului psihomotricităţii, aducând un impact colosal, deoarece adunând și 
sistematizând contribuţiile diverșilor cercetători şi-a adăugat propriile experienţe, 
astfel influiențând asupra dezvoltării psihomotricităţii. Julian de Ajuriaguerra spune că 
funcția tonică în psihomotricitate, nu este doar baza subiacentă acţiunii corporale ci şi 
a relației cu celălalt [2, p.13]. La fel, medicul pediatru şi psihanalist, Donald Woods 
Winncott a acordat o importanță mare creării unei scheme corporale sănătoase și 
contribuţii, centrul tuturor abilităților psihomotorii este localizat în corp, ca organ de 
cunoaştere, exprimare şi relație |apud.3, p.109-124]. 

Potrivit lui Núria Franch Batlle, a vorbi despre psihomotricitate înseamnă a vorbi 
despre globalitate, în măsura în care acest cuvânt unifică alți doi termini, foarte 
semnificativi: psihomotricitate. Unificarea acestor două concepte implică înţelegerea 
fiinţei umane ca o unitate şi e nevoie de depunerea unui efort pentru a redescoperi 
dimensiunea psihică a corpului şi dimensiunea corporală a psihicului [apud.4, 
p.24-25]. 


În lucrarea „Los exilios de la infancia”, Paulette Maudire vorbeşte despre o 
psihomotricitate relațională, bazată pe concepţia individului ca o globalitate în 
experiența corpului, considerând mișcarea ca element indispensabil în dezvoltarea 
copilului [5]. 

Pe de altă parte, López Gutierrez implică practica psihomotorie în joc, susținând 
importanța majoră pe care o are pentru copil, aşa cum ar fi munca, pentru adult [apud.6, 
p.91-98]. La fel, doctorul în psihologie Mónica Bernaldo de Quirós, vorbeşte despre 
psihomotricitatea relațională care se bazează pe o activitatea motorie spontană, la baza 
căreia se află jocul spontan și cel experimental [7, p.23-25]. 

Ea devine o ramură a psihologiei, care studiază evoluţia și modul de manifestare 
a experienţelor individului - atât cu el însuși, cât şi în relațiile sale cu mediul - în 
realitate şi prin pielea sa [7]. 

După Mira Stambak, mişcarea trebuie considerată ca una dintre formele de 
adaptare la lumea exterioară, astfel încât studiul ei nu se bazează doar pe 
neurofiziologie, ci şi pe organizarea psihologică generală. Mişcarea ar fi astfel punctul 
de uniune între fiziologie şi psihologie, iar în studiul său ambele discipline sunt 
reciproc corelate. Psihomotricitatea fiind astfel, o ştiinţă integratoare a neurofizologiei, 
psihologiei, sociologiei, neuropsihologiei şi acum a geneticii [8, p.15-23]. 

În prezent, cele mai cunoscute modele de psihomotricitate sunt: psihomotricitatea 
cognitivă, psihomotricitatea relațională şi Practica Psihomotorie după Aucouturier 
(PPA). 

Modelul cognitiv de psihomotricitate. Psihomotricitatea cognitivă, cunoscută şi 
sub numele: dirijată, instrumentală, funcţională este cea mai tradițională dimensiune ce 
izvorăşte din cunoştinţele profesorilor francezi: Louis Picq şi Pierre Vayer. Specialistul 
în acest model se focalizează în mod special asupra trei domenii: corpul, schema 
spațială şi temporală, dezvoltând aspectele fizice (motorii) şi cognitive. Rolul fiind 
direcționarea subiectul în timpul sesiunii către dezvoltare, aplicându-se o serie de 
tehnici şi exerciții pentru depăşirea deficitelor” [7, p.39]. 

Spre deosebire de psihomotricitatea relațională, aceasta este o practică 
psihomotorie sistematică care se concentrează pe anumite linii determinate şi 
standardizate care nu permit promovarea creativităţii şi spontanietății copilului sau a 
persoanei în sine, este un proces intenționat care depinde doar de momentul evolutiv şi 
de maturizare al subiectului. 

Modelul relațional de psihomotricitate. O schimbare majoră în mediul educaţional 
au adus Andre Lapierre şi Bernard Aucouturier, în anii 70 ai secolului trecut. Acest 
model este cunoscut sub numele de psihomotricitate relațională, experimentală sau cea 
trăită, care se bazează pe dezvoltarea generală a copilului prin aspectele socio-afective 


[9, p.72-76]. Modelul de psihomotricitate relațională este împărțit în șase zone, care 
sunt explicate într-un mod simplu în tabelul 1. 
Tabelul 1. Conținuturile psihomotorii din modelul relaţional, 
după Mónica Bernaldo de Quirós 


Continut Obiective generale 
Relația cu corpul Cunoaşterea imaginii corporale 
Coordonarea dinamică generală 
Controlul postural 
Tonusul muscular 
Parametrii non-verbali (privirea, gestualitatea) 


Relația cu spațiul Utilizarea şi explorarea spațiului (închis, deschis, parțial 
etc.) 

Relaţia cu timpul Respectarea timpului, a diferitor momente ale sesiunii, 
distribuţia timpului 

Relaţia cu obiectele Manipulare şi explorare 


Utilizarea obiectelor 
Diversitatea funcţiilor 


Relaţia cu alții Stabilirea relației cu semenii şi adultul, modul de 
intereacționare şi colaborare. 
Limbaj şi comunicare Expresie. Înţelegere. Comunicarea cu ceilalți 


La fel, Andre Lapierre, Miguel Llorca Llinares, Josefina Sânchez Rodriguez, au 
vorbit despre psihomotricitatea relațională în studiile sale, ca fiind o formă specifică 
de intervenţie, caracterizată fundamental prin capacitatea de observare şi ascultare 
pentru a răspunde cerinţelor şi nevoilor copilului. Jocul liber şi spontan capătă o mare 
importanță în psihomotricitate, fiind un instrument de bază, deoarece aşa cum a 
subliniat Andre Lapierre: „jocul este expresia maximă a inconştientului” [10]. 

Pe lângă jocul liber şi spontan, alte resurse pe care le avem în psihomotricitate 
relațională sunt: 

- Corpul adultului (care conduce sesiunea de psihomotricitate). Adultul intervine 
ca un partener simbolic care însoţeşte copilul în jocul său, în experienţele sale. În 
acest sens, disponibilitatea corpului este un factor important şi obiectivul este de 
a facilita relaţiile afective, pentru a motiva copilul să participe şi să stabilească o 
dinamică în comunicare. De aceea observarea, ascultarea şi decodificarea 
simbolică sunt esențiale pentru a înţelege ce exprimă copiii prin joc şi astfel putem 
interveni într-un mod ajustat. Adultul reprezintă, de asemenea, o figură cheie de 
securitate şi autoritate care veghează asupra bunăstarea tuturor. 

În cele din urmă, analizând importanţă acestei practici psihomotorii, ce se bazează 
pe un principiu filosofic, conform lui Bernard Aucouturier „a crede în copil”, adică pe 
durata sesiunii, în sala sau camera de psihomotricitate, adultul trebuie să creadă în toate 
posibilitățile şi să aibă încredere în el pentru a-și atinge toate obiectivele. Când copiii 
se simt respectaţi, într-un climat de siguranță şi încredere, le este mai ușor să-și exprime 


10 


imaginația şi emoţiile fără să se simtă judecaţi. Din acest motiv, adultul trebuie să 
accepte aceste emoţii cu distanță emoţională, fără a fi legaţi de ele, pentru a crea o 
atitudine de ascultare care să favorizeze comunicarea copilului [12]. 

Pentru aceasta, specialistul în educația psihomotorie şi colegul său André 
Lapierre, consideră că adultul care conduce sesiunea de psihomotricitate relațională 
trebuie să se mobilizeze și să fie sensibil la afectivitatea copilului pentru a înţelege ce 
se află în spatele acestuia, încercând să-şi adapteze răspunsul afectiv cu această viziune, 
în funcție de ceea ce are nevoie copilul şi, prin urmare, are să-și pună corpul la 
dispoziția copilului, întrucât aceste reacţii ale copilului la corpul adultului vor dezvălui, 
prin acțiune simbolică, conținutul imaginaţiei sale inconştiente [11]. 

În cartea „Fundamentele intervenției în psihomotricitatea relațională”, A. 
Lapierre, M. Llorca şi J. Sánchez, subliniază: „specificul nostru în abordarea 
dificultăților, este medierea corporală printr-un context de joc liber și spontan, 
încercând să înţelegem ce copilul ne exprimă cu corpul său şi punându-l pe al nostru la 
dispoziţie, astfel încât prin acest mod de relație, prin corpul, mişcarea şi materialele 
noastre, să favorizăm evoluţia sa, încercând să respectăm caracteristicile individuale şi 
să ne agățăm de posibilităţile, de capacităţile, pe care ni le oferă fiecare copil în cadrul 
spectrului larg al diversităţii umane în fiecare din zonele sale” [10]. 

- Spațiul senzo-motor, este foarte important în psihomotricitatea relațională, 
întrucât permite exprimarea şi dezvoltarea competenţei corporale şi personale. 
Spaţiul este modificat în funcție de obiectivele puse în fiecare sesiune. Se vorbește 
despre un context primitor, care să permită copilului să se exprime liber şi în 
siguranţă. 

- Materialele utilizate în psihomotricitatea relațională facilitează dezvoltarea 
imaginaţiei şi oferă un discurs simbolic, ca să putem înţelege ce ne spune copilul 
prin jocul său. Este vorba despre materiale sau elemente de bază cum ar fi: mingi, 
frânghii, cercuri, blocuri de spumă, diverse bucăţi de carton, hârtie, lente etc., este 
tot ce îi permite copilului să se exprime printr-o formă creativă. La fel, pot fi 
folosite materiale netradiţionale, inspirate din natură, cum ar fi: bețe, frunzi, nisip, 
pământ, pietre etc. 

- Tehnicile care pot fi folosite într-o sesiune de psihomotricitatea relațională sunt 
foarte diverse şi depind de obiectivele urmărite, cele mai des întâlnim: tehnici de 
meditaţie și relaxare, tehnici din dans, meloterapia, tehnici din art-terapia, tehnici 
din terapia de integrare senzorială etc. 

În pagina următoare, putem vedea o mapă conceptuală, cum este structurată o 
sesiune de psihomotricitate relațională, explicând succint semnificația fiecăruia dintre 
aceste momente şi importanţa lor. 

SESIUNEA DE PSIHOMOTRICITATE RELAȚIONALĂ 

realizare 
motorii și 


instrumentale 


poate 

anticipa 
ceea ce 

copilului 

Fig. 1. Structura sesiunii de psihomotricitate relaţională (după Facultatea de 
Educaţie a Universităţii din La Laguna, el Servicio de Psicomotricidad) 
Abordarea practică. Având în vedere abordarea teoretică a psihomotricității atât 
de complexă şi amplă, ne-am dorit să vedem această aplicabilitatea și în practică. S-a 
făcut un studiu în instituţia preşcolară de dezvoltare şi reabilitare ,„,„SUNRISE-KIDS” 
mun. Chişinău, unde au participat în grupul experimental: 40 de copii cu vârsta 
cuprinsă între 3-6 ani, dintre care şi copii cu cerinţe educaționale speciale în nr. de 22, 
trecând printr-un program bazat pe modelul psihomotricității relaționale, având o 
durată de 5 luni, fiecare copil a trecut prin 40 de sesiuni de grup, a câte două sesiuni pe 
săptămână, timp de participare: 45-60 min. Dorindu-ne să observăm impactul pe care 

îl are psihomotricitatea relațională asupra dimensiunii socio-afective a copilului, versus 
la psihomotricitatea printr-un model dirijat / cognitiv cu grupul control. 

Se prezintă un studiu experimental-observaţional, partea observaţională descrie 
programul de psihomotricitate relațională, ca fund un program flexibil, care se 
modelează în funcție de nevoile copilului, precum şi de răspunsul şi progresul acestuia 
la program, în urma unei fotografii statistice, a unui fenomen concret, a efectului și a 
prevalenţei. Pe de altă parte, partea experimentală încearcă să studieze un factor 
necunoscut, efectele sale asupra sferei afectiv-sociale într-un timp determinat, au fost 
expuse fiecare dintre caracteristicile grupurilor, tipul sau modelul intervenţiei sau ce se 
intenţionează să fie studiat, echivalenţa sau diferenţa cu grupul control. În fiecare lună 
în fișa de observaţie au fost descrise aspectele pozitive şi negative găsite în procesul de 
investigare. Cu scopul stabilirii impactului programului axat pe psihomotricitatea 
relațională şi modificărilor sferei afectiv-sociale la subiecții din fiecare grup pe 
parcursul a 5 luni, am elaborat un tabel de evaluare finală. Mediile evaluărilor au fost 
colectate într-un registru pentru a putea compara rezultatele obținute din cele două 
grupuri. 

Ținând cont de obiectivul propus, am putut vedea acest impact pe care îl are 
psihomotricitatea relațională versus la psihomotricitate printr-un model dirijat / 
cognitiv, după o intervenție de 5 luni, ambele grupuri au obținut rezultate pozitive, dar 
s-a observat că rezultatele grupului experimental a arătat o diferenţă crucială în 
dimensiunea socio-afectivă (autonomie, comunicare, în reglarea şi ajustarea 
emoțională, imitație, percepție etc.), față de grupul de control, care a demonstrat 
rezultatele pozitive în dimensiunea fizică şi cognitivă. Acest fapt, dovedeşte 
eficacitatea aplicabilității programului axat pe psihomotricitatea relațională în cadrul 
instituției preşcolare pentru o dezvoltare integrală, influințând nu doar asupra sferei 
cognitive şi motorii, ci şi celei socio-afective, permiţând să ne adaptăm şi să răspundem 
la necesitățile tuturor copiilor. 

Concluzie. Originea acestui studiu este direct legată de subiectul educațional şi 
practice noi pentru incluziune, în care am descoperit domeniul psihomotricităţii. 
Domeniul psihomotricităţii printr-un model relațional este mai puţin cunoscut, şi am 
dorit să împărtăşim această experiență, pentru a cunoaşte beneficiile pe care le poate 
oferi, indiferent de vârsta participantului şi de nevoile acestora. Am încercat să 
proiectăm şi să facem un program de intervenţie în conformitate cu programul 
preşcolar, pe baza experienţei noastre dobândite, pentru a motiva şi a încuraja 
educătorii, profesorii, realizând astfel un climat cât mai plăcut posibil, care stabileşte 
relații umane mai strânse. 

Psihomotricitatea relațională este atât de importantă, întrucât îi permite copilului 
să înțeleagă gestionarea corpului său, să interacționeze într-un mod diferit cu oamenii 
din jur, îi permite să elimine sau să rezolve diverse probleme pe care le poate avea pe 
viitor, şi toate acestea, prin joc şi cu ajutorul adultului [10]. 

Consolidând tehnicile de explorare, relaxare, expresivitate corporală, terapia prin 
dans etc., punându-și bazele unei orientări mai solide și mai profunde în stabilirea 
programelor de stimulare, educare şi reabilitare prin psihomotricitate, continuă să se 
dezvolte în unele instituţii preșcolare şi şcolare din Europa, bazându-se pe aceste 
descoperiri ştiinţifice şi psihologice. Stabilirea sa ca practică pedagogică şi de 
reabilitare va favoriza în continuare dezvoltarea şi extinderea cercetării sale. 
Psihomotricitatea este folosită ca un mijloc practic - pedagogic în slujba predării, ca 
mod de a învăţa şi de a-i face pe subiecți să înveţe. Din această concepţie: 
„Psihomotricitatea relațională a fost întotdeauna structurată din parametri care nu erau 
doar fizici, ci şi intelectuali. Corpul a devenit un instrument al cunoaşterii care trebuie 
cunoscut, pentru a se cunoaște mai bine pe sine” [13, p.17-23]. 

Abordarea teoretică a psihomotricităţii, bazată pe lucrările lui Jacques-Marie- 
Emile Lacan, Donald Winnicott şi Melanie Klein, reprezintă o schimbare radicală de 
perspectivă care plasează dezvoltarea afectivă în centrul interesului său şi ca punct de 
plecare, necesar pentru orice intervenţie în psihomotoricitate [apud.14, p. 147-158]. 

Personalitatea este construită în interacţiunea a unui nivel dublu: real şi fantasmic. 
Ca urmare a acestei interacțiuni, în adâncurile personalității se consolidează imaginea 
de sine şi a posibilei relații cu ceilalți şi cu lumea. Toată interacțiunea viitoare a 
subiectului este determinată de aceasta. Într-o sală de psihomotricitate, în timpul 
jocului spontan, subiectul își exprimă, chiar şi inconștient, provocările şi anxietăţile, 
fantasmele, urmele lăsate de istoria sa afectivă şi care uneori pot împiedica o dezvoltare 
armonioasă. Toate acestea sunt prezentate prin intermediul proceselor de transfer 
asupra persoanelor prezente în sală [12]. 

Psihomotricitatea relațională poate deveni un instrument excelent pentru 
educatori, deoarece încurajează interacțiunea copilului cu mediul, permite dezvoltarea 
şi întărirea abilităților socio-afective, făcând astfel procesele de formare mai dinamice, 
creative şi semnificative pentru copil - viitorul elev iar, cunoaşterea, înțelegerea şi 
diferențierea modelelor de intervenţie prin psihomotricitate, ne va ajuta la perfecţionare 
şi calificare profesională. 

Rezumat. Articolul dat prezintă un studiu al consecințelor pandemiei COVID-19 asupra atitudinilor 
parentale. Pandemia a perturbat existența noastră, a schimbat stilul de viaţă şi a devenit pentru toți 
un exercițiu de adaptare şi supravieţuire. Aceste transformări au generat careva schimbări 
comportamentale care, la rândul lor, nu au putut să nu lase urmări asupra atitudinilor. Perioada de 
izolare şi restricțiile impuse de autorități s-au răsfrânt puternic și asupra relațiilor părinți-copii, care, 
au fost nevoiți să facă față noilor provocări şi să accepte noul stil de viață, cel mai important aspect 
fiind manifestarea atitudinilor de cooperare, acceptare şi respect. Realitatea vieții obiectuale a 
constituit baza pentru continuarea cercetărilor atitudinilor parentale în condiţii de pandemie și 
compararea acestora cu rezultatele studiilor realizate în perioada pre-pandemică. 


Cuvinte-cheie: atitudini, atitudini parentale, pandemie, copii preșcolari. 


Introducere. Analizând literatura de specialitate din varii perspective şi 
abordări am constatat că un element fundamental evidențiat de savanţi în conceptul 
de atitudine este strânsă împletire de procese cognitive, afective, motivaţionale şi 
conative. Acest concept a fost studiat mai intens la începutul secolului XX și până în 
prezent este de actualitate și continuu cercetat în diferite domenii ştiinţifice: filosofic, 
pedagogic, psihologic, sociologic etc. [5, p. 22]. 

Poziţii ştiinţifice în interpretarea atitudinilor. Printre cercetătorii ştiinţifici 
care au încercat să definească atitudinile se enumeră G. Katona şi G. Serraf [apud 5, 
p. 23]. În viziunea acestor savanţi atitudinea constituie „un sistem regulator între 
rezerva energetică a motivațiilor și solicitările lumii exterioare. Atitudinea 
funcționează ca un sincretism de imagini intelectuale, simbolice şi motrice. 
Atitudinea nu este înnăscută, ea este obținută prin procesul îndelungat al învăţării şi 
experienţelor rămânând deschisă la influenţele externe” . 

Salomeea Popovici [apud 2, p.89] în lucrarea „Psihologie socială” susține că 
atitudinea, înțeleasă ca evaluare pozitivă sau negativă a unei persoane, obiect, 
eveniment sau idee, exprimată la un anumit nivel de intensitate, cuprinde o serie de 
trăiri afective descrise de indivizi prin expresii precum: îmi place, iubesc, urăsc, 
admir, detest, mă sperie sau „îmi dă fiori”. Exemplele de atitudini sunt numeroase. 


Astfel, stima de sine este o atitudine pozitivă sau negativă cu privire la propria 

persoană; atracția este o atitudine pozitivă faţă de o persoană, obiect sau idee, iar 
prejudecata este o atitudine negativă direcționată împotriva unui individ datorită 
calității sale de membru într-un anumit grup stereotipizat. Este important să știm că 
atitudinile nu pot fi reprezentate de-a lungul unui continuum pozitiv-negativ. Mai 
degrabă, atitudinile variază în intensitate spre ambele dimensiuni, fie pozitive, fie 
negative, iar indivizii pot reacționa la un anumit obiect în mod pozitiv, negativ sau 
ambivalent. 

P. Popescu-Neveanu, [apud 3, p.46] vede atitudinea ca „modalitate relativ 
constantă de raportare a individului sau grupului faţă de anumite laturi ale vieții 
sociale şi față de propria persoană”. Psihologii americani R.Baron şi D.Byrne [apud 
3, p.47] consideră că atitudinea se referă la „evaluările noastre cu privire la orice 
aspect posibil al lumii sociale, măsura în care avem reacţii favorabile sau 
nefavorabile față de probleme, idei, persoane, grupuri sociale sau alte elemente ale 
vieţii sociale”. S. Chelcea [1, p.73] defineşte atitudinea ca fiind „poziția unei 
persoane sau a unui grup de acceptare sau de respingere cu o intensitate mai mare sau 
mai mică a obiectelor, fenomenelor, persoanelor, grupurilor sau instituțiilor”. 

Toate aceste abordări științifice, sunt orientate spre mai multe aspecte care pot fi 
clasificate în funcție de niște proprietăți fundamentale: 

e valența se referă la dimensiunea evaluativ afectivă a atitudinilor. O atitudine 
poate fi favorabilă sau nefavorabilă, pozitivă sau negativă față de un anumit 
obiect. 

e intensitatea este puterea componentei afective. Cu cât o atitudine se apropie mai 
mult de unul din polii extremi ai unei scale bipolare de tipul „favorabil- 
nefavorabil” sau „pozitiv-negativ”, cu atât intensitatea ei este mai mare. 

e  centralitatea se referă la poziţia unei atitudini în ansamblul elementelor ce 
caracterizează un individ: apartenenţa socială, valorile, aptitudinile, etc. 

e de diferenţiere a convingerilor reprezintă numărul de convingeri care sunt 
prezente în atitudine. Cu cât numărul de convingeri este mai mic, cu atât 
atitudinea este mai slab formată şi poate fi schimbată mai uşor. 

e  specificitatea sau generalitatea reprezintă modul în care este orientată o atitudine 
spre un obiect sau spre o categorie întreagă de obiecte [5, p.23]. 

Ținând cont de specificul atitudinilor putem spune că, întotdeauna acestea 
generează un anumit comportament, față de un obiect sau de un subiect. Relația 
dintre atitudine şi comportament este foarte greu de cercetat, fiind de mai bine de 
patruzeci de ani tema unor dezbateri foarte importante. Totuşi, trebuie menţionat că, 


un comportament nu este urmarea necesară şi imediată a unei atitudini, fiindcă uneori 

oamenii nu știu ce gândesc şi nu acţionează în funcţie de ceea ce cred. În același 
timp, însă, o atitudine ale cărei aspecte afective, cognitive şi motivaţionale sunt 
congruente, este mai rezistentă la schimbare şi se corelează mai puternic cu un 
comportament ulterior [4, p.90]. 

Să ai o atitudine corectă față de o persoană este destul de complicat, deoarece să 
fii în permanenţă echidistant, corect şi obiectiv este un lucru ce ţine de un echilibru 
emoţional puternic. O importanță majoră în acest sens o are tipul de relaţie şi nivelul 
de implicare emoțională în aceasta. Este greu de delimitat componenta afectivă de cea 
comportamentală, prin urmare atitudinea noastră este de fapt o reacție transpusă prin 
prisma unor emoţii care la rândul lor generează un anumit tip de comportament. 
Reacţia noastră la anumite evenimente este diferită nu doar prin faptul că ne 
diferențiem ca temperament şi caracter, dar și prin faptul că avem anumite valori 
prioritare fundamentale de care ținem cont atunci când trebuie să luăm niște decizii 
sau poziții sociale. 

Studiul experimental. Pandemia COVID-19 a determinat o serie de implicaţii 
cu impact puternic asupra vieții economice şi sociale a populaţiei. Am fost constrânşi 
să ne reorganizăm stilul de viaţă, să revizuim anumite comportamente şi să punem în 
prioritate valorile raportate la necesitățile existențiale. Bineînţeles, că aceste 
transformări au avut repercusiuni asupra atitudinilor în raport cu ceilalți şi nemijlocit 
în relația părinte-copil. 

Cercetarea în cauză are drept scop stabilirea nivelurilor de manifestare al 
atitudinilor parentale prin compararea rezultatelor măsurărilor efectuate în perioada 
pre-pandemică şi rezultatele obţinute conform măsurărilor actuale, în condiții de 
pandemie. 

Tabelul 1. Repartizarea subiecților experimentali după nivelurile 


de manifestare a atitudinilor părintești în perioada pre-pandemică 
după testul lui A.E. Varga şi V.V. Stolin (9%) 


Eos Nivelul 
Atiluciuni Scăzut Mediu Înalt 
Acceptare 14.63% 26.82% 58.63% 
Cooperare 85.36% 14.63% 0% 
Simbioză 0 % 4.87% 95.12% 
Hipersocializare autoritară 2.43% 1.31% 90.34% 
Infantilizare/ invalidizare 17.03% 9.75% 13.17% 


Conform rezultatelor studiului atitudinilor parentale realizate înainte de 
pandemie în baza aplicării testului elaborat de A.E.Varga şi V.V.Stolin (care permite 
măsurarea cantitativă şi calitativă a 5 parametri ai atitudinilor parentale: acceptare-— 

neacceptare/respingere, cooperare,  simbioză,  hipersocializare autoritară, 
infantilizare/invalidizare) am constatat 3 niveluri de manifestare a atitudinilor 
parentale reflectate în tabelul 1. 

Rezultatele obţinute ne demonstrează că, deși, per grup, nivelul de acceptare 
este în medie 60% iar la dimensiunea simbioză este de 95% , pentru dimensiunea 
cooperare însă, indicii sunt 0%, ceea demonstrează că până la pandemie această 
dimensiune era deja o problemă ce ţine nemijlocit de relaționare şi comunicare. 
Nivelul de manifestare a atitudinilor pentru dimensiunea invalidizare/infantilizare 
este destul de ridicat demonstrând indici de 73% iar pentru dimensiunea 
hipersocializare autoritară indicii au ajuns la 90%. 

Acest lucru denotă faptul că lipsa de încredere şi interes pentru problemele şi 
proiectele de viitor ale copilului, lipsa aprecierii abilităților intelectuale şi creative a 
copilului şi lipsa stimulării independenței, inițiativei, tratării copilului de la egal la 
egal poate avea consecinţe grave asupra dezvoltării psihice a preșcolarului mic. Se 
poate vorbi despre o manifestare clară a autoritarismului în atitudinea parentală, 
pretinderea unei ascultări şi disciplină necondiționată, prin impunerea părerii proprii 
şi aplicarea pedepselor drastice pentru orice manifestare de independenţă şi 
nesupunere a copilului. În consecință, acest lucru poate spori rata copiilor cu un nivel 
înalt al agresivităţii infantile. Putem afirma de asemenea despre existenta în 
atitudinea părintelui a tendinței de infantilizare a copilului şi atribuirii insolvabilităţii 
personale şi sociale. Copilul este tratat ca unul mai mic ca vârstă, iar toate interesele, 
convingerile, sentimentele lui par infantile, lipsite de seriozitate. Din această cauză 
părintele este tentat să nu se bazeze pe copil şi să ţină sub control minuţios toate 
acțiunile lui iar acest lucru poate avea consecinţe serioase asupra viitorului adolescent 
care va căuta în permanență tutelă, va fi nesigur uşor de influenţat şi manipulat. 

Prin urmare, a fost luată decizie de a continua studiul atitudinilor parentale şi a 
aplica testul elaborat de A.E.Varga și V.V.Stolin în situație de pandemie COVID-19 
pentru a vedea în ce măsură restricțiile impuse și regimul de izolare au influenţat 
atitudinile parentale. Părinții şi copii au fost puşi într-o situație dificilă de a reuşi să 
coopereze, să înveţe şi să se accepte reciproc şi, totodată, să manifeste autocontrol în 
vederea minimalizării manifestărilor autoritare. 

În perioada de autoizolare au fost puse mai multe restricții cărora am fost nevoiţi 
să ne supunem și să le acceptăm ca parte componentă și obligatorie a existenţei 
noastre. Aceste intervenții au avut un impact profund asupra echilibrului 
psihoemoțional al membrilor întregii societăți. Interacțiunea fizică s-a dovedit a fi 


strâns legată de starea de bine a populației, sănătatea acesteia şi oportunităţile sociale. 

Potrivit unui raport realizat de McKinsey Global Institute [6, p.7], pandemia a 
provocat o scădere a satisfacției de viaţă, de la 6,7 puncte până la aproximativ 6,3 
puncte (pe o scală de la O la 10, unde 0 semnifică lipsă totală de satisfacție, iar 10 — 
nivel înalt de satisfacție). 

Prin urmare toate aceste schimbări psihoemoționale nu au putut să nu lase urme 
asupra manifestării atitudinilor parentale în raport cu copii. Am aplicat testul lui A.E. 
Varga şi V.V. Stolin la un grup de 30 de părinți ai copiilor preşcolari de diferite 
vârste. Rezultatele sunt expuse în tabelul 2. 

Tabelul 2. Repartizarea subiecţilor experimentali după nivelurile de manifestare 
a atitudinilor părintești în perioada de pandemie conform 
testului A.E. Varga şi V.V. Stolin (%) 


sate Nivelul 
Atitudini Scăzut Mediu Înalt 
Acceptare 15% 25% 60% 
Cooperare 73% 15% 12% 
Simbioză 0% 5% 95% 
Hipersocializare autoritară 1,2% 8% 90,8% 
Infantilizare, invalidizare 21% 10% 63% 


Conform rezultatelor obținute putem afirma că pentru unele dimensiuni cum ar 
fi simbioza sau acceptarea schimbări substanţiale nu s-au produs, în schimb pentru 
dimensiunea cooperare indicii arată o uşoară creştere de la 0% la 12%. Pentru 
dimensiunea hipersocializare autoritară se observă o dinamică negativă: dacă până la 
pandemie nivelul scăzut de manifestare a fost constatat la 2,43% din părinţi, atunci în 
perioada pandemică această a scăzut până la 1,2%, ceea ce denotă asupra faptului că 
stresul şi starea psihoemoţională dezechilibrată din cauza restricțiilor pandemice s-au 
răsfrânt asupra atitudinilor, care și au generat un manifestarea comportamentelor 
agresive subordonate acestui tip de atitudini. Îmbucurător este faptul că pentru nivelul 
de infantilizare indicii au scăzut de la 73% până la 63%. În linii generale, aceste 
rezultatele obținute demonstrează că atitudinile parentale, cel puţin pentru unele 
dimensiuni, necesită schimbări şi implicaţii, fie din partea persoanelor calificate în 
acest domeniu, fie din partea cadrelor didactice care pot să se implice la nivel 
nonformal printr-o comunicare eficientă şi atitudine cooperantă. În baza rezultatelor 
obținute, venim cu o recomandare pentru părinți: atitudinea față de copiii-preşcolari 
necesită a fi reexaminată și modificată. Evident, că acestea schimbări nu pot fi 
imediat radicale şi nu pot atinge toate dimensiunile atitudinale, însă o mică ajustare în 


vederea îmbunătățirii relațiilor de cooperare şi micşorarea nivelului înalt de 

manifestare a hipersocializării autoritare ar îmbunătăţi substanțial relația părinte-copil 
şi ar spori calitatea relaţiei de parteneriat educaţional. 

Concluzii. Cert este un lucru, dincolo de statistici şi informaţii oficiale 
pandemia COVID-19 a lăsat urme adânci pentru fiecare dintre noi. Cu toate că acesta 
a creat o serie de probleme de ordin economic, social şi psihoemoțţional totuşi am 
avut şi unele beneficii. Am învăţat să valorificăm timpul, să apreciem relaţiile, să 
cooperăm, să privim realitatea din altă perspectivă, să schimbăm prioritățile în viaţă 
şi să punem valoare pe lucruri care păreau lipsite de importanță. Ceea ce ţine de 
atitudinea parentală pot spune că aceasta este una ambivalentă, pentru că a suferit 
modificări atât pozitive cât şi negative. 

În calitate de recomandare: ceea ce trebuie sa caracterizeze relaţiile dintre părinţi 
şi copii este stima reciprocă dintre membrii familiei, dragostea părintească rațională 
față de copii, consecvenţa şi unitatea cerinţelor pe care le formulează părinții şi 
ceilalți membri ai familiei faţă de copii, exemplul personal pe care îl oferă adulții prin 
manifestarea atitudinilor şi faptelor, devin pentru copii un exemplu de urmat şi baza 
pentru formarea atitudinilor general-umane. 

Atitudinea părinților necesită a fi modelată în raport cu vârsta şi particularitățile 
individuale ale copiilor, de la dragoste, protecție, acceptare şi îndrumare către 
cooperare, angajare reciprocă în viaţa familială cu recunoașterea unei minime 


independente. 

Rezumat. Acest articol tratează reperele teoretice ale inteligenţei emoționale care deţine un rol 
important în structura personalităţii, deoarece asigură succesul în viața personală şi profesională, în 
activitatea educaţională, în realizarea tinerilor, în adaptarea socială, precum şi în managementul de 
succes .Promovarea dezvoltării emoționale demonstrează că abilitatea de a regla emoţiile este o 
trăsătură pozitivă, care este asociată cu performanţe pozitive la locul de muncă. Astfel persoanele 
care posedă un nivel sporit al inteligenţei emoţionale dau dovadă de calităţi de lider şi au şanse mai 
mari de reuşită în varii domenii, formând, totodată, relații mai pline de armonie cu semenii lor, 
apelând nu numai la strategii, idei, ci şi la emoţii. 

Termeni cheie: inteligență emoțională, performanţă profesională, lider, stare de bine, emoții. 


Résumé. Cet article traite des repères théoriques de l'intelligence émotionnelle qui jouent un rôle 
important dans la structure de la personnalité, car elle assure le succès dans la vie personnelle et 
professionnelle, dans l'activité éducative, dans l'accomplissement des jeunes, dans l'adaptation sociale 
et dans la gestion réussie . La promotion du développement émotionnel démontre que la capacité à 
réguler les émotions est un trait positif, associé à des performances positives sur le lieu de travail. 
Ainsi, les personnes qui possèdent un niveau accru d'intelligence émotionnelle font preuve de qualités 
de leadership et ont de plus grandes chances de succès dans divers domaines, formant, en même 
temps, des relations plus harmonieuses avec leurs pairs, en utilisant non seulement des stratégies, des 
idées, mais et des émotions. 

Termes clés: intelligence émotionnelle, performance professionnelle, leadership, bien-être, 
émotions. 


Introducere. Termenul „inteligență” provine de la cuvântul latin „înteligere”, 
ceea ce înseamnă „a relaționa”, „a organiza”, „a stabili relații între relații”. 
Terminologia sugerează faptul că inteligența depăşeşte gândirea, care se limitează la 
stabilirea relațiilor dintre însuşirile esenţiale ale obiectelor şi fenomenelor şi nu a 
relațiilor între relații. Complexitatea acestei laturi a personalității derivă din modul ei 
de abordare în istoria filozofiei şi psihologiei. Inteligența nu este doar o capacitate 
academică, o facultate strict ştiinţifică sau un talent pentru teste. Ea reflectă o aptitudine 
de a înţelege mediul, de a da un sens lucrurilor şi de a imagina soluţii practice. 

Inteligența nu este redusă doar la capacităţi verbale şi logico-matematice. Există 
inteligență rațională, care exprimă funcţii mentale, reprezentată prin coeficientul 
intelectual I.Q. şi inteligență emoțională, care funcționează pe baza sensibilităţii, 
reprezentată prin coeficientul emoțional (E.Q.). 

Conceptul de inteligență emoţională (IE), denumit uneori coeficient emoţional 
(EQ), a apărut în anii 60, însă a devenit cunoscut trei decenii mai târziu, datorită lui 
Daniel Goleman. 

Acesta a fost unul dintre promotorii conceptului de inteligență emoțională şi 
autorul a numeroase cărți pe această temă,una dintre care fiind “Inteligența 
Emoţională” apărută în 1995 în care afirmă că omul are două minţi: una raţională şi 
alta emoţională [6, p. 33]. 

Inteligență emoţională este acea abilitate de a recunoaşte sentimentele noastre şi 
pe ale oamenilor din jur, dar şi de a le controla. Astfel, datorită posibilităţii de a sesiza 
diferite emoţii şi de a le numi avem oportunitatea de a acţiona şi gândi într-un anume 
fel, ceea ce ne ajută să fim echilibraţi pe mai multe planuri (personale, profesionale, în 
relaţia de cuplu şi cea cu cei mici). O parte importantă a inteligenţei emoționale este 
capacitatea de a descrie cu sinceritate propriile emoţii, abilitatea de a rezista panicii și 
de a respinge emoţiile releinegative (furie, gelozie, iritare, invidie, răutate). 

De asemenea, mulți adepţi ai acestui concept susțin că inteligența emoțională 
joacă un rol semnificativ în activitatea educațională, în realizarea tinerilor, în adaptarea 
socială, în orientarea profesională, precum şi în managementul de succes, astfel 
persoanele care posedă un nivel sporit al inteligenţei emoţionale au rezultate mai bune 
la serviciu, o sănătate mentală mai bună decât a celorlalți oameni, dau dovadă de calități 
de lider şi au şanse mai mari de reuşită în varii domenii, formând, totodată, relații mai 
pline de armonie cu semenii lor. 

De exemplu, unii autori (R. Cooper, A. Sawaf) consideră că coeficientul de 
inteligență emoţională (EQ) are o pondere mai mare decât valoarea IQ. 

Salovey şi Mayer [11, p.187] au definit inteligenţa emoţională drept „o formă de 
inteligență socială care implică capacitatea de a monitoriza emoţiile proprii şi ale 
altora, de a face deosebire între ele şi de a folosi aceste informaţii pentru a gândi şi a 
acţiona”. În acelaşi an, un studiu empiric a demonstrat că „aspectele inteligenţei 
emoționale par a fi abilități, în sensul tradițional, care pot fi măsurate” [8, p.779]. 

Bar-On [1, p. 12] a argumentat că inteligenţa emoțională și socială sunt predictori 
mai buni ai succesului în viaţă. Autorul a definit inteligența emoțională drept „o serie 
de capacităţi, competenţe şi abilităţi non-cognitive care influențează capacitatea cuiva 
de a reuşi să facă față cerinţelor şi presiunilor de mediu”. 

Modelul non-cognitiv al lui Bar-On [1, p.14] defineşte inteligenţa emoțională ca 
fiind o serie de capacităţi, competenţe şi abilități non-cognitive care influențează 
capacitatea cuiva de a reuși să facă față cerinţelor și presiunilor de mediu”. 

Bar-On distinge 15 componente conceptuale care se referă la 5 dimensiuni 
specifice ale inteligenţei emoționale şi sociale. Aceste dimensiuni sunt: 

inteligența emoțională intrapersonală - reprezentând abilități, capacităţi, 
competențele și abilităţile legate de sine însuşi; 

inteligența intrapersonală - reprezentând abilităţile şi funcţionarea interpersonală; 
inteligenta emoțională de adaptare - reprezintă abilităţi de adaptare la cerinţele noi 
alele mediului prin dimensionarea eficientă a situaţiilor problematice; 

inteligența emoțională de gestionare eficientă a stresului; 

inteligența emoţională a stării generale de spirit - care se referă la capacitatea de 
a se bucura de viaţă. 

D. Goleman evidenţiază cinci abilități generale ale inteligenţei emoţionale: 
Conştientizarea de sine-reprezintă capacitatea de a recunoaşte şi de a înţelege 
stările personale şi emoţiile noastre, dar şi efectul lor asupra altor persoane. 
Particularităţile acestei conștientizări sunt date de încrederea în sine, evaluări 
personale realiste, precum şi un simţ al umorului autocritic. 

Autoreglarea sau managementul emoţiilor personale (self-management) - este 
capacitatea de a ne controla sau redirecţiona impulsurile şi acele stări care au un 
potenţial distrugător la adresa noastră, dar şi tendința de a gândi înainte de a 
acționa, anulând judecată pripită. 

Motivația internă-remarcă acea pasiunea instrinsecă ce ne motivează mai mult 
decât recompensele externe când vrem să ducem un lucru la bun sfârşit. Poate fi 
vorba despre o credinţă interioară referitoare la lucrurile cu adevărat importante 
din viaţă, dorinţa de a învăţa, bucuria de a descoperi şi de a efectua ceva, 
sentimente care apar atunci când persoana este implicată într-o anumită acțiune. 
Empatia- presupune abilitatea de a înţelege emoţiile altor persoane şi să posede 
aptitudinea de a trata oamenii potrivit reacţiilor emoţionale pe care le au. Ca 
semne distinctive ale sale enumerăm capacitatea de a consolida calităţile şi de a 
le menţine, dispoziţia de a interacționa adecvat cu oamenii care intră în contact cu 
tine şi care aşteaptă ceva de la tine. 

Abilităţile sociale — vizează priceperea de a gestiona relaţii şi de a crea conexiuni, 
dar şi abilitatea de a găsi un numitor comun şi de a construi o relaţie de prietenie, 
în asta constau abilităţile sociale. Eficienţa în a lua decizii, puterea de convingere 
şi priceperea în gestionarea conflictelor se numără printre particularitățile acesteia 
[12]. 

Măsurarea inteligenţei emoţionale. Instrumentul de măsurare a Inteligenţei 


Emoţionale conform modelului aptitudinal este Testul de Inteligență Emoţională 


Mayer-Salovey-Caruso [8, p. 7] (Mayer-Salovey-Caruso Emotional Intelligence Test, 
MSCEIT; Mayer, Salovey şi Caruso, 2002). MSCEIT este compus dintr-un număr total 
de 141 de itemi, fiind foarte asemănător cu modele de teste cognitive. 

Inteligența emoţională ca trăsătură se măsoară cu Inventarul Coeficientului 
Emoţional (Emotional Quotient Inventory, EQ-i; Bar-On, 1997) [1, p. 21] care este un 
chestionar de Inteligență Emoţională pe modelul inventarelor de personalitate. EQ-i 
cuprinde 133 de itemi scurți, răspunsurile fiind colectate pe o scală Likert cu valori 
între unu şi cinci (unde 1 = „neadevărat pentru mine” şi 5 = „adevărat pentru mine”). 

Un alt exemplu este Testul pentru inteligență emoțională după R. Bar-on şi 
D.Goleman. 

Testul inteligenţei emoţionale a Universităţii Swinburne (SUEIT) [10, p. 6] oferă 
un scor total de inteligență emoţională, precum şi scoruri pe cinci factori: 

1) recunoașterea şi exprimarea emoţională (în sine) - capacitatea de a identifica 
sentimentele; proprii şi stările emoționale, capacitatea de a exprima acele 
sentimente interioare altora; 

2) emoţiile cogniţiei directe - măsura în care emoţiile şi cunoştinţele emoționalesunt 
încorporate în luarea deciziilor şi / sau rezolvarea problemelor; 

3) înţelegerea emoţiilor externe - abilitatea de a identifica și de a înţelege emoțiile 
celorlalți şi cele care se manifestă în stimuli externi; 

4) gestionarea emoțională - abilitatea de a gestiona emoțiile pozitive și negative atât 
proprii , cât şi a altor persoane; 

5) controlul emoţional - modul în care statele emoționale trăite la locul de 
muncă,cum ar fi furia, stresul, anxietatea şi frustrarea, sunt controlate. 

Aspecte tangenţiale dintre inteligenţa emoţională și starea de bine. Inteligența 
emoţională, în sensul cel mai larg, este o recunoaştere în sine, şi la ceilalți a 
sentimentelor pozitive cât şi negative, capacitatea de a separa propriile sentimente de 
faptele goale, precum şi abilitatea de a simți dispoziția, temperamentul, intonaţia și 
intenţia în comunicarea cu alți oameni, indiferent dacă vă sunt cunoscuţi sau îi vedeți 
pentru prima dată. lar „starea de bine” este strâns legată de coeficientul emoţional care 
stimulează calitatea vieţii unei persoane în termeni de sănătate, stare materială, accesul 
la educaţie sau servicii sociale de calitate,gradul de satisfacție al oamenilor față de viaţa 
lor, potenţialul de dezvoltare, sănătatea mentală a acestora, calitatea relaţiilor sociale. 
Prin urmare „starea de bine a fost definită prin caracteristicile individuale ale unei stări 
inerent pozitive (fericire), de asemenea, a fost definită pe un continuum de la pozitiv 
la negativ, cum ar fi de exemplu modul în care o persoană şi-ar autoaprecia stima de 
sine, sau în termenii contextului unei persoane (nivel de trai), lipsa stării de bine 
(depresie) sau în cadrul unui colectiv (interrelaționarea)” [4, p. 4]. 

Componentele stării de bine: Acceptarea de sine: atitudine pozitivă față de propria 
persoana, acceptare a calităților şi a defectelor personale, perceptie pozitivă a 
experiențelor şi a viitorului. Relaţii pozitive cu ceilalți: încredere în oameni, 

sociabilitate, nevoie de a primi şi de a da afecțiune, atitudine empatică, deschisă şi 
calda. Autonomie: independent, hotărât, rezistent la presiunile de grup, evaluează pe 
sine după standarde personale, nu este excesiv preocupat de expectanțele şi evaluările 
celorlalți. Control: sentiment de competenţă şi control personal asupra sarcinilor, işi 
creează oportunități pentru valorizarea nevoilor personale, face opţiuni conforme cu 
valorile proprii. Sens şi scop în viaţă: direcționat de scopuri de durată medie şi lungă, 
experienta pozitivă a trecutului. bucuria prezentului şi relevanta viitorului, convingerea 
ca merită să te implici, curiozitate [2, p. 22]. 

Aşadar, starea noastră de spiritide bine este doar parţial influenţată de trecut sau 
de factorii fizici. Restul rămâne în responsabilitatea noastră - felul în care gândim 
lucrurile şi cum reuşim să gestionăm anumite aspecte ale vieţii noastre, dar şi 
emoţiilelsentimentele de către care suntem influenţaţi. În cele din urmă „pricepem că 
gestionarea inteligenţei emoţionale favorizează dezvoltarea si fixarea stării de bine 
„datorită căreia putem întotdeauna să evităm gândurile negative, să gândim pozitiv şi 
să monitorizăm felul în care stilul de viaţă sau evenimentele ce ne relevă „ne afectează 
starea de spirit. Astfel, inteligența emoţională în stransă legătură cu starea de bine 
generează condiţii care stimulează încrederea în sine, avantajează autonomia și 
independenţa fiecăruia, remarcă individualitățile şi îndeamnă bucuriile şi plăcerile 
cotidiene. 

Influenţa inteligenţei emoţionale la locul de muncă. Unii specialiști afirmă că 
EQ — coeficientul de inteligență emoțională este chiar mai important decât IQ — 
coeficientul de inteligență generală, mai ales în anumite situații specifice cu care ne 
confruntăm în viaţă. Un exemplu ar putea fi interviul de angajare. O persoană cu o 
inteligență emoțională mai mare îşi va gestiona mai bine emoţiile, va fi mai 
automotivată, va accepta feedback-ul negativ şi se va înţelege mai bine cu colegii sau 
cu clienții. 

De asemenea, inteligența emoţională are implicaţii în toate aspectele vieţii, de la 
familie, pană la prieteni sau carieră. Deși părerile specialiştilor sunt împărțite putem 
spune că un angajat care va da dovadă de inteligență emoţională va avea şanse mai 
mari să aibă o performanță mai bună la locul de muncă. Persoanele care au abilitatea 
de a accepta criticile constructive, capacitatea de a se gândi la consecinţele unei decizii 
înainte să acționeze, pot gestiona situaţiile stresante, pot rezolva problemele complexe 
şi pot coopera cu ceilalți, sunt acelea care se remarcă la locul de muncă. 

D. Goleman în cartea „Inteligența emoțională în leadership” a consemnat despre 
ceea că: 

„Starea de spirit pozitivă a angajaţilor are implicaţii directe asupra rezultatelor în 
afaceri. Stările de spirit, a dezvăluit studiul efectuat la Yale, influenţează eficienţa cu 

care lucrează oamenii; dispozițiile optimiste stimulează cooperarea, onestitatea şi 
performanţele în afaceri” [3, p.35]. Astfel, inteligenţa emoţională este o componentă a 
succesului şi pe plan profesional. 

Inteligența emoţională se dovedeşte a fi crucială mai ales pentru funcțiile înalte 
de la locul de muncă. Putem spune că un lider are nevoie de un grad mare de inteligență 
emoțională, pentru că în activitatea curentă este nevoit să gestioneze situaţii stresante 
şi să găsească soluţii fără a-i învinovăţi pe ceilalți de probleme ori eşecuri. 

Astfel, liderii care au inteligență emoţională pot gestiona un conflict în aşa fel 
încât angajaţii să fie motivaţi şi, de asemenea, pot stimula crearea unui mediu care îi 
încurajează pe ceilalți să aibă performanţe ridicate. Şi performanţa este uneori legată 
de empatie, iar liderii cu inteligenţă emoţională au capacitatea de a vedea ce îi face 
fericiţi pe angajaţii lor. Încurajarea unui mediu relaxant poate îmbunătăţi semnificativ 
productivitatea. 

Mittal E.V şi coautorii [9, p.3] consideră că conducătorii eficienți se 
caracterizează prin următoarele: 

- sunt conștienți de impactul lor asupra altora şi ştiu să-l folosească în avantajul lor; 
- au empatie faţă de ceilalți; totuşi pot lua decizii dificile; 

- sunt pasionaţi de ceea ce fac şi demonstrează aceasta; 

- echilibrează sentimentul şi logica în luarea deciziilor; 

- sunt comunicatori excelenți; 

- creează legături personale cu oamenii, 

- conduc pentru rezultate cu sensibilitate față de ceilalți. 

Cei mai eficienți lideri care sunt cunoscuţi au mari rezerve de empatie, 
perspicacitate interpersonală, conştientizare a propriilor sentimente şi conştientizare a 
impactului lor asupra celorlalți, dar, mai important, ei aplică aceste capacităţi în mod 
judicios pentru a beneficia cât mai bine de situaţie. Cheia pentru aceasta este 
autoreglementarea: având un anumit nivel minim al acestor inteligente emoţionale, 
liderul va fi eficient , atâta timp cât este emoțional canalizat în mod corespunzător. 

Însă trebuie să se ia în considerare și rolul important al altor calităţi care conduc 
la o conducere eficientă, cum ar fi capacitatea mentală, încrederea, integritatea, energia 
de propulsie şi înţelepciunea. 

Autoarea Fodor Daniela [5, p. 42] menţionează 4 sisteme de conducere în 
contextul inteligenţei emoţionale: 

1. Sistemul autoritar exploatator — puterea de decizie şi controlul este concentrate la 
vârful ierarhiei, sistemul de comunicare este slab structurat, nu există preocupări 
pentru problemele oamenilor; 

Sistemul autoritar binevoitor - asemanător cu precedentul, dar există preocupare 
formală faţă de problemele oamenilor; 

Sistemul consultativ — deşi se păstrează prerogativele autorităţii sistemul este 
sensibil la problemele şi opiniile oamenilor; 

Sistemul participativ — sistem democrat, luderul acordă atenţie prioritară grupului, 
membrii grupului participă la luarea deciziilor şi îşi asumă responsabilități. 
Lowe şi Kroeck [7, p.389] sugerează că un lider dat poate fi atât transformator, 


cât şi tranzacțional. Liderul transformator este unul care sporește gradul de 


conştientizare şi interes în grup sau organizaţie, sporeşte încrederea indivizilor sau a 


grupurilor şi încearcă să orienteze preocupările subordonaților către realizare şi 


creştere, mai degrabă decât spre existenţă. Liderul tranzacţional îndeplineşte nevoile 


subalternilor în schimbul performanţelor aşteptate de la aceştea. 


Dezvoltarea inteligenţei emoţionale. Unii oameni se nasc deja echipați cu 


inteligență emoţională, dar ea poate fi şi dobândită ori îmbunătățită pe parcursul vieții 


prin antrenament. 


L. 


Îmbunătăţirea relațiilor cu ceilalți. Nu ne este uşor tuturor să fim empatici, însă 
putem face un efort pentru a ne pune în locul celorlalți. Astfel îi vom putea 
înțelege mai uşor și vom şti cum să reacționăm în anumite situații. 

Controlarea și gestionarea emoțiilor. De fiecare dată când sunteți supărat sau 
stresat, încercaţi să vă menţineţi calmul şi căutați motivele (cauzele reale) din 
spatele emoțiilor negative pe care le simțiţi. 

Asumarea responsabilității. Asumaţi-vă responsabilitatea pentru acțiunile şi 
comportamentul dumneavoastră şi acceptaţi critica constructivă, fără a da vina pe 
ceilalți sau a găsi scuze pentru propriile fapte ori cuvinte. 

Conștientizarea modului în care emoțiile ne influenţează raționamentul. Odată ce 
ştiţi exact ceea ce simțiți, vă puteți gândi la modul cum vă influenţează aceste 
emoții gândurile şi comportamentele. 

Transformarea emoțiilor negative în emoţii pozitive. Odată ce identificaţi ceea ce 
simțiți, veţi decide în mod autentic dacă emoția va fi considerată „amic” sau 
„duşman”. Furia poate ajuta în anumite momente, când vreți să vă apăraţi un 
principiu, însă vă poate influenţa negativ atunci când aveţi o discuţie cu un coleg 
la locul de muncă. 

Observarea sentimentelor celorlalți. Înțelegerea modului în care simt ceilalţi 
oameni este unul dintre elementele cheie pentru creşterea gradului de inteligenţă 
emoțională. Acordând atenţie emoţiilor pe care ceilalţi le simt, putem înţelege mai 
bine cum percepția şi comportamentul acestor persoane pot fi influențate [12]. 

Concluzii. Inteligența emoţională este o componentă din sfera personalității care 


influențează toate aspectele vieţii — de la partea personală la cea profesională şi ne ajută 


să atingem mai uşor obiectivele pe care ni le-am propus, să fim parteneri, prieteni sau 


angajaţi mai buni. Așadar, inteligența emoțională ne ajută să căutăm căile şi să aplicăm 


soluțiile de succes în activitate. 

Rezumat. Articolul dat redă un studiu teoretic asupra conceptului de well-being și orientări valorice. 
În primul rând, am analizat conceptul de well-being în opinia diferitor cercetători. În al doilea rând, 
am discutat natura orientării valorice și sistemul structural pe care le formează. De asemenea, am 
remarcat trei perspective teoretice asupra aspectelor tangențiale ale orientărilor valorice şi well-being- 
ului. 

Cuvinte-cheie: well-being-ul, orientări valorice. 


Summary. The article includes theoretical approach on well-being concept and values. First, we 
analyzed the concept of well-being in opinion of different researchers. Second, we discussed the 
nature of value orientations and the structural system they form. Also, we noted three theoretical 
perspectives of tangential aspects of values and well-being. 

Keywords: well-being, value orientations. 


Introducere. Studii prin care se încearcă să se definească conceptul de well-being 
sunt mai puţin explorate, cu atât mai mult corelarea lor cu orientări valorice. Însăşi 
conceptul de well-being, tradus în română ca “starea de bine” şi "bunăstarea 
psihologică” este un domeniu amplu şi mai puţin cercetat, iar întrebarea despre cum ar 
trebui definit acest concept rămâne fără un răspuns concret. 

Cu toate acestea, există mai mulți oameni de ştiinţă din diferite domenii care s-au 
preocupat de cercetări al acestui concept, iar rezultatele obţinute ne oferă o imagine de 
ansamblu asupra principalelor abordări teoretice. Datorită spectrului larg și interesului 
sporit în ultimele decenii asupra acestui concept, well-being-ul a suportat un șir de 
tratări, a generat termeni noi, a trezit curiozitatea empirică, fapt pentru care s-au realizat 
un şir de studii în laborator şi în teren pentru a identifica cauzele, factorii, mecanismele 
de bază, consecinţele, etc. 

În general, well-being-ul unei persoane implică crearea de condiţii pentru 
dezvoltarea personală, asigurând adaptarea psihologică a individului în societate, 
dezvoltarea optimă a personalităţii pentru a stabili legături sociale armonioase şi auto- 
realizare. 

Poziţii ştiinţifice în conceptualizarea well-beeing-ului și orientărilor valorice. 
Well-being-ul este legat, de asemenea şi de conceptul de fericire, al fiecăruia dintre 

noi. Măsurătorile recente asupra stării de bine, propuse de psihologul american Richard 
Lazarus, fac referire la o evaluare globală a fiecăruia dintre noi, evaluare legată de felul 
în care ne atingem scopurile existenţiale şi ne aduc fericire [2]. 

De asemenea, cei mai mulți cercetători au evidențiat două tipuri de well-being: 
subiectivă şi obiectivă. Well-being-ul subiectiv este o noțiune abordată frecvent în 
ştiinţele social-umanistice, tangențială cu alți termeni, cum ar fi "calitatea vieţii”, 
"satisfacția de viaţă”, "starea de bine psihologic”. 

Well-being mai este definit de Landen şi Wang [apud 2] ca fiind percepția 
subiectivă a individului asupra sănătăţii psihologice şi a calităţii vieții pe plan cognitiv 
şi afectiv. Cercetătorii Bradburn, Lucas, Diener, şi Suh [1; 8] au susținut în lucrările 
lor că componenta cognitivă se referă la semnificaţia personală asupra sănătății mintale 
şi a satisfacției în viață iar, dimensiunea afectivă include experiența emoţională 
personală care poate fi pozitivă sau negativă. Trebuie subliniat faptul că well-being-ul 
unui individ poate fi determinat numai în contextul normelor şi orientărilor valorice 
existente, semnificative pentru o persoană. Ce valorizăm mai mult, aducem mai mult 
în viața noastră şi facem aceasta legat de percepţia pe care o avem despre noi înşine, 
despre rolul nostru în propria viaţa, în contextele relaționale parcurse în acord cu 
scopurile noastre, acestea din urmă ne ajută să evaluăm starea noastră de bine ca fiind 
una pozitivă. 

Schwartz şi Bilsky [7] consideră valorile personale drept reprezentări cognitive 
pentru cele trei nevoi umane universale: nevoia biologică, nevoia de interacțiune 
socială şi nevoia de suport social, instituțional. Cercetătorii au evidenţiat 10 valori, 
probabil, cele mai universale, datorită faptului că împlinesc cele trei nevoi menționate 
mai sus. 

Teoria valorilor umane de bază (A theory of a universal psychological structure 
of human values) propusă de către S. Schwartz şi Bilsky [6], în prezent, este una dintre 
cele mai solicitate abordări în studiul valorilor. Această teorie prezintă o încercare de 
a lua în considerare unitatea, universalitatea structurii valorilor umane (tipuri 
motivaţionale), indiferent de caracteristicile culturii şi ale societăţii. 

Experienţa bogată în cercetări empirice în cadrul abordărilor lui Schwartz, au 
condus la o serie de schimbări în metodologia de cercetare în sine şi, ulterior, în 
modelul propus de cercetător. În prezent, ultima versiune a modelului Schwartz [8] a 
fost modificată de autor în 2015. Conform acestei teorii, valorile evidențiate de 
cercetător formează un continuu motivaţional circular (Figura 1). Valorile apropiate în 


cerc exprimă motivații compatibile; aceleași acţiuni pot exprima cu ușurință ambele 

motivații. Valorile opuse în cerc exprimă motivații concurente; aceleaşi acţiuni nu pot 
exprima cu uşurinţă ambele motivații. 

Fig. 1. Structura circulară a zece valori de bază, patru valori de ordin înalt 
şi două surse motivaţionale subiacente (adaptată de Schwartz, [9]) 

După cum se poate observa în figura 1, Schwartz S. H. [6] definește cele 10 valori 
drept universale şi exhaustive. Apoi observă că ele se grupează pe două axe polare, 
având la cele două extreme ceea ce psiho-sociologul israelit numeşte „orientări valorice 
de ordin înalt”. Prima axă opune deschiderea la schimbare (explicând auto- 
direcționarea, stimularea şi o parte din hedonism) şi conservatorismul (care grupează 
tradiționalismul, securitatea şi conformismul). Cea de-a doua axă contrastează 
autorealizarea (puterea, realizarea şi o parte din hedonism) şi preocuparea pentru 
ceilalți (universalismul şi benevolenţa). De asemenea, în cursul unei generalizări şi mai 
mari a valorilor, vedem opţiuni pentru opunerea orientărilor valorice la focalizarea 
socială şi personală. Cele două cercuri exterioare din figura 1 specifică alte două 
principii care organizează relațiile între valori, şi anume, orientarea spre creștere și 
dezvoltare, fără anxietate şi auto-protecţia, evitarea anxietăţii. 

Valorile noastre reprezintă ceea ce considerăm important și merită urmărit în 
viaţă, iar well-being-ul reprezintă cât de fericiţi şi mulţumiţi suntem de viaţa pe care o 
ducem. Studiile anterioare privind relaţiile dintre well-being și orientări valorice au 
adoptat în mare măsură una din cele trei perspective, propuse de cercetătorii Schwartz 
S. H., Roccas S., şi Oppenheim, S. [5; 6] în articolul intitulat respectiv "Valori şi well- 
being” (Values and well-being). Potrivit cercetătorilor, prima perspectivă urmărește să 

explice relaţiile directe dintre valori şi well-being. A doua examinează congruenţa (sau 
similitudinea) dintre valorile oamenilor şi valorile predominante în mediul lor ca 
determinant al well-being-ului. A treia perspectivă cercetează realizarea obiectivelor 
valorice ca sursa well-being-ului. În acest articol vom cerceta mai îndeaproape cea 
dintâi perspectivă, şi anume, relaţia dintre valori și well-being-ul. 

Bilsky şi Schwartz S. H. [6] au fost primii psihologi sociali care au identificat 
valori sănătoase versus valori nesănătoase. Bazându-se pe cercetările lui Maslow şi 
Rokeach [6], au susţinut că valorile sănătoase sunt transformări cognitive ale nevoilor 
de dezvoltare, iar valorile nesănătoase sunt transformări cognitive ale nevoilor de 
deficiență. 

Atât Sagiv L. cât şi psihologul Schwartz S. H. [5; 7] din Israel au remarcat trei 
mecanisme prin care valorile şi well-being-ul pot fi corelate. În primul rând, realizarea 
unor valori sănătoase poate duce la percepții (de exemplu, oamenii sunt amabili), 
atitudini (de exemplu, toleranţă) sau comportamente (de exemplu, oferă ajutor) care, la 
rândul lor, sporesc well-being-ul. În schimb, realizarea unor valori nesănătoase poate 
duce la percepții (oamenii ameninţă), atitudini (intoleranţă) sau comportamente (evită 
pe alții) care, la rândul lor, subminează well-being-ul. 

În al doilea rând, urmărirea sau realizarea unor valori sănătoase poate duce direct 
la well-being, deoarece satisface nevoile intrinseci, auto-actualizate. În schimb, 
urmărirea unor valori nesănătoase nu satisface nevoile intrinseci şi poate solicita o 
activitate stresantă de protecţie a ego-ului. 

Primele două mecanisme susţin că urmărirea unor valori particulare influenţează 
well-being-ul ocazional. Cel de al treilea mecanism prezintă direcția ocazională 
inversă, adică, nivelul well-being-ului influenţează prioritățile valorice. Spre exemplu, 
oamenii care se simt în siguranță şi mulțumiți de viață au resursele emoţionale şi 
cognitive necesare pentru a-şi urmări autonomia (auto-direcţionarea) şi entuziasmul 
(stimularea) şi a avea grijă de well-being-ul celor apropiați (bunăvoință) sau a societății 
şi naturii (universalism). În schimb, oamenii care se simt nesiguri și ameninţaţi sunt 
preocupaţi de propriile lor probleme şi nu au resursele necesare pentru a urmări aceste 
valori. Ei pun în evidență valori a căror realizare promite o mai mare siguranță, 
certitudine şi uşurare a anxietăţii (securitate, conformitate, tradiție şi putere). 

Concluzie. Autorii care au studiat orientările valorice ale personalităţii relevă că 
acestea sunt cele mai importante elemente în structura personalităţii. Totodată, well- 
being-ul reprezintă calitatea vieţii noastre. De asemenea, putem conchide existenţa unei 


corelaţii dintre well-being şi orientări valorice. Observăm că unele valori sunt mai 

sănătoase decât altele, în funcţie de context. În dependenţă de natura lor, valorile 


sporesc sau subminează well-being-ul. 

Abstract. The management of conflict situations consists in possessing a management of 
interpersonal relations in the group of preschoolers approached in relation to the types of didactic 
activity carried out in the preschool institution, common activities, games and activities of free choice, 
etc. The approached aspect is the degree of involvement and direction of the educator in relation to 
the child's activity. 

Keywords: relationship manganese, conflict, preschool, socialization, conflict mediation. 


Managementul relațiilor interpersonale, dintre educatoare şi copii include apti- 
tudinile manageriale în domeniul relaţiilor interpersonale pe care educatoarea le 
exercită în raport cu preşcolari percepuți ca grup [3, p. 221]. 

Cercetările științifice definesc multe concepte a noţiunii de “management”, dar 
toate conținuturile definiţiilor tratează diferit această noţiune. Considerăm valabilă 
definiţia managementului clasei de elevi/grupei de preşcolari dată de Romiţă şi lucu 
(2006): “Domeniul de cercetare în ştiinţele educaţiei, care studiază atât perspectivele 
de abordare a clasei de elevi (didactică şi psihosocială), cât şi structurile dimensionale 
ale acesteia  (ergonomică, psihologică, psihosocială, normativă, relațională, 
de criză educațională: indisciplină; violenţă, non implicare etc.” şi în cazul grupei de 
preşcolari, identificăm perspectiva didactică şi cea psihosocială de abordare a grupei, 
specifice managementului [4, p. 41]. 

Managementul relaţiilor interpersonale în grupa de preşcolari este abordată în 
raport cu tipurile de activitate didactică realizate în instituția preșcolară, activităţi 
comune, jocuri și activităţi la libera alegere ş.a. Aspectul abordat este gradului de 
implicare şi dirijare a educatoarei în raport cu activitatea copilului. 

Activităţile comune implică cel mai mare grad de dirijare din partea cadrului 
didactic, fie că activitatea se desfăşoară frontal, pe grupuri sau individual. În acest sens 
educatoarea este privită ca un conducător al grupului, ea nu mai rămâne doar un simplu 
transmiţător de cunoştinţe sau organizator al condiţiilor de asimilare a acestora de către 
copii, ci şi un manager al grupei de preşcolari. 

Din perspectiva psihosocială a managementului grupei evidențiam necesitatea 
socializării copiilor, cât mai devreme, în vederea dezvoltării comportamentului social 
şi a personalităţii acestora. 

Interacţionând sociale copii şi adulții sau copii-copii, preșcolarii îşi dezvoltă 
anumite abilități de relaționare și învaţă noi comportamente sociale necesare pentru 
adaptarea la viaţa reală. De cele mai multe ori, învață cum să interpreteze o anumită 
situație şi în funcție de acordul sau dezacordul celorlalți în situaţii similare. 

Copiii au nevoie permanentă de ghidare din partea adulţilor în ceea ce privește 
recunoașterea şi respectarea regulilor de comportament în anumite situaţii sociale. Ei 
învaţă cel mai bine anumite comportamente sociale atunci când sunt stabilite clar 
regulile şi limitele. 

La această vârstă principala modalitate de dezvoltare a abilităţilor sociale o 
reprezintă jocul. O parte importantă a jocului o reprezintă jocul simbolic. În cadrul 
acestuia, copiii au ocazia să-şi exerseze abilităţile sociale esențiale: să coopereze cu 
ceilalți, adaptându-și comportamentele, să fie toleranți fată de membrii grupului, să 
accepte că nu toate lucrurile vor decurge după cum doresc ei, să răspundă adecvat 
celorlalți, să-i ajute pe cei din jur şi să accepte să fie ajutați. 

Pentru un managementul eficient al grupei de preşcolari este important tratarea 
acestuia ca un microgrup, format de mai multe persoane, aflate în relații de 
interacțiune şi dependenţă reciprocă, mediate de implicarea într-o activitate comună cu 
norme şi valori care reglează comportamentele. Fiecare copil, în dependenţă de 
individualitatea sa, îşi „dezvoltă” o modalitate proprie de a reacționa la evenimentele 
din jurul său, în colectivitate apar stări tensionante provocate de cauze diferite, 
manifestate în forme diferite, de scurtă sau de lungă durată, cu efecte imediate sau 
îndelungate. 

În relaţiile interpersonale în grupa de copii pot exista dezacorduri legate de 
atitudini diferite, scopuri diferite, roluri diferite, responsabilități diferite, etc. De cele 
mai dese ori factorii care duc la apariţia dezacordurilor sunt, de cele mai multe ori de 
natură internă și se materializează în conflicte. Un conflict poate fi mediat, arbitrat sau 
negociat, metoda negocierii s-a dovedit a fi cea mai eficientă în practica managerială. 

Managementul grupei de copii poate fi definit din aspectul relației educator-copii, 
al cărei scop este dezvoltarea personalității copilului şi din aspect de problematica 
specifică adică metodele folosite în gestionarea conflictelor. Aceste aspecte solicită la 
maxim intervenţiile educatorului în reglarea comportamentelor. Conflictele dintre 
copii sunt generate din următoarele cauze: 

e sentimente neîmpărtăşite; 

e existenţa grupurilor, prieteniilor; 
e felul de situaţie de adaptare; 

e o sarcină grea, nouă; 


e un membru agresiv al gupei; 

e lipsa spaţiului suficient; 

e insuficiența materialelor didactice; 

e distribuirea rolurilor; 

e lipsa de precizie în repartizarea sarcinilor, enunţarea cerinţelor; 

e nerespectarea rutinei; 

e valori morale și sociale diferite; 

e percepții diferite ale realității; 

e interese diferite şi preocupări diferite; 

e nerespectarea nevoilor psihologice: respectul de sine, liniştea interioară, 
afecțiunea. 

Conflictul este ceva firesc în viața cotidiană, fiecare dintre noi a fost implicat în 
una sau mai multe conflicte care ne influenţează la fel și copii, conflictele sunt rutina 
vitii lor datorită conflictelor ei învaţă să relaționeze. Abordarea sistematică a acestora 
conduce la conştientizarea situației de conflict de către toţi cei implicați. Oricine poate 

să trateze situaţiile conflictuale astfel încât comportamentul ,atacatorului” să nu 
afecteze respectul faţă de propria persoană şi să nu fie lezat. 
Reguli în mediere a conflictelor: 

1. Să nu judeci! Mediatorii sunt imparțiali, chiar dacă ei cred că una din pârți are 
dreptate şi una greşește; 

2. Să nu dai sfaturi! Uneori mediatorii se pot gândi la soluţii ale conflictului, dar ei 
nu trebuie să le sugereze celor implicaţi; e conflictul lor, lăsaţi-i să şi-l rezolve 
singuri, aşa cum doresc. Doar atunci se vor simţi cu adevărat responsabili. 

3. Să fii în mod egal empatie! Un mediator empatic încearcă să înţeleagă ce simt 
cei doi implicați în conflict, imaginându-se în locul fiecăruia, înțelegând lucrurile 
din perspectiva lui. Evitaţi să treceţi de partea cuiva, dar încercați să înţelegeţi 
cum vede fiecare lucrurile. 

4. Păstrează confidenţialitatea! Oamenii se simt mai bine când vorbesc despre 
sentimentele şi problemele lor, dacă ştiu că mediatorii nu vor spune nimănui 
despre conflictul lor. 

5. Arată că îţi pasă! Mediatorii ţin cont de procesul de mediere şi de oameni. Ei fac 
tot posibilul să-i ajute pe ceilalți să se înţeleagă şi să-și rezolve conflictele. Dacă 
mediatorii respectă procesul de mediere, ceilalți vor avea încredere în proces 
pentru a-şi rezolva problema [4, p. 285]. 

Copiii pot reacționă neașteptat, reacțiile lor negative, în cadrul unui conflict, se 
structurează pe mai multe niveluri, ele fiind însă reacții predominant afective şi 
subiective. Copilul adoptă de multe ori comportamente inadecvate în relaţiile cu 

ceilalți, precum şi în atitudinea față de sine însuşi. Ne vom opri asupra unor asemenea 
conduite și anume: egoismul, negativismul, răsfăţul, încăpăţânarea, minciuna. 

Egoismul — este dragostea exagerată de sine. Egoistul raportează totul la sine şi 
acest lucru duce la izolarea copilului față de ceilalți. Egoismul nu este ceva înnăscut, 
permanent și nemodificabil, fiind de cele mai multe ori un efect al răsfăţului. 

Negativismul, neascultarea, nesupunerea — aceste trăsături strâns legate între ele 
se manifestă prin refuzul sau rezistenţa opusă în faţa cerinţelor externe. Cauzele care 
pot sta la baza acestor manifestări sunt: exigenţa iraţională sau lipsa de autoritate, 
răsfățul, neînţelegerea necesităţii respectării unor cerințe. Trebuie să facem distincție 
între nesupunere, neascultare pasivă provocate de inerție, de o fire visătoare sau uitarea 
unor cerințe şi nesupunerea activă izvorâtă din revoltă, din dorinţa de a nu se supune. 
Avem nesupunere parțială (faţă de educator) şi nesupunere globală, ceea ce duce la 
grave devieri de comportament. În astfel de situaţii vina aparţine ambelor pârţi 
implicate. Descoperind erorile făcute, putem negocia noi reguli de comportament. Este 
importantă consecventa în aplicarea regulilor respective. 

Răsfăţul — este un factor negativ în dezvoltarea copilului. Deşi se confundă, de 
multe ori, cu alintarea, există însă deosebiri între ele. Oricărui copil îi place să fie 
alintat. Dacă alintarea este exagerată, trecându-se peste limita normalului, se ajunge la 
faza anormală de răsfăț. Copilul îşi permite multe gesturi nepermise la vârsta lui. 

Încăpățânarea — Un copil este etichetat ca fiind încăpățânat dacă persistă cu 
îndârjire într-o atitudine negativă față de o obligaţie impusă de adulți. Ea este o 
comportare negativă și nu trebuie confundată cu ambiția. Ambiţia este un sentiment 
constructiv, care poate deveni creator. Încăpăţânarea este un defect, nu o calitate. 
Dojenirea pe un ton calm şi fără să fie însoțită de amenințări fără rost este eficientă. 
Cearta şi morala făcute unui copil încăpățânat nu trebuie să se desfăşoare în public. E 
de preferat ca discuţia să se facă mai târziu, când criza de încăpățânare a trecut şi se 
poate discuta liniştit cu copilul. 

Minciuna — este o conduită de eschivare, în general destinată să evite o mustrare. 
De multe ori, în mod inconştient, părinții îşi învață propriii copii să mintă, prin 
promisiunile zilnice care nu sunt îndeplinite. Dacă un copil va fi pus să mintă că unul 
dintre părinţi nu este acasă, atunci când e căutat de o persoană nedorită, greşeala va fi 
dublă, el va fi învăţat să mintă şi este învăţat că poate trece peste obligaţiile sociale 
recurgând la minciună. Copiii nu sunt naivi, orbi sau surzi. Pe măsură ce se dezvoltă 
psihic, ei vor să ştie totul şi sunt de preferat discuţiile oneste, pe înțelesul lor, fără a 
ambala realitatea în minciuni. Factori care pot cauza minciuna la copii: 

— părinții așteaptă prea multe de la ei; 
— lipsa unei explicaţii plauzibile pentru un anumit comportament; 

— lipsa unei educaţii consistente; 

— lipsa de atenţie acordată de semeni sau adulți; 
— teama, frica de pedeapsă; 

— dorința de autoafirmare. 

Minciuna poate fi, de asemenea, o manifestare tipică a tendinței de supraapreciere. 
Unii copii mint din dorinţa de a-i acoperi pe alţi copii („onoare”). Orice vină ascunsă 
prin minciună trebuie sancționată, astfel încât să înţeleagă că vina se agravează 
mințind; sinceritatea reduce vina şi pedeapsa. Din educaţie trebuie eliminate 
procedeele care induc teamă în legătură cu recunoașterea greşelii. La baza tratării 
individuale e necesar să stea încrederea în copil [2, p. 107]. 

Pentru a dirija eficient un conflict, cu astfel de copii, educatoarea va trebui să 
comunice eficient prin alegerea cuvintelor potrivite în momentul potrivit, timpul alocat 
rezolvării, medierii conflictului fiind scurt. Se vor propune dezbateri şi negocieri scurte 
şi un feedback imediat şi apropiat. 

Este datoria cadrului didactic de a-i ajuta pe acești copii să obțină o imagine cât 
mai clară despre ei înşişi şi despre societate şi să transformăm conflictele în exemple 
educative. Capacitatea educatoarelor de a gestiune conflictele într-un mod constructiv 
contribuie la sănătatea mentală individuală și de grup. Abilităţile pentru rezolvarea 
unor conflicte între copii nu s-au studiat științific până acum în procesul de formare al 
educatoarelor, dar experienţa şi cunoaşterea psihicului copilului ne-au arătat cum să 
procedăm în soluționarea situaţiilor conflictuale. Pentru a fi eficientă în rezolvarea unui 
conflict, cadrul didactic îşi va diversifica modul de a acţiona, alegând ceea ce este mai 
oportun pentru situaţia respectivă. Va fi oricând capabilă să îşi schimbe strategia, ca să 
rezolve optim situaţia de conflict. Educatoarea trebuie să rămână o persoană atentă și 
imparțială. 

Copilul ajutat de către educatoare, se va simţi în siguranță deoarece vede în ea un 
sprijin la care poate apela oricând are nevoie. Având susținerea educatoarei, scad 
evident şansele ca alt copil să refuze să se joace cu el. Dacă totuşi acela refuză, va fi 
un prilej bun de a-l învăţa pe copil cum să facă faţă acestei situații fără a se supăra, 
spunându-i: „Nu-i nici o problemă, vom ruga pe altcineva”. 

Un alt aspect important pentru astfel de copii se referă la modul în care îi învăţăm 
să se integrezi într-un joc în desfăşurare. De obicei, ei sunt învăţaţi să-și ceară voie, ex: 
„Pot să mă joc şi eu?, Tu în ce te joci acum?”. Îi puteţi învăţa să folosească semnale 
nonverbale cum ar fi zâmbetele, gesturi care indică interes. 

Orice intervenție cu copiii constă în stabilirea unei relaţii pozitive cu aceştia, 
deoarece copiii au nevoie să simtă că lumea este un loc sigur, că oamenii sunt 
predictibili şi că ei merită să fie iubiţi, indiferent de performanţele pe care le obțin. 

Copiii care se joacă mai mult timp împreună învață prin încercări şi erori şi 


funcționează în rezolvarea conflictelor. De asemenea, ei ajung să-şi dea seama de 


particularităţile unui copil privind rezolvarea unui conflict. 


Cadrul didactic trebuie să înţeleagă cauzele diverse ale comportamentelor nedo- 


rite, abordând strategii adecvate de prevenire a conflictelor dintre copii: 


să utilizeze metode pozitive de disciplinare, să nu recurgă la comportamente 
violente verbale şi fizice; 

să implice copiii în stabilirea unor reguli clare ale grupei privind comportamentul 
şi participarea la activități, să discute cu ei despre necesitatea acestora, 
manifestând respect pentru părerile fiecăruia; 

să ia măsuri de prevenție pentru a evita comportamentul nedorit; 

să respecte paşii de rezolvare a conflictelor: descrierea faptelor, fără a învinovăţi; 
exprimarea sentimentelor față de ceea ce s-a întâmplat; identificarea 
alternativelor, cum cred că s-ar putea proceda pentru a rezolva situația; 

să propună sarcini care necesită colaborarea între copii și găsirea unor soluţii 
comune, să ofere copiilor proiecte la care să lucreze în cooperare; în realizarea 
proiectelor. 

Copii care au încredere în educatoare cere ajutor, care vizează recunoaşterea de 


către copii a propriilor limite, a abilităţilor insuficient dezvoltate şi nevoia unei ghidări 


din partea adulţilor sau colegilor. În cazul în care ajutorul este cerut de la ceilalţi colegi, 


creşte posibilitatea unor colaborări şi a legării unor prietenii. Când se ivește o situaţie 


în care trebuie să ajute pe cineva, este important să vorbiţi cu copiii despre asta şi să le 


explicaţi consecințele acțiunii. Copiii nu se nasc cu calități caritabile, a face acte de 


caritate reprezintă un comportament care se cultivă în timp, prin modelare, prin ghidare 


şi prin oferirea posibilității de practicare. 

Trăim într-o lume media. Semnificația şi rolul culturii media crește incredibil 
astăzi, iar educaţia pentru mass-media devine baza formării unui nou tip de cultură a 
personalității. Aceasta este o nouă formă a vechii metode de predare prin vizualizare și 
ascultare, deoarece această tehnologie permite utilizarea simultană a diferitelor moduri 
de prezentare a informaţiilor: text, numere, grafică, animaţie, video şi sunet. 

În general, educaţia media este o direcţie în pedagogia modernă care susţine 
studiul comunicării în masă de către copii (presă, televiziune, radio, cinema, video etc.) 
Scopul unei astfel de educaţii este de a pregăti o nouă generaţie pentru viaţă în condiții 
informaţionale moderne. Modelul educației media necesită utilizarea mijlocelor 
didactice de dezvoltare a interesului cognitiv al preşcolarilor în condițiile psihologice 
şi pedagogice adecvate şi va oferi un nivel adecvat de disponibilitate a copilului de a 
studia într-o instituție de învățământ de educție timpurie. 

Cu toate că în curriculum se oferă ca competență specifică pentru educația digitală 
Recunoaşterea şi aplicarea tehnologiilor, resurselor digitle interactive, în diferite 
contexte educaţionale și cotidiene, dând dovadă de responsabilitate faţă de securitatea 
personală doar pentru vârsta de 5-7 ani, copiii manifestă interes pentru mass-media de 
la o vârstă mai mică. 

Copiii de 3-4 ani se uită la fotografii pe o bază tipărită, apoi pe un suport 
electronic. La această vârstă se pune accent pe îmbogățirea vocabularului. 

Copiii de 5-6 ani îşi îmbunătăţesc abilităţile dobândite anterior, sunt capabili să 
lucreze program cu sunet. La această vârstă, se formează idei despre suportul electronic 
al unui disc, copiii se familiarizează cu probleme tehnice: introduceți, deschideţi un 
disc, salvaţi pe disc, ştergeţi de pe disc. 

Copiii de 6-7 ani lucrează independent în unele programe. Ei dezvoltă abilitatea 
de a face poze singuri, de a transfera orice text media pe computer, de a folosi text 
media atunci când elaborează un proiect, colaj. 

S-a stabilit că dezvoltarea intereselor cognitive ale preşcolarilor în procesul de 
utilizare a educaţiei media este un factor important în pregătirea educațională şi de 


creştere a unui copil pentru învăţare într-o instituție de educație timpurie. 

- tipul de activitate devine integrat, include activitatea intelectuală şi creativă ca 
componente necesare. 

Ca să se poată realiza procesul de predare și învăţare a domeniului de activitate 
Științe şi tehnologii e necesar ca fiecare instituţie să fie dotată cu tehnica necesară: 
ecrane, laptopuri, conexiune la internet, tablă interactivă, dispozitive digitale, jucării 
interactive. 

În procesul educaţional, tehnologiile de educaţie media se bazează pe materialul 
jocurilor, basmelor. Cu ajutorul jucăriilor, copiii joacă povești celebre din programe de 
televiziune, le repovestesc reciproc, pregătesc felicitări, colaje pentru părinți. Copiii 
preşcolari au acces la astfel de tipuri de text media (fotografii, ilustraţii, desene, 
imagini, sunet, suporturi (aparat de fotografiat, laptop.) . Copiii sunt capabili să creeze 
cele mai simple produse ale creativităţii animației :proiecte multimedia , proiecte de 
sunet şi muzică, colaje, fragmente video şi audio, diapozitive. Orice proiect întocmit 
de copii poate avea o orientare practică : dă-i mamei, arată-i celorlalți copii, pregăteşte- 
te pentru un concurs, lasă-l ca un suvenir la grădiniță. 

Metode de educaţie media prin care se realizeaza procesul educațional: 

e joc (modelarea activităţilor artistice şi creative ale creatorilor de text media, 
improvizație); 

e verbal (poveste, conversaţie, discuţie și soluționarea unei probleme problematice, 
dialog, discuţie, analiză); 

e vizual (vizualizarea materialului audiovizual); 

e  reproductiv; 

e cercetare; 

e euristic; 

e problematic. 

Aceste metode se bazează pe următoarele principii didactice : dezvoltarea socio- 
culturală a unei persoane creative în procesul educațional; caracter științific; instruire 
sistematică şi accesibilă; legătura dintre teorie şi practică; vizibilitate, activitate a 
publicului copiilor; trecerea de la învățare la activitate independentă; conexiunea 
învățării cu realitatea înconjurătoare; fundal emoțional pozitiv; luând în considerare 
caracteristicile individuale ale copiilor. 

Ca o îmbunătățire a calității procesului educațional, considerăm că reînnoirea 
educației bazată pe tehnologia activităților este implementată nu numai în activități 
educaționale directe cu copiii, ci şi în proiecte de informare şi comunicare (integrare 
cu resurse media), în care copiii şi părinții, precum şi educatorii şi absolvenții grădiniței 


pot fi la curent cu ce se petrece în instituţia de educație preşcolară. Astfel am organizat 

Toamna de aur, Săptămana poveştilor prin transmisiune online părinților. O alta 
activitate online petrecută de copii cu implicarea unei jucării interactive a fost 
demonstrată studentelor de la Universitatea de Stat din Tiraspol cu sediul în Chişinău. 

O astfel de deschidere în educaţia preşcolară este deosebit de importantă în 
rezolvarea problemelor educaţionale moderne. În acest sens, în timpul implementării 
acestor activităţi, s-a acordat o atenţie specială creării condițiilor pedagogice necesare 
şi favorabile pentru atingerea obiectivului stabilit, utilizarea diferitelor instrumente 
metodologice. Acestea includ: 

e organizarea studiilor media ca un proces sistematic, intenționat, creativ; 
planificarea acestora sub formă de activități ale copiilor, într-un anumit context 
socio-cultural; 

e adaptarea elementelor necesare de cunoştinţe teoretice despre textul media la 
caracteristicile de vârstă ale copiilor, reducându-le la nivelul de înțelegere al 
preşcolarului; 

e pe parcursul studiilor media, activitățile copiilor sunt însoţite de activităţi 
demonstrative vizuale ale educatorului; 

e utilizarea pe scară largă a diferitelor forme de joc în procesul de organizare a 
activităților comune cu copiii; 

e aprobarea sistematică, sprijinul emoţional al activităților copilului de la educator. 
Utilizarea tehnicilor educaționale media în activitățile proiectului copiilor şi 

adulților le permite copiilor să formeze: capacitatea de a percepe şi transmite 
informaţii; înțelegerea, evaluarea ilustraţiilor vizuale; exprimarea unei poziţii 
personale la o imagine, o afirmaţie, ajută la obţinerea unor rezultate bune în formarea 
competenţei comunicative, informaţionale şi cognitive, creative a preșcolarilor. Drept 
urmare, copiii, nu numai în activități educaţionale directe folosind resursa media, pot 
lucra cu informaţii prezentate în formă electronică, ci şi în tipuri independente de 
activități pentru copii, inclusiv activităţi de proiect. 

Copiii preșcolari primesc informaţii despre lumea din jurul lor prin percepția 
vizuală, astfel încât vizualizarea este cel mai important instrument pentru dezvoltarea 
cuprinzătoare a copiilor. 

Utilizarea prezentărilor multimedia educaționale permite: 

- creşterea eficienţei procesului de învăţare şi dezvoltare a copilului; 

- deschide noi oportunităţi pentru educaţie, 

- susține în mod constant cadrele didactice într-o stare de căutare creativă de a 
compune singuri prezentările, ținând cont de vârsta copiilor şi aici fiecare cadru 


didactic îşi are cartoteca electronică personală. 

Educaţia media nu este informatică şi nu ne propunem să predăm, să lucrăm cu 
diferite programe ce se învaţă la universitate la un computer. Obiectivul nostru este să 
contribuim la dezvoltarea generală a personalităţii copilului prin educaţie media. 


pia d a 


Fig. 1. Prezentarea activităţii publice pentru studenţii de la UST cu 
implicarea unui robot 

PREȘCOLARUL — SUBIECT VALORIZATOR AL FOLCLORULUI 
Tatiana CRÎJANOVSCHI, doctorandă, UST 
Nicolae SILISTRARU, dr. hab., prof. univ. 


Cultura însuşită în familie poate să concorde, mai mul sau mai puţin, cu cea din 
grădiniță, în care urmează a se integra copilul. Cultura preșcolară va deveni 
predominantă în formarea copilului, datorită caracterului continuu, dirijat şi 
sistematic al procesului de aculturare exercitat asupra lui. În grădiniță copilul este 
supus unei constrângeri, unei presiuni de a-şi însuși valorile socialmente recunoscute 
şi dezirabile şi un model cultural şi de personalitate potrivit idealului de om al 
societăţii. 

Apropierea copilului de cultură, integrarea culturii în viaţa actuală şi viitoare a 
copilului încep din cea mai fragedă vârstă şi continuă toată viaţa. În familie, în 
instituția preșcolară și şcolară, în viața socială copilul îşi însuşește valorile culturale, 
le transformă în bunuri proprii, învaţă să-şi rânduiască viața conform lor. Perioada 
primei copilării este cea mai propice introducerii copilului în cultură, asimilării de 
către copil a valorilor culturale. Mijloacele şi modalităţile prin care se realizează acest 
proces sunt dependente de valorile promovate de societate şi de particularitățile 
psihice ale celor care urmează să şi le însuşească. 

Educaţia însăşi este un fapt de cultură, ca produs al — practicii social-istorice a 
omenirii şi ca transmițătoare de valori. O primă, şi deosebit de importantă etapă a 
procesului de inculturare a individului se desfaşoră în familie. Aici copilul învaţă 
primele şi cele mai importante comportamente sociale și tot aici se pun bazele 
formării personalității sale. 

Vârsta  preşcolară este vârsta unor achiziții  psiho-comportamentale 
fundamentale a căror calitate va influenţa în mare măsură nivelul de adaptare şi 
integrare a copilului în fazele evoluţiei și dezvoltării lui. Pentru a constitui o ofertă 
educaţională a timpului său, educaţia desfăşurată în grădiniță trebuie să reflecte 
problemele contemporanietăţii şi să încerce să întâmpine prin mijloace specifice 
expectanţele pe care societatea de azi le formulează pentru prima etapă a educaţiei 
formale. 

Copilul este capabil sa identifice binele şi răul, frumosul și urâtul, dreptul şi 
nedreptul. Argumentul invocat frecvent în sprijinul aprecierilor valorice este 
autoritatea adultului: pentru că aşa a zis mama/tata/doamna educatoare. Este capabil 


să înțeleagă anumite reguli şi învaţă să le respecte în împrejurările jocului și ale 

activităților organizate în grădiniță. 

Folclorul constituie unul din principalele mijloace educative folosite de 
pedagogia populară, el oglindește, totodată, şi gândirea pedagogică a poporului şi 
reprezintă creaţia artistică — literară, muzicală, kinetică, comportamentală sau 
ceremonială — aparținând culturii populare spirituale [1, p. 15]. Aici găsim indicii 
referitori la idealurile educative ale poporului, metodele, formele, procedeele de 
educaţie şi instruire folosite de popor. 

După o altă opinie conceptul de folclor include cultura sau arta tradițională, 
colectivă, populară, eventual sătească şi este identificată o dată cu întreaga cultură 
populară, alteori numai cu literatura populară, apoi cu arta populară. 

Prin folclor se înţelege şi totalitatea producţiilor artistice de cunoaştere colectivă 
a realităţii. Conceptul de folclor include, potrivit lui N. Băieşu [1, p. 151], totalitatea 
culturii spirituale a ţărănimii, obiectivată mai întâi în poezia, muzica, dansul, 
obiceiul, jocul şi arta populară. 

Ceea ce este comun între aceste variante de interpretări este prezența 
sintagmelor de „creaţie artistică”, „artă tradițională”, „producții artistice”, „cultură 
spirituală”, adică a unui consens după care folclorul întruneşte producțiile artistice, 
spirituale ale culturii populare. 

Niciodată şi nicăieri o cultură n-a luat naştere în afara naturii umane. Ea a 
reprezentat şi reprezintă totalitatea, valorilor materiale şi spirituale create de om în 
procesul muncii sociale şi individuale desfășurate de-a lungul existenţei sale istorice, 
căci nimic nu s-a putut înfăptui fără jertfă şi sacrificiu de sine. Pe bună dreptate, A.D. 
Xenopol spunea că „importanța nemijlocită a culturii naţionale este că menține şi 
dezvoltă un popor la conștiința de sine” [7], fiind în consens cu Hegel „popoarele 
sunt ceea ce sunt înfăptuirile lor”. 

Folclorul este „unul din elementele de păstrare a pedagogiei populare. Este 
temelia pe care s-au constituit creaţiile populare orale, care este viaţa poporului. 
Actualmente noi trebuie să privim aceste creaţii ca pe nişte lucrări specifice ale 
străbunilor noştri, care întruchipează în sine gândurile şi sentimentele poporului, care 
reflectă istoria lui, natura, existenţa, creaţii viabile care vor ajuta la educaţia 
generaţiei în creştere [8, p. 45]. 

Folclorul transmite atitudinea poporului față de un fenomen sau altul al vieții. La 
toate popoarele cultura tradițională se bazează pe unele şi aceleaşi elemente: povești, 
legende, mituri, cântece, povești povăţuitoare, proverbe, zicători, cântece sau 
formule ritmico-melodice pentru elementele naturii, animale, plante, elemente ale 


vieţii sociale (familia, şcoala, satul), formule numărători, cântece de joc (individuale, 

de grup, cu diverse obiecte); cântece si jocuri legate de anotimpuri şi de sărbătorile 
de Crăciun şi de Anul Nou: urări, plugușor, sorcova, colinde, cântece de stea, 
Lazărul, Caloianul etc. Însă ele reflectă diferite idealuri, specifice acelor popoare 
care le-au plăsmuit. Poporul transmite şi păstrează numai acele modele, care cu 
adevărat îi pot forma ceva omului, cu un anumit efect. De aceea unele mijloace 
educative, metode se duc în trecut, altele se dezvoltă, şi acestea, la rândul său, sunt 
corelate strâns cu schimbările condiţiilor de activitate şi independenţă a poporului. 

Din cea mai fragedă vârstă copilul a fost înconjurat cu grijă de creaţiile poetice 
orale, în care se reflectă înțelepciunea populară. La început sunt cântecele de leagăn, 
apoi poveștile, ghicitorile, zicătorile [1, p. 43]. Folclorul a ajutat copilului să facă 
cunoştinţă cu existenţa, istoria poporului său. Cu ajutorul folclorului adulții îi 
apropiau pe copii de cultura naţională, le educau sentimentul mândriei pentru poporul 
din care fac parte. 

Folclorul se constituie ca parte integrantă a culturii naționale. Prin folclor 
înțelegem totalitatea faptelor de cultură populară, transmise prin cuvânt și practici. 
Tot ceea ce, în aceste manifestări ale culturii populare, se organizează în text — cântat, 
scandat sau, pur şi simplu spus, alcătuieşte literatura populară sau folclorul literar. 

Examenul estetic al folclorului literar, așadar, implică o abordare specifică, 
determinată de existența orală a acestei literaturi, de neîntrerupta ei mobilitate. 
Semantismul poeziei sau prozei populare, al celorlalte categorii folclorice, structura 
lor imaginară, substanța metaforei, alegoriei sau simbolului reprezintă, în mare 
măsură, subsumarea estetică a unor valori culturale care pot ţine de cultura materială, 
sau de mitologie, sau de structuri comportamentale, sau de istorie etc. Odată integrate 
contextului poetic, aceste valori nu-şi pierd sensul şi identitatea. 

În folclorul literar finalitatea este precumpănitor estetică. Când textul e intercalat 
de practici şi rituri integrate, de regulă, unui cerimonial, vorbim despre folclorul 
obiceiurilor, în ansamblul căruia scopul urmărit este, în primul rând, practic [8, 
p. 67]. 

Împreună cu literatura cultă, folclorul relevă particularităţile psiho-spirituale ale 
unui popor. Folclorul se distinge prin câteva trăsături specifice, care se află în relații 
de intercondiționare şi determinare reciprocă. Caracteristicile folclorului sunt 
reprezentate prin: caracterul oral; caracterul anonim; caracterul tradiţional; caracterul 
colectiv; caracterul sincretic; caracterul pedagogic. 

Folclorul este o enciclopedie poetică vie a vieţii populare. El oglindește în forme 
multiple şi variate sentimentele, gândurile şi năzuințele poporului nostru în diferitele 
etape de dezvoltare. 

Folclorul păstrează şi transmite tradițiile poporului nostru în toate acțiunile 
desfășurate cu ocazia diferitelor evenimente și contribuie la îmbogățirea și extinderea 
orizontului cultural-artistic al copiilor, la educarea sentimentelor de dragoste şi 
admiraţie, mândrie şi respect față de creaţia populară. 

Operele folclorice îmbogățesc impresiile preşcolarului, îl învață a găsi 
răspunsuri la întrebările ce i-au apărut, îl educă în baza exemplului eroului literar. 

De aceea sarcina educatorului este de a le dezvălui copiilor valoarea ei 
cognitivă, trezindu-le totodată, dorinţa de a cunoaște operele folclorice, devenind nu 
numai izvor de cunoştinţe şi bucurii, ci şi mijloc puternic de comunicare şi de 
influenţă educativă. 

În vederea realizării acestor direcţii principale în munca educativă se 
organizează activităţi de: citire, povestire artistică, memorizare, repovestire şi 
povestire creatoare, dramatizare, la care copiii paticipă cu plăcere [8]. 

La aceste activităţi educatorul reieşind din conţinutul tematicii abordate trebuie 
să urmărească patru scopuri: estetic, educativ, instructiv şi de îmbogățire a 
vocabularului. 

Cele mal cunoscute creaţii din folclorul copiilor sunt cântecele-formule şi 
recitativele numărători. Cântecele-formule au o vechime foarte mare pentru că 
amintesc de practicile magice, când omul încerca să îmblânzească spiritele și forţele 
devastatoare ale naturii. 

Moștenirea pe care am primit-o trebuie dusă mai departe de preşcolari pe care-i 
educăm pentru că un popor trăieşte prin ceea ce lasă fiilor săi. Este bine să cunoaștem 
şi să transmitem copiilor măcar un strop din ceea ce a creat omul simplu de la ţară cu 
iscusința minţii şi cu căldura sufletului său. 

Vom enumera câteva căi de reabilitare a educației morale în societate şi în 
grădiniță: 

e De datoria educatorului este prezenţa zilnică a efortului personal conştient și 
sistematic de autoperfecționare morală. Este necesară înțelegerea că fiecare ar 
trebui să lucreze cu sine însuşi din punct de vedere moral şi să utilizeze folclorul 
copiilor în acest scop. Înțelegerea trebuie să ducă la un exerciţiu moral de lungă 
durată şi la aplicarea textelor respective în procesul educativ; 

e E necesară utilizarea pe larg a creaţiilor populare orale în scopul formării 
personalității copilului şi a comportamentelor respective: social, cognitiv, 
afectiv, verbal, motor şi volitiv; 

e E importantă sporirea răspunderii personale în educaţia morală a tinerei 


generaţii, aportul altor factori educaționali la realizarea educației morale; de 

datoria educatorului este de a convinge familia să participe activ la formarea 

profilului moral al tinerei generaţii, căci bazale comportamentului moral se pun 

anume în primii şapte ani de viaţă. 

Toate aceste creaţii ale copiilor au rol formativ de modelare a personalității, a 
gândirii şi a exprimării, fiindcă ele se realizează prin cuvântul convingător și nu prin 
cuvântul autoritar utilizat de ţtiință. Cuvântul convingător pătrunde în conştiinţă prin 
imagini, sentimente, potenţial creativ, muzicalitate, modele, prin valorile reflexive ale 
limbii. Procesul de modelare se realizază, mai ales, prin faptul că folclorul reflectă 
procesul de formare a sentimentelor, reacțiilor, ideilor, atitudinilor, intenționalităților, 
al stărilor de conştiinţă, al modelelor şi îi determină să le trăiască, să participe alături 
de eroi, să şi le însușească. 

Perioada preşcolară este însoțită de schimbări importante în viața copilului, ceea 


ce îi provoacă dezvoltarea intensă somatică şi psihică. Intrarea copilului în instituția 


je ou. 


je vu. 


dezvoltării lui explozive şi formării comportamentelor, conduitelor sale sociale. În 
aceste condiţii copiii devin tot mai comunicativi şi mai sociabili.. 

La vârsta preşcolară mică are loc familiarizarea continuă a copilului cu 
componentele principale ale realității şi mediului înconjurător. Copilul însușeşte şi 
acumulează elementele principale ale culturii personalităţii, care corespund valorilor 
moral-spirituale ale umanității. 

Însușirea cunoştinţelor, formarea abilităţilor, atitudinilor vizate prin activităţile 
matematice, au o deosebită importanță în dezvoltarea generală intelectuală a copiilor, 
ca şi în pregătirea în vederea intrării în şcoală. Familiarizarea cu mulțimile de obiecte 
ale căror elemente, întâlnite în mediul înconjurător, au o natură variată, contribuie la 
lărgirea sferei de cunoştinţe, precum cele referitoare la cantitate, mărime, culoare, 
numărul de elemente. Descoperirea şi perceperea corectă a acestor însușiri se realizează 
prin legătura nemijlocită cu realitatea din jur, în procesul mânuirii de către copil a 
obiectelor concrete sau a imaginilor acestora. Această acţiune directă cu obiectele 
favorizează dezvoltarea analizatorilor tactili, vizuali, auditivi, olfactivi, gustativi. Pe 
baza aceasta, se acumulează primele cunoştinţe despre mulțimi, despre modul cum sunt 
distribuite în spaţiu, despre modul concret prin care se conservă, creşte sau descreşte o 
cantitate. În acest fel se stimulează dezvoltarea proceselor de cunoaștere ca percepțiile, 
reprezentările, memoria. Gândirea, cu operaţiile sale (analiza, sinteza, comparaţia, 
generalizarea, abstractizarea) şi însuşirile ei (rapiditatea, flexibilitatea, independența, 
originalitatea) se exersează intens şi sistematic, ca urmare a activităţii permanente şi 
variate desfăşurate cu copiii, în scopul alcătuirii mulțimilor după anumite criterii 
(formă, mărime, culoare, poziţie spaţială), al stabilirii de relaţii între diferite mulțimi 
(echipotenţă, neechipotenţă), al ordonării acestora, al asocierii numărului cu mulțimile 
de obiecte. 

Rezolvarea acestor sarcini de către copii contribuie, totodată, la educarea atenţiei 
voluntare şi a puterii de concentrare asupra aceluiași gen de activitate pe perioade de 
timp din ce în ce mai lungi, a interesului pentru activitate, la coordonarea mişcărilor 
mâinii de către analizatorul vizual şi auditiv. În procesul formării reprezentărilor 
matematice, copiii îşi exercită vorbirea, însuşesc terminologia adecvată, care îi ajută să 
exprime corect şi cu ușurință gândurile şi rezolvă eficient diverse sarcini. Activităţile 
desfăşurate în scopul formării reprezentărilor matematice permit realizarea unei 


permanente corelaţii între toate cunoştinţele însuşite de copii în cadrul altor activităţi 

(observări, lecturi după imagini, desen, jocuri didactice). Exerciţiul individual efectuat 
sistematic, în conformitate cu cerinţele educatoarei, contribuie la formarea capacităților 
de muncă intelectuală şi practică, a simțului de ordine şi disciplină [4]. 

Teoria acţiunilor mentale dezvoltată de I.P. Galperin poate fundamenta activitatea 
de predare-învăţare-evaluare a matematicii, prin analiza celor trei niveluri ale 
procesului de însuşire a cunoștințelor: 

1. Nivelul acţiunilor materiale sau „acţiunea materializată” vizează forma materială de 
desfăşurare a activităţii bazată, în prima fază, pe împărțirea în elemente componente, 
iar în cea de-a doua fază, pe „desprinderea acelor însușiri ale lucrurilor care constituie 
obiectul apărării acţiunii”. Din punctual de vedere al metodologiei didactice, acţiunea 
materialului presupune prezenţa, folosirea sau crearea unor „obiecte-materiale”, 
scheme, diagrame, machete, desene, grafice, mulaje, corpuri geometrice reprezentative 
etc. 

2. Nivelul acţiunii verbale implică „transpunerea acţiunii în forma limbajului oral”. 
Această acțiune include două momente complementare: realizarea sarcinii fără 
sprijinul direct al obiectelor de referință; valorificarea „limbajului cu voce tare”. 

3. Nivelul acţiunii interiorizate, care include, de asemenea, două moment 
complementare: trecerea de la limbajul exterior cu voce tare la limbajul exterior pentru 
sine, cu valoare de „instrument al gândirii; perfecţionarea acţiunii, prin eliminarea 
totală a conţinutului senzorial supus generalizării şi abstractizării. 

Aceste trei niveluri caracterizează activitatea de predare-învăţare-evaluare a 
matematicii în sens prioritar formative. Respectarea lor determină calitatea acțiunii, 
superioritatea acțiunii, indiferent de gradul de exprimare şi de complexitatea stabilită 
în conformitate cu programa şcolară. În toate situaţiile, termenul „generalizare”, 
promovat în esenţă de demersul matematic, exprimă , economia mijloacelor prin care 
se realizează” sarcina didactică „Şi siguranţa cu care ea este efectuată”. 

Formarea acţiunii mentale prin proiectarea adecvată a sarcinilor didactice 
specifice matematicii presupune o anumită gradație didactică şi psihologică, pe 
parcursul a cinci etape: 

1. Etapa formării reprezentării preliminare a obiectelor concrete marchează baza de 
orientare a acţiunii. 

2. Etapa îndeplinirii acţiunii în forma ei materială marchează momentul generalizării 
pe baza concretă senzorială a elementelor absolut necesare realizării acţiunii. În această 
situaţie, subiectul devine conştient de toate verigile problemei, prezentată cu ajutorul 
diferitelor materiale didactice puse la dispoziţie care „păstrează legătura cu formele 


iniţiale mai complexe”. 

3. Etapa transferului acţiunii în planul limbajului oral marchează desprinderea acţiunii 
de sprijinul obiectelor concrete, perceptibile sau cu rezonanţă reprezentativă în planul 
senzorial. În această etapă subiectul este capabil de o conştientizare a raporturilor 
abstracte predare-învăţare şi de comunicarea acestora într-o formă riguroasă, care 
depăşeşte simpla exprimare reproductivă. Sarcina didactică este perfectibilă prin 
„generalizare multilaterală” şi de esenţializarea continuă, conştientă. 
4. Etapa limbajului interior marchează saltul realizat „în minte” prin structurarea 
mijloacelor de exprimare. Subiectul îşi reglează — autoreglează activitatea prin 
„comenzi pentru sine” care se dovedesc într-adevăr mai eficiente în plan informativ şi, 
mai ales, formativ psihologic, chiar dacă , prin formă şi conţinut obiectual vorbirea 
pentru sine nu se deosebeşte de acţiunea la nivelul limbajului sonor”. 
5. Etapa construirii acţiunii intelectuale marchează perfecţionarea deplină a 
mecanismelor limbajului interior. Subiectul realizează acțiunile de instruire prin 
valorificarea la parametri superiori a limbajului, care declanşează imediat un lanţ de 
operaţii eficiente care „decurg automat şi în afara limitelor autoobservaţiei”. 
Concluzia pe care o avansează I.P. Galperin se axează pe legătura dinte noțiunea 
dobândită prin interiorizarea acţiunii şi „proceselor care au adus la construirea ei”. În 
acest sens, „fiecare etapă înseamnă o formă de reflectare a obiectului şi a acţiunii însăşi, 
fiecare generalizare, fiecare reducere, fiecare grad nou de însuşire înseamnă schimbări 
continue în cadrul fiecăreia dintre aceste forme”. Treptele parcurse nu dispar, ele 
reunesc, într-o formă restrânsă, un sistem ascendent care stă dincolo de acţiunea 
prezentă şi care formează partea principală a contribuţiei psihologice. Predarea 
matematicii permite valorificarea acestui fenomen psihologic descris de I.P. Galperin 
foarte sugestiv: „împletirea formelor reflectate şi a formelor transformate ale acţiunii 
iniţiale este atât de complexă încât formează un adevărat labirint” [apud 1, p.126-128]. 
D. Ausubel consideră că dezvoltarea intelectuală desfăşurată între dimensiunea sa 
concretă şi cea abstractă poate fi divizată în trei stadii evolutive distincte: stadiul 
preoperaţional; stadiul operațiilor logice concrete; stadiul operaţiilor logice abstracte. 
Ele implică diferite maniere de proiectare pedagogică a conţinutului matematicii în 
conformitate cu nivelul de maturitate atins în plan psihologic şi cu treptele de evoluție 
socială. În stadiul preoperaţional, copilul are capacitatea de a deosebi prin efort propriu, 
dirijat în plan pedagogic şi psihologic, unele „abstracții elementare”. Acestea 
reprezintă concepte elementare care au semnificație din perspectiva experienţei 
individuale a „unui individ anume”, experienţa concretă empirică generalizată la 
nivelul preoperaţional. D.Ausubel justifică această teză prin exemplul „formării 


noţiunii de cub”. Acest exemplu se referă la capacitatea subiectului de a-şi forma o 

imagine reprezentativă prin generalizarea unor însuşiri concrete care țin de conceptul 
respectiv. Cadrul didactic asigură însă reliefarea elementelor care trebuie reprezentate 
printr-un instructaj orientativ, care înlesneşte indirect procesul de abstractizare a 
semnificației „conceptul concret” rezultat din asamblarea exemplelor alese, respectiv 
din construcția unei „imagini compuse”, care încorporează însuşirile percepute şi 
reprezentate la nivelul superior, printr-un spirit de observaţie perfecţionat. 

Din punct de vedere metodologic, procesul declanşat prin însuşirea conceptului 
cere drept condiţie esenţială „accesul copilului la o serie de exemple concrete” care 
cuprind „ansamblul de însuşiri definitorii pentru motivarea în formare”. D. Ausubel 
evidenţiază, de asemenea, rolul conceptului elementar, care stă la baza învăţării 
noțiunilor matematice pe diferite grile de complexitate. O dată cu însuşirea conceptului 
elementar, copilul devine capabil să înţeleagă o propoziţie care include un astfel de 
concept. Deși plasat în anumite situaţii concrete, inevitabil, copilul va fi în stare să 
folosească asemenea propoziţii la rezolvarea unor probleme simple. 

Alt aspect pe care J. Piaget şi colaboratorii l-au studiat, a fost construcţia dreptei 
în cadrul cercetărilor referitoare la spațiul proiectiv. Tehnica utilizată a fost următoarea: 
pe mese pătrate sau rotunde copilul trebuie să așeze o serie de bețe de chibrit în line 
dreaptă-reprezentând nişte stâlpi pentru o linie telefonică (fiecare chibrit este amplasat, 
pentru a se putea menţine în poziţie verticală, într-o mică rondelă de plastilină). Pe baza 
acestui experiment simplu, s-au descris următoarele stadii: Stadiul I — înainte de 4 ani 
— copilul nu poate construi dreapta chiar dacă ea trebuie să fie paralelă cu una dintre 
marginile mesei pătrate. Stadiul II — 4-7 ani — copilul construieşte o dreaptă paralelă cu 
imaginea mesei, eşuând însă în cazul în care linia face un unghi cu o margine a mesei; 
eliberarea sa de sugestiile perceptive exercitate de marginile mesei este posibilă doar 
în jurul vârstei de 6 ani. Stadiul III — începând de la 7 ani — copilul construieşte dreapta 
fără a fi influenţat de marginile mesei; el realizează construcția prin procedeul „vizării” 
[apud 1, p. 112]. 

Teoria studiată a lui J. Piaget impune ca organizarea învățării să se realizeze în 
funcție de stadiul dezvoltării copilului, de succesiunea structurilor de cunoaştere şi a 
operațiilor specifice. Obiectivele specifice activităților matematice surprind 
succesiunea treptelor de învățare în domeniul cognitiv, iar organizarea învățării trebuie 
să se realizeze ținând cont de implicațiile pe care J. Piaget le atribuie dezvoltării 
stadiale: 

e Ordinea achizițiilor matematice să fie constantă — achiziția conceptului de număr 


este ulterioară achiziției mulțimii, iar în succesiunea temelor ce pregătesc numărul 

există o ordine logică (grupare, clasificare, ordonare, seriere, punere în perechi, 

conservare, număr). 

e Fiecare stadiu se caracterizează printr-o structură — cunoaşterea condițiilor 
specifice fiecărui nivel intermediar ce influenţează dezvoltarea joacă un rol 
important în metodologia obiectului. 

e Caracterul integrator al structurilor — structurile specifice unui substadiu devin 
parte integrantă în structurile vârstei următoare şi determină implicații matematice 
în achiziția conceptului. Achiziţiile matematice dintr-un anumit stadiu sunt 
preluate şi valorificate în condiţii noi la nivelul următor; de exemplu, achiziția 
conceptului de conservare a masei trebuie valorificată la conservarea numerică 
pentru a fi înţeleasă descompunerea numărului [apud 4, p. 36]. 

Z.P. Dienes valorifică implicațiile matematice ale teoriei lui ].Piaget în elaborarea 
unui sistem de învăţare a conceptelor matematice cu accent pe învăţarea prin acţiune şi 
experienţă proprie a copilului şi folosirea materialelor structurate (piese logice, riglete). 
În acest sistem, structurile matematice sunt dobândite sub forma acţiunii, imaginii sau 
simbolului, materiale structurate constituind mijloace de construcţie prin acţiune a 
structurilor. Valoarea materialului structurat creşte în măsură în care el reuşeşte să 
evidențieze atributele esenţiale ale noțiunii, iar jocul capătă o poziție privilegiată, în 
sensul că, prin joc şi îndeosebi prin jocul logic, se înlesneşte dobândirea noţiunii de 
mulțime, reflecţie şi a elementelor de logică. 

Z.P. Dienes identifică trei stadii în formarea conceptelor matematice la vârsta 
preşcolară, cărora le sunt specifice diferite tipuri de jocuri: 

1. Stadiul preliminar — în care copilul manipulează şi cunoaşte obiecte, culori, forme, 
în cadrul unor jocuri organizate fără un scop aparent. 

2. Stadiul jocului dirijat — jocuri structurate organizate în scopul evidenţierii 
constantelor şi variabilelor mulțimii. 

3. Stadiul de fixare şi aplicare a conceptelor — ce asigură asimilarea şi explicitarea 
conceptelor matematice în aşa-numitele jocuri „practice” si „analitice” [4, p. 36]. 

Z.P. Dienes formulează patru principii de bază de care trebuie să se ţină cont în 
conceperea oricărui model de instruire centrat pe formarea unui concept matematic: 

1. Principiul constructivității orientează învăţarea conceptelor într-o succesiune logică, 
de la nestructurat la structurat. Astfel, este indicat să se treacă de la jocul manipulativ 
(nestructurat) la jocul de construcţii (structurat), în scopul clasificării noţiunilor. 

2. Principiul dinamic este reflectat în drumul parcurs de copil în instruire prin activități 


ludice. Astfel, învăţarea progresează de la un stadiu nestructurat „de joc” la un stadiu 

mai structurat ,„ de construcție”, în care se asigură înțelegerea unui fapt matematic şi 
care apoi se integrează într-o structură matematică. 

3. Principiul variabilității matematice asigură formarea gândirii matematice ce are la 
bază procesele de abstractizare şi generalizare. Se impune, deci, ca familiarizarea cu 
noțiunile matematice să se facă în situaţii matematice variate prin experienţe. 

4. Principiul variabilității perceptuale exprimă faptul că formarea unei structuri 
matematice se realizează sub forme percepute variate. Respectarea acestui principiu 
conduce la apariția operației de abstractizare, ce va sprijini formarea gândirii 
matematice [4, p. 37]. 

Integrarea în practică educaţională a acestor principii conduce la dobândirea unor 
reprezentări matematice şi concepte sub forma concretizărilor pe materiale structurate 
în scopul transferului aceleiaşi structuri matematice prin acţiune dirijată, imagine, 
simbol verbal sau nonverbal. Aceasta se justifică prin faptul că diverse însuşiri ale 
obiectului nu apar în aceleași condiţii în percepție şi în reprezentare. Astfel, cercetările 
au dovedit că, în reprezentările preşcolarilor, au prioritate însuşirile funcționale, 
componente prin care se acţionează, chiar dacă acestea nu sunt dominante, 
reprezentarea se formează, deci, ca o construcţie ce apare în condiţii speciale. Cum J. 
Piaget consideră că reprezentarea rezultă din imitaţia conduitei umane, operaţiile de 
imitare organizate vor sprijini reproducerea prin imagine a obiectului dacă sunt 
integrate într-un context operațional perceptiv, reprezentativ pentru copil. Astfel, 
funcţia de simbolizare pe care o îndeplineşte reprezentarea este determinată de 
contextul activităţii. 

Perioada preşcolară este caracterizată printr-o învăţare ce face apel la experienţa 
copilului, iar literatura psihologică de specialitate demonstrează că accelerarea 
dezvoltării psihice a preşcolarului se poate obține prin introducerea de orientări verbale 
adecvate. Orientarea verbală este, în perioada preşcolară, superioară celei intuitive, dar 
cuvântul devine eficient numai asociat cu intuitivul (reprezentările). În formarea 
gândirii, el are un rol activizator, iar în activitățile matematice este utilă valorificarea 
posibilităţilor sale funcționale; cuvintele pot îndeplini funcţii de planificare în acţiune 
numai dacă semnificația lor reflectă o anumită experienţă legată de obiectele cu care 
acţionează. Astfel, cercetările efectuate de psihologi relevă faptul că preşcolarii înțeleg 
raporturile spațiale indicate prin cuvintele „sub” şi „deasupra” şi acţionează corect 
numai dacă sarcina „pune acoperişul deasupra casei” are sens pentru copil. În caz 
contrar, dacă sarcina cere să „aşeze acoperişul sub casă”, copiii greşesc, sunt 
dezorientaţi şi ignoră sarcina cuvântului pentru că raporturile spaţiale cerute ies din 
normal [4, p. 37]. 

La copilul de 3-4 ani, experienţa ce constituie suportul semantic al cuvintelor este 
de ordin senzorio-motor şi perceptiv. Copilul afirmă, dar nu explică; gândirea ce 
însoţeşte limbajul nu este de fapt gândire logică, ci inteligenţă intuitiv-acţională, 
întrucât gândirea preşcolarului nu operează cu concepte abstracte (este prelogică). J. 
Piaget afirmă că logica gândirii infantile este intuiţia. Restructurarea acestei forme de 
gândire se produce prin interiorizarea acțiunilor. Există, deci, o legătură şi o 
interacțiune directă între planul concret acţional şi cel verbal. Ele se află în strânsă 
corelație şi se îmbogăţesc reciproc. 

La vârsta de 5-6 ani acţiunile verbale nu mai sunt subordonate situațiilor 
sincretice, ci se supun „logicii obiectelor”, în măsura în care sunt dirijate de reguli. L.S. 
Vigotski introduce în procesul învăţării cuvântul şi limbajul ca instrumente de instruire 
în completarea percepției şi observaţiei prin acţiuni. Formarea noțiunii matematice 
necesită relevarea, compararea şi reunirea mai multor caracteristici precum: numărul 
obiectelor într-o mulțime, relaţiile cantitative între mulțimi pentru a determina 
procesele activităţii perceptive obiectuale şi a celei mentale, necesare pentru formarea 
noțiunilor corespunzătoare. Deci, pentru a-şi forma reprezentări conceptuale corecte, 
copilul trebuie să însușească procedee de activitate mentală cu ajutorul cărora se 
realizează sinteza caracteristicilor unei anumite clase de obiecte, căci operaţiile 
mentale corespunzătoare şi structurile cognitive (reprezentările şi conceptele) rezultă 
din acțiunile practice, se fixează în cuvinte şi în operațiile cu cuvinte şi sunt orientate 
prin scopul şi condițiile activităţii practice (I.P. Galperin). Rolul activităților 
matematice în grădiniţă este de a iniția copilul în „procesul de matematizare”, pentru a 
asigura înţelegerea unor modele uzuale ale realității având ca ipoteză de lucru 
specificul formării reprezentărilor matematice pe nivele de vârstă. Procesul de 
matematizare trebuie conceput ca o succesiune de activităţi-observare, deducere, 
concretizare, abstractizare, fiecare conducând la un anumit rezultat. 

La vârsta de 3 ani, copilul percepe mulțimea ca pe o colecţie nedeterminată care 
nu are încă structură şi limite precise. El diferenţiază prin limbajul lor singulare de 
grupuri de obiecte (un copil-mulți copii), dar mulțimea nu este percepută ca un grup 
distinct. Copiii de 3-4 ani au manifestări tipice în contact cu noţiunea de mulțime 
datorită caracterului percepției la această vârstă. Astfel, experimentele au evidenţiat 
următoarele aspecte caracteristice: copiii percep mulțimea în mod nedeterminat şi 
numai dacă este compusă din aceleaşi fel de obiecte (jucării); percepţia diferențiată a 
cantității se reflectă în limbaj (păpuşă-păpuşi); copiii nu percep limitele mulțimii şi nici 
criteriul de grupare (relaţia logică dintre elemente); copiii nu percep schimbările 
cantitative ce pot interveni ( nu observă dacă dintr-o mulţime cu 6-7 obiecte se adaugă 

sau se iau 1-2 obiecte) şi nici însuşiri cantitative; culoarea şi forma sunt dominante sub 
raport perceptiv; intuițiile elementare ale numărului sunt prenumerice, lipsite de 
conservare; copilul observă absenţa unei singure bomboane [4, p. 38]. 

La vârsta de 4-5 ani reprezentările despre mulțimi se dezvoltă şi copilul percepe 
mulțimea ca pe o totalitate spaţial-structurată. Acţiunea manuală însoțită de cuvânt şi 
de percepţie vizuală conduce la înţelegerea mulțimii şi copilul face abstracţie de 
determinările concrete ale elementelor sale. El numără subordonat însă condiţiile 
spaţiale concrete în care percepe mulţimea. Prezentarea cuvântului în arsenal lingvistic 
al copilului nu indică şi dobândirea noţiunii desemnate prin cuvânt ( de exemplu, 
conceptul de clasă sau mulțime se consideră dobândit dacă este înţeles, în plan 
psihologic, ca reacție identică a subiectului față de obiectele pe care el le consideră 
într-o clasă şi, în plan logic, ca echivalență calitativă a tuturor elementelor clasei). 

De la acțiunea însoțită de cuvânt până la concept, procesul (J. Piaget, L.S. 
Vigotski) se poate schematiza astfel: 

e Etapa contactului copil-obiecte: curiozitatea copilului declanșată de noutăți îl 
face să întârzie perceptiv asupra lor, să le observe; 

e Etapa de explorare acțională: copilul descoperă diverse atribute ale clasei de 
obiecte, iar cunoașterea analitică îl conduce la obţinerea unei sistematizării a 
calităţilor perceptive ale mulțimii; 

e Etapa explicativă: copilul intuiește şi numeşte relaţii între obiecte, clasifică, 
ordonează, seriază şi observă echivalenţe cantitative; 

e Etapa de dobândire a conceptului desemnat prin cuvânt: cuvântul constituie o 
esenţializare a tuturor datelor senzoriale şi a reprezentărilor şi are valoare de 
concentrat informaţional cu privire la clasa de obiecte pe care o denumește [4, 


p. 39]. 


acţiune directă intuire de relaţii; noţiune, 
analitică şi sintetică verbalizare concept 


senzaţii şi percepții reprezentări gândire logică 


Fig. 1. Formarea conceptelor matematice ( după Z.P. Dienes) 


In cazul mulțimii, pe primele trei trepte intervin determinant abilitățile de 
identificare, triere, sortare, clasificare, seriere, apreciere globală, ce conduc spre 
dobândirea conceptului. Numărul şi numeraţia reprezintă abstracţiunii care se formează 

pe baza analizei proprietăţilor spațiale ale obiectelor şi a clasificărilor. Noţiunea de 
mulțime joacă un rol unificator al conceptelor matematice, iar numărul apare ca 
proprietate numerică a mulțimii. Fundamentele în formarea numerelor sunt, după J. 
Piaget şi B. Inhelder, operaţiile de: clasificare(în grupe omogene şi neomogene); 
compararea grupelor de obiecte; stabilirea asemănărilor şi deosebirilor; seriere. 

Numărul este expresia unei caracteristici obiective a lucrurilor şi este o însuşire 
de grup. Această caracteristică nu rezultă spontan din percepţia lucrurilor, dar analiza 
prin percepţie constituie punctul de plecare. Procesul de formare a numărului parcurge 
trei etape: 

e  senzorial-motrice (operare cu grupe de obiecte); 

e operare cu relații cantitative pe planul reprezentărilor (operare cu numere 
concrete); 

e înţelegerea raportului cantitativ ce caracterizează mulțimea (operare cu numere 
abstracte). 

Numărul, ca abstracțiune, ce însuşire de grup, apare într-un proces de îndepărtare 
a tuturor celorlalte însușiri ale mulțimii şi ale obiectelor ei; copilul reține numai 
componenţa numerică şi generalizează însuşiri numerice desemnate verbal. Aprecierea 
cantității la grupe mici de obiecte (3-5) se face, de obicei, prin numerație la 5-7 ani. 
Numărul doi se însușeşte ca denumire de grup, dar pentru 3-5 obiecte, la denumirea 
cardinalului mulțimii se ajunge cu ajutorul numeraţiei. 

Cercetările au evidenţiat că majoritatea preşcolarilor de 3-5 ani reproduc corect 
şirul numeric până la 3-5, dar numesc apoi numere pe sărite. Aceasta se explică prin 
faptul că numărarea unui şir de obiecte este mult mai dificilă, ca sarcină, decât 
reproducerea mecanică a șirului numeric natural, ce constituie un automatism verbal, 
fără semnificaţie reală. Numărarea unui grup de obiecte solicită asociații verbale 
automatizate, dar şi atribuirea unui conţinut adecvat cuvintelor şi s-a constatat 
experiment că există o legătură între şirul numeric şi obiecte numărate [4, p. 39]. 

Numărul şi numerația sunt rezultatul analizei şi sintezei efectuate pe diverse 
nivele asupra obiectelor. Numeraţia necesită o perfecţionare a mecanismelor analitico- 
sintetice implicate în percepţie, reprezentare şi conceptualizare. Numai după ce 
percepţia global-sincretică a realităţii este depăşită şi se ajunge la o percepţie 
diferențiată, apare posibilitatea construirii treptate a operației numerice şi a 
generalizării numerice la nivelul formal de conceptualizare a numărului natural. 

La vârsta de 3-4 ani, numeraţia are un caracter concret şi analitic — numărul este 
socotit ca o simplă însușire a obiectelor pe care le desemnează în procesul numărării, 


preşcolarii confundând numărul cu însuşi procesul numărării. In acest caz numărul 

numește locul în şirul numeric, este înţeles ca însuşire a obiectului, procesul de formare 
în plan cognitiv a conceptului de număr nu este încheiat şi relevă dificultățile de sinteză 
în gândirea copilului, datorie caracterului ei preponderent concret. Esenţa noţiunii de 
număr o constituie tocmai aspectul cantitativ care caracterizează mulțimile. Copilul nu 
are formată capacitatea de a sesiza acest aspect cantitativ al mulțimii şi reduce formal 
şirul numerelor cardinale la şirul ordinal. La această vârstă, numărul nu este înţeles sub 
reper într-o succesiune cantitativă. Atunci când copilul ajunge să sesizeze raportul 
dintre mulțime şi unitate, numărul dobândeşte caracter sintetic şi desemnează o 
proprietate de grup, ceea ce semnifică dobândirea capacităţii de sinteză. În formarea 
unui număr sunt implicate atât analiza, în activitatea practică cu obiecte din procesul 
numărării, cât şi sinteza, în reprezentarea mulțimii ce înglobează obiecte numărate. 
Reprezentarea numerică are şi un caracter spațial, componenta numerică fiind legată 
de spațialitate, în reprezentare dar şi în percepție. Componenţa spaţială sprijină 
reprezentarea numerică şi o limitează datorită faptului că reprezentările, ca şi 
percepțiile, cuprind un spaţiu limitat. Construirea percepţiei obiectuale şi categoriale 
(clasificare, ordonare) creează dificultăți în formarea unui alt mod de caracterizare a 
mulțimilor, care solicită ignorarea însuşirilor variate ale obiectelor şi reține numai 
proprietatea numerică. Aici apare rolul esențial al învăţării dirijate în scopul de a-l 
orienta şi angaja pe copil la o analiză şi sinteză numerică. 

Conceptul de număr se consideră format dacă se dezvoltă raporturi reversibile de 
asociere număr la cantitate şi invers, cantitate la număr, şi se realizează sinteza șirului 
numeric. Copilul interiorizează operaţia de numărare spre 6-7 ani, când numără numai 
cu privirea obiectele ce alcătuiesc o anumită grupare. Are loc un proces de transpunere 
a operației externe în operație internă, adică o interiorizare a acţiunii externe, şi se 
dobândeşte numărul la nivel formal. Este pregătit acum contactul perceptiv al copilului 
cu o nouă noțiune, cea de operație aritmetică. J.Piaget caracterizează operaţia 
aritmetică drept un „act de gândire ce este pregătit de coordonării senzorio-motrice şi 
de reglările reprezentative preoperatorii” [4, p. 40]. 

V. Păduraru evidenţiază obiectivele de referință specifice vârstei preşcolare mici 
şi medii subliniind faptul că la vârsta preşcolară mică, copilul va fi capabil: să 
construiască şiruri de obiecte pe orizontală şi verticală, după un criteriu impus; să 
sorteze obiecte după un criteriu dat; să cunoască formele geometrice (cercul - 
identificare/ discriminare); să construiască grupuri de elemente şi să se numere; să 
recunoască cifrele în limitele 1-3; să compare grupuri de obiecte prin aprecieri globale 
(mai multe / mai puţine sau prin corespondenţa unu la unu, numărare în limitele 1-3); 


să efectueze operaţii de adunare şi scădere cu numere (şi cifre) cu o unitate (două); să 

rezolve şi să compună problem în limitele 1-3. De exemplu: povestiri cu 1-3 personaje 
care apar şi dispar din text; să efectueze măsurători ale diferitelor mărimi (lungime, 
masă, timp, volum) — aprecierea depărtării în timp, măsurarea lungimii cu pasul. 

La vârsta preşcolară medie copilul este capabil: să construiască şiruri de obiecte 
pe orizontală şi pe verticală după criterii impuse; să sorteze obiecte după două criterii; 
să clasifice obiectele după un criteriu; să cunoască formele geometrice (cercul, pătratul) 
- identificare/ discriminare, denumire, construire sau desenare liberă sau după şablon; 
să construiască grupuri de elemente şi să se numere; să recunoască cifrele în limitele 
1-5 cu grafie în funcţie de posibilităţile psiho-motrice ale copilului; să compare grupuri 
de obiecte prin apreciere globală (multe / puţine sau prin corespondenţa unu la unu, 
numărare în limitele 1-5); să raporteze numărul la cantitate, cifra la număr şi invers, în 
limitele 1-5; să efectueze operaţi de adunare cu o unitate în limitele 1-5; să cunoască 
poziţiile relative ale obiectelor unor mulțimi şi relații spațiale faţă de un reper; să 
efectueze măsurarea mărimilor (lungime, greutate, înălțime) cu ajutorul cuburilor [3]. 

Operația aritmetică decurge din situaţiile matematice din viaţă şi este expresia 
unei operații mentale ce corespunde unei acțiuni reale, caracterizată prin realizarea 
transformării matematice, deci simbolice, a acţiunilor. Orice operaţie aritmetică 
porneşte de la o situaţie matematică, întâmplătoare sau provocată, care prin observaţie, 
descoperire, acţiune declanşează un act rațional, de gândire. Intervenţia prin acţiune 
provoacă o schimbare, situația matematică suferă în acest mod o transformare. Această 
intervenţie prin acţiune este tocmai „operaţia”. Sensul transformării (adăugare, luare, 
micşorare etc.) conduce la precizarea sensului operaţiei (adunare, scădere). Învăţarea 
sensului operaţiilor parcurge trei etape: operația se traduce prin acţiune efectivă, 
intervenţie directă (ia, adaugă, pune la un loc); se renunţă la manipulare directă şi 
operația presupune o căutare (ce trebuie adăugat sau se efectuează operaţia inversă); 
abstractizare şi operare simbolică, asocierea simbolului operaţiei. 

Capacitatea de efectuare a operaţiei aritmetice ce corespunde unei acțiuni reale 
presupune, după J. Piaget, dobândirea conservării cantităţii, indiferent de natură, formă 
şi poziţie spaţială, şi a reversibilității. Reversibilitatea operației de deosebeşte după 
vârsta de 6 ani şi necesită: 

a)inversare — reversibilitatea prin inversare — în cazul experimentelor de 
conservare a lichidelor: turnăm lichidul din vasul A în vasul B, dar putem turna lichidul 
din vasul B în vasul A şi ne regăsim în situaţia inițială, cantitatea de apă nu s-a 
modificat, indiferent de forma vaselor A şi B; 

b)reciprocitate — reversibilitate prin compensare — în cazul conservării lichidelor: 
vasul B este mai înalt, dar mai îngust decât vasul A, deci conţine tot atâta lichid cât se 

găsea în vasul A (creşterea în înălțime este compensată de micşorarea diametrului 
vasului). 

Fără reversibilitate nu se pot învăţa operaţiile directe (adunarea) şi ( scăderea). 
Dacă acest proces nu are loc, nu se poate înţelege „cât trebuie adăugat la 4 pentru a 
obţine 6” fiindcă trebuie să se efectueze o scădere, şi anume 6-4=2, şi nu o adunare, 
4+2=6 (adunarea este totuşi acceptată). În grădiniţă, activităţile ce au ca scop învăţarea 
operaţiilor aritmetice realizează prima etapă a acestui proces. Operaţiile de adunare şi 
scădere efectuate cu obiecte sunt accesibile copiilor de 5-6 ani, dar corectitudinea 
rezolvării lor este condiționată de numărul de obiecte folosit. Operațiile în care termenii 
depăşesc 3-4 obiecte reale sunt numai în aparență concrete, copilul neputând să-şi 
reprezinte grupe numerice (de exemplu, un grup de 4 mere la care se adaugă încă 5 
mare). În aceste cazuri, el renunţă la operarea cu reprezentări şi revine la operaţia prin 
numărare, deoarece preferă să folosească procedee cu care este familiarizat şi apelează 
la scheme operatorii deja automatizate. Cercetările au arătat că operaţia se rezolvă cu 
ușurință în cazul când se execută practic cu obiecte, copilul utilizând frecvent 
numărarea obiectelor. O mică parte dintre copii adaugă unul câte unul obiectele celui 
de-al doilea termen la primul, luat global, dovedind astfel interiorizarea acțiunii 
externe. Efectuarea operaţiilor de adunare şi scădere se face, pe etape, astfel: acţiune 
cu obiecte concrete; acţiune cu obiecte reprezentate grafic sau prin reprezentări 
simbolice; operare cu numere abstracte. 

În formarea unei operaţii aritmetice, ca acţiune mentală, punctul de plecare îl 
constituie acţiunea externă, materială, cu obiecte. În acest proces se produc 
transformări semnificative sub raport cognitiv. Astfel, în cazul operaţiei de adunare, 
procesul se desfăşoară după următorul traseu: în planul acțiunii materiale — sub forma 
acţiunii afective, prin deplasare sau adăugare reală a unui grup de obiecte la altul, 
copilul considerându-le apoi împreună; în planul limbajului extern — procesul îşi pierde 
treptat caracterul concret, „adunarea” se realizează fără sprijin pe obiecte; în planul 
limbajului intern — operaţia se realizează ca act de gândire verbală, procesul se 
transpune în plan mental. În această etapă, procesul are loc prin reproducerea structurii 
generale a acţiunii externe. 

Procesul de formare, pe etape, a noţiunii de operaţie (adunarea) se poate 
reprezenta astfel: planul acțiunii externe materiale — copilul formează mulțimi; pune 
lângă primele trei obiecte încă un obiect, le consideră împreună şi le numără cu glas 
tare; stabileşte că sunt „la un loc” patru obiecte; planul limbajului extern — copilul 
adaugă unitatea celui de-al doilea termen, dar fără a folosi acţiunea, numărând doar cu 


privirea. Au loc: intferiorizarea acţiunii externe — copilul adaugă direct unitatea 

termenului secund, numărând în continuare trei-patru fără sprijin pe obiecte; planul 
limbajului intern — copilul adaugă la primul termen al doilea termen, luat în totalitate: 
„3 şi cu 1 fac”, acest stadiu marcând conceptualizarea operației; copilul face abstracţie 
de natura obiectelor, de poziția lor spaţială, generalizează operaţia; se produce 
automatizarea ei, transformându-se în stereotip dinamic. 

Cunoaşterea şi înţelegerea procesului de formare, pe etape, a reprezentărilor şi 
conceptelor matematice generează cerinţe de ordin psihopedagogic ce se cer respectate 
în conceperea actului didactic: orice achiziție matematică să fie dobândită de copil prin 
acţiune însoțită de cuvânt; copilul să beneficieze de o experienţă concretă variată şi 
ordonată, în sensul implicaţiilor matematice; situaţiile de învăţare trebuie să favorizeze 
operaţiile mentale, copilul amplificându-şi experienţa cognitivă; dobândirea unei 
anume structuri matematice să fie rezultatul unor acţiuni concrete cu obiecte, imagini 
sau simboluri, pentru acelaşi conţinut matematic; dobândirea reprezentărilor 
conceptuale să decurgă din acţiunea copilului asupra obiectelor, spre a favoriza 
reversibilitatea şi interiorizarea operației; învățarea să respecte caracterul integrativ al 
structurilor, urmărindu-se transferul vertical între nivele de vârstă şi logica formării 
conceptelor; acţiunile de manipulare şi cele ludice să conducă treptat spre simbolizare 
[apud 2, p.19-25]. 

Formarea la copii a reprezentărilor matematice elementare constituie o problemă 
actuală a învățământului preşcolar, activitățile matematice din instituția de învățământ 
preşcolar având scopul creării unor situaţii favorabile pentru orientarea gândirii 
copilului spre primele descoperiri de natură logică, însuşirea noțiunilor matematice 
elementare, învățarea număratului, formarea capacităţilor de comparare a mulțimilor, 
de a compune şi descompune numerele în limita 1-10, de a alcătui şi rezolva probleme 
etc., fapt ce are impact major asupra dezvoltării intelectuale a copiilor, inclusiv la 
următoarele etape de vârstă. 

Abstract. This article addresses the phenomenon of constructivism in contemporary pedagogy. In 
this context, radical constructivism is analyzed (knowledge is a subjective, individual way of 
constructing concepts), cognitive constructivism (knowledge construction is based on the 
internalization of information) and social constructivism (knowledge is a product of group 


dialogue). At the same time, training models from a constructivist perspective are presented. 


Din perspectivă epistemologică, constructivismul este teoria cunoaşterii, dar şi a 
învăţării, cu efecte în plan pedagogic, propunând o soluţionare teoretică şi practică a 
„cum”, „de ce”, „ce” se cunoaşte şi se învaţă, „în ce condiţii”, „cum evoluează” [3]. 

Baza teoriei constructiviste o constituie teoria lui J. Piaget privind dezvoltarea 
cognitivă, stadială a abilităţilor cognitive, cu rol de constructe, în care sunt implicate 
două procese esenţiale: asimilarea şi acomodarea, ca interiorizări ale cunoaşterii 
construite în timp. În acest sens, cercetătorul evidenţiază pe bună dreptate rolul 
formării structurilor mentale, ca moduri de organizare a informaţiilor, ce se pot 
combina, transforma şi asimila variat. 

Cercetătorul Fosnot C, defineşte constructivismul prin raportare la patru 
dimensiuni: învăţarea, într-un mod important, depinde de ceea ce ştim deja; ideile noi 
apar pe măsură ce ne adaptăm şi ne schimbăm ideile vechi; cunoaşterea implică 
inventarea ideilor, mai degrabă decât acumularea mecanică a faptelor; învățarea 
semnificativă are loc prin regândirea, adică prin crearea unui conflict față de propriile 
concepţii. Această definiție subliniază faptul că, prin proiectare mentală, cunoaştem și 
învăţăm în acelaşi timp, activ, direct, experiențial, independent, individual, autonom 
şi colaborativ, pentru a obține generalizarea şi obiectivarea cunoştinţelor la nivel 
conceptual [4, p. 8-27]. 

În concepţia cercetătoarei M.Bocoş, construirea cunoașterii, înseamnă că 
subiectul se informează, caută, selectează, tratează critic informaţiile, reformulează, 
analizează, compară, clasifică, generalizează, evaluează, formulează ipoteze, 
testează, experimentează, concluzionează, etc. Autoarea susține ideea potrivit căreia 
subiectul îşi personalizează metodele de lucru şi îşi construieşte strategii de acţiune 
adaptate propriei formări şi propriei personalităţi [1, p.55]. 

Complexitatea fenomenului constructivismului a condus la elaborarea diferitor 
conceptualizări ale acestuia. 

Din multitudinea de abordări ştiinţifice ale conceptului de constructivism ţinem 
să ilustrăm opinările cele mai relevante pentru cercetarea noastră: constructivismul 
radical (cunoaşterea este un mod subiectiv, individual de construcţie a conceptelor), 
constructivismul cognitiv (construcţia cunoaşterii se bazează pe interiorizarea 
informaţiilor) şi constructivismul social (cunoaşterea este un produs al modului de 
dialogare în grup) [5, p.178-179]. 

Constructivismul radical prezintă tipul de constructivism care atribuie rolul 
fundamental experienţei proprii, explorare directă, în situaţii autentice, în înţelegerea 
esenței, sensurilor şi semnificaţiilor. Totodată, cunoaşterea este un mod subiectiv, 
individual de construcție a conceptelor, bazat pe observaţie, experiență cognitivă 
directă, reprezentare proprie, formulare de ipoteze proprii utilizând metode ale 
cunoaşterii ştiinţifice, pentru a constitui constructe mentale. 

Constructivismul cognitiv este fundamentat pe teoria dezvoltării cognitive a lui 
J.Piaget conform căreia educabilul trebuie să-și „construiască” propria cunoaștere 
prin experiență. Astfel, individul îşi va creea modele, scheme mentale care se 
modifică prin asimilare şi acomodare. Rolul cadrului didactic este acela de a oferi şi 
de a crea contexte de învăţare în care subiectul să se implice activ şi independent în 
propriul proces de învăţare. El învaţă descoperind, având contact direct cu realitatea, 
cautând soluţii, experimentând etc. Construirea realității apare ca rezultat al activității 
pe care o desfăţoară subiectul autonom, sub monitorizarea discretă a cadrului 
didactic, bazandu-se pe efortul de asimilare și acomodare al acestuia [6, p.8]. 

Constructivismul social, bazat pe teoria proximei dezvoltari a lui L. S. Vîgotski 
îşi propunea să demonstreze natura psihologică şi socială a conştiinţei, geneza socială 
a psihicului uman. Pentru subiect, activitatea umană nu se reduce la o înlănţuire de 
reflexe sau de conduite de adaptare, ci implică o componenta de interacțiune cu 
mediul, în cursul căreia se transformă şi subiectul [6, p. 9]. 

În acestă ordine de idei, abordarea constructivismului radical, cognitiv şi social 
se focusează penar pe cunoaşterea umană ce se construieşte printr-un proces creator 
şi activ; cei care învaţă îşi construiesc o nouă cunoaştere pe baza învăţărilor 
anterioare, experimentând şi reflectând asupra experienţelor. 

Constructivismul a apărut ca o teorie a cunoaşterii, punctul central prin care s-a 
ajuns la extinderea lui în pedagogie îl reprezintă învăţarea şi, ca urmare, această 
paradigmă transdisciplinară a generat consecinţe şi soluții aplicative şi în domeniul 
instruirii. 

Cercetătorii J.Piaget, L.S.Vigotski, J.Bruner, J.Flavell, A.Brown etc. susțin ideea 


privind diversificarea şi îmbogățirea modelelor de instruire prezintă expresia 

intelegerii mai profunde și mai nuanţate a unor moduri diferite în care subiecţii învață 
şi pot fi învăţaţi, a unor moduri diferite în care învățământul se angajeaza în 
construirea cunoaşterii individuale şi sociale la educabili, graţie unor surse teoretice 
ale activităţii de stimulare şi dezvoltare a acestor dimensiuni. Diversitatea a fost cea 
care a deschis calea unei procesualități extrem de dinamice şi de flexibile în cautarea 
de calitate şi de mai multă eficiență. 

În acest sens, diversitatea modelelor de instruire sunt generate de mai multe 
argumente: 

= apariția unor noi concepţii cu privire la modul cum se realizează cunoaşterea 
umană; 

= dezvoltarea unor noi conceptii despre dezvoltarea cunoaşterii individuale şi a 
mecanismelor învățării; 

= orientări spre anumite sisteme de valori prin finalități şi conţinuturi; 

= acceptarea diverselor tipuri de experienţe de învăţare; 

= modificarea bazei metodologice a modelului. 

În această ordine de idei, modelul poate fi definit drept o orientare generală care 
fundamentează organizarea şi conducerea procesului de instruire. Or, un model al 
instruirii este o paradigma practică a instruirii. 

Cercetătorul I. Cerghit. identifică patru paradigme ale evoluţiilor sistemelor de 
instruire/moduri de realizare a instruirii dintre care: sisteme comunicaționale 
(sistemul comunicaţional tradiţional (logocentric), sistemul comunicaţional interactiv 
(modern), învațământul deschis şi la distanță (IDD), învăţământul multi-media); 
sisteme orientate spre acțiune/modele  acționale (sistemul  procesual-euristic 
(empiriocentric), sistemul procesual-operaţional, sistemul „învăţării depline" 
(psihocentric), sistemul tehnocentric); sisteme interacționale (sistemul situaţional sau 
contextual, sistemul sociocentric); sistemul informaţional (sistem informaţional). 

De aceea, considerăm relevat a prezenta conţinutul modelelor de instruire 
specifice activității de învăţare independentă a subiecţilor din perspectivă 
constructivistă. 

Modelul logocentric reprezintă cel mai raspandit model de organizare şi 
desfasurare a instruirii. Obiectivul fundamental il constituie transmiterea informațiilor 
esențiale de catre cadrul didactic, modelul fiind centrat pe monopolul absolut al 
cadrului didactic. În cadrul acestui model obiectul instruirii îl constituie aspectele 
noționale, logice şi mai ales cantitative, metodele sunt frecvent analitice. Modelul 


logocentric vizează transmiterea uni volum mare de cunostinte într-un timp relativ 

redus la un numar foarte mare de subiecți; transmiterea achizitiilor ale culturii, valori 
prin acest canal de comunicare etc. 

Modelul sistemul procesual-euristic (empiriocentric) abordează euristic situațiile 
de instruire, privind ştiinţa ca un proces şi familiarizând subiecții cu logica 
investigației științifice, cu tehnicile de cercetare. Prin intermediul modelului 
empiriocentric subiecţii experimentează cunoaşterea și utilizează pentru procesul de 
instruire: învăţarea prin descoperire, rezolvarea de probleme. Realizarea activității de 
învăţare prin intermediul acestui acestui model învaţarea nu este preponderent 
cognitivă, cat mai ales orientata pe experienţele subiectului — acţionale, afective, 
individuale şi sociale. Subiecţii se autoevalueaza şi işi concep noi situaţii/contexte de 
învatare. Modelul empiriocentric dezvoltă formativitatea contribuind esențialmente la 
consolidarea operaţiilor şi proceselor intelectuale [2, p.101]. 

Modelul „învăţării depline (/psihocentric) vizeaza dezvoltarea individuală a 
educabilului, cultivarea intereselor, dorințelor fiecarui subiect prin utilizarea unor 
metode specifice, activităţi individuale, sarcini practice, simularea etc .Astfel modelul 
psihocentric prezintă cunoașterea individualităţii fiecarui subiect prin stimularea 
capacitaţilor sale intelectuale în acodrul proprie activităţi de învăţare. În acest sens, 
subiecții își dezvoltă gandirea în ritmul propriu prin învăţare individuală. 

Modelul contextual prezintă situația educaţională drept un ansamblu de factori 
(componente, relaţii, condiţii) aflaţi în interrelație ce condiţionează realizarea 
procesului educaţional. Așadar, specific modelului situațional prezintă modalitatea 
de a plasa studierea procesului de instruire şi educaţie sub semnul „paradigmei 
ecologice”. Modalitatea care tinde să apropie demersul didactic de „situațiile 
concrete” în cadrul cărora se derulează procesul de instruire. Din perspectiva teoriilor 
congnitiviste, sistemul contextualist îşi concentrează atenția asupra analizei 
interacțiunii dintre învăţare şi mediu, este preocupat de modul în care este organizat 
mediul pentru a se ajunge la optimizarea învăţării [2, p. 150]. 

Modelul sociocentric pune accentul pe dezvoltarea subiectului la nivelul 
grupului, acesta devenind obiectul de instruire, deși, procesul de învăţare este 
individual. În cadrul grupului se utilizează metode ca cooperarea, autoconducerea, 
dezbaterea, lucrul în echipă, care conduc la consolidarea relațiilor interindividuale şi 
la dezvoltarea unor capacitati individuale( spiritul de echipa, etc.). Modelul 
nominalizat mai sus porneşte de la interacțiunile sociale, ţinând cont de principiile 
constructivismului, ce vizează dezvoltarea liberă a subiectului consolidând relațiile 
interpersonale din cadrul grupului, astfel asigură formarea deprinderilor de 


autoconducere. Un alt avantaj il constituie competitivitatea care stimulează subiecții 

în valorificarea potențialului intelectual, ceea ce dezvoltă încrederea în sine [2, 
p. 171]. 

În acest context, sistemele/modelele de instruire sunt fundamentate pe patru 
paradigme: paradigma învăţării prin comunicare; paradigma învățării prin acţiune; 
paradigma învăţării prin interacțiune şi paradigma învățării prin procesarea 
informaţiei. 

Astfel, constructivismul reprezintă o teorie actuală a cunoaşterii, care explică 
fundamentele instruirii, locul şi rolul învățării, prin referire la acomodarea 


situațională, la acțiunile mentale, dar şi la acţiunile practice ale subiectului. 

CZU: 373.24 
FUNCȚIONALITATEA MEDIULUI EDUCAŢIONAL ÎN 
PREŞCOLARITATE 
Diana LÎSOV, masterandă, UST 
Nicolae SILISTRARU, profesor universitar, UST 


Menţionăm că mediul educaţional nu trebuie considerat ca ceva univoc, el 
începe acolo, unde are loc întâlnirea educatului cu educabilul şi ei împreună 
proiectează şi construiesc ceva. Un atare mediu poate fi examinat şi ca obiect, şi ca 
resursă a activității comune. 

Cercetătorii M. Avram, N. Silistraru evidenţiază câteva funcţii ale mediului 
educaţional, în dependenţă de punctele de examinare [3, p.105]. În primul rând, ca o 
potenţialelor de personalitate. În al doilea rând, ca mijloc de educare şi dezvoltare. 
Când mediul educaţional nu este numai dinspre pedagog, dar şi dinspre preşcolar. 
Dacă ultimul îşi alege sau îşi construieşte mediul educaţional, în acest caz copilul 
devine subiectul autodezvoltării, iar mediul educaţional — obiect de alegere şi mediu. 
În al treilea rând, ca obiect de proiectare şi modelare. Mediul educaţional al 
grădiniţei la început se proiectează teoretic, iar apoi practic se modelează în 
corespundere cu obiectivele educației, particularităţile specifice contingentului de 
copii şi a condiţiilor psihosociale şi etnice. În al patrulea rând, ca obiect al expertizei 
psiho-pedagogice şi monitorizare, necesitatea cărora este dictată de dinamica 
permanentă a mediului educaţional şi a celui etnic. 

În calitate de mediu educațional special anume se manifestă comunitatea 
adultului cu copilul, prin care se poate examina ce se întâmplă cu omul în procesul lui 
de dezvoltare și de însușire de către el a normelor şi modelelor comportamentale. 

În acest sens, evidenţiem doi indici de bază a mediului educaţional — densitatea 
lui (potențialul de resurse) şi structurarea (capacitatea de organizare). 

Instituţiile de învățământ sunt o parte a mediului educațional, dar să se 
conştientizeze că ele sunt o parte a unui mare întreg, tinzând să se dezvolte în el prin 
colaborare şi armonie [10, p.78]. 

Însă din aceasta nu rezultă că instituţia de învățământ trebuie să accepte mediul 
aşa cum este el. Este necesar să se caute modelele optimale de interacțiune, 
colaborare cu mediul în scopul umanizării se presupun câteva idei a instituţiei de 
învăţământ față de mediu: grupa îşi organizează activitatea, neraportându-se la 


mediu; grupa se interesează de viaţa mediului și prin aceasta îşi înviorează 

activitatea; grupa nu numai că studiază mediul, dar este şi factorul prioritar în 
educaţie [4]. 

În organizarea spațiului educațional se va ţine seama de următoarele cerinţe 
[1, p. 101]: împărțirea sălii de grupă în zone, în funcție de diferitele tipuri de 
activităţi; existenţa a cel puţin două zone delimitate în sala de grupă: Biblioteca şi 
Colţul păpușşii, stabilirea locului şi a materialelor necesare pentru realizarea centrului 
tematic; realizarea unui centru (a unei zone) pentru Știință ar putea rezolva problema 
centrului tematic. În fond, ştiinţa este tot ce ne înconjoară! aşezarea materialelor la 
vedere, în rafturi plasate la nivelul copilului; asigurarea accesului liber al copilului la 
aceste materiale; alegerea materialelor în funcție de vârsta şi interesele copiilor din 
grupă; sortarea periodică a materialelor; introducerea treptată a materialelor noi. 

Educaţia timpurie, ca primă treaptă de pregătire asigură intrarea copilului în 
sistemul de învățământ, prin formarea capacităţii de a învăţa. Creşa trebuie să asigure 
mediul care garantează siguranţa şi sănătatea copiilor, fără a le impune multe 
restricţii, iar ţinând cont de caracteristicile psihologice ale dezvoltării copilului, să 
implice atât familia, cât şi comunitatea în procesul de învăţare care începe de la cele 
mai MICI vârste. 

Copilul de 2 ani se adaptează mai greu mediului educaţional, deoarece este 
dependent de mamă, dar şi datorită faptului că nu înţelege prea bine ce i se spune. La 
această vârstă principala lui formă de activitate este jocul. Este foarte important ca 
educatoarea să creeze o atmosferă de joc pe întreg parcursul zilei prin realizarea unor 
activități plăcute şi interesante, prin implicarea activă a copiilor în procesul de 
învăţare, prin asigurarea unor posibilități de opţiune pentru copii, astfel încât aceştia 
să poată iniţia propriile lor activităţi de învăţare, prin manifestarea unei atitudini 
relaxante în interacţiunile cu copiii. 

Jocul reprezintă un model efectiv de influențare a mediului copiilor. El este 
înzestrat cu multe taine nedescifrabile. Jocul ca formă specifică a activităţii copilului 
la vârsta preşcolară devine un valoros mijloc de educaţie a personalității. 

Prin joc copilul învaţă, cunoaşte, îşi antrenează facultățile mintale, se deprinde 
să coopereze cu alți copii, îşi exersează efortul volitiv, câştigă încredere în sine, 
rezolvă conflictul între ceea ce doreşte şi ceea ce poate. „Jocul oferă copiilor un izvor 
inepuizabil de impresii, care contribuie la îmbogățirea cunoştinţelor despre lume, 
formează şi dezvoltă caractere, deprinderi, înclinații, aspirații” [4]. 

Preşcolaritatea este perioada descoperirii realității fizice şi mai ales perioada 


autodescoperirii. Odată cu creşterea copiilor jocurile se complică şi se diversifică în 

toate sferele de activitate. Copilul manifestă preferinţe diferite pentru joc în funcție de 
vârstă şi posibilitățile de realizare. 

Copilul tinde să participe la jocurile celor mari; atunci când nu reuşeşte să 
corespundă cerințelor impuse, nu se resemnează, ci dimpotrivă se străduie să facă față 
în condiţii cât mai bune. 

În copilărie jocul are un anumit specific în funcţie de vârstă şi dezvoltarea 
psihofizică a copiilor. Jocul capătă o serie de însuşiri și are unele funcţii ce diferă de 
la o etapă la alta a evoluției. Prin joc copilul se antrenează şi îşi satisface o mulţime 
de trebuinţe caracteristice pentru vârsta respectivă. 

În jocuri copiii folosesc mai multe elemente care sunt numite tradiţional jucării. 
Jucăria este un obiect folosit de copii pentru a se amuza. Ea reprezintă dezvoltării 
intelectuale şi motorii a copiilor. Jucăriile acționează [1, p. 42]: 

— în plan motoriu când implică manipularea şi mişcarea; 

— în sfera limbajului când între jucărie şi copil se poartă un dialog, o convorbire, 
activitate prin care se pot corecta diverse tulburări de limbaj; 

— în aria cognitivă, atunci când jucăria poate fi explorată, descompusă, analizată; 

— în plan comportamental — reglarea controlului şi a autocontrolului faţă de o 
situaţie dată interactivă; 

— în plan relaţional, se dezvoltă spiritul de echipă, de cooperare, de ajutor, de 

respect față de ceilalți copii, dar şi faţă de jucării [47, p. 42]. 

Jucăria este primul prieten de joacă, uneori singurul confident, căruia îi spune 
toate bucuriile şi „durerile”. Există o vârstă când copilul se joacă aproape cu orice, 
conferind obiectului în cauză o întreagă gamă de semnificații sociale. Jucăria nu 
trebuie să fie sofisticată, ci să satisfacă nevoia de joc a copilului. 

Mediul copiilor este independent doar relativ, deoarece există necesitatea 
conducerii permanente a celor mici şi limitarea libertăţi prin refuzul tolerant al 
iraționalității lor. Merită atenţie vechea zicală: „De cei mari să te temi, iar de cei mici 
să te jenezi”. Aceasta redă destul de înţelept interrelația dintre maturi și generațiile în 
creştere, dintre educaţie și autoeducaţie. Pe de o parte tinerii ar trebui să respecte 
bătrânii îndeplinindu-le cererile, pe de alta atitudinea celor mari trebuie să servească 
ca model copiilor. Interesele educației cer perfecţionarea continuă a educatorilor. 
Educaţia copiilor e de neconceput fără autoeducaţia dascălilor şi maturilor. Merită o 
deosebită atenție situaţiile care au loc nu pe stradă, ci acasă în familie. Educaţia 
familială constă în autoeducația părinților. Educaţia copiilor este imposibilă fără 
educația mamei, a tatălui, mai mult ca atât, cu timpul e foarte posibilă apariția 
educaţiei reciproce. 

Întrucât factorii de mediu şi influenţele educative acţionează prin intermediul 
condiţiilor interne, cele ce ţin de personalitatea copilului, iar influenţele educative şi 
experiența personală de viaţă interferează într-un mod specific, în cazul fiecărui 
individ în parte, efectele formative se vor obiectiva în personalităţi distincte, 
originale, unice şi irepetabile. Valorile promovate sunt aceleaşi pentru o comunitate 
de copii. Raportarea la aceste valori, asimilarea lor şi raportarea valorică la realitate 
poartă amprenta personalităţii modelate în procesul educațional. 

Valorile culturale adoptate în cultura preşcolară şi transmise copiilor prin 
procesul educativ angajează cadrele în care se formează personalitatea copilului şi, 
totodată, reperele după care individul se bucură de o mare sau mai mică preţuire din 
partea celorlalți, determină la rândul său de gradul de concordanță dintre 
comportamentul personal şi idealul valoric. 

Preşcolarul îşi însuşeşte valorile în procesul socializării sale. Socializarea — 
proces prin care individul, însuşindu-şi limba comunităţii şi interiorizând norme, 
valori şi modele de comportament, devine membru al acestei comunități. Se 
realizează prin influenţa hotărâtoare a familiei, grădiniţei, instituţiilor culturale, prin 
sistemul de practici şi valori sociale din comunitățile date [8]. 

Pe măsura socializării, copilul devine, în acelaşi timp, tot mai independent, are 
propriul său bagaj de cunoştinţe, atitudini şi valori pe care le exprimă într-un stil 
propriu. Concepţia despre sine — felul cum se apreciază şi se valorizează — are o 
puternică amprentă afectivă. 

Dezvoltarea personalităţii se realizează prin: integrarea în programe ce vizează 
descoperirea şi dezvoltarea potenţialului intelectual, afectiv, psiho-motric; solicitarea 
în diverse tipuri de activităţi care conduc la dobândirea de timpuriu a unor abilități 
psihomotrice care prin varietatea lor vor determina „multiplicarea inteligenţei”; 
numeroase prilejuri de a vorbi, ceea ce contribuie la dezvoltarea accelerată a 
abilităților lingvistice şi de comunicare; contexte care îi cer exercitarea unor roluri 
variate, ceea ce contribuie la achiziţia de cunoştinţe, competenţe, modele de 
comportament aferente rolurilor preluate [6, p. 51]. 

În concluzie menţionăm că: 

1. Copilul este capabil să identifice binele şi răul, frumosul şi urâtul, dreptul şi 
nedreptul; argumentul invocat frecvent în sprijinul aprecierilor valorice este 
autoritatea adultului: pentru că aşa a zis mama/tata/doamna educatoare; este capabil 
să înţeleagă anumite reguli şi învaţă să le respecte în împrejurările jocului şi ale 


activităţilor organizate în grădiniţă. 

2. Gradul de însuşire şi potenţialul acţional al valorilor este dependent nu numai 
de personalitatea individului, ci şi de câmpul social pe care procesul educaţional îl 
asigură. Şi cum copilul suferă procese de maturizare bio-psihică şi de socializare, iar 
presiunea câmpului social se lărgeşte şi se amplifică, însuşirea culturii este însoțită de 
formarea unoe orientări valorice şi a unui sistem propriu de valori al individului. 
Orientările valorice ale individului se modifică prin aderarea la valori noi, prin 
accentuarea sau estomparea unora şi prin participarea la crearea de valori [9]. 

3. Educația preşcolară urmăreşte în egală măsură însuşirea valorilor şi formarea 
capacităţii copilului de a valoriza formarea lui ca subiect valorizator. Desigur, 
societatea este, în primul rând, subiectul valorizator şi este aceea care recunoaşte, 
acceptă şi validează ca valori creațiile materiale şi spirituale ale omului. Această 
aserțiune nu exclude, ci, dimpotrivă, implică atribuţii fiinţei umane ca subiect 
valorizator. Dacă iniţial copilul preia ceea ce vede, învaţă ceea ce i se cere, pentru că 
i se cere, treptat el dobândeşte capacitatea de a învăța ceea ce acceptă, ceea ce 
consideră el şi apreciază el că trebuie învăţat şi practicat. 

4. Capacitatea sa de valorizare este dată de gradul de concordanţă între valorile 
sancţionate ca atare de sociatate şi valorile care-i ghidează efectiv comportamentul. 

Mai mult decât orice activități, activitățile de artă plastică constituie cadrul şi 
locul cel mai generos de activitate şi stimulare a potenţialului creativ. Arta îl 
pregăteşte pe copil să trăiască în frumusețe, în armonie, să respecte frumosul şi să 
vibreze în faţa lui. Cuvintele, sunetele, gesturile, culorile, formele plastice sunt 
mijloace de exprimare, de exteriorizare a dorințelor, a așteptărilor, a relaţiilor cu 
ceilalți, a problemelor. Mijloacele artelor devin pentru copil unelte autentice de 
dezvoltare curajoasă de ştiinţă a problemelor de echilibrare, de armonizare, de 
modelare a simțului în care trăieşte şi se joacă, de automodelare. Reluând idea lui 
Antonio Gramsci, că arta este un educator, profesorul I. Neacşu precizează, că prin 
bucurie şi prin trăire, copilul va asimila în adâncime frumosul şi armoniosul prezent 
ca paternitate și realitate, ca sensibilitate și raționalitate [7]. 

Prin arta plastică se dezvoltă sensibilitatea senzorială, dar şi cea artistică şi 
delicateţea comportamentală. Sensibilitatea artistică se construieşte pe baza 
afectivității, intuitiei și fanteziei, în funcţie de măiestria educativă a educatoarei şi de 
caracteristicile mediului în care se formează. La vârsta școlară mică copilul are 
tendinţa de a se exprima în lucrările lui, bazându-se pe experienţa preşcolară. De 
aceea este oportun să se acorde copilului libertatea de idei de a găsi mijloace şi forme 
de cedare a propriilor impresii despre lume, în care să se reflecte emoţii şi 
sentimentele trăite. Activităţile de artă plastică constituie un mijloc de dinamizare a 
vieţii copilului, a achiziţiilor sale intelectuale, afectiv-voliționale şi motivaţionale. 
Motivația copilului pentru activităţile plastice este nevoia de a reda imaginea într-un 
mod artistic sau plăcerea de a povesti în baza imaginației. Reprezentările plastice ale 
copilului evoluează treptat spre o redare cât mai realistă, alteori intervine imaginaţia 
creatoare și trece spre fabulaţie spre ireal. 

Dintre limbajele artei, limbajul plastic este cel mai apropiat preşcolarului. Acest 
limbaj are măiestria de a echilibra şi a armoniza relațiile copilului cu natura, cu sine. 
Educatorul nu va cere copilului să reproducă, să execute cu măiestrie asemănarea, 
până la identificarea cu înfăţişarea naturii, care oricum este în mod permanent alta. 


Dacă ar acţiona aşa, ar face din copil un inapt în ceea ce priveşte creaţia artistică, l-ar 

îndepărta de artă şi l-ar înstrăina de propriile posibilități creative. Pentru dezvoltarea 
creativității prin artele plastic se impun anumite cerinţe: a lăsa copilului deplină 
libertate de exprimare, educatorii stimulând şi sugerând, mai puţin impunând. 

Desenul spontan exprimă personalitatea copilului, intersele, preferințele lui. 
Acesta trebuie îndrumat fără a-i înăbuși creația personală, punându-i la îndemână 
materiale, tehnici, modalități de exprimare. 

Obiectivele activităţilor de artă plastică sunt: familiarizarea cu materialul de 
lucru specific domeniului plastic; asimilarea elementelor de limbaj plastic; stimularea 
potenţialului creativ. Însuşirea procedeelor cunoscute, consolidarea procedeelor de 
obținere a formelor egale prin împăturirea foilor în două, în patru, opt etc., de la 
centru şi lungime, duc la dezvoltarea creativă. Tematica propusă: un buchet de flori, 
fulguşorii de nea şi lumea din Jur. 

Elemente de limbaj plastic. Punctul plastic este o formă plană sau spatială, ale 
cărei dimensiuni sunt reduse în raport cu suprafața sau spaţiul în care se află. Aceste 
dimensiuni trebuie sa fie aproximativ egale. Punctul plastic poate avea mărimi 
diferite în raport cu mărimea suprafeței pe care el se află. Punctul plastic are diferite 
forme: pete obţinute prin atingerea suprafeței cu un instrument de lucru; forme 
geometrice diverse; forme abstracte; forme inspirate din natură. 

Compunerea unei suprafeţe cu ajutorul punctului se realizează liniar (vertical, 
orizontal, oblic) sau intr-o suprafață în ordine-dezordine. Ordinea sau dezordinea se 
referă la mărimea, culoarea, poziţia si forma punctelor. Punctul poate avea rol în sine 
sugerând „florile pe câmp”, „stele pe cer”, „spectatori in tribuna”, „flori, fructe sau 
frunze in pomi” etc. Punctul are și un rol secundar, subordonat unei forme. În acest 
caz, punctul structurează forma — tehnică folosită de pictorii impresionismului. 
Punctul are și rol decorativ de înfrumusețare a unor suprafeţe conform principiilor 
artei decorative (repetiţia, alteranţa, simetria, asimetria, inversiunea etc.). Într-o 
compoziție plastică cu ajutorul punctului se obţin şi unele efecte cu caracter 
expresiv determinate de mărimea, culoarea şi poziția acestora: punctele de mărimi 
diferite pot da impresia de spaţiu (mare — aproape, mic — departe); punctele realizate 
în culori calde au tendinţa de apropiere, pe când cele reci se departează; caracterul 
greu-ușor este obținut prin închiderea sau deschiderea culorii (punctele deschise par 
uşoare, iar cele închise devin mai grele) [9]. 

Într-o compoziţie plastică, punctul poate fi centru de interes fie prin contrast de 
culoare, de mărime, de direcţie, fie prin locul pe care-l ocupă în cadrul compoziției. 


Punctul expresiv, cu rol în sine, poate reprezenta elemente plastice legate de efectul 

de distanță, cum ar fi: casuţe îndepărtate, explozii de artificii, stoluri de păsări, cer 
înstelat. 

Linia, în artele plastice, este o suprafață care are una din dimensiuni (lungimea) 
mult mai mare față de cealaltă dimensiune (lăţimea). Teoretic, linia ia naştere prin 
deplasarea pe o suprafaţă a unui punct într-o anumită direcţie; este creată deplasând 
un vârf de pix, peniță, creion, pensulă, cărbune, băț etc. după o anumită direcție. În 
acest caz instrumentul de lucru determină grosimea liniilor (subţiri, medii, groase). 
Structura şi aspectul liniei sunt determinate de natura instrumentului care o creează. 
Linia mai poate fi creată din însuşirea unor elemente de limbaj plastic (puncte, linii, 
suprafeţe) pe o anumită direcție. Linia are un rol de sine stătător, poate fi subordonată 
suprafeţei ca structurare interioară a acesteia sau poate contura o formă. În funcţie de 
direcția pe care se deplasează punctul, linia poate fi: dreaptă, frântă etc. Traseul 
continuu sau întrerupt determină caracterul întrerupt sau continuu al liniei. Poziţia 
liniei pe suprafața de lucru poate fi: verticală, orizontală, oblică. Expresivitatea liniei 
se obține în funcţie de traiectorie, structură, lungime, grosime, poziţie, culoare, 
valoare, amplasare în spațiul plastic şi de natura instrumentului de lucru. Linia 
verticală, ca element dominant într-o compoziţie plastică, da sentimentul de înălţare, 
monumentalitate, fermitate. Linia oblică în compoziţia plastică creează mişcare, 
instabilitate şi agitație. Linia curbă sugereaza armonie, mișcare, dinamism. Linia 
frântă redă neliniște, duritate, tensiune. 

Forma este aspectul exterior al unei figuri, determinată de limitele fizice ale 
acesteia. Figura perceptuală se poate modifica odată cu orientarea ei spațială sau cu 
cea a mediului ambiant. Când percepem o figură, o interpretăm conştient sau 
inconştient, ea reprezentând forma unui conţinut și fiind forma vizibilă a conţinutului, 
determinată de regulile intrinseci ale structurii care dau cheia nevăzută a 
configurațiilor formale ale sistemului reprezentat de fenomene, obiecte, procese, 
indiferent de natura lor. În artele plastice, forma are mai multe accepţii, dintre care 
cele mai uzuale sunt: forma spontană; forma elaborată. Forma spontană în pictură se 
poate obţine accidental sau dirijat prin diferite procedee tehnice cum ar fi: monotipia, 
dirijarea culorii cu un jet de aer, prin suflarea liberă sau printr-un tub în diferite 
sensuri a unor pete de culoare fluidizată, prin stropirea cu pensula pe foaia umedă sau 
uscată, prin imprimarea cu ajutorul unor materiale textile îmbibate cu una sau mai 
multe culori etc. Forma elaborată este creată de om pe baza sugestiilor din natură, ea 
poate lua înfațişări de ornament sau de semn plastic comunicând idei, cunostiinţe sau 
provocând sentimente şi trăiri. Forma plastică elaborată se realizează în mod 


conştient pe baza transfigurării unor forme naturale. 

Culoarea este realitatea subiectivă generată de interacţiunea a trei factori: 
ochiul, lumina şi suprafața obiectului. Culoarea se percepe numai în prezenţa luminii 
naturale (solare) sau artificiale. În afară de culoarea formelor și fenomenelor din 
natură, exista culori-lumină (spectrale) şi culori-pigment (vopsele). Culorile spectrale 
se obțin prin descompunerea unei raze de lumină solară trecută printr-o prismă 
triunghiulară de cristal proiectată pe un ecran, obținandu-se cele şapte culori pure 
(roşu, oranj, galben, verde, albastru, indigo şi violet) [12]. Fenomenul a fost 
descoperit de catre savantul englez I. Newton. Culorile pigmentare sunt compuse din 
pulbere colorate, combinate cu diferiti lianţi. În funcţie de liantul folosit, sunt vopsele 
pe bază de apă (acuarele, temperatură, guașe) şi vopsele pe bază de ulei. 

Lărgirea orizontului de activitate artistico-plastică prin procedee de obţinere a 
chipurilor artistice, folosind tehnica mozaicului prin rupere: Păsările şi puii lor. 
Animalul meu preferat. Peisaj de toamnă. Păstrarea perfecțiunii formelor, a 
proporțiilor acestora, ritmicitatea şi asimetria, autenticitatea şi armonia formelor şi 
culorilor. Formarea priceperilor de a prezenta (cu ajutorul foilor de hârtie cu 
pătrăţele) ornamentele populare specifice diferitor grupe de obiecte (veselă, covoare, 
haine naţionale, şerveţele) și unele siluiete mai simple ale acestora. Familiarizarea cu 
arta alcătuirii compozițiilor decorative din plante (echibana, osibana) cu unele 
principii şi legităţi ce trebuie respectate în procesul de creare a buchetelor (asimetria), 
contribuie la formarea simțului formei, culorii, îmbinării reuşite a acestora. Formarea 
deprinderilor de a confecționa singuri măşti, Jucării, costume de carnaval, atribute 
pentru ritualul sărbătorilor calendaristice (pluguşor, capră, căluţ, stea) a priceperii de 
a amenaja încăperea pentru expoziţie, şezătoare şi alte destinații, dezvoltă măsura în 
ochi, gândirea spațială. 

Revenind la lecţia tradiției este firesc să fie reconsiderat și valorificat caracterul 
înnăscut a jocului spontan „de muncă” şi astfel, prin instruire, specific tot prin jocul 
„de-a creația” oferită de educația artistică, învăţarea limbajului plastic devine 
accesibilă pentu toate vârstele. În această optică, stimularea creativităţii plastice la 
fiecare individ devine una din consecințele fireşti ale acestei educaţii, cea mai 
importantă dimensiune socială a ei, dar creativitatea nu se dezvoltă în corelație 
directă cu coeficientul de inteligență general. 

În acest sens cele două componente ale personalităţii — inteligența şi 
creativitatea — nu sunt nici separate și nici opuse că sunt complimentare o 
demonstrează coezistenţa atât gândirii convergente (reorganizatorică şi constructive), 
cât şi a gândirii divergente (combintorie formatoare) în toate fazele şi la toate nivelele 


de creativitate subliniate de Taylor şi alți cercetători ai fenomenului. Este adevărul pe 

care-l susținea Alfred Binet afirmând că „aptitudinile nu se exclud”. Şi totuşi, nivelul 
calitativ de creativitate încorporată în produsele activităţii artistico-plastice este 
condiționat de calitate, deci de calificarea specifică a efortului încorporat în ele. 

Creativitatea cu arta poate fi asimuită unei nevoi biologice generale, comună 
tuturor, iar creația unei mari pasiuni supuse de o potrivă acelorași fapte care să le 
determine ritmul şi intensitatea afirmării cu cele două atitudini de expresie plastică 
ajung la formarea lor maximă de dezvoltare numai asimilând limbajul plastic prin joc, 
aceasta nefiind altceva decât activitatea portnită pe făgaşul săpat de ereditate, așa dar 
ceea ce putem numi artă la unii copii este să fie doar expresia ei voluntară dinaintea 
învăţării sistematice a limbajului plastic, fie rezultatul conştient al acestui efort pe 
măsura asimilării organice a diferitor mijloace şi procedee gramaticale. Dar în timp 
ce expresia voluntară rămâne premiza de afirmare deplină doar dacă copiii au fost 
instruiți şi descoperiți adecvat, asimilarea încă de la cea mai fragedă vârstă, a 
limbajului plastic (şi acesta este rolul ei informativ fundamental), face accesul tuturor 
copiilor, fără excepţie la procesele creative la oricare domeniu de activitate umană la 
vârstele maturității. 

Dar de-a lungul acestui lung şi neîntrerupt proces evolutiv, starea de creativitate 
plastică este reprezentată şi în tot ceea ce e funcţional este făcut cu artă, educaţia prin 
artă, ca învăţare a limbajului culorii liniei formei spațiale prin acțiune liberă şi 
complex predominant, practică (fără a fi doar tehnologică), este autentică educația 
activă. 

Dezvoltarea creativităţii nu poate fi dezvoltată fără a înţelege ce-i acela mijloc 
de expresivitate. Orice opera de artă, cu cât este mai expresivă, cu atât mai mult ne 
place. Aceasta este culoarea, forma, mărimea, ritmul, simetria şi asimetria, acestea 
sunt mijloacele expresivităţii. Începâmd cu vârsta mică putem folosi aceste mijloace, 
culoarea este prima care se însuşeşte. După culoare poate să se orienteze şi să spună 
ce obiect a desenat. Prin culoare se redau mai multe fenomene, obiecte. 

În concluzie: Arta plastică este o activitate responsabilă în mare parte de 
dezvoltare a potenţialului creativ al copiilor preşcolari. În acest sens va viza 
stimularea curiozităţii și trebuințelor de cunoaştere la copii, declanşarea motivaţiei 
pozitive şi afective. Astfel permite libera exprimare a copilului, încurajează 
autonomia, iniţiativa şi creativitatea lui ce conduc la următoarele: 

> cercetătorii menționează că la vârsta preşcolară activităţile de artă plastică 
benefic influențează stimularea  curiozității, cunoaşterii, a  motivaţiei, 


autonomiei, inițiativei şi creativitaţii copilului; 


T11 


> 


conceptul de creativitate a fost denumit de mai mulți savanți din mai multe 
unghiuri de vedere. H.D. Lasswell defineşte creativitatea ca dispoziție de a face 
sau de a recunoaşte inovații valoroase. F.J. Levy consideră că creativitatea, ca 


dispoziție, reprezintă sensibilitatea față de probleme; 


> majoritatea cercetătorilor consideră că elementele creative duc la realizarea unui 

produs nou. 

Rezumat. Articolul abordează problema dezvoltării memoriei personalităţii în devenire. În lucrare 
sunt descrise unele intervenţii psihopedagogice relevante pentru dezvoltarea memoriei copiilor. 
Cuvinte cheie: memorie, condiţii, memorare, întipărire, conservare, reactualizare, dezvoltare, 
intervenţii. 


Condiţiile actuale ale omului depind, în cea mai mare parte, de experienţele sale 
anterioare, iar aceste „experiențe anterioare” nu sunt altceva decât experiențele 
cândva actuale, prezente ale omului, transferate însă în „trecut” şi apoi scoase la 
suprafață pentru a fi reutilizate. Aşadar, impresiile, imaginile şi gândurile elaborate, 
emoţiile trăite, mişcările executate în prezent nu se pierd, nu se volatilizează, nu dispar 
fără a lăsa vreo urmă, ci, dimpotrivă, se sedimentează, se cristalizează luând forma 
experienţei anterioare care, în funcţie de necesităţi, va fi reactivată şi refolosită. 
Asistăm, în felul acesta, nu numai la amplificarea conţinutului vieţii psihice, ci şi la 
desfăşurarea eficientă a activităţii umane, prin faptul că memoria întipăreşte, conservă 
şi reactualizează mijlocit, inteligibil şi selectiv experienţa anterioară a omului şi a 
societăţii în care acesta trăieşte, asigurând continuitatea, consistenţa, stabilitatea şi 
finalitatea vieţii psihice a fiecărui subiect. 

Psihologul român M. Zlate consideră că memoria poate evolua şi de la sine. A 
lăsa însă dezvoltarea şi perfecționarea ei la voia întâmplării, ar implica un mare risc. 
Aceasta deoarece procesul respectiv s-ar putea realiza încet, greoi, într-un timp 
indeterminat. N-ar fi exclus chiar ca: „dezvoltarea” spontană a memoriei să fie doar 
aparentă, în esenţă ea însemnând fie stagnarea memoriei, fie orientarea ei pe o cale 
ineficientă, bazată pe forme şi procedee mnezice de memorare, care adeseori creează 
doar o falsă impresie asupra valorii capacităţilor mnemice. De aceea mult mai utilă şi 
mult mai necesară este planificarea şi dirijarea dezvoltării memoriei, stabilirea unor 
strategii eficiente de dezvoltare care, să se soldeze cu progresul capacităților mnezice. 
Un asemenea proces este însă destul de dificil de realizat, din mai multe motive: în 
primul rând din pricina complexităţii procesului mnezic ca atare, care implică 
nenumărate şi variate procese, forme, condiții de realizare, fapt care îngreuiază 

stabilirea unui plan dezvoltativ unitar; în al doilea rând, datorită intrării în acţiune a 
variabilelor de personalitate (interese, înclinații, motivații, aspirații, trăsături 
temperamentale etc., care sunt foarte diverse de la un individ la altul; în al treilea rând, 
datorită necunoaşterii particularităţilor propriei memorii, care ar necesita intervenţie 
psihopedagogică; în al patrulea rând, datorită lipsei de pregătire psihopedagogică a 
specialiştilor, care adeseori, fie că nu cunosc măsurile educative ce trebuie luate în 
vederea optimizării dezvoltării funcţiilor mnezice, fie că le cunosc superficial şi le 
aplică la fel de superficial, fie că deși le cunosc, le ignoră, lăsându-și propriile lor 
capacităţi mnezice pradă dezvoltării spontane, de la sine. În ciuda acestor dificultăți, 
ştiinţele psiho-pedagogice, pe baza studiilor întreprinse, au făcut şi fac în continuare 
recomandări preţioase în legătură cu posibilitățile de dezvoltare ale memoriei [4, 
p.129]. 

În acest sens, psihologul român M. Zlate se referă la câteva dintre acestea. Deși 
între condiţiile reactualizării şi cele ale memorării nu există un izomorfism total, 
legătura dintre ele nu poate fi nici contestată, nici pusă la îndoială. De aceea, pentru a 
asigura o reactualizare cit mai bună şi eficientă este necesar să organizăm cât mai bine 
condițiile memorării şi mai ales materialul de memorat. Cu cât un material care 
urmează a fi memorat formează obiectul acţiunii şi activităţii noastre, cu atât şi 
posibilitățile de reţinere şi reactualizare cresc considerabil,; Din această perspectivă, 
dezvoltarea memoriei nu înseamnă altceva decât intensificarea interacțiunii dintre 
subiect şi materialul de memorat, apelul la o serie de mijloace de prelucrare a lui. Spre 
exemplu, pentru memorarea unui text, simpla citire a lui, chiar şi repetată, nu este 
suficientă. Vom facilita memorarea lui dacă vom apela la o serie de mijloace, cum ar 
fi: alcătuirea planului textului, adică gruparea logică a materialului, fracționarea lui în 
părţi, desprinderea punctelor inteligibile de sprijin, raportarea conţinutului diferitelor 
părţi ale textului între ele, adică stabilirea asemănărilor şi deosebirilor, pentru a vedea 
ce este nou de la un fragment la altul, ce anume se păstrează etc.; raportarea 
conţinutului textului la cunoştinţele anterioare, pentru a realiza încadrarea lor în 
sistemul cunoştinţelor şi, deci, pentru a facilita înţelegerea lor; stabilirea unor imagini, 
scheme sau reprezentări intuitive ale materialului. Copilul învaţă mai bine gramatica 
când singur construieşte diferite structuri gramaticale, decât atunci când acestea îi sunt 
furnizate de-a gata; în memorarea unui text literar sau ştiinţific, rezumarea şi 
conspectarea sunt mult mai eficiente decât sublinierea sau simpla recitire. Memorarea 
unui material se realizează mai facil atunci când subiectul face apel la o serie de repere, 
puncte de sprijin sau mediatori, decât atunci când acestea lipsesc. J.S. Bruner a 
demonstrat acest lucru printr-un experiment simplu. Unui grup de copii i s-a cerut să 
memoreze o serie de cuvinte perechi fără nici o altă indicație tehnică, în timp ce unui 

alt grup i s-a cerut să memoreze aceleaşi cuvinte, cu indicaţia de a descoperi în prealabil 
un alt cuvânt sau o altă idee care leagă termenii fiecărei perechi, dându-i astfel un 
oarecare înţeles. Când primei grupe de copii i s-a prezentat primul cuvânt din pereche 
şi 1 s-a cerut reproducerea celuilalt cu care fusese legat, performanţa acesteia a fost 
extrem de mică (reproduceri corecte doar în proporţie de 5%), în timp ce la grupa a 
doua performanţa a fost foarte mare (reproduceri corecte în proporție de 95%). Copiii 
din grupul al doilea au utilizat o serie de mediatori (1. mediația generică în care 
perechea este legată printr-o idee supraordonată: scaunul şi pădurea sunt amîndouă din 
lemn; 2. mediația tematică în care cei doi termeni sunt încadraţi într-o mică naraţiune: 
copilul pierdut stătea pe un scaun în mijlocul pădurii; 3. mediația parte-întreg: 
scaunele sunt făcute din arborii din pădure), care le-au facilitat reținerea perechilor de 
cuvinte. Unei a treia grupe de copii i s-a cerut să memoreze perechile de cuvinte prin 
utilizarea mediatorilor descoperiţi de copiii din grupa a doua. Rezultatele acestei grupe 
au fost net inferioare față de copiii care şi-au elaborat singuri mediatorii [apud 4, 
p. 132]. 

În toate exemplele oferite, ceea ce explică performanţele mai bune sau mai slabe 
ale memoriei este gradul diferit de implicare a subiectului în operarea cu materialul de 
memorat. Cu cât acest material a format obiectul acţiunii directe a subiectului, cu atât 
el a fost mai bine reţinut. Este de la sine înţeles că practicarea cât mai deasă a unei 
asemenea interacțiuni active între subiect şi materialul de memorat, că utilizarea 
premeditată şi îndelungată a unor mijloace eficiente de organizare a materialului de 
memorat se va solda cu optimizarea capacităţilor mnezice. 

Complexitatea memoriei derivă nu doar din caracteristicile ei reflectorii ci şi din 
aceea că ea presupune o anumită desfăşurare în timp, o multitudine de etape şi faze 
din a căror succesiune se încheagă continuitatea ei. Memoria nu intră în funcţiune 
brusc. automat, instantaneu, ci treptat, făcând apel ia diferite procese pe care trebuie să 
le pună în funcțiune într-o succesiune logică. Astfel, este necesar ca mai întâi să aibă 
loc întipărirea materialului, urmează apoi procesul păstrării sau conservării 
informaţiilor achiziționate, în sfârşit, intră în funcţiune procesul reactualizării celor 
memorate şi păstrate în vederea utilizării lor adecvate. 

Întipărirea (memorarea, fixarea, engramarea) este primul proces la care memoria 
face apel, de felul cum se realizează ea depinzând, în mare măsură, întregul ciclu 
funcţional care va urma. 

Întipărirea se realizează mai uşor sau mai greu, mai repede sau mai încet, cu un 
consum mai mare sau mai mic de energie şi timp, cu o eficienţă crescută sau scăzută 
în funcţie de o serie de factori, cum ar fi: 

e natura materialului (intuitiv-obiectual sau abstract; descriptiv sau explicaţiv- 


81 


relaţional; semnificativ sau lipsit de sens logic şi pragmatic-utilitar pentru subiect). 
Cercetările experimentale au arătat că se întipărește mai uşor un material intuitiv- 
senzorial (imagini ale obiectelor) decât unul simbolic-abstract (cuvinte), unul verbal- 
semnificativ (un poem, un fragment de proză) decât altui verbal-nesemnificativ 
(grupaje de litere fără sens logic), că pentru întipărirea a 15 silabe fără sens sunt 
necesare 20,4 repetiții, pentru 15 cuvinte separate - 8,1 repetiţii, în timp ce pentru 15 
cuvinte legate în frază sunt suficiente doar 3,1 repetiții. 

e organizarea si omogenitatea materialului (grad mare, mijlociu sau redus de 
organizare şi omogenitate; organizarea în serii succesive de elemente în care un 
element devine stimul pentru celălalt sau de serii întrerupte, neadiacente; locul ocupat 
de material în structura seriei). Materialele omogene (cu elemente similare) se rețin 
mai greu decât cele cu grad mai mare de neomogenitate. deoarece presupun 
diferenţierea, discriminarea acestora; elementele plasate la începutul unei serii sunt 
reţinute mai bine decât cele de la mijlocul seriei etc., 

* volumul materialului (mare, moderat, mic). S-a constatat că cu cât materialul 
este mai extins ca întindere (cantitativ) cu atât presupune un număr mai mare de 
repetiţii pentru a putea fi memorat. 

e gradul de familiaritate (foarte familiar, mediu familiar, nefamiliar). Materialele 
familiare care au o frecvență mai mare de apariţie sau de utilizare fie în limbă, fie în 
activitatea subiectului vor fi întipărite mai repede decât altele mai puţin familiare. 

* modul de prezentare al materialului (simultan sau secvențial, serial). Este mai 
dificilă întipărirea materialului prezentat simultan decât cea a materialului prezentat 
serial. 

e timpul de prezentare al materialului (numărul de prezentări ale unuia şi 
aceluiaşi material, intervalele dintre prezentări). Cu cât unul şi acelaşi material este 
prezentat de mai multe ori sau pentru un timp mai îndelungat, cu atât el va fi reținut 
mai bine. 

e situaţia de prezentare (de percepţie şi recepţie pasivă sau activă a subiectului). 
Când subiectul se aşteaptă să i se prezinte un stimul pe care va trebui să-l reţină, el îl 
va memora mai repede. 

e locul ocupat de material în structura activităţii subiectului (de scop, de 
condiţie, de mijloc pentru atingerea scopului). Materialul care reprezintă scopul 
activităţii este mai bine reţinut decât cel ce reprezintă mijloacele de realizare a ei. 

e ambianța în care se prezintă stimulul (stimulatoare, inhibitoare sau 
indiferentă). O ambianţă stimulatoare facilitează întipărirea. 

e particularităţile  psiho-fiziologice ale subiectului (starea lui generală 
funcţională - odihnă, oboseală, boală, sănătate; experienţa sa anterioară, motivaţia sa 

dominantă, atitudinile, interesele, înclinațiile). 

Toţi aceşti factori condiționează în mare măsură productivitatea întipăririi, 
acţiunea lor separată (independentă) soldându-se eu anumite efecte, în timp ce acţiunea 
lor corelată sfrârșindu-se cu efecte aproape opuse. Spre exemplu, dacă ne referim la 
volumul materialului, atunci când acest factor este considerat în sine suntem tentaţi, pe 
bună dreptate, să afirmăm că un volum mare al materialului va fi memorat mai greu. 
Dacă luăm însă în considerare că acest material are o mare semnificaţie pentru subiect, 
el vă fi memorat mult mai uşor decât un material relativ mic ca volum, dar care nu 
prezintă mare semnificaţie sau poate nici o semnificaţie pentru subiect. În realitate 
acţiunea acestor factori este concomitentă şi foarte diferențiată de la subiect la subiect, 
ceea ce face ca şi efectele să fie foarte diferite. S-ar putea ca cineva să aibă de memorat 
un material mic ca volum, familiar, cu un grad de organizare mare, prezentat într-un 
timp suficient de lung şi totuşi el să nu fie memorat corespunzător, datorită stării de 
oboseală sau de surmenaj a subiectului, lipsei interesului său. lată de ce este necesar ca 
în cadrul activităţii practice să se asigure funcţionarea concomitentă a acestor factori 
şi mai ales asocierea corespunzătoare a factorilor ce ţin de material sau ambianţă cu 
factorii interni, psihologici [4, p.20]. 

Conservarea sau păstrarea este acel proces al memoriei care presupune reținerea 
pentru un timp mai scurt sau mai îndelungat a celor memorate. Este un proces prin 
excelență activ, deoarece implică organizarea şi reorganizarea celor memorate, 
includerea lor în noi sisteme de legături, ca atare obținerea unor efecte relativ noi. 
Caracterul dinamic şi activ al păstrării este pus în evidenţă de faptul că unele date, 
informaţii care păreau uitate sunt readuse cu uşurinţă la lumină, atunci când un 
asemenea fapt este necesar. De asemenea, el apare în evidenţă în situaţiile în care 
reactualizarea materialului se realizează într-un altfel, într-o altă formă, structură etc. 
decât aceea în care a fost memorat. Aceasta înseamnă că aproape fără să ne dăm seama, 
în timpul conservării, materialul a crescut pe nesimţite, a căpătat noi valenţe şi 
semnificaţii. 

Păstrarea ridică, în principal, două probleme. cât timp păstrăm şi cum, în ce formă 
păstrăm? Durata păstrării unui material este foarte variabilă. Uneori ea este extrem de 
redusă, materialul memorat ştergându-se aproape imediat, alteori ea este extrem de 
mare, putând acoperi chiar durata întregii vieţi a individului. Sunt şi cazuri când 
ştergerea din memorie se realizează treptat. Astfel, uneori materialul se păstrează 
aproape exact în forma în care a fost memorat, caz deşi mai rar nu inexistent totuşi. 
Alteori, materialul este supus, fie unui proces de diminuare (până la trecerea sa sub 
pragul conştiinţei), destrămare şi dispariţie, fie unuia de amplificare, închegare şi 
întărire. Durata şi felul păstrării sunt însă în foarte strânsă dependență de condițiile în 

care a avut loc memorarea, de particularitățile materialului de memorat. Cercetările 
experimentale au arătat, spre exemplu, că materialul cu sens (inteligibil) este păstrat 
mai bine în memorie decât materialul fără sens. Chiar materialul cu sens se păstrează 
diferențiat în funcţie de felul în care a avut loc memorarea: textuală sau pe baza ideilor 
principale. Astfel, volumul păstrării textuale a materialului scade cu timpul, pe câtă 
vreme păstrarea ideilor principale, a conținutului esenţial nu numai că nu scade, dar 
chiar creşte datorită sistematizărilor şi organizărilor care au loc [4, p. 22]. 

Reactualizarea constă în scoaterea la iveală a celor memorate şi conservate în 
vederea utilizării lor. În afară de acest rol esenţial, reactualizarea mai joacă şi un altul 
şi anume pe acela de a pune în lumină modificările, schimbările sau, mai plastic spus, 
„metamorfozele” pe care le-a suferit materialul conservat. 

Reactualizarea se realizează sub două forme principale: recunoaşterea şi 
reproducerea, procese ce sunt complementare şi se condiționează reciproc, între ele 
existând atât deosebiri, cât şi asemănări. Diferenţa dintre ele constă în faptul că 
recunoaşterea este o evocare tacită sau implicită a unei idei sau imagini în prezenţa 
materialului (deci în prezenţa obiectului), în timp ce reproducerea se realizează în 
absenţa modelului (a obiectului), ea constând într-o „evocare a evocării”. O altă 
diferenţă constă în aceea că recunoaşterea dat fiind faptul că se realizează în prezenţa 
obiectului şi implicând doar perceperea acestuia, este mult mai uşoară decât 
reproducerea care se realizează în lipsa obiectului şi care presupune de aceea apelul la 
gândire ce este mult mai complexă decât percepţia. Dacă recunoaşterea presupune în 
principal suprapunerea modelului actual prezent în faţa subiectului peste cel vechi aflat 
în mintea sa, reproducerea presupune confruntarea, compararea mentală a modelelor 
şi scoaterea la iveală a celui optim. Cei mai mulţi cercetători au arătat că recunoaşterea 
este de 2-3 ori mai uşoară decât reproducerea [4, p. 24]. 

Recunoaşterea şi reproducerea se aseamănă prin faptul că dispun atât de forme 
voluntare (intenţionate), cât şi de forme involuntare (neintenţionate). Recunoaşterea 
îmbracă nu doar forma unor suprapuneri a modelului nou peste cel vechi, ci şi forma 
unor acte discursive ce presupun identificări secvențiale, analogii etc. Uneori însă 
această discursivitate este comprimată, condensată şi atunci recunoaşterea se 
realizează de la sine (deci involuntar), alteori ea este desfăşurată şi atunci recunoașterea 
se realizează voluntar. Sunt situaţii când recunoaștem pe cineva dintr-o dată, fără efort 
şi situaţii când trebuie să depunem efort pentru a ne reaminti cine este, unde l-am 
cunoscut, cu ce ocazie, cum îl cheamă etc. De asemenea, uneori putem reproduce fără 
efort o poezie sau o melodie numai auzindu-i titlul sau autorul (reproducerea 
involuntară), alteori însă este nevoie să facem apel la alte cunoştinţe pentru a ne 
reaminti şi reactualiza ceva (reproducerea voluntară). 

Atât recunoaşterea, cât si reproducerea au grade diferite de precizie. Astfel, ele 
pot fi foarte precise, riguroase, pot fi vagi, imprecise sau pur şi simplu eronate. Gradele 
diferite de precizie pe care le au recunoaşterea şi reproducerea sunt în principal în 
dependenţă de condiţiile şi particularităţile atât ale memorării, cât şi ale păstrării. Spre 
exemplu, s-a constatat că natura materialului influenţează reproducerea, în sensul că 
materialul intuitiv este mai repede şi mai fidel reprodus decât cel verbal. Pe de altă 
parte, odată cu înaintarea în vârstă, posibilitatea reproducerii materialului abstract 
creşte foarte mult. De asemenea, tipul reproducerii influenţează gradul de precizie. 
Dacă avem de-a face cu reproduceri succesive realizate de persoane diferite, pornind 
de la reproducerea făcută de cel dinainte, atunci precizia reproducerii scade foarte mult. 
Cel mai frecvent astfel de confuzii şi erori se datorează gradului de similitudine prea 
mare a materialului memorat [4, p. 26]. 

„Repetitio est mater studiorum” (Repetiţia este mama învăţării) spune pe bună 
dreptate o veche cugetare, ceea ce a şi sugerat faptul că repetiţia este una dintre cele 
mai bune modalităţi de educare a memoriei. Încă cu mulţi ani în urmă, psihologul 
german Ebbinghaus, asiduu cercetător al memoriei, considera că un material este cu 
atât mai bine învăţat (memorat şi păstrat), cu cât numărul de repetiții este mai mare. 
Deşi între numărul de repetiţii şi gradul de memorare există o foarte strânsă 
dependenţă, ea nu trebuie interpretată ca fiind liniară, nu trebuie absolutizată. Aceasta 
deoarece sunt şi suficient de multe situaţii care infirmă o asemenea regulă. Se ştie din 
experienţa cotidiană că adeseori tocmai fenomenele şi evenimentele cu care suntem 
foarte familiarizați şi care se repetă de foarte multe ori sunt uitate, în timp ce 
fenomenele ieșite din comun, percepute doar o singură dată, sunt foarte bine conservate 
în memorie. Această constatare ne atrage atenţia asupra faptului că nu oricând, nu în 
orice condiţii repetiţia duce la efecte pozitive. În legătură cu optimizarea repetiţiei, cu 
creşterea potentelor ei pozitive se ridică trei întrebări: 

Care este numărul optim de repetiții care asigură succesul memorării? S-a 
desprins din cele de mai sus că nu orice număr de repetiţii este favorabil, dimpotrivă, 
uneori repetiţia poate mai mult să încurce decât să ajute. De aceea, problema care se 
pune este aceea a dozării optime, corespunzătoare, a numărului de repetiţii. Aşa cum 
există un optimum motivaţional, există şi un optimum repetițional, în jurul căruia se 
„învîrt” cele două extreme: supraînvățarea (bazată pe un număr mult prea mare de 
repetiţii care depăşeşte cu mult strictul necesar) şi subinvăţarea (bazată pe un număr 
insuficient de repetiţii). Fiecare dintre cele două extreme ale repetiţiei se însoţeşte de 
efecte negative. Astfel, supraînvăţarea duce la instalarea inhibiţiei de protecție, la 
apariţia stării de saturație, şi a trebuinţei de evitare, în timp ce subînvăţarea duce la 
apariția „iluziei învăţării”. Aici se încadrează acei elevi care deşi învaţă foarte mult, 

care repetă un material până la epuizare, a doua zi, nu-l mai ştiu, nu-l mai pot 
reproduce, ca şi aceia care după două-trei repetiţii făcute în fugă, superficial, au 
„impresia” că au învăţat. Totuşi, dintre cele două situaţii, supraînvăţarea este de 
preferat şi aceasta din mai multe motive. În primul rând, pentru faptul că după un timp 
oarecare, când materialul este uitat, reînvăţarea lui necesită un număr extrem de mic 
de repetiţii, aceasta fiind ceea ce s-a numit „economia învăţării”. În al doilea rând, 
deoarece supraînvăţarea sporeşte de cele mai multe ori trăinicia celor învăţate. Se 
conturează, aşadar, ideea practicării nu a oricărei învăţări, ci a uneia optime. Din 
această perspectivă, cercetările au arătat că repetițiile suplimentare nu trebuie să 
depăşească 50 % din numărul inițial de repetiţii necesare însuşirii materialului. De 
exemplu, dacă pentru memorarea unui material au fost necesare 10 repetiţii, cele 
suplimentare nu trebuie să depăşească 5. Aşadar, în vederea dezvoltării memoriei este 
utilă nu atât practicarea unui număr cât mai mare de repetiţii, cât practicarea unui număr 
optim sau corespunzător de repetiţii [4, p. 134]. 

Care formă de repetiţie este mai eficientă ? În literatura de specialitate se descriu 
două forme principale de repetiţii: cea comasată care presupune repetarea integrală de 
atâtea ori a materialului până când el este memorat şi cea eşalonată, bazată pe separarea 
şi desfăşurarea în timp a repetiţiilor, deci pe eşalonarea lor. Existenţa acestor două 
forme de repetiţii a ridicat, cum era şi firesc, problema optării pentru una sau alta dintre 
ele. Rezultatele cercetărilor întreprinse în vederea soluționării acestei probleme au 
arătat că mult mai productive sunt repetițiile eşalonate. S-a observat că repetițiile 
eşalonate favorizează, pe de o parte, trăinicia cunoşţintelor, iar pe de altă parte, 
intervenţia unei uitări diferenţiate, îndeosebi a acelor cunoştinţe care sunt mai puţin 
importante, mai puţin semnificative. Productivitatea crescută a repetiţiilor eşalonate 
provine din faptul că ele înlătură uniformitatea, monotonia şi oboseala (specifice 
repetiţiilor comasate), ca şi din faptul că asigură memoriei răgazul necesar de a-şi 
organiza, sistematiza şi chiar reelabora cunoştinţele respective. 

La ce intervale de timp trebuie efectuate (eşalonate) repetițiile pentru a fi 
eficiente? Este aproape de la sine înţeles că nu orice durată de timp care se scurge de 
la memorarea unui material şi până la repetarea lui, sau de la o repetiţie la alta, 
favorizează reținerea lui. S-ar părea că nici repetițiile prea dese, făcute la intervale 
extrem de scurte, aproape unele după altele şi nici cele prea rare, făcute la intervale 
îndelungate nu sunt atât de eficiente: primele nu permit repausul şi reactivarea, celelalte 
duc la dezadaptare şi de aceea problema stabilirii intervalului optim de efectuare a 
repetiţiilor a preocupat pe cercetători. Încă din 1913 psihologul francez H. Pieron, 
variind intervalele de repetare, a obținut, utilizând un material relativ limitat 
următoarele rezultate: repetițiile efectuate la intervale foarte scurte (30") sunt 

neeconomicoase; dacă experimentul ar fi fost continuat, probabil că aceleaşi rezultate 
s-ar fi obținut şi atunci când repetițiile ar fi fost efectuate la 2-3-4 zile; rezultate bune 
se obțin atunci când repetițiile se fac fie la intervale de 2' fie de 48 h; rezultate şi mai 
bune se obţin când ele sunt efectuate la intervale de 10' şi 24 h. S-ar putea trage 
concluzia că intervalul optim de efectuare a repetiţiilor este fie de minute (câteva zeci 
de minute, variind între 5'-20'), fie de zile (1-2 zile). Desigur, aceste intervale pot varia 
de la individ la individ, în funcție de particularităţile lui de personalitate, de „ecuaţia” 
lui personală, cât şi de natura, volumul, dificultatea materialului memorat. Aceasta ne 
atrage atenția asupra necesităţii variaţiei intervalului repetițiilor tocmai în funcţie de 
particularităţile respective (ca şi schimbarea lor până când se ajunge la „descoperirea” 
intervalului optim pentru fiecare individ). Spre exemplu, dacă materialul de memorat 
este relativ simplu, repetarea lui la intervale mai mari de timp este indicată; dacă 
materialul este greu, dificil, mare ca volum, se recomandă utilizarea repetării lui la 
intervale mai mici [4, p. 137]. 

Repetiţia activă, independentă (redarea pe dinafară a textului) este superioară 
repetiţiei pasive (bazată doar pe recitirea textului). Repetiţia încărcată cu sens, 
semnificaţie, este superioară celei mecanice şi de aceea, pentru a memora mai bine, nu 
repetaţi materialul în aceeaşi formă, ci cât mai variat, adică în diferite forme şi 
combinaţii: veţi asigura astfel menţinerea trează a interesului, trăinicia cunoştinţelor 
asimilate, supleţea utilizării lor viitoare. 

În dezvoltarea memoriei un rol deosebit de important îl au şi diversele procedee 
mnemotehnice ce sunt utilizate în vederea reţinerii mai trainice a informaţiilor cu care 
venim în contact: 

e Procedeul utilizării mediatorilor sau a unor puncte de sprijin, de reazem 
(ideative, intuitive, practic-acţionale). Este foarte răspândit procedeul „nodului la 
batistă”, cel al crestăturilor de pe un răboj. Scrisul pictografic, asociaţiile, sublinierea 
textelor, rezumatele, schemele grafice, stenograma, fotograma, imaginea interioară a 
unei scheme grafice („văd” pagina, „văd” săgețile unei scheme — aşa-numitul fenomen 
de sinopsie) sunt astfel de mediatori ce pot uşura procesul memorizării. Mediatorii 
îndeplinesc funcţia de aducere aminte, sunt instrumente prin care subiectul pune 
stăpânire pe propria sa conduită mnezică. 

+ Folosirea procedeului memorării globale, adică a întregului material dintr-o 
dată, sau procedeul memorării parțiale, adică împărțirea materialului pe fragmente şi 
memorarea lor succesivă. Fiecare dintre aceste două procedee au atât avantaje cât şi 
dezavantaje, fapt care atenționează asupra utilizării lor diferențiate. Memorarea globală 
permite degajarea structurii de ansamblu a textului, a organizării şi logicii interne, în 
schimb ea nu poate fi utilizată la orice vârstă şi în raport cu orice volum al materialului; 

memorarea, parțială permite o delimitare riguroasă a unităţilor logice, creează stări 
afective pozitive în legătură cu faptul că unitatea respectivă a fost deja învățată, în 
schimb produce multe dificultăți în asamblarea părților (cercetările au arătat că copiii 
întâmpină dificultăţi de asamblare în proporţie de 80% acestea fiind cu atât mai mari 
cu cât sunt amânate mai mult pentru faza finală). De aceea, problema care se pune nu 
este atât optarea pentru unul sau altul dintre aceste două procedee, ci stabilirea 
condiţiilor în care fiecare dintre ele pot fi eficiente. Cercetările au arătat că eficacitatea 
memorării globale creşte odată cu vârsta cronologică şi cu coeficientul de inteligenţă 
(cei dotați memorează mai uşor folosind această metodă), că ea este asociată cu 
repetițiile comasate şi mult mai productivă când trebuie să memorăm un material 
relativ simplu şi nu prea mare ca volum; memorarea parțială este avantajată de 
repetițiile eşalonate, poate fi aplicată cu succes şi la vârstele mai timpurii, este mai 
economicoasă în cazul materialului cu volum mare. Nici aceste constatări nu sunt însă 
suficiente ca să optezi pentru una sau alta dintre ele. Şi aceasta pentru simplul fapt că 
antrenamentul (obişnuinţa) individului, în una sau alta dintre ele, avantajează pe cea în 
care el este antrenat. Un subiect care s-a obişnuit să utilizeze procedeul memorării 
globale ar întâmpină dificultăți dacă ar fi obligat să folosească procedeul memorării 
parţiale şi invers. Când însă un asemenea antrenament lipseşte, foarte eficientă se 
dovedeşte a fi utilizarea combinată a celor două procedee, prin utilizarea unor integrări 
progresive [4, p. 141]. 

Pentru memorarea eficientă de către copii a unor conţinuturi se cere o motivaţie 
apropiată. O asemenea motivaţie poate fi perspectiva de a fi lăudat de pedagog, de a 
rezolva mai repede ca alți colegi problema, sarcina, de a fi primul etc. Pentru 
menţinerea memoriei de lungă durată se cere o motivație îndepărtată care, în 
majoritatea cazurilor, poate fi aceea de a satisface o trebuinţă de viitor: a primi în dar 
o bicicletă, păpuşa dorită etc. [2, p. 131]. 

În vederea însuşirii cu succes de către copii a unor conţinuturi, la ei trebuie 
formată abilitatea de a memora şi reproduce sensul materialului, de a aduce dovezi şi 
argumente, raționamente şi de a forma scheme logice. Copilul trebuie învăţat corect 
să-şi formeze scopurile de memorare eficientă şi sporirea motivaţiei memorării. Se 
poate face apel la următoarele procedee: 

1. Copiii trebuie să găsească întotdeauna sensul celor memorate. Nu este cazul să 
memoreze, de exemplu, o poveste rând cu rând. Rezultatul va fi mult mai bun 
dacă preşcolarul va fi orientat să găsească ideea principală şi să expună conţinutul 
reieşind din această circumstanţă. 

2. De a mări interesul faţă de materialul studiat. Prin urmare ar fi cazul să 
recomandăm copiilor să aprecieze importanţa informaţiei noi. 

Nu se recomandă să fie supraîncărcată memoria cu informație în timp scurt. 

Nu este recomandat să se studieze unul după altul obiectele asemănătoare. 

Este necesar să se lupte cu uitarea. De exemplu: imaginându-și atmosfera în care 
a avut loc un eveniment, poate duce la reamintirea a însuşi evenimentului. Aceasta 
se explică prin faptul că impresiile simultane au abilitatea de a se provoca una pe 
alta. 

Toată informaţia trebuie să fie percepută ca un tot întreg. O poezie trebuie să fie 
memorat până la sfârşit şi să încerce să o reproducă în totalitate. Aceasta îl va 
ajuta pe copil să restabilească în memorie tot materialul. 

Copilul trebuie învăţat să poată traduce o informaţie dificilă, plictisitoare într-un 
vocabular mult mai accesibil. Aici pot fi utile emoţiile. Percepția emoţională îl va 
ajuta să însuşească materialul mult mai bine. 

Pentru o memorare mai eficientă urmează să fie scurtată informaţia până la 
maximum. Mai bine omiţi careva detalii, decât sensul principal. 

Căutarea legăturii dintre frazele materialului care trebuie memorat îi va uşura 
copilului cu mult sarcina dată. În material pot fi următoarele legături: după sens; 
structurale (la memorarea unui şir absurd de numere o mare importanţă are 
amplasarea lor pe foaie. Pentru o memora mai bine un număr - 415216, trebuie 
să-l scriem în modul următor: 41-52-16, iar citind copilului un anumit conţinut, 
putem să-i atribuim un anumit ritm, careva emoţii [1, p. 6-7]. 

U. Şchiopu şi V. Piscoi afirmă că creşterea eficienţei memorării se realizează prin 


facilitatea înţelegerii (scheme, tabele, filme etc), organizarea de unităţi logice ale 


învăţării, stimularea interesului şi curiozităţii (teme atractive, activitatea independentă 


aplicativă), evaluarea corectă a celor învăţate. Aceasta măreşte interesul pentru învăţare 


şi memorare. Cu cât este investită o mai mare cantitate de activitate psihică 


(intelectuală dar şi afectivă) în învăţare, cu atât aceasta este mai bună şi eficientă [3, 
p. 26]. 


În concluzie, putem afirma că diversitatea tehnologiilor psihopedagogice permite 


dezvoltarea eficientă a memoriei, favorizând trecerea cantitativă şi calitativă a 


achiziţiilor copiilor spre un alt nivel de progres pe scara evoluţiei psihice. 

Rezumat. Articolul abordează problema dezvoltării inteligenței emoţionale a pedagogilor, care a 
constituit subiectul unei cercetări efectuate în perioada anului de studiu 2019-2020 şi a vizat cadrele 
didactice din învăţământul preşcolar. În lucrare sunt descrise unele secvenţe din cadrul Programului 
de dezvoltare a inteligenţei emoţionale, axat pe dezvoltarea componentelor structurale ale 
inteligenţei emoţionale: autoreglarea; conştiinţa de sine; motivaţia; empatia; abilitățile sociale. 

Cuvinte-cheie: inteligență emoţională; cadre didactice; autoreglare; conştiinţă de sine; motivaţie; 


empatie; abilităţi sociale; program. 


Manifestarea emoţiilor în diverse circumstanțe a provocat mereu un interes 
considerabil al omului faţă de ceilalți, stimulând comunicarea socială. Precum afirmă 
J. Cosnier, homo este sapiens, dar este şi sentiens, şi communicans, ceea ce ar 
însemna că omul este înţelept, dar este şi simţire, şi comunicare [3, p. 9], „Fără 
emoţii nu există comunicare şi fără comunicare nu există viață socială” [3, p. 24]. 
Prin urmare, emoţiile şi sentimentele reflectă un element fundamental al organizării 
şi reglării vieţii sociale, profesionale şi personale. 

Importanța gestionării eficiente a stărilor afective a condiționat preocuparea 
noastră pentru dezvoltarea inteligenței emoționale (IE) a cadrelor didactice din 
instituția de educaţie timpurie. 

Problema cercetării a fost generată de contradicția dintre necesitatea gestionării 
stărilor afective de către educatori, dată fiind valoarea IE în optimizarea relațiilor 
interpersonale, progresul atestat în plan profesional, contribuția la facilitarea 
adaptării sociale de succes etc., pe de o parte, şi insuficienţa soluţiilor pertinente, 
eficiente în dezvoltarea inteligenței emoționale la cadrele didactice din instituţiile de 
învăţământ preşcolar, de altă parte. Aceste contradicții au conturat problema 
cercetării: Care sunt reperele teoretice și praxiologice ale procesului dezvoltării 
inteligenţei emoţionale a cadrelor didactice din învățământul preşcolar? 

Obiectul cercetării: procesul de dezvoltare a inteligenței emoționale a cadrelor 
didactice din instituția de învățământ preşcolar. 

Scopul cercetării: fundamentarea teoretică şi aprobarea experimentală a 
Programului axat pe dezvoltarea inteligenței emoţionale a cadrelor didactice din 
învăţământul preşcolar. 

Obiectivele cercetării: 

> determinarea reperelor definitorii ale conceptului de inteligenţă emoţională; 

> desemnarea particularităţilor manifestării inteligenţei emoţionale şi a contextelor 
relevante dezvoltării inteligenței emoţionale la cadrele didactice; 

> evaluarea nivelului dezvoltării inteligenţei emoţionale a educatorilor; 

> fundamentarea şi elaborarea Programului axat pe dezvoltarea inteligenţei 
emoționale a cadrelor didactice din învățământul preşcolar; 

> implementarea și validarea Programului axat pe dezvoltarea inteligenței 
emoționale a cadrelor didactice din învățământul preşcolar; 

> prelucrarea şi interpretarea datelor experimentale; 

> deducerea concluziilor generale şi a recomandărilor. 

Ipoteza investigaţiei: Procesul dezvoltării inteligenţei emoționale a cadrelor 
didactice din învăţământul preşcolar se va derula cu succes în cazul în care educatorii 
vor fi implicaţi în cadrul unui Program de dezvoltare a inteligenţei emoţionale axat pe 
dezvoltarea componentelor structurale ale IE: autoreglarea; conştiinţa de sine; 
motivaţia; empatia; abilităţile sociale. 

Metodologia cercetării a vizat utilizarea în demersul investigațional a 
următoarelor metode: 

> metode teoretice: analiza, sinteza, compararea, generalizarea, sistematizarea 
conceptelor pedagogice şi psihologice; 

> metode experimentale: experimentul psihopedagogic cu etapa de constatare, 
formare şi control; 

> metode empirice: conversaţia, observaţia, testarea; 

> metode de interpretare a datelor: prelucrarea matematică și grafică a rezultatelor 
experimentale. 

Cercetarea s-a realizat pe parcursul anului de studiu 2019-2020. Eşantionul 
experimental a constituit 101 de cadre didactice din instituţia de educaţie timpurie cu 
vârsta cuprinsă între 20-65 ani, dintre care 42 de educatori au constituit grupul 
experimental. 

Obiectivele etapei de formare a experimentului psihopedagogic au vizat: 
elaborarea Programului axat pe dezvoltarea inteligenţei emoționale a cadrelor 
didactice din învățământul preşcolar; implementarea Programului axat pe dezvoltarea 


inteligenţei emoţionale a cadrelor didactice din învățământul preşcolar. 

În vederea sporirii nivelului IE a educatorilor ne-am propus elaborarea şi 
implementarea unui Program experimental axat pe dezvoltarea inteligenţei 
emoţionale a cadrelor didactice din învățământul preşcolar. 

Scopul Programului: dezvoltarea inteligenței emoţionale a educatorilor pe 
dimensiunea componentelor structurale ale IE: abilităţi sociale, empatie, motivaţie, 
conştiinţă de sine, autoreglare. 

Obiectivele Programului: 

> familiarizarea educatorilor cu reperele teoretice şi praxiologice ale procesului 
dezvoltării inteligenței emoţionale; 

> antrenarea principalelor componente ale inteligenţei emoţionale a educatorilor 
prin valorificarea de noi experienţe şi valori socio-afective; 

> crearea contextelor de identificare şi aplicare a celor mai relevante metode, 
tehnici, procedee de gestionare optimă a emoţiilor; 

> susținerea şi sprijinul acordat educatorilor în amplificarea performanţelor IE 
exprimate prin autoreglare, conştiinţă de sine, motivaţie, empatie, abilităţi 
sociale; 

> elucidarea şi înlăturarea barierelor ce constituie impedimente în dezvoltarea IE 
în vederea asigurării succesului în sfera personală şi profesională a educatorilor; 

> asigurarea transferului tehnologic al performanţelor obţinute de educatori în 
cadrul programului în viaţa reală, în procesul educaţional, în contexte autentice 
de dezvoltare personală şi profesională. 

Intenţia noastră în realizarea diverselor activități cu şi pentru educatori a fost ca 
să provoace în rândul pedagogilor o serie de reflecții cu privire la rolul pe care îl au 
emoţiile pentru creşterea încrederii în sine, auto-controlul, empatia, motivaţia şi 
socializarea. De asemenea, am urmărit valorificarea diverselor strategii relevante în 
vederea identificării şi înlăturării barierelor ce stau în calea dezvoltării inteligenței 
emoționale, cu scopul de a li se asigura transferul în practica personală și 
educaţională. 

Programul experimental a fost constituit dintr-un sistem de 20 de activităţi 
metodice (seminare, ateliere de lucru, mese rotunde, întruniri şi ore metodice, 
consultații individuale şi de grup, expoziţie de carte, consiliu psihopedagogic, 
training psiho-social), cu o durată de 45-60 minute fiecare, desfăşurate cu frecvenţa 
de o activitate la 1,5-2 săptămâni, orientate spre deținerea noțiunilor teoretice cu 
referire la IE, elucidarea strategiilor de dezvoltare a IE, cunoaşterea particularităților 
specifice de dezvoltare a IE pe dimensiunea componentelor structurale, dezvoltarea 


competenţelor de interrelaţionare eficientă, a competenţelor socio-afective etc. 

În derularea activităţilor Programului experimental am pus accent pe asigurarea 
susținerii şi sprijinului oferit educatorilor în dezvoltarea inteligenţei emoţionale, 
valorificarea de noi experienţe privind asigurarea progresului fiecăreia dintre 
componentele structurale ale IE. O atenție sporită s-a acordat dezvoltării 
expresivităţii, echilibrului şi stabilităţii emoţionale manifestate în cadrul activităţilor 
implementate, elucidării de către participanţi a punctelor forte şi slabe, a reuşitelor şi 
nereuşitelor în contextul dezvoltării emoţionale; au fost create contexte reale de 
satisfacere a trebuinţelor de autodezvoltare emoţională şi formare a competenţelor de 
ordin  socio-afectiv. Conştientizarea perspectivelor, a beneficiului inteligenței 
emoţionale atât în viaţa personală, cât şi în cea profesională, a condus la mobilizarea 
activă a educatorilor şi a generat reflecții profunde privind necesitatea antrenării 
continue în vederea avansării profilului emoțional individual. 

În cadrul Consiliului pedagogic cu genericul „Inteligența emoţională şi succesul 
profesional” s-au evidențiat următoarele aspecte: Având rolul primordial de activare 
şi stimulare a componentelor funcționalităţii culturii profesionale, inteligenţa 
emoțională este un predictor de încredere în asigurarea comportamentului echilibrat, 
motivat, orientat valoric, constructiv, sociabil — acestea actualmente fiind achiziții 
relevante, apreciabile şi valoroase. Deţinerea nivelului înalt al inteligenţei emoţionale 
asigură cadrelor didactice desfăşurarea cu succes a procesului educațional, progresul 
pe dimensiunea socio-afectivă a personalităţii ce facilitează adaptarea cu eficacitate 
maximă la condiţiile de mediu în continuă schimbare. 

Prin aplicarea Tehnicii „Patru pătrate” am urmărit menţinerea unui nivel optim 
al stabilității emoționale prin: autocunoaştere; conştientizarea posibilităților de 
interpretare subiectivă a calităților altei persoane; analiza profundă a anumitor situaţii 
problematice şi direcționarea educatorilor de a învăţa să nu reacționeze sub influenţa 
impulsului de moment într-o situaţie de conflict. Participanţilor li s-a înaintat 
următoarea sarcină: Desenaţi pe foaia oferită un pătrat mare. Împărţiţi-l în patru părţi 
egale pe care să le enumeraţi. În pătratul 1 scrieţi 5 calităţi personale, care vă plac. În 
pătratul 3 scrieţi 5 defecte/vicii ale Dvs. care nu vă plac. Vă rog să fiţi foarte sinceri, 
dacă doriţi n-o să le vadă nimeni. Acum citiți cu atenție trăsăturile pe care le-aţi scris 
în pătratul 3 şi reformulaţi-le astfel încât să devină pozitive. Vă puteţi imagina cum 
le-ar numi o persoană care vă iubeşte foarte mult şi căreia îi place totul la Dvs. 
Reformulările scrieţi-le în pătratul 2. În cele ce urmează, imaginaţi-vă că o persoană, 
cu care sunteţi în conflict, chiar şi calitățile Dvs. le percepe ca negative. Citiţi 
calitățile scrise în pătratul 1, reformulaţi-le în negative (cum le-ar vedea o persoană 


cu care sunteți în conflict) şi notaţi-le în pătratul 4. Acum, acoperiți cu palma 

pătratele 3 şi 4 şi, uitându-vă la 1 şi 2, vedeţi cât de bun sunteţi. Acum, acoperiţi 
pătratele 1 şi 2, analizându-le pe 3 şi 4 - cu un asemenea om nu ar vrea nimeni să 
comunice. De fapt, este vorba de una şi aceeași persoană percepută din unghiuri 
diferite, unele dintre ele fiind, de multe ori, total eronate. Discuţii: Cum să ne 
poziționăm într-o lumină favorabilă astfel încât trăsăturile noastre caracterologice să 
nu fie percepute ca negative de cei din jur. 

Printre activitățile proiectate şi implementate s-a evidențiat Ora metodică cu 
tema „Experienţe şi bune practici de dezvoltare personală, socială şi emoțională”, în 
cadrul căreia am urmărit realizarea următoarelor obiective ce vizează performanțele 
educatorilor: să argumenteze importanța dezvoltării IE şi a comportamentului socio- 
emoțional pozitiv în contextul dezvoltării personale şi profesionale; să identifice, să 
aplice corect denumirea stărilor afective, elementele structurale ale IE; să valorifice 
situațiile-problemă propuse ca şi oportunități de dezvoltare a diverselor componente 
ale IE; să împărtășească bunele experiențe și practicile atestate în dezvoltarea socio- 
emoțională a educatorilor şi preşcolarilor. 

Pe parcursul derulării Programului experimental am organizat consultaţii 
individuale şi de grup, în cadrul cărora am oferit suport pe subiecte predilecte pentru 
educatori: „Copilul şi vocabularul emoţional”, „Ce este empatia şi de ce este esențială 

în dezvoltarea IE? ”, „Gestionarea eficientă a emoțiilor în situații de stres”, 
„Inteligența emoțională versus conflictul intra- şi interpersonal”. 

Expoziția de carte „Dezvoltarea IE: bibliografie relevantă pentru cadrele 
didactice” a asigurat oportunitatea prezentării şi consultării diverselor surse 
bibliografice ce scot în evidență studiile autorilor autohtoni şi internaționali pe 
problema dezvoltării IE a copiilor şi maturilor. 

În cadrul Seminarului „Strategii de dezvoltare a componentelor IE” am aplicat 
una din tehnicile de dezvoltarea a componentelor IE „Omuleţul din hârtie”, scopul 
fiind autocunoaşterea reacțiilor emoționale, exersarea posibilităților de exprimare a 
propriilor stări emoționale, cunoaşterea membrilor grupului. 

Desăşurare: Participanţilor li s-a propus să deseneze pe foaia oferită un omuleț, 
să-l decupeze şi să îi dea propriul nume. Li s-a explicat că aceasta este propria lor 
imagine, sinceră şi adevărată, sensibilă şi vulnerabilă. După ce au decupat omuleții, 
au fost rugaţi fiecare dintre ei, să îşi prezinte lucrarea, numindu-l cu propriul nume şi 
răspunzând la următoarele întrebări: În ce situaţii omuleţul poate să devină nervos? 
Ce anume simte omuleţul în asemenea situaţii? Care sunt modalităţile cu ajutorul 
cărora depăşeşte această stare? Reuşeşte singur sau are nevoie de ajutorul altor 
persoane pentru a soluţiona situația? 

Discuţii: Se întreabă participanţii dacă au întâlnit dificultăți în realizarea sarcinii 
şi unde anume: atunci când au descris omuleţul sau când au relatat această descriere 
în grup? 

Semnificaţii: Fiind o tehnică proiectivă, permite scoaterea în evidență a 
preocupărilor, a vieţii interioare (adesea inconștiente) prin reducerea tensiunii 
emoţionale şi a barierelor conştientului. Astfel, pentru participanţi este mai uşor să 
povestească despre omuleţ la persoana a treia, decât despre sine, la persona întâi. 

În cadrul atelierului de lucru „Înfruntă-ţi emoţiile!” educatorilor li s-a propus 
exerciţiul „Detectiv de emoții”, care a vizat realizarea următoarei sarcini: Răspundeţi 
individual la următoarele întrebări, apoi împărtăşiţi în grup ideile generate: Cum 
recunoașteți emotiile? Care este diferenţa dintre emoții şi sentimente? Descrieţi 
momente care au generat varii tipuri de emoţii în timpul serviciului? Ce fel de stări 
afective prevalează la preşcolarii monitorizaţi de Dvs.? Ce stări afective trăiţi față de 
discipolii Dvs.? Ce fel de emoţii credeţi că au colegii față de Dvs.? Ulterior, fiecare 
participant a scris câteva cuvinte în care a descris un gând ce a generat o anumită 
stare afectivă, apoi un sentiment/o emoție care a determinat o acţiune/un 
comportament. S-a discutat în grup fiecare din situațiile propuse de participanţi, iar 
cele mai relevante 2-3 situaţii au fost analizate în macrogrup. 

În demersul experimental întreprins de noi am optat și pentru valorificarea 
trainingului, datorită posibilității de a forma și dezvolta competenţe psiho-sociale, 
oportunității de a experimenta cu colegii diferite reacții emoționale, 
comportamentale, atitudinale. Expunerea realizată de fiecare membru al trainingului a 
problemelor cu care se confruntă (a ideilor, opiniilor, trăirilor, etc.), analiza şi 
conceptualizarea (circumscrierea cât mai exactă) a acestora în grup şi de către grup au 
constituit esența procesului formativ, ale cărui rezultate s-au concretizat în 
modificarea calitativă a nivelului funcţional al stabilităţii emoţionale şi schimbarea 
adaptativă optimă a personalităţii fiecărui membru al grupului. 

Şedinţele de training au fost 12 la număr cu o structură definită ce a vizat: 

1. Etapa preliminară, salutul (crearea atmosferei de lucru în grup, bazată pe 
încredere, acceptare, susținere reciprocă etc.). 

2. Conţinutul de bază al şedinţei (prezentarea, explicarea şi desfăşurarea 
activităților concrete, axate pe dezvoltarea elementelor constituente ale 
inteligenței emoţionale; organizarea discuţiilor despre dificultăţile întâlnite în 
realizarea sarcinilor, posibilitățile de asigurare a transferului tehnologic al 
rezultatelor atestate în viaţa reală, beneficiile implementării acțiunilor; stările 


afective generate de acţiunile realizate etc. ). 

3. Reflecţii asupra activităţilor desfăşurate. Reflecţia poate fi emoţională (Ce 
anume mi-a plăcut şi de ce?) şi cognitivă (Ce am învăţat nou, ce concluzii mi- 
am făcut?). 

4. Încheierea şedinţei. 

Prezentăm unele din recomandările pe care le-am oferit educatorilor în vederea 
dezvoltării IE, preluate de la autorul J. Segal: 

+  Reflectaţi frecvent la propriile sentimente şi stări emoţionale atunci când simţiți 
sau conştientizaţi că există o frontieră detectabilă, edificându-vă asupra naturii 
reactivităţii şi independenţei necesare! 

e  Observaţi-vă ritmurile emoţionale. Descrieţi-le în scris, figurativ şi temporal! 

e  Utilizaţi tehnicile de autosugestie mentală, ajutându-vă de scenarii realiste, 
pozitive, de dialoguri cu Dvs. şi cu alții! Utilizaţi în mod adecvat tehnicile de 
relaxare, de antrenament mental sau autogen! 

e  Declanşaţi sistematic reacţii de destindere la apariția semnalelor negative în 
sfera emoţională! 

e  Utilizaţi strategii şi mijloace de recompensare focalizată şi selectivă, pe 
obiective vizând declanşarea de emoționalitatea pozitivă! 

+  Exersaţi-vă spiritul de observaţie conştientă şi sistematică a mesajelor 
emoționale conţinute de expresivitatea psihomotricităţii proprii şi a altora 
(mimică, gesturi)! 

+  Exersaţi zilnic ideea creării sau recreării unei bune „reţele” de relații noi; evitaţi 
pe cele care au încărcătură negativă! 

În urma desfăşurării Programului educatorii grupului experimental au 
concluzionat că deținerea inteligenței emoționale este oportună şi indispensabilă 
activității didactice, asigură succesul în carieră, facilitează incluziunea socială, îi ajută 
să gestioneze cu eficacitate maximă situaţiile ce generează dezechilibru emoţional, să 
elucideze cu precizie oportunităţile ce asigură progresul personal şi profesional, să 
facă faţă presiunilor sociale, să anticipeze şi să aplaneze conflictele, să construiască şi 
să menţină relaţii interpersonale eficiente, etc., iar un aspect important semnalat 
inclusiv de educatorii cu vastă experiență în domeniul educaţiei preșcolare implicați 
în experiment a fost că dezvoltarea continuă, motivată a componentelor structurale 
ale IE este necesară şi posibilă la orice vârstă. 

În concluzie, specificăm faptul că implicarea educatorilor în cadrul unui 
Program de dezvoltare a inteligenţei emoționale, axat pe dezvoltarea componentelor 
structurale ale IE (autoreglarea; conştiinţa de sine; motivaţia; empatia; abilităţile 


sociale), ce conţine diverse activități metodice relevante (seminare, mese rotunde, 

consultații individuale şi de grup, ateliere de lucru, training-uri, întruniri şi ore 


metodice, consilii psihopedagogice, expoziţii de carte etc.) sporeşte nivelul 


inteligenţei emoţionale a cadrelor didactice din învățământul preşcolar. 


> 


Recomandări: 

Promovarea ideii dezvoltării IE la cadrele didactice din instituția de educație 
timpurie pe dimensiunea tuturor componentelor structurale: autoreglarea; 
conştiinţa de sine; motivaţia; empatia; abilităţile sociale. 

Dezvoltarea inteligenţei emoționale a cadrelor didactice prin proiectarea și 
organizarea diverselor activități: seminare, ateliere de lucru, întruniri metodice, 
consultaţii individuale şi de grup, training-uri etc. axate pe necesitatea 
dezvoltării continue a componentelor inteligenţei emoţionale. 

Promovarea şi monitorizarea sistematică a acţiunilor de dezvoltare a inteligenţei 
emoţionale la toate nivelurile de formare profesională a cadrelor didactice în 
scopul sporirii competenţelor profesionale şi calităților personale. 

Experţilor în domeniul politicilor educaţionale: elaborarea de politici şi strategii 
de dezvoltare ce ar reglementa şi standardiza oportunităţile cadrelor didactice 


pentru dezvoltarea componentelor inteligenței emoționale. 

Rezumat. Lucrarea scoate în evidenţă notele definitorii ale inteligenţei emoţionale (IE): definire, 
diferențe dintre inteligența emoțională şi inteligența generală, componentele structurale ale 
inteligenței emoționale, caracteristica subiecților ce posedă IE. 

Cuvinte cheie: inteligență emoţională; inteligenţă generală; componente ale inteligenţei emoţionale: 
conștiință de sine, autoreglare, motivaţie, empatie, abilităţi sociale. 


J. Mayer şi P. Salovey definesc inteligența emoţională (IE) drept totalitate şi 
unitate a abilităților cognitive, emoţionale şi reglatorii ce reflectă coeziunea dialectică 
a afectului şi a intelectului în activitate şi care implică: abilitatea de a percepe corect 
emoţiile şi de a le exprima; abilitatea de a accede sau genera sentimente atunci când 
ele facilitează gândirea; abilitatea de a cunoaşte şi înţelege emoţiile şi de a le regulariza 
pentru a promova dezvoltarea emoțională şi intelectuală [apud 3, p. 140]. 

Prezintă interes ideile cercetătorilor R. Wood şi H. Tolley, care afirmă că emoţiile 
şi sentimentele dirijează comportamentul oamenilor din umbră; pentru a rezolva 
probleme complexe şi a lua decizii dificile, subiecţilor nu le este suficientă numai 
rațiunea, deoarece multe dintre problemele cu care se întâlnesc sunt, în fond, de natură 
emoţională. Abilitatea de a rezolva în mod eficace astfel de probleme umane depinde 
de capacitatea de a dirija propria stare emoțională, de a avea un echilibra şi un contact 
cu simțămintele interioare, astfel încât să poţi înţelege propriile imbolduri şi priorități. 
În acelaşi timp, e nevoie de a înţelege punctul de vedere al altor persoane, a putea 
anticipa modul în care s-ar putea să reacționeze la propunerile făcute. În sfârșit, e 
nevoie de capacităţi de a relaţiona cu alţii într-un mod plăcut, matur şi prevenitor [7, p. 
12]. 

G. Hasson afirmă că emoțiile provin din zona limbică a creierului, deşi ceea ce 
înseamnă inteligență - gândurile, rațiunea şi explicaţiile logice - îşi are originea în 
neocortex. Inteligența este capacitatea de a învăţa, de a înţelege şi de a gândi rapid şi 
eficient; de a prelua informaţii noi, de a le asimila şi de a le aplica eficient şi corect. În 
consecinţă, semnificaţia inteligenţei emoţionale are de-a face cu legăturile dintre emoții 
şi gânduri, dintre gândire, simtire şi acţiune. D. Caruso afirma: „Este foarte important 

să înţelegem că inteligenţa emoţională nu este opusă inteligenţei, nu este o victorie a 


minții asupra inimii - este intersectarea unică dintre cele două” [apud 2, p. 29]. 
Tabelul 1. Caracteristicile inteligenţei generale şi ale inteligenţei emoţionale 
(după E. Rusu, 4, p. 30) 


INTELIGENȚA GENERALĂ 
(IQ) 


INTELIGENȚA EMOȚIONALĂ 
(E) 


Se manifestă prin rigiditate. 


Se manifestă prin flexibilitate. 


Funcţionează mai bine doar când suntem calmi, 
echilibrați. 


Funcţionează mai bine în orice situaţie, chiar şi 
în cele critice. 


Funcţionează mai lent, ineficient, când se impun 
decizii rapide. 


Funcţionează rapid, prompt, ne putem baza pe 
ea în orice situaţie. 


Ne ajută să procesăm informațiile abstracte, să 
fim buni la calcule, să memorăm. 


Ne ajută să fim creativi, să rezolvăm probleme 
complexe de viaţă, să ne schimbăm. 


Ne ajută să dirijăm oamenii, să le impunem 
părerile. 


Ne ajută să fim empatici, să motivăm, să 
negociem. 


Este un predictor nesigur al succesului 


profesional şi în viaţă. 


Este un predictor puternic al succesului 


profesional şi în viaţă. 


Pentru R. Bar-On, inteligenţa emoţională implică o dimensiune emoțională, una 
personală şi o alta socială — toate contribuind la înţelegerea propriei persoane şi a 
celorlalți, gestionarea situațiilor sociale pe care individul le traversează şi la adaptarea 
optimă la solicitările externe. 

R. Bar-On a rafinat modelul inteligenței emoţionale pe care l-a propus iniţial, 
dezvoltând modelul inteligenţei emoţional-sociale, pe baza identificării unor clusteri 
de relaţii între competențele emoționale şi sociale care au un impact deosebit asupra 
eficienţei şi stării de bine din punct de vedere psihologic [8]. 

R. Bar-On precizează componente structurale ale inteligenţei emoționale sub 
aspect intrapersonal, interpersonal, adaptabilitatea, controlul stresului şi dispoziția 
generală [apud 4, p. 16]. 

R. Bar-On organizează componentele structurale ale IE în dependență de 
comportamentele observabile, împărțindu-le în cinci zone sau domenii şi 15 trepte: 

1. Domeniul intrapersonal include capacitatea de autocunoaştere şi autocontrol fiind 
constituit din: 
a) Conştiinţa emoţională de sine - identificarea propriilor sentimente şi emoţii, 
precum şi impactul pe care un anumit comportament îl are asupra celorlalți; 
b) Caracterul asertiv - exprimarea clară, directă şi constructivistă a gândurilor şi 
sentimentelor, eludând manieră distructivă; 
c) Independenţă - autocontrolul şi independenţa emoţională; 

d) Respectul de sine - acceptarea propriei persoane şi evaluarea punctelor forte şi 

punctelor vulnerabile; 

e) Împlinirea de sine - recunoaşterea propriului potenţial şi autorealizarea. 

2. Domeniul interpersonal se referă la capacitatea de a interacționa şi de a colabora cu 
celelalte persoane din jurul nostru. Ele alcătuiesc trei trepte: 

a) Empatia - înţelegerea, conştientizarea gândurilor şi sentimentelor celorlalți 

precum şi capacitatea de a vedea lumea prin ochii altora; 

b) Responsabilitate socială - cooperarea activă şi constructivă cu ceilalți; 

c) Relaţiile interpersonale - stabilirea şi menţinerea relaţiilor interpersonale pozitive. 
3. Domeniul adaptabilităţii se referă la capacitatea de a flexibiliza şi de a rezolva 
diverse probleme. Cele trei trepte ale acestui domeniu sunt: 

a) Testarea realităţii - constatarea lucrurilor aşa cum sunt în realitate şi nu cum ar 

dori să fie; 

b) Flexibilitatea - adaptarea emoţiilor, sentimentelor, gândurilor şi acţiunilor la 

realitate; 

c) Soluţionarea problemelor - definirea, conştientizarea problemelor şi colaborarea 

pentru implementarea soluţiilor eficiente şi adecvate. 

4. Domeniul gestionării stresului se referă la capacitatea de a tolera stresul şi de a ţine 
sub control impulsurile. Cele două trepte ale sale sunt: 

a) 'Toleranţa la stres - capacitatea de a rămâne calm şi concentrat pentru a face faţă 

în mod constructiv evenimentelor adverse şi stărilor emoţionale, conflictuale, fără 

a fi afectaţi; 

b) Controlul impulsurilor - capacitatea de a rezista sau de a reține reacţia la un anumit 

impuls. 

5. Domeniul stării generale are două trepte: 

a) Optimismul - capacitatea menţinerii unei atitudini realiste şi pozitive, în special 

în faţa unor momente grele; 

b) Fericirea - capacitatea de a fi satisfăcuţi de viaţă, bucuria de sine şi de alţii [apud 

6, p. 22]. 

Interesul pentru studiul inteligenţei emoționale se atestă şi la A. Mehrabian, 
cunoscut pentru cercetările sale în diverse ramuri ale psihologiei comunicării şi 
ştiinţele educaţiei. În opinia lui, emoțiile reprezintă o formă de comunicare extrem de 
eficientă. Puterea lor de influențare a modului în care atragem sau suntem atraşi de 
alții, ne apropiem unii de ceilalţi, ne câştigăm sau ne pierdem încrederea, ne certăm sau 
împăcăm nu trebuie subestimată. În toate aceste circumstanţe, latura emoţională a 
relaţionării este mai importantă decât cea raţională, având un rol determinant în 
influențarea comportamentului. Mai exact, studiile lui A. Mehrabian au demonstrat că 

disponibilitatea de a accepta cerinţele altei persoane depinde doar în proporţie de 7- 
10% de modul în care aceasta îşi formulează cererea, respectiv 90-93% de emoțiile pe 
care ni le transmite. Din aceste rațiuni, analizând impactul IE asupra stabilirii unor bune 
relaţii între persoane, A. Mehrabian determină mai multe categorii/aspecte ale IE: 
perceperea curată, ordonată a emoţiilor personale şi ale altora; exersarea capacităţii de 
a răspunde cu emoţii şi comportament adecvat (realist, nedistorsionat, adaptat) la 
situaţiile variate de viaţă; implicarea într-o relație interpersonală, având capacitatea de 
a exprima onest emoţiile, echilibrat arătând consideraţiile şi respect; alegerea activităţii 
care aduce satisfacţie emoţională, evitând, dubiile şi nerealizările; capacitatea de a 
lucra echilibrat şi de a se recrea, relaxa în viață. Un nivel ridicat al inteligenţei 
emoţionale, consideră A. Mehrabian, este întotdeauna asociat cu existenţa unor relaţii 
trainice cu ceilalţi, pe care putem conta atunci când ne confruntăm cu probleme care 
implică cooperarea acestora: familie, muncă, lucrul în echipă, etc. [apud 4, p. 17]. 

În viziunea cercetătorului D. Goleman, inteligența emoţională determină 
potenţialul de a însuşi capacităţi practice bazate pe cinci elemente ce scot în evidență 
structura IE cu următoarele componente semnificative: 

Autoreglarea — abilitatea de a controla şi regla propria stare emoţională; 
Conştiinţa de sine — cunoaşterea şi înţelegerea emoţiilor şi sentimentelor proprii; 
Motivația — dirijarea emoţiilor şi sentimentelor pentru atingerea scopuri; 
Empatia — identificarea şi explicarea emoţiilor şi sentimentelor celorlalți; 


SAI EP e E 


Abilitățile sociale — stabilirea relaţiilor cu ceilalți [1, p. 24]. 
J. Segal relevă faptul că inteligența emoțională are la bază patru componente 
esenţiale: 
1. Conştientizarea emoţională — trăirea în mod autentic a emoţiilor; 
2. Acceptarea emoțiilor — aprobarea emoțiilor  conştientizate, asumarea 
responsabilități propriilor trăiri afective; 
3. Conştientizarea activă a stărilor afective — conştientizarea a tot ceea ce simţi, a 
cauzelor emoțţiei, a realităţii şi a situaţiei în care te afli, pentru a putea fi echilibrat, 

a gândi limpede şi a nu fi influențat de emoţiile trecute; 

4. Empatia — abilitatea de a ne raporta la sentimentele şi nevoile celorlalți, fără a 

renunţa la propria experiență emoțională [5]. 

Inteligența emoţională vizează deținerea de către subiect a unor capacităţi 
definitorii pentru asigurarea rețetei de succes a personalităţii în plan personal şi 
profesional: 

1. Cunoașterea emoţiilor personale este considerată piatra de temelie a 
inteligenţei emoţionale şi constă în capacitatea de recunoaştere a unui sentiment, atunci 
când apare, fiind deci o conştientizare de sine. Incapacitatea de a observa adevăratele 

noastre sentimente, ne lasă pradă acestora, pe când cei ce au o certitudine mai mare cu 
privire la ele, sunt piloți mai buni ai existenţei personale prin conştientizarea felului în 
care reacționează în privinţa deciziilor personale. 

2. Gestionarea emoțiilor vizează capacitatea de a le stăpâni în aşa fel, încât să fie 
reacţii potrivite la situațiile cu care se confruntă o persoană, consecinţele incapacității 
de stăpânire a emoţiilor fiind dezamăgirile şi disperările pe care le resimte acea 
persoană, determinând o stare de dezechilibru greu de restabilit, în raport cu cei care 
se reechilibrează mult mai uşor în urma necazurilor şi obstacolelor întâmpinate în viată. 

3. Motivarea de sine constă în capacitatea de a pune emoţiile în slujba unui scop, 
în sensul înfrângerii impulsurilor care primejduiesc obținerea rezultatului, prin urmare 
un autocontrol emoţional care asigură eficienţa şi productivitatea în ceea ce întreprinde 
o persoană, iar dezvoltarea acestei capacităţi este şi cea care asigură obținerea 
performanţelor indiferent de domeniu. 

4. Recunoaşterea emoţiilor celorlalţi este capacitatea cunoscută şi sub denumirea 
de empatie, talentul de a şti ce simt ceilalți, fiind fundamentul „capacităţii de înţelegere 
a celorlalți ”, construită pe conştientizarea de sine emoţională, costul social al surzeniei 
emoţionale fiind unul deloc de neglijat, rezultatul păgubos variind în raport cu gradul 
ei de manifestare, de la simpla nepăsare la psihopatia care naşte criminalii, violatorii 
etc. 

5. Gestionarea emoţiilor celorlalţi este capacitatea cunoscută şi sub denumirea de 
inteligență socială, concretizată în abilitatea de a stabili cu uşurinţă relații interumane, 
prin perspicacitatea de a interpreta reacțiile şi sentimentele celorlalţi, de a fi buni 
coechipieri, de a reacționa adecvat printr-o racordare permanentă a propriului 
comportament, în aşa fel încât să obţină efectul scontat, lipsa acestei capacități fiind 
cea care cauzează inadaptabilitatea socială [7, p. 14-16]. 

Se poate considera că inteligența emoțională are la bază două aspecte importante. 
Mai întâi, inteligența emoţională înseamnă să fii conştient de emoţii - identificarea şi 
înțelegerea emoţiilor, atât de cele proprii, cât şi de cele ale altor oameni. În al doilea 
rând, inteligența emoţională presupune utilizarea şi gestionarea emoţiilor. Din nou, 
este vorba atât despre emoţiile personale, cât şi despre cele ale altora. La cel mai simplu 
nivel, identificarea emoțiilor înseamnă să poţi numi şi descrie o emoție. Dar mai 
presupune şi recunoaşterea stărilor fizice, a gândurilor şi a acţiunilor care alcătuiesc o 
emoție. Include, totodată, recunoaşterea emoţiilor în cadrul comunicării nonverbale şi 
comportamentului; în expresiile faciale, în tonul vocii şi în limbajul trupului, de pildă. 
Identificarea emoţiilor mai presupune şi să înţelegi cât de clară, tipică, influentă şi justă 
este o anumită emoție într-un context particular şi să poţi recunoaște exprimarea 
corectă sau incorectă a emoției. 

Înțelegerea emoţiilor înseamnă a desluşi logica şi semnificaţia emoţiilor. 
Înțelegerea emoţiilor presupune cunoaşterea faptului că orice aspect (fizic, cognitiv sau 
comportamental) al unei emoţii poate influenţa un altul. Înțelegerea emoţiilor 
presupune conştientizarea deosebirilor, a tranziţiei, a variațiilor şi a gradelor de 
intensitate dintre emoţii. De exemplu, înţelegerea diferenței dintre mânie şi frustrare, 
dintre dezamăgire şi regret. Acest aspect al inteligenţei emoționale presupune 
capacitatea de a înţelege cum şi de ce dumneavoastră înșivă şi alți oameni trăiţi anumite 
emoţii în anumite situaţii şi ce fel de impact au emoţiile asupra dinamicii sociale. În 
sfârşit, înţelegerea emoţiilor mai presupune cunoaşterea momentului şi a modului în 
care sunt folosite limbajul şi comportamentul emoţional [2, p. 29]. 

Utilizarea emoţiilor presupune capacitatea de a apela la emoţii pentru a vă ajuta 
şi informa gândirea, rațiunea şi procesul de rezolvare a problemelor, înseamnă să vă 
folosiți intuiţia; utilizarea emoţiilor vă ajută să luaţi decizii legate de ceea ce trebuie 
sau nu trebuie să faceți - să stabiliţi priorități în gândire şi comportament. Presupune 
cunoaşterea modului de utilizare a emoțiilor pentru a stabili o legătură empatică sau 
relaţii cu ceilalți. Utilizarea emoţiilor mai presupune şi cunoașterea modului de a apela 
la emoţii pentru a crea stări de spirit specifice, de pildă atunci când emoţiile pozitive 
facilitează raţiunea inductivă şi creativitatea, inspirând şi motivând sau să ştiţi când pot 
fi induse anumite emoţii provocate de tristeţe, de exemplu cu ajutorul unei muzici triste 
la o înmormântare [2, p. 30]. 

În gestionarea emoțiilor este vorba de capacitatea de a gestiona emoţiile proprii 
sau pe ale altora, potrivit unor țeluri specifice sau pe baza a ceea ce este potrivit în 
circumstanțele, situaţia sau contextul dat. Spre deosebire de controlul emoțiilor, 
gestionarea lor nu înseamnă dominarea sau înăbuşirea acestora. Gestionarea emoţiilor 
presupune manipularea lor cu un anumit grad de pricepere şi flexibilitate. Gestionarea 
emoţiilor presupune şi capacitatea de a rămâne deschis la sentimente, atât plăcute, cât 
şi neplăcute. Presupune cunoaşterea momentului şi a modului de exprimare a emoţiilor, 
precum şi depistarea necesităţii de a le ţine în frâu; când este cazul să dai curs sau să te 
detaşezi de o emoție. Vizează cunoaşterea momentului şi a modului de exprimare a 
emoţiilor, precum şi depistarea necesităţii de a le ține în frâu; când este cazul să dai 
curs sau să te detaşezi de o emoție [2, p. 30]. 

J. Mayer şi P. Salovey au evidenţiat nivelurile formării inteligenţei emoționale: 

V Percepția, evaluarea şi exprimarea emoţiilor, care include identificarea 
emoţiilor şi a conţinutului emoţional atât la propria persoană, cât şi la ceilalți, 
recunoaşterea emoțiilor în limbaj, comportament, exprimarea şi distingerea 
sentimentelor clare sau confuze, sincere sau false, stabilirea relaţiilor binevoitoare, 
adecvate, pline de încredere; 

{v  Facilitarea emoțională a gândirii — emoția influenţează pozitiv gândirea, dând 
prioritate direcționării atenţiei asupra informaţiilor importante, asigurând interacțiunea 
emoţiilor cu procesele cognitive, în acelaşi timp are loc şi facilitarea rezolvării 
problemelor, explicarea conţinuturilor, luarea în considerație a mai multor puncte de 
vedere, anticiparea modului în care s-ar simţi o persoană în anumite circumstanţe, fapt 
ce va facilita luarea de decizii. 

v Înțelegerea şi analiza emoțiilor, vizează utilizarea cunoştinţelor emoţionale; 
cuprinde cunoașterea emoţiilor, folosirea conţinuturilor emoţionale, categorisirea lor, 
stabilirea cauzelor care provoacă diferite stări emoţionale, elaborarea soluţiilor 
alternative pentru rezolvarea situaţiilor emoţionale variate, interpretarea modalităţilor 
prin care emoțiile converg spre relaţii interpersonale. 

v Reglarea emoţiilor pentru a promova creşterea emoţională şi intelectuală, 
include: înţelegerea implicaţiilor sociale asupra emoțiilor şi sentimentelor, controlarea, 
monitorizarea emoţiilor în raport cu sine şi cu ceilalți, precum şi determinarea stărilor 
emoţionale, încurajându-le pe cele pozitive şi moderându-le pe cele negative [apud 3, 
p. 143]. 

Persoanele care posedă inteligență emoţională sunt capabili să-și stăpânească 
emoţiile, sunt capabili să-şi recunoască şi înțeleagă stările afective, dar şi să le explice 
într-o manieră potrivită. Nu se lasă copleșiți de emoţii în situaţii dificile; reuşesc să 
controleze o gamă largă de emoţii, cum ar fi dezamăgirea, invidia şi sentimentul de 
vinovăţie. Se simt bine în pielea lor. Nu se tem să manifeste față de alți oameni 
recunoştinţă, empatie şi compasiune. Oamenii inteligenți din punct de vedere 
emoţional sunt în armonie cu ei înşişi şi cu cei din jurul lor. lau decizii excelente şi ştiu 
când anume să aibă încredere şi să-şi utilizeze intuiţia. Sunt, de asemenea, buni 
comunicatori; în majoritatea situaţiilor, ştiu ce, cum şi, cel mai important, când să 
spună un anumit lucru. Recurg cu înţelepciune la delegarea sarcinilor şi au abilitatea 
de a-i convinge şi influenţa pe ceilalți. Totuşi, nu se folosesc de manipulare sau de 
şantaj emoţional pentru a rezolva o problemă. Sunt capabili să-şi stăpânească furia şi 
nu se tem să-şi susțină convingerile. Nu se sfiesc să plângă atunci când sunt răniți. Sunt 
gata să admită că au greșit şi nu se jenează să-şi ceară iertare. Indiferent de punctele lor 
forte, de obicei sunt dispuşi să se autoexamineze cinstit, îşi asumă responsabilitatea 
pentru emoţiile lor şi nu dau vina pe alţii pentru ceea ce simt. Acceptă provocările şi 
pot face faţă obstacolelor. Gândesc pozitiv şi sunt optimişti în ceea ce-i priveşte pe ei 
înşişi, pe ceilalţi şi viaţa în general. Se cunosc foarte bine şi pot simţi şi rezolva nevoile 
emoţionale ale celorlalţi [2, p. 10]. 

Multitudinea de studii asupra inteligenţei emoţionale este o rezonanță a 
restructurării sociale şi schimbărilor rapide de ordin socio-economic, care solicită alte 

modele de personalități - competente de ași monitoriza eficient stările emoționale şi de 
a se manifesta afectiv adecvat în funcţie de circumstanţele mediului social. Creşterea 
mereu a sarcinilor şi a consecințelor activităţii umane, duc la anumite constrângeri 
privind viaţa emoţională, pe care nu întotdeauna o putem rezolva sau depăşi adecvat. 
Organizarea inteligenţă, corectă şi eficientă a emoțiilor şi sentimentelor noastre pun 
asupra vieţii o altă amprentă, mult mai rațională, pricepută şi iscusită. Emoţiile trebuie 
conduse inteligent, dat fiind faptul că persoanele care stăpânesc inteligent 
comportamentul emoţional propriu şi desluşesc clar emoţiile şi sentimentele celorlalți 
sunt mai eficienți şi mulțumiți, avansând în orice domeniu al vieţii. 

Inteligența emoţională evidențiază potențialul personalităţii de a identifica şi 
gestiona eficient stările afective, fapt desemnat de componentelor structurale ale IE la 
care face referire D. Goleman şi la care aderăm: autoreglarea - abilitatea de a controla 
şi regla propria stare emoțională; conştiinţa de sine - cunoașterea şi înţelegerea 
emoţiilor şi sentimentelor proprii; motivaţia - dirijarea emoţiilor şi sentimentelor pentru 
atingerea scopului; empatia - identificarea şi explicarea emoţiilor şi sentimentelor 
celorlalți; abilități sociale - stabilirea relaţiilor cu ceilalți. Aceste elemente determină 
felul în care se poziţionează subiectul faţă de sine şi faţă de ceilalți, precum şi calitatea 
relaţiilor interpersonale, prin urmare, indică posibilitatea asigurării transferului 
potenţialul afectiv al personalităţii în randament personal şi social. 

CZU: 37.018.1 
BUNICII ȘI PĂRINŢII PROMOTORI EFICIENȚI Al CULTURII 
ȘI TRADIȚIILOR POPULARE CA MODEL DE EDUCAȚIE ÎN FAMILIE 
Doiniţa OBADA, doctorand, UST 
Nicolae SILISTRARU, profesor universitar 


Când ne referim la factorii educaţiei, invocăm, firesc, familia — gândindu-ne, 
desigur, la părinți —, ca fiind una dintre instanţele paideice de primă importanță 
responsabile de formarea copilului. Să nu uităm însă că, la nivelul familiei lărgite, 
bunicii pot juca un rol important în educaţia nepoților lor. Şi nu numai a lor... 

Trebuie spus că bunicii sunt depozitarii mai apropiaţi de valorile emblematice 
sau tradiționale ale comunității de bază, asigură fundamentul şi continuitatea 
spirituală; de la ei putem învăţa lucruri pe care nu le ştiu părinţii sau nu sunt spuse la 
şcoală. Unele practici (culinare, vestimentare, comportamentale) pot fi evocate doar 
de ei. Pe de altă parte, ei sunt promotorii unor evoluţii vocaţionale „serioase” în 
raport cu profesii clasice (doctori, militari, preoți etc.), ce pot fi estompate de meserii 
fulgurante, circumstanțiale, la „modă”. 

Bunicii aruncă o altă lumină asupra istoriei recente, aduc un cumul evenimențial 
pe care îl invocă într-o formulă experimentată, amintită, re-trăită. Sunt promotorii 
unei istorii orale cu o altă priză a realităţii. În cazuri extreme, bunicii pot suplini 
temporar sau definitiv lipsa sau pierderea unuia sau a ambilor părinţi, asigurând un 
mediu natural securizant sau acea continuitate emoțională familială atât de necesară, 
mai ales în primii ani de viaţă. 

În altă ordine de idei, bunicii sunt mai răbdători, mai calmi, se raportează altfel 
la temporalitate. Pentru ei, timpul nu mai are aspectul urgenţei, stresului cronologic 
(pentru părinți „timpul costă bani”). Răgazul, răbdarea şi înțelegerea, de care dau 
dovadă, sunt atuuri paideice rar întâlnite în ziua de astăzi, de care ar trebui să luăm 
seamă (se apleacă şi se minunează, ca „pentru prima dată”, alături de copii, asupra 
celor mici şi neînsemnate: gâze, frunze, flori, picături de ploaie, raze de soare... 
[4, p. 79]. 

Ideile pedagogiei populare întruchipate în aforisme sunt orientate spre formarea 
la om a calităţilor general-umane. Concepţia pedagogică populară reflectă experienţa 
de veacuri a poporului în domeniul educaţiei şi instrucției tinerei generaţii şi este 
întruchipată în creaţia populară orală. Educaţia copilului se înfăptuieşte, în primul 
rând, sub influenţa pedagogiei populare şi a experienţei de viaţă acumulată în familie. 
În pedagogia populară se întruchipează caracterul poporului, concepţia lui despre 

bine, frumos, muncă, aspiraţiile lui umaniste, iar folclorul arată cum se răsfrâng în 
sufletul poporului diferite momente ale vieţii, cum simte şi gândeşte el. Fără a se 
constitui în mod sistematic, pedagogia populară ne oferă informaţii preţioase despre 
viaţa şi concepția despre lume şi viaţă a poporului nostru, despre problemele 
educaţiei şi instruirii, despre familie, părinţi şi copii, prietenie şi dragoste, reflectând 
o bogată practică şi preocupare pentru creşterea copiilor. 

Sunt reguli de educaţie, care se moştenesc din generaţie în generaţie şi care, 
privite din perspectiva unui timp îndelungat, ne apar ca un tot întreg în sistemul de 
viaţă a unui popor şi a unei epoci. Aceasta este propriu-zis pedagogia poporului, a 
întregului popor, la orice popor. Pentru speţă ea este mai mult o valoare, decât 
pedagogia cultă, într-un fel. Pe câtă vreme aceasta asigură creşterea unei minorităţi 
(privilegiate), pedagogia tradiţională păstrează condiţiile existenţei omeneşti. Oricât 
de vagă şi de rudimentară ar părea ea omului de ştiinţă modernă, Pedagogia populară 
îşi are totuşi un sistem de principii şi o evoluţie. 

Înţelepciunea pedagogică populară stă la baza multor sisteme de educaţie. în 
ceea ce ne Priveşte pe noi, românii, cel mai mult pot ajuta folclorul şi folcloristica, iar 
în cadrul folclorului, latura paremiologică, proverbele şi zicătorile, şi alături de ele, 
făcând oarecum parte din familie, ghiciturile şi jocurile pentru copii [5, p. 65]. 

Modelele de creaţie populară semnifică un anumit tip de învăţământ formativ 
care nu neagă sau nu exclud nevoia şi rolul informaţiei, ci şi-o asumă. 

Din perspectivă etnopedagogică se motivează prin faptul că: 

e identitatea naţională a omului, conform lui VI.Pâslaru ş.a., o precede pe cea 
universală. Copilul dobândeşte, mai întâi, conştiinţa apartenenţei la familie, la 
grup, la comunitatea locală şi, prin aceasta, la naţiune şi, mai apoi, pe cea a 
apartenenţei la umanitate; 

e tradițiile populare, în general, în mod deosebit cele de natură pedagogică, au 
valenţe formative şi acţionează spontan, dar care pot oferi conţinutul orientărilor 
axiologice la copiii preşcolari şi, în foarte mare măsură, pot fi sursă de inspiraţie 
pentru educatoare, privind metodele de educaţie axiologică, de unde decurg [5, 
p. 77-81]. 

Educaţia ca activitate complexa începe din familie din primul an de viaţă şi 
continuă pe tot parcursul vieţii prin cele trei forme: educaţia formală, informală şi 
nonformală. De aici rezultă caracterul permanent al educaţiei. 

Fiinţa umană, unica ființă dotată cu capacitatea de ”a avansa din natură în 
cultură” — deci, de a-şi forma şi dezvolta continuu conştiinţă, fiind predestină să fie 


concomitent ființă a naturii şi fiinţă metafizică (a credinţei-gândirii-creaţiei). Socialul 

determină, mai mult sau mai puţin, calitatea educaţiei într-o anumită epocă, dar nu 
socialul o face permanentă. 

Educaţia permanentă este educaţia fiecăruia pe tot parcursul vieţii lor. Ea este 
principiul fundamental al educației conform căruia ființa umană este supusă 
influenţei educaţionale încă de la naştere prin mediul social în care se dezvoltă şi se 
formează în ontogeneză. Totodată presupune formarea unor comportamente specifice 
educaţiei, prin integrarea individului uman într-un sistem de învăţământ, fiind o 
abilitate cu deprindere de muncă intelectuală şi cu o atitudine pozitivă faţă de 
învăţare. Totodată este considerată un instrument care îl pregăteşte pe om să ducă la 
bun sfârşit sarcinile şi responsabilităţile pe care viaţa le impune. Ca strategie, vizează 
structurile necesare pentru ca omul să se dezvolte pe tot parcursul vieții prin 
intermediul multiplelor forme de autoinstruire [2, p. 80]. 

Principiul educaţiei permanente ar trebui să facă posibilă articularea educaţiei 
adulților cu educaţia copiilor, într-un sistem coerent şi coordonat. Sistemele 
educaţionale sunt modele care se bazează pe ideile pedagogiei populare şi se practică 
activ în procesul educativ, rădăcinile etnopedagogice ale culturii lor, demonstrând 
lumii eficacitatea lor [3, p. 11]. 

În acest context pedagogia populară contribuie prin: cunoaşterea experienţei 
educative a poporului ce permite aplicarea procesului pedagogic din punct de vedere 
istorico-social; cultura pedagogică tradițională, care dispune de un sistem destul de 
variat, întrunind diverse funcții, factori, metode şi forme ale educaţiei; procesul 
integrator de formare a personalităţii; însuşirea culturii şi formarea creativităţii. 

Subliniind continuitatea caracterului global şi integrator al educației permanente, 
familia e considerată ca o etapă fundamentală a educaţiei permanente, în care se pun 
bazele şi se asigură deschiderile necesare pregătirii ulterioare. Toate studiile şi 
experienţele întreprinse la nivel mondial demonstrează că ceea ce nu se înfăptuieşte 
cu temeinicie în perioada formării iniţiale nu se va putea realiza decât foarte greu şi 
cu mari cheltuieli mai târziu [6, p.72]. 

Ca dimensiune a vieţii individului de la naştere până la adânci bătrâneţe se poate 
aprecia că educaţia permanentă se constituie ca un ansamblu de mijloace puse la 
dispoziţia oamenilor de orice vârsta, sex, situaţie socială şi profesională, pentru ca ei 
să nu înceteze să se formeze de-a lungul vieţii, cu scopul de a-şi asigura deplina 
dezvoltare a facultăților şi participarea eficientă la Progresul societăţii. 

Educaţia permanentă reprezintă un principiu organizatoric şi filozofic care 
presupune că educaţia este un continuum existenţial ce poate avea la bază un sistem 


complex de mijloace, care trebuie să răspundă nevoilor şi aspirațiilor de ordin 

educaţional şi cultural ale fiecărui individ . 


Condiţiile care au impus acest principiu în practica educaţională sunt: evoluţia 


ştiinţifică şi teologică care a dus la explozia cunoaşterii concomitent cu fenomenul de 


perisabilitate rapidă a cunoştinţelor; noile mutații din viaţa economică, socială, 


politică şi culturală care au dus la schimbarea statutului economic-social al 


oamenilor, ceea ce presupune eforturi permanente de adaptare la schimbări şi de 


integrare socială; schimbările în structura demografică care indică o creştere a 


numărului oamenilor în vârstă comparativ cu ponderea pe care o deţin tinerii. 


Caracteristicile educaţiei permanente rezultă din cele ale educaţiei populare: 
Educaţia nu se termină odată cu finalizarea studiilor, ci acoperă întreaga 
existenţă a individului, 

Educaţia nu înseamnă exclusiv educaţia adulților, ea unifică toate componentele 
şi etapele educaţiei: educaţia preşcolară, educaţia primară, educația secundară, 
educaţia liceală, educaţia universitară, educaţia postuniversitară; 

Educaţia include modalitățile formale, dar şi pe cele non-formale: învăţarea 
planificată, învăţarea accidentală (spontană); 

Comunitatea, grupurile sociale, întregul mediu dețin un rol important în 
educarea individului; 

Școala va avea rolul de a integra şi de a coordona toate celelalte influenţe 
educaţionale; 

Împotriva caracterului elitist al educaţiei, educaţia permanentă se afirmă cu un 
caracter universal şi democratic; 

Principalele funcții ale educaţiei permanente: integrare şi adaptare reciprocă a 
individului, naturii şi a societăţii. 


Pedagogia populară este o parte componentă a culturii ce promovează educaţia 


permanentă o parte integrantă a vieţii poporului şi presupune: 


Participarea reprezentanţilor din popor la procesul de culturalizare pedagogică a 
maselor, cea mai mare avuţie a unui neam sunt copiii. 

Procesul pedagogic integrat care amplifică factorul educativ şi sistemul de 
mijloace, capabil să creeze o armonie între conştiinţă, comportament şi 
activitate. 

Antrenarea de timpuriu a copiilor în procesul de educaţie, autoeducaţie, educaţie 
reciprocă, reeducare. 

Asigurarea maximă a independenţei copilului în procesul de educaţie. 

Atitudinea diferențiată față de personalitate prin respectarea particularităţilor 


individuale de vârstă. 

Cultul strămoşilor, al mamei şi al copilului, cultul omenescului [5, p. 48]. 
Sintetizând ideile generale ale educației populare şi a celei permanente, 


evidenţiem anumite aspecte ce le diferenţiază (vezi Tabelul 1). 


Tabelul 1. Criterii de analiză a educaţiei permanente şi a educaţiei populare 


Criterii Educaţia permanentă Educaţia populară 
Persoana Integrată instituţional, orientată şi dirijată | Intedrată în familie, mediu, 
participantă comunitate, dintre care: părinţi, 

bunei, tutore, frate, soră, moş, naş 

Resurse Alocate şi planificate, utilizate sub Neplanificate 

supervizare 
Cadrul de Preponderent instituțională În familie, în stradă, în curte, la 
desfăşurare muzeu, etc. 
Conţinuturi | Selectate, ierarhizate şi programate pe Selectate, spontate, tradiționale 

baza unor criterii psiho-pedagogice, 

relevante 
Timpul Orgahizat instituţional, eşalonat pe cicluri | În orice moment, în orice anturaj 
Evaluarea Trecerea de la ciclu la altul este definită | În situaţii şi activităţi zilnice, mai 

instituțional şi condiționată de rezultatele | ales, pe cale practică. 

obţinute la diferite probe; progresele sunt 

recunoscute şi atestate social prin 

documente. 


Aceste deziderate ne-au condus la concluziile: 
Funcţiile de adaptare şi inovare ale individului şi ale societăţii sunt realizate prin 
educaţia permanentă, pornind de la educaţia populară. 
Educaţia permanentă exercită o funcţie corectivă, remediază dificultăţile 
educaţiei actuale pentru schimbare. 

CZU: 37.064.1 
MODALITĂȚI EFICIENTE DE COMUNICARE ALE CADRELOR 
DIDACTICE CU PĂRINȚII 
Lilia PAVLENKO, dr., conf.univ. 
Diana CIUGUREANU, masteranda, anul II, MEP 


Rezumat. Subiectul examinat în articolul de faţă se referă la analiza rezultatelor unui chestionar 
aplicat educatorilor în scopul determinării nivelului de comunicare, problemelor întâlnite în relația cu 
părinții, şi respectiv, descrierea unor modalități de eficientizare a comunicării cadrelor didactice cu 
părinții. 


Cuvintele cheie: comunicare, modalităţi de comunicare, eficientizare, cadru didactic, părinte. 


Deseori cadrele didactice ce activează în grădiniţe reflectând asupra activităţii sale 
profesionale menționează că nu e atât de complicat de lucrat cu copiii, cât de comunicat 
cu părinţii. Practic, fiecare cadru didactic ar putea aduce multe exemple de comunicare 
nereușită cu părinţii: cineva dintre părinți evită şedinţele, cineva învinuiesc educatorii 
în problemele apărute etc. Pentru un educator este important să cunoască structura, 
stilurile de comunicare, căile de soluționare a conflictelor apărute, modalitățile de 
eficientizare a comunicării. Anume în practica pedagogică comunicarea este una dintre 
componentele principale, inclusiv, aceasta prezintă şi un indicator al măiestriei 
profesionale. 

Cercetările arată că cei mai mulţi educatori nu sunt prea optimişti atunci când sunt 
rugaţi să aprecieze acurateţea şi eficienţa comunicării cu părinţii [1]. Barierele în calea 
unei comunicări eficiente cu părinții sunt mult mai mari decât şi le închipuie 
majoritatea cadrelor didactice şi, în special, cele tinere. 

În opinia autoarei In. Dumbrava, principalele cauze ale unei comunicări 
ineficiente cu părinţii vizează problemele de ascultare, lipsa conexiunii inverse 
(feedback-ului), falsa conexiune inversă, rezistenţa la critică, percepţia selectivă şi 
subiectivitatea, obținerea informaţiei prin manipulare discretă, ascultarea afectivă, 
inadvertenţe de limbaj, bariere cultural etc. [4]. Pe lângă acestea, psihologii I. Cremene 
şi R. Stoica susțin că lipsa timpului pentru a comunica duce la deficitul de informaţie 
pe care părintele îl primeşte referitor la felul cum s-a simțit copilul pe parcursul zilei, 
evenimentele cu impact emotional prin care el a trecut, relațiile pe care le are copilul 
cu cei din grupă, care activităţi sunt mai atractive pentru el, inclusiv, evenimentele 
ieşite din comun, în special, cele cu conotaţie pozitivă [3, 4]. 

Aceeași autori propun un şir de sugestii pentru soluționarea problemelor 


enumerate: 

a. Problemele de ascultare — recomandabil este ca nu numai cadrul didactic să 
transmită mesaje, ci şi să primească. Ascultarea activă reprezintă o soluţie deosebită 
pentru educator. 

b. Lipsa conexiunii inverse - educatorul în relația cu părinţii se axează pe 
premisele comunicării corecte, adică nu numai părinţii au datoria de a înţelege şi de a 
asculta mesajele din partea educatorului. Adesea mulți părinţi nu adresează întrebări, 
chiar dacă nu au înţeles prea multe din mesajul cadrului didactic. Un cadru didactic 
eficient lasă nu numai spaţiu întrebărilor în comunicarea cu părinţii, ci îi şi provoacă 
să facă ei acest lucru. 

E recomandabil ca cadrele didactice să sugereze părinților activităţi de fixare şi 
utilizare în mediul real a informațiilor pe care copilul le acumulează în mediul formal; 

c. Falsa conexiune inversă prevede faptul că foarte mulți părinți, dintr-o 
multitudine de puncte de vedere, lasă, prin tăcere ori prin alte semnale de tip nonverbal, 
impresia că au înţeles şi că sunt şi de acord cu tot ceea ce a transmis cadrul didactic. 
Cadrul didactic cunoscând faptul că părintele are de cele mai multe ori interesul de a 
nu-l contrazice e bine să se asigure prin mijloace verbale, dar mai ales nonverbale, că 
părintele este în posesia informaţiilor corecte; 

d. Rezistenţa la critică poate constitui unul dintre obstacolele cele mai frecvente, 
dar şi mai dificile de depăşit. Controlul mândriei personale şi apelul la efectul de 
prestigiu, solicitate de anumite situaţii manageriale foarte dificile, când acţiunile 
noastre se dovedesc a fi criticate de unul sau mai mulţi părinţi, trebuie să reprezinte 
elemente normale, pentru ca o relaţie fructuoasă să se instaleze între părinţi şi cadrul 
didactic. Continuitatea şi dezvoltarea acestor relaţii se pot întemeia pe comunicat cu 
bun simţ, evitarea etichetărilor, acuzațiilor, abordării unei atitudini defensive; 

e. Percepția selectivă şi subiectivitatea se referă la volumul mare de informaţii 
transmise de părinţi și tendinţa cadrului didactic de a le vedea numai pe cele care 
doreşte el să le vadă. Misiunea educatorului este de a combate şi anumite mituri în 
relația cu părinţii. Spre exemplu, idea precum părintele este solicitat doar în cazurile 
unor probleme de comportament ale copiilor sau contribuţii și atunci este nevoie de 
comunicat regular despre dezvoltarea şi realizările individuale ale copilului; 

f. Obţinerea informaţiei prin manipulare discretă prezintă necesitatea ca, uneori, 
cadrele didactice, mai ales dacă au o discuţie cu unii părinți inhibaţi, să prezinte un 
anumit caz sau o anumită problemă comună întregului colectiv de părinţi; 

g. Ascultarea afectivă este o altă barieră în calea actului de comunicare şi se 


exprimă prin gradul de impresionabilitate al unui mesaj transmis de un părinte; 

formulat de o manieră puternic afectivă, poate determina o recepţie viciată a ideilor 
esenţiale, în favoarea părintelui şi în defavoarea cadrului didactic; 

h. Alegerea momentului şi a locului pentru a-i invita pe părinţi să se exprime. 
Spaţiul, contextul, participanţii sunt cele variabile care în situaţii de comunicare pot fi 
supuşi uneori efectului obnubilării, adică diminuării percepției adecvate. 

i. Inadvertenţele de limbaj pot constitui bariere grave în calea comunicării dintre 
cadre didactice şi părinţi. Un limbaj căutat, cu elemente psihopedagogice şi de ordin 
tehnic, ori plin de neologisme şi de preţiozitate la nivel pe stil, poate constitui un factor 
de blocaj al comunicării părinţi-cadre didactice. Un limbaj simplu, direct, în termeni 
normali, adaptat interlocutorului constituie soluţia acestei situaţii de blocaj; 

j. Barierele culturale - constituie, de asemenea, factori frecvenți ai neînțelegerilor 
părinţi - cadre didactice, educatorul trebuie să facă tot posibilul ca dezechilibrul de 
cultură să se transforme, printr-o chibzuită cumpătare, într-un raport echitabil. 

Ținem să menţionăm că, aceste idei, în special, pentru cadrele didactice tinere 
prezintă o bună bază în comunicarea cu părinţii. 

Un studiu realizat în scopul determinării problemelor de comunicare a cadrelor 
didactice cu părinţii şi a nivelului de comunicare în baza chestionării a arătat că cea 
mai mare parte dintre cadrele didactice deţin un nivel înalt în comunicarea cu părinții. 


Rezultatele obținute pot fi observate în următoarea figură: 


66,6 


12,5 


x d 


E nivel înalt WE nivel mediu nivel scăzut 


Fig.1. Nivelul de comunicare a cadrului didactic cu părinţii (%) 

În studiu au participat 24 de educatori şi s-a constatat că cea mai mare parte dintre 
respondenţi (66,6%) atestă nivelul mediu în comunicarea cu părinții, 20,8% dintre 
educatori au dovedit nivel înalt şi doar 12,5% dintre educatori au constatat nivel scăzut. 

Totodată, examinarea răspunsurilor a scos în evidență momentele mai dificile în 
procesul de comunicare cu părinţii, fapt observat în figura 2. 

Fig.2. Răspunsurile respondenţilor referitor la problemele de comunicare 
a cadrului didactic cu părinţii (%) 

Datele prezentate în figura 2 se vor înţelege în felul următor: 

1. 83,34% dintre respondenţi nu ajută părinţii să-şi însușească abilitățile de a-şi 
analiza propriile dificultăți în comunicarea cu copilul şi cauzele dificultăților în 
dezvoltarea acestuia; 

2. 79,8% dintre respondenţi nu sunt compatibili cu iluziile şi greşelile pedagogice 
ale părinților; 

3. 33,3% dintre respondenţi nu fac cunoştinţă părinţilor în mod regulat cu 
organizarea, conținutul educației și educaţia copiilor, nu îi implică în schimbul de 
opinii cu privire la succesele şi dificultățile din dezvoltarea copilului; 

4. 16,7% dintre respondenţi în comunicarea cu părinţii nu găsesc o abordare 
individuală a acestora, nu stabilesc parteneriate cu ei. 

5. Acelaşi procent din respondenţi (16,7) nu ştiu cum să comunice cu publicul, nu 
au capacitatea de a implica părinţii într-o discuţie activă asupra problemei. 

6. 12,5% dintre respondenţi nu sunt capabili să privească situația de interacţiune cu 
părinții prin ochii lor, nu le înţeleg sentimentele și comportamentul, 

7. La fel, 12,5% dintre ei nu arătă suficientă flexibilitate în conflict şi în situaţii 
dificile de comunicare cu părinții; 

Rezultatele obținute scot în evidenţă problemele ce indică la lipsa unei implicări 
profesionale din partea cadrului didactic în ajutorarea părinților, în manifestarea 
insuficientă a sensibilităţii față de problemele părinților în educaţia copiilor. 

În organizarea comunicării educatorului cu părintele, autorii sugerează axarea pe 
următoarele principii: 


e Stilul prietenos de comunicare care în esenţă stă la baza relaţiei educator-părinte. 

e Abordarea individuală ce este relevantă nu doar în cazul lucrului cu copiii, ci ŞI 
cu părinții. Educatorul are să sesizeze dispoziţia părintelui, situația când discută cu 
acesta. 

e Cooperarea aduce mult mai multe efecte pozitive decât supervizarea. Crearea 
unei atmosfere de susținere, bunăvoință în situaţiile de probleme pedagogice ale 
familiei, demonstrarea interesului cadrului didactic de a ajuta în lămurirea problemelor 
de familie sunt cele mai indicate în comunicarea cu părinții. 

eDinamismul. Este necesar ca educatorul să reacționeze cât mai repede la 
schimbările sociale, la necesităţile și doleanţele educaţionale ale părinților [6]. 

Modalităţile de comunicare educator-părinte propuse în continuare prezintă 
câteva practici care s-au dovedit a fi eficiente în contextul descris: 

e Şedinţele cu părinţii în cadrul cărora cel mai eficient sunt exersate diverse tehnici 
de comunicare, varia forme de relaționare cu părinţii, discutate situații de problemă, 
simulate jocuri de rol etc. unde părinţii pot discuta cele mai ardente probleme referitor 
la dezvoltarea copiilor şi sunt provocaţi în a adresa şi răspunde la întrebări. 

e Caietul de corespondență constă în transmiterea informației săptămânale 
părinților despre progresele copiilor, dificultățile întâmpinate, momentele când sunt 
bineveniți să participe la activitățile zilnice din grupă etc. Caietul de corespondenţă 
reprezintă o modalitate permanentă de comunicare cu părinţii şi demonstrează intenția 
cadrului didactic de a colabora cu părintele în cunoaşterea problemelor de dezvoltare 
ale copilului. 

e Consultaţii periodice individuale cu părinţii - ele presupun abordarea subiectelor 
ce tine strict de un anumit copil si o anumită problemă, educatorul explică aparitia 
acesteia şi vine de comun acord cu anumite soluţii. 

e Întâlniri cu alți specialişti din domeniu: managerii instituţiei, medici, psihologi 
invitaţi etc. solicitaţi de părinți. Ele presupun împărtăşirea de informații despre copil, 
cunoaşterea cu modul de realizare a programului educaţional din creşă/grădiniţă şi 
specificul dezvoltării copilului pentru fiecare vârstă şi, în mod special, al copilului lor. 
Astfel părinţii vor înţelege mai bine cum pot să-l ajute pe copil în dezvoltarea sa şi vor 
înţelege că implicarea lor este fundamentală pentru bunăstarea copilului. 

e Convorbirile prin telefon, email - modalitate de a transmite rapid şi succinct 
informațiile importante. Contactul permanent cu părinţii stimulează implicarea 
acestora şi dorinţa lor de colaborare. Ora optimală pentru convorbirile telefonice/email 
este între 19:00/21:00. Aceste convorbiri trebuie sa fie dozate pentru nu a răpi timpul 


liber rezervat familiei. 

e Comunicarea prin rețelele de socializare: grupuri pe viber sau whattsap - prin 
aceste grupuri sunt transmise informaţiile referitor la activitățile copilului pe parcursul 
zilei, diferite evenimente din cadrul grădiniţei etc. 

Comunicarea dintre educator şi părinte este un proces pe cât de necesar, pe atât şi 
de anevoios. În colaborarea cu părinţii cadrul didactic trebuie să comunice deschis, 
transparent, asertiv, empatic, pozitiv. Pentru aceasta e bine de încercat de cunoscut cât 
mai bine părinţii, interesele lor, munca lor, familia lor; de oferit bunăvoință și senzația 
că sunt bineveniţi; de acceptat sugestiile lor, astfel se vor implica mult mai mult şi cu 
dăruire în sprijinirea copilului şi a grădiniţei; de a fi deschis pentru dialog; de a 
evidenția părțile pozitive ale copilului; de a manifesta interes, curiozitate în discuţie, 
asculta empatic; de a invita, implica părinţii la activităţi unde pot ajuta cu anumite 
informaţii, aplicaţii practice, experienţe de viaţă sau profesionale; de a nu eticheta 
copiii în faţa grupului de părinţi şi nu emite judecăţi de valoare care să-i stânjenească 
pe unii părinți [5]. 

În concluzie, eficientizarea comunicării cadrului didactic cu părinţii depinde nu 
doar de atitudinea părintelui faţă de grădiniță, în parte, faţă de educator, ci şi viceversa, 
de interesul cadrului didactic pentru problemele educaționale cu care se confruntă 
părintele, suportul profesional acordat în creșterea şi educărea copilului, varietatea 


modalităților de comunicare. 

ADAPTAREA PSIHOSOCIALĂ ȘI RESURSELE PERSONALE 

Abstract. Adapting to continuous change requires maintaining, the integrity of the body, using to 
maximum personal resources with which it is equipped. This ensures that the balance is maintained 
functionally complex and dynamic, in a set of active interferences and interdependencies with social 
environment. This balance is reached through the harmonious and efficient collaboration of 
different systems in the body, is based on adaptive resources and compensating mechanisms of the 
body. The direct development of personal resources contributes to optimal functioning of the 
personality, ensuring his health at all levels. 


Omul este o fiinţă bio-psiho-socială care se află într-o permanentă adaptare la 
mediul în care trăieşte. Adaptarea înseamnă păstrarea integrității organismului, mereu 
amenințat de o multitudine de schimbări. Normalitatea, în calitate de concept de 
maximă generalitate, este definit ca un “echilibru funcțional complex şi dinamic, într- 
un ansamblu de interferenţe şi interdependenţe active cu ambianţa,,[5]. 

Acest echilibru la care se ajunge prin colaborarea armonioasă a diferitor sisteme 
din organism, se realizează pe baza resurselor adaptative şi a mecanismelor 
compensatoare ale organismului. 

Adaptarea, potrivit lui Cosman D., este un proces dinamic ce implică 
mecanismele şi modificările structurale, funcționale, fiziologice şi comportamentale, 
prin care organismul își menţine echilibrul funcțiilor în condiţiile unor variațiuni ale 
factorilor de mediu [1]. 

Prin urmare, adaptarea se realizează prin: 

> rezervele funcţionale ale organismului; 
> particularitățile reactive individuale, care reprezintă variații interindividuale şi 
de moment, întrucât există un punct “normal, al fiecărui organism pentru un 

moment dat[ 1]. 

În literatura de specialitate problema resurselor personale este abordată similar 
cu astfel de concepte ca: resurse generale de rezistenţă, resurse personale de coping, 
resurse psihologice, capital psihologic, potenţial al personalităţii, resurse mentale. 
Generalizând concepţiile existente la momentul actual, evidențiem trei grupuri de 
resurse personale, care se realizează în experienţa individuală a subiectului prin 
prisma atitudinii către lume, viziunii asupra vieţii, aptitudinilor de depășire a 
dificultăților. Aceste grupuri pot fi reprezentate prin resursele de rezistență, resursele 


de autoreglare și resursele instrumentale [7]. 

1) Resursele de rezistență se manifestă prin creşterea „pragului de extremitate” a 
situației, peste trecerea căruia situaţia începe a fi percepută drept dificilă, critică 
sau extremă. Un nivel ridicat al acestor resurse determină un comportament 
sigur, echilibrat, fără perturbații în situaţiile noi. Pentru persoanele cu un nivel 
scăzut al resurselor de rezistenţă chiar şi o situație moderat nefavorabilă, poate fi 
interpretată drept dificultate, problemă. Acestor resurse le sunt atribuite 
conştientizarea vieții, vitalitatea subiectivă, optimismul dispozițional ş.a. 

2) Resursele de autoreglare reflectă caracteristicile individuale stabile care 
condiționează  autoreglarea comportamentală şi includ resurse precum 
viabilitatea, toleranța la incertitudini, autoeficienţa ş.a. 

3) Resursele instrumentale reprezintă mijloace de reacție stocate, fixate, întărite 
prin experiența individuală. La acestea pot fi atribuite strategiile de coping şi 
modalităţile de adaptare la stres [7]. 

În situaţia când echilibrul dintre individ şi mediul în care acesta trăieşte este 
perturbat ireversibil apare un dezechilibru, care deranjează activitatea organismului. 
Dezechilibrul intens apărut între cerinţele individului, ale mediului şi posibilitățile lui 
de răspuns condiționează apariția tensiunii - a stresului [6]. 

În societatea contemporană discrepanţa dintre resursele adaptative psihologice 
ale individului şi exigenţele ajunse la un nivel maxim din partea mediului (atât 
natural, cât şi social) a crescut și a căpătat noi caracteristici. În limbajul curent, stresul 
este un sinonim al îngrijorării, deşi organismul nostru are o altă perspectivă - pentru 
organism stresul este sinonim cu schimbare. Astfel, tot ceea ce provoacă o schimbare 
în viaţa noastră provoacă de fapt stres (fie pozitivă sau negativă). 

Astăzi, printre elementele care generează situații stresante în viață fiecărui 
individ se numără şi următoarele: 

a. locul de muncă, unde pot apărea conflicte cu colegii, şefii, prea multe sarcini de 

îndeplinit, incompatibilitate; 

banii (pierderea locului de muncă, cheltuieli prea mari); 

sănătatea (boli cronice sau cheltuieli neașteptate pentru tratarea bolilor); 
relaţiile (divorţ, conflicte cu partenerul, cu prietenii); 


onanga g 


alimentația neadecvată (lipsa vitaminelor din alimentație, consumul ridicat de 
alimente nesănătoase); 

media (televiziunea, internetul); 

g. lipsa de somn (incapacitatea organismului de a elibera adrenalina şi alți hormoni 
de stres) [4]. 

În acest context este de asemenea demonstrat faptul că sensibilitatea la agenţii 
stresori variază în limite considerabile de la o persoană la alta, diferențele 
interindividuale fiind determinate nu numai de factori genetici, ci şi de experienţele 
dobândite în cursul vieţii. Epuizarea propriilor noastre resurse de energie, în lupta 
continuă cu agenţii externi perturbatori, ne duce la extenuare, ce reprezintă elementul 
decisiv care condiționează apariţia dificultăților de adaptare la condițiile noi [6]. 

Studiile arată că 90% dintre gândurile oamenilor sunt negative. Explicaţia constă 
în faptul că, din pricina schimbărilor continue la care suntem supuşi zilnic, ne 
activăm „sistemul de supraviețuire“ și tiparele de comportament înrădăcinate. Puterea 
mentală autentică este oferită de conştiinţa de sine, de gândirea corectă (rațională și 
logică), de capacitatea de autoanaliză şi de autocontrol emoţional. 

Deducem din aceste consideraţii faptul că, câte niveluri de interacțiune există, 
tot atâtea tipuri de probleme de adaptare vor fi, marea majoritate depăşind de departe 
nivelul unei simple reglări, a nevoilor necesare satisfacerii metabolismului fiziologic. 
Pe de altă parte, este evident că, cu cât mediul devine mai complex, cu atât adaptarea 
psihosocială devine mai dificilă, solicitând noi resurse personale [2]. 

În contextul utilizării resurselor personale în procesul de adaptare psihosocială la 
diverse schimbări determinăm că acestea constituie un sistem, care include în sine un 
complex de construcții cognitive, emoţionale şi comportamentale. Creierul nostru are 
o calitate formidabilă, numită plasticitate, schimbându-şi organizarea ca urmare a 
procesului de învăţare şi a experienţelor de viață. Putem, aşadar, modifica felul în 
care privim ceea ce ni se întâmplă, gândurile care ne produc complexe, temeri, 
suferințe şi ne ţin pe loc, în primă fază prin simpla lor conştientizare. Din analiza 
sumară a acestor date furnizate de literatură rezultă o concluzie: prin antrenament 
mental, autodisciplină şi perseverenţă, meditaţie şi expunere sistematică la experiențe 
noi şi, bineînţeles, cu ajutorul nepreţuit al creierului, schimbarea este la îndemâna 
oricui [3]. 

“Trebuie să învăţăm să privim printre nori, să învăţăm cum Să risipim norii: 
Soarele străluceşte oricum! ,, 

Exercitiu: Regăsirea echilibrului: Pași esențiali pentru a vă găsi împlinirea în 
muncă şi în viața personala. Creaţi-va un echilibru în viaţă! 

Lumea în care trăim e din ce în ce mai complicată. În condiţiile vieţii tot mai 
schimbătoare, acaparante şi stresante pe care modernitatea o presupune, din partea 
noastră se cere rezistență, adaptabilitate, optimism şi încredere. În acest context, vă 


recomandăm concentrarea asupra următorilor paşi: 

Autopercepţia: Învăţaţi să vă cunoaşteţi pe dvs. înşivă, să vă controlaţi reacţiile, 
să vă concentrați asupra angajamentelor. 

Schimbarea: Aflaţi metode practice de a gestiona schimbarea şi de a vă găsi 
echilibrul în viață. 

Păstrarea echilibrului: Acordaţi atenție schimbării prioritătilor în diversele 
etape ale vieții dvs., conştientizând propriile probleme şi determinând echilibrul şi 
împlinirea în viața socială, profesională şi personală. 

Pentru a putea să vă adaptați la noile condiţii și să evoluaţi este necesar ca, mai 
întâi, să devii conştient de tine însuţi, de gândurile tale. Astfel, primul pas către 
adaptare şi evoluție este conştientizarea stării actuale, iar următorul pas este 
schimbarea în sensul dorit de tine. Având în vedere aceste aspecte, precizăm că 
succesul personal şi profesional ţine de păstrarea echilibrului, care este susținut și 


menţinut de resursele personalității. 

În lumea modernă a tehnologiilor în schimbare rapidă, o persoană își pierde 
legătura cu trecutul istoric. Uităm de principiile de bază ale moralității dezvoltate de 
secolele existenței poporului. Societatea modernă devine un prădător, absorbind 
resursele naturale care distrug habitatul său natural. Prin urmare, o problemă foarte 
importantă astăzi este educarea unei atitudini responsabile a omului față de natură, a 
lumii din jurul lui şi a societăţii. În ultimele decenii am demonstrat o descoperire 
tehnologică semnificativă. Dar jefuirea resurselor naturale, denaturarea ideilor despre 
rudenia, familia, națiunea, au din ce în ce mai mult loc în viaţa noastră. 
Etnopedagogia este concepută pentru a atrage atenţia generaţiei tinere asupra nevoii 
de a respecta atitudinea faţă de toate creaturile vii care locuiesc pe planeta noastră. 
Acest sistem fragil care a existat de mai multe secole, astăzi suferă atacuri constante 
din partea omenirii. Faţa planetei se schimbă, uneori ireversibil. 

Etnopedagogia apelează la moralitatea noastră, la simţul responsabilități pentru 
acțiunile noastre. Ea ne aduce un sentiment de unitate cu fiecare reprezentant al 
societății noastre, precum și o conștientizare a consecinţelor unei decizii. Atitudinea 
corectă față de lumea din jurul nostru începe cu un respect profund pentru familia, 
comunitatea, națiunea. O persoană foarte morală apreciază atât mediul său cel mai 
apropiat, cât şi toată viața din lumea noastră. Acest lucru ne învaţă înțelepciunea 
proverbială. O lume zgomotoasă şi în schimbare rapidă nu ar trebui să ne facă să 
uităm cele mai importante lucruri cu care conştiinţa noastră ar trebui umplută. Dacă 
uităm istoria noastră, învățăturile strămoşilor noştri, vom cădea în mod inevitabil în 
abis, după ce ne-am rătăcit. De aceea, etnopedagogia ar trebui să fie o parte integrantă 
a educației familiale şi publice. La urma urmei, ea este cea care insuflă principalele 
calități ale personalităţii, care sunt necesare nu numai pentru fiecare persoană, ci 
pentru întreaga societate ca întreg. 

O abordare neobişnuită permite copiilor să asimileze mai bine noile informaţii şi 
să îşi dezvolte abilitățile creative. Când aceştia interacționează cu lumea exterioară, 
etnopedagogia îi ajută la dezvoltarea calităţilor etice şi morale. În acelaşi timp, copiii 
sunt conştienţi de comuniunea lor cu lumea exterioară, simțindu-se parte din ea. 
Acest lucru permite să apropiem o persoană la înalte standarde morale, aducând bine 
lumii. 

În cadrul fiecărei comunităţi de oameni formate din punct de vedere istoric, au 
fost dezvoltate punctele lor de vedere asupra procesului de creştere a copiilor. 
Etnopedagogia este o tendință în domeniul ştiinţei care încorporează valorile 
poporului său pentru generația tânără. Prin urmare, această abordare le permite 
copiilor să se familiarizeze cu valorile culturale ale poporului lor încă din primii ani 
de viaţă. 

Aşadar, etnopedagogia este o ramură a ştiinţei pedagogice care aplică experiența 
istorică a unei anumite naționalități. Ea studiaza opiniile generatiilor trecute cu 
privire la creşterea generaţiei tinere. În acelaşi timp, se acordă o atenţie deosebită 
familiei, vieții cotidiene, naționalității şi națiunii. 

Spaţiul educaţional al țării noastre se distinge prin eterogenitatea valorilor 
culturale şi istorice. Grupurile etnice multiple au caracteristici proprii. Prin urmare, 
educația ia în considerare astfel de trăsături. Tradiţia, naționalitatea între toate 
grupurile nu este aceeaşi. Dar în centrul fiecărei culturi există aceleaşi concepte şi 
scopuri de bază. Sarcina pedagogilor este aceea de a institui copiilor nu o direcție 
particulară a experienţei istorice naţionale, ci esenţa care este suportată de numeroase 
tradiții istorice, culturale, legende, cântece, basme etc. Acest lucru ne permite să 
educăm o persoană care intră în interacţiune cu societatea pe principiile valorilor, 
atitudinilor şi conștiinței comune. Scopul etnopedagogiei este de a încuraja în 
generaţia tânără un sistem de valori, o conștiință civică, ale cărei principii de bază s- 
au dezvoltat în timpul existenței poporului nostru. Aplicarea în procesul educațional a 
tradițiilor diferitelor naţiuni care locuiesc în ţara noastră este o prioritate. Inspirația 
creativă poate fi aplicată în diverse domenii de activitate. Prin urmare, etnopedagogia 
dezvoltă abilitățile copiilor, stimulează auto-exprimarea şi talentele lor. 

Putem afirma că etnopedagogia se referă la acel demers pedagogic de 
identificare şi explicare a funcționalități unor scheme paideice, generate la nivelul 
unei comunități de bază, care au asigură transmiterea bagajului cultural bazal, a 
tradițiilor, a unor mărci identitare. Ea are ca reper pedagogia populară ce presupune 
mai multe ipostaze: un cumul de observaţii, generalizări sau abstractizări spontane, 
exprimate în proverbe, sentințe empirice, material sapienţial ce se transmite natural, 
cel mai adesea pe cale orală; un etos educativ, experimentat şi validat în timp la nivel 
individual, comunitar, societal, tezaurizat în suporturi obiectuale sau spirituale cu 
funcționalitate estetică sau practică; o cultură relațională transmisă difuz, prin 
contagiune, imitație, care este diferențiată şi particularizată etnic, confesional, socio- 
comunitar; o axiologie inductoare de credibilitate, ce promovează respectabilitate şi 
autoritate valorică prin ea însăşi etc. 

Până a interveni şcoala sau alte instituiri educative, bagajele culturale sunt 
transmise prin gesticulaţii ingenue, naturale, neaoşe, ce ţin de mediul proxim, 
familial, grupal, societal. Grupul asigură sentimentul apartenenţei sau solidarității 
prin livrarea unor forme de enculturare, de absorbție difuză, dar sigură a unor valori 
validate de timp. Transmiterea culturală este realizată, cel puţin la începutul formării 
fiintei, prin astfel de pârghii care nu încetează niciodată să funcționeze sau să aibă 
efecte. Conexiunea cu zestrea culturală a strămoşilor are în subsidiar o pedagogie de 
acest fel. Suntem ceea ce suntem nu numai prin ceea ce învăţăm la şcoală, ci şi prin 
ceea ce preluăm de la părinţi, de la rude, de la congeneri, de la megieşi, de la membrii 
comunității. Oricât de specializate sau sofisticate ar fi traseele formative de mai 
târziu, amprentarea spirituală inițială este fundamentală şi pregăteşte — chiar 
condiționează — calea creşterii culturale a persoanei [2]. 

Problema valorificării şi aprecierii moştenirii pedagogiei populare continuă să 
rămână una dintre problemele cheie în contextul educaţiei naționale, cu acţiune 
directă în elaborarea pedagogiei naționale, a căilor şi metodelor de dezvoltare a 
acesteia. Ca formă a conştiinţei sociale, pedagogia s-a format şi s-a dezvoltat în baza 
moştenirii culturale. De aceea, este importantă studierea originii educaţiei, a 
experienţei pedagogice colective a poporului. Studierea pedagogiei populare ne oferă 
un tablou obiectiv al dezvoltării pedagogiei naţionale în plan evolutiv. Creaţia 
populară orală — o uriaşă enciclopedie — oglindește sufletul poporului, reflectă 
aspiraţia acestuia spre o viaţă mai bună, autonomă, exprimă dragostea de natură şi 
libertate şi ura faţă de asupritori. Fiecare popor poartă trăsături istorice originale în 
limba naţională, obiceiuri, literatură şi artă, istorie şi folclor. De aici, transpar date 
valoroase despre mentalitatea naţiunii la un anumit moment istoric, evoluţia normelor 
etice şi estetice ale neamului. Omul din popor răstoarnă sisteme şi respinge legi 
atunci când acestea nu sunt întemeiate pe logică, pe adevăr şi virtuţi, el îşi formează o 
limbă curată, expresivă, armonioasă şi valori autentice. El caută să cuprindă în puţine 
cuvinte o lume de idei, pentru că — vorba multă — sărăcia omului; adică a gândului; 
prin urmare, dobândirea înţelepciunii nu permite pierderea timpului cu demagogia. 
Pedagogia populară, prin bogăţia mijloacelor sale de educaţie, a tematicii, prin 
mesajul educativ, nu a încetat a juca un rol hotărâtor în educaţia copilului, a tinerelor 
generaţii. 

Pedagogia populară este o parte componentă a culturii spirituale a poporului. 
Pedagogia populară este totalitatea cunoștințelor, priceperilor şi deprinderilor 
acumulate şi confirmate de practica vieţii, care se transmit din generație în generaţie 
ca un progres al experienţei istorice şi sociale a maselor populare. Monumentele 
etnopedagogiei sunt păstrate de către popor în creaţiile sale (poveşti, legende, epos, 

zicători, proverbe, balade, doine, snoave etc.), obiceiurile și, tradițiile poporului, 
având ca scop final educarea tinerelor generații în lumina idealurilor sale. 
Etnopedagogia este temelia pedagogiei științifice. Ea şi astăzi alimentează creația 
savanților, poeţilor şi scriitorilor, continuând succesiunea legăturii contemporaneităţii 
cu cultura trecutului. Sfera spiritual — morală a activităţii şi creativităţii ne reîntoarce 
la sensul inițial al cuvântului cultură (cultura) — povaţa poporului, educaţia, instruirea, 
dezvoltarea, respectul față de om. Creaţia populară, educaţia populară, înțelepciunea 
populară, cultura educației tradiționale formează obiectul de studiu al 
etnopedagogiei. 

Principiile fundamentale de organizare a sistemului naţional de învățământ şi 
educaţie din Republica Moldova, la ora actuală, se reduc la următoarele: umanism și 
democratism; prioritatea valorilor general-umane; orientarea spre valorile culturii 
naționale; tratarea individuală a personalităţii; orientarea estetică, ecologică; 
orientarea spre nivelul mondial al învățământului și culturii etc. 

Şcoala de astăzi nu dispune de programe adecvate care ar reflecta specificul 
național, experiența bogată a poporului, tradițiile şi obiceiurile naționale, 
etnopsihologia poporului în cunoaşterea şi însuşirea realității. Sperăm, că studiul 
nostru ştiinţific elaborat să producă schimbări, modificări, renovări de curricula la noi 
orientări ale educaţiei şi educaţiei naţionale. 

Știința pedagogică confirmă, că sub influența monumentelor pedagogiei 
populare se stabilesc ulterior legi şi reguli ale conviețuirii, eticii, comunicării, traiului, 
concepției despre lume ce vin dinspre o concluzie firească, că pedagogia populară a 
stat la baza întemeierii pedagogiei ştiinţifice. 

Relevanţa studiului nostru este impusă de cerințele tot mai mari ale societății 
moderne în ceea ce priveşte modelarea orientărilor etnovalorice la tânăra generaţie. 
Orientările etnovalorice sunt nişte idealuri, valori şi norme etnice preferate, adoptate 
şi reflectate în conștiință ce se păstrează în ansamblu şi determină în mod activ 
dezvoltarea comunităţii etnice. Procesul de formare a orientărilor etnovalorice devine 
foarte eficient în cazul în care se efectuează în baza unităţii componentei 
etnoculturale consolidate în curricula disciplinelor şcolare luându-se în considerație 
particularitățile individuale şi de vârstă ale educabililor din toate treptele de 
învățământ. 

Etapa nouă a transformărilor radicale în toate sferele vieţii societăţii, fiind calea 
democratizării şi a umanității, determină necesitatea de a revedea potențialul 
înțelepciunii poporului român ca factor fundamental în renașterea conştiinţei 
naţionale, corelând cu tradițiile populare, care se transmit din generaţie în generaţie. 
Temelia oricărei culturi reperează pe educaţia culturii autohtone. Fa include în sine 

pedagogia folclorică scrisă, pedagogia, pedagogia populară orală, pedagogia 
tradițională, fiind interconectate. Nici o renaştere națională nu este posibilă fără 
renaşterea tradițiilor educaţionale în cel mai larg sens. 

În această ordine de idei, menţionăm că poporul român dispune de o vastă 
experiență şi cultură pedagogică din care a pornit educația, autoeducația, educaţia şi 
reeducaţia, educaţia permanentă. 

Pe parcursul multor secole etnopedagogia s-a dezvoltat pe calea încercărilor, 
succeselor, greşelilor. Dar şi-a inclus în arsenalul său cele mai desăvârșite şi adecvate 
comori ȘI, în corelaţie cu pedagogia științifică, a devenit un mijloc viguros în 
educarea şi instruirea tinerei generaţii. Analiza generală a monumentelor pedagogici 
populare ne vorbeşte despre faptul că ea conţine un bogat arsenal de informaţie 
despre problemele educaţiei și instruirii, despre familii, părinți şi copii, despre 
prietenie şi dragoste, o bogată practică pentru a fi aplicată în educaţia contemporană. 

Educaţia populară este, de fapt, educația socială. Pe parcursul întregii istorii 
omul a fost şi rămâne a fi obiect şi subiect al educației. Experiența educativă 
acumulată de veacuri în corelație cu cunoştinţele empirice controlată de practica vieții 
alcătuiesc nucleul, miezul pedagogiei populare. Trebuie menționat faptul că viziunea 
pedagogică populară s-a format fără o pregătire profesională pedagogică, bazându-se 
pe cunoştinţele empirice, a purtat un caracter ştiinţific superficial. 

Deşi procesul educației, contactul zilnic cu copiii nu întotdeauna a fost 
conștientizat, în aceste condiţii ne uimeşte priceperea poporului de a aduna, fir cu fir, 
tot ce a fost mai bun, mai rațional, ce ar corespunde idealului popular în educarea 
omului spre perfecțiune. 

Pedagogii au o sarcină sacră — o educație deplină a tinerei generaţii în 
conformitate cu cerințele de mâine, formarea unei personalități educate şi formarea 
conștiinței şi identității naţionale, promovarea valorilor general-umane şi a 
aspirațiilor de integrare europeană ale societăţii [1]. 

Un concept etnopedagogic care presupune dezvoltarea și cultivarea calităților 
umane în interacţiune cu alți oameni şi cu societatea este educația morală. Ea stă la 
baza formării unei personalități dezvoltate în context etnopedagogic. Morala se 
manifestă ca modalitate de viziune generală a lumii, ca cel mai eficient mijloc de 
reglementare a contradicțiilor dintre bine și rău, frumos și urât, sfânt şi pângărit [5]. 
Trăsăturile şi proprietățile caracteristice unei personalități în viziunea lui N. Silistraru 
includ: fondul pozitiv al moralei — cinstea, colectivismul, dragostea de muncă, 
neîmpăcarea cu imoralitatea; fondul situativ condițional compromisul, viclenia, 
şiretlicul, neprihănirea; fondul negativ egoismul, lenea, minciuna ticăloşenia. 

Orice cultură etnică, stimulând dezvoltarea spirituală a generaţiilor, depune 
eforturi sporite pentru ca fiecare individ să fie educat în baza culturale și istorice. În 
acest sens, pedagogia populară este o comoară inepuizabilă de înţelepciune populară, 
care educă individul în spirit naţional şi general-uman, ceea ce favorizează formarea 
personalității în interacțiune cu alți membri ai societății [4, p.93]. Pătrunzând în 
esenţa tradițiilor, obiceiurilor, datinilor neamului nostru, remarcăm tendința poporului 
de a educa tânăra generaţie conform unui model de om virtuos (om de omenie). 
Omenia este valoare pe care omul şi-o doreşte, şi-o cultivă, începând cu şcoala celor 
şapte ani de acasă”. Anume pe această calitate complexă (morală, estetică, 
intelectuală) se şi clădeşte personalitatea umană. Dincolo de legi, raportul de omenie 
e un raport de la om la om, ca între părtașii aceleiaşi umanităţi nu într-un mod strict 
separat, ci oarecum comun. De aceea, omul de omenie consideră suferinţa și jignirea 
semenului său ca o suferință şi ca o jignire proprie, pentru ca atinge o umanitate care 
este şi a lui. Omenia e contrariul individualismului, al nepăsării de ceilalți, e 
contrariul chiar al unui individualism prin care nu s-ar fi urmărit interese egoiste, ci 
simpla nepăsare față de ceilalți sau afirmarea de putere gratuită în stil nietzschean. 
„Mă omenesc față de cineva înseamnă că îi acord atenţiune şi cinstire aceluia, mă 
feresc să-l tratez într-un mod grosolan, așa cum ar merita, poate. De la omenesc, nu e 
decât un pas până la omenie. Nevoia de a fi bun, generos, de a dărui, de a-i contamina 
pe alţii de bucuria vieţii. De a adopta în comportamentul propriu prezumția de 
solidaritate cu ceilalți oameni. Omenia este o sinteză de însuşiri care configurează 
personalitatea de înaltă ținută morală. 

Omul moral apare, în concepţia poporului, ca împlinire a destinului individual, 
premisă a armoniei sociale. „Credincioşii au o morală simplă, pozitivă, o cuminţenie 
înnăscută, o cumsecădenie deasupra oricărui reproş, o omenie recunoscută. Virtuţile 
sunt practicate din convingere, păcatele sunt excepţii condamnabile. O întreagă 
literatură folclorică scoate în evidenţă virtuțile şi condamnă direct patimile în 
expresie lapidare şi memorabile, adeseori gnomice. Fără teoretizare, selecția lor 
devine o morală de rând, succintă şi eficace” [3]. 

Omenia este preceptul prin care tradiția noastră propune un model de frumuseţe 
morală. Tradiția omeniei în ce priveşte mentalitățile şi semnificaţiile poate 
supravieţui doar în măsura în care oamenii sunt receptivi şi la dimensiunea ei 
sensibilă revigorând-o în conduite, stiluri de gândire şi participare afectivă. 
Trăsăturile definitorii ale civilizației contemporane (viteza, ca dimensiune 
existențială, concurența; progresul tehnic: inovaţia continuă în toate sferele de 
activitate; urbanizarea excesiv sa.) remodelează facultățile umane de valorizare, 
percepere şi pricepere a lumii şi vieții. 


126 


În drumul spre omenie, fiecare om are nevoie de modele, adică persoane (numai 
nu idoli) care pot servi ca exemplu în viaţă, în familie, la școală sau în comunitate 
oameni caută modele de comportament ca reper în formarea personalității lor. 
Alegerea modelelor trebuie să aibă drept criteriu valorile necesare unui om educat. 

După examinarea conceptelor de bază ale etnopedagogiei, putem spune că 
aceasta este un sector important în domeniul educaţiei. Ea foloseşte mijloace eficiente 
şi urmăreşte obiective foarte nobile în creșterea tinerei generaţii. Ideile fundamentale 
umaniste, principiile etnopedagogiei şi pedagogiei populare sunt componentele 
principale ale potențialului spiritual al neamului, prin care îşi exprimă şi îşi confruntă 
idealurile, speranțele şi năzuinţele prin educaţia națională. Practica statelor cu un 
grad mai avansat de dezvoltare demonstrează că lacunele și carenţele din educație se 
răsfrâng negativ asupra tuturor sferelor activității sociale şi a resurselor umane, care 
sunt cea mai de preț materie a prezentului şi viitorului unui popor. 

Aşadar, educaţia ca domeniu prioritar al vieţii sociale, ca "întreprindere" de 
lungă durată, de care depinde formarea celui mai important factor al naţiunii - omul 
pregătit prin studii, forţa de muncă şi specialişti — nu poate şi nici nu trebuie să-şi 
permită să aibă eşecuri. În această viziune fiecare popor, indiferent de mărime, 
posedă un fel al său de a fi, de a gândi, de a munci şi de a vedea lumea în care trăieşte 
şi în toate câte au fost şi sunt este o rațiune şi o ordine. 

Drept consecinţă, etnopedagogia trebuie valorificată, pentru că nu este numai un 
tezaur oferit oamenilor (ca subiecți exteriori ai procesului social), ci pătrunde în ființa 
lor internă, provocând o schimbare a fiinţei lor psiho-intelectuale. 

La etapa actuală, în Republica Moldova au loc reforme radicale în sfera 
învăţământului. Scopul acestor reforme este de a restructura întregul sistem şi ridica 
eficacitatea educaţiei şi instruirii tinerii generații. O verigă importantă din acest 
sistem este învăţământul preşcolar, perioadă când se pune baza personalității omului. 
În ultimii 10-15 ani se resimte, se observă tendinţa de a prelua practica educaţională a 
unor țări europene, se examinează activitatea practică a cadrelor didactice din 
instituțiile preșcolare. De asemenea. noul sistem educațional prevede aplicarea noilor 
strategii educaționale şi de instruire, a formelor de organizare și amplificare a 
activității practice în instituția de educaţie timpurie. Aceste probleme pot fi realizate 
doar în situaţia când lucrul este organizat de un educator competent în domeniu, 
educator care are o bună pregătire profesională, care posedă competenţe artistico- 
plastice. 

În literatura de specialitate sunt dezvăluite toate aspectele educaţiei și instruirii 
artistico-plastie a copiilor de vârstă preşcolară. Aceste conţinuturi vin să asigure o 
bună pregătire a cadrelor didactice. Savanţii care studiază problema educaţiei 
plastice, unanim menționează, că prin activități plastice are loc dezvoltarea 
personalității integre a copilului. Prin instruire didactică corect organizată la copil se 
dezvoltă creativitatea, calităţi estetice şi intelectuale. Această opinie trebuie să fie 
urmată de către cadrele didactice pentru dezvoltarea creativității, deprinderilor și 
capacităților artistico-plastice a copiilor. 

În particular, cadrele didactice care activează în instituţia preşcolară este orientat 
spre integrarea copilului în activități creative şi cunoaşterea acestuia cu cele mai 
elementare legităţi ale artelor plastice. Pedagogul îndeamnă, orientează copilul să-și 
realizeze potenţialul său creativ în activități artistico-plastice, creativitatea fiind 
treapta calitativ-superioară a oricărei activităţi. De aceea, la baza activității plastice 
stau procesele psihice asigurând formarea competențelor copilului şi pregătirea 
acestuia pentru activitatea plastică care include: 

- capacităţi speciale — cunoașterea şi aprecierea formelor vizual, relațiile 
proporţionale a acestor forme; orientarea în spațiu și suprafaţa foii de hârtie, simţul 


culorii, ritmului, echilibrului; 

- cunoştinţe speciale din domeniul gramaticii, terminologiei artistico-plastice; 
materialele, utilajele şi capacităţi de întrebuințare a acestora, cunoştinţe despre marii 
plasticieni ai lumii şi unele lucrări ale acestora. 

- deprinderi speciale — coordonarea acţiunilor analizatorului vizual şi tactil, 
chinestezic, dezvoltarea muşchilor mâinii, care asigură realizarea acțiunilor grafice 
dificile, posedarea tehnicii de lucru cu diverse materiale plastice (creion, guașă, 
acuarelă, cretă). Este util să se ţină cont de particularitățile și calitățile personale ale 
copilului, predispoziţiile, interesul, pasiunile, voinţa, vocaţia. 

Semnificația funcțională a competenţelor care includ capacităţi, cunoştinţe, 
priceperi, deprinderi şi atitudini se află într-o corelaţie reciprocă. Lipsa cunoştinţelor, 
priceperilor și deprinderilor capacitățile plastice nu pot fi funcționale. Aceste 
componente joacă un rol determinant în practica instructiv-educativă. De exemplu, 
copilul uşor enumeră figurile geometrice sau numeşte spectrul de culori, însă, într-o 
situaţie nouă nu ştie cum să le aplice, cum să obţină o nuanţă a culorii, cum ă obţină o 
difuziune. Aceasta ne convinge de faptul că, copilul dispune de cunoştinţe pe când 
deprinderile grafice şi tehnice lipsesc. În acest caz micuțul realizează imaginea în 
desen, modelare, aplicaţie prin probe şi încercări. 

Formarea competenţelor artistico-plastice are loc concomitent cu dezvoltarea 
procesului percepției vizuale. Percepția vizuală este orientată spre cunoaşterea 
etaloanelor senzoriale, modalitățile de aplicare a etaloanelor, examinare a obiectelor 
din mediu, caracteristica şi însuşirile acestor obiecte şi fenomene. Scopul trasat în 
fața copiilor de către educator, la fiecare etapă de instruire trebuie să includă neapărat 
apreciere vizuală a semnelor distinctive şi relațiile între aceste obiecte, examinarea 
lor tactil, verbal, cât şi reproducerea grafică. Aceste acțiuni energetizează, funcțiile 
creierului, stimulează centrul gândirii, vorbiri etc. 

Etaloanele pot fi însuşite în procesul examinării formei obiectelor, a gamei de 
culori (reci, calde, neutre,), nuanțele acestora, mărimile (mare, mic, lung, scurt, lat, 
îngust), reprezentări spaţiale (departe, aproape, sus, jos, la mijloc colţul drept de sus, 
de jos), prin analogie (rotund ca mingea, verde ca iarba), cât şi examinarea formelor 
mai complicate (păsări, animale, peşti, flori, copaci, transport, figura omului). În 
procesul examinării obiectelor şi fenomenelor copilul compară forma, culoarea, 
calitățile acestora, apelând la cunoştinţele şi etaloanele anterior însuşite. Treptat, 
copilul trece de la examinare la reproducerea formei obiectelor, redând maximal 
asemănările şi deosebirile. 

La fiecare etapă de vârstă educatorul va folosi material didactic demonstrativ 


care include semnele distinctive generale ale obiectului care urmează a fi desenat, 

aplicat sau modelat. Este important respectarea particularităților de vârstă, gradul de 
pregătire a copiilor, se va ţine cont de cunoştinţele şi deprinderile tehnice şi grafice 
formate anterior. Savantul Bacuşinski A. atenționează pedagogul de a nu proiecta 
scopuri complicate care nu corespund particularităților de vârstă, ele nu pot fi 
realizate de către copil. Este inadmisibil de a prezenta modelul care denaturează 
semnele și calitățile reale ale obiectelor. Psihologul Muhina B. menţionează că 
activitatea artistico-plastică exercită mai multe funcții asupra copilului: extinde 
orizontul informațional, formează cultura internă, dezvoltă cultura artistico-plastică a 
copilului, stimulează funcţia de cunoaştere, de educaţie estetică, de comunicare. În 
rezultatul organizării corecte a procesului instructiv-educativ copilul va însuşi şi 
aplica adecvat mijloacele de expresivitate artistico-plastică, vor cunoaşte unele 
curente artistice pentru care sunt specifice anumite mijloace de expresivitate - 
realismul, impresionismul, abstracționismul, expresionismul, cubismul, în cazul când 
educatorul este devotat funcției sale. 

Analizând activitatea artistico-plastică a copilului putem observa uşor că el tinde 
spre redarea mediului în care se dezvoltă. În cel mai des caz copilul apelează la forma 
obiectelor şi reproducerea lor, fiind că forma realizată poartă funcția informaţională. 
Cea mai accesibilă activitate plastică la vârsta preşcolară este desenul. La baza tuturor 
artelor stă desenul. În care domeniu n-ar activa plasticianul — grafică, sculptură, 
arhitectură, pictură sau artă decorativ aplicată, toate etapele a acestor activități încep 
cu schiţe în creion. Schița devine o formă universală a etapei de pregătire. În 
literatura de specialitate termenul „desen” are două semnificaţii — largă şi îngustă. În 
sens îngust „desenul” este ca o formă a graficii care se realizează în creion, cărbune, 
sanghină, penita. În sens larg noţiunea de „desen” este privită ca element al gramaticii 
plastice. Desenul este scheletul tabloului, este baza imaginii reale. 

Desenul poate fi de învăţare şi desenul academic. Fiecare tip de desen are scopul 
şi obiectivele sale. Desenul de instruire are scop de a învăţa copilul să vadă şi să 
redea lumea din jur prin mijloace artistice, să însușească legităţile practice de redare a 
unei forme, a unei imagini. Educatorul orientează efortul său spre perceperea de către 
copil a obiectului şi redarea lui pe o suprafaţă plană, respectând legile naturii cum le 
percepe vizual fiecare. În cazul dat copilul nu descoperă nimic nou. Desenul de 
instruire are loc sub indicațiile şi dirijarea pedagogului. Desenul academic se 
realizează în baza cunoştinţelor obţinute anterior la care aderă şi cele noi, iar 
imaginea redată devine originală. Desenul tehnic este reprezentarea grafică plană 


respectându-se strict anumite reguli convenționale stabilite în scopul determinării si 

reprezentării unor obiecte, suprafețe privind structura, funcția estetica și realizarea 
acestora. 

Problema dezvoltării competenţelor artistico-plastice a copiilor de vârstă 
preşcolară a fost cercetată în plan teoretic şi experimental de către savanții Comarova 
T.S., Cazacova T. G., Ezicheeva A., Cuzmina G. A., Cristea M., Stamati M. 
Analizând ideile conceptuale ale acestor savanți, urmărind activitatea pedagogică în 
instituțiile de educaţie timpurie am găsit de cuviinţă să elaborăm unele indicații 
metodice pentru cadrele didactice în vederea organizării corecte a activităților de artă 


plastică şi dezvoltării competenţelor plastice. 


Capacităţi ce ţin de tehnica posedării utilajelor şi materialelor în cadrul activităților 


1 2 3 4 
Capacităţi de lucru cu | Deprinderi tehnice de | Capacitatea de | Reglarea  amplitudinii 
creionul, acuarela, | folosire a  pensulei, | reglare a apăsării și | forței de apăsare, și a 
guaşul, sanghina. coordonarea direcția  hașurării, | direcţiei mişcării 
mişcărilor mâinii şi a | exactitatea pensulei pentru redarea 
privirii. mişcărilor imaginii. 
Capacităţi ce țin de tehnica proiectării imaginii 
Capacități de orientare | A cunoaşte structura | Capacitatea de a reda | Aranjarea imaginii, 


pe suprafața foii de | compoziției, centrul | imaginea în culori. | ținând cont de forma și 
hârtie (sus, jos, în colţ, | ei şi elementele | Îmbinarea reuşită a | mărimea suprafeței foii 
la mijloc, în dreapta, în | secundare, relația | culorilor. de hârtie. 

stânga). între ele. 
Capacitatea de a reda | Stabilirea relației | Relaţia dintre culoare | Folosirea culorilor cu 
raporturile de mărimi, | dintre culoare şi | şi conținutul imaginii | scopul redării nuanţelor 


spaţii, ritm, simetrie conținutul imaginii. | fără redarea | și expresivității 
nuanţelor. imaginii. 
Capacitatea de a | Capacitatea de a | Respectarea Respectarea proporțiilor 
respecta proporțiile în | obține un amestec | proporţiilor la redarea | în raport cu 
redarea obiectelor | de culori, unor obiecte izolate, | dimensiunile obiectului, 
apropiate ŞI evidențierea „figurii” | folosind procedeul 
îndepărtate. şi fondalului. perspectivei. 
Capacitatea de a | Manifestarea Capacitatea de redare | Capacitatea de a 
descoperi conexiune | gradului de |a obiectului aproape | determina formatul foii 
între elementele | independenţă, de cel real după|de hârtie conform 
imaginii unei linii de | responsabilitate şi | formă, mărime, | temei. (pentru ozor - 
subiect. interes în procesul | culoare, spaţiu. fâşie, pentru portret — 
de lucru. oval, pentru peisaj — 
dreptunghiular). 


Capacitatea de a expune intenţia realizării viitoarei imagini şi planul acţiunii 
Capacitatea de a| A termina şi expune | Capacitatea de a | Capacitatea de a povesti 


reproduce şi expune | verbal subiectul | povesti detaliat | despre intenția 
verbal intenţia redării | imaginii fără | despre subiectul | amplasării elementelor 
subiectului imaginii. enumerarea părților | imaginii și elementele | subiectului în suprafaţa 
componente. structurale. foii de hârtie. 
Capacitatea de | Formularea temei | Capacitatea de a | Capacitatea de a explica 
descriere a subiectului | compoziției fără | povesti despre subiect | modul de amplasare în 
imaginii şi părților ei | enumera şi părțile componente | foaia de hârtie a 

componente. elementelor. ale imaginii. elementelor 
compoziţiei. 
Capacitatea de a stabili | Capacitatea de | A redarea subiectul | Aprecierea şi motivarea 
şi reda corelația între | aplicare a | compoziţiei conform | logică a calității 
elementele mijloacelor planului stabilit | compoziţiei. Expunerea 
compoziției. expresivității verbal. judecății de valoare. 
artistico-plastice. 


Capacităţi comportamentale, de colaborare şi flexibilitate 


Capacitatea de | Abilitatea de a | Capacitatea de a utiliza modalități multiple de 
manifestare a | împărtăşi ideile şi | realizare a unui peisaj, episod din poveste, un 
satisfacției pentru | opiniile sale cu ale | fenomen social. 

implicarea în realizarea | colegilor. 

compoziţiei. 


Capacitatea de a | Capacitatea de a | Aplicarea diferitelor tehnici de lucru pentru 
manifesta perseverenţă | oferi ŞI primi | soluționarea unor probleme şi realizarea imaginii 
în procesul realizării | feedbackul sau compoziţiei. 

imaginii în intervale | constructiv, de a fi 
diferite de timp. activ şi colabora 
verbal şi nonverbal. 


Deci, ce este arta plastică pentru copil - este o modalitate de comunicare care 


permite copilului să exprime prin imagini ceea ce este dificil de surprins în cuvinte, 
să dea sens lumii sale interioare, să vorbească celuilalt, să-şi descopere propriile trăiri 
afective. Prin limbajul liniilor, punctelor, formelor, culorilor şi semnelor grafice 
copilul îşi exprimă reprezentările, emoţiile, cunoştinţele receptate din diferite surse, 
îşi creează un univers de care a fost impresionat, se contopeşte cu acest univers care 
se numeşte ARTĂ. 

ABORDAREA HOLISTICĂ ÎN PROCESUL EDUCAȚIEI ARTISTICE 

Doctorandă, Universitatea Pedagogică de Stat „Ion Creangă” din Chişinău 


„Un sistem școlar poate să nu folosească artele ca mijloace pentru dezvoltarea spirituală, totuși, 
dacă luăm în considerare argumentul, că artele pot fi un mediu pentru conexiunea spirituală, 


sistemul şcolar artistic promovează în direct principiul spiritualităţii. ” Steiner 

Umanizarea şi umanizarea educaţiei se bazează pe dezvoltarea valorilor 
principale a personalității, dezvăluirea potențialului său interior, abilități care permit 
nu numai să se adapteze condiţiilor sociale în schimbare, dar oferă şi oportunităţi de 
creştere personală şi profesională. Un loc important în acest proces îl are formarea 
competențelor educaţionale ale elevilor. Acest lucru este facilitat de unul dintre 
principiile principale ale educației moderne — principiul integrării. Principiul 
integrării a domeniilor de dezvoltare în evoluția personalității copilului este 
caracteristică dezvoltării holistice. 

Educaţia holistică îşi are originea istorică în opera lui Jan Smuts, Rudolph 
Steiner, John Dewey, Maria Montessori şi Abraham Maslow. Scriitorii şi practicienii 
actuali ai mişcării de educaţie holistică sunt: Jack Miller, Ron Miller, Parker Palmer, 
Aline Wolf, James Moffett, Ramon Gallegos Nava, Rachael Kessler, Jeffery Kane şi 
Nel Noddings, care abordează educaţia holistică ca o filozofie sau o viziune asupra 
educaţiei, având trei caracteristici principale: 

1. Se adreseză întregii persoane: minte, corp, emoţii, suflet şi spirit [9, p. 79]. 

2. Se bazează pe principiul interconectării. Ajută pe elevi să vadă întregul în loc 
de părţi fragmentate [8, p. 68]. În acest sens, încearcă să estompeze liniile dintre 
realitatea școlară şi realitatea exterioară. De asemenea, încearcă să estompeze linia 
dintre domeniile de activitate, folosind unităţi integrate care ar putea include concepte 
şi abilități de studii sociale, precum şi cele găsite în ştiinţă, lectură, arte lingvistice, 
matematică şi arte. 

3. Recunoaşte şi apreciază o varietate de moduri de a gândi, a vedea şi a se 
raporta lumii înconjurătoare. Procedând astfel, educația holistică caută să găsească un 
echilibru între intuiție şi logică; gândirea creativă şi critică; artele şi știința; măsurare, 
evaluare, documentare şi descriere. [5, p 180. ]. 

Philip Gang înaintează în fața cadrelor didactice patru obiective pentru educaţie 


holistică:1) Oferiţi tinerilor o viziune asupra universului în care toţi sunt 

interconectați şi unificați.2) Ajutaţi elevii să sintetizeze învăţarea şi să descopere 
interdependență dintre toate discipline.3)Pregătiți elevii pentru viaţă prin sublinierea 
globală a perspectivii şi a intereselor umane comune.4) Permiteţi tinerilor să dezvolte 
un sentiment de armonie şi spiritualitate — care sunt necesare pentru a construi în 
lume pacea şi bunătatea. [3, p.56-57 ] 

În general, viziunea spirituală susţinută în domeniul educaţie holistice, 
îmbrățișează patru concepte principale — credința că există o „Realitate divină 
substanțială pentru lumea multiplă a lucrurilor, a vieților şi a minţilor”. Acest context 
este evidenţiat în „curriculum-ul integrat” al lui Christopher Clark, în „curriculum-ul 
holistic” al lui John Miller în „Teoria holistică” a lui Ron Miller şi în „scopurile 
educaţiei holistice” ale lui Jan Gang. 

Examinând aplicaţia pedagogică a principiilor filosofice ale educației holistice, 
în şcoala Waldorf, şcoala Montessori, şcolile NHE, Reggio Școli, şcoala KPM, 
şcolile Robert Muller, Quaker (anume aceste mișcări şcolare au încorporat cel mai 
mult ideile susținute de abordarea educaţiei holistice), s-a luat în considerare 
unicitatea din fiecare sistem școlar în care ne-am referi și urmărit abordarea holistică 
analizând segmentul Arte, Educaţie artistică. Artele, de exemplu, care au fost 
identificate de mai multe ori ca un mijloc de facilitare pentru încurajare cu diferite 
principii (spiritualitate, respect pentru viaţă / natură, interconectare, umantotalitate, 
libertate / autonomie), sunt aplicate destul de diferit în şcolile selectate [11, p. 81-86]. 

Anume, unele din aceste şcoli au artele în centrul abordării educaționale, ţesută 
de-a lungul întregului curriculum, în timp ce altele au artele ca subiect separat oferit 
zilnic sau săptămânal (în funcţie de grupa de vârstă). În plus, unele sisteme şcolare 
estetic și pentru a conecta oamenii cu eul lor interior, în timp ce altele folosesc artele 
ca un mediu pentru învățare. Drept urmare, fiecare sistem şcolar aplică artele, 
educaţia artistică destul de diferit. [11, p. 89] 

În una din certătările actuale a Luciei Telles Rudge (Universitatea de Stat din 
Ohio) este descrisă aplicarea Artelor în diferite şcoli: Practica artelor este centrală 
atât pentru şcolile Waldorf, cât şi pentru cele NHE. R. Steiner precum şi Sahotra 
Sarkar au considerat artele ca un element esenţial pentru a plasa individul în raport cu 
sinele său interior. Steiner chiar mai mult decât Sarkar, a poziționat artele ca o 
conectare între lumea spirituală şi cea pământească. [12, p. 45.] El credea că prin 
intermediul educaţiei artistice individul sar putea conecta cu propria sursă spirituală, 
precum și cu spiritul din sine. În şcolile Waldorf, întregul curriculum este bazat pe 


legătura „artele - lumea spirituală”. Copiii exprimă artele prin pictură, desen, 

modelare, muzică, cântat, cântat la instrumente, dramă etc. Pe lângă acestea activităţi 
artistice regulate, elevii din şcolile Waldorf practică, de asemenea, euritmia, o artă, 
formă dezvoltată în special de R. Steiner. [13, p. 188] 

Euritmia este o artă de mişcare interpretată, vers sau muzică, în care fiecare 
vocală şi fiecare consoană au o semnificație spirituală şi o mişcare specifică atașată 
acestuia. Artele sunt privite ca un mijloc de a ajuta copiii să se adâncească în minţile 
lor subtile şi îi fac mai sensibili la minunile naturii şi misterele lumii create Arta este 
considerată cale de a descoperi frumuseţea şi pentru a dezvolta un sentiment estetic 
subtil. În cele din urmă, artele sunt considerate mijloc important, care să permită 
tinerilor să „privească totul din lume într-un mod spiritual” [10, p. 50-51]. 

În şcolile din Reggio, artele sunt, de asemenea, în centrul curriculum-ului lor. 
Este prezente în toate activitățile de învăţare şi considerate ca principalul mijloc de 
exprimare pentru copii. Cu toate acestea, în şcolile din Reggio, artele sunt privite ca 
un limbaj de expresie şi un mediu pentru învăţare şi nu un vehicul pentru a dezvolta 
subtilitatea sau pentru a conecta copilul sinelui, pentru a-şi promova sentimentul de 
apartenenţă la univers şi pentru a-şi dezvolta dragostea pentru tot. Accentul lor este 
pus pe dezvoltarea spirituală a copilului prin practici spirituale (meditaţie, 
vizualizare), cu scopul final de a realiza „Sinele superior” [8, p. 68]. 

Educaţia artistică permite unei ființe umane să trăiască plenar, să simtă mai 
puternic şi mai profund această viață. Competența generală specifică ariei curriculare 
Arte este competenţa estetică calificată drept un ansamblu de achiziţii atitudinale, 
comportamentale, afective, acţionale, care exprimă calitatea omului de a percepe şi 
aprecia, a trăi şi iubi Frumosul în concordanţă cu spiritualitatea şi cultura epocii în 
care trăieşte. [6, p. 1] 

Este importantă abordarea holistică în procesul educaţiei artistice cu referire la 
interacțiunea emoţionalului, fizicului, intelectului, spiritului etc. Educaţia artistică 
fiind o componentă fundamentală a curriculumului, este strâns legată de dezvoltarea 
intelectuală, socială, culturală şi emoţională a elevului prin studiul teatrului, artelor 
vizuale, dansului și muzicii. Noţiunea de educație artistică este interpretată ca proces 
individual continuu de autodesăvârşire spirituală a personalităţii prin multiple forme 
de contact cu arta. [6, p. 1] 

Scopul artelor în sistemul de învățământ general este să dea o cunoştinţă 
completă despre lume şi despre sine prin mijloace artistice. Noţiunea de educaţie 
muzicală este interpretată ca proces individual continuu de autodesăvârşire spirituală 
a personalităţii prin multiple forme de contactare cu arta muzicii. Educaţia, şi nu 


instruirea profesională, este dezideratul principal al disciplinelor din aria curriculară 

Arte. Educaţia muzicală a elevilor poartă un caracter artistic şi se întemeiază pe 
natura vie a comunicării elev — artă şi raportul artă — viață. [7, p. 2]. 

Educaţia artistică se poate face prin muzică, literatură şi arte plastice, iar în 
procesul instructiv-educativ trebuie să se țină seama de legătura interdisciplinară, 
pentru a le forma elevilor capacitatea de aplicare şi valorificare a cunoştinţelor 
dobândite, şi — în acelaşi timp — să le formeze un orizont cultural. [1, p. 41-42] 

Valorile artei, receptate, evaluate şi cultivate creator în cadrul procesului de 
învăţământ, asigură conținuturile specifice ale educaţiei estetice obiectivate în 
literatură (poezie, proză, teatru) muzică, dans, pictură, sculptură, arhitectură, cinema 
etc., incluse în programele formale (şcolare/universitare), dar mai ales în cele 
nonformale (extraşcolare) sau preluate de la resursele informale degajate la nivel 
mass-media. [2, p. 55] 

De ce ne preocupă tema abordării holistice în educația artistică? IPLT 
„Principesa N. Dadiani” în care activezi în calitate de profesor de educație muzicală 
este un liceu neobișnuit. Este Atelierul, Stuioul şi o Şcoală minunată care învaţă, 
educă cei mai talentați discipoli. Poate deaceia că este ul liceu cu Profil Estetic. Cu 
clase profil Teatru, Arte plastic, Muzical-coral, Dans de gală şi Dans popular. Anume 
aici, în IPLT „Principesa Natalia Dadiani” Educaţia Holistică este la ea acasă. 

Creativitatea artistică, arta, sunt cele mai înalte manifestări ale activităților 
creative a elevilor. În Liceul „N. Dadiani”, muzica este înrudită cu cele mai înalte 
forme de creativitate ale disciplinelor din profil Arte şi nu numai. Cu toate acestea, 
muzica este cea mai universală formă de creativitate, care stă la baza dezvoltării 
timpurii a imaginației creative şi a abilităților creative. Educaţia muzicală prin 
intermediul domeniului artelor oferă spațiu interdisciplinar de dezvoltare a 
personalităţii, asigurând de fapt, educaţie holistică a copilului, încercând să-i ajute pe 
elevi să crească şi să se dezvolte în toate dimensiunile: emoțională, psihologică, 
creativă, socială, imaginativă, fizică, intuitivă şi spirituală, precum şi intelectuală. 

Muzica în combinaţie cu tehnicile artei dramatice oferă spațiu de 
automanifestare şi improvizație, acestea influințând direct la dezvoltarea psiho- 
fiziologică a copilului personificând chipuri a eroilor din dramaturgie și literature, 
copilul se transfigurează (prin joc de rol şi interpretare vocal-dramatică). Ne referim 
la şirul de activităţi în cooperare şi activități interactive cu catedra Arta Teatrală. 
Practic, la toate orele de Educaţie Muzicală folosesc strategii şi tehnici din Atra 
vorbirii (frământări de limbă, articuleție, dicție, exerciții de respiraţie, vocalize — 
recitativ) având ca scop pregătirea la una din principalele etape ale lecţiei de Muzică 


— Interpretare vocală.combinând adesea tehnici vocale cu mișcări ritmice, folosind 

instumente de percuție „corpul”, da, da corpul omului este tot un instrument mare şi 
variat parțial. Fiecare segment al corpului omenesc sună având o sonoritate diversă. 

Educaţia holistică în ansamblu deschide spațiu în transdisciplinaritate. 

Prin educația muzicală obținem acțiunea simultană a mai multor niveluri de 
realitate, altfel prin lecţia de educație muzicală conturăm traseul de percepere mai 
facilă a legilor naturii, în cadrul analizei sunetelor exterioare provocate de fenomene 
ale naturii, aceasta având o interferență cu starea de bine a omului prin undele 
emanate în hertz. Este vorba de un Proiect transdiciplinar — între biologie şi fizică, în 
simbioză cu Educaţia muzicală „Sunetele naturii, sunetul muzicii măsurat în hertz şi 
magnetism”. 

Proectele transdisciplinare, activitățile în cooperare, interactive, extraşcolare, 
spectacole, medalioane muzical-teatrale etc., depăşesc limitele educaţiei formale, 
extinzându-şi conexiunele spre educaţia nonformală. 

În plus, muzica este foarte democratică şi umană. Orice copil, orice adult, 
indiferent de datele naturale (limitări fizice, vârstă etc.) poate participa la un joc 
creativ, într-un ansamblu, într-un spectacol. De aici rezultă valoarea terapeutică 
colosală a claselor: se creează o zonă sigură a creativităţii comune, se creează jocul 
comun. În mod neaşteptat, se dezvăluie abilităţile şi oportunităţile pe care o persoană 
nu le bănuia. [14] 

În artă ne reflectăm şi, la rândul ei, arta ne exprimă. Creăm artă dar în același 
timp, arta ne modelează comportamentul, gândirea şi simţirea. Această simbioză ne 
însoţeşte mereu de-a lungul vieţii. Imaginea, sunetul, mișcarea fac parte din cotidian 
şi nu ne putem lipsi de ele. Tocmai deaceea, educaţia trebuie să aducă în prim plan 
valorile estetice, arta, îndiversitatea manifestărilor sale, pentru a fi înţeleasă, 
percepută şi reînoită de tânăra generație 

În concluzie: Teoriile holistice ale învățării văd fiecare entitate umană ca un 
sistem de dimensiuni interacționale şi nu ca un simplu corp cu creier şi măduva 
spinării. Scopul principal a profesorului holistic este de a educa întregul personalităţii 
în aşa fel, încât să-i ajute să-şi dezvolte potențialul la nivel maxim în toate 
dimensiunile: intelectuală, emoţională, socială, artistică, morală, psihologică, fizică, 
estetică, creativă, intuitivă, spirituală şi altele. Oamenii gândesc, simt, se 
emotionează, creează, intuiesc. Şcolile moderne tind să limiteze experienţa 
educaţională la acele dimensiuni accesate de cunoștințe şi rațiune; totuşi, majoritatea 
oamenilor învaţă, rezolvă probleme şi iau decizii folosind întreaga dimensiune a 
fiinţei lor. În aceste dimensiuni mai complete au apărut unele dintre cele mai mari 


inovații din istoria omenirii. Din păcate, acestea sunt însăşi trăsăturile pe care 

educaţia tradițională le ignoră: creativitatea, nonconformitatea, originalitatea, 


imaginaţia, reflectarea, explorarea, asumarea riscurilor, antreprenoriatul şi intuiţia [4, 
p. 6]. 


Teoria învăţării holistice ar încorpora toate aceste trăsături în a ajuta elevii să 


înveţe cunoştinţele şi să formeze abilitățile necesare pentru ca aceştia să se dezvolte 


pe deplin și să acţioneze cu succes asupra lumii lor. 

CZU: 37.014.25+373.24 
MODALITĂȚI DE MOTIVARE A CADRELOR DIDACTICE 
ÎN VEDEREA REALIZĂRII PARTENERIATELOR EDUCAŢIONALE 
ÎN INSTITUȚIILE DE EDUCAȚIE TIMPURIE 
Alla VASILACHE, manager IET 
Nr. 225 „Spicuşor”, mun Chişinău 


Un sistem de învățământ performant nu poate exista fără resurse umane 
competente, bine pregătite şi devotate activităţii sale. 

Prin excelenţă, profesia didactică presupune permanenta formare şi devoltare a 
cadrului didactic, astfel încât acesta să-i poată oferi celui pe care îl învaţă o 
perspectivă comprehensivă asupra domeniului pe care îl conduce. 

Motivarea resurselor umane este în strânsă legătură cu toate activităţile specifice 
managementului organizațional, iar managerul este factorul important preocupat de 
motivarea cadrelor didactice. 

O motivație şi promovare a cadrelor didactice în dezvoltarea carierei 
profesionale a fost implicarea cadrelor didactice din cadrul instituției de educație 
timpurie nr. 225 “Spicuşor” în implicarea desfăşurării Proiectului transnațional 
"Ursuleţul de Pluş” în parteneriat cu grădinițele din România şi diasporă. 

Proiectul s-a încadrat în inițiativa "Educaţie online fără hotare” desfăşurată sub 
umbrela Proiectului "Educaţie online” www.educatieonline.md. 

Echipele implicate în proiect au efectuat schimburi de ursuleți de pluș care au 
călătorit peste Prut cu o agendă nouă, goală şi au învăţat împreună cu preșcolarii din 
instituția partener, completând agenda zi de zi. 


Piatra — Neamţ, Grădiniţa cu Program Prelungit nr.5 
Dâmboviţa, Târgovişte 
Grădiniţa „Rază de soare” 


Botoşani,Săveni 
Şcoala Gimnazială Nr.1 /Grădiniţa cu P.P Nr 1 


= 
< 
Z 
Pi 
LY) 
Pi 
Q Botoşani, Drăguşeni Şcoala gimnazială 


„ Aristotel Crâşmaru” 
Grădinița cu PN nr.1 


Bucureşti Grădinița 246 


Fig. 1. Partenerii Proiectului „Ursulețul de Pluș” 

a MD E RO Total 


281 


30 


IAR ENNAH 17.13 
ASASANIASASA mea 
Grupe Copii Cadre didactice 


Fig. 2. Numărul beneficiarilor proiectului „Ursuleţul de Pluş” 
La final de proiect s-au întors acasă cu agenda plină de cunoştinţe şi au povestit 
copiilor ce au învăţat în ţara în care au călătorit de la copiii care l-au găzduit! 
Proiectul s-a desfăşurat în perioada lunilor octombrie — decembrie 2020. 
În figura 1, 2 prezentăm partenerii şi benefeciarii proiectului. 
Factorii auto-motivaţionali în derularea proiectului au fost: 


Experienţă Noi 


Provocare Recunoaștere sent oportunităţi 


Curiozitate Competiţie Noi prieteni 


Scopul proiectului: Motivarea cadrelor didactice în realizarea proiectului 
transnațional prin schimbul de bune practici, împărtăşirea ideilor, experiențelor şi 
metodelor de lucru cu cadrele didactice din România. 

Obiectivele proiectului prezentate în figura 3 sunt realizate prin diverse forme şi 


activităţi de parteneriat. 


— 


Stabilirea relaţiilor 

profesionale cu colegii 

din instituție şi din 
altă ţară 


Cultivarea relaţiilor de 
prietenie cu copii din 
altă ţară 


Motivarea cadrelor = n instituţiile partenere, în 
didactice în vederea organizării 
cunoaşterea altor proiectului 


sisteme educaţionale & transnaţional 
Ursuletul d 


Fig. 3. Obiectivele proiectului 


140 


Sistemul acțiunilor motivaţionale utilizat în dezvoltarea şi realizarea 


parteneriatului educaţional s-au desfășurat prin intermediul diverselor activităţi: 


N 


FEEDBACK 
UL OFERIT 
IN MOD 
REGULAT 


Strategiile de motivare a resurselor umane în realizarea parteneriatelor 
educaționale s-au desfăşurat prin antrenarea cadrelor didactice în echipe de lucru, 
asigurarea competiției constructive, motivarea spre un management motivafional şi 
participativ cât şi diseminarea bunelor practici în cadrul acțiunilor interne, reviste 
de specialitate etc. 

Formele de motivații au fost manifestate prin: 

e Motivația intrinsecă: determinarea cadrului didactic să se implice, să depună 
efort şi să obțină rezultate în cadrul instituțional, întrucât din aceste procese el 
obţine satisfacţii ce ţin de personalitatea lui; 

e  Extrinsecă -determinarea cadrului didactic să se implice, să depună efort şi să 
obțină rezultate pentru organizație pentru că acestea vor genera anumite reacții 
formale, informale şi moral-spirituale în vederea obţinerii performanţelor 
instituționale; 

e Motivația moral-spirituală-— acordarea încrederii cadrelor didactice , exprimarea 
de mulțumire, aprecierera rezultatelor prin laude, diplome de merit, organizarea 
acțiunilor de diseminate a bunelor practici, relații de prietenie şi colaborare; 

e Motivația economică — luarea deciziei de stimulare a eforturilor depuse în 
activitatea profesională de către cadrele didactice prin mărirea sporului pentru 
performanţa didactică; 

e Motivația cognitivă - dimensiunea intelectuală a cadrului didactic, satisfacerea 
nevoilor individuale de a fi informat, a cunoaşte, stimularea de a se forma 
continuu, creşterea competenţelor profesionale; 

e Motivația afectiv -pozitivă -crearea ambientului pozitiv pentru ca resursele 
umane să se simtă bine în mediul în care îşi desfăşoară activitatea, să fie apreciat 
şi simpatizat de colegi, echipa managerială, părinți; să se manifeste față de el 
simpatie şi consideraţie. 

Impactul implementării proietului asupra grupului ţintă a condus spre: 


copii mai motivaţi spre învățare 


copiii au descoperit în semenii lor adevărați 
prieteni; 


interesele unităţilor de învăţământ promovate în 
comunitate 


relații cadru didactic-părinte-copii mai bune; 


părinți mai receptivi la cerințele grădiniţei; 


partenerii implicați vor avea o viziune reală asupra 
eforturilor grădiniţei în instruirea şi educarea 
copiilor, părinților; 


cetățeni activi capabili să se integreze uşor în 
societate,etc. 


Prin intermediul acestui parteneriat educational echipa managerială, cadrele 
didactice, copiii, părinții au dispus de responsabilitate comună pentru succesul 
echipei, dezvoltare personală şi profesională, automotivare prin implicare în 
activitatea profesională, stabilirea relațiilor pozitive şi armonioase dintre cadrele 
didactice, copiii din ambele ţări, desfășlurarea diverselor activităţi interesante şi 
variate prin aplicarea tehnologiilor educaționale modern, oportunitatea de promovare 
a imaginii unității și a cadrului didactic în societate și nu în ultimul rând dezvoltarea 
de noi parteneriate educaţionale inter şi transnaţionale. 

Considerăm că, Proiecul transnațional „Ursuleţul de Pluş”, desfăşurat de IET 
nr.225, în parteneriat cu cele 5 grădinițe partenere din România, şi-a atins scopul şi 
poate reprezenta o contribuţie justă la optimizarea activității educative,prin 
conştientizarea importanţei şi rolului motivației în asigurarea succesului nu numai la 
nivelul organizațional ci şi la nivel național/international. 

In loc de încheiere: 
„ Nici o profesiune nu cere posesorului ei atâta competenţă, dăruire si 
umanism ca cea de educator, pentru că în nici una nu se lucrează cu un material 


3 


mai prețios, mai complicat şi mai sensibil decât Omul în devenire’ 

CZU: 37.036+373.24:371.695 
ASPECTE PRAXIOLOGICE ALE DEZVOLTĂRII CREATIVITĂȚII 
PREȘCOLARULUI PRIN JOC 
Elena VINNICENCO, dr., conf.univ. , catedra PMIP, UST 
Victoria TALPĂ, educatoare gradul II 


Instituţia educație timpurie nr.196, mun. Chișinău 


Rezumat. Vârsta preşcolară reprezintă un moment de evoluţie psihică în care jocul ocupă un rol 
important în formarea și dezvoltarea personalităţii preşcolarului. Jocul satisface curiozitățile 
preşcolarilor oferindu-le cunoştinţe, experienţe de viaţă, abilităţi practice. Manifestările creative ale 
copiilor sunt observate în jocuri de creaţie cu subiecte din viaţa cotidiană, din basme şi poveşti, în 


jocuri de construcţie, în dramatizări. 


Abstract. The preschool age represents a moment of mental development where the games occupy 
an important position in the development and formation of the preschooler”'s personality. The games 
satisfy the preschoolers” curiosities by offering them knowledge, life experiences, practical abilities. 
The children's creative manifestations are observed in games of creativity that have real life 
subjects, in those that that come from tales and in construction games or role-playings. 


Creativitatea este o facultate superioară a omului, un proces psihic de 
cunoştiinţe acumulate prin studii sau experienţă, combinarea realizată reprezentând o 
creație științifică, tehnică, sau artistică ce constituie un bun material sau spiritual, util 
societății [5,p.98]. 

Preşcolaritatea este apreciată o vârstă ce cuprinde cea mai importantă experiență 
educaţională din viaţa unei persoane. Pe parcursul ei înregistrăm ritmurile cele mai 
pregnante în dezvoltarea individualității umane şi unele dintre cele mai semnificative 
achiziţii ce vor avea ecouri evidente pentru etapele ulterioare ale dezvoltării sale. Din 
prisma formării personalității, creativitatea capătă sensul de potențial creativ, de 
totalitate a însuşirilor sau factorilor psihici ai unor viitoare performanţe creatoare. În 
vederea valorificării la un nivel cât mai înalt al potențialului creativ al copiilor, este 
necesar ca fiecare cadru didactic să realizeze două acțiuni complementare: 

- evaluarea nivelului pe care îl ating diferiți factori ai creativității la fiecare 
preşcolar; 
- găsirea celor mai eficiente modalităţi de activare, stimulare, educare şi formare. 

Cadrul cel mai important de manifestare, dar şi de stimulare a potențialului 
creativ este jocul. Conduita creativă ludică este o premisă pentru viitorul 


comportament creativ care se va materializa în produse noi, originale, cu valoare 

socială. Poveştile, memorizările, lecturile după imagini, toate au rolul de a stimula 
creativitatea preşcolarilor. Un exerciţiu util pentru dezvoltarea creativităţii copilului, 
îl poate reprezenta continuarea unei poveşti fascinante , găsirea unui alt final sau 
creearea unei poveşti pe baza unui şir de ilustraţii. Creativitatea le este stimulată, 
dezvoltându-le, în primul rând, încrederea în ei, în ceea ce pot oferi, respectându-i 
pentru frumuseţea şi unicitatea lor. 

În cadrul cercetării am realizat activitatea didactică cu subiectul: „O călătorie pe 
insula Prietenia”. Pentru eficientizarea acestei activități am implicat și părinții printr- 
o scrisoare de intenţie acroşată în afișierul pentru părinți. 

Activitatea a fost însoțită de o varietate de exerciţii şi jocuri didactice ce au scos 
în evidență nivelul creativ al preşcolarilor. Prin urmare putem remarca, jocul: 
„Transmite zâmbetul”, „Calitățile unui prieten”, „Întrebări cu răspunsuri multiple”, 
„Strânge pumnul, degetul mare sus”, „De la vers la poezie”, „Creatori de design al 
terenelor de joacă”. 

O altă activitate desfăşurată cu copii „În lumea poveştilor” a fost însoţită de 
magie, fantezie şi idei creative. Acest proiect tematic a fost propus în urma discuţiei 
cu copiii. Având ca prioritate curiozitatea copiilor trezită de lumea miraculoasă 
ascunsă prin faptele personajelor din poveşti am considerat oportună conceperea şi 
desfăşurarea unui proiect tematic care să răspundă interesului de cunoaştere a 
copiilor. În cadrul acestei activităţi copiii îşi vor lărgi orizontul intelectual, 
îmbogățindu-şi vocabularul cu expresii literare, cunoştinţele despre „lumea 
cuvintelor” şi miracolele din basme cu personaje îndrăgite. 

Evaluarea proiectului tematic derulat a fost realizat printr-o expoziție de lucrări 
ale copiilor realizate pe parcursul acestui proiect; panou cu poze din cadrul 
activităților. 

În cadrul cercetării am realizat următoarele jocuri didactice: 

Jocul didactic: „De la cuvânt la... povestire” 
Obiective: 

- dezvoltarea fluidităţii, flexibilității şi originalității, a imaginaţiei creatoare; 

- îmbogățirea şi activizarea vocabularului preşcolarilor; 

- formarea deprinderilor de exprimare corectă, expresivă, dezvoltarea 

perseverenţei. 

Sarcina didactică: compunerea unei povestiri pornind de la cuvintele propuse. 
Desfăşurarea jocului: jocul se poate desfăşura individual şi colectiv. Educatorul 
repartizează cuvinte-repere redate în imaginile jetoanelor. Copiii vor alcătui o 


povestire ţinând cont de etapele componente ale acesteea. În conţinutul povestirii este 

necesar să fie incluse cuvintele de reper. Dacă copiilor le este dificil să compună o 
povestire, educatorul intevine cu o demonstrare personală. Având un model, sarcina 
lor va fi simplificată. 

O altă variantă a acestui joc: 

Sarcina didactică: Copiilor li se propune să fie scriitori, având la dispoziţie cuvinte 
(jetoane cu imagini ale personajelor), apoi cele create în grup să fie expuse în desen. 
Desfăşurarea: Se propune cuvinte-repere. După ce alcătuiesc povestirea şi este 
ascultată de toţi, educatorul citeşte varianta scriitorului, astfel completându-şi cu 
expresii ale autorului povestirea fiecărui grup în parte. 

Exemplu realizat: cuvintele-repere au fost selectate din povestirea „Fetița cu 
funde roşii”. Grupul de copii a fost divizat în patru echipe. Fiecare echipă a primit 
jetoane pe care erau reperezentate: o fetiță, o veveriță, pădurea şi pe un jeton mai 
mulți copii, explicându-le ce semnifică prietenia. Astfel copii au primit următoarea 
instrucţiune: să alcătuiască o povestire utilizând cuvintele: fetița, veverița, prietenie. 
Conţinutul povestirii să fie redat în desen. După finalizare, copiii au expus desenele, 
povestind evenimentele. Fiecare grup a fost apreciat de colegi prin aplauze. La sfârşit 
se lecturează de către educator povestirea „Fetiţa cu funde roşii”, comparând 
conținuturile. 

Astfel de jocuri au servit drept antrenament ca mai apoi să analizăm povestiri de 

proporții mai mari. Ca de exemplu: „/epurașii îndrăzneţi”. Copiilor li s-au dat 
aceleaşi instrucțiuni. Fiecărei echipe au fost distribuite cuvintele de reper, deoarece 
aveau de creat fragmente diferite: 

Echipa I: — trei prieteni, omul de zăpadă, morcov, cărbune. 

Povestirea copiilor: „Era iarna, afară ningea cu fulgi albi, pufoşi şi măşcaţi. Cei 
trei prieteni: Mădi, Deli şi Marius s-au sfătuit să iasă la săniuş. Şi-au îmbrăcat haine 
călduroase şi au ieşit afară. Zăpada era atât de mare că prietenii au hotărât să facă 
un Om de Zăpadă. După ce au făcut bulgării s-au gândit că e neceasar să găsească: 
morcov pentru nas şi cărbune pentru nasturi. Aşa că au plecat la bunica să o roage 
să îi ajute”. Titlul fragmentului: “Cei trei prieteni ”. 

Echipa II : cuvintele-reper: morcov, om de zăpadă, plimbare, iepuraşi. 

Povestirea copiilor: „Era iarnă şi iepuraşii din pădure au hotărât să iasă la 
plimbare ca să caute de mâncare. Au sărit unul după altul până au ajuns la marginea 
pădurii. Acolo au văzut un om de zăpadă, care îi privea zâmbind. lepuraşii foarte 
mult s-au bucurat când au observant morcovul mare care era pus în loc de nas. 
Acum ei îşi făceau plan cum ar fi putea să obțină morcovul cel mare”. Titlul 
povestirii : „„Jepuraşii mâncăcioşi ” 

Echipa III : cuvinte-repere:— morcov, iepuraşi, vieţuitoarele domestice, om de 
zăpadă. 

Povestirea copiilor: „Era iarnă,afară ningea cu fulgi frumoşi şi sclipitori. Copii 
au meşterit un om de zăpadă, care purta la gât un fular roşu şi un nas portocaliu din 
morcov. Toate vieţuitoarele din ogradă au venit să admire omul de zăpadă, dar 
iepuraşii se gândeau cum ar putea să pună mâna pe morcovul cel frumos. Atunci 
cățelul şi pisica i-au sfătuit că nu e frumos să procedeze astfel. Rațele i-au certat pe 
iepuraşi spunându-le că mai bine să mănânce crenguţe din pădure, decât să lase 
omul de zăpadă fără nas”. 

Titlul fragmentului III: „Sfatul vieţuitoarelor din curte”. 

Cea de-a IV-a echipă: prieteni, coş cu morcovi, iepuraşi, mulțumire, ruşinaţi. 

Povestirea copiilor: „Într-o zi de iarnă prietenii au hotărât să facă un om de 
zăpadă. I-au pus morcov în loc de nas, nasturii erau cărbuni, pe cap o cratiţă şi în 
mână o mătură. lepuraşii din apropiere când au zărit morcovul s-au gândit să-i fure 
şi au sărit mai aproape de el. Copiii au observat planul iepuraşilor şi s-au gândit că 
mai bine să le ofere un coş cu morcovi. larna iepuraşii mai greu îşi găsesc hrana şi 
acest cadou i-ar bucura. lepuraşii s-au ruşinat de ceea ce vroiau să facă. Au luat 
morcovii, mulțumind frumos ”. Titlul povestirii: ,, Darul pentru iepuraşi” 

După prezentările fiecărei echipe, educatorul citeşte povestirea. Extensia acestei 
tehnici constă în completarea vocabularului cu noi expresii şi cuvinte din text. 
Acestea fiind: ronțăie, zis şi făcut, exagera, râvnit, cu părere de rău, dulău. În 
activităţile următoare se va organiza un joc prin care vom activiza aceste expresii şi 
cuvinte în vocabularul activ al preşcolarilor. 

Jocul didactic „Traista cu poveşti ” 

Scopul: consolidarea conţinuturilor din poveştile învăţate. 

Dotarea: Traistă, imagini din poveşti cunoscute. 

Sarcina jocului: Recunoaşte povestea ilustrată, povesteşte secvența. 

Desfăşurarea jocului: Educatorul pregăteşte traista în care sunt puse imagini din 
poveştile cunoscute. Copiii sunt anunţaţi ce conţine trista şi prealabil sunt memorizate 
versurile: „Iraistă fermecată, traistă minunată/ Ce-ai ascunt de mine...?7” 

Copiii sunt aranjaţi în cerc, traista este transmisă din mână în mână în timp ce se 
rostesc versurile. La cine se sfârșesc rostirea versurilor, extrage o imagine, recunoaşte 
povestea şi povesteşte secvenţa redată în imagine. Apoi continuă la fel până la 
epuizarea imaginilor. Aceste povestiri ale copiilor reprezintă o altă modalitate de 
stimulare a potenţialului creativ, ele demonstrează capacitatea copilului de a se 


exprima într-o altă creaţie, viziunea şi atitudinea faţă de un model literar. Copilul este 

independent în expresie îşi manifestă nestingherit inițiativa, spontaneitatea şi fantezia 
inepuizabilă. Atitudinea creatoare pe care o are faţă de limbaj, depinde de natura 
mesajului pe care îl transmite şi de posibilităţile intelectuale, lingvistice, afective. 
Determinarea şi investigarea potenţialului creativ al copiilor s-a realizat ţinând 
cont de cei trei factori ai creativităţii: originalitatea, flexibilitatea şi fluiditatea 
(tabelul 1). 
Tabelul 1. Aspecte caracteristice ale factorilor creativității 


Niveluri 
Factori Înalt Mediu Scăzut 
ai creativității 
Folosește expresii Propoziţiile alcătuite Alcătuiește propoziţii 
artistice introductive sunt scurte bazându-se | pentru fiecare imagine 
caracteristice pe evenimentul redat în | în parte cu sprijinul 
poveştirilor, ţine cont imagine, se ține cont de | adultului. Uneori 
Originalitatea | de însuşirile ideea logică dintre lipseşte corelarea între 
personajelor descriindu- | evenimente sau ele, ceea ce „șterbeşte” 
le, introduce momente | secvențe ale povestirii. | din conținutul 
fantastice din poveştile povestirii. Spiritul 
cunoscute. creativ lipseşte. 
Pe parcursul povestirii | Povesteşte cu ajutorul | Este nedeterminat, nu 
face modificări în | imajinilor prin | reuşeşte să se 
consecutivitatea propoziții simple, se | mobilizeze în descrieri 
evenimentelor bazează exact  de|sau povestiri în 
Flexibilitate schimbând locul | modelul stabilit. În | ansamblu. 
ilustratelor ca sensul | cazul unor schimbări 
conținutului să fie | însoţite de expresii 
deosebit. ajutătoare, întâmpină un 
blocaj scurt. 
În câteva clipse | Are nevoie de timp | Are nevoie de adult 
aranjează şirul de | pentru a reda | pentru al încuraja, 
Fluidi ilustrate, oferindu-le | consecutivitatea pentru ai sugera idei, ai 
uiditate 4 l : ; A 
sens logic. evenimentelor din | oferi startul în 
ilustrate ca un tot | povestire. 
întreg. 


Rezultatele cercetării ne permit să constatăm că preşcolarii din grupa 
experimentală, s-au situat la nivelul înalt — 54% şi 46% - la nivelul mediu. Acești 
preșcolari au demonstrat : 

- mai mult spirit de creativitate pe fondul stărilor emoţionale, 
- mai multă imaginaţie, stimulată de planșele afişate în sala de grupă; 
- mai multă fantezie în utilizarea culorilor pe suprafaţa de lucru — culori calde, vii, 


cu linii ample şi puncte variate; 

diverse modalităti prin care fiecare şi-a exprimat emoţiile, în funcție de fantezia, 
aptitudinile și temperamentul fiecăruia; 


Preșcolarii din grupa de control , respectiv au fost evaluaţi cu nivelul înalt — 


29% şi nivel mediu- 50% şi au manifestat: 


un spirit reţinut, uneori inhibat; 

puţină inspiratie si creativitate în compoziţiile realizate; 

lucrările sunt însoțite de linii ascuţite, culori predominante reci, mohorâte; 
delimitări stricte ale contururilor; 

interes scăzut în realizarea lucrărilor. 


Importanţa locului pe care-l ocupă jocul în viaţa copilului este conferită de 


faptul că acesta satisfice dorința firească de manifestare, de acțiune și de afirmare a 


independenţei. Prin joc, copilul învaţă să descopere lumea reală. 

Educaţia este un tip particular de acţiune umană, o intervenție sau direcționare, 
o categorie fundamentală a pedagogiei. Comenius I. A. în lucrarea sa „Didactica 
magna” considera că la naştere, natura înzestrează copilul cu „semințele științei, ale 
moralității şi religiozității” şi ele devin un bun al fiecărui om numai prin educație. 
Rezultă că educaţia este o activitate de stimulare a acestor „seminţe” şi de conducere 
a procesului de umanizare, „omul” nu poate deveni om decât dacă este educat 
[4, p. 28]. 

Pentru pedagogul englez din secolul al XVII-lea, J. Locke, educația se prezintă 
sub forma unei relaţii interpersonale de supraveghere şi intervenţie ce se stabileşte 
între „preceptor” (educator) şi copil (viitorul „gentleman”) [10, p.71]. 

Filosoful german Im. Kant, aprecia că educația contribuie la valorificarea naturii 
umane în folosul societăţii: „natura omenească va fi mai bine dezvoltată prin educaţie 
şi că se poate ajunge a i se da o formă care să-i convii cu deosebire. Aceasta 
descoperă perspectiva fericirii viitoare a neamului omenesc” [9]. 

Pentru J.J. Rousseau educația este în același timp intervenţie și neintervenție: 
„educația negativă presupune înlăturarea oricărui obstacol din calea dezvoltării 
fireşti, totul trebuind lăsat să se producă de la sine fără nici o intervenție”. 

În opinia pedagogului german J.F. Herbart educația este împărțită în trei 
subdiviziuni: guvernarea, învățământul şi educația morală. 

Sociologul francez E. Durkheim considera educația ca „o acţiune exercitată de 
generațiile adulte asupra celor ce nu sunt coapte pentru viaţa socială” are ca obiect să 
provoace şi să dezvolte în copil un număr oarecare de stări fizice, intelectuale şi 
morale; educaţia constă într-o socializare metodică a tinerei educați” [7, p. 39]. 

Pedagogul român C. Narly, consideră că educația este „un fapt social şi 
individual în același timp” [13, p.61]. Societatea de astăzi solicită, mai mult ca 
oricând, inteligenţa și capacitatea creatoare a omului. Întregul climat al viitorului, 
afirmă B. Suchodolski, va situa capacitățile intelectuale în condițiile deplinei afirmări 
şi va da un larg avans dorinţei de cunoaştere. 

Educaţia are următoarele caracteristici: pune accent pe oameni, urmăreşte 
dezvoltarea unor calități umane și explorarea orizonturilor, este orientată predominant 


spre pregătirea pentru viaţă, are în vedere, cu precădere, întrebări asupra existenţei, 

vizează cu precădere dezvoltarea unei stări sau a unei structuri atinse, finalitatea în 
educaţie îmbină viziunea pe termen scurt cu cea pe termen lung. 

Activitatea educaţională este dinamică și flexibilă în acelaşi timp, iar educația 
stimulează idealul fiinţei umane exprimat prin „a fi şi a deveni”. 

Autoeducaţia (gr. autos — însuşi) se defineşte ca o activitate conştientă, 
intenționată, pe care un individ o desfăşoară pentru formarea sau desăvârşirea 
propriei persoane. Raportată la educaţia prin sine însuși — este liantul dintre educație 
şi educaţia permanentă. Ea reprezintă şansa individului uman de a fi, în viitor. 

Raportul educație-autoeducaţie depinde de factori interni și externi. Nu există 
educaţie fără autoeducaţie. Ele trebuie să aibă un raport echilibrat şi continuu. 
Autoeducaţia are aceleaşi elemente ca şi educaţia: scop, obiect, subiect, mijloace, 
metode. Individul poate fi subiect al educaţiei la orice vârstă, autoeducaţia implică un 
anumit grad de maturitate. 

Autoeducaţia este activitatea exercitată de ființa umană în scopul propriei sale 
emancipări pe plan intelectual. Din diferite considerente, autoeducația se poate 
manifesta diferit: sistematic şi planificat sau nesistematică, neplanificată, sporadică; 
centrată spre socializare sau spre individualizare; urmăreşte formarea laturilor 
pozitive/negative a personalității individului; dezvoltarea calităților, înlăturarea 
neajunsurilor; formarea din punct de vedere moral, fizic, estetic etc. Conţinutul 
autoeducaţiei reflectă raporturile dintre activitatea de formare-dezvoltare şi activitatea 
autoformare-autodezvoltare a personalității, raporturi mediate prin intermediul 
„educaţiei permanente”. A educa în perspectiva educaţiei permanente înseamnă „a 
determina un autentic proces de autoeducaţie” [21, p.71]. 

Raportul educaţie-autoeducaţie construieşte practic un nou echilibru între 
factorii externi şi factorii interni ai activităţii de formare-dezvoltare a personalităţii, 
factori situaţi pe o linie de evoluţie ascendentă. Astfel educaţia, aflată iniţial alături de 
mediu în ipostaza unui factor extern, devine treptat — prin educaţie permanentă şi 
autoeducaţie — un factor intern stabil, care reflectă, la nivel funcţional şi structural, 
capacitatea intrinsecă a personalităţii umane de autoperfecționare continuuă a 
activităţii sale individuale şi sociale. Educaţia asigură, la acest nivel atingerea 
scopului pedagogic fundamental al organizaţiei şcolare moderne şi post moderne: „a 
face din obiectul educaţiei subiectul propriei sale educaţii, din omul care capată 
educaţie, omul care se educă el insuşi” (Faure E. şi colab. 1974, p. 220). 

Conţinutul autoeducației poate fi analizat din perspectiva procesului de 
dezvoltare a personalităţii în diferite etape ale vieţii [2]. În acest context, 


autoeducaţia, în calitatea sa de „activitate desfaşurată în scopul perfecționării 

propriei personalității”, are simultan: un caracter subiectiv, reprezentând un produs al 
educaţiei superior proiectată, organizată, coordonată, autoperfecționată; un caracter 
autoreglator, reprezentând saltul funcţional de la conexiunea externă (subiect-obiect), 
la conexiunea inversă internă (subiect-subiect); un caracter corelativ, reprezentând 
legătura structurală existenţa între autoinstruire — autoinstruire permanentă — 
autoeducaţie — autoeducaţie permanentă; un caracter procesual, reprezentând linia de 
continuitate dintre etapa auto-educaţiei potenţiale şi etapa autoeducaţiei reale, 
posibilă după dobândirea „conştiinţei de sine, în jurul vârstei de 16 am”. 

Metodologia autoeducaţiei avansează „un model filosofic al educaţiei” bazat pe 
reflecţie, dar şi „un model economic” bazat pe folosirea cu maximă eficienţa a 
timpului educaţiei. Aceste modele dezvoltă la nivelul sistemului educaţional (şcolar, 
extraşcolar, postşcolar) patru categorii de metode de cultivare a autoeducaţiei: 
metode de autocontrol: autoobservaţia, autoanaliza, introspecția; metode de 
autostimulare:  autoconvingerea, autocritica,  autosugestia, comunicarea prin 
interacțiune, exemplul, jocul individual şi colectiv, autoexersarea; metode de 
autoconstrângere: autodezaprobarea, autocunoaşterea, autorenunţarea ŞI 
autorespingerea; metode de stimulare a creativităţii: strategii creative de tip didactic, 
lectura — scrierea creativă, asocierea de idei, planul rezumativ, autovaluarea, 
autoaprobarea şi autoavertismentul. 

Într-un sens general dimensiunile autoeducaţiei ca realizare de sine a omului 
sunt dimensiunea individuală şi dimensiunea socială. În dimensiunea ei individuală, 
realizarea de sine se prezintă ca acţiune de dezvoltare a potenţialului creativ uman şi 
a capacității omului pentru autodepăşire, pe seama unui scop de viaţa care să fie 
simultan, binele individual şi binele colectiv. În această privinţă autoeducaţia este în 
relație cu înţelegerea persoanei ca sistem al actualizării de sine în activitate, în 
conformitate cu propria natură. 

Potrivit lui A. Maslow, această actualizare se prezintă în termeni uşor definiți ca 
trebuinţă: „de a deveni tot mai mult şi mai mult ceea ce eşti, de a deveni orice eşti 
capabil să devii”. În dimensiunea ei socială realizarea de sine a omului vizează 
integrarea în valorile unui sistem social şi adaptarea la exigenţele comportamentale ce 
decurg din acestea. Negarea consecventă a nerăbdării, a bruscheţii, repudierea 
exceselor absurdului agresiv este semn de sănătate şi maturitate intelectuală care 
alimentează regăsirea şi împlinirea morală de sine a omului, liniştea şi revărsarea în 
acțiune, lipsei de criterii în viaţa. Acestui „ceea ce suntem” îi atribuim câteva repere 
axiologice care deschid calea identificării unor componente ale mecanismului 


realizării de sine a omului: un scop sau sens al vieţii, să fi tu însuţi, creându-ți un 

univers valoric; un plan al realizării şi recreeri de sine; un model de personalitate 
dintr-o multiplicare a acestora (nu se poate pleda pentru unul unic); o maniera 
statornica de realizare — prin muncă şi competenţă. 

Există mai multe componente ale acestui proces: autoinvăţarea valorilor culturii, 
legăturile cu semenii, autoperfecționarea profesională, automodelarea motrică a 
comportamentului etc. Sunt componente intrinseci ale existenţei umane şi ale 
autoeducaţiei de înscriere a acesteia că realizarea de sine în firescul dezvoltării 
personalității omului: să înveţi să trăieşti creativ şi cu inventivitate în armonia 
valorilor şi în solidaritatea acestora. Prin această linie de comportament încercăm ca 
oameni să ne afirmăm intelectual şi volitiv, prin a da în viaţă maximum din ceea ce 
putem să oferim. 

Ca forțe motrice a dezvoltării psihicului uman, autoeducația propulsează 
individul spre o etapă superioară într-o interacțiune cu lumea înconjurătoare spre o 
nouă treaptă în procesul devenirii sale. Autoeducându-se individul își deschide noi 
posibilități de acțiune asupra lumii înconjurătoare, precum și de autocunoaştere. Prin 
transformarea lumii sale interne (aptitudini, idealuri, motivații, aspirații etc), ființa 
umană devine capabilă de a-şi modifica şi amplifica cerințele față de lumea externă, 
de a influenţa chiar și caracterul relațiilor sale cu lumea înconjurătoare. 

Preocupându-se de autoeducaţie, omul urmăreşte atât scopuri sociale cât şi 
individuale, se afirmă nu numai pentru el însuşi ci şi pentru societate. El foloseşte 
condițiile create de societate pentru a se perfecționa și totodată devine astfel mai util 
societății. Sociologii susțin că omul este cu atât mai om cu cât este mai ancorat în 
viaţa socială, este mai deschis spre colectivitate cu cât dă şi primeşte mai mult, cu cât 
este subiectul mai multor relaţii sociale, cu cât asimilează sau îşi însușește prin 
educaţie şi autoeducaţie mai mult din avuţia culturală a societății şi cu cât dă în 
schimb societății din sine însuși. 

Ideea autoformării personalităţii umane nu este nouă, omul reprezintă ceea ce 
singur a făurit din propria lui ființă. Îndemnuri de genul celor: „Cunoaşte-te pe tine 
însuți!”, „Creează-te pe tine însuţi!” au fost formulate cu mii de ani în urmă. O 
legendă antică compară omul cu o corabie ingenios construită, pregătită de la natură 
cu tot ce îi este necesar pentru o lungă călătorie. Dar această „construcție” 
programată ingenios, spune legenda, deseori îşi pierde funcționalitatea, fie din cauza 
utilizării neraţionale, fie dimpotrivă din lipsă de utilizare. Știința modernă (care 
reunește peste 40 de domenii ce studiază ființa umana sub diferite aspecte) 
demonstrează că aproape fiecare om potenţial este foarte dotat. Majoritatea dintre noi 
însă, avem o atitudine nefirească delăsătoare față de posibilităţile noastre potențiale. 

Unele cercetări în domeniul fiziologiei, psihologiei și sociologiei evidenţiază 
capacitățile imense ale creierului uman de a stoca și prelucra informaţii. Pornind de la 
rezultatele cercetărilor specialiştii apreciază că un om cu capacități obişnuite dacă ar 
folosi numai 50% din posibilitățile sale intelectuale, ar izbuti să vorbească 20-30 de 
limbi, să-şi însușească cursurile de la 10-15 facultăţi. Nu se poate preciza în ce 
măsura aceste estimări sunt realiste, uşor de transpus în practică în contextul vieții 
atât de trepidante contemporane, dar scoțând în evidenţa opiniile acestor cercetători 
se poate aprecia că omul nu foloseşte decât aproximativ 10% din potenţele sale fizice 
şi psihice. Diferenţa între posibilitățile pe care le utilizează omul şi cele de care 
dispune este tocmai diferența între ceea ce este omul și ceea ce poate deveni prin 
autoperfecționare, este diferența între posibilitate şi realitate. 

Viaţa ne-a oferit suficiente exemple de autoperfecționare în toate domeniile 
(intelectual, fizic, cultural etc.) şi la toate vârstele, exemplu care confirmă cu puterea 
de neînvins a faptelor, rolul deosebit al autoeducaţiei în formarea personalității. 
Personalitățile de seamă ca şi geniile nu se nasc și nu se creează, ci se autocreează. 
Tocmai în acest sens trebuie interpretată remarca lui Edison potrivit căreia talentul 
este 99% transpirație şi 1% inspiraţie. Se cunosc numeroase cazuri de seamă care nu 
au beneficiat de o instruire şi o pregătire şcolară sistematică, nivelul la care s-au 
ridicat fiind exclusiv datorat operei de autoformare și automodelare. Un asemenea 
exemplu ni-l oferă viaţa şi activitatea lui B. Franklin. Deşi nu a urmat școala decât 2 
ani, prin autoinstruire, s-a ridicat la cea mai înaltă treaptă de cultură pe care un om a 
putut-o avea în secolul său şi căruia 24 din cele mai vestite universități şi societăţi 
ştiinţifice i-au acordat titlul de doctor honoris causa, pe când se afla încă în viaţă. 

Franklin B. reprezintă un remarcabil exemplu de autoeducaţie şi din punct de 
vedere moral. Are meritul de a fi elaborat o metodologie originală de autoformare 
morală. „Îmi formai — spune B. Franklin — planul îndrăzneţ şi anevoios de a ajunge la 
morală. Doream să îmi petrec viaţa fără nici o greșeală şi să mă feresc de toate relele 
la care aplicaţiunea naturală, societatea şi deprinderea puteau să mă îndemne”. 

Sunt destul de numeroase producţiile ştiinţifice, literare, muzicale realizate la 
vârste timpurii. Astfel Edison, Marconi, Stephenson, Traian Vuia ş.a. au elaborat 
valoroase invenţii tehnico-științifice încă la vârsta adolescenței. Mihai Eminescu a 
scris poezia „La mormântul lui Aron Pumnul” la 16 ani, iar Nicolae Labiş a publicat 
poemul „Moartea căprioarei” la 17 ani. Muzica şi pictura au cunoscut de asemenea, 
producții de precocitate valoroase. Mozzart este bine-cunoscut ca geniu timpuriu, 
Schubert a scris opera „Aleko” la vârsta de 19 ani, iar Enescu avea la 17 ani -20 de 

lucrări geniale. De asemenea, în domeniul picturii N. Grigorescu, Gh.Tătărescu aveau 


producţii remarcabile la vârsta de 18 ani. 


Istoria dezvoltării ştiinţei și culturii ne oferă și exemple de personalități care 


datorită unor condiţii de natura obiectivă sau subiectivă numai treptat au reușit să 


pună în valoare talentul cu care i-a înzestrat natura. Astfel celebrul naturalist 


evoluționist Georges Louis Leclerce de Buffon, în tinereţea sa trecea drept un om cu 


talente mijlocii. Spiritul său s-a călit încet și s-a produs lent dar temeinic. Poate şi 


datorită faptului că era după aprecierea biografilor săi-lucru greu de crezut-lenevos 


din fire. 

Seneca spunea: „Etiam seni esse discendum” (chiar şi cei bătrâni trebuie să 
înveţe), reflecţie în care redescoperim ideea învăţării continue pe parcursul întregii 
vieţi. În societatea de astăzi, aptitudinile, abilităţile, cunoştinţele oamenilor au devenit 
cea mai valoroasă avuţie al lor. Întreg proces al dezvoltării umane trece prin educaţie: 
valorile ştiinţei şi tehnicii, spiritul ingenios şi pragmatic, noile atitudini şi mentalități, 
modul de a fi şi de a evolua cerut de societatea modernă, toate acestea sunt învăţate în 
cadrul sistemului educațional. 

Schimbările generate de evoluţiile tehnologiilor informaționale nu se manifestă 
doar în domeniile pentru care au fost inițial concepute, ci determină transformări şi în 
alte sfere ale vieții şi activităţii individului. În această lume în care singurul aspect 
nemodificat este schimbarea, învățământul trebuie să se integreze şi să îşi adapteze 
ofertele pentru a veni în întâmpinarea noii generaţii, actualizându-şi permanent 
finalitățile şi resursele, astfel încât să răspundă noilor provocări şi, în acelaşi timp, să 
le ofere educabililor deprinderi şi instrumente de muncă eficiente [1]. 

În vederea realizării celor sus menționate, tot mai des, în cadrul orelor se solicită 
folosirea tehnologiilor educaţionale, care uşurează procesul de predare-învăţare a 
materiei noi şi de înțelegere a ei. Prin transformarea predării şi învăţării, se consideră 
că TIC contribuie la dobândirea competenţelor cheie. Elevii trebuie să obțină „fluenţă 
digitală” [Comisia Europeană / Grupul TIC 2010, p. 11]. Acest lucru poate fi realizat 
indiferent dacă aceste competenţe de bază sunt specifice pe discipline sau sunt cross- 
curriculare sau transversale, prin urmare, trebuie dobândite prin procesul de educație 
în ansamblu [5]. 

Totodată pot menționa faptul că prin intermediul tehnologiilor informaționale se 
pune accentul şi pe interacțiunea pedagogului cu elevul. Aceasta fiind un element 
fundamental în sistemul educațional. Tehnologiile informaționale stimulează stilul 
activ de lucru, motivaţia, creativitatea. Prin intermediul lor are loc dezvoltarea 
aptitudinilor de comunicare, exprimare şi capacităţilor de autoevaluare la elev. 

Sorin Cristea, defineşte tehnologiile informaţionale ca un „ansamblu de tehnici 
şi cunoştinţe practice destinate pentru a organiza, a testa şi a asigura funcționalitatea 
instituției şcolare la nivel de sistem” [6]. 

În contextul pandemiei COVID 19, care a influenţat sever experienţele personale 
şi deopotrivă pe cele profesionale. Instituțiile educaţionale şi cadrele didactice, 
resimţind impactul negativ al crize, au fost nevoiţi să realizeze transferul lecţiilor în 
mediul virtual. Aceasta s-a dovedit a fi mai mult decât o provocare ocazională, 
pandemia a afectat profund ritmul, dar şi eficiența activităților. Această realitate însă 
nu a dezarmat cadrele didactice și nici nu i-a slăbit motivaţia în vederea păstrării 
calității actului educațional [7]. În acest context, cadrele didactice au fost alături de 
elevii săi pentru ai ajuta să facă față pandemiei, dar în acelaşi timp, dincolo de a aborda 
pericolul, au încercat să caute oportunități pentru dezvoltare, redefinindu-şi procesul 
de predare — învăţare — evaluare. 

Totuși, unul dintre cele mai dificile aspecte ale predării online este strâns legată de 
motivația elevilor pentru învățare. Atenţia lor în faţa ecranului poate fi uşor distrasă în 
timpul lecţiilor online, oboseala intervine mai repede, iar implicarea educabililor în lecţie 
poate fi mai dificilă decât în clasă, când cadrul didactic se află la doi paşi distanță de elevi. 

În încercarea de a defini conceptul de motivaţia pentru învăţare întâlnim o 
multitudine de teorii. Putem sublinia că nicio teorie nu poate fi considerată exclusivă 
pentru a explica diversele situații din practica curentă. Deoarece motivaţia pentru 
învăţare este un proces complex, dar neunitar, pentru care s-au propus diferite teorii, 
atât prin conţinut, cât şi prin modalităţile de măsurare. În acest caz avem nevoie de o 
simplificare a lucrurilor, pentru a ne putea orienta în universul motivaţiei. În ajutor ne 
vine însuşi modul în care este definită motivaţia la ora actuală. Motivația constituie un 
ansamblu de experienţe subiective, de origine intrinsecă sau extrinsecă, prin care 
putem explica debutul, direcţia, intensitatea şi persistenta unui comportament 
îndreptat spre un scop. Conform acestei definiției desprindem o caracteristică de bază 
a motivaţiei şi anume existenţa unui scop de atins [4]. 

În felul acesta dobândim o „busolă”, cu ajutorul căreia să ne deplasăm, cu 
predilecție, într-o zonă principală a motivației pentru învăţare: motivaţia de 
(auto)realizare, de reuşită sau de succes în învăţare. 

Principalele teorii ale motivaţiei pentru învăţare au fost împărţite în trei categorii, 
în funcție de răspunsul la întrebările-cheie: 

e „Pot eu să rezolv această sarcină?” (unde contează problematica abilităţii/ 
capacităţii); 

e „Vreau eu să rezolv această sarcină?” (unde contează valoarea pe care elevii o 
conferă sarcinii de învăţare și interesul arătat de ei pentru activitate); 

e „Ce trebuie să fac pentru a rezolva cu succes această sarcină?” (despre cum ajung 
elevii să își monitorizeze şi să îşi regleze experienţele lor de învăţare) [4]. 
Analizând teoria pentru motivaţie din perspectiva lui Rolland Viau am constatat 

două categorii de factori care afectează motivaţia de învăţare, aceste fiind: 

- factorii interni ai învăţării, cei care ţin de elev (dinamica motivaţiei) în care 
percepțiile şi comportamentele elevului interacționează şi cu mediul care 
presupune în mod fundamental atingerea unui scop; 

- factorii externi (activitatea pedagogică, evaluarea, caracteristici ale profesorului, 
sistemul de recompense şi pedepse şi climatul clasei). 

Modelul dinamicii motivaţionale în context școlar, are în vedere trei tipuri de 
determinanti motivaționali: percepția elevului despre valoarea activităţii pedagogice, 
despre propriile competenţe (sentimentul eficacității personale) și percepția influenţei 
personale asupra eșecului sau succesului. Rolland Viau demonstrează cu succes faptul 
că motivaţia în context şcolar este înţeleasă în mod adecvat numai atunci când nu o 
legăm doar de obiectul învăţării, ci şi de condițiile în cadrul cărora se realizează 
învăţarea şi de percepțiile pe care elevul le are cu privire la o anumită activitate 
didactică [4]. 

Prin urmare, motivaţia pentru învăţare diferă, de alte stări afective precum 
pasiunea sau interesul pentru activitate, deoarece acestea din urmă se manifestă 
spontan, în timp ce motivația implică alegerea intenționată de a se angaja şi de a stărui 
pentru un anumit scop. Această diferență este foarte importantă din motiv că, în spațiul 
şcolar, cadrul didactic propune activităţi de învăţare elevilor, iar motivația acestora de 
a-l realiza nu este în mod obligatoriu însoţită şi de un interes imediat sau de o pasiune 
intelectuală pentru acestea. Deși orice profesor dorește ca fiecare elev să fie pasionat 
de disciplina de studiu pe care o predă, cu siguranță este satisfăcut dacă reuşeşte să aibă 
o clasă întreagă de elevi motivaţi [8]. 

În scopul determinării tendinţelor motivaţiei pentru învăţare şi eficacităţii 
utilizării tehnologiilor digitale, am elaborat şi aplicat un chestionar, în baza celui 
propus de Susan Harter (adepta teoriei motivaţiei pentru competenţă). Chestionarul 
conţine 10 întrebări cu răspunsuri multiple şi duale. 

Eşantionul experimental a cuprins subiecţi cu vârsta de la 9 ani până la 11 ani, 
dintre care 53 % sunt băieți, iar restul fete. Grupul de respondenţi este unul relativ 
omogen. 

Analizând răspunsurile respondenților la întrebarea Ce îi determină să învețe? 
37% au răspuns că pentru ei este important succesul, 23% au afirmat că ştiu cum să 
înveţe arătând abilitatea sa de a învăţa şi 34% sunt convinşi că sunt destul de intelegenţi 
ca să înveţe, în timp ce 6% dintre respondenţi au răspuns că sunt impuşi să înveţe. 

23% 


Fig. 1. Răspunsurile oferite la întrebarea „Ce te determină să înveţe?” 

La întrebarea: Identifică cauza care te face să consideri experienţele de învățare 
ca fiind plăcute şi utile? 61 % dintre respondenţi au afirmat că curiozitatea de a 
descoperi şi învăţa lucruri noi îi face să considere activitățile de învăţare utile şi 
interesante, 11% consideră că unica şi principala lor datorie este să înveţe şi tot atâţia 
sunt mulțumiți că au posibilitatea de-aşi face temele cu prietenii, 9% din totalul 
respondenţilor au afirmat că consideră activităţile interesante deoarece doresc să se 
afirme în faţa colegilor şi a învățătorului, iar restul aşteaptă să fie răsplătiți în urma 
activităților de învăţare realizate. 


Voi fi răsplătit. 


Doresc să mă afirm în 

faţa învăţătorilor şi a 

9% 

datorie. 

Fig. 2. Răspunsurile oferite la întrebarea „Identifică cauza care te face să 
consideri experienţele de învăţare ca fiind plăcute şi utile?” 

Totodată, menţionăm că elevii preferă activităţile în cadrul cărora sunt utilizate 
metodele activ-participative şi operează pentru prezenţa fizică la lecţii în cadrul cărora 
să stabilească contact cu învățătorul şi colegii. 

Utilizând acelaşi chestionar, am determinat atitudinea elevilor fâță de utilizarea 
instrumentelor digitale în cadrul activităţilor de învăţare şi am constatat următoarea 
situaţie: 

- Elevii preferă să realizeze activitatea de învăţare față-n-fâță, raportul fiind de 
83% faţă de 17%, care optează pentru lecțiile din mediul on-line. 

- Lipsa contactului cu învățătorul şi colegii, de asemenea şi conectarea dificilă 
constituie cauza nereuşitei în realizarea sarcinilor în regim on-line. 

- Dintre tehnologiile informaționale şi de comunicație cele mai des utilizate sunt 
Kahoot-ul şi Wardwall, iar platformele online, precum eTwinning sunt cel mai puţin 
cunoscute. 

- Deși elevii au confirmat faptul că ei ştiu să utilizeze instrumentele digitale, ei au 
ales să realizeze sarcinile oral în detrimentul utilizării unei tehnologii informaţionale: 
48% optează pentru realizarea sarcinii în scris, 37% - oral şi doar 15% dintre 
intervievaţi au ales să realizeze sarcini utilizând tehnologiile informaționale. 

Fig. 3. Răspunsurile oferite la întrebarea „Atunci când ai de realizat o 
sarcină, cum ai prefera să o faci?” 

Principalele rezultate ale cercetării au demonstrat faptul că elevii la vârsta de 9 — 
ll ani, au o motivație interioară pentru învățare, acest fapt este demonstrat de 
atitudinea deschisă şi pozitivă făţă de activităţile de învăţare activ- participative şi de 
convingerea că succesul lor depinde doar de ei, Pe de altă parte trăind în secolul 
tehnologiilor informaţionale, elevii preferă să fie consumatori de instrumente digitale 
şi nu producători de ele. Din acest motiv, putem afirma că elevii sunt mai puţin 
motivaţi să înveţe prin intermediul instrumentelor digitale, iar aceasta se datorează 
faptului că elevii posedă abilităţi digitale slab dezvoltate sau chiar lipsa acestora. lar 
competenţa digitală implică utilizarea cu încredere şi în mod critic a tehnologiei din 
societatea informaţională şi deci abilităţile de bază privind tehnologia informaţiei şi a 
comunicării [8]. 

Una dintre componentele importante ale procesului de instruire o reprezintă 
alfabetizarea digitală. Aceasta implică navigarea critică şi cu încredere, evaluarea şi 
crearea de informaţii folosind o paletă cât mai largă de instrumente digitale. De 
asemenea, elevii trebuie să fie conștienți de drepturile pe care le au în mediul online şi 
care merg mână-în-mână cu responsabilităţile [8]. 

În vederea dezvoltării competenţei digitale, care constituie una dintre cele opt 
competenţe-cheie, se va efectua atât în cadrul disciplinelor de bază, cât şi în cadrul 
componentelor curriculare opţionale. Totodată, un rol important în formarea şi 
dezvoltarea competenţelor digitale la acest nivel de învățământ îi revine învăţământului 
non formal şi celui informal, de exemplu 

e vizite la muzee tehnice sau expoziţii de specialitate; 

e înregistrarea audio sau video cu ocazia unor evenimente speciale (vizite, serbări, 
expoziții etc.) cu ajutorul diferitelor aparate şi softuri digitale; 
e concursuri de jocuri educative pe calculator. 

Există resurse şi aplicaţii de învăţare pe care le poate crea profesorul sau resurse 
deja existente sub formă de prezentări, lecţii, fişe, imagini şi clipuri pe care le putem 
folosi atât în timpul lecţiilor live, cât şi ca teme de lucru pentru acasă. Aici lista e mai 
lungă şi include aplicaţii precum ASQ, Kahoot, Quizziz, Wordwall, Padlet, Twinkl sau 
Digitaliada, precum şi surse de inspiraţie pentru filme, teme şi studiu individual [2]. 

Comisia Europeană a conceput Cadrul european al competenţei digitale pentru 
cetățeni (DigComp) în vederea înțelegerii specificului acestei competenţe, care este 
structurat în cinci domenii: alfabetizarea digitală şi informaţională, comunicare şi 
colaborare, creare de conținut digital, siguranţă şi soluționare de probleme [2]. 

Riina Vuorikari [2] sublinia că „în calitate de competenţă transversală, 
competenţa digitală ne ajută să stăpânim şi alte competenţe-cheie, cum ar fi 
comunicarea, competențele lingvistice sau cele de bază în matematică şi ştiinţe”. 

Concluzii. Având în vedere cele menţionate de sus, considerăm actuală problema 
de cercetare: dezvoltarea motivaţiei pentru învăţare prin intermediul tehnologiilor 
informaţionale la elevii de 9-10 ani, prin elaborarea modelului pedagogic de dezvoltare 
a competenţei digitale, iar utilizarea tehnologiilor informaţionale în educaţie este 
condiționată nu numai de dorinţa de a moderniza procesul de învăţare, dar şi de faptul 
că devine posibilă implementarea unei abordări centrate pe elev, astfel procesul de 
predare-învăţare devenind unul integru. 

Tot odată am constatat nevoia alfabetizării informaţionale a elevilor, deoarece cei 
mai mulți, deşi utilizează internetul şi alte dispozitive electronice, ei nu posedă 
competenţe digitale. Astfel, este necesar să acordăm o deosebită atenţie sarcinilor care 
ar putea viza alfabetizarea informaţională şi pe cea tehnologico-pedagogică, care să fie 
incluse în activitățile desfăşurate cu ajutorul resurselor digitale. 

Acest fapt va fi posibil doar prin dezvoltarea motivaţiie care la rândul său este 
pilonul de bază în educaţia şi dezvoltarea personalității copilului, iar pentru aceasta 
vom ţine cont de strategiile de conectare la motivaţia intrinsecă a elevilor: 

e răspunde nevoilor de autonomie a elevilor, permite-le să facă alegeri; 

e răspunde nevoilor de competență (implicarea elevilor, feedback imediat, 
prezentarea semnificației activităţii); 

e răspunde nevoilor de interconectare (colaborare cu colegii); 

e combină activităţile, de exemplu pe cele practice cu cele intelectuale, stimulează 
creativitatea, disonanţa cognitivă, transformă un conținut abstract în unul 

personalizat etc . 

Fenomenul tehnologiei digitale a prins proporţii uriașe şi a adus cu sine o serie de 


schimbări pozitive precum comunicarea facilă, resurse pentru educaţie și învăţare, 


aplicaţii care să ne facă viaţa mai ușoară — aplicații pentru gătit, sport, muzică etc. 

CZU: 371.3:51+37.018.43:37.046.12 
EXPLORAREA MEDIULUI DE CĂTRE ELEVII DE VÂRSTĂ ȘCOLARĂ 
MICĂ ÎN CADRUL ÎNVĂȚĂMÂNTULUI ONLINE 
Iulia-Cristina BĂRBOS (KISS), doctorandă, UST 


profesor învățământ primar, Școala Gimnazială Chinteni 


Rezumat. Situaţia epidemiologică actuală a impus predarea-învăţarea-evaluarea în sistem online. 
Au urmat schimbări majore privind: analiza aplicativă a programelor şcolare, planificarea învățării 
eficiente, modul de organizare a lecţiilor online, utilizarea resurselor didactice și problematica 


evaluării. Este nevoie de o direcție clară, de sugestii metodologice bine stabilite pentru a fi formate 


ae are 


manieră integrată, vor fi prezentate exemple de bune practici în formarea şi dezvoltarea 
competenţelor matematice şi de explorarea mediului la elevii de vârstă şcolară mică în cadrul 
lecţiilor online. 

Cuvinte-cheie: lecţii online, competenţe matematice şi de explorarea mediului, resurse didactice, 
elevi de vârstă școlară mică. 


Introducere. Învăţământul în sistem online este o provocare atât pentru părinţi şi 
elevi, dar şi pentru profesori, deoarece este o situație nouă, situație pentru care n-au 
fost pregătiți în prealabil nici elevii, nici profesorii. Pe acest subiect apar foarte multe 
întrebări atât din perspectiva elevului şi părintelui, cât şi din perspectiva profesorului: 
„Elevul utilizează responsabil, în deplină siguranță internetul?”, „Prin convertirea 
sistemului tradițional de învățământ în cel online, se asigură egalitatea de şanse, o 
predare învăţare-evaluare de calitate?”, „Programele şcolare mai sunt actuale, ținând 
cont de faptul că ele au fost concepute pentru învățământ faţă-în-față?”, „Ce resurse 
metodologice, procedurale poate utiliza cadrul didactic?”, „Ce instrumente poate 
utiliza cadrul didactic în scopul formării şi dezvoltării atât a celor opt competenţe 
cheie, cât şi a competențelor generale și specifice pentru fiecare disciplină şcolară în 
parte?”, „În ce măsură se pot forma competențele specifice în manieră integrată?”, 
„Devin prioritare competențele digitale?”. În cele ce urmează, la aceste întrebări se 
caută răspunsuri, însă fiind un subiect cu grad ridicat de noutate, multe răspunsuri vor 
fi incomplete sau nesatisfăcătoare. 

Predarea-învăţarea-evaluarea în sistem online. În clasa virtuală, achiziţionarea 
de cunoştinţe - învățarea prin cercetare, observaţie şi experimentare, sprijină 
învăţarea elevilor pe baza descoperirii independente: în loc de rolul pasiv de 
observator, ei devin participanţi la procesul de învăţare. În cadrul lecţiilor de 
dobândire de noi cunoștințe şi deprinderi, profesorii pot sprijini atât învăţarea 


experimentală, cât şi învăţarea bazată pe proiecte, în timpul cărora dezvoltă gândirea 

critică a elevilor. Tehnologiile digitale care sprijină achiziția de cunoştinţe şi munca 
de cercetare oferă o oportunitate, oferind o gamă largă de informaţii şi date reale, 
aproape de viață. Următorul tabel ilustrează treptele de achiziționare a cunoştinţelor. 

Tabelul 1. Mecanismul de achiziţionare de cunoștințe - învăţarea prin cercetare 


Utilizarea noilor cunoştinţe | 
Încorporarea informaţiilor şi datelor în câmpul de cunoştinţe 

Sistematizarea informaţiilor şi datelor utile 

Selectarea rezultatelor (informaţiilor) 

Analiza critică a rezultatelor 

Utilizarea „motoarelor” de căutare prin înserarea de cuvinte-cheie 

Găsirea instrumentelor adecvate şi utilizarea responsabilă a internetului 

1. | Focusarea pe găsirea întrebărilor 


Precum se poate observa în tabelul 1., învăţarea prin cercetare activizează 


»|oIela| ala 


elevul, astfel realizând primul pas pentru învăţarea autentică. Învăţarea activă 
presupune în primă instanță contactul cu Programele Şcolare, ele fiind un suport atât 
în proiectarea, cât şi în realizarea învăţării. În clasa virtuală, profesorul poate creşte 
interacțiunea și participarea elevilor în spaţiul educațional, astfel elevii însuşesc 
cunoștințe, deprinderi şi își formează competențele specifice cerute de programele 
şcolare. Pe lângă Programa Şcolară, o importanță deosebită au resursele 
metodologice şi procedurale, în scopul învăţării active. Următorul tabel ilustrează 
structura învăţării active [1]. 
Tabelul 2. Structura învăţării active 


pi 


Asigurarea de feed-back 

Sprijinirea elevilor în învăţare prin solicitarea exersării | 
3. | Asigurarea climatului educaţional optim (utilizarea unei platforme de 
învăţare online) 

2. | Proiectarea şi organizarea învăţării 

1. | Descoperirea nevoilor individuale ale elevilor | 


Pentru a forma şi dezvolta competențele elevilor şi pentru a-şi susține căile 


sa 


individuale de învățare, este esențial să existe forme adecvate şi eficiente de 
organizare a învățării. Totodată, un impact major au şi metodele selectate. Există mai 
multe metode prin care se pot realiza obiectivele operaţionale, cu toate acestea, este 
important ca acestea să fie selectate în mod conștient, având la bază sprijinirea în cea 
mai mare măsură pe nevoile şi caracteristicile elevilor [1]. 

Mediul educaţional online, în cazul actual, clasa virtuală este un mediu 
independent de spațiu şi de timp, oferind o oportunitate de a stabili colaborări între 
elevii clasei, elevii şcolii sau chiar între elevi din diferite zone geografice. De 
exemplu, Adservio este un sistem de management al învăţării, utilizat cu succes de 
către elevii şi profesorii şcolii noastre. Prin intermediul acestei platforme, se poate 


realiza procesul de predare-învăţare-evaluare în sistem online. 

Beneficiile platformei sunt multiple şi corespund nevoilor actorilor educaționali. 
Profesorul își poate desfăşura optim activitatea în cadrul videoconferințelor, poate 
trimite teme, mesaje şi avertismente elevilor, poate păstra legătura cu părinţii, poate 
face prezența și nota elevii. Are posibilitatea de a genera chestionare şi teste online. 
Platforma permite şi organizarea activităților extracurriculare. Elevii pot accesa 
lecţiile sincron şi pot încărca teme, trimite mesaje profesorilor. Totodată, au la 
dispoziţie o bibliotecă virtuală. 

Formarea şi dezvoltarea competențelor matematice şi de explorarea mediului în 
cadrul lecţiilor online. Colaborarea, munca în echipă între elevi, primește o atenţie 
specială în sala de clasă. În sistemul online, colaborarea poate avea loc, de exemplu, 
în cercetare, creaţie şi prezentare prin intermediul instrumentelor colaborative (de 
exemplu: Google Drive, Dropbox, Mentimeter sau Jamboard). Integrarea 
instrumentelor digitale în educaţie, aduce şcoala mai aproape de viaţa cotidiană. 

În actualul sistem educaţional, elevii trebuie să cunoască diferite instrumente, 
să-şi formeze şi să-şi dezvolte competenţe care contribuie la prelegerile lor, la 
îndeplinirea sarcinilor sau la feed-backul legat de munca lor. La prezentarea muncii 
elevilor, posibilitățile de încorporare a acestor elemente ar trebui luate în considerare 
în timpul procesului de planificare, permiţând astfel elevilor să se exprime oral. 
Încurajarea schimbului de cursuri online și prezentarea potenţialului său este, de 
asemenea, crucială: asigurarea faptului că elevii învaţă să utilizeze resurse online 
etice şi critice și să se familiarizeze cu principiile siguranței internetului. 

În cadrul ciclurilor curriculare, în primul rând, notăm că ciclul achiziţiilor 
fundamentale (clasa pregătitoare, clasa I şi clasa a II-a), în România matematica şi 
explorarea mediului se învaţă în manieră integrată. În acest context, proiectarea, 
organizarea învăţării şi evaluarea se realizează integrat, fie prin abordare 
multidisciplinară, fie prin abordare interdisciplinară [2]. 

În acest sens, și în cadrul lecţiilor online, se continuă prin abordare integrată. În 
acest context amintim resursele educaţionale deschise, foarte populare şi foarte des 
utilizate în cadrul lecţiilor de matematică şi explorarea mediului: Kahoot, Wordwall, 
Quizlet, Quzizz, Mozaweb, Socrative, Redmenta, LearningApps, Livresq sau Asq. Pe 
lângă aceste RED, manualul digital al clasei, regăsit pe www.manuale.edu.ro , oferă 
un real sprijin în realizarea lecţiilor. 

Prin această schimbare de paradigmă, esenţa a rămas neschimbată. Ca noutate, 
au intervenit resursele educaţionale din mediul online și modul de realizare a lecţiilor, 
în loc de față în față, în cadrul învățământului online, discutăm despre „o învăţare din 


fața ecranelor”. 

Concluzii: Revenind la ultima întrebare din introducere, se poate constata faptul: 
competențele digitale au primit o importanță deosebită, ele fiind necesare 
învăţământului în sistem online, dar „motorul” învățământului online este constituit 
de competenţa-cheie „a învăţa să înveţi”. acest aspect este susținut de realitatea 
cotidiană, prin care, în martie 2019, într-un timp extrem de scurt, învățământul 
românesc a întâmpinat învăţământul online, în contextul de pandemie. Adaptarea și 
“învăţarea din mers” au fost cuvintele-cheie ale acelei perioade. Și în anul şcolar 
2020-2021 foarte multe şcoli din România au funcționat în sistem hibrid sau online, 
iar din luna noiembrie, toate şcolile au funcționat exclusiv în sistem online. 

Prin susținerea căilor individuale de învăţare, şcoala în sistem online 
promovează dezvoltarea atât a abilităților de auto-reflecție, cât şi de auto-cunoaștere a 
elevilor. Şcoala orientează elevii către învăţarea pe tot parcursul vieţii, oferind forme 
de învăţare coerente şi încurajând utilizarea acestora. 

LECTURA EXPLICATIVĂ- METODĂ DE BAZĂ ÎN ÎNVĂŢAREA 
TEXTULUI ÎN CLASELE PRIMARE 
Ala BURAGA, grad didactic întâi 
Instituţia Publică Liceul Teoretic „Liviu Deleanu”, mun. Chişinău 


Rezumat. Conţinutul esențial al unui text este asimilat de elevi fie prin reproducerea lui de către 
învățător, fie prin memorarea mecanică a acestuia. Elevii nu sunt stimulați să analizeze, să 
interpreteze, să exprime opinii, impresii personale cu privire la mesajul lucrării citite. 

Lectura explicativă a devenit o metodă specifică utilizată la lecţiile de citire la clasele I-IV atât în 
baza textelor literare, cât şi a celor nonliterare şi atrage atenţia asupra faptului că reprezintă lectura 
însoțită de explicaţiile pentru a favoriza înțelegerea textului. Sunt explicaţii date de învăţător pentru 
ca elevii sa-l asimileze şi să se includă în acest proces. 


Cuvinte-cheie: lectură, lectură explicativă, etape, principii, metodă, elevi de vârstă şcolară mică. 


Studiul literaturii în ciclul primar este realizat prin învăţarea textelor din 
manualele fiecărei clase şi liste de lecturi recomandate de curriculum pentru a fi citite 
şi cunoscute de elevi. Elevii de azi aşteaptă noi şi noi provocări, prin urmare, trebuie 
să le oferim texte care să le trezească şi să le menţină interesul, să descopere de fiecare 
dată noi chei de lectură, să-şi dezvolte capacitatea de analiză şi sinteză, să valorifice 
experienţa personală. 

Lectura explicativă constituie pentru elevi o metodă de a-i învăţa să descopere şi 
chiar să aprecieze valenţele multiple ale textului literar și are ca scop esențial formarea 
capacităţii elevilor de a se orienta într-un text literar şi de a desprinde valoarea 
formativă a acestuia. 

Ea este procesul prin care se asigură două achiziţii în legătură cu textul literar: a- 
l înţelege şi a-l aprecia, incluzând un complex de metode tradiționale: lectura, 
explicația, conversaţia, povestirea, demonstraţia, exerciţiul. Prin intermediul lor elevii 
analizează, compară, sintetizează, antrenându-şi deopotrivă gândirea şi sensibilitatea. 

Lectura explicativă atrage atenţia asupra faptului că reprezintă lectura însoțită de 
explicaţiile de rigoare, care permit dezvăluirea mesajului transmis de text. Nu este 
vorba doar de simple explicaţii date de învăţător, ci de angajarea efortului intelectual 
al elevilor în acest proces. Ea nu e doar un scop în sine, ea constituie, în primul rând o 
modalitate de lucru utilizată de învăţător pentru a-i ajuta pe elevi să recepteze mesajul 
unui text. Din acest punct de vedere, lectura explicativă reprezintă un instrument de 
lucru la îndemâna învățătorului, folosit la lecţiile de citire. Lectura explicativă trebuie 


să devină însă şi un instrument de lucru pentru elevi, un mijloc de familiarizare a 

acestora cu valorile informative, formativ-educative, artistice ale unui text, precum şi 
instrumente ale muncii cu cartea. 

Citirea explicativă înseamnă citirea însoţită de explicarea conţinutului citit, în 
vederea înţelegerii acelui conținut. Expicaţiile trebuie să urmărească înţelegerea de 
către copii a ideilor care sunt expuse într-un anumit text de citire, pe care să poată să 
le exprime clar în vorbirea lor. 

În Ghidul de de implementare a curriculumului pentru învățământul primar , 
metoda lecturii explicative, care este alcătuită din mai multe procedee şi presupune 
parcurgerea următorilor paşi [3, p.35]: 

e trezirea interesului elevilor pentru citirea noului text/motivarea pentru citirea 
textului; 

e citirea integrală a textului de către elevi; 

e întrebări privind conţinutul textului; 

e formarea şi consolidarea deprinderilor de citire; 

e citirea textului pe fragmente; 

e explicarea cuvintelor şi a expresiilor noi, folosirea acestora în alte enunţuri; 

e povestirea fiecărui fragment; 

e stabilirea ideii principale a fiecărui fragment; 

e întocmirea planului de idei; 

e povestirea integrală a textului pe baza planului de idei; 

e desprinderea mesajului; 

e citirea modela textului de către învăţător; 

e citirea textului după model; 

e folosirea metodei lecturii explicative permite antrenarea tuturor elevilor în actul 
cititului, în cadrul careia se folosesc şi diverse procedee de citire: citirea în lanţ, 
citirea în ecou, citirea în ştafetă, citirea în perechi, citirea întârziată, citirea 
transfigurată, citirea programată, citirea prin adunare, citirea prin scădere, citirea 
selectivă, citirea pe roluri etc. 

Mariana Norel prezintă următoarele etape ale desfăşurării lecturii explicative 
respectiv componente ale acesteia [4, p.152-153]: 

e pregătirea pentru citire / lectură; 

e lectura integrală a textului; 

e citirea pe fragmente, analiza textului şi extragerea ideilor principale, alcătuirea 
planului de idei; 


e citirea integrală a planului de idei şi realizarea unei conversații generalizatoare; 

e refacerea sintezei textului. 

Pentru însuşirea unei citiri corecte, Gabriela Bărbulescu şi Daniela Beşliu, 
recomandă folosirea următoarelor procedee [1, p.102]: 

e pregătirea pentru citire: alegerea cuvintelor grele din text; 

e analiza şi sinteza fonetică a acestora şi explicarea sensului cuvintelor; 

e citirea explicativă a învățătorului (aceasta se poate realiza atât înainte de citirea 
elevilor, atunci când textul este mai lung sau după citirea elevilor pentru a evita 
citirea mecanică); 

e citirea în cor a unei părți de text (părţile considerate mai dificile); 

e controlul permanent al învățătorului asupra citirii elevilor şi corectarea dacă este 
necesar; 

e controlul elevilor asupra colegilor şi corectarea imediată; 

e pronunțarea cu glas tare, cu articularea clară a cuvintelor greu de pronunţat; 

e reglarea ritmului de citire; 

e reglarea ritmului de respiraţie; 

e citirea unui text scris de mână pe tablă, în caiete sau în fişe. 

Nu este nevoie să fie folosite toate componentele unei metode ci, mult mai eficient 
ar fi dacă învățătorul ar recurge doar la acelea care ar conduce la înţelegerea deplină a 
mesajului. Prin întrepătrunderea unor componente ale lecturii explicative cu cele ale 
lecturii interpretative acesta va asigura însuşirea de către elevi a valorilor multiple ale 
mesajului unui text, precum şi capacitatea acestora de a se orienta cu uşurinţă în textul 
citit. 
Algoritmul lecturii explicative, metodă des folosită atât în clasele primare este: 

a. pregătirea pentru citire / lectură care include activități de motivare a elevilor 
pentru lectura textului; introducerea termenilor dificili (care ar împiedica 
receptarea textului) şi explicarea acestora printr-o discuție / conversație 
pregătitoare; 

b. lectura integrală a textului, realizată fie prin citire model (de către cadrul 
didactic), fie prin activitate independentă, realizată de elevi, acasă sau în clasă; 
verificarea înțelegerii textului se poate realiza printr-o conversație referitoare la 
autor, titlu, personaje, acțiune / mesaj (în funcție de nivelul clasei şi de tipul 
textului); înainte de citirea model, profesorul poate formula o sarcină didactică 
prin care să vizeze un anume aspect al textului citit, astfel elevii vor fi motivaţi să 
urmărească lectura model a textului, iar profesorul va putea verifica înţelegerea 


textului; 

C. 


citirea pe fragmente, analiza textului şi extragerea ideilor principale, alcătuirea 


planului de idei; 


d. citirea integrală a planului de idei şi realizarea unei conversații generalizatoare— 


se realizează cu scopul refacerii sintezei ideatice a textului. 


Pentru fiecare tip de text se folosesc etape anumite ale lecturii explicative: 


Algoritmul metodic pentru textele literare cu conținut epic este următorul [1]: 


conversaţia introductivă; 

citirea integrală a textului; 

citirea pe fragmente; 

explicarea cuvintelor nou întâlnite; 

povestirea fragmentelor şi desprinderea ideilor principale; 

recitirea integrală; 

povestirea după ideile principale. 

În clasele a III-a şi a IV-a, învățătorul îndrumă elevii spre evidențierea însuşirilor 


unor personaje literare, comentarea aspectelor stilistic-artistice. 


Textele lirice redau sentimentele, gândurile autorului prin intermediul imaginilor 


artistice. Algoritmul metodic pentru textele lirice este următorul: 


conversaţia introductivă — explicarea unor cuvinte şi expresii care să ajute 
înţelegerea textului, crearea unei atmosfere afective, stimularea interesului; 
recitarea model; 

analiza textului — explicarea sensului figurat al cuvintelor, expresiilor poetice, 
organizarea pe strofe şi versuri; 

recitirea integrală, respectând intonaţia impusă de semnele de punctuație şi de 
ideile transmise de text; 

memorarea poeziei (fragmentar / în întregime) 

Metoda lecturii explicative a texte lor nonliterare are următorul desfăşurător: 
conversaţia pregătitoare — conversaţie despre domeniul la care se referă textul, 
explicarea anticipată a cuvintelor care ar îngreuna înţelegerea textului; 

lectura integrală sau fragmentară a textului, explicarea termenilor ştiinţifici, 
sesizarea ideilor principale; 

conversaţie asupra textului pentru înţelegerea corectă a lui şi ordonarea gândirii 
elevilor; 

recitirea textului de către elevi şi explicarea motivată (cauză-efect) a fenomenului 


ştiinţific prezentat. 


171 


In cadrul orelor de Limba și literatura română, metodele de predare-învăţare care 
se pot folosi sunt diverse, iar pentru a fi eficiente acestea trebuie să valorifice toate 
laturile personalităţii umane, să dezvolte gândirea, creativitatea, capacitatea de 


argumentare, analiză, sinteză, comparaţie. 

CZU: 37.015.3+159.922.7 
ROLUL STIMEI DE SINE ÎN FORMAREA IMAGINII DE SINE 
LA CADRELE DIDACTICE 
Lucia CIOBANU, masterandă, UST 
Nicolae SILISTRARU, profesor universitar 


Imaginea de sine se refera la modul în care ne percepem propriile noastre 
caracteristici fizice, emoționale, cognitive, sociale și spirituale. Modul în care ne 
percepem depinde de gradul de autostima (autoapreciere, autorespect, autoacceptare) 
pe care îi avem. Faptul că ne acceptam pe noi înşine, ne apreciem pentru ceea ce 
facem bine contribuie la creşterea autorespectului şi încrederii în sine. Stima de sine 
reprezinta modul în care ne evaluăm pe noi înşine în raport cu propriile aşteptări şi cu 
ceilalți, aceasta fiind direct proporțională cu conştientizarea valorii noastre. Stima de 
sine reprezintă aprecierea pozitivă sau negativa a imaginii de sine. 

Un mecanism psibologic ce are un rol deosebit de important în timpul activității 
sale este modul în care indivizii percep şi reflectă caracteristicile lor individuale, 
rezultate comportamentale, poziții sociale. Modalităţile prin care se percepe un 
profesor în timp sau spaţiu au fost înglobate în conceptul de identitate. În timpul 
activității sale persoana exploreaza diferite alternative ale rolului de profesor. 
Perceperea de sine într-un mod particular ajută o persoană sa-şi construiasca o 
identitate. Deşi identitatea prin definiție se refera la autostructura unui individ, marea 
majoritate a cercetărilor în domeniu s-au bazat pe paradigma statutului de identitate a 
lui Marcia, care se concentreaza asupra proceselor ce se presupune că aduc la 
formarea identitaţii mai degrabă, decât la conţinutul de identitate de sine [19]. 

M. Zlate consideră că imaginea de sine este „totalitatea reprezentărilor, ideilor, 
credințelor individului despre propria sa personalitate” [10]. G. Claus citat de V. 
Ceaușu considera imaginea de sine „ca o percepţie de o valorificare a concepțiilor 
despre sine, a propriilor orientări în atribuirea capacităților şi deprinderilor” [11]. 
Imaginea de sine este reprezentată de propriul comportament şi serveşte conștiinței 
propriei identități în condiţiile schimbării situaţiilor exterioare. 

Imaginea de sine se concretizează reflexiv pe fondul unui sentiment de identitate 
şi continuitate a persoanei, ca expresie a prezentului psihologic. Modul în care ne 
percepem depinde de gradul de autoapreciere şi autorespect pe care îl dobândim. 
Astfel, dacă suntem de acord cu noi înşine, dacă ne apreciem pentru ceea ce facem 
bine — aceasta contribuie la autorespectul și încrederea în sine — dacă acceptăm că 


avem şi slăbiciuni fără să ne criticăm în permanență pentru ele — aceasta constituie 

baza toleranței față de sine și, implicit, față de alții - putem trăi confortabil din punct 
de vedere emoţional. Trebuie să conştientizăm că este bine să existe mereu un 
echilibru între autoapreciere și autocritică, nici una dinre cele două extreme nefiind 
eficientă. Cel care se laudă prea mult este persiflat sau chiar abandonat de către 
ceilalți iar cel care se autocritică exagerat provoacă celorlalți fie sentimente de milă, 
de vină, fie un sentiment de superioritate, atrăgând de la sine alte critici. Păstrând pe 
cât posibil echilibrul între o laudă de sine exagerată și o autocritică exagerată putem 
contribui la starea noastră sufletească [17]. 

În formarea imaginii de sine sunt parcurse următoarele etape astfel: eul, în 
viziunea propriei persoane care îşi realizează autoportretul din punctul de vedere al 
personalității în ansamblu; Eul reprezintă imaginea pe care noi o considerăm 
definitorie pentru personalitatea noastră. Ca o consecinţă a construcției propriei 
imagini de sine se formează şi aprecierea asupra acesteia: pozitivă sau negativă; 
reflecția eului asupra imaginii de sine din perspectiva corespondenţei sau 
necorespondenţei între aceasta și judecata celuilalt. 

Se presupune că profesorii care au stima de sine ridicată sunt mai perseverenţi la 
şcoală, se simt mai competenţi și îşi îndeplinesc sarcinile mult mai bine. 

Dr. M. Maltz a spus în jurul anilor '60 că a fost cea mai mare descoperire 
psihologică a generaţiei sale. Este vorba despre imaginea de sine. Oamenii se văd în 
mintea lor imaginea bazându-se pe informaţia pe care o au despre ei. Unii dintre ei au 
multă informaţie falsă despre ei şi drept urmare au o imagine deformată despre sine. 
În jurul anilor '60, dr. M. Maltz a scris o carte numită „Psiho-Cibernetica.” 
Cibernetica măsoară devierea de la un anumit scop stabilit, trimite informaţia într-un 
mecanism de coordonare, care va corecta rezultatul şi va menține lucrul în mişcare 
spre țelul stabilit. De asemenea şi noi, oamenii, avem un mecanism cibernetic ascuns 
în interiorul nostru. Aşadar, atunci când legăm imaginea de sine cu cibernetica avem 
un rezultat foarte interesant. 

Festinger postulează că „atunci când nu ne putem baza pe criterii obiective, 
materiale sau non-sociale, recurgem la comparaţia cu celălalt” [6]. Teoria avansează 
un număr de propuneri privitoare la apeluri criterii sociale, mai ales, faptul că nu se 
poate face comparaţia decât cu persoane care ne seamănă: cineva prea diferit nu ne 
poate servi ca punct de referinţă în vederea unei estimări stabile. De aceea, oamenii 
sunt atraşi de cei mai apropiaţi lor. Fenomenul comportă consecinţe asupra 
constituirii relațiilor sociale şi asupra dinamicii grupurilor. Oamenii ar avea tendinţa 
de a ţine cont de părerea celor cu care se compară sau sunt tentaţi să le schimbe 


opiniile pentru a se apropia de aceștia. În această manieră ar lua naştere „presiuni la 

uniformitate”, care, dacă nu sunt urmate de un efect, pot face loc ostilității şi 
conflictului. Astfel, este posibil să se determine comportamente individuale în cadrul 
grupurilor, formarea acestora din urmă și alegerea grupurilor de referință. 

Statutul şi rolul social, mai ales cel profesional, asigură un fel de mască. Acestea 
pot da tărie și stil conturului imaginii de sine. Profesiunea, bine însușită şi practicată, 
marchează modul de a fi al subiectului, întărind și specificând particularitățile sale 
caracteriale, împlinindu-le uneori. Diverse persoane sunt mai bine definite, 
determinate, mai sigure pe ele, atunci când își exercită profesiunea. Statutele 
profesionale asigură nu doar o formă şi un sistem de relații, ci şi un suport pentru 
desfășurarea unor drumuri diverse în viață. Experienţa pe care subiectul o câştigă 
astfel, rezultatele pozitive, posibilitatea afirmării de sine, relațiile sociale şi 
solidaritatea de grup, respectul comunității faţă de statutul profesional respectiv 
sprijină determinarea imaginii sale. 

În planul cunoaşterii, formarea imaginii de sine devine posibilă graţie capacităţii 
de autoscindare pe care o posedă conştiinţa umană, ceea ce face propriul său suport şi 
mecanism obiect al investigației şi analizei. Prin intermediul acestei capacități, 
individul este, în același timp, şi subiect şi obiect, adică este cel care realizează 
procesele de prelucrare-integrare a informaţiei, dar și cel care furnizează informaţii, 
cel ce este supus investigaţiei cognitive. 

Studii importante privind imaginea de sine privită prin prisma formării 
judecăților morale în copilărie îi aparțin lui J. Piaget, psihologul elveţian diferențiind 
două stadii de evoluție ale acestora şi de aici două tipuri de morală: stadiul 
realismului moral, în care morala este dominată de raportuile de constrângere; stadiul 
cooperării în care ansamblul regulilor de conviețuire se constituie datorită 
sentimentului reciproc şi al trăirii intense a sentimentului de egalitate. 

Termenul de „eu” se referă la capacitatea ființei umane de acționa şi de a 
reflecta asupra propriilor acțiuni, de a fi cunoscător şi cunoscut totodată, de a construi 
imaginea de sine. W. James a făcut dinstincția între trei aspecte ale eului: eul fizic, 
eul spiritual şi eul social. 

Eul fizic se referă la particularităţi, precum: tipul somatic, relaţia dintre statură și 
greutate, culoarea părului şi a ochilor, particularități fizionomice. Psihologul 
american W. James foloseşte şi expresia de Eu material în care include Eul fizic şi tot 
ceea ce este de ordin material şi care este legat de respective persoană, cum ar fi: 
îmbrăcămintea, habitatul, alte proprietăți despre care se spune „este al meu.” De 
aceea, fiecate este sensibil la aprecierile celorlaţi cu privire la ce este al său şi dacă îl 
pierde sau îi este furat se simte puternic frustrat [10]. 

Eul spiritual se referă la valori, dorințe, aspirații, însuşiri caracteriale şi 
temperamentale, aptitudini şi talente, atitudini şi concepții. El este rezultatul 
autoreflecției, al receptării aprecierii altora, al consemnării reușitelor şi nereuşitelor în 
diferite activități. 

Eul social cuprinde acele calităţi care se dezvoltă în contextual relațiilor şi 
activităților cu alții, precum locul în grupul clasei sau în cel al prietenilor, reputația şi 
prețuirea celorlaţi, asumarea şi realizarea statutului şi rolurilor. Eul social cuprinde de 
asemenea şi totalitatea părerilor şi impresiilor pe care cineva şi le face despre ceilalți. 

Trebuie menţionat că şi conceptul de sine, care reprezintă totalitatea percepțiilor 
pe care oamenii le au despre calităţile şi caracteristicile lor, nu reprezintă în mod 
necesar o viziune obiectivă despre ceea ce suntem, ci este un rezultat al felului în care 
ne percepem. 

Stima de sine, o componentă evaluativă a eului, se referă la autoevaluările 
pozitive sau negative ale persoanei. Atunci când individul are o bună impresie despre 
sine, se respectă, se acceptă şi se evaluează pozitiv, spunem că are o stimă de sine 
înaltă, pozitivă, Dacă o persoană se depreciază şi se evaluează negativ, spunem că are 
o stimă de sine slabă. 

Auto-prezentarea este construită de strategiile pe care le foloseşte individul 
pentru a modela impresiile celorlalți despre el. Modul de viaţă se bazează pe această 
dorință de a influenţa încercările celorlalţi, de a ne cunoaște. Acest lucru este posibil 
dacă ne armonizăm comportamentele cu ale celorlaţi, dacă înţelegem situațiile şi ne 
preocupăm să ne comportăm „cum se cere”. Facem eforturi să ne auto-supraveghem 
comportamentul, să ne adaptăm la noi roluri sociale şi la noi relaţii. 

Factorii ce influențează imaginea de sine. Dezvoltarea imaginii de sine este 
determinată de o serie de factori psihosociali, în primul rând, de relaţiile copiilor cu 
adulții, aprecierile lor față de muncă, aprecierile colectivului din care fac parte. 

Comportamentul la locul de lucru, dar şi rezultatele pe care le obţine îi 
diferențiază de ceilalți, îl face să-şi dea seama că este o fiinţă cu o anumită 
individualitate ce gândeşte, simte şi acţionează într-un mod specific. 

Familia este locul unde se construiesc prototipurile pentru toate relațiile de 
supra sau subordonare, de complementaritate sau reciprocitate. Diversitatea mediului 
familial oferă omului posibilitatea de a se defini jucând un rol de neînlocuit în 
cucerirea coerenţei personale. Conflictul dintre generaţii a dominat şi va domina. 
Întotdeauna oamenii în vârstă vor avea principii verificate, vor avea o doză de 
scepticism, în timp ce tineri vor avea idealuri, vise, vor tinde spre perfecțiune. 


Expectanţa colegilor de serviciu față de rezultatele altor lucrători are un rol important 

în dezvoltarea imaginii de sine. Există forme subtile de feedback între persoanele 
înaintate în vârstă şi cadrele tinere, forme ce operează pe terenurile autoevaluării şi 
ale formării imaginii de sine. În colectiv de la serviciu, omul doreşte să fie acceptat, 
apreciat şi motivat. 

Apartenența la un grup este competitivă şi adesea tensionată, ceea ce va genera 
sentimentul de dependență, dar şi de o oarecare nesiguranţă. Astfel procesul formării 
imaginii de sine se ajustează şi prin raportare la cei din aceeaşi generație. Prieteniile 
cu persoanele de acelaşi sex sunt pline de confidente şi se organizează pe activități şi 
preocupări comune. 

Încrederea în sine: Încrederea se bazează pe experienţa succesului. Putem 
începe cu succese la scară mică care să ne ajute să obținem succes pe scară mai mare. 
Putem alege să ne comportăm ca şi cum am avea încredere în noi şi succesul va veni 
fără îndoială. 

Acceptarea de sine: Succesul real nu este posibil până în momentul în care 
cineva se acceptă pe sine aşa cum este şi nu renunță la prefăcătorie. Acesta este cea 
mai mare realizare a unei persoane în această viață: a se accepta pe sine 
necondiţionat, cu iubire, indiferent de greşeli și dezamăgiri. În momentul în care 
ajungem la treapta în care ne putem accepta, sinele este ceea ce a fost dindotdeauna și 
tot ceea ce poate fi vreodată, însă perspectiva noastră asupra lui este total schimbată. 

Imaginea despre sine determină construcţia ideii/conceptului despre sine. O 
primă condiţie este recunoaşterea şi acceptarea propriei persoane. Elementele care 
sprijină formarea imaginii de sine şi coordonarea corespunzătoarea a corpului, 
limbajul corpului, acţiunile. 

În antiteză persoanele care prin trăsăturile lor de personalitate vor genera un 
nivel scăzut al stimei nu vor reuşi să-şi atingă scopurile. Aceşti subiecți au 
următoarele trăsături: folosesc critica, furnizează copiilor un mediu intelectual în 
locul unui mediu armonios, modul lor de disciplinare este imprevizibil, utilizează 
pedeapsa fizică şi au foarte puţine informaţii despre copiii. 

ATITUDINEA - FACTOR DE REGLARE A COMPORTAMENTULUI UMAN 
Marcela CIOCHINĂ, masterandă, UST 


În literatura psihologică şi pedagogică din arealul românesc problema 
atitudinilor a preocupat pe numeroşi cercetători. Cu referință asupra atitudinilor 
implicate în activitatea didactică mai relevante sunt lucrările: „Atitudinea elevilor faţă 
de învăţătură” având ca autori pe C. Logofătu şi T. Prună; „Psihologia atitudinii 
elevului față de aprecierea şcolară” — D. Vrabie; „Opinia elevilor adolescenţi în 
problema necesităţii şi eficacităţii sancţiunilor şcolare” — D.G. Spînoiu. Mai sunt şi 
alte lucrări ce fac referință la această problematică, dar în alte medii şi domenii de 
activitate. 

Fiind un concept cu o semantică relativă şi destul de eterogenă, există, desigur, 
şi alte puncte de vedere. Într-o altă sursă bibliografică clasică, „Dicţionarul de 
psihologie” — Larousse, N. Sillamy, defineşte atitudinea ca a fi „acea structură 
psihică prin care desemnează orientarea gândirii, dispoziţiile profunde ale ființei 
noastre, starea de spirit proprie nouă în faţa anumitor valori” [10, p.37]. 

Atitudinea reprezintă un concept central şi indispensabil în abordarea relaţiilor 
interpersonale de orice tip, fiind definită ca o predispoziţie învățată spre un anumit 
comportament consistent favorabil sau nefavorabil cu un obiect (fizic, al percepţiei, al 
cunoaşterii, al afectului). Ea reflectă experienţa anterior acumulată şi constelația 
personală de valori şi norme, care după ce ating un grad înalt de stabilitate, se pot 
constitui în timp ca însuşiri caracteriale ale persoanei. 

Atitudinea exprimă potenţialitatea orientativă a unei acţiuni şi nu acţiunea însăşi. 
G. Allport definind-o ca starea mentală şi nervoasă de pregătire, care exercită o 
influență directă şi dinamică asupra răspunsului individulului la toate obiectele şi 
situaţiile cu care se află în contact [1]. 

Ea este o dispoziţie psihică dobândită şi are caracter social; chiar dacă nu 
înseamnă luare de poziţie numai faţă de obiectele sociale, în ea se exprimă în mod 
manifest influenţa mediului sociocultural; aspectul social este propriu atât atitudinilor 
de grup, cât şi celor individuale. 

Atitudinea exprimă o modalitate de raportare faţă de anumite aspecte ale 
realității şi implică reacţii afective, comportamentale şi cognitive. Nu întotdeauna 
între cele trei tipuri de reacții există un acord deplin; uneori ceea ce simţim nu e în 


acord cu ceea ce gândim despre ceva şi nu întotdeauna acţionăm conform 

sentimentelor noastre, însă, când toate aceste manifestări sunt congruente, atitudinile 
devin stabile şi relativ greu de schimbat. 

lată câteva dintre definițiile mai complexe a atitudinii: 

- „O stare mintală şi nervoasă de pregătire cristalizată pe baza experienţei, care 
exercită o influenţă direcționată sau dinamică asupra răspunsurilor individului 
față de toate obiectele cu care el este în relație” [1, p.19]; 

- „maniera în care o persoană se situează în raport cu obiectele de valoare” [11, 
p.167]; 

- „O predispoziţie mintală dobândită, mai mult sau mai puţin durabilă, de a 
reacționa într-un mod caracteristic (obişnuit favorabil sau nefavorabil) faţă de 
persoane, obiecte, situaţii, idei sau idealuri cu care individul vine în contact” [9, 
p.12]; 

- „O dispoziţie direcționată, având un substrat mai puţin cognitiv şi mai mult 
afectiv şi conativ, o natură mai puţin nativă şi mai mult socială şi un caracter 
mai mult dinamic decât postural şi static” [5, p.31]; 

- „O modalitate relativ constantă de raportare a individului sau grupului faţă de 
anumite laturi ale vieţii sociale şi faţă de propria persoană” |Popescu-Neveanu, 
1978, p.71]; 

-  „evaluările noastre cu privire la orice aspect posibil al lumii sociale, măsura în 
care avem reacţii favorabile sau nefavorabile față de probleme, idei, persoane, 
grupuri sociale sau alte elemente ale vieţii sociale” [2, p.118]; 

- „poziția unei persoane sau a unui grup de acceptare sau de respingere cu o 
intensitate mai mare sau mai mică a obiectelor, fenomenelor, persoanelor, 
grupurilor sau instituţiilor” [4, p.302]. 

Aşadar, atitudinea exprimă poziţia pe care o adoptă o persoană față de sistemul 
valorilor, normelor, principiilor existente în societate și exprimă modalitatea de 
articulare specifică a persoanei la ansamblul vieții şi activităţii sociale. Ea constituie 
baza unui proces de analiză — interpretare a conținutului și semnificației fenomenelor, 
evenimentelor şi componentelor structurii socio-culturale date și se finalizează prin 
exprimarea unei opțiuni şi a unei poziţii în raport cu ele. Exprimând modul în care se 
realizează integrarea semnificațiilor şi valorilor socio-umane în structura individuală 
a personalităţii, atitudinile fac parte din grupul celor mai importanţi factori de reglare 
a comportamentului uman. Ele fac joncțiunea între nivelul conceptual-interpretativ al 
conştiinţei și nivelul motivațional preferențial. Ceea ce trebuie relevat însă, în mod 
deosebit, este faptul că atitudinea constituie o componentă structurala a personalității. 


Ea formează acel invariant profund intențional al persoanei — de poziție favorabilă 

sau nefavorabilă, pozitivă sau negativa, în raport cu realităţile la care se raportează și 
apare ca veriga de legătură între starea psihologica internă dominantă a persoanei şi 
multitudinea situaţiilor la care se raportează în contextul vieții sale sociale. 

În structura caracterului se pot distinge trei grupe fundamentale de atitudini: 
atitudinea faţă de sine însuşi (modestie, orgoliu, demnitate, dar şi sentimente de 
inferioritate, culpabilitate etc.); atitudinea faţă de ceilalți, faţă de societate (altruism, 
umanism, patriotism, atitudini politice etc.); atitudinea față de muncă, forme ale 
atitudinii pe care le avem zi de zi. Stereotipul se referă la dimensiunea cognitivă sau 
raportarea preponderent cognitivă la un grup sau reprezentanţi ai acestuia, 
prejudecata — la dimensiunea afectivă sau raportarea preponderent afectivă şi 
discriminarea — la componenta comportamentală sau la consecințele 
comportamentale determinate de stereotipuri şi prejudecăţi. 

În raport cu personalitatea, atitudinile îndeplinesc două funcţii de bază: explică 
diferențele interindividuale în funcţionarea vieții psihice (a percepției, a memoriei, a 
gândirii, a afectivității etc.); ajută la înţelegerea dinamicii personalității umane, ele 
constituind un element care orientează opiniile şi comportamentele oamenilor. În 
acest sens atitudinile constituie un factor de previziune al acțiunilor şi 
comportamentelor oamenilor. 

Formarea atitudinilor, elementele structurale principale ale caracterului, implică 
metode şi tehnici specifice. Complexitatea şi unicitatea fiinţei umane nu permite 
formularea şi recomandarea unei singure strategii. Fiecare domeniu al vieţii are 
particularităţi şi limite practic imposibil de cuprins în scheme teoretice [7]. Literatura 
psihopedagogică destinată acestui subiect este relativ restrânsă. Unele încercări sunt 
legate mai ales de motivaţie, interese, aspirații şi atitudini, privite ca factori 
motivatori în contextul activităţilor şcolare şi care influențează succesul şi 
performanţa şcolară. 

Problema formării atitudinilor de învăţare a fost cercetată de T. Callo în lucrarea 
sa „Pedagogia practică a atitudinilor”, M. Marin — „Principii de dezvoltare a atitudinii 
elevului față de opera literară”. 

Poziționată la graniţa mai multor domenii de interes, psihologia socială studiază 
atitudinea şi comportamentul, inclusiv din perspectiva raportării la factori extrinseci, 
iar printre aceştia — mediul înconjurător cu valorile sale, care ocupă un loc aparte. 

Relaţia circulară dintre cunoaştere, atitudine, comportament, sentimente şi valori 
este posibil de a fi coordonată printr-o educaţie adecvată care se realizează diferențiat 
pe patru niveluri [3]: cunoaştere (presupune înţelegerea modului de funcționare a 


mediului, problemele acestuia şi rolul său în viaţa omului); priceperi şi deprinderi 

(presupune eforturi îndreptate spre formarea, dezvoltarea şi valorificarea abilităților 
necesare identificării situaţiilor cu care se confruntă natura); sentimente (presupune 
acţiuni îndreptate către însuşirea unui set de valori cu privire la mediu, precum şi 
stimularea motivației de a participa la acţiuni de ameliorare a stării acestuia); 
comportament (abordează formarea şi orientarea capacităţii către folosirea 


cunoştinţelor în scopul luării unor decizii pozitive şi corecte cu raportare la mediu. 

CZU: 37.016:373.3 
ABORDAREA TEXTULUI NONLITERAR ÎN CLASELE PRIMARE 
Aliona CODREANU, învăţătoare, grad didactic superior 
Liceul Teoretic „Miguel de Cervantes”. Mun. Chişinău 


Rezumat. Textul nonliterar se învaţă în clasele primare şi prezintă variante de texte nonliterare 
informative şi texte nonliterare funcționale. Sunt recomandate pentru analize, comentarii și elaborare 
selectivă, în funcţie de potenţialul lingvistic şi intelectual al elevilor. 

Cuvinte-cheie: text nonliterar, structura textului nonliterar, tipuri de texte nonliterare, lectura 


explicativă 


Lectura textului oferă satisfacție, prilejuri unice de reflecţie, de meditaţie, de 
informare. Curriculumul școlar la limba și literatura română propune studierea atât a 
textelor literare, cât şi a textelor nonliterare. 

Textele nonliterare sunt o categorie de texte care se studiază, începând din clasele 
primare şi se referă la o realitate existentă, în legătură cu care se transmit informaţii. 

Textul nonliterar operează cu noţiuni, termeni ştiinţifici, urmăreşte dezvăluirea 
unui adevăr, iar ideea teoretică nu este „încorporată în formă sensibilă" [4]. 

Învățătorul va îndruma elevii să citească şi să înţeleagă conţinutul textelor 
nonliterare cu care se întâlnesc în activităţile zilnice, îi va orienta în descoperirea 
mijloacelor folosite de autorii textelor pentru transmiterea mesajelor. Receptarea 
textelor nonliterare va implica cunoașterea vocabularului, interpretarea unor simboluri, 
semne, convenții, valorificarea tradițiilor, obiceiurilor, experiențelor de trai din 
comunitate [2, p.38] 

Este un text de mică întindere, cu un conţinut clar concis, fiind folosit cu un 
anumit scop şi au funcția de a orienta, de a informa, de a convinge etc. 

Textul nonliterar utilizează funcția referențială, este emis cu scopul de a transmite 
informaţii sau subiecte diverse, din domenii precum cele științifice, juridico- 
administrative, mass-media audio-vizuală etc. 

Trăsăturile textului nonliterar: 

e prezintă, în general obiectiv, un aspect din realitate; 

e are drept scop informarea cititorului, dar şi transmiterea unor convingeri, 
încercarea de a-l determina să facă sau să creadă un anumit lucru; 

e limbajul este, în general, neutru, dar în anumite texte (reclamele) se pot utiliza 
jocuri de cuvinte, mijloace artistice; 

e este folosit aspectul corect, îngrijit al limbii; 


e informaţia este prezentată obiectiv, clar, accesibil; 

în anumite texte nonliterare apar unele clişee verbale (formule de adresare/de 
încheiere); 

se referă la persoane şi situaţii reale; 

obiectivul lor principal este de a comunica ceva; 

sunt suceptibile de o singură interpretare; 

cititorul — odată ce parcurge textul - este interesat de conţinutul lui; 

textul îi poate aduce un folos, de durată sau momentan. 


Textul nonlliterar este rezultatul observării realităţii şi al transformării acesteia în 


informaţie, de aceea [5]: 


are un caracter nonficțional — este bazat pe aspecte adevărate, controlabile, 
concrete ale realităţii cotidiene; 

are drept scop informarea cititorului, dar şi transmiterea unor convingeri, 
încercarea de a-l determina pe acesta să facă / să creadă un anumit lucru; 

în general, este lipsit de expresivitate, dar unele specii, cum ar fi reclamele, 
mizează pe jocuri de cuvinte, figuri de stil, cuvinte polisemantice etc.; 

este folosit aspectul corect, îngrijit al limbii; 

obiectivitate, claritate, accesibilitate relativă, în funcţie de domeniu; 

sunt prezente uneori clişee de limbaj (formule fixe folosite în diverse acte oficiale, 
scrisori etc.) 

în textele ştiinţifice sunt prezenţi termeni specifici unui anumit domeniu de 
cercetare; 

se referă la persoane reale, din punct de vedere individual, comunitar, etnic, 
naţional etc.; 

prezintă o mare varietate de forme: texte de lege, reţete, prospecte de 
medicamente, instrucțiuni de montare / utilizare a aparatelor, ghiduri turistice, 
reclame, articole de ziar sau revistă, ştiri, interviuri, anunţuri de mică publicitate, 


lucrări ştiinţifice etc. 


Clasificarea textelor nonliterare: 
Text nonliterar informativ; 
Text nonliterar argumetativ; 


Textul nonliterar descriptiv. 

Textele nonliterare 


Text nonliterar informativ: A E 
a oriă Textul nonliterar descriptiv: 


Text nonliterar argumetativ 


———— ——————_—_ _ _————y>75 
Fig. 1. Tipuri de texte nonliterare 


Textul informativ nonliterar — transmite cititorilor idei, modelează înţelegerea, 
oferă explicaţii în legătură cu diverse obiecte, fenomene, situaţii, atitudini ale unor 
persoane, demonstrează cum se face un lucru, cum funcţionează un aparat, cum se fac 
obiectele etc. [4]. 

Caracteristicile textelor informative: 

e Are ca scop transmiterea unor informaţii ce privesc date, fapte, fenomene, din 
realitate; 

e Textile informative sunt considerate ştirile, articolele de ziare, textele ştiinţifice, 
textele de tip utilitar (modul de folosirea a unor aparate, reţete culinare, reclamele 
publicitare, anunţurile, buletinul meteo etc.); 

e Întrebările care ghidează lectura textului informative sunt: Despre ce suntem 
informaţi?, Cum suntem informaţi?, De ce? (în ce scop este transmisă 
informaţia)? 

e În textele informative, emițătorul este o prezenţă discretă, estompată [ibidem]. 
Textul nonliterar argumentativ — are ca scop convingerea cititorilor în legătură 

cu un anumit punct de vedere, motiv pentru care scriitorul apelează la diverse strategii 
retorice [5]. 

Textul descriptiv nonliterar- evocă scene, persoane, obiecte, emoţii şi se 
concentrează asupra detaliilor descriptive, prezentate obiectiv sau subiectiv de către 
autor. Sunt prezentate informaţii despre obiecte, personaje, locuri, fenomene ale naturii 
etc. 

Aceste texte nonliterare descriptive se referă la: ghiduri turistice, texte ştiinţifice, 
prezentarea unor produse etc. 

Tabelul 1. Conținuturile studiate la tema textele nonliterare în clasele primare [1] 


Clasa I Clasa a Il-a Clasa a III-a Clasa a IV-a 
e Textul Citirea textului | e Textul nonliterar | Citirea textului 
nonliterar nonliterar/informativ informativ. nonliterar/informativ, 
informativ. (articole e Textul nonliterar | nonliterar de tip utilitar, 
informative, afişe, funcţional. nonliterar funcțional. 
articole de ziar, 

e Textul reviste, enciclopedii | Textul nonliterar | Textul nonliterar informativ: 
nonliterar pentru copii, | funcțional: anunţul; | ştirile, articolele din ziare, de pe 
funcţional. instrucțiuni de joc, | afișul; felicitarea | Internet, textele ştiinţifice din 

scrisori, bilețele, | orală scurtă; bilețelul | enciclopediile pentru copii, de 
felicitări). de informare; | pe site-uri, definițiile cuvintelor 


scrisoarea; biletul de 
mulțumire; bilețelul 
de solicitare; răspuns 


din dicționar; Textul nonliterar 
funcțional: invitația, spotul 
publicitar, mesajul electronic 


la bilețel; scurte | (la telefon sau computer, după 
mesaje scrise | posibilități), solicitarea şi 
electronice (SMS); | oferirea (de informații; repetării 


răspuns la mesaje; 
felicitarea scurtă 


unui mesaj; sprijinului; unui 
obiect), modul/instrucțiuni de 


folosire a unor aparate, cartea 
poştală, rețetele culinare, afişul, 
fluturaşul publicitar, programul 
unui spectacol, buletinul meteo, 
pagina de jurnal, anunţul de pe 
Internet; Formulele de 
solicitare: cererea simplă 
familiară; cererea politicoasă; 


Inscrisă în cadrul aceleiaşi viziuni, lectura textului nonliterar presupune un „mai 


întâi” al întâlnirii cu problematica textului (prelectura), un „apoi” al parcurgerii lui 
(prima lectură), un „după aceea” al identificării conţinutului (relectura) şi un „în 
sfârşit” al fixării acestui conţinut (postlectura). 

Pentru înţelegerea textelor nonliterare, învățătorul va prezenta elevilor variante de 
texte din fiecare categorie, pe care le va comenta pentru a putea răspunde la următoarele 
întrebări: Ce ne transmite autorul textului? Care este structura textului? Ce mijloace 
foloseşte autorul textului? În ce măsură ai înţeles ce transmite autorul? [2, p.38]: 

Metoda lecturii explicative a textelor nonliterare are următoarele etape: 

e conversaţia pregătitoare — conversaţie despre domeniul la care se referă textul, 
explicarea anticipată a cuvintelor care pot complica înţelegerea textului; 

e lectura integrală sau fragmentară a textului, explicarea termenilor ştiinţifici, 
sesizarea ideilor principale; 

e conversaţie asupra textului pentru înţelegerea corectă a lui şi ordonarea gândirii 
elevilor; 

e recitirea textului de către elevi şi explicarea motivată (cauză-efect) a fenomenului 

prezentat [3, p.170]. 

Cele mai frecvente texte nonliterare utilizate astăzi sunt: 

SMS-ul ( serviciu de mesaje scurte ) este o componentă a serviciilor de 
mesagerie text din majoritatea sistemelor de telefon , Internet și dispozitive mobile . 


Utilizează protocoale de comunicare standardizate pentru a permite dispozitivelor 

mobile să facă schimb de mesaje text scurte. Un serviciu intermediar poate facilita o 
conversie text-voce pentru a fi trimisă la liniile fixe. 

E-mail-ul este un mesaj scris, transmis prin poşta electronică. Reprezintă o 
modalitate rapidă de transmitere a informaţiilor, care eficientizează comunicarea. În 
redactarea unui mesaj ce va fi transmis prin e-mail trebuie să fie folosite formule de 
adresare potrivite, în funcție de persoana căreia i se scrie. Se încheie mesajul cu o 
formulă politicoasă, apoi se scrie numele şi prenumele. 

Articolul de dicţionar Dicţionarele sunt opere lexicografice care înregistrează 
cuvintele unei limbi în ordine strict alfabetică. Lexicografia este considerată ca o 
ramură a ştiinţei limbii(lingvisticii) care se ocupă de explicarea şi definirea sensurilor 
cuvintelor, clasificarea cuvintelor şi înregistrarea cuvintelor în dicţionare, enciclopedii, 
glosare etc. 

Cele mai importante dicţionare pentru publicul larg, mai ales pentru elevi, sunt: 

a. Dicţionarul Explicativ al Limbii române (DEX) 
b. Dicţionarul Ortografic, Ortoepic şi Morfologic al Limbii române 
c. dicționarele bilingve (pentru studierea limbilor străine) etc. 

Exemplu.,, Publicitate(« fr.) s. f. 1. Faptul de a face ceva cunoscut publicului; 
răspândire a unei informaţii în public. $ Ansamblul mesajelor transmise pentru 
orientarea comportamentului cumpărătorilor sau pentru influențarea opiniei acestora, 
în sens favorabil faţă de un produs sau serviciu. Principalele mijloace de publicitate 
sunt: presa scrisă, radioul şi televiziunea, ambalajele, cataloagele, panourile, 
pliantele, afişele etc. 9 Mica publicitate = rubrică sau pagină într-un ziar în care se 
publică, contra plată, cereri și oferte de serviciu, anunţuri de vânzări şi cumpărări, 
înștiințări cu caracter personal etc.; totalitatea anunţurilor pe care le publică această 
rubrică sau pagină. 

Afişul este o înştiinţare publică, tipărită (uneori e desenată), care se fixează sau 
se distribuie în anumite locuri pentru a anunţa ceva (un eveniment care ţine de viaţa 
culturală, sportivă, politică, administrativ-gospodărească). 

Prin intermediul afişului se precizează locul şi data desfăşurării evenimentului, 
cine organizează sau participă. Plasarea afişelor se face în spaţii special amenajate în 
acest scop. Într-o societate civilizată afişele rămân până le retragerea lor de către 
persoanele însărcinate cu aceasta. Ruperea afişelor, murdărirea lor, colorarea sau 


scrierea pe ele denotă lipsă de civilizaţie. 

Un afiş trebuie să cuprindă: 

e organizatorul 

e evenimentul propriu-zis 

e ziua, data, ora 

e locul desfăşurării 

e condițiile de participare 

e maniere diferite de evidenţiere a 
unora dintre elementele afişului 


(litere de diferite tipuri, culori, 
dimensiuni, imagini sugestive, etc.) 
Publicitatea (reclama) se ocupă cu promovarea bunurilor, serviciilor, 
companiilor şi ideilor, de cele mai multe ori prin mesaje plătite. Situându-se în 
categoria discursului public, textul publicitar se caracterizează prin următoarele 
trăsături: 
- Prezintă într-un mod concis şi atrăgător un produs pentru a convinge publicul de 
importanţa şi utilitatea sa; 
- Are o difuzare socială pe scară largă; 
- Publicitatea este o construcție unitară în care sloganul, textul şi imaginea sunt 
dimensiuni inseparabile ale unui sens global. 
Structura textului unei reclame: 
e promisiunea avantajului (titlul) 
e expunerea promisiunii (subtitlul, opţional) 
e detalierea poveştii (dacă este necesar) 
e  probarea afirmației (dacă este necesar) 
e acțiunea care trebuie întreprinsă (dacă nu este evidentă). 


Exemplu: 


«Pelikan © Mai bine de 100 de ani, Pelikan a influențat evoluția 
instrumentelor de scris: numeroase patente şi inovații au făcut istorie în domeniu. 

Pelikan a fost şi este de decenii un leader pe piață. Firma a evoluat: atât produsele 
clasice, cât şi noile produse atrag în continuare atenția... Brandul Pelikan sugerează 
calitate, tradiție, inovație şi aşa va rămâne şi în viitor. 

Stiloul poate fi şi un accesoriu deoarece poate completa ţinuta vestimentară a unei 
persoane. 

Tendinţa consumatorilor este de a se orienta către produse de brand deoarece 
firma garantează calitatea, iar la semnalarea unor eventuale nereguli produsul este 
înlocuit cu unul nou.” 

Programul unui spectacol conţine informaţii despre derularea spectacolului. 

Exemplu: Un program bogat şi variat propune în următoarele zile Teatrul 
„Luceafărul”, adaptat aşteptărilor publicului de toate vârstele și programului acestuia. 
Cum şcolarii se află în vacanţă, vizionarea unui spectacol de teatru este o ofertă tentantă 
de petrecere a timpului. Actorii de la „Luceafărul” îi aşteaptă la o serie de reprezentații 
diverse repertorial şi stilistic, care să le satisfacă aşteptările culturale. 

Astfel, miercuri seara, de la 18,30, poate fi vizionată CAPRA CU TREI IEZI după 
Jon Creangă (dramatizare Ion Agachi, regia: Ion Ciubotaru, scenografia: Mihai 
Pastramagiu, muzica: Matilda Andrici, pictura decorurilor: artistul naiv Gheorghe 
Ciobanu, 
distribuție: Elena Zmuncilă, Carmen Mihalache, Ioana Iordache, Mariana Teleman, 
Ileana Ocneanu). Spectacolul a fost prezentat cu mare succes în turnee şi festivaluri 
internaționale (Italia, Spania, Portugalia), atrăgând în egală măsură publicul infantil şi 
pe cel matur, întrucât pe fundalul poveștii este refăcută atmosfera arhaică a satului 
tradițional românesc. 


Bibliografie 

CZU: 37.046.12:398 
ORIENTĂRI FOLCLORICE LA ELEVII CLASELOR PRIMARE DIN 
PERSPECTIVĂ CURRICULARĂ 
Ira COJOCARI, directorul gimnaziului Gangura, r. Ialoveni 
Nicolae SILISTRARU, profesor universitar, UST 


Înţelepciunea populară este temelia educaţiei tuturor popoarelor, de aceea pentru 
a putea defini identitatea naţională a neamului nostru este nevoie ca elevii să-şi 
cunoască rădăcinile, tradiţiile, obiceiurile din fragedă copilărie, pentru a promova și a 
le valorifica generațiilor viitoare. 

Din această perspectivă noi, profesorii, trebuie să punem accent pe orientarea şi 
dezvoltarea conceptului naţional din domeniul folcloric, pentru a-i face pe copii să 
înțeleagă că poporul nostru este valoarea supremă a societății. 

Pedagogia populară este o parte deosebit de importantă pentru cultivarea 
educației spirituale a poporului. Aceasta cuprind toate cunoştinţele, priceperile şi 
deprinderile acumulate de trăirile pe parcursul vieţii, care sunt transmise din generație 
în generaţie cu progrese și noi experienţe. De aceea este necesar ca implementând tot 
ce este nou să includem și să orientăm elevii de-a cunoaște şi promova valorile 
naționale din primele litere învățate, odată cu începerea treptei primare. Ei trebuie să 
fie primii promotori şi păstrători ai tezaurului românesc, să respecte cu abnegaţie şi 
admiraţie arta populară, astfel şcoala are un rol important în valorificarea folclorului şi 
formarea viitorilor cetățeni activi. 

Ca orice cultură, şi cea populară implică trei elemente importante: să fie 
transmisă, învățată şi asimilată, pentru a nu se pierde adevărata înţelepciune. Există 
educație atunci când elevii au conştiinţa intrării pregătită pentru asimilarea valorilor 
de la modelul culturii umane și a le valorifica prin propria sa persoană în societate. 
Însă aceste valori nu sunt axate îndeajuns cu educaţia, iar elevii sunt într-o situaţie de 
criză şi cer instrumente reformatoare de implementare a valorilor naţionale în sistemul 
educaţional. Astfel, analizând conceptele de bază ale formării orientărilor axiologice a 
elevilor din învățământul primar, raportate la Curriculum naţional: învățământul 
primar, identificăm lipsuri şi neclarități al acestui fenomen. Aceste aspecte ne 
îndeamnă de-a argumenta în favoarea unei noi paradigme curriculare — educația 
populară, la care vin cu următoarele argumente: instruirea pedagogilor pentru a se 
preocupa cu cultivarea dragostei față de trecutul istoric şi de tradițiile poporului 
român; curriculum bazat pe tradiții, obiceiuri, datini, ritualuri; stimularea implicării 
părinților în educarea generaţiei pentru valorificarea educaţiei populare; experiența 
educativă a tradiției, progresul elevului educat prin electiva artei populare. 

Activitatea pedagogică este o activitate universală a omeniri, căci aceasta este o 
categorie veşnică. Profesorul este idealul în imaginea elevului mic, de aceea punând 
accent pe educaţia populară în această perioadă vom dezvolta o educație de lungă 
durată cu valori implementate şi transmise generației viitoare. Bogata cultură 
spirituală acumulată de popor în procesul îndelungatei sale dezvoltări istorice, 
formează baza inițială de la care a pornit dezvoltarea multor ramuri ale ştiinţei 
contemporane, astfel pedagogia populară constituie temelia educaţiei în care se înalță 
edificiul ştiinţei pedagogice contemporane. 

Fără păstrarea, îmbogățirea şi transmiterea tradițiilor nu poate exista societate. 
Acestea determină cultura poporului și sunt baza întregii educaţii. Orice popor își are 
cultura și tradițiile sale care reprezintă specificul său național şi care se elucidează, 
transmite în istorie, limbă, literatură, artă. 

Folclorul constituie unul din principalele mijloace educative folosite de 
pedagogia populară, el oglindește, totodată, şi gândirea pedagogică a poporului [4, 
p.15]. Așadar, tezaurul folcloric este totalitatea valorilor create de comunitate care 
trebuie neapărat transmise noilor generaţii prin educația populară şi prin cea cultă. 

Folcloristul N. Băeşu menţionează că acestea sunt legi nescrise ale poporului 
care pătrund în Sufletul copilului și le păstrează, le valorifică ca pe niște legi sfinte 
care reglează într-o măsură relaţiile şi comportarea umană. Din acest considerent ele 
au o puternică influență educativă asupra generaţiilor tinere, fiind solul și climatul 
moral în care cresc și se formează aceste generaţii [6, p.87]. 

Toate creaţiile folclorice au un caracter didactic pronunţat. Operele simple ale 
creației populare au mari afinități în psihicul elevului, căci aceste sunt uşor înțelese de 
el, deoarece este imposibilă copilăria fără de poveşti, dacă nu spunem copilului 
povești, atunci el singur inventează, creând o lume fantască în care se refugiază, 
tinzând spre ceva neobişnuit, miraculos etc. 

La fel şi proverbele, ghicitorile, zicalele, au un rol foarte important în 
dezvoltarea gândirii logice şi comportării în societate. Cântecele şi dansurile populare, 
sărbătorile şi obiceiurile tradiționale contribuie la educaţia estetică a copilului şi 
intelectualitatea în muncă. Aceste tradiţii sunt eticheta neamului nostru, manifestată 
prin atitudinea omului față de alți semeni, prin ansamblul regulilor și normele de 
conduită care s-au moştenit de la strămoşii noștri. Toate acestea cuprind cerinţe care 
capătă un caracter strict reglementat şi în respectarea cărora are o importanță 
deosebită o anumită formă de comoportare, presupunând atitudinea, grija faţă de 
modul de viaţă statornicit de mai înainte ca față de o moștenire culturală din trecut [4, 
p.121]. 

Datina reprezintă totalitatea acțiunilor, impuse de obiceiuri și ritualuri, în care îşi 
găsesc reflecţie reprezentările religioase legate de modul de viaţă în care sunt expuse, 
valorificate. Acestea sunt normele şi principiile sociale abile, care s-au constituit 
istoric şi determină comportamentul oamenilor în anumite sfere activităţii vitale, 
acestea fiind moştenite din cele mai vechi timpuri, reprezintă un instrument de 
reglementare a activității sociale. 

Obiceiurile sunt nişte stereotipuri care sunt reflectate prin comportament într-o 
anumită societate. Ele sunt aplicate în mod mecanic de către toți membrii acelei 
societăți. Obiceiul poate fi considerat un fenomen super individual şi e mult mai 
aproape de practica cotidiană, decât de datină sau ritual. Obiceiurile au următoarele 
funcții: de păstrare, de salvare a vieții trecute fără întoarcere; unirea, acceptarea 
comportamentului în viaţa de zi cu zi; formarea normelor religioase şi morale care și- 
au pierdut caracterul social, mai cu seamă, în mediul urban; 

Obiceiurile, tradițiile și datinile constituie memoria realizărilor spirituale ale 
omului, ca simbol, semn al acestor valori care sunt respectate şi păstrate, fiind o cale 
de transmitere a deprinderilor, cunoştinţelor, memoriei neamului, culturii, 
spiritualităţii. Nimeni nu se naște învăţat [ibid., p.121], de aici rezultă că în viziunea 
populară toate trăsăturile pozitive şi negative ale personalității sunt acumulate după 
naştere, asimilate prin educaţie şi autoeducaţie. În acest sens, poporul situează pe 
prim-plan cultura conduitei ce include norma comportamentală. Prin urmare, atât 
calitățile morale, cât şi viciile nu au un caracter înnăscut. 

Conform lui T. Vianu, tradiția este influența muncii culturale anterioare asupra 
celei precedente [6, p.127], dar N. Silistraru afirmă că tradiția, este un ansamblu de 
datini, concepții, practici religioase şi morale transmise din generaţie în generaţie, 
construind o trăsătură specifică a poporului [6, p.131]. Aşadar, tradiţiile există în 
toate formele culturii spirituale, care devine o condiţie a muncii culturale și determină 
formele pe care cultura este menită să le ia, iar actele culturale se cristalizează în 
conținutul operelor pe care le studiază copilul. Când aceste opere se construiesc ca un 
cadru normativ al muncii culturale, ea devine o tradiție a poporului, care lucrează 
asupra erei culturale ale acestuia. Din acest considerent, trebuie de remarcat că ea — 
tradiția — nu poate exista fără capacitatea membrilor poporului care ne transmit şi ne 
promovează identitatea culturală a neamului. 

În procesul socializării, copilul — concomitent cu comportamentul, deprinderile, 
valoarea sa — însuşeşte pe căi diverse şi anumite stereotipuri, iar acestea sunt 
remarcate prin experiența vieţii, moștenirea valorilor materiale şi spirituale de la 
generațiile precedente. Cercetătorii susțin că un stereotip este un set de atribute din 

care unele realizări reprezintă trăsături de personalitate, dar se poate spune că acestea 
întruchipează reflectarea specifică a valorilor, o atitudine uniformă către obiect. 

Educarea omeniei la copii trebuie să devină obiectivul major care să stea la baza 
educației permanente, indiferent de formele de organizare sau de conținutul şi 
volumul materialului predat. Profesorul V. Mîndicanu susținea că „reorganizarea 
şcolii de la comandamente la cerințele societății democratice de mâine, este posibilă 
doar în baza umanizării și democratizării întregului sistem de învățământ” [apud 2, 
p.7]. Pentru aceasta avem un suport bogat şi foarte util — valorile tradiţionale 
româneşti. De aceea, este necesar de-a cultiva aceste valori din cele mai mici 
începuturi, din începutul educației în familie, iar şcoala să construiască ziduri peste 
aceste temelii. 

În acest sens, o importanță deosebită o are gradul de informare a părinţilor şi 
determinarea nivelului de posedare a cunoştinţelor de pedagogie populară. Un factor 
important de valorificare a tradiţiilor sunt educația copiilor prin înţelepciunea 
buneilor, căci acestea sunt ca un diamant viu de valori populare. În tradiţiile populare 
se conturează un ideal moral durabil, care influenţează benefic asupra formării 
conduitei copilului. Tradițiile morale influenţează asupra sentimentelor, conştiinţei și 
determină modul de comportament al personalităţii. Însă omul contemporan regăseşte 
frumosul folcloric în aspectele esenţiale ale vieţii sale: artă, natură, societate și simte 
nevoia acută de a introduce esteticul în viaţa sa. Receptarea operei de artă şi, implicit, 
a frumosului folcloric nu este posibilă fără învăţarea unui limbaj folcloric. Elementele 
de folclor cu care elevii sunt familiarizați în cadrul activităților formative sunt, în 
acelaşi timp, parametri ai noțiunii de frumos. Așadar, concomitent cu însuşirea 
gramaticii limbajului folcloric, se dobândesc acele cunoștințe care vor constitui 
criteriile de apreciere ale frumosului. 

Deci, descifrarea elementelor de limbaj folcloric trezește interesul elevilor pentru 
arta folclorică în general, le dezvoltă capacitatea de a decodifica mesajul operei de 
artă şi le formează judecăţi de gust şi valoare artistică. Descoperirea profundă a 
folclorului de către elevii din treapta primară trebuie să constituie baza pentru 
discernerea între valoarea autentică şi nonvaloare. Folclorul copiilor dispune de 
valenţe formative multiple vizând toate resorturile personalității umane şi anume: 
cognitive, afective şi psihomotor. O cunoaştere profundă şi o receptare mai atentă a 
folclorului de către „cercetătorii mici” şi a descoperirii frumosului, vor contribui în 
mod eficient la educația estetică a acestora, vor asigura legătura cu pământul pe care 
trăiesc, cu valorificarea tradiţiilor locale, cu portul şi aria acestuia. 

Însă pentru implementarea acestor valori, sistemele educaţionale trebuie să fie 
nişte modele care să se bazeze pe ideile pedagogiei populare şi să se practice activ în 

procesul educativ. Rădăcinile etnopedagogice prin demonstrarea activă a eficacităţii 
acestora, copiilor, le ușurează cunoaşterea lumii înconjurătoare, începând cu cele mai 
frumoase virtuţi umane: înțelepciunea, bunătatea, hărnicia, fermitatea, dreptatea, 
care sunt actuale şi astăzi în operele educaționale. 

Educaţia elevilor prin intermediul valorilor asigură schimbarea orientării 
individuale de la valorile culturale străine mediului autohton spre valorile tradiționale 
ale poporului nostru, spre trăsăturile specifice psihologiei naționale. Noua generaţie îşi 
va forma trăsăturile psihologice anume sub influența obiceiurilor moştenite. Elevul 
trebuie să resimtă influenţa tradițiilor ce pot să-i determine mentalitatea, simțurile și 
emoţiile lui. Astfel, are loc cristalizarea unui anumit mod de comportare socială, 
formarea convingerilor, deprinderilor, căci copilul are în această perioadă capacitatea 
de a identifica binele și răul, frumosul şi urâtul, în situaţii concrete şi astfel nu numai 
că el se include în sistemul de relații sociale, dar și devine o personalitate conştientă, 
care fund incluşi în sistemul funcționării tradițiilor, pot fi educați în conformitate cu 
necesitățile sociale vitale pe neobservate, în mod firesc. În acest caz, elevul nu se 
simte un obiect evident al educaţiei, sporind astfel eficiența procesului educativ. 

Astfel, cunoscând valenţele formative ale folclorului şi artei populare 
tradiționale, noi avem misiunea obligatorie de a iniţia copiii în comorile inestimabile 
ale creaţiei populare seculare. Să includem în descoperirea personalității frumuseţea 
portului popular, a descoperirii cântecului popular, datinilor şi obiceiurilor străbune, 
înțelegerea de a păstra obiectele de artă populară lucrate cu mâna și sufletul de către 
artiştii populari, sunt valori spirituale românești de neîntrecut. Pentru a fi mai ușor 
înțeleşi de elevi, noi trebuie să aducem modele, exemple, pentru că copiii trăiesc acele 
emotii ca fiind lucrări deosebite care au fost lăsate de înțeleptul popor. 

Pedagogia populară este un fenomen firesc, de aceea trebuie să-l promovăm cu 
grijă în lumea acestora , căci copii trebuie să înțeleagă că fiecare se naște nepotul 
cuiva şi moare bunic. Prin aceasta vom cultiva nevoia de a cunoaştere, fiind datori de 
a promova datinile populare în viitor, acesta fund cel mai mare exemplu pentru elevul 
din treapta primară. Însă la etapa actuală se simte o preocupare scăzută a cadrelor 
didactice pentru implementarea valorilor folclorice naționale, acestea se observă în 
comportamentul şi cunoştinţele slabe pe care le au elevii. Din acest punct de vedere 
bănuiesc că acest lucru se întâmplă din motivul deținerii unui volum de cunoştinţe 
reduse privind tradițiile și obiceiurile neamului nostru. 

În acest scop consider că această temă este necesară de a fi cercetată, pentru ca 
învățătorii să conştientizeze că de ei depinde transmiterea valorilor acestui neam, iar 
familia trebuie să fie partenerul principal al școlii. Astfel am stabilit că realitatea 
socială și educaţională demonstrează în continuare că între valorile societății şi 

valorile educației, ca finalități ale politicilor și practicilor educaționale, există 
contradicții semnificative, cum sunt: acceptarea de către societatea a nonvalorilor şi 
tendința spre valori general-umane; între potențialul valoric educativ al poporului şi 
lipsa instrumentului pedagogic de valorificare a acestui instrument. 

Analizând Curriculm naţional: învățămânul primar, dar şi interacțiunea dinte 
profesor-elev, am desprins câteva discrepanțe: insuficiență de material; lipsă de 
conlucrare activă; implicare fără motiv, fără interes; lipsă de modele reale; 
necunoașterea artei populare pentru a fi valorificată. 

Aşadar, pentru ca să conştientizeze copilul despre necesitatea promovării 
valorilor populare, trebuie șă fie ghidat de învățător, iar acesta este dator de a apela la 
bagajul informaţional al părinţilor. În astfel de circumstanţe, se stabilește un 
parteneriat, în baza căruia are de câștigat doar copilul. Astfel este necesar ca fiecare 
profesor să transmită copiilor o atitudine respectabilă faţă de folclorul nostru naţional, 
pentru că astfel va avea succes în educarea valorilor pe care doreşte şă le aibă fiecare 
copil. 

Fiecare naţiune care se respectă îşi întocmeşte un inventar cât mai complet al 
tuturor valorilor de care dispune în toate domeniile vieţii materiale şi spirituale, din 
trecut şi din prezent. Realizarea unui astfel de inventar dă, în cele din urmă, măsura 
maturității a respectului de sine şi al poporului respectiv, a capacităţii instituțiilor 
cultural-ştiințifice reprezentative ale statului român. 

CZU: 028:373.3 
LECTURA - ACTIVITATEA DE BAZĂ ÎN CLASELE PRIMARE 
Nina CORGHENCEA, învățătoare, grad didactic întâi 
Instituţia Publică Liceul Teoretic „Liviu Deleanu” 


Rezumat. Școlii îi revine rolul de susţinere a acțiunilor de promovare a valorii lecturii și căutarea 
soluţiilor pentru activizarea lecturii. Efectele lecturii se manifestă procesual asupra limbajului, 
comunicării, comportamentului, socializării şi formării unei culturi generale, complexe şi durabile. 
Or, lectura are un rol important de modelare nu numai a personalității, ci şi a gândirii și a exprimării, 
determinând copilul să participe la viaţa eroilor astfel încât, cu ajutorul imaginilor, sentimentelor, 
modelelor descoperite, să îşi exprime stările de conştiinţă şi să îşi însușească anumite trăsături pe care 


le analizează în paralel cu cele ale personajului ales drept model 


Cuvinte-cheie: lectură, tipuri de lectură, importanța lecturii, principii de lectură. 


În prezent, lectura se face cel mai adesea de pe hârtie cu cuvinte imprimate 
folosind cerneală sau toner, cum ar fi dintr-o carte, revistă, ziar, broșură, sau de pe 
ecrane electronice ale calculatoarelor, televizoarelor, telefoanelor mobile sau a e- 
cititoarelor. Scrisul de mână care poate fi și el citit, este produs cu ajutorul unor 
ustensile moderne de scris precum creionul, pixul sau stiloul. 

Ea este una dintre activităţile de bază ale elevului în şcoală şi un proces prin care 
cunoaște informaţii utile şi impune formarea unui cititor avizat care să fie capabil de a 
produce, oral sau scris text despre text, dar şi text împotriva textului, atingând în acest 
fel, capacități de analiză, interpretare, argumentare, gândire critică. 

Importanţa lecturii este dată de aspectele educative pe care le implică: 

e aspectul cognitiv: prin lectură elevii îşi îmbogăţesc cunoştinţele despre lume, 
despre realitate; 

e aspectul educativ: lectura contribuie esenţial la educarea copiilor în dimensiunile 
etice şi estetice; 

e aspectul formativ constă în faptul că lectura are drept consecinţă formarea şi 
consolidarea deprinderilor de muncă intelectuală, dezvoltarea gândirii, a 
imaginaţiei, a capacităţii de exprimare corectă şi expresivă. 

Lectura este un act de mare complexitate care presupune nu numai prezenţa unui 
cititor (lector) şi a unui text, ci şi interacțiunea acestora [4, p.7]. 

Ea este o activitate, un act de comunicare avizat, un model de construcție vie, 
expresiv, nuanţat, subiectiv, deoarece contribuie la armonizarea pentru a exprima şi a 
ne exprima. Lectura impune acest transfer şi formează cel mai uşor şi cel mai repede 
competența de comunicare 

Pentru ca lectura să devină mai motivantă pentru elevi, există câteva principii 
considerate esenţiale [3]: 

e Lectura să fie centrată pe sensurile pe care un text le poate genera; 

e Lectura să fie interactivă (receptorul intră în dialog cu textul, formulează întrebări, 
încearcă să formuleze răspunsuri personale); 

e Lectura să fie exersată (elevilor li se creează oportunităţi de a citi în scopuri 
diverse texte variate; profesorul foloseşte în mod consecvent la orele de literatură 
un algoritm de lucru cu textul); 

e Lectura să aibă un scop pe care elevii să-l poată identifica (plăcere, cunoaştere, 
descoperirea unor strategii de lectură etc.); 

e Lectura să fie încurajată (prin atitudinea personală a învățătorului care valorizează 
lectura, dar şi prin feed-back). 

Nu este suficient ca învățătorul să fie de acord cu aceste principii, el trebuie să le 
pună şi în practică, în timpul lecţiilor pe care le regizează. 

Abordarea lecturii unei cărți tipărite poate fi neatractivă, poate fi ceva banal, 
gândind din perspectiva noii generaţii născute în era digitală, care foloseşte cu 
dexteritate mijloacele IT. De aceea, lectura cărţilor în format electronic (e-books) este 
mai interesantă şi mai potrivită pentru preocupările elevilor. 

Învățătorul este obligat să le propună elevilor diverse tipuri de lectură, dintre care: 

eLectura de plăcere — este situația ideală şi perfectă, fără recompensă materială, 
o poveste despre puterea cuvintelor de a crea lumi, o călătorie pe care o faci cu bucurie 
şi pe care o împărtăşeşti cu mare drag apropiaților. 

eLectura obligatorie — reprezintă modalitatea prin care, constrâns fiind, reuşeşti 
să cunoşti anumite texte, fără a-ţi asuma vădit rolul de cititor. Termenul obligatoriu 
este perceput ca având o conotație negativă, restrictivă, instalând un mod de gândire 
dirijat și mai puţin asumat, aflat într-o oarecare antiteză cu ideea de lectură. Tocmai de 
aceea lecturile au devenit recomandate pentru a şti mai mult, pentru îmbogățirea 
orizontului cultural, pentru dezvoltare personală, dar şi pentru a face faţă provocărilor 
societăţii actuale 

eLectura fragmentară implică o pregătire minuțioasă a învățătorului, selectând 
citate ce au legătură cu fragmentele din manual, dar şi imagini-desene ale învățătorului 
sau ale elevilor, imagini xeroxate, de coperte de cărți din ediţii mai noi sau mai vechi. 

eLectura de impact se poate aplica la o clasă cu nivel de cunoştinţe mai ridicat 
sau cu un nivel de conştiinţă deja conturat, în vederea combinării unor citate 


semnificative pentru conţinutul operei, pentru extragerea unor noțiuni definitorii ale 

operei. 

e Lectura model, făcută de către învăţător, are menirea de a sensibiliza elevii şi 
presupune o tehnică deosebită, pentru captivarea elevului. 

eLectura la alegere/selectivă a unor pasaje poate fi utilizată pentru a înțelege 
structura operei, elevii fiind familiarizați cu anumite aspecte: capitole, tablouri, 
poveşti; povestiri etc. 

eLectura impusă/dirijată, poate fi efectuată din Lecturi literare sau texte 
recomandate din Curriculumul Național: Învățământul primar sub atenta coordonare a 
învățătorului, care îşi va organiza lecţia. Întâi se va impune lectura integrală a textului 
propus spre dezbatere, pentru familiarizarea cu conținutul — de asemenea, se alege un 
citat spre discuție. 

eLectura expresivă, cu modulații ale vocii şi ale gesturilor, se face de către 
învățător sau — dacă exista posibilitatea — de către un elev care a însuşit tehnicile citirii. 

eLectura-cheie este utilizată în cazul în care nivelul clasei o permite şi când se 
urmăreşte relevarea unor valenţe deosebite ale textului, semnificaţii şi sensuri ascunse, 
când se doreşte analiza stilistică şi a unor particularități ale textului, mesajele 
naratorului etc.. 

eLectura critică este modalitatea prin care se identifică mijloacele artistice, prin 
accentuarea unor termeni şi prin întrebări fulger. De asemenea se pot realiza exerciţii 
de vocabular etc. şi mai ales, se poate interpreta textul, în vederea „dezlegării” tainelor. 

eLectura problematizantă, pe lângă utilitatea la clasă, când se urmăreşte rând cu 
rând fragmentul din manual, învățătorul poate cere identificarea unor termeni-cheie, 
comentarea textului. Acest tip de lectură vine în pregătirea unui alt tip şi anume: 

eLectura comentată pas cu pas. Aici putem vorbi deja de moment de sinteză a 
informaţiilor, căci învățătorul selectează câteva pasaje care sunt potrivite pentru o temă 
amplă, cum ar fi de exemplu: „Iarna în Moldova”. 

eLectura afectivă este aplicată ca o modalitate de personalizare a mesajelor 
literare, de identificare cu personajele literare, de sensibilizare a elevilor pentru re- 
apropiere de text. 

eLectura de profunzime este aceea care determină înţelegerea fondului ideatic al 
textului. 

Lectura - corespunde cu actul lecturii în sine, în aspectele mecanice ale înţelegerii. 
Nivelul de înțelegere care este atins va depinde în mare măsură de importanţa acordată 
competențelor acestei etape. Acesta este momentul pentru a sublinia vizualizarea 
globală de cuvinte, expresii şi fraze, evitând problemele de citire silabic precum şi 

citirea cu voce tare. 

Pentru a exersa actul lecturii, este necesar de indicat sarcini de tipul: 

eCitiţi o carte uşoară (5-7 minute). Elevul va citi o carte la nivel independent, va 
discuta despre text sau va răspunde la întrebări de comprehensiune. 

e Citiţi o carte mai dificilă (10-12 minute). Elevul citeşte o carte mai dificilă la 
nivelul de instruire. 

eEfectuaţi o activitate de scriere (5-7 minute). Elevul exersează scrisul, pentru a 
explora legătura dintre litere şi sunete şi sistemul de ortografiere în limba română. 

e Efectuaţi o activitate de studiu al cuvintelor (5-7 minute). Elevul se joacă 
sortând cuvinte şi practicând jocuri de construire a cuvintelor ca exercițiu de dezvoltare 
a vocabularului instantaneu şi a abilităţilor de decodificare. 

e Răsfoiţi o carte provocatoare, mai dificilă pentru şedinţa următoare (5 minute). 
Învățătorul răsfoieşte cartea cu elevul, uitându-se la imagini şi folosind alte strategii de 
trecere rapidă a acesteia pentru a-l pregăti să citească o carte mai dificilă la sesiunea 
următoare la nivelul lui de instruire. 

e Citiţi cu voce tare pentru copil (7 minute). Învățătorul citeşte cu voce tare dintr- 
o carte interesantă, care depăşeşte nivelul de citire al elevului, pentru a modela cititul 
fluent şi pentru a-i oferi copilului ocazia de a auzi cuvinte noi şi a descoperi noi modele 
de limbaj [1, p.118]. 

Lectura îndeplineşte simultan şi succesiv funcțiile de informare și documentare 
sistematică, de stimulare a instruirii şi autoinstruirii, de culturalizare, de educaţie 
permanentă, are un rol hotărâtor în formarea culturii comunicaționale si literare de bază 
a elevilor. La vârstă şcolară mică, lectura, fie studiu, fie de plăcere, contribuie la 
îmbogățirea şi dezvoltarea cunoştinţelor, la formarea gustului pentru citit, la cultivarea 
şi îmbogățirea limbajului prin formarea și dezvoltarea unui vocabular activ bogat, 


adecvat, la educarea sentimentelor morale şi estetice. 

CZU: 37.018.264 
UN MODEL DE EDUCAȚIE ŞI CONSILIERE A PĂRINȚILOR 
Tatiana CRÂJANOVSCHI, doctorandă, UST 
Stela GARBUZ, masterandă, UST 


Familia, ca factor educaţional, influnțează formarea personalităţii copiilor. De 
această influență depinde comportamentul social şi relaţional al viitorului adult. De 
aceea devine tot mai importantă necesitatea de educaţie a părinţilor, de îmbunătățire a 
relaţiilor de familie, de valorizare a parteneriatului educativ. Părinţii şi pedagogii 
poartă o mare responsabilitate de educaţia primită de copii și de formarea personalității 
lor, familia fiind cea dintâi şcoală în care copiii învaţă să se comporte în viaţă şi 
societate. 

Familia a avut o influenţă decisivă întotdeauna asupra educaţiei, ei i se datorează 
virtuțile neamului; ea este creatorul copilului şi-i în stare mai bine decât oricine altul 
să cunoască şi să apere punctul de vedere special al copilului. 

Scopul consilierii părinților este centrat pe sarcinile şi faptele educaţionale, pe 
formarea competenţelor educative noi. Obiectivele tuturor demersurilor iniţiate de 
educaţie a părinţilor sunt instalarea unei schimbări în materie de educație familială, 
schimbare care se manifestă la nivelul atitudinilor (în opinii şi judecăţi de valoare), fie 
la nivelul comportamentelor (în câmpul intervențiilor care se fuzionează atunci când 
două sau mai multe persoane interacționează). 

Şedinţele de consiliere pot fi structurate în diverse aspecte, însă sunt adaptate la 
individualitatea persoanelor şi la specificul problemelor cu care se confruntă aceștia. 
Educaţia părinților se referă la susținerea parentalităţii deja manifestate. 

Consilierea părinților se efectuează prin programe care prevăd diverse tipuri de 
activități educaţionale. „Sunt programe care se ocupă de toţi părinţii, de funcția 
educativă a familiei şi de formarea părinților ca educatori responsabili” [10, p.55]. 

Prin programe, trebuie să menţionăm că nu există un program sau un anume 
model, ci „nenumărate modele de rezolvare, numeroase programe” [ibidem, p.55], care 
contribuie la soluţionarea diverselor situaţii, pentru a obţine o viaţă mai decentă pentru 
întreaga familie. 

Propunem un model destinat activităților la şedinţele de educaţie a părinţilor, cât 
şi în afara acestora. Modelul este constituit din următoarele componente: teleologie 
(sistemul de obiective), conținuturi (materii de predare/învăţare/evaluare), tehnologii 


(metodologie), epistemologie (baza conceptuală). 

Specificul activităţilor presupune o flexibilitate a conţinuturilor propuse. Sistemul 
de obiective prezentate sunt „mai curând nişte repere teleologice pentru activitatea 
dirigintelui/educatorului, solicitând acestuia să-şi racordeze activitatea mai mult la 
conceptul educaţional preconizat, decât la obiectivele propriu-zise...” [8, p.7]. 

Conținuturile sunt flexibile, şedinţele cu părinţii se vor desfăşura pe „materii 
imperative” atât în baza conceptului general educaţional, cât şi în baza unor situaţii 
educaţionale reale. 

Metodologiile educaţionale referitoare la activitatea educatorului vor stabili în 
dependenţă de particularităţile psihologice şi de vârstă ale copiilor, de caracteristicile 
de personalitate a acestora şi de tematicile stabilite în activitățile educaţionale 
respective. 

Activitățile educaţionale sunt activităţi formative (educative şi de consiliere), 
informative, de orientare şi sprijin material (după tipul de acţiuni); activităţi desfăşurate 
în relația de parteneriat, activități de durată/periodice/sporadice; activităţi în 
dependenţă de modul de personalizare a intervenţiei. 

Repere conceptuale 

Educaţia părinţilor este concepută ca una din direcţiile cele mai importante în 
necesitatea „construirii comportamentelor parentale” încă de la vârstele mici ale 
copiilor. Atunci când dorim să avem o generaţie „sănătoasă” educaţional, este 
primordială intervenţia socio-educativă asupra părinților prin anumite tipuri de acțiuni 
adesate numai părinţilor, nu şi copiilor sau bunicilor şi rudelor apropiate. 

Pentru a fi un bun părinte nu este suficient să-ţi iubeşti copilul şi nici să ai anumite 
cunoştinţe sau comportamente. Orice program sau model de educaţie a părinților are 
în vedere anumite variabile pe care le fixează ca obiective şi repere: caracteristicile 
personale ale copiilor; experienţa personală de viaţă şi experienţa propriei familii; 
motivaţia părinților şi gradul lor de implicare; timpul acordat acestor activităţi; 
condiţiile sociale şi economice; modelele socio-culturale pe care fiecare părinte le-a 
primit prin experienţa proprie; competenţa părinţilor de a face faţă stresului; relațiile 
cu cei din afara sferei familiale; sensibilitatea părinţilor în a identifica nevoile reale ale 
copiilor lor; dorinţa de schimbare în condiţiile actuale; flexibilitatea în concepţii şi 
atitudini etc. [Lamb J., Lamb W.A., Parent Education and Elementary Conseling. 
Ilumau Science Presse, New York, 1978]. 

Obiective generale: formarea reprezentărilor privind procesul de consiliere a 
părinților; formarea atitudinii pozitive faţă de părinţi şi realizarea rolurilor familiale; 
dezvoltarea achiziţiilor cognitive, psihologice şi socio-afective privind priceperea, 


cunoaşterea şi stăpânirea unui mod de viaţă familial sănătos; formarea competenţelor 

de comunicare eficientă şi de comportare civilizată în societate; cultivarea valorilor 
moral-spirituale prin prisma relaţiilor familiale armonioase. 

La finele activităților părinții vor fi capabili să atingă următoarele niveluri de 
competenţă: 

- la nivel de cunoaştere: cunoaşterea particularităților specifice sărbătorilor; 
distingerea formelor şi modalităţilor de colaborare în familie; cunoaşterea 
regulilor de comportare în familie şi societate; descrierea diverselor activităţi 
educaţionale; identificarea elementelor obligatorii ale costumului popular; 
cunoaşterea semnelor distincte ale sărbătorilor de Sfintele Paşti; descrierea 
culturii etnice ca fenomen general-uman; 

-  lanivel de aplicare: determinarea corectă a particularităților adulților şi copiilor; 
utilizarea în comunicare a formulelor de politeţe; folosirea adecvată a adresărilor, 
a salutului; respectarea regulilor de comportare în familie şi în societate; 
manifestarea dragostei, respectului faţă de alte persoane, empatie, prezentarea 
cauzelor situaţiilor de risc pentru dezvoltarea copiilor; 

-  lanivel de integrare: elaborarea unui scenariu al unei acţiuni (şezători, sărbători, 
ieşire în natură) cu familia; elaborarea regimului zilei în familie; elaborarea unui 
plan de acţiuni în cadrul familiei; elaborarea unui plan de soluționare a 
conflictelor în familie; respectarea regulilor de convieţuire în familie; elaborarea 
unui plan de soluţionare a situaţiilor de risc pentru dezvoltarea copiilor. 
Curriculumul de consiliere a părinților conţine: descrierea particularităţilor etnice 

ale familiei; identificarea continuității generaţiilor în educaţie; caracterizarea cu 
argumente a etnopedagogiei familiei; descrierea funcțiilor familiei din perspectiva 
populară; caracterizarea rolului părinților şi bunicilor în educaţia copiilor; descrierea 
particularităţilor de vârstă şi individuale ale copiilor; conceperea, identificarea şi 
caracterizarea mediului etnic al copilului; conceptualizarea colaborării dintre şcoală şi 
familiei în educaţia populară; explicarea valorilor „cultul mamei”, „cultul strămoşilor”, 
„cultul familiei”, „cultul mândriei naţionale” şi rolul acestora în educaţie; 
conştientizarea caracterului firesc, permanent al educaţiei, începutul timpuriu al 
educaţiei, caracterul experienţei populare în educaţie, caracterul complex al educaţiei 
populare, caracterul de improvizare în educaţie; identificarea valorilor populare ale 
educației:  ştiinţa/cunoştinţe,  arta/frumosul, religia/credinţa,  educaţia/dragostea; 
caracterizarea particularităţilor de gen şi comportare a băieților şi fetiţelor; relatarea 
despre conduita părinților, sentimentelor lor față de copii; descrierea rolului şi 
funcţiilor tatălui şi ale mamei ca modele de educaţie; comentarea chipului părinţilor şi 


al copiilor redat în diferite opere de artă; identificarea numelui, prenumelui, vârstei şi 

adresei bunicilor; explicarea noţiunilor de arbore genealogic, neam, Patrie; stabilirea 
legăturilor între străbunici, bunici, părinţi, nepoți; compararea casei bunicilor cu casa 
părinților lor; elaborarea unui plan de ajutorare al bunicilor; reproducerea sfaturilor, 
poveştilor auzite de la bunici; identificarea rolului generaţiilor în educaţie; explicarea 
şi respectarea regulilor de comportare şi convieţuire în familie; reproducerea diferitelor 
forme de salut, răspuns la salut, adresare, rugăminte, aluzie; folosirea adecvată a 
formulelor de politeţe: poftim, mulţumesc, vă rog, scuzaţi-mă, cu plăcere; compararea 
regulilor de comportare civilizată cu poruncile lui Dumnezeu; sărbătorirea tradiţiilor în 
familie; distingerea deosebirilor dintre regimul copiilor şi al adulților; respectarea 
regulilor de comportare civilizată; dezvoltarea la copil a motivaţie succesului şi să-şi 
propună scopuri; conştientizarea importanţei sănătăţii şi a alimentaţiei raționale pentru 
sănătatea familiei; respectarea condiţiilor care ne asigură ocrotirea sănătăţii şi a 
regulilor de igienă personală; identificarea unor elemente ale educaţiei morale; 
cunoaşterea şi aplicarea metodelor educaţiei pentru valorile morale; explicarea 
noțiunilor „axiologic” şi „ştiinţific” în contextul educaţiei pentru valorile morale; 
explicarea rolului altor instituţii (policlinica, grădinița de copii, şcoala, biserica) în 
viaţa familiei; comunicarea copiilor despre însemnătatea bisericii în cadrul familiei; 
conştientizarea rolului mass-media în viața de familie; indicare măsurilor luate în 
vederea înlăturării sancţiunilor; determinarea rolului familiei în educaţia copilului; 
cunoaşterea autorităților implicate în protecţia copilului; cunoaşterea principiilor care 
stau la baza activităţii de protecţie a copilului; identificarea sărbătorilor naţionale; 
descrierea semnificației sărbătorilor naționale în familie; definirea şi explicarea 
noțiunii de etnic, naţional, general-uman, identitate etnică, eticheta naţională; 
descrierea virtuţilor general-umane ale creştinismului; descrierea cu exemple a 
tradițiilor-etichetă la români. 

Sugestii metodologice 

Activitatea educaţională cu părinţii este orientată către atingerea unor finalităţi 
care trebuie să fie conştientizate şi interiorizate de ambii subiecţi ai procesului (părinți 
şi copii). 

Realizarea tehnologiilor educaţionale se efectuează prin aplicarea metodelor 
interactive. Mai frecvent se aplică: observarea, convorbirea, diverse concursuri, 
intervievarea, problematizarea, cooperarea, studiul de caz, dar şi povaţa, rugămintea, 
îndemnul, aluzia. 

Selectarea şi utilizarea metodelor este condiționată de obiectivele activităţii, 
modulul, conţinutul, mijloacele şi metodele ce conduc spre motivaţia, inspiraţia, 


creativitatea educatorului în formarea competenţelor. 


203 


Evaluările formativă şi sumativă se vor realiza prin intermediul diferitor metode 


(orale, scrise, practice). În procesul activităţilor se pot aplica evaluări de tipul eseurilor, 


schițelor, modelelor. Evaluarea obiectivelor preconizate este posibilă prin aplicarea 


strategiilor de tip expozitiv-euristic, algoritmizat. Accentul se va axa pe îmbinarea 


adecvată a metodelor clasice cu cele moderne. Educatorii pot utiliza diverse căi de 


formare a părinţilor: autocorectarea sau corectarea reciprocă; autoaprecierea vegheată; 


aprecierea reciprocă; aprecierea obiectivă a personalității şi estimarea propriei 


personalităţi (autoestimarea) [7, p.33-34]. 

CZU: 37.046.12:028 
LECTURA DE PLACERE ÎN CLASELE PRIMARE 
DE LA TEORIE LA EXEMPLE DE BUNE PRACTICI 
Tatiana CREŢU, Gimnaziul Nr. 102 


Criticul şi istoricul literar francez E. Faguet definea cartea ca fiind „o mică mobilă 
a minţii noastre, motorul spiritului, unealta care vine în ajutorul lenei de-a gândi, a 
insuficienţei noastre, cum şi a bucuriilor sufletului”. 

Cartea, ca obiect cultural, începe să-şi piardă importanţa şi impactul asupra noii 
generaţii din cauza noilor alternative aparent mult mai atractive şi, în orice caz, mult 
mai comode, care tind să capteze atenţia celor dispuşi să facă un efort mult mai redus 
şi să ajungă mai rapid la un rezultat. 

Ne îndreptăm spre o civilizaţie a văzului, spre o civilizaţie a imaginii. Secole de- 
a rândul scriitori cunoscuţi s-au străduit să cizeleze cuvântul, să-l facă să comunice o 
bogăție de gânduri şi sentimente, iar astăzi totul se reduce mai ales la semne, la 
simboluri, la imagini. Abordarea lecturii unei cărți tipărite poate fi neatractivă, poate fi 
ceva banal, gândind din perspectiva noii generaţii născute în era digitală, care foloseşte 
cu dexteritate mijloacele IT. De aceea, lectura cărţilor în format electronic (e-books) 
este mai interesantă şi mai potrivită pentru preocupările elevilor din treapta primară 
[1]. 

Lectura de plăcere — este situația ideală și perfectă, fără recompensă materială, o 
poveste despre puterea cuvintelor de a crea lumi, o călătorie pe care o faci cu bucurie 
şi pe care o împărtăşeşti cu mare drag apropiaților. Învăţătorii sunt în permanență 
preocupaţi să găsească noi modalităţi prin care lectura să redevină o preocupare 
constantă a elevilor, pentru ca şi lectura recomandată să se bucure de plăcerea unui 
cititor în curs de a deveni pasionat. 

Formarea unei atitudini pozitive faţă de lectură reprezintă unul dintre obiectivele 
cele mai importante ale cadrelor didactice. În activitatea sa învățătorul urmăreşte 
formarea mai multor tipuri de motivații pentru lectură: 

- intelectuale: prin care elevul descoperă structurile vieții, construcția cunoaşterii, 
descoperirea interacțiunilor; 

- afective: plăcerea de a descoperi şi de a organiza, curajul, inițiativa; 

- socio-afective: toleranța, spiritul pacifist [2]. 
A căuta o soluţie în formarea atitudinii positive față de lectură nu înseamnă a 


milita pentru cultura scrisă în defavoarea celei audiovizuale, ci a privi lucrurile din 

perspectiva complementarităţii lor, mizând pe caracterul prioritar formativ al celei 
dintâi şi cel prioritar informativ şi comunicativ al celeilalte. 

Trebuie să pornim de la ideea că elevul are nevoie de un ghid bun, care să îl ajute 
să păşească în lumea mirifică a cărţilor [3]. Cadrul didactic îndrumă paşii copiilor, în 
minunata lume a cărților, a textelor literare. El este cel care sensibilizează copilul, cel 
care îl conduce pe nesimţite pe drumul cunoaşterii. În clasa I, poveştile citite cu 
expresivitate de către învăţător pot stimula foarte uşor interesul copiilor pentru lectură. 
Cu atât mai mult dacă acestea sunt citite în bibliotecă sau într-un loc special amenajat 
din clasă. Povestea poate fi animată în unele momente de mimică şi de păpuşi mânuite 
de învăţătoare sau de copii. Mai târziu, copiii pot continua şi singuri acest exerciţiu de 
citire expresivă pentru colegii lor. 

În perioada preabecedară se poate începe un exerciţiu de construire a unei cărţi, 
în mai multe etape: în prima etapă se organizează o activitate prin care elevii vor marca 
momentele povestirii: se citeşte începutul poveştii, apoi copiii sunt puşi să deseneze 
momentul întâmplat. Se continuă povestea şi tot aşa se ilustrează fiecare moment, astfel 
că, la sfârşit să avem o ilustrare a poveştii pe momente: primul desen ne arată locul şi 
personajele, al doilea începutul acţiunii ş.a.m.d. Desenele se capsează formând o 
cărticică ilustrată. În perioada abecedară ei pot marca litere pe imaginile desenate (de 
exemplu, pe cocoş litera c), urmând ca în perioada postabecedară să noteze sub fiecare 
desen o scurtă frază care descrie acel moment ilustrat. Mai târziu, în clasa a doua, ei 
vor dezvolta pe verso, pe spatele desenului fiecare idee, povestind astfel în scris 
întregul text. În scopul apropierii de carte ca de un obiect special se pot organiza 
activităţi interesante la bibliotecă. O astfel de activitate este cea de sortare a cărților 
dintr-o serie de materiale, cele care sunt cărţi, separate de cele care nu sunt cărți. Apoi 
sortarea cărților după tip: cele care sunt cărți de poveşti, de poezii, de colorat, cărți de 
ştiinţe, albume, dicţionare, etc. Viitorul cititor are acum ocazia să observe diversitatea 
informaţiei pe care o oferă cărțile [4]. 

Acţiunile intreprinse cu biblioteca dau roade. Dintre acestea amintim: 

v dimineţi de basme si de poezie; 

v  medalionul literar consacrat aniversării unui scriitor; 

v concursurile literare „Recunoaşte personajul! ”,, Cine a spus?”, „Cărei poveşti 
aparţine imaginea?”, „Cel mai bun cititor sau recitator!”; 

v călătoriile imaginare pe hartă pe tema literara etc. 

Un rol deosebit în stimularea interesului pentru lectură îl are înființarea bibliotecii 
clasei. Rolul de bibliotecar poate fi îndeplinit pe rând, de elevii care au obţinut rezultate 


foarte bune la citire. Le putem cere elevilor să noteze cuvinte noi şi expresii artistice, 

alcătuirea unor albume în caiete speciale sau chiar pe calculator pentru fiecare scriitor 
studiat sau cunoscut, cuprinzând date biografice şi aspecte esenţiale din opera lor sub 
formă de imagini şi citate, va stârni curiozitatea, interesul şi dragostea elevilor pentru 
lectură [5]. Urmează exerciţii care se pot desfăşura atât în bibliotecă, cât şi în sala de 
clasă: „Găseşte cartea!”- pe o masă sunt împrăştiate cărți pentru copii. Sarcina copiilor 
este de a alege câte o carte, de exemplu, care are pe copertă animale sau care are în titlu 
o anumită literă (exerciţiu util în consolidarea literei la clasa 1) sau care are un nume în 
titlu etc. 


1? 


Un alt joc atractiv „E cartea mea!”, se poate face punând cărțile pe o masă cu 
titlurile la vedere. Fiecare elev îşi alege o carte. Învățătorul citeşte o poveste care 
include titlurile cărţilor. În timp ce se citeşte, copilul care are cartea cu titlul respectiv 
o ridică. După exercițiile efectuate, îl fac pe copil să ia cartea în mână, să o deschidă, 
să citească unele enunțuri. Exerciţiile au menirea de a stârni interesul copiilor pentru 
conţinutul cărții- „Ghici ce e în carte”: fiecare copil îşi alege de pe masă o carte, apoi 
motivează alegerea acesteia şi face predicții referitoare la subiectul cărții. Aceste 
predicții se consemnează, urmând a fi verificate de elev în timp ce va citi acea carte. O 
altă variantă: îi punem să citească prima pagină, pe cea de la mijloc şi pe cea de sfârşit, 
urmând ca ei să facă la fel, predicții referitoare la conţinutul cărţii. Se mai pot introduce 
exerciţii de citire rapidă şi conştientă a unui fragment la prima vedere (elevul care a 
citit trebuie să formuleze o întrebare colegilor referitoare la conţinutul textului citit), 
după care copiii fac predicții asupra cărţii sau textului [6]. 

Eseul de cinci minute se foloseşte, mai ales, în etapa de reflecţie, la sfârşitul 
lecturii, pentru a-i ajuta pe elevi să-şi adune ideile la tema cărții şi pentru a le oferi 
celorlalți o idee mai clară despre ceea ce au citit. Eseul de cinci minute reprezintă un 
adevărat feed-back. 

Cineva /Dorea/ Dar/ Astfel - această strategie se constituie într-o schemă a 
narațiunii: Cineva - este naratorul. Dorea - acţiunea pe care o face. Dar - este cauza 
care declanşează acţiunea. Astfel - este consecinţa, efectul a ceea ce se întâmplă. 
Această strategie îi ajută pe elevi să povestească un text. 

Interviul despre lectură: 1. Ce ţi-a plăcut în această carte? 2. Ce nu ţi-a plăcut? 3. 
Ce ai simţit pe parcursul lecturii? 4. Cum a început textul? 5. Cum s-a terminat? 6. Ai 
anticipat finalul? 7. Care este conflictul poveştii? 8. Care sunt personajele? 9. Te 
recunoşti în vreunul dintre personaje? 10. Au fost personajele credibile? De ce da?/De 
ce nu? 11. Te poţi gândi la trei cuvinte prin care să descrii această carte? 12. Ce ai 
înţeles din această carte? 13. Care este punctul forte al cărţii? 14. De ce recomanzi 
cartea şi altora? 

Scrisorile reprezintă scurte epistole pe care elevii şi le trimit între ei în timpul 
activităţii de lectură. Ei trebuie să noteze rapid şi concentrat impresiile de moment. Prin 
acest instrument se încurajează schimbul de impresii asupra unei cărți. De asemenea 
ele pot fi scrise doar pentru a prezenta o carte cuiva. Sunt cazuri în care sunt scrise de 
către elevi şi adresate autorului (a cărui carte o citesc la un moment dat). 

Jurnalul de lectură. Prin intermediul acestuia este încurajată exprimarea liberă a 
impresiilor, sentimentelor, trăirilor provocate de lectură, monitorizându-se propria 
înţelegere asupra textului citit. Un jurnal de lectură ar putea conţine: lista cărților citite 
de către elevi; lista cărţilor propuse de către învățător, consemnarea reflecţiilor pe 
marginea celor citite [7]. 

Cadrul didactic pentru dezvoltarea interesului copiilor pentru lectură de asemenea 
utilizează: 

citirea/povestirea incitantă: cadrul didactic trebuie să întrerupă lectura sau 

povestirea pe care o expune copiilor, într-un moment de maximă atractivitate, 

lăsându-i pe elevi să-şi imagineze continuarea întâmplării (lectura cu predicții); 
recomandarea unor texte literare adecvate vârstei şi preocupărilor elevilor (nu se 

va da lista anuală la începutul semestrului, ci se vor stabili titluri pe 1,2 

săptămani); 

va povesti incomplet momente ale unor naraţiuni, lăsand elevilor un semn de 

curiozitate în finalizarea întamplărilor; 

va caracteriza unele personaje, îndemnând elevii la căutarea independentă, prin 

lectură integrală, a locului acestora în narațiune, a relațiilor cu alte personaje; 

organizarea unor concursuri de recitări de poezii, ghicitori, finalizate cu 
recompense; 

desfăşurarea unor activităţi cultural-artistice, precum şi dramatizarea unor texte 

literare; 

alcătuirea unor albume sau a unor fişe bibliografice şi a unor fişe de lectură 

finalizându-se cu recompense de a ramâne fără teme pentru acasă pentru o zi; 

şezători literare, medalioane literare, prezentare de benzi desenate, poveşti audio 
sau video; 

întocmirea de portofolii cu cei mai cunoscuţi autori [8]. 

Dragostea pentru lectură nu se moşteneşte, nu se învaţă, ci se dezvoltă prin 
apropiere de lumea minunată şi sensibilă a cuvintelor potrivite. 

"Oricărui copil mic îi face plăcere să se exprime, pentru ca aceasta îi dă bucuria 
de-a se simţi trăind; de aici se deduce necesitatea de a se da exprimării personale cea 


mai mare libertate şi de a o recunoaste drept cea mai instinctuală dintre manifestările 


208 


spontane: a vorbi, a face, a crea, a acţiona în toate domeniile, iată miezul pricipiului 


fundamental al pedagogiei - libera exprimare." (Pedagogia Freinet) 

Rezumat. Limba şi literatura română este disciplina de bază care asigură succesul școlarului mic şi 
integritatea acestuia socială. Problema care apare în fața profesorului este de a găsi strategii 
didactice eficiente pentru a realiza cerinţele curriculare şi de a-l ajuta pe elev să-şi construiască un 
sistem propriu de valori, prin formarea abilităţilor necesare de muncă intelectuală. Astfel de 
strategii didactice sunt: Agenda cu notițe paralele, Cubul, Jocul de rol, Copacul ideilor. 

Summary. Romanian language and literature is the basic discipline that ensures the pupils’ school 
success and their social integrity. Thus, the problem that arises before the teacher, is to find the 
optimal way to achieve curricular requirements by applying different interactive teaching strategies. 
One of the skills that the pupils must possess is the reading competence because the ability to 
perceive the read message, necessary for future intellectual activities, has its legal place in the 
educational frame. Reading the various texts and interpreting them is a certain prerequisite for the 
accumulation and processing of the received information. In this context, I pay particular attention 
to the selection of effective teaching strategies in the training of school pupils at Romanian 
language and literature classes. I would like to mention some of them: Agenda with parallel notes, 
Role play, Guided discussion and The cube. 

Cuvinte-cheie: curriculum, elev de vârstă şcolară mică, competenţe lectorale, valenţe estetice, 
lectura conștientă. 


Limba şi literatura română constituie disciplina de bază care asigură, înainte de 
toate, succesul şcolar şi integritatea socială a elevului. Astfel, problema care apare în 
fața învățătorului este de a găsi calea optimă de atingere a cerințelor curriculare prin 
aplicarea strategiilor didactice interactive. Sloganul Să educăm cititori reflexivi 
cadrează perfect cu unele dintre competențele specifice disciplinei -C2. Producerea 
mesajului oral, demonstrând abordare eficientă în diferite contexte de comunicare. şi 
C6.- Gestionarea experienţelor lectorale în contexte educaţionale, sociale, culturale, 
dând dovadă de interes şi preferinţe pentru lectură. [3, p. 23], care derivă din idealul 
educațional, competenţele-cheie transversale şi competențele transdisciplinare pentru 
treapta primară de învăţământ. Capacitatea de a percepe mesajul citit, necesară pentru 
activitățile intelectuale ulterioare, îşi are locul legal în trama educațională. Lectura 
diverselor texte şi interpretarea lor constituie o premisă sigură pentru acumularea şi 


procesarea informaţiei: elevul care înțelege la lectură textul şi poate sistematiza 

informația receptată are şansa de a prinde mai uşor orice gen de materie şcolară. De 
asemenea, lectura şi înţelegerea textelor este o parte din formarea lingvistică şi 
literar-artistică, întrucât asimilarea unităţilor noi ale lexicului prin descifrarea lor în 
interiorul textului, introducerea acestor unităţi în vocabularul activ şi dezvoltarea 
simțului limbii creează un vorbitor elevat, cult, capabil să înțeleagă sensul unui 
cuvânt în context sau să decodifice expresii utilizate de alții. Cât priveşte C6. - 
preferințe pentru lectură, selecția de texte propuse sau recomandate trebuie să aibă nu 
numai valoare educativă, prin problematică, mesaj, exemple promovate, dar şi să 
corespundă unor standarde de calitate estetică. În cazul când competențele menţionate 
nu sunt dezvoltate/ formate, întreg procesul educaţional poate eşua. Cum ar învăţa la 
Științe un copil care nu citește fluent şi conştient sau cum ar înțelege o problemă de 
matematică, dacă nu ştie să citească? În acest context, acord o atenţie deosebită 
selectării strategiilor didactice eficiente în formarea competențelor lectorale la elevi 
în cadrul orelor de limba şi literatura română. 

Luând în consideraţie diverse valenţe estetice pe care le comportă un text literar, 
apare întrebarea: Cum îi ajutăm pe elevi să descopere aceste valenţe estetice, şi nu 
doar? Este important să-l ajutăm pe şcolarul mic să-şi contruiască un sistem propriu 
de valori prin formarea abilităţilor necesare de muncă intelectuală. Or, măiestria 
pedagogului se manifestă atunci când sistemul de valori format nu rămâne doar la 
nivel de teorie în mintea copilului. 

În cele ce urmează, mă voi opri doar asupra câtorva strategii didactice care, după 
cum o demonstrează experienţa la clasă, au „un grad deosebit de înalt de 
aplicabilitate în procesul de formare a competențelor lectorale.” [1, p. 156]. De 
exemplu, la studierea textului Copacul se ține cu rădăcinile după Aurel Scobioală, 
clasa a II-a, am aplicat tehnica Agenda cu notițe paralele [2, p. 15]. Elevii au citit 
independent textul şi au selectat un singur gând/ citat care l-a impresionat, fixându-l 
în prima rubrică a tabelului. Timp de 5-7 minute, elevii completează a doua rubrică, 
argumentând opţiunea. 


Citatul Comentariul/Argumentul 


Copacul se ține cu rădăcinile, iar omul - cu 


neamurile. 


La expirarea timpului rezervat, îi ascult pe elevi pentru a mă documenta asupra 
alegerii făcute şi solicit comentariile în ordinea apariției în text a gândurilor extrase. 

Pentru a facilita elaborarea argumentelor, mai ale,s la prima aplicare a tehnicii, 
formulez câteva întrebări, vizând esenţa textului: 


a) Cine reprezintă rădăcinile tale (copilului) ? 

b) Toţi oamenii au rădăcini? 
c) Din ce cauză copacul se ține cu rădăcinile, iar omul — cu neamurile? 
d) Cu cine este asemănat copacul? 

Dacă mai mulţi elevi au preferat acelaşi pasaj, ceea ce este firesc pentru textul 
dat, le ofer tuturor doritorilor posibilitatea să citească notele din agendă. După ce 
instruiții citesc argumentele, ghidez discuţia spre alegerea enunţului care denotă ideea 
centrală a textului, fără a pierde şi oportunitatea de a elabora planul simplu de idei. 

O altă tehnică, pe care am utilizat-o la interpretarea textului, a fost Jocul de rol. 
Elevii au primit sarcina: Imaginează-ţi că îl vezi pe Stănică lângă nucşorul cel tânăr. 
Discuţi cu el. Ce l-ai întreba? Explică-i, de ce trebuie să avem rădăcini trainice. 
După joc, pentru a realiza transferul de valori la propria experienţă, învățând pentru 
viață, apelez la discuția ghidată, prin întrebările: 

- S-a întâmplat vreodată să-ţi fie frică? Când? Din ce cauză? 
- Cum ai procedat în asemenea situaţii? 
- Cine te-a susținut şi te-a ajutat? 

O altă metodă, care poate fi utilizată la dezvoltarea competenţei lectorale, este 
Cubul. De exemplu, la studierea textului La Grădina Zoologică după M. Sorescu, 
clasa a II-a, elevii, în baza lecţiei reactualizate anterior, vor desfăşura o activitate în 
grup, pentru a-i învăţa să lucreze pe text şi cu textul. Pentru aceasta, propun elevilor 
cubul (2, p. 41] cu sarcinile: 

Grupul I. Descrie, în 5 rânduri, o grădină zoologică, numind animalele găzduite. 
Grupul II. Compară viaţa animalelor din zonele calde cu viaţa animalelor din zonele 
reci. 
Grupul III. Analizează propoziția: Elefantul, care vă priveşte ursuz, e întrebuințat în 
loc de troleibuz. 

- De ce poate fi ursuz elefantul? 

- În ce fel poate fi întrebuințat elefantul pe post de troleibuz? 
Grupul IV. Asociază fiecărui animal o culoare care să-i exprime starea de spirit 
descrisă în text, desenându-l cu această culoare. 
Grupul V. Aplică. Realizează un dialog dintre lup şi un copil, din patru replici, 
utilizând propoziţiile din text: Rogi lupul să te ia puţin în cârcă şi, când acolo, te 
mănâncă. Ca pe Scufita Roşie te-ar mânca, cuşca de l-ar lăsa. 
Grupul VI. Argumentează. Propune două argumente Pro/ Contra pentru afirmația: 
Animalele din grădina zoologică trăiesc în captivitate. 

După ce toate echipele şi-au îndeplinit sarcinile, prezintă colegilor produsul 


muncii lor. 

Pentru fixarea noţiunilor şi realizarea feed-back-ului, fiecare copil completează 
independent fişa Copacul Ideilor, alcătuind propoziții despre lumea 
necuvântătoarelor, aplicând informațiile descoperite în urma analizei textului şi din 
comunicările grupurilor. 

Înțelegerea deplină a mesajului unei opere literare, trăirea emoțiilor pe care le 
declanşează e posibilă atunci când elevii sunt inițiați în tehnica lecturii conştiente a 
textului şi a condițiilor care să le solicite şi să le dezvolte gândirea, competența de a 
comunica ceea ce gândesc şi dorinţa de a citi. Formarea competenţei lectorale, prin 
realizarea practicii raționale şi funcţionale a limbii, are un rol deosebit în dezvoltarea 


unui caracter integru al elevilor, facilitând accesul la valorile culturale ale umanităţii. 

CZU: 372.8811.135.1+82.135.1 
ASPECTE METODOLOGICE DE ÎNVĂŢARE A FABULEI 
Olga FILEACOV, învățătoare, grad didactic întâi, 
Liceul Teoretic „Miguel de Cervantes ” 


Rezumat. Fabula fiind o poveste din viaţa reală, oferă un material bogat pentru dezvoltarea valorilor 
morale ale elevilor. Citirea ei necesită, în general, tonul unei vorbiri curente şi se necesită folosirea 
procedeului citirii pe roluri. Este structurată din două părți: conţinutul şi morala. 


Cuvinte-cheie: fabulă, structură, caracteristici, valori morale. 


Curiculum naţional: Învăţământul primar, disciplina limba şi literatura româna 
constituie reperul principal, documentul reglator pentru proiectarea personalizată a 
activității didactice la clasă. Una dintre competențele specifice disciplinei limba şi 
literatura români în învăţământul primar este Receptarea textelor literare şi nonliterare 
prin tehnici de lectură adecvate, dând dovadă de citire corectă, conştientă, cursivă şi 
expresivă, care include şi învăţarea textului epic, fabula, fiind îndrăgită de către elevi 
[1]. 

Fabula, ca specie clasică, este una din principalele manifestări satirice şi polemice 
din zona comicului în perioada de constituire a literaturii noastre moderne. Asfel, 
fabula este o sursă de abundență pentru interpretare, formare în analize literare şi oferă, 
de asemenea, o bază solidă pentru formarea orientărilor morale şi valorice în procesul 
educațional. 

Mulţi cercetători se concentrează în principal pe latura didactică a fabulei, 
despărțindu-se de trăsăturile sale artistice, proprietățile lumii sale poetice şi 
la şcoală constau în aspectul sociocultural al tradiţiei fabulei, în studierea fabulelor în 
spațiul culturii globale [3, p.15]. 

Predarea fabulei urmăreşte obiective educative şi formative complexe, având 
astfel o deosebită valoare semnificativă, prin contribuţia adusă la educarea intelectuală, 
morală şi estetică a copilului. 

Prin intermediul fabulei, copiii îşi lărgesc orizontul de cunoaştere, îşi precizeză 
şi-şi îmbogăţesc reprezentările despre fiinţe, lucruri, aspecte legate de muncă [2]. 

Ea face posibilă dezvoltarea limbajului, îmbogățirea vocabularului cu cuvinte şi 
expresii literare: comparații, personificări, etc. 

O problemă de ordin metodologic este modul cum trebuie să se dezvăluie alegoria. 
De aceea este necesar ca, în studierea fabulei, imaginile trebuie tratate ca imagini reale 


şi nu alegorice. 


214 


O altă problemă metodologică este în legătură cu morala şi învăţătura. Se cere o 
deosebită atenţie în sensul ca discuţiile să nu cadă pe panta „„moralizării”” uscate, 
forţate. Discuţiile cu elevii trebuie astfel purtate încât să sublinieze viciul condamnat: 
minciuna, îngânfarea, lenevia. 

O mare importanţă o are aici şi caracterizarea personajelor şi citirea pe roluri. 
Fabula oferă un material bogat pentru munca de „şlefuire” a vocabularului elevilor: 
expresii plastice, inversiuni din limba populară, etc. 

Fabula este o operă epică, în versuri sau proză, în care prin intermediul unor 
necuvântătoare personificate se prezintă defecte omeneşti, cu scopul de a fi îndreptate. 

Fabula este o specie a genului epic, în versuri sau în proză, în care persoanajele 
sunt animale, plante sau obiecte puse în situaţii omeneşti prin intermediu cărora autorul 
satirează vicii şi defecte cu scopul de a le întrepta [2]. 

Fabula este alcatuita din povestirea alegorica si morala. Ca orice fabulă se 
întâlnește o primă parte narativă alegorică (Fig. 1.), în care sunt relatate întâmplările, 
dar, narațiunii, ca mod de expunere predominant, i se adaugă şi dialogul, care imprimă 
o anumită vioiciune şi naturalete întregii acțiuni. 

Totodată, acest mod de expunere, precum şi unele scurte secvenţe descriptive au 
menirea de a evidenția trăsăturile specifice ale personajelor. 

Acest fapt, reliefează însuşirile personajelor, care este esențialul în fabulă, întrucât 
autorul îşi propune să critice anumite defecte omeneşti întruchipate de personaje. 
Astfel, se realizează şi o altă trăsătură a fabulei, caracterul ei satiric şi moralizator, căci 
scriitorii urmăresc ca, printr-o atitudine critică, să îndrepte anumite trăsături de caracter 
negative, să transmită unele învățăminte. 

Așa se explică faptul că fabula conţine şi o a doua parte (Fig. 1.), mult mai redusă 
decât cea narativă, numită morală, care este aşezată, de obicei, la sfârșit. 


POVESTIREA MORALA 


Este dezvoltarea complotului Indiferent dacă este fericit sau 
care duce la o situaţie de nu, este partea finală a poveștii 


probleme morale sau etice, în care se dau consecinţele şi se 
derivate din caracteristicile sau afirmă lecţia finală sau morală 
acțiunile inițiale ale pe care povestea o aduce 
personajului. cititorului. 


Fig. 1. Structura fabulei 

Cele două părti ale fabulei - narațiunea alegorică şi morală - se află într-o strânsă 
legătură, căci morala, pe care se pune accentul, este o concluzie a întregului discurs, 
iar naraţiunea este veşmântul care o pune în relief. 

Conceptul „naraţiune” provine de la lat. „narratio”, fr. „narration” care 
înseamnă povestire, istorisire, diegeză [3]. 

Narațiunea este un mod de expunere specific genului epic care constă în relatarea 
unei întâmplări, într-o anumită succesiune logică a faptelor, plasată în timp şi spațiu. 
Narațiunea poate fi: 

> de tip obiectiv (relatarea aparține unui narator impersonal, detaşat de 
lumea personajelor, iar narațiunea se relatează la persoana a III-a); 

> de tip subiectiv (relatarea aparține unui narator care este în egală măsură 
şi personaj, drept pentru care narațiunea se realizează la persoana I). Claritatea moralei 
depinde, în foarte mare măsură, de claritatea firului epic, de măiestria cu care autorul 
ştie să întruchipeze prin personajele sale anumite tipuri umane [2, p.10]. 

Structura narativă a genul epic, reprezintă un subiect organizat în momente ale 


subiectului (Fig. 2.). 


Structura narativă a fabulei 


1. Situația inițială 


2. Elementul declanșator al acțiunii 


3. Desfăşurarea acțiunii 


4. Situația dificilă — Momentul de suspans 


5. Situația finală 


Fig. 2. Structura narativă a fabulei 
- Situația inițială (expozițiune): partea introductivă a operei literare, în care se 
precizează locul, timpul şi împrejurările în care se desfăşoară acțiunea; 
- Elementul declanșator al acţiunii (intrigă): moment care declanşează acţiunea 


generând o perturbare a situaţiei inițiale; 

- Desfăşurarea acțiunii: succesiunea întâmplărilor şi evenimentelor declanşate de 
intrigă, care formează succesiunea epică imaginată de scriitor; 

- Situația dificilă: momentul de suspans (punct culminant), momentul în care 
tensiunea creată între personajele operei atinge pragul cel mai înalt; 

- Situația finală (deznodământ): finalul acţiunii, soluţia pe care o oferă autorul 
pentru rezolvarea conflictului declanşat prin intrigă [4]. 
Ca oricare alt text literar din literatura română, fabula poseda niște caracteristici, 

fiind reprezentate în Fig.3. 


Fabula este un text literar narativ de mică întindere; are narator, 
acţiune şi personaje; 


Locul şi timpul sunt vagi, întărind ideea că asemenea fapte se pot 
petrece oriunde şi oricând; 


Povestirea oricărei fabule este scurtă, concentrată, are puţine 
personaje, de obicei două personaje care se află în opoziţie; 


Personajele sunt alese cu măiestrie, încât să redea cât mai fidel 
trăsăturile unui anumit tip uman; 


Prin umor, ironie, autorul urmăreşte provocarea hazului, a bunei 
dispoziţii, dar şi criticarea, ridiculizarea anumitor năravuri; 


Fabulele au rol instructiv, educativ (moralizator), scopul lor este 
de a îndrepta defectele omenești; 


Morala poate fi explicită sau implicită: 
e Morala explicită se află în text, aşezată fie la început, fie la 
sfârşitul naraţiunii; 
Morala implicită trebuie dedusă de către cititor din 
întâmplarea relatată. 


Fig. 3. 


Personajele fabulei sunt animale, obiecte, lucruri inzestrate cu însuşiri omeneşti. 


Prin intermediul personajelor — animale, lucruri, plante — puse în situații omeneşti 
şi având trăsături specifice oamenilor, critică greşelile şi defecte, cu scopul de a le 
îndrepta. Acest fapt, reliefarea însuşirilor personajelor, este esențial în fabulă, întrucât 
autorul îşi propune să critice anumite defecte omenești întruchipate de personaje. 

Animalele, păsările, plantele, obiectele din fabulă (într-un cuvânt - personajele 
fabulei) reprezintă o anumită trăsătură de caracter în deplină concordanță cu concepția 
pe care fabulistul o are despre fiecare dintre ele. Astfel, trăsătura reprezentată de iepure 

este teama, cea prezentată de vulpe este șiretenia; lupul este lacom, leul este puternic 
şi abuziv, la fel ca elefantul, boul este prostănac, dar şi arogant etc. 

Categoria estetică utilizată în fabulă este comicul, care se întâlneşte într-o 
diversitate de forme - umor, satiră, ironie - având ca scop provocarea bunei dispoziții 
şi a hazului, dar şi o atitudine critică față de cei doi ipocriţi, lacomi, proşti, infatuați 
etc. Astfel, se realizează şi o altă trăsătură a fabulei, caracterul ei satiric şi moralizator, 
căci scriitorii urmăresc ca, printr-o atitudine critică, să îndrepte anumite trăsături de 
caracter negative, să transmită unele învățăminte [5]. 

Predarea-învăţarea acestei specii e importantă din perspectiva faptului că ea deține 
multiple resurse de formare a competenţelor de vorbitor și cititor conştient și coerent 
la etapa claselor primare şi de dobândire a unor calități umane necesare elevilor la nivel 
de gândire şi comportament specific vârstei. 

Aşadar, o perspectvă didactică eficientă, în acest plan, oferă învăţarea 
(inter)activă, întrucât, pe de o parte, permite învățătorului să-şi aplice facultățile 
proprii, inovative în crearea unor „ambianțe interactive şi medii de învățare activizante 
şi creative”, care să permită angajarea activă a elevilor în propria cunoaștere, să-i 
provoace la discuţie, la colaborare, făcându-i „să se întrebe, să asculte, să scrie, să 
citească, să rezolve, să aplice, să simuleze, să cerceteze, să propună, să soluţioneze, să 
descopere, să problematizeze ş.a.m.d” [6], într-un cuvânt, se asigură condiţiile 
pedagogiei centrate pe elev. 

Învățătorul însă obţine un câmp larg şi interesant de activitate educaţională, 
elaborând situații de învăţare stimulativ, activizant, interactiv şi dinamic, căci învăţarea 
(inter)activă se întemeiază pe o motivaţie intrinsecă şi pe dorinţa de a cunoaște, de a se 
confrunta cu situaţii reale de viaţă, de a-şi expune liber ideile, propunerile, de a căuta 
soluţii interesante şi efective. 

Domeniul responsabil de activitate conceptuală şi aplicativă a învățătorului la 
disciplina limba şi literatura română, în vederea dezvoltării personalităţii elevului din 
clasele primare prin formarea de competenţe de comunicare şi de receptare (lectură, 
audiere, povestire şi scriere) a operelor artistice, este elaborarea didactică pertinentă a 
lucrului cu textul literar. 

Realizarea acestui deziderat didactic l-am conceput prin elaborarea unui parcurs 
didactic ce angajează plenar elevul din clasele primare în procesul de receptare a 
fabulei ca eveniment-spectacol. În acest scop, am formulat patru enunţuri generice — 
coordonate didactice, fixate pe postere: [2, p.412] 

Eu în întâmpinarea fabulei; 


Eu în lumea fabulei; 

Eu în dialog cu personajelele şi naratorul fabulei, 

Eu, povestitorul fabulei, pe care le schimb în funcție de etapa realizării. 

Elevii, din clasa a IV-a, au manifestat, la studierea textului, anumite capacităţi de 
a recepta şi a produce texte orale și scrise, nu numai prin cuvinte, ci şi prin desene sau 
mișcări coreografice. Pentru a asigura ritmul de dezvoltare a competenţei de 
comunicare prin diverse limbaje reprezentative și sonore, atât de accesibile elevilor 
claselor primare, am intenţionat să eficientizez procesul de predare-învăţare a fabulei. 
[5]. 

Sunt binevenite aici lecturile fabulelor de către învăţător, care să impresioneze şi 
să faciliteze receptarea fabulei de către elevii săi, precum şi utilizarea desenelor 
reprezentative, a exerciţiilor de scriere care să asigure întreaga arie a deprinderilor 
integratoare ce le dobândesc elevii claselor primare. 

Receptarea fabulelor se poate realiza eficient, aplicând sarcini ce asigură lectura 
din plăcere, lectura cognitivă, lectura explicativă, lectura dramatizată ca etape evidente 
ale receptării comprehensive și interpretative. 

În cadrul lecţiei, asigur prima întâlnire impresionantă cu fabula, urmărind două 
obiective principale: 

a) facilitarea înțelegerii mesajului ei şi a alegoriei personajelor; 
b) modelarea orizontului de aşteptare al elevilor prin apropierea de fragmentul de 
viaţă din fabulă, de problematică ei. 

Anticipez relevarea conţinutului prin discuţia liberă ghidată, selectând o temă ce 
se află în relaţie cu mesajul fabulei şi angajând, la această etapă, cuvinte-cheie din text. 


Lectura explicativă a fabulei: 


Conversaţia pregătitoare (explicându-se cuvintele care ar îngreuna înţelegerea 


fabulei la prima lectură); 


Citirea fabulei de către învăţător şi apoi de către elevi; 


Intuirea ilustraţiilor fabulei studiate; 


Conversaţie generală care prevede următoarele teme: caracterizări elementare, 


delimitări-idei principale, citire selectivă; 


Povestirea fabulei de către elevi; 


e Găsirea analogiei din viaţă şi descoperirea sensului alegoriei; 


Citirea expresivă a fabulei; 


Ciurea pe roluri. 

Una din problemele de ordin metodic este modul cum trebuie să se dezvăluie 
alegoria fabulei. Este un proces intellectual destul de complex pentru elevi. Este dificil 
pentru un copil care are încă puţină experienţă de viaţă să înţeleagă trecerea diferitelor 

însuşiri de la animale la om. Pe de altă parte, o astfel de activitate de transpunere, care 
reclamă un efort de analiză, abstractizare, generalizare, micşorează impresia produsă 
de imaginile fabulei. Concluzia care se desprinde este că, în studierea fabulei, 
imaginile trebuie tratate întâi ca imagini reale şi nu alegorice [8]. 

O altă problemă metodică este în legătură cu morala şi învăţătura, în ceea ce 
priveşte evidenţierea moralei fabulei. Se cere o deosebită atenţie în sensul ca discuţiile 
să nu cadă pe panta “moralizării ” uscate, forţate [10]. 

Discuţiile cu elevii trebuie astfel purtate, încât să sublinieze viciul condamnat: 
minciună, îngâmfare, lipsă de loialitate. O contribuţie importantă în această problemă 


o aduce caracterizarea personajelor pe baza faptelor lor. 

CZU: 37.042:373.3 
APTITUDINEA PEDAGOGICĂ - DIMENSIUNE DE AUTOREALIZARE A 
PERSONALITĂȚII PROFESORULUI CLASELOR PRIMARE 
Valentina FLUIERAR, asistent universitar 
Catedra Pedagogie şi Metodica Învăţământului Primar, UST 


Activitatea pedagogică reprezintă una dintre cele mai importante şi complexe 
activități umane, care răspunde unui ansamblu de nevoi sociale fundamentale ce 
vizează educaţia şi formarea elevilor. Exigenţele faţă de profesorul claselor primare 
implică un efort permanent de optimizare şi actualizare a activităţii didactice, solicită 
un şir de calităţi vocaţionale şi o puternică forță de stimulare a elevilor mici. 
Valorificarea optimă a resurselor psihologice şi sociale ale personalităţii profesorului 
claselor primare asigură transferul informaţional, organizaţional şi motivaţional 
necesar realizării eficiente a procesului de învăţământ. Configurarea profilului 
profesorului de succes cuprinde un ansamblu de acțiuni şi operaţii specifice, care 
diferă de cele implicate în desfăşurarea altor forme de activitate umană şi se 
datorează unor aptitudini speciale intercorelate — aptitudini pedagogice. 

Aptitudinile reprezintă „un ansamblu de însuşiri de ordin instrumental- 
operaţional, care îi diferențiază pe oameni în ceea ce priveşte randamentul cantitativ 
şi calitativ, precum şi maniera de desfăşurare a diferitelor activităţi” [5, p. 48]. La 
nivel funcțional, aptitudinea poate fi analizată şi evaluată după indicatorii 
comportamentului acţional: rapiditate, volum, precizie, originalitate, eficienţă. 
Configuraţia proceselor psihice implicate în funcţionarea aptitudinilor se raportează 
la predispoziţiile personalităţii şi la particularitățile ce vizează analizatorii, organele 
de reacție, dinamica activităţii nervoase superioare, relaţionarea dintre cele două 
sisteme de semnalizare etc. 

Raportarea aptitudinii la structura activității pedagogice scoate în evidență 
elementul distinctiv determinat de specificitatea înaltei abilităţi cu privire la 
valorificarea practică a potențialului vocaţional existent al profesorului. 

Aptitudinea pedagogică reprezintă „o abilitate psihologică specială, dezvoltată 
îndeosebi de actorii educaţiei din perspectiva unor raporturi necesare cu capacitatea 
umană” [2, p. 141]; „un ansamblu de însuşiri ale personalităţii educatorului care-i 
permit să obțină maximum de rezultate în orice împrejurare, în orice clasă” [1, p. 
199]. Funcţia generală a aptitudinii pedagogice constă în valorificarea optimă a celor 
mai importante resurse psihologice şi sociale ale personalităţii profesorului. 

Aptitudinea pedagogică poate fi tratată ca o capacitate pedagogică reală sau 
virtuală, realizabilă în diferite contexte, implicând interdependenţa mai multor tipuri 
de competenţe: psihomorală; profesional-ştiințifică; psihopedagogică; psihosocială. 
Păun E. afirmă că „pentru exercitarea profesiei didactice sunt necesare competenţe de 
ascultare, de comunicare, de gestionare a conflictelor, de cooperare profesională” [6, 
p. 153]. 

În manifestarea sa, aptitudinea pedagogică presupune un grad înalt de 
flexibilitate în plan comportamental, tradusă în capacitatea profesorului de a-şi adapta 
acțiunile în funcție de cerințele contextului educațional. Astfel, „dacă situația 
educativă solicită solide cunoştinţe de specialitate, ponderea în intervenția cadrelor 
didactice o va deține competența ştiinţifică, dacă solicită priceperea de a transmite 
anumite cunoştinţe şi de a forma anumite capacități psihointelectuale, ponderea în 
intervenţie o va deţine competenţa psihopedagogică, iar dacă solicită capacitatea de 
relaționare afectivă cu elevul şi grupul de elevi, ponderea o va deţine competenţa 
psihosocială” [5, p. 48]. 

Astfel, structura generală de funcționare a aptitudinii pedagogice este obiectivată 
la nivelul competenţei profesorului, care concentrează trei categorii de capacități 
pedagogice operaţionale: „capacitatea raportării la realitatea educaţională cu mijloace 
specifice inteligenţei; capacitatea cunoaşterii şi abordării elevului ca realitate 
educaţională complexă, determinată cognitiv şi noncognitiv; capacitatea convertirii 
pedagogice a informaţiei de specialitate în valori formative pozitive receptate, 
interiorizate şi aplicate de elev în contexte pedagogice şi sociale deschise, multiple” 
[2, p. 142]. 

Coordonatele structurale care oferă posibilitatea organizării şi desfăşurării 
adecvate a cercetării aptitudinii pedagogice vizează: „procese şi funcții psihice; 
nivelul de funcţionalitate a proceselor şi funcțiilor psihice; modul de organizare a 
acestora în substructuri, corespunzător structurii activităţii externe a subiectului; 
modul de organizare şi funcţionalitate a componentelor proprii aptitudinii pedagogice 
ca formaţiune psihologică complexă; relaţiile dinamice dintre componente 
(compensare, transfer, generalizare etc.) comportamentul eficient al cadrului 
didactic” [5, p. 45-46]. Prin această ultimă afirmaţie se evidențiază că aptitudinea 
pedagogică se formează şi se perfecţionează în cadrul activităţii pedagogice şi solicită 
un anumit nivel de dezvoltare şi funcţionalitate a proceselor şi funcţiilor psihice ale 
profesorului. Organizarea şi structurarea acestora în conformitate cu modelul 


diverselor acțiuni pedagogice conduc la elaborarea unor modele generalizate de 


je vu. 

Aptitudinea pedagogică constituie principalul factor care condiționează succesul 
în activitatea profesională, deşi sunt necesare şi alte însuşiri de personalitate: a) 
„însuşiri pedagogice propriu-zise: capacitatea de a face materialul de învăţare 
accesibil elevilor; creativitatea în muncă; influenţa pedagogului asupra personalităţii 
elevilor; capacităţi organizatorice necesare pentru organizarea colectivului de elevi; 
interesul faţă de copii; tactul pedagogic; capacitatea de a lega obiectul de învăţare de 
viaţă; exigenţa pedagogică; capacitatea pentru obiectul pe care-l predă; capacitatea de 
muncă cu elevii în afara clasei; b) însuşiri de personalitate: spirit organizatoric, 
curiozitate ştiinţifică, capacitate de muncă, capacitate de autostăpânire, însuşiri 
emoţionale, imaginaţie bogată etc.” [4, p. 43]. Aceste însuşiri nu asigură automat 
existența aptitudinilor pedagogice, ci constituie condiţiile necesare pentru 
manifestarea lor. 

În viziunea lui Chircev A., Pavelcu V., Roşca A., aptitudinile se clasifică în: 
„aptitudini didactice, referitoare la predare, cu finalitate instructivă şi aptitudini 
educative, cu finalitate educativă” [1, p. 201]. 

Aptitudinile didactice sunt concretizate în „capacitatea de transfer informaţional, 
de organizare a lecţiilor şi, mai ales, de motivare a elevilor” [3, p. 285]. Acestea 
includ: „aptitudini necesare muncii de transmitere a cunoştinţelor; aptitudini 
implicate în activitatea de formare a priceperilor şi deprinderilor de muncă 
independentă la elevi; aptitudini pentru înfăptuirea activităţii de consolidare şi 
sistematizare a cunoştinţelor, priceperilor şi deprinderilor formate; aptitudini pretinse 
de activitatea de verificare şi apreciere a cunoştinţelor, priceperilor şi deprinderilor; 
aptitudini de organizare a activităţii didactice pentru toate compartimentele ei; 
aptitudini de evaluare şi autoevaluare a activităţii didactice” [4, p. 49]. 

Aptitudinile educative sunt aplicabile sub forma unor „aptitudini necesare 
activităţii de formare a convingerilor morale, civice, estetice etc.; aptitudini de 
exercitare a influenţei asupra vieţii afective a elevilor (respectiv, de a provoca emoţii 
şi sentimente puternice şi durabile); aptitudini implicate în activitatea de formare la 
elevi a deprinderilor şi obişnuinţelor de conduită; aptitudini cerute de munca de 
exersare şi educare a trăsăturilor de voinţă şi caracter la elevi; aptitudini privitoare la 
organizarea şi desfăşurarea muncii educative în clasă şi în afara ei; aptitudini de 
evaluare şi autoevaluare a activităţii educaţionale desfăşurate de profesor” [4, p. 49]. 

Analiza psihologică a aptitudinilor şi evidențierea indicatorilor săi principali i-a 
permis cercetătorului Mitrofan N. folosirea următoarelor metode în activitatea 
pedagogică: „observaţia pedagogică pentru măsurarea calităţii lecţiei, a metodei şi 


comportării profesorului în clasă după următorii parametri: modelul de a se adresa 

elevilor, manifestarea diferitor însuşiri psihice în clasă (spiritul de observaţie, atenția, 
particularităţile limbajului, capacitatea de decizie); studiul biografic; discuţii cu 
diferiți profesori după asistarea la lecții, fără a dezvălui scopul cercetării, 
caracterizările făcute asupra profesorilor de către conducerea şcolii, alţi profesori sau 
chiar elevi; compararea muncii diferitor profesori pentru a evidenția, în funcţie de 
rezultate, însuşirile celor înzestrați pentru munca pedagogică” [4, p. 42]. 

Evoluţia aptitudinii pedagogice implică următoarele criterii de apreciere globală 
a capacității de comunicare pedagogică: „extinderea zonei de acţiune empatică a 
repertoriului comun dintre profesor şi elev la nivel cognitiv, dar şi noncognitiv; 
intensitatea gradului de interiorizare a mesajului pedagogic transmis de profesor sau 
construit de profesor împreună cu elevul/clasa de elevi; reactivitatea creativă 
oportună şi superioară a profesorului în contextul evaluării continue a rezultatelor şi 
al valorificării acesteia în termeni de conexiune inversă, de reglare-autoreglare a 
activităţii” [2, p. 143]. 

În concluzie se poate afirma, că aptitudinea pedagogică reprezintă un sistem de 
aptitudini intercorelate, care includ un complex de însuşiri psihopedagogice, sinteza 
cărora conferă baza pregătirii profesionale şi asigură înalta eficienţă a educaţiei în 
procesul de formare a personalității elevilor mici. Cercetarea riguroasă a aptitudinii 
pedagogice a delimitat o serie de aspecte favorabile cu privire la structura lor 
psihologică pentru pregătirea durabilă a profesorilor claselor primare, care cuprinde 
componente fundamentale de pregătire ştiinţifică şi didactică. Aceste considerente 
permit selecționarea corectă în pregătirea profesorilor pentru activitatea pedagogică, 
imprimarea unei orientări necesare în desfăşurarea procesului didactic şi găsirea 


căilor rezonabile de dezvoltare a aptitudinii pedagogice. 

METODOLOGIA STUDIERII POVEŞTILOR ÎN CLASELE PRIMARE 
Silvia GOLUBIȚŢCHI, dr., conf. univ. 
Lucia BUNESCU, dr., conf. univ. 
Universitatea de Stat din Tiraspol 


Rezumat. Poveştile sunt unele dintre textele cele mai îndrăgite de elevi. Ele răspund exigenţelor 
fiecărui copil, părinte, bunic, învăţător, profesor sau educator. Lumea fantastică realizează orice 
dorință. Eroii poveştilor devin prieteni şi modele pentru cei mici. Mai mult chiar, povestile sunt 
„ocazia perfecta” pentru ca elevii sa afle informații şi să-şi îmbunătăţească abilitățile de lectură şi de 
exprimare, atât de utile pentru succesul în viață. 

Cuvinte-cheie: poveste, basm, lectura explictivă a poveștii, etape, tipuri de poveşti, momentele 


subiectului. 


Lectura textului oferă celui care o parcurge, pe lângă satisfacţiile pe care le aduce 
orice fapt inedit, prilejuri unice de reflecţie şi de meditaţie. Ea îndeamnă la introspecţie, 
angajează valori formativ-educative care îşi pun amprenta pe întregul comportament al 
cititorului. 

Este cet că în clasele primare poveştile reprezintă conținuturile cele mai 
interesante pentru elevi. Se studiază nu doar poveştile populare, dar şi cele culte. 

Poveştile ca şi basmele sunt de origine populară în care elementele realului se 
îmbină cu cele fantastice. Între basme şi poveste nu există deosebiri esenţiale, doar că 
în basme domină fantasticul, care în poveşti ocupă un loc secundar sau poate fi înlocuit 
uneori, cu elemente din recuzita superstiţiilor. Deosebirile, nefiind totdeauna clare, 1- 
au determinat pe unii creatori de basme să-şi denumească producțiile drept poveşti. [2, 
p. 60] 

Reputatul critic literar, George Călinescu, considera basmul drept „o operă de 
creaţie literară” cu o geneză specială, o oglindire a vieţii în moduri fabuloase, un gen 
vast, depăşind cu mult romanul, fiind mitologie, etică, ştiinţă şi observaţie morală. 

Basmul este „o narațiune populară cu elemente fantastice supranaturale, care 
simbolizează forțele binelui şi ale răului în lupta pentru şi împotriva fericirii omului; 
născocire, minciună, scornitură.” 

Povestea — termenul generic denumind speciile narative populare în proză 
(basmul despre animale, basmul propriu-zis, legenda şi snoava) în care se relatează 
întâmplări fantastice ale unor personaje imaginare în luptă cu personaje negative şi 
unde binele triumfă. [3, p. 398.] 

Sursa citată, dar și definiția din DEX, înregistrează sinonimul termenului de 
basm. Sinonimi cei doi termeni — poveste şi basm — circulă, totuşi în medii diferite: În 
lumea creatorilor, deci în mediul folcloric, se vorbeşte mai mult despre poveste: în 
limbajul cercetătorilor, iar în mediul folcloristic, este preferat termenul basm (derivat 
din limba slavă veche „basni” — născocire, scornire). Unii specialişti însă consideră că 
basmul trebuie delimitat de poveste (care este mai „realistă”), de legendă (care 
urmăreşte explicarea unor fenomene naturale sau istorice) şi de snoavă (scurtă 
naraţiune anecdotică). 

Se ştie că tema generală a basmului este lupta dintre bine şi rău, caracterizată însă 
diferit: ca lupta între dreptate şi nedreptate, adevăr şi minciună, curaj şi laşitate, 
bunătate şi răutate, hărnicie şi lene, generozitate şi egoism. [2, p. 49 ] 

Basmele dezvoltă o temă generală, aceea a luptei dintre bine şi rău, determinată 
de complexitatea vieţii şi prezentată într-o mare varietate de aspecte conflictuale: 
sociale (bogăţie-sărăcie, exploatare şi lupta împotriva acesteia); morale (lene-hărnicie, 
îngâmfare-modestie,  laşitate-curaj,  viclenie-cinste,  minciună-adevăr, egoism- 
generozitate); estetice (curăţenie-frumuseţe). 

Majoritatea basmelor soluţionează conflictul prin victoria forţelor binelui asupra 
forțelor răului şi în funcţie de caracteristicile personajelor, specificul şi tematica 
acţiunii, predominanţa elementelor miraculoase sau a aspectelor concrete de viaţă, 
basmele se clasifică în: 

e fantastice — naraţiuni în care este reprezentată o lume neobişnuită, de proporții 
fabuloase. Acestea sunt cele mai semnificative şi mai răspândite, desprinse de 
regulă din mit, cu o pregnanţă a fenomenelor miraculoase; 

e animaliere — povestiri ale căror protagonişti sunt animale (sau plante) ce li se 
găsesc corespondent în ordinea umană pe baza unor trăsături considerate 
specifice. („Capra cu trei iezi”, „Punguţa cu doi bani”); 

e  nuvelistice — naraţiuni care asimilează într-un orizont fabulos sau hiperbolic 
aspecte de existenţă cotidiana: „Soacra cu trei nurori”, „Povestea lui Stan Păţitul”. 
Acestea au ca punct de pornire snoava, în naraţiune semnalându-se o puternică 
inserţie a aspectelor reale, concrete de viaţă. 

Basmul nuvelistic este o naraţiune cu caracter general, în care eroul este urmărit 
din copilărie până la o vârstă a împlinirii în viaţă. Din om simplu, el ajunge împărat 
sau dobândeşte alte măriri. În acest tip de basm eroul combină inteligenţa cu viclenia, 
reuşind, în cele din urmă, să depăşească orice întâmplare potrivnică. Din punct de 
vedere al vechimii, basmul nuvelistic este mai recent decât basmul fantastic, marcând 


şi o anume demitizare a personajului , care este ales din lumea comună. 

In literatura română orală cele mai populare basme nuvelistice sunt despre Păcală 


şi Tândală , iar basmul cult — Dănilă Prepeleac de Ion Creangă. Temele şi motivele 


basmelor au o circulaţie largă, influențându-se, contopindu-se, fenomenul fiid denumit 


„contaminaţie”. Cele mai frecvente motive sunt: existența umană limitată în timp; 


mama vitregă, eliberarea unor ființe neajutorate sau a astrelor, împlinirea unui 


legământ/jurământ şi iubirea. 


După autor, basmele pot fi clasificate în: 
populare, creaţie a colectivităţii anonime; 
culte, creaţie a unui autor cunoscut („Povestea lui Harap-Alb”, „Făt-Frumos-din- 


Lacrimă”). 


Structura tip a basmului cuprinde următoarele etape fixe: 


situația iniţială; 

infracțiunea şi angajarea eroului în acţiune; 
plecarea şi călătoria; 

sosirea la destinaţie; 

eliminarea adversarului şi împlinirea misiunii; 
reîntoarcerea (şi peripeţiile legate de aceasta); 
răsplata. 


Caracteristicile basmului: 


sunt atât oameni, cât şi fiinţe imaginare; 

sunt grupaţi în două serii opuse: personaje negative şi pozitive; 

sunt universali: feciorul de împărat sau de om sărac, fratele cel mic, zmei, 
împărați; 

sunt secundaţi de donatori, personaje care-l sprijină pe erou în acţiunea sa; 
prezenţa cifrelor şi a obiectelor magice; 

evidenţierea caracterului anonim (autor anonim), oral (transmis prin viu grai) şi 
colectiv (la crearea sa au contribuit mai multe persoane); 

prezenţa întâmplărilor reale şi a celor fantastice; 

confruntarea dintre bine şi rău; 

victoria binelui; 

formule narative tipice: inițiale: A fost odată ca niciodată; cândva demult...; 
mediane: şi a mers, tot a mers peste nouă mări şi nouă ţări...; finale: m-am suit 


pe-o roată şi v-am spus povestea toată. 

Cercetătorul român al basmului popular, Nicolae Roşianu, studiind sistemul 
formulelor, nu ezită să afirme că există o stereotipie a speciei trădată de stilul formular 
şi de gradul de frecvenţă al acestora, iar formulele mediane le împarte în două categorii: 

- formule externe (de stimulare şi verificare a atenţiei, de trecere); 
- formule interne (precizează durata luptei; viteza de deplasare; creşterea eroului; 
durata călătoriei etc.). 

Mihai Pop observa că atât formulele inițiale, cât şi cele finale sunt construcţii 
binare, presupunând asocierea a doi termeni contradictorii. Formula „a fost odată ca 
niciodată” conţine două adverbe de timp unde cel de-al doilea vine să marcheze 
fabulosul timpului evocat („pe vremea când făcea plopul pere şi răchita micşunele”). 
Astfel de construcții divulgă o lume a miraculosului, atrăgând atenţia ascultătorului 
asupra unui adevăr care este diferit de viaţa reală. Opoziția real/ireal din formula 
incipită îi corespunde în formula finală, opoziţia ireal/real, cu scopul de a readuce 
cititorul în lumea realului. („lar eu încălecai pe o viespe şi vă spusei astă poveste”, „ş- 
am încălecat pe-o căpşună şi v-am spus şi eu o minciună”, „m-am încălecat pe-un pai 
de secară şi v-am spus o poveste în iastă seară” etc.. Formula de deschidere şi închidere 
constituie o „ramă”, un sistem simetric de negare a adevărului naraţiunii pe care o 
încadrează (adică basmul este o „minciună”). Evenimentul este astfel proiectat într-un 
timp fabulos, solidar, pentru a dezvălui existenţa unei ordini ideale a vieții. 

În basme eroii şi acţiunile se grupează după nişte numere fatidice care se repetă. 
Trei sunt metamorfozările lui Făt-Frumos, trei sunt iezii caprei, Cenuşăreasa merge la 
mormântul mamei de trei ori pe zi, iar la bal trei nopţi la rând (3 feciori, 3 fete, 3 zmei, 
3 zmeoaice, 3 mări, 3 ţări etc.). Sunt folosite elemente cu o vădită încărcătură 
simbolică: 7, 9, 12, 17, 77. Fiecare încercare la care este supus personajul este de o 
dificultate sporită şi se evidenţiază o nouă trăsătură. 

Alte coordonate ale basmului [2, p.58] 

1) atemporalitatea — se exprimă prin formula introductivă: „A fost odată ca 
niciodată...pe când erau muştele cât găluştele / Şi le prindeau vânătorii cu puştile; ... 
pe când purecele zbura în slava cerului şi se lăsa pe foaia teiului...” (Dumitru 
Stăncescu, Fratele Bucăţică). Desfăşurarea acțiunii are valori arhaice, fie fabuloase. 
Scurgerea timpului are alt ritm decât cel firesc şi sunt posibile ântoarceri în trecut, 
opriri ale prezentului sau mai rar trăiri în viitor. 

2) spațiul poate fi „tărâmul celălalt”, tărâmul de dincolo, codrul de 
aramă/argint/aur, „moşia? Scorpiei, a Gheonoaiei: ţara „şerpilor”, a şoarecilor şi 
corespunde timpului nedeterminat. Făt-Frumos parcurge spaţii terestre, aeriene sau 


acvatice, potrivit dimensiunii fantastice a planului epic. 

3) visul constituie unul din mijloacele de realizare a dorințelor eroului, alături de 
elementul fantastic a planului epic. 

4) metamorfozarea este una dintre multiplele posibilităţi de întruchipări 
succesive; mâncând jar, calul slab şi răpciugos devine frumos şi gata să-şi slujească 
stăpânul; o fată de împărat se transformă în broască râioasă, iar peste noapte se 
metamorfozează într-o zână încântătoare. 

Personajele basmului sunt, în majoritate, înzestrate cu puteri supranaturale. Ele 
sunt grupate în două categorii: unele reprezintă forţele binelui şi altele forțele răului, 
ale frumosului sau ale urâtului. Au vârstă, stări sociale diferite, sex ddiferit, reale sau 
fantastice. Sunt liniare, au o singură trăsătură de caracter dominantă pe toată durata 
acțiunii, devenind simboluri ale binelui sau ale răului. 

Fiind dotate cu însuşiri excepţionale, personajele sunt personificări ale bunătății, 
ale dreptăţii ori ale frumuseţii, curajului, vitejiei sau altele, simbolul răutăţii, al laşității 
şi al urâţeniei: [2, p. 60] 

e unele reprezintă binele; altele simbolizează răul; 

e au forţe supranaturale; 

e sunt exemplare (în bine sau în rău); 

e creează diferite opoziții umane (cei puternici se opun celor slabi; cei tineri se opun 
celor bătrâni): 

e regele se opune prinţului şi prinţesei; 

e tatăl — fiului şi fiicei; 

e mama vitregă — copiilor din prima căsătorie etc.; 

e cei buni sunt sprijiniți de cineva (o zână bună, o vrăjitoare, un sfânt etc..) 

Personajul pozitiv (eroul; voinicul; Făt-Frumos) 

e este înzestrat cu toate darurile; frumuseţe fizică şi morala, isteţime etc..; 

e apare într-un şir de aventuri care îl inițiază în existenţă; 

e respectă un cod al onoarei de la care nu se abate; 

e dimensiunea voinicului se suprapune pe conceptul cavaleresc despre putere şi 
inteligenţă; 

e este un om dispus oricând să-şi pună în joc faima pentru un scop nobil; 

e nu pretinde vreo recompensă; 

e nu este în slujba nimănui sau la ordinele cuiva, acţionând în spiritul valorilor 
absolute de bine, adevăr, dreptate. 

e vitalitatea lui este peste măsura răutății duşmanului, fiind învingător, prin 


inteligenţă şi forță fizică; 

e trece drept invincibil, invulnerabil la loviturile sorții potrivnice şi ale dușmanului 
(în final), dar pe parcurs are momente când este învins, vulnerabil, suportă 
loviturile, are însă tăria de a se regăsi ştiind să-şi facă aliați; 

e eroul pozitiv nu mai este judecat după morala obişnuită (ci din punctul de vedere 
al extraordinarului, al nemaipomenitului, al lipsei de măsură); 

e iese din dimensiunile umanului (din momentul când trece în aventură); originea 
sa ţine de extreme: (1) ori este fiu de rege (împărat); (2) ori de origine obscură sau 
foarte umila; 

e înzestrat cu haruri supranaturale: poate regenera, aduce vindecarea, înţelepciunea, 
dreptatea, iar pentru cei oprimaţi se poate metamorfoza; 

e drumul său este un drum al iniţierii, marcat de încercări care îi structurează şi îi 
confirmă valoarea pentru cei care l-au trimis în căutarea aventurii etc..; 

e la capătul aventurii sale aspiră la un deznodământ fericit: să reintre cât mai repede 
în rândul lumii; vrea „să fie fericit până la sfârşitul zilelor sale”. 

e vrea ceva modest: o soţie, mulți copii, adică bogăţia şi pacea ideală a căminului. 

Aliaţii eroului pozitiv: 

e personaje specifice basmului care evidenţiază sociabilitatea eroului, 
receptivitatea şi relaţiile sale cu lumea; 

e sunt: prietenii de drum etc. 

Personajele negative sunt de obicei fantastice (zmei, balauri, zgripţuroaice, 
vrăjitoare, iele, strigoi, draci), dar şi reale (mama vitregă, surorile şi fraţii invidioşi, 
spânul, curteanul, sfetnicul mincinos) — cu chip de monstru, animal sau om. Acestea 
sunt dominate de ură împotriva oamenilor, de viclenie, de laşitate, lăcomie şi cruzime. 
Deşi au o forță fizică extraordinară, personajele fantastice (zmei, balauri, zgripţuroaice, 
zmeoaice, mumi ale Pădurii) sunt vulnerabile, nu dispun de inteligenţă, perspicacitate, 
calități indispensabile în confruntare cu duşmanul, de aceea sunt învinse de eroii 
pozitivi mai slabi, dar cu mai multă minte [2, p. 53]. 

Prin urmare, personajul negativ (zmeul, Spânul) este totalmente opus voinicului 
şi rezintă abaterea de la normal. De partea voinicului luptă personaje bune, cinstite, iar 
de partea balaurilor toate personajele meschine, lacome și rele. Este o arhitectură 
oarecum rigidă a basmului, dar se scoate în evidență principiul său etic, victoria 
inevitabilă a binelui asupra răului. 

Concentrat asupra unui conflict moral, basmul construieşte o lume ideală, 
importantă în măsura în care dezvăluie aspiraţiile creatorilor şi structura lor sufletească, 


exercitând o funcție instructiv-educativă. Personajele sunt concepute astfel încât să 

ilustreze ceea ce în înţelegerea povestitorului reprezintă binele sau răul, frumosul sau 
urâtul, adevărul sau neadevărul etc. Adversarii care declanşează conflictele, în final, 
sunt pedepsite, ceea ce ne demonstrează că „basmul rămâne expresia unui optimism 
robust al poporului”. Mai bine zis această lume a iluziei este o modalitate de a reface 
„echilibrul omului cu lumea printr-o retragere într-o himerică ordine ideală”. 

Basmul, asemenea altor forme ale creației poetice orale, a fost preluat şi 
restructurat prin prisma imaginației individuale. Forma simplă ajunge să fie concurată 
de forma savantă, adică basmului popular îi corespunde basmul „cult”, care se 
realizează printr-o mare varietate de tipuri. Suntem obligaţi să distingem între: basmul- 
feerie (Sânziana şi Pepelea de Vasile Alecsandri), basmul-poem (Făt-Frumos din 
lacrimă de Mihai Eminescu), basmul-nuvelă (Soacra cu trei nurori de lon Creangă), 
basmul-parodie (Stăpânea odată de Barbu Ştefănescu Delavrancea), basmul-idilă 
(Crăiasa zânelor de George Coşbuc), basmul ştiinţifico-fantastic (Ber-Căciulă de I. C. 
Vissarion). [4, p. XXXVI] Fără a fi completă această tipologie ne atrage atenţia asupra 
faptului că basmul cult poate fi realizat atât în proză, cât şi în versuri. 

Subiectul se organizează gradat, cu ajutorul repetiției care duce la încetinirea 
timpului. În cadrul acestuia se disting mai multe momente. 

Momentele subiectului în poveşti sunt: 

I. Expozițiunea sau expoziţia reprezintă partea introductivă în care autorul 
prezintă locul, timpul acţiunii şi unele dintre personaje; 

IL. Intriga: momentul sau faptul important care determină întreaga 
desfăşurare a acţiunii; 

m. Desfăşurarea acțiunii: partea cea mai întinsă, care cuprinde faptele, 
întâmplările determinate de intriga. 

IV. Punctul culminant: partea care cuprinde momentul de maximă încordare, 
de intensitate în desfăşurarea acţiunii; 

V. Deznodământul: ultima parte, care cuprinde sfârşitul acțiunii, al 
evenimentelor. Nu toate operele literare au momente ale subiectului în această ordine. 

(N.B. Elevii ciclului gimnazial operează cu următoarele noțiuni: SI — situația 
inițială; CA — cauza acțiunii; ; DA — desfăşurarea acțiunii; SD situația dificilă; DSD — 
depăşirea situației dificile; SF — situația finală). [5, p. 96] 

Subiectul mai poate avea drept constituenți ai săi prologul şi epilogul operei. 

Prologul este un element al subiectului ce conţine momente semnificante din viaţa 
personajelor, întâmplări ce au anticipat expoziţiunea şi intriga din opera dată. 

Epilogul — urmăreşte traiectoria destinelor personajelor prin câteva momente 
semnificative, după deznodământul din opera dată. 

Prezenţa şi ordinea acestor momente/elemente constitutive ale subiectului, 


precum expozițiunea sau deznodământul pot lipsi, autorul anonim începând cu intriga 


sau înlăturând deznodământul pentru a lăsa cititorului posibilitatea de a-şi imagina 


sfârşitul întâmplărilor. 


Tabelul 1. Nivelurile de comprehensiune a poveștii 


Procese Text epic 
Nivelul înţelegerii Unde se desfășoară acțiunea? 
Ce spune povestea? Care sunt personajele? 


Care sunt spaţiul şi timpul acţiunii? 


Nivelul analizei de text | Care este structura poveștii? 


Cum spune povestea? Ce se povesteşte la început, apoi, după aceea...? 
Cum apare personajul la început, apoi, după aceea? 
Ce face el? 
Ce spune? 


Cum sunt prezentate locurile prin care trece eroul? 


Nivelul interpretării | Care este semnificaţia întâmplărilor? 
textului Ce ne spun ele despre despre lume? 
Despre ce vorbeşte 
povestea? 


O activitate la clasă, în care se abordează un text epic, şi anume povestea are 


următoarea structură [1, p. 22-23]: 


integrarea poveștii în unitatea de învățare (de regulă, textele suport sunt grupate 
într-o unitate de învățare după tematica pe care o abordează); 

motivarea elevilor pentru citirea poveștii (prezentarea unor informaţii despre 
autor şi opera acestuia, despre evenimente/personaje etc.); 

familiarizarea elevilor cu povestea (citirea individuală, în gând); 

întrebări pentru verificarea înţelegerii poveștii (sunt adresate de învăţător sau 
chiar de elevi unul altuia); 

citirea în lanț a poveștii (acest exerciţiu permite exersarea citirii cu voce tare 
pentru un număr mare de elevi: fiecare elev citeşte 2-3 propoziţii, într-o ordine 
stabilită anterior); 

explicarea cuvintelor şi expresiilor (elevii pot lucra cu dicţionare); nu este 
suficient să se explice cuvintele şi expresiile necunoscute. Acestea trebuie incluse 
în context nou pentru a ne asigura că elevii au însuşit cele explicate (solicităm 
formularea de enunţuri sau mici texte); 

citirea poveștii pe fragmente logice (delimitarea fragmentelor conform unor 
criterii stabilite); 

formularea ideilor principale şi alcătuirea planului de idei (analiza conţinutului 
fiecărui fragment; povestirea fragmentelor; formularea unei idei reprezentative, 

sub forma unor propoziţii enunţiative, clare, concise sau ca titluri); 

e povestirea textului după planul de idei (foarte importantă pentru dezvoltarea 
deprinderii de exprimare corectă; se va respecta ritmul propriu al fiecărui elev 
pentru a-i încuraja să se exprime şi să comunice), urmărindu-se permanent: 
succesiunea logică a ideilor; formularea unor enunţuri corecte sub aspect logic şi 
morfologic; folosirea unui lexic corespunzător; exprimarea fluentă, expresivă, cu 
intonaţie şi ritm adecvate; 

e citirea model a poveștii de către învăţător (sau de către un elev care stăpâneşte 
bine tehnica citirii); 

e citirea după model (învățătorul va aprecia progresul fiecărui elev); 

e citirea selectivă (pe baza unor cerinţe formulate de învăţător/elevi); 

e exerciții decultivare a limbii române literare (în funcţie de conţinutul vizat pentru 
ora/orele respective sau de particularitățile textului); 

e exerciții de scriere — se desfăşoară în diferite momente ale lecţiei şi acoperă 
aproximativ o treime din timpul de lucru; se recomandă ca sarcinile de scriere să 
aibă legătură cu textul. 

Tabelul 2. Etape în abordrea poveștii 


Etape Poveste 
1. Conversaţia introductivă e citate, imagini, denumiri cunoscute. 
2. Lectura integrată e citirea textului de elevi în glas/învăţător (nu se 


formulează întrebări); 
e citirea combinată etc. 


3. Explicarea cuvintelor | e arhaisme, expresii. 
necunoscute/expresii noi 
4. Citirea pe fragmente e personaje: reale, oameni, animale fantastice; 


acţiuni: reale, ireale; 
limbajul personajelor: limba populară. 


5. Alcătuirea planului de idei e nu e obligatoriu, uneori facem planul de idei la un 
fragment. 
6. Redarea conţinutului e pe larg, amănunţit, cu cuvinte din poveste; 


e redarea creatoare. 


7. Conversaţia de generalizare e specia literară: poveste; 
e formulele specifice: inițiale, mediane, finale; 
e personaje; 
e mesajul textului/ideea. 

8. Caracterizarea personajului e personaje reale/fantastice. 


9. Lectura finală 


Angajarea elevului în lectura poveștii presupune, în acelaşi timp, activarea unor 
structuri cognitive şi afective complexe, precum şi desfăşurarea unor procese diverse. 

Ele contribuie la cultivarea valorilor morale ale elevilor, sunt modele ale unor 


personaje demne de urmat. 


Bibliografie 

1. Chindriş $. A. Strategii de dezvoltare a abilităţilor de lectură la şcolari mici. 
Lucrare de disertaţie, Arad, 2014, 60 p. 

2. Szekely E. M. Literatura pentru copii şi tineri. Ediţia a 2-a revăzută şi adăugită. — 
Târgu-Mureş: Editura Universităţii „Petru Maior”, 2006, 178 p. 

3. Grati A. Dicţionar de teorie literară. 1001 de concept operaţionale și instrumente 
de analiză a textului literar. Ediţia a Il-a. Chişinău: Editura ARC, 2018. 

4. Păun O., Anghelescu S. Basme, cântece bătrâneşti şi doine (Folclor din Oltenia şi 
Muntenia). Bucureşti: Editura Minerva, 1989, p. XXXVI. 

5. Paşa-Burlacu M., Revencu A. Memogim. Manual călăuză pentru ciclul gimnazial, 
clasele V-IX. Chişinău: Editura Cadran, 2008. 


234 


CZU: 372.8811.135.1+373.3 
ABORDAREA TEXTULUI MULTIMODAL ÎN CLASELE PRIMARE 
Silvia GOLUBIȚCHI, dr. în şt. ped., conf. univ. 

Tatiana MIDRIGAN, doctorandă 

Universitatea de Stat din Tiraspol 
Rezumat. Textele multimodale combină două sau mai multe moduri, cum ar fi limbajul scris, 
limbajul vorbit, vizual (imagine statică şi în mișcare), semnificația audio, gestuală și spaţială. Se 
utilizează, începînd cu clasa I. Ele sunt mai accesibile și sugerează semnificații, pe care elevul o 
desprinde mai uşor. 
Cuvinte-cheie: text multimodal, tipuri de texte multimodale, caracteristici ale textului multimodal. 


Contextul actual, atât în ceea ce priveşte sistemul educaţional, cât şi alte domenii, 
apelează mai des la e_comunicare. Pe măsură ce practicile de comunicare au devenit 
din ce în ce mai modelate de evoluțiile tehnologiilor informaţionale și multimedia, nu 
mai este posibil pentru noi să ne gândim la alfabetizare doar ca o realizare lingvistică. 
În acest context se pretează cel mai des textul multimodal, care utilizează o combinaţie 
de două sau mai multe moduri de comunicare, dintre care: tipărire, imagine și text 
vorbit ca în prezentările de film sau computer. Aşadar, nevoia introducerii textelor 
multimodale în traseul educativ este justificată şi de nevoia de adaptare la progresul 
societăţii actuale, dar şi la situaţia actuală a învăţării la distanţă. E deja dovedit faptul 
că mijloacele media au un impact puternic asupra elevilor, de aceea astfel de texte pot 
ajunge mult mai uşor şi eficient la destinatar. 

Cercetătorii F. Sânmihăian, S. Dobra, M. Halaszi, A. Davidoiu — Roman definesc: 
„Textul multimodal presupune integrarea diverselor forme textuale pentru a genera 
semnificaţii. Într-un text multimodal se combină două sau mai multe sisteme semiotice: 
lingvistic, vizual, audio, gestual, spaţial, multimodalitatea implicând interferența dintre 
cuvânt, imagine, sunet, gestică şi mişcare.” [4, p.12]. 

Textul multimodal este un text narativ literar care combină două sau mai multe 
moduri de comunicare pentru transmiterea informaţiei precum limba vorbită sau scrisă 
şi imaginile/ cuvinte, imagini, sunete, gesturi, lumini etc [5]. Un text multimodal poate 
fi realizat pe hârtie sau digital, poate fi tipărit, fizic sau digital. 

Structura textului multimodal include particularităţi: 

e lingvistice: vocabular, structură, gramatică a limbajului oral / scris; 

e vizuale: culoare, vectori şi punct de vedere în imagini statice şi în mişcare; 

e audio: volum, ton şi ritm al muzicii și al efectelor sonore; 

e gestuale: mișcare, expresie facială şi limbajul corpului; 

e spațiale: proximitate, direcție, poziția de dispunere, organizarea obiectelor în 
spațiu [6 ]. 

Ascultarea, vorbirea, citirea, scrierea, vizualizarea şi reprezentarea sunt adesea 
activități integrate și interdependente utilizate pentru a răspunde şi a compune texte 
pentru a forma „sensul” şi că „orice combinație a modurilor poate fi implicată în 
răspunsul sau compunerea tipăritului , sunet, text vizual sau multimedia”. 
Clasificarea textelor multimodale: 

e texte multimodale tipărite: benzi desenate, povestiri de tablouri, postere, ziare, 
broşuri, afişe, pliante, caricaturi; 

e texte multimodale digitale: videoclipuri, animații, povestiri digitale, filme, spotul 
publicitar, reclama, emailul, pagina web; 

e texte multimodale live: spectacole, evenimente. 

Din categoria textelor multimodale fac parte designul vizual, revistele, cărțile în 
format electronic, paginile web, produsul video (film, videoclip, clip de promovare, 
tutorial etc.), dansul ş.a [4, p.12]. 

Învățătorul poate propune exerciţii de lectură şi înțelegere a unor diverse tipuri de 
texte multimodale: bandă desenată, afiș, programul unui cinematograf, o pagină de 
gardă a manualului, o pagină web, un produs video, inclusiv videoclipuri, o secvență 
dintr-un spectacol etc. 

Cu toate acestea, deoarece majoritatea textelor sunt multimodale într-un anumit 
sens, există cel puţin trei moduri de lucru în acest exemplu. 

e Modul lingvistic operează în textul scris tipărit. 

e Modul vizual funcționează în formatarea textului (cum ar fi utilizarea unor 
margini complet justificate) şi în alegerea tipografiei (cum ar fi diferitele fonturi 
utilizate pentru titlul capitolului și utilizarea parantezelor în jurul titlului 
capitolului). 

e Modul spațial poate fi văzut în aranjamentul textului (cum ar fi plasarea 
epigrafului din text). 

Din perspectiva disciplinei Limba şi literatura română, prima categorie de texte 
multimodale este cea mai des întâlnită, încă din clasa I elevii familiarizându-se cu 
banda desenată, afişul, pliantul sau posterul. Sarcina învățătorului este să formeze 
competenţe de identificare a codurilor semiotice transmise de textul multimodal, să 
ghideze identificarea relaţiei text — imagine — conţinut audio-video, să ajute la 
transformarea percepțiilor în limbaj verbal sau scris, să formeze capacitatea de a 
analiza critic mesajele multimedia. 

Trăsăturile textului multimodal: 

e Textele care nu includ doar un format tradițional, dar care este, de asemenea, 
dezvoltat prin mai multe mijloace: ecran, sunet etc. 

e Aceste texte care au mai mult de un mod, precum tipărirea şi imaginea sau 
tipărirea, imaginea, sunetul şi mișcarea. 
e Un text multimodal este adesea un text digital, dar poate fi o carte, cum ar fi o 
carte ilustrată, un text informativ sau un text grafic. 
e Textele multimodale necesită prelucrarea mai multor moduri şi recunoaşterea 
interconectărilor dintre moduri. Acest proces este diferit de citirea liniară a 
textelor tipărite. 
e Textele care încorporează elemente audio, vizuale şi / sau animații împreună cu 
limbajul scris (cuvinte, propoziţii într-o varietate de segmente şi formate). 
Lectura textului multimodal este una complexă, iar învățătorul va face mult mai 
mult decât un simplu citit, interpretând continuu şi corelând imaginea cu scrisul. 
Imaginile din textul multimodal nu mai pot fi separate de secvenţa lingvistică, ele devin 
un tot întreg. Aparent, imaginea ar uşura sarcina învățătorului, elevii având impresia 
că va fi uşor de înţeles. În mod evident, un text multimodal poate produce o plăcere a 
lecturii, o dinamizare a procesului didactic şi o reînnoire a interesului pentru lectură, 
în special. la noua generaţie, nativ digital. | 

Cel mai des întâlnit text multimodal în 
practica pedagogică este banda desenată, care are 


structură complexă, fiind alcătuită din plange 
(fiecare pagină a benzii desenate), benzi (rândurile 


conținând imagini) şi viniete (fiecare imagine a 
benzii, vezi imaginea alăturată). Ea implică structura narativă, vinietele alindi se 
în ordine logică şi temporală. Ceea ce trebuie avut în vedere este faptul că într-o bandă 
desenată interferează două tipuri de semne (lingvistice şi vizuale) şi, prin urmare, 
există două tipuri de discurs: cel iconografic (vizual) şi cel verbal (textual). În viniete 
se găsesc desenul, bulele de dialog şi cartuşele sau recitativele (casetele rectangulare 
situate în partea de sus, care permit autorului să anunţe schimbarea locului sau a 
timpului). Dimensiunea vinietelor variază şi transmite un mesaj: vinieta mare poate să 
semnifice un moment de descoperire sau de reflecţie, având uneori valoare informativă 
sau explicativă sau anunțând o nouă etapă în derularea naraţiunii, iar vinieta mică are 
valoare variabilă, în funcție de conţinut. Dacă desenul şi vinieta sunt mai mici decât 
celelalte, atunci impun o accelerare a ritmului lecturii; dacă desenul este 
supradimensionat, atunci trebuie să se dea o mai mare atenție obiectelor sau 
personajelor din interiorul său. Vinietele goale marchează liniștea dintre secvenţe, 
permiţând cititorului să refacă derularea povestirii pentru a anticipa urmarea. Uneori, 
într-o vinietă pot apărea cuvinte care sugerează sunete diverse. Bulele de 
dialog/baloanele sau filacterele pot avea forme şi culori diferite (bulele rotunde sau 

pătrate indică ceea ce spun personajele, bulele de tip norişor — ce gândeşte un personaj, 
iar bulele de tip fulger sunt folosite pentru a indica un strigăt, o culoare pală, sugerând 
o voce îndepărtată sau mai slabă, în timp ce o culoare puternică sugerează sentimente 
diverse). Dimensiunea şi forma caracterelor tipografice cu care este scris textul din 
interiorul bulei de dialog au şi ele o anumită semnificație: literele îngroșate şi de 
dimensiune mare atrag atenţia asupra intensității cuvintelor, literele scrise cu caractere 
italice, de dimensiuni mari, sugerează furia, iar italicele simple — emoția [7]. 

Pentru lectura şi analiza unei benzi desenate, învățătorul va familiariza elevii cu 
structura benzii desenate (viniete, bule prevăzute cu text), dar va face referire şi la 
parcursul formal al benzii desenate, adică la modul în care se face lectura acesteia: de 
la stânga la dreapta şi de sus în jos. Se va insista pe modul în care imaginea şi textul 
construiesc împreună o naraţiune. 

Fiecare mod foloseşte resurse semiotice unice pentru a crea sens. Într-un text 
vizual, de exemplu, reprezentarea oamenilor, a obiectelor şi a locurilor poate fi 
transmisă folosind opţiuni de resurse semiotice vizuale, cum ar fi linia, forma, 
dimensiunea, linia și simbolurile, în timp ce limbajul scris ar transmite acest sens prin 
propoziţii folosind grupuri de nume și adjective (care sunt scrise sau tastate pe hârtie 
sau pe un ecran). 

Elevii trebuie să poată comunica eficient într-o lume din ce în ce mai multimodală. 
Acest lucru necesită învăţarea elevilor cum să înţeleagă şi să compună semnificaţia în 
forme diverse, bogate și potențial complexe de text multimodal şi să facă acest lucru, 
folosind o gamă de moduri de semnificație diferite. 

Crearea de texte multimodale este o practică din ce în ce mai frecventă în sălile 
de clasă contemporane. Textele multimodale uşor de produs includ afişe, scenarii, 
prezentări orale, cărți ilustrate, broşuri, prezentări de diapozitive (PowerPoint), bloguri 
şi podcast-uri. Producțiile de text digitale multimodale mai complexe includ pagini 
web, poveşti digitale, poveşti interactive, animaţie şi film. 

Elevii trebuie să fie capabili să creeze în mod eficient texte multimodale pentru 
diferite scopuri, cu acuratețe, fluentă şi imaginaţie. Pentru a face acest lucru, ei trebuie 
să ştie cum se transmite semnificația prin diferitele moduri utilizate în text, precum şi 
modul în care mai multe moduri funcționează împreună în diferite moduri de a 
transmite povestea sau informaţiile care trebuie comunicate. 

De asemenea ei trebuie să știe cum să aleagă în mod creativ și în mod intenționat 
modul în care ar putea transmite un anumit sens în momente diferite în textele lor şi 
cum să manipuleze diferitele combinaţii din întregul text pentru a-şi spune cel mai bine 
povestea. Semnificaţia este transmisă cititorului prin diferite combinaţii de limbaj scris, 
mod vizual, gestual şi spațial. 

Textele multimodale live includ dans, spectacol, povestiri orale şi prezentări. 
Semnificația este transmisă prin combinaţii de diverse moduri, cum ar fi limbajul 
gestual, spațial, audio şi oral. 

Textele digitale multimodale complexe includ: filme de acţiune live, animații, 
povești digitale, pagini web, trailere de cărți, documentare, videoclipuri muzicale. 
Semnificația este transmisă prin combinaţii dinamice ale diferitelor moduri în limbajul 
scris şi vorbit, vizual (imagine statică şi în mișcare), audio, gest (acționând) şi resurse 
semiotice spaţiale. Producerea acestor texte necesită, de asemenea, abilități cu 
tehnologii de comunicare digitale mai sofisticate. 

Compoziţia multimodală calificată cere elevilor să aibă cunoştinţe despre 
subiectul sau domeniul textului, cunoştinţe textuale despre cum să transmită cel mai 
bine sensul prin text; autorul digital multimodal necesită, de asemenea, cunoașterea 
tehnologiei şi a proceselor necesare pentru a produce producţii inovatoare de media 
digitală [5]. 

Cunoașterea textuală cuprinde atât cunoașterea semiotică, cât şi genul. 
Cunoaşterea semiotică se referă la modul în care fiecare mod transmite semnificație în 
moduri diferite în text, unde fiecare mod are propria sarcină și funcție specifică în 
procesul de creare a semnificațiilor. 

Învăţarea eficientă a elevilor cum să creeze texte multimodale necesită abilități de 
alfabetizare noi şi diverse cunoştinţe semiotice care, prin necesitate, se extind dincolo 
de tărâmurile alfabetizării tradiționale bazate pe tipărire în alte discipline de învăţare. 

Pentru a crea texte multimedicale multimodale care să includă în mod strategic 
elemente ale limbilor materne ale elevilor, elevii trebuie să cunoască atât 
caracteristicile englezei, cât şi ale limbii materne (sau limbă suplimentară) în care 
doresc să publice. Aceste cunoștințe lingvistice nu au neapărat să fie cuprinzător sau 
formal, dar mai degrabă adecvat scopului şi audienței textului. Elevii care lucrează în 
grupuri pot cunoaște diferite aspecte ale limbi. 

Predarea creării de texte multimodale poate fi structurată în etape în jurul 
abordării producţiei de film. Aceasta include pre-crearea, crearea şi post-crearea. 

Etapa de pre-creare include luarea în considerare a subiectului, a scopului, a 
publicului şi a contextului. Povestea / conţinutul este elaborat și organizat şi sunt 
stabilite granițe gestionabile. Aceasta include setarea de limite pentru numărul de 
pagini dintr-o carte ilustrată sau de diapozitive într-un PowerPoint sau limite de timp 
pentru producțiile digitale - 30 până la 90 de secunde este suficient producției de filme 
sau animații. 

Procesul de creare este planificat. Aceasta ar putea include scrierea unei schiţe 
de poveste care oferă informaţii scurte despre cine, ce, unde şi când; un script care 

include informaţii despre participanții la text (personaje sau subiecte), dialog, acţiune, 
efecte sonore şi muzică; şi pregătirea unui storyboard pentru a acoperi designul vizual 
al textului - ce urmează să fie afişat și cum va fi văzut. 

Pentru ca elevii să producă texte multimodale multilingve, aceştia s-ar putea 
angaja în etapa de pre-creare folosind cel mai puternic limbaj pentru a obține 
profunzime în ideile lor. Acest lucru poate însemna că elevii planifică un text 
multimodal folosind un storyboard cu descrieri în limba lor de origine. Aceștia pot 
discuta şi perfecționa ideile cu învățătorul sau cu alți elevi folosind limba engleză. Dacă 
elevii creează texte multimodale care includ lima matrnă, aceştia pot lucra cu același 
coleg de limbă, membru al personalului bilingv sau părinte pentru a verifica şi edita 
lucrările care vor fi publicate. Crearea poate fi un proces simplu care foloseşte 
instrumente şi resurse familiare sau poate implica învăţarea utilizării unor instrumente 
digitale mai complexe, inclusiv camere, echipamente de înregistrare sau aplicaţii 
digitale și software. 

În etapa de post-creare fotografiile filmate sau segmentele audio înregistrate sunt 
editate, folosind un program de editare digitală pentru a elimina secțiuni, pentru a 
comanda informaţii şi pentru a adăuga introduceri, titluri, muzică, efecte vizuale şi 
sonore. 

Învățătorul îi învaţă în mod explicit pe elevii abilităţile tehnologice necesare 
editării şi manipulării textelor multimodale. În plus faţă de abilităţile generale de 
editare, este posibil ca învățătorul să fie nevoit să găsească un „altul cu cunoştinţe” 
pentru a preda eleviloraspecte de crearea a textelor multimodale. 


Articol realizat în cadrul proiectului de cercetări științifice „ Inovarea sistemului național de evaluare 
a rezultatelor școlare din perspectiva paradigmei competențelor”, inclus în „Program de stat” 
(2020-2023), Prioritatea IV: Provocări societale, cifrul 20.80009.0807.32, cu suportul financiar 


oferit de Agenţia Naţională pentru Dezvoltare şi Cercetare 

CZU:372.8811.135.1+37.046.12 
DEZVOLTAREA COMPETENȚEI DE COMUNICARE ORALĂ ÎN CADRUL 
ORELOR DE LIMBA ROMÂNĂ ÎN TREAPTA PRIMARĂ 
Victoria GRIȘCIUC, învăţătoare, grad didactic II 


Gimnaziul "Valentin Slobozenco”, Comuna Micăuţi 


„Pentru a forma generațiile tinere, ale vremii de mâine, noi — 
dascălii — trebuie în primul rând să ne înnoim veşnic odată cu ele”. 
(C.Daicoviciu) 

Pedagogia şi didactica modernă impune în conștiința cadrului didactic de azi o 
viziune amplă asupra procesului educațional. Practica educaţională centrată pe elev 
face din cadrul didactic un adevărat partener al copilului care urmează a fi ghidat pe 
parcursul treptelor de şcolaritate, dezvoltându-i competențele proprii, urmând să se 
integreze într-o societate în continuă schimbare. Comunicarea stă la baza oricărei 
intervenţii educative şi este extrem de importantă dezvoltarea comunicării orale la 
elevii de vârstă școlară mică. 

Dezvoltarea exprimării orale este o condiție primordială în instruirea şi educarea 
elevilor pentru formarea personalităţii lor, pentru pregătirea participării la viaţa 
socială şi îşi găseşte cea mai înaltă expresie în cadrul disciplinei Limba şi literatura 
română a ariei curriculare, sugestiv intitulată, Limbă şi comunicare. Finalitatea 
majoră a disciplinei limba și literatura română este formarea competenţei de 
comunicare. Întregul proces de organizare şi desfăşurare a activităţii de instruire a 
elevilor este reglementat de învăţător prin comunicare [2]. 

Studiile arată că majoritatea problemelor de comunicare în relaţiile interumane 
își au originea încă din primii ani de școală. Sursele cercetării aplicative au antrenat 
teorii, concepte, principii din domeniul psihologiei, pedagogiei, modalități de aplicare 
practică a metodelor interactive. Problema comunicării a preocupat pe mulți 
cercetători străini (Abric Jean Claude, Şonţu Laurenţiu, Babanskii I. ş.a.) precum şi 
din ţara noastră (Marin M. „Eu şi cartea”, Palii A. „Cultura comunicării”, Mîndru N. 
„Tainele comunicării”, Tărâţă Z. „Călăuză în dezvoltarea vorbirii” ş.a.). 

Potrivit lui M.Călin, competenţa comunicativă implică inițierea şi declanşarea 
actului comunicării prin combinarea diverselor aspecte ale căilor de transmitere şi 
decodificare a mesajului informaţiilor - calea verbală şi nonverbală, particularitățile 
lor specifice de expresivitate şi stăpânirea de către subiecți a anumitor atribute 
fiziologice şi psihice spre a se face înţeleşi [3, p. 50]. 

Bunul mers al procesului de învăţământ și rezultatele obţinute depind de 
metodele utilizate. Marii pedagogi au evidenţiat faptul că folosindu-se metode diferite 
se obțin diferenţe esențiale în pregătirea elevilor, că însușirea unor noi cunoştinţe sau 
comportamente se poate realiza mai uşor sau mai greu, în funcție de metodele 
utilizate. 

Pentru obținerea unor rezultate pozitive la asimilarea de către elevi a 
conținuturilor curriculare tind spre perfecționarea lecției — formă principală de 
activitate a relaţiei învățător-elev — care să permită stimularea capacităților creatoare 
ale școlarului mic, angajându-l într-un efort intelectual de durată. Ele dezvoltă spiritul 
de observaţie, curiozitatea, atenția voluntară, imaginaţia creatoare, gândirea logică. 
Putem opta pentru cadrul ERRE de planificare a lecţiei. 

Astfel, propunem sarcini pentru dezvoltarea la elevi a competenţelor de 
comunicare: 

Y Tehnica cvintetului, 
Y Metoda cubului, 
Y Explozia stelară, 
V Scrierea liberă, 
Y Lectura ghidată, 

dar și prin intermediul unor jocuri didactice și exerciții energizante. 

Exemplu: Tehnica cvintetului - este o poezie cu cinci versuri, cu ajutorul căreia 
se sintetizează şi condensează informaţiile, incluzându-se şi reflecții ale elevilor, care 
pot lucra individual în perechi sau în grup. Alcătuirea cvintetului favorizează reflecția 
personală şi colectivă rapidă, esențializarea cunoştinţelor, înţelegerea lor profundă, 
manifestarea creativităţii, gândirii active, logice. 

Metoda Cubul - o metodă care dezvoltă vorbirea elevilor şi formează 
competența de comunicare orală. Ea poate fi racordată atât la o imagine, cât şi la un 
text (interogarea multiprocesuală). Această tehnică permite analiza, în consecutivitate 
logică, de la simplu la complex și include întrebări de diferite tipuri. Această metodă 
a fost utilizată la lecţia de limba română în clasa a III-a, la subiectul „Copiii și 
păsărelele”. Respectând algoritmul de utilizare al acestei tehnici, elevilor li se 
prezintă textul sau imaginile şi li se oferă timp de contemplare şi gândire. Se 
pregăteşte lista de întrebări sau li se oferă tipologia întrebărilor pentru ca ei singuri să 
formuleze întrebări. 

În cadrul lecţiilor de limba română, pentru a stimula generarea de idei noi şi 
pentru a contribui la dezvoltarea exprimării orale a elevilor, se foloseşte metoda 
Explozia stelară. Pornind de la textul citit, se propune o problemă. După împărțirea 

elevilor în grupuri şi stabilirea timpului de lucru, aceștia formulează, în grup, mai 
multe întrebări de tipul: Cine...? Ce...? Cum...? Când...? De ce...? După prezentarea 
întrebărilor de la fiecare grup, vor fi evidenţiate cele mai iteresante şi apoi elevii 
formulează răspunsurile la aceste întrebări. 

Studiile psihologice care studiază factorii ce influențează învățarea 
demonstrează că elevii înregistrează mai multe succese atunci când mediul de 
învăţare este lipsit de riscuri, iar atmosfera este degajată. De aceea, deseori recurgem 
la jocuri didactice şi exerciţii energizante. O importanţă deosebită o au jocurile 
didactice de îmbogăţire și activizare a vocabularului, pentru că a-ți cunoaște limba 
înseamnă a fi capabil să exprimi corect şi precis ceea ce gândești şi ştii. 

Unul dintre jocurile ce prezintă interes elevilor este jocul „,Povestește ceva 
despre... ”. Acest joc urmăreşte spontaneitatea construcțiilor verbale, a fanteziei, a 
reprezentărilor despre subiectul propus. Acestea creează o atmosferă plăcută, 
degajată, care favorizează comunicarea, îi încurajează pe cei cu o gândire mai lentă şi 
dă aripi celor dotați. 

Lectură ghidată. Preventiv învățătorul va secţiona textul pregătit pentru lectură 
în aşa fel ca fiecare fragment să se întrerupă la un moment de intrigă (după ex. 
serialelor). Elevilor li se vor repartiza pe rând aceste fragmente în felul următor: se 
repartizează primul fragment, care se citeşte individual. După ce toți elevii au citit 
fragmentul, învăţătroul realizează o discuţie pe marginea celor lecturate. Învățătorul îi 
întreabă pe elevi ce va fi mai departe. Apoi se repartizează următorul fragment. 
Procedura se repetă până nu se lecturează tot textul. 

Ceea ce face elevul, trebuie să corespundă nivelului la care are loc interacţiunea 
verbală, scopului sau direcţiei acceptate a interacțiunii verbale în care sunt angajaţi, şi 
să respecte următoarele criterii: calitatea, cantitatea, pertinenţa, modalitatea [1]. 
Abaterea de la aceste criterii în vederea unei comunicări directe şi eficace trebuie să 
se facă doar într-un scop anume şi nu din incapacitatea de a le respecta. 

În ciuda concurenţei audiovizualului de la ora actuală totuşi cartea ar trebui să 
reprezinte una dintre constantele vieții noastre, iar comunicarea „o formă a fericirii”, 
dar şi una dintre cele mai educative şi mai răspândite activități instructiv-educative. 
Vocabularul bogat şi dezvoltat nu vine de la sine, ci se formează printr-o îmbinare 
reuşită a factorilor educaţionali (familia şi şcoala), munca ce se caracterizează prin 
răbdare, perseverenţă, voinţă şi continuitate. 

Pentru ca elevii să însuşească valorile create de natură şi să-şi creeze propriile 
cunoştinţe, capacităţi, atitudini este nevoie de o colaborare între învățător — elev, dar 


chiar și între învățător-elevi-părinţi. In calitate de învăţători, contribuim nemijlocit la 

procesul de formare a personalității elevilor, dar și a competenţelor lor de 
comunicare. Ne vom strădui să avem un contact viu, emoţional cu elevii, să trezim în 
ei pasiunea, interesul şi dorinţa de a studia şi independent. De asemenea, formarea 
competenţei de comunicare presupune respectarea următoarele deprinderi: de 
ascultare activă, de dialogare, de însuşire şi folosire a formulelor de politeţe, de 
dezvoltare a capacităţii empatice, de dezvoltare a comunicării asertive, de respectare 
a normelor de comunicare orală şi scrisă, de cunoaştere a limbajului nonverbal şi 
paraverbal [4, p.56]. 

CZU: 372:37.146.12 
FORMAREA EFICIENȚEI PERSONALE A ELEVILOR 
DIN ÎNVĂŢĂMÂNTUL PRIMAR 
loana-Maria IUSCO, doctorandă 
Anca OROS, doctorandă, Universitatea de Stat din Tiraspol 


Din perspectiva idealul educaţional al şcolii din Republica Moldova, Ministerul 
Educaţiei, Culturii şi Cercetării prin ordinul nr. 906 din 17.07.2019 a aprobat o nouă 
generaţie de curricula şcolare. Cu referire la cadrul valoric/axiologic, curricula 
şcolare promovează: atitudinea faţă de sine însuşi, atitudinea față de ceilalți, 
atitudinea faţă de societate, atitudinea față de muncă şi rezultatele ei, atitudinea faţă 
de natură [8]. 

În Cadrul de referinţă al curriculumului naţional se precizează profilul 
absolvenţilor şcolilor, tineri cetăţeni ai Republicii Moldova, spre care ţintește întreg 
procesul educațional [8]: 

- Persoane cu încredere în sine şi în propriile forţe 

- Persoane deschise să înveţe pe parcursul întregii vieți 

- Persoane active, proactive, productive, creative şi inovatoare 
- Persoane angajate civic şi responsabile. 

Bandura A. defineşte autoeficacitatea ca „judecăţi individuale în privinţa 
organizării şi executării cursului acţiunii solicitate pentru atingerea unui anumit tip de 
performanţă”. Judecăţile autoeficacităţii reprezintă „un apel la acţiune” şi „determină 
cât de mult efort va depune persoana şi cât va persista în fața obstacolelor sau 
experienţelor aversive” [4, p. 193]. 

Astfel, Bandura A. [2] explică de ce uneori subiecţii nu se comportă optim, chiar 
dacă ştiu ce trebuie să facă. Savantul are meritul de a fi adus în prim-planul 
cunoaşterii şi cercetării abordarea integrată a cunoştinţelor, aptitudinilor subiectului şi 
efectul (performanţa= acţiuni întreprinse de acesta, în constructul de autoeficacitate). 

Or, convingerile influenţează efortul depus, iar efortul condiționează calitatea 
rezultatelor. Mai mult, judecăţile subiecţilor despre propriile lor capacități 
influenţează modul în care gândesc şi reacțiile emoţionale atât în momentul în care ei 
anticipează sarcina, cât şi în momentul angajării efective în interacțiuni cu mediul. 

Cogniţia „pot să fac” oglindeşte, în aceste condiţii, un sentiment de control 
asupra mediului, reflectând credinţa de a fi în stare să controlezi solicitările 


provocatoare ale mediului cu ajutorul unor mecanisme adaptative. 

În esenţă, autoeficacitatea percepută, conştientizată poate fi înţeleasă ca o 
anticipare a rezultatelor pozitive în acţiunile întreprinse datorită cunoştinţelor şi 
abilităților posedate. Mai mult decât atât, autoeficacitatea face diferență în modul în 
care oamenii simt, gândesc şi acţionează. 

Ca proces cognitiv, autoeficacitatea generează opțiunii, motivații, emoţii, idei şi 
comportamente. Subiectul nu numai că îşi evaluează abilităţile în lumina succeselor 
sau eşecurilor trecute, dar şi l)opteză pentru anumite sarcini, 2)dozează efortul, 
3)monitorizează progresele în funcție de experienţa anterioară [2]. 

Angajarea unui individ într-o activitate şi orientarea lui spre performanţă sunt 
legate de o dimensiune importantă a personalităţii, pe care A. Bandura [3] a numit-o 
autoeficienţă/ self-efficacy sau percepția eficienței personale. Cercetătorul defineşte 
„eficiența personală/ autoeficienţa” drept ansamblul „credințelor persoanei în 
capacitățile sale de a-şi mobiliza resursele cognitive şi motivaţionale necesare pentru 
îndeplinirea cu succes a sarcinilor” [3, p. 191-215]. 

Sentimentul propriei eficienţe poate fi definit ca o anticipare a rezultatelor 
pozitive în acţiunile întreprinse în baza valorificării cunoștințelor şi abilităţilor. Încă 
de la lansarea conceptului de eficiență personală, A. Bandura menţiona că toate 
procesele de schimbare psihologică şi comportamentală a persoanei se manifestă prin 
modificarea credințelor acesteia despre stăpânirea mediului, a informaţiei/procesarea 
şi valorificarea ei, axarea şi sporirea capacităților, reglarea condiţiei şi depunerea 
eforturilor pentru realizarea cu succes a variatelor sarcini. 

În acest context cercetătorul consideră că o importanță majoră are puterea de 
predicție şi anticipare, motivaţia persoanei. Psihologia socială defineşte eficiența de 
sine ca „evaluare a individului cu privire la abilităţile sale, la faptul dacă este în stare 
sau nu să rezolve anumite sarcini, să-şi atingă scopurile propuse, să depășească 
anumite dificultăți şi obstacole” [58, p. 360]. 

În această ordine de ideii este necesar să precizăm că psihologia socială conţine 
două abordări distincte despre personalitate: constructivismul social şi viziunea 
sociocognitivistă. Astfel, „concepția constructivistă priveşte oamenii ca participanți 
activi la contactele sociale, concentrându-se asupra ideei că sensul este construit în 
comun, prin interacţiunile participanţilor” [ibidem, p. 225]. În cadrul acestei concepții 
se pune accent pe ideea că personalitatea ca entitate variază în funcție de indiciile 
oferite de ceilalți. 

Bazele personalităţii copilului se pun încă de la vârsta preşcolară, când se 


schiţează unele trăsături mai stabile de temperament şi caracter. Intrarea în şcoală, 

trecerea la o nouă formă de activitate şi la un nou mod de viaţă vor influenţa într-un 
mod deteminant asupra formării în continuare a personalități. 

Statutul de şcolar, cu noile lui solicitări, cerinţe, sporeşte importanţa socială a 
ceea ce întrteprinde şi realizează copilul la această vârstă. Noile împrejurări lasă o 
amprentă puternică asupra personalităţii lui, atât în ceea ce priveşte organizarea ei 
interioară, cât şi în ceea ce priveşte conduita sa externă. 

Pe plan interior, datorită dezvoltării gândirii logice, a capacităţii de judecată şi 
raționament, se pun bazele concepţiei despre lume şi viaţă, care modifică esențial 
optica personalităţii şcolarului asupra realității înconjurătoare. Ca urmare a 
dezvoltării capacităţii de a-şi dirija voluntar conduita, de a anticipa solicitările externe 
şi de a-şi planifica activitatea, personalitatea şcolarului mic devine din ce în ce mai 
aptă de independenţă şi autodeterminare. Ca rezultat al instalării unor trăsături de 
caracter, personalitatea şcolarului înclină tot mai evident spre atitudini mai mature şi 
spre manifestări mai controlate. 

Ca personalitate, copiii se disting printr-o mare diversitate comportamentală. 
Există copii vioi, expansivi, comunicativi şi copii retraşi, lenți. Sunt şi unii total 
nestăpâniţi, care parcă, nu-şi găsesc locul, vorbesc fără să fie întrebaţi, intervin în 
toate împrejurările. La lecţie, unii sunt cu mâna mereu ridicată, fie că ştiu sau nu ştiu, 
alții, dinpotrivă chiar dacă ştiu, sunt tăcuţi. 

Treptat, pe măsură ce copilul înaintează în vârstă, însuşirile înnăscute ale 
sistemului nervos se împletesc cu influenţele de viaţă şi ale educaţiei, formând un 
“aliaj”. Contactul cu influenţele modelatoare ale procesului educaţional dă naştere la 
anumite compensaţii temperamentale. Copiii agitaţi încep să devină mai stăpâni pe 
conduita lor, datorită posibilităţilor pe care le oferă activitatea şcolară de a-şi 
consuma energia prin studiu. 

Temperamentele flegmatice încep să-şi reducă treptat din inerție şi să adopte un 
ritm de lucru mai alert. Cei cu trăsături melancolice, cu tendinţe de închidere în sinc, 
cunosc şi ei un proces de activizare a conduitei, încurajați de succesele pe care le 
obțin. 

Atitudinea educatorului faţă de aceste însuşiri tipologice şi temperamentale 
trebuie să fie maleabilă, diferențiată în funcție de natura elevilor, temperându-i pe 
unii, stimulându-i pe alţii; cei vioi, cu temperament sangvinic, trebuie orientaţi spre 
a-şi concentra energia asupra obiectivelor şcolare; apaticii trebuie mereu stimulaţi 
spre a se angaja şi menţine în activitate; impulsivii trebuie frânaţi, disciplinaţi; cei cu 
trăsături melancolice trebuie înconjurați cu căldură, trataţi cu delicateţe, susținuți şi 


ajutaţi să-şi valorifice potențialitățile intelectuale. 

Un rol important în reglarea activităţii şi relaţiilor şcolarului mic cu ceilalţi îl 
joacă atitudinile caracteriale. Activităţile şcolare oferă cadrul plămădirii unor calități 
cum sunt: sârguința, conştiionciozitatea, punctualitatea, perseverenţa, spiritul de 
organizare, făcând ca elevii, chiar şi cei mai puţin dotați intelectual, să se realizeze 
bine profesional. 

Personalitatea şcolarului mic se distinge şi prin modul cum se manifestă el în 
planul relațiilor cu ceilalți. Activităţile din grădiniţă au contribuit mult la socializarea 
copilului, la cultivarea trebuinţei şi plăcerii de a veni în contact cu alți copii şi de a 
comunica cu ei. În şcoală continuă să se dezvolte contactele sociale dintre copii. Se 
amplifică nevoia copilului de a se afla în colectivitate, de a stabili relaţii 
interpersonale cu cei de o vârstă, de a forma, împreună cu ei, grupuri, echipe, care să 
se întreacă cu alte echipe. 

Interacționând şi comunicând cu ceilalți, şcolarul mic ajunge să înţeleagă mai 
mult decât preşcolarul ce înseamnă cinste, sinceritate, corectitudine, curaj, mândrie, 
modestie. Creşte indicele de socializare a copilului şi se amplifică şansele de 
integrare intrând în viaţa socială. Un rol deosebit în procesul integrării elevului în 
clasele mici în colectivul şcolar revine sistemului de interrelaţionare cu ceilalți, a 
climatului socio-afectiv, care se dezvoltă în cadrul grupului. În lăuntrul 
microgrupului şcolar se formează trăsături ale personalităţii cum sunt: simţul onoarei, 
al demităţii personale, onestitatea, simţul adevărului şi al dreptăţii. 

Cooperarea, întrajutorarea, întrecerea influenţează asupra personalităţii copilului 
şi a activităţii lui. 

În planul disciplinei, noua perspectivă pedagogică, prin aplicarea modelului 
comunicativ-funcțional în predare ce presupune studiul integrat al limbii, al 
comunicării şi al textului literar, a deplasat accentul de pe acumularea de cunoştinţe 
pe dobândirea de competenţe. În acest context, competenţa de comunicare nu este 
doar „reproducerea itemilor memoraţi, ci se defineşte ca sistem de strategii creative 
ce permit înțelegerea valorii elementelor lingvistice în context, dezvoltând abilitatea 
de a aplica cunoştinţele despre rolul şi funcţionarea limbajului”. 

În Cadrul Comun European, competența de comunicare lingvistică se defineşte 
prin relația a trei componente specifice: componenta lingvistică, componenta 
sociolingvistică şi componenta pragmatică, prezentate în elementele lor 
fundamentale ca o sinteză între cunoştinţe, aptitudini şi deprinderi. 

Componenta lingvistică vizează formarea deprinderilor lexicale, fonetice, 
sintactice, în vreme ce componenta sociolingvistică valorifică parametrii 
socioculturali ai utilizatorului limbii, iar componenta pragmatică se concretizează în 
utilizarea funcțională a resurselor lingvistice (realizarea funcțiilor comunicative, a 
actelor de vorbire), bazându-se pe schemele sau descriptorii schimburilor 
interacționale. 

Competența de comunicare lingvistică a utilizatorului se observă în realizarea 
activităților comunicative variate, care implică: 

e receptarea, 
e producerea, 
e interacțiunea, 

realizate fie în formă orală, fie în forma scrisă, fie în ambele forme. Activitățile 
comunicative de receptare (orală şi / sau scrisă) şi de producere (orală şi / sau scrisă) 
sunt indispensabile pentru orice activitate interactivă, a cărei finalitate este atât de a 
informa, cât mai ales de a modifica atitudini şi mentalități la nivelul receptorului, de 
a-i provoca acestuia reacţii şi transfer de rol din partea emiţătorului [2]. 

Dacă ne referim la formarea competenţei de comunicare lingvistică la elevii din 
învăţământul primar prin studiul disciplinei Comunicare în limba română/ Limba şi 


literatura română, vom menţiona că toate conceptele gramaticale se învață numai în 


249 


baza textului literar. Învăţătorii vor reuşi să formeze aceste competenţe la elevi, 
numai dacă au o bună pregătire lingvistică şi reuşesc să integreze conținuturile 
gramaticale cu cele literar-artistice pe baza textului literar/nonliterar. 

Analizând această problemă, menţionăm că structura competenţei lingvistice 
conform cercetătorilor T. Cartaleanu, O. Cosovanu este foarte complexă, deoarece ea 
cuprinde: competența fonetică, competenţa lexicală, competența  ortografică, 
competența ortoepică şi competența gramaticală [1]. Din punctul de vedere al 
specialiştilor, toate aceste componente sunt necesare în formarea competenţei de 
comunicare lingvistică la elevii din ciclul primar. 

Formarea competenţei fonetice începe din clasa pregătitoare, când elevii își 
însuşesc noţiunile de sunet, silabă, cuvânt, le recunosc în vorbire şi le analizează prin 
metoda fonetică, analitico-sintetică. Competența fonetică vizează abilitatea de a 
pronunţa şi de a intona corect sunetele, grupurile de sunete, şi cuvintele. E necesar de 
menționat că nu toți şcolarii mici au formată această competență. Frecvent se constată 
la elevii din clasa pregătitoare şi I, tulburări de vorbire ca: dislalia, rinolaha, bilbiiala, 
tulburări de ritm al vorbirii etc. Cadrul didactic trebuie să urmărească continuu, în 
cadrul orelor de Limbă şi literatură română, dacă elevii pronunţă corect sunetele, 
grupurile de sunete, silabele şi cuvintele. Pentru a dezvolta auzul fonematic şi a 
pronunţa corect sunetele, învățătorul trebuie să realizeze cu elevii exerciții şi jocuri 
didactice ce au ca scop exersarea pronunțării corecte a vocalelor şi consoanelor. 

Competența fonetică ţine şi de capacitatea de auzi şi a reda în scris un text 
literar. În acest sens, competenţa poate fi formată prin dictări de litere, silabe, cuvinte, 
propoziții. 

Competența lexicală este o altă parte componentă, la fel de importantă pentru 
micii şcolari. Ea se formează prin lectura, înțelegerea, analiza şi reproducerea 
diverselor texte literare/nonliterare. Această competență presupune cunoașterea unui 
număr de cuvinte, așa cum e precizat în programa şcolară și utilizarea lor în 
comunicare. Pentru a forma competenţa lexicală, dascălul trebuie să utilizeze cele 
mai eficiente strategii didactice ce contribuie la îmbogățirea, activizarea şi nuanţarea 
vocabularului elevilor din clasele primare. 

Competența ortografică se formează principial în clasele primare. Această 
competență presupune scrierea corectă în concordanță cu normele ortografice în 
vigoare. Formarea competenţei ortografice în clasele primare se realizează pe 
parcursul celor două etape: etapa pregramaticală ce include clasele pregătitoare-II, 
când elevii nu cunosc noțiunile gramaticale, învățând ortogramele în mod intuitiv şi 


etapa gramaticală (clasele a III-a — a IV-a), când aceștia dobândesc unele noțiuni 

elementare de gramatică. Deoarece formarea competenţei ortografice este o activitate 
dificilă şi plictisitoare pentru elevii din clasele primare, aceasta poate fi dezvoltată 
prin aplicarea exerciţiilor de copiere, transcriere şi autodictare, dar și prin exerciții 
creatoare-compuneri. 

Competența ortoepică prevede articularea corectă a cuvintelor şi o completează 
pe cea ortografică şi fonetică. Cadrul didactic trebuie să formeze la elevi o pronunție 
corectă ce respectă normele limbii literare. Pentru a forma această competenţă, 
învățătorul trebuie să realizeze mai multe discuţii orale, avînd drept scop respectarea 
normelor de rostire a cuvintelor în comunicarea orală a elevilor. 

Problemele ce apar la formarea competenţei de comunicare gramaticală în baza 
textului literar sunt multiple, apar dificultăți la identificarea noțiunilor morfologice, 
greşeli frecvente comit elevii din clasele primare la utilizarea diverselor concepte şi 
modalitățile de combinare a părților de vorbire în procesul de comunicare. Deoarece 
disciplina Limba şi literatura română prevede studiul integrat al noțiunilor morfologie 
în baza textului literar/ nonliterar, considerăm că orice concept morfologic trebuie 
explicat şi însușit, având în vedere legile actului de comunicare practic-funcțional. 

În acest sens, loan Şerdean susţine că „materialul concret de la care se porneşte 
în învățarea unei noţiuni gramaticale trebuie să fie textul” [3]. Programa şcolară în 
vigoare prevede predarea-învăţarea-evaluarea următoarelor noțiuni: substantivul, 
adjectivul, verbul, pronumele personal, pronumele de politețe şi numeralul. 
Înțelegerea acestor concepte morfologice permite elevilor să utilizeze corect diverse 
forme gramaticale atât în comunicarea orală, cât şi în cea scrisă. În clasele mici, 
studierea acestor părți de vorbire nu trebuie să se reducă la stricta memorare a 
definiţiilor, dar este foarte important ca elevii să le poată utiliza corect în comunicare. 

Un aspect nu mai puţin însemnat la predarea-învăţarea-evaluarea conceptelor 
morfologice este respectarea principiului concentric şi selectarea acelor texte literare, 
care conţin variate forme gramaticale. Formarea competenţei gramaticale la elevii din 
clasele primare prevede însuşirea conceptelor morfologice şi a modalităţilor de 
combinare a lor în procesul de comunicare. S-a observat că la însuşirea noțiunilor 
morfologice gradul de abstractizare e mare, aşa că este nevoie de multă creativitate, 
ingeniozitate din partea învățătorului, în ceea ce priveşte selectarea şi aplicarea unor 
strategii didactice care să înlesnească învățarea temeinică a părților de vorbire. 

Se consideră că exerciţiul este o strategie didactică eficientă, deoarece ea 
reprezintă calea prin care se pot forma competenţe. Exerciţiile gramaticale vizează 


formarea competenţei de exprimare corectă. Eficienţa exerciţiilor se poate argumenta 

prin permanenta legătură dintre cunoştinţele teoretice şi aplicarea lor în practică și 
care ajută elevul să se exprime corect. 

Textele literare în baza cărora se predau conceptele morfologice ajută elevii să 
reunoască formele gramaticale în context și să le utilizeze corect sub aspect lingvistic 
în comunicare. Astfel, se constată că formarea competenţei de comunicare 
gramaticală prin studiul integrat al disciplinei Limba şi literatura română are un rol 
extrem de mare în clasele primare, deoarece cunoaşterea părților de vorbire, a 
regulilor de modificare a cuvintelor în diverse contexte şi a regulilor de acord îi ajută 
pe elevi să comunice corect sub aspect lingvistic. 

Cadrele didactice din învăţământul primar vor reuşi să formeze competențele de 
comunicare lingvistică la micii şcolari, dacă vor cunoaşte aspectele teoretice şi 
metodologice privind predarea-învăţarea-evaluarea conceptelor gramaticale, care se 
poate realiza doar în baza textului literar şi dacă vor selecta, aplica acele strategii 
didactice care îl vor ajuta pe elev să utilizeze corect diverse forme gramaticale atât în 


comunicarea orală, cât şi în cea scrisă. 

Dezvoltarea tehnologică din ultimele decenii precum şi fenomenul globalizării 
au determinat instituţii şi specialişti din întreaga lume să caute competențele de care 
are nevoie orice cetățean al Planetei pentru a se integra cu succes în viaţa sociala 
într-o „economie bazată pe cunoaştere care să asigure dezvoltarea economică, slujbe 
mai bune şi o mai mare coeziune socială”. 

Această cercetare a fost începută şi pe continentul european, mai ales, după ce 
Consiliul European de la Lisabona din 2000 a recunoscut educația, instruirea şi 
încadrarea într-un loc de muncă ca parte integrantă a politicilor economice şi sociale 
necesare transformării economiei Europei în cea mai dinamică economie bazată pe 
cunoaştere. 

Au fost constituite mai multe comisii care au avut rolul să elaboreze un Cadru 
European care să definească „noile competenţe de baza” . Acest cadru trebuia să se 
refere la Tehnologia Informaţiei şi Comunicaţiilor, la cultura tehnologică, limbi 
străine, antreprenorial şi abilități sociale [3]. 

Activitatea grupului de lucru pentru competenţe-cheie a început în 2001, 
având ca obiective principale identificarea „noilor deprinderi” şi „cum” aceste 
deprinderi pot fi integrate mai bine în programa şcolară şi apoi menținute şi învăţate 
de-a lungul vieţii. În cadrul acestei cercetări s-a pus un accent deosebit pe grupurile 
dezavantajate, cele cu nevoi specifice, minorităţilor, abandon şcolar şi educaţia 
adulţilor. 

În acest context termenul de „competenţă” se referă la obţinerea „unui grad de 
integrare între capacitățile şi obiectivele sociale mai largi de care are nevoie fiecare 
individ”. Studiul Eurydice consideră competenţele-cheie vitale pentru participarea 
cu succes la viaţa socială. Multe dintre aceste competenţe sunt definite ca generice 
sau transversale. Acestea trebuie să conducă la un management mai eficient al 
parcursului educaţional al fiecărui individ, comunicarea şi relațiile sociale şi 
interpersonale şi să reflecte trecerea accentului de la predare la învăţare. 

Competența didactică este situată la intersecția dintre pregătirea culturală şi 
ştiinţifică de specialitate a profesorului şi aria capacităţii lui pentru probleme socio- 
epistemice, interpersonale şi socio-afective. Ea este centrată pe cultura generală, 


cultura profesională şi joacă rolul de instrument de unificare, codificare, exprimare, 

sub forma comportamentelor educaţionale, a datelor personalității celui afiliat la 
statutul şi rolul de învăţător. În acest sens, apare necesitatea delimitării noţiunii de 
competenţă şi a conceptelor folosite în definirea ei. 

Competenţă (lat. competenta; engl. competențe) este capacitatea unei persoane 
de a corespunde cerinţelor dintr-un anumit domeniu, evidenţiază H. Schaub şi K. 
Zenke în Dicţionarul de pedagogie [7]. Competența se concretizează prin cunoştinţe, 
aptitudini, priceperi, deprinderi ce se exteriorizează ca fapt, fiind direct utile pentru 
realizarea contextului particular al unei situaţii care solicită rezolvarea unei probleme 
(sau sarcini). Ea este “aptitudine operaţională validată”, iar a fi competent “presupune 
a fi capabil, a mobiliza şi a integra achiziţiile formării” [5]. Competența este 
rezultatul cumulativ al istoriei personale şi interacțiunii sale cu lumea exterioară sau 
capacitatea de a informa şi modifica lumea, de a formula scopuri şi a le atinge. S-a 
stabilit că termenul de competență a fost impus, pe de o parte, de psihologia muncii, 
iar pe de alta, de evoluţia semnificativă a gestiunii resurselor umane. Importanţa 
termenului a depăşit sfera cercetării, intrând chiar în conţinutul unui text de lege 
specială, promulgată în 1991, în Franţa. Noţiunea vizează o nouă categorie a 
caracteristicilor individuale, ţintind la o analiză multidimensională în care se înscriu 
urmărite la nivel individual, instituțional şi organizaţional, consideră L. Şoitu [8]. 

Definirea conceptului de competenţă didactică este legată de o serie de studii ale 
savanților americani, care s-au ocupat de competenţă în sens de eficacitate 
(effectivenes) cu scopul de a evalua activitatea profesorilor sau, în cazul profesorilor 
tineri, de a emite judecăţi predictive. Dar cu timpul, centrul de greutate s-a deplasat 
spre actul de predare în sine (teaching), ca mediator între predicții si criterii, adică 
între caracteristicile profesorului şi produsele sale. Competența nu se reduce la 
tehnica efectuării unui lucru sau la informaţiile necesare practicării activităţii, susține 
D. Salade, ci cuprinde şi atitudinea faţă de activitate, ca expresie a unor trăsături 
personale şi a unor valori [6]. Pentru demonstrarea competenţei profesorului se 
utilizează variabile proximale ca: situaţia socială (valori, credinţe), mediul, 
personalitatea profesorului (motive, cunoştinţe, afecte), precum şi variabile distale 
care explică comportamentul profesorului: experienţa, clasa socială, educaţia, 
comportamentul elevului, răspunsul comunităţii la care se adaugă relația cu copilul, 
pornindu-se de la teza conform căreia comportamentul profesorului este influenţat de 
comportamentul elevului. 

Din cele relatate constatăm că termenul de competență reuneşte dimensiunile de 


personalitate dobândite în cadrul unui proces de formare. Dintr-o asemenea 

perspectivă, aptitudinile ar fi definite în raport cu trăsăturile de personalitate 
exprimate în comportamente observabile. Diferenţa dintre aptitudini şi trăsăturile de 
personalitate, pe de o parte, şi competenţe, pe de alta, constă în faptul că, primele 
permit numai caracterizarea individului şi explică diversitatea lui comportamentală 
faţă de sarcinile îndeplinite, iar competențele — pun integral în valoare - în orice 
moment şi orice acţiune, aptitudinile, trăsăturile de personalitate şi cunoştinţele 
acumulate, angajând în plus strategiile dobândite şi universul cultural format. Se 
poate observa că prin competenţă se defineşte “o categorie specială de caracteristici 
individuale, care sunt strâns legate cu valorile şi cunoştinţele acumulate. În sfârşit, 
ele dobândesc un caracter “local”, adică această complexitate de factori 
interdependenţi readuce în actualitate meditaţiile asupra rolului şi statutului 
profesorului, asupra structurii sale de personalitate, asupra căilor de formare a unui 
profesor competent. În mod sigur - afirma S. Marcus - arta pedagogică constă, înainte 
de toate, în a te pune la dispoziția elevilor, de a simpatiza cu ei, de a le înţelege 
universul, de a le sesiza interesele care-i animă. Ea se bazează în mare parte pe un 
dar, pe care candidaţii la funcția de profesor îl au sau nu îl au. Dar, o bună formare a 
învățătorului poate ajuta acest dar să se dezvolte, dacă există, şi mai ales, acolo unde 
din păcate nu există, această formare poate într-o oarecare măsură să atenueze 
catastrofa generată de lipsa lui şi îndrăznim să spunem, să-i facă mai puţin nocivi, un 
pic mai puţin inadaptaţi la sarcină pe tineri dintr-o eroare într-o profesie pentru care 
nu erau făcuţi [4]. 

Sintetizând cele expuse, constatăm că noțiunea de competență posedă o mare 
valoare aplicativă, încorporează numeroase inovaţii şi aduce un plus de rigoare 
procesului de pregătire a personalului didactic. Ea se asociază unei abordări 
pragmatice, experienţiale şi deschise a pregătirii personalului didactic. 

În această arie de probleme, N. Mitrofan afirmă că competenţa se demonstrează 
nu prin analize şi calcule îndelungate, ci prin adaptări rapide la schimbările 
intervenite în timp concret. Automatismele formate diminuează apelul la funcţiile 
intelectuale, cedând locul aptitudinilor specifice şi celor acumulate. Aptitudinile pot 
fi înţelese ca fiind dobândite şi făcând parte din competențele specifice. Aptitudinile 
au rol în perioada învăţării, până când sarcinile de îndeplinit pot fi executate automat. 
Aceasta înseamnă că, neputând fi rutinizate, aptitudinile vor fi mereu reînnoite, 
făcându-se apel permanent la procesele cognitive şi la aptitudinile mintale. Având rol 
important pentru dobândirea tuturor competenţelor, aptitudinile îşi dovedesc 


utilitatea, în primul rând, prin cele intelectuale şi prin competențele cognitive [4]. 

Este necesar să subliniem că noțiunea de competenţă se diferenţiază de cea de 
aptitudine (sisteme operaţionale ce conduc la rezultate situate peste medie, dar fiind 
însuşiri potenţiale ce urmează a fi puse în valoare), de noțiunea de capacitate 
(aptitudine împlinită, care s-a consolidat prin experienţă, exerciţiu, asimilare de 
cunoştinţe şi formare de deprinderi), ca şi de atitudine (invariant vectorial al 
conduitei). Competența este adesea descrisă drept o capacitate intelectuala ce dispune 
de posibilităţi variate de transfer (capacitatea de a comunica, decide, detecta, selecta, 
evalua date, informaţii, relaţii), capacitate care-şi asociază componente afective şi 
atitudinale, de motivare a acţiunii. I. Maciuc susţine că competenţa presupune “a şti”, 
“a şti să faci” (să reuşeşti într-o situaţie profesională concretă), dar şi “a şti să fii”, a 
avea atitudini care să susțină atât acțiunea prezentă, cât şi devenirea, evoluţia 
competenţei în timp. Implică complexe integrate de cunoştinţe, abilități/capacităţi şi 
atitudini — competenţe construite pe atitudini [2]. 

O definiţie pentru competenţele-cheie reprezintă un pachet multifuncțional, 
transferabil de cunoştinţe, abilitaţi şi atitudini de care au nevoie toți indivizii pentru 
împlinirea şi dezvoltarea personală, incluziunea socială şi găsirea unui loc de muncă. 
Acestea trebuie sa se fi dezvoltat la sfârşitul educaţiei obligatorii şi trebuie să 
acţioneze ca fundament pentru învăţare ca parte a educaţiei pe tot parcursul vieţii. 

Studiind şi analizând mai multe opinii despre competenţe am ajuns la concluzia 
că în condiţiile actuale nu este suficient ca elevul să acumuleze un volum de 
cunoştinţe, el trebuie să-şi lărgească orizontul cunoaşterii, astfel, încât să se poată 
adapta la o lume în schimbare, complexă şi interdependentă. 

În acest sens educaţia trebuie organizată în jurul a patru tipuri fundamentale de 
învăţare: a învăţa să ştii; a învăţa să faci; a învăţa să colaborezi; a învăţa să fu. 

A învăța să ştii înseamnă acumularea de cunoştinţe şi dobândirea instrumentelor 
cunoaşterii. A învăța să faci formează abilităţi practice care asigură îmbinarea 
cunoaşterii cu priceperile şi care conduc la formarea competenţelor. A învăța să 
colaborezi asigură activitatea de cooperare cu alte persoane, participând la diverse 
activităţi umane, evită apariţia conflictelor sau le aplanează pe cale paşnică. A învăța 
să fii prevede asumarea de responsabilităţi, luarea deciziilor proprii, formarea unui 
comportament corect şi decent. 

Într-o formă simplă, J. Delors menţionează că aceste patru tipuri fundamentale 
de învăţare formează un tot întreg, între ele există intersectări şi suprapuneri. Făcând 
o analiză asupra educaţiei, Comisia Internaţională pentru Educaţie în secolul XXI a 
stabilit că educaţia s-a concentrat până acum în special, pe a învăța să ştii şi, într-o 


mai mică măsură, pe a învăţa să faci. Celelalte două componente sunt lăsate la voia 

întâmplării. În acest sens, susţinem această constatare şi suntem de acord cu opiniile 
membrilor comisiei, care consideră că, în orice formă de învățământ, acestor patru 
componente trebuie să li se acorde o importanţă egală [1]. Acest complex integral 
implică cunoştinţe, abilități, capacităţi, atitudini şi conduite, care servesc drept 
traiectorii ale competenţelor didactice. Din perspectiva interacțională competenţa 
profesională presupune raportarea factorilor de personalitate a învățătorului la cele 
patru tipuri fundamentale de învăţare. În acest context, raportând tipurile 
fundamentale de învăţare la competențele, putem diferenţia în formarea studenţilor 
pedagogi competențe cognitive, acțional-practice, socio-afective şi comportamentale. 

Sintetizând cele expuse constatăm că noţiunea de competenţă posedă o mare 
valoare aplicativă, încorporează numeroase inovaţii şi aduce un plus de rigoare 
procesului de comunicare a personalului didactic. Competența nu se reduce la tehnica 
efectuării unui lucru sau la informaţiile necesare practicării activităţii, ci cuprinde şi 
atitudinea faţă de activitate, ca expresie a unor trăsături personale şi a unor valori. 
Din cele relatate constatăm că termenul de competenţă reuneşte dimensiunile de 


personalitate dobândite în cadrul unui proces de comunicare. 

învăţător la clasele primare 


Educaţia are dificila misiune de a transmite o cultură acumulată de secole, dar şi 
o pregătire pentru un viitor, în bună măsură imprevizibil” (Jacques Delors) 

Interdisciplinaritatea apare ca necesitate a depăşirii limitelor creatoare de 
cunoaştere, care a pus graniţe artificiale între diferite domenii ale ei. Argumentul care 
pledează pentru interdisciplinaritate constă în aceea că oferă o imagine integrată a 
lucrurilor care sunt analizate separat. 

În mod tradiţional, conţinutul disciplinelor şcolare a fost conceput cu o accentuată 
independenţă a unor discipline faţă de altele, adică fiecare disciplină de învăţământ să 
fie de sine stătătoare. Astfel, cunoştinţele pe care elevii le acumulează, reprezintă cel 
mai adesea un ansamblu de elemente izolate, ducând la o cunoaştere statică a lumii. 
Aceste aspecte sunt în contradicție cu varietatea mare a legăturilor şi interacțiunilor 
dintre fenomene şi cu caracterul dinamic al acestora. 

Problema interdisciplinarităţii a preocupat filisofii şi pedagogii încă din cele mai 
vechi timpuri: sofiştii greci, Plinius, Comenius şi Leibnitz, iar la noi Spiru Haret, losif 
Gabrea, G. Găvănescu şi, dintre numeroşii pedagogici ai perioadei contemporane 
amintim pe G. Văideanu. În opinia acestuia, intredisciplinaritatea „impică un anumit 
grad de integrare între diferitele domenii ale cunoaşterii şi între diferite abordări, ca şi 
utilizarea unui limbaj comun permiţând schimburi de ordin conceptual şi 
metodologic”. 

În perioada contemporană reforma conţinuturilor învățământului nostru a creat 
cadrul unor transformări la nivelul curriculumului, între care se distinge perspectiva 
interdisciplinară. 

Interdisciplinaritatea se referă şi la transferul metodelor dintr-o disciplină într- 
alta, transfer cu grade diferite de implicare sau finalizare. 

Ea reprezintă o modalitate de organizare a conţinuturilor învăţării, cu implicaţii 
asupra întregii strategii de proiectare a curriculumului, care oferă o imagine unitară 
asupra fenomenelor şi proceselor studiate în cadrul diferitelor discipline de învățământ 
şi care facilitează contextualizarea şi aplicarea cunoştinţelor dobândite. 

În procesul de învățământ se regăsesc demersuri interdisciplinare la nivelul 


corelaţiilor minimale obligatorii, sugerate chiar de planul de învăţământ sau de 

programele disciplinelor sau ariilor curriculare. În înfăptuirea unui învăţământ 
modern, formativ, considerăm predarea — învăţarea interdisciplinară o condiţie 
importantă. Corelarea cunoştinţelor de la diferitele obiecte de învăţământ contribuie 
substanţial la realizarea educaţiei elevilor, la formarea şi dezvoltarea flexibilităţii 
gândirii, a capacităţii lor de a aplica cunoştinţele în practică; corelarea cunoştinţelor 
fixează şi sistematizează mai bine cunoştinţele, o disciplină o ajută pe cealaltă să fie 
mai bine însuşită. 

Formarea viziunii interdisciplinare asupra lumii şi în acelaşi timp formarea 
elevilor pentru a fi apți să realizeze abordări de acest fel, necesită apelul la modalităţi 
de lucru care prilejuiesc exersarea principalelor procese ale gândirii, fără de care nu 
este posibilă cunoaşterea multiplelor şi variatelor interdependenţe dintre fenomenele 
lumii reale. În ceea ce priveşte activităţile matematice, abordarea interdisciplinară ajută 
cadrul didactic să obţină o serie de avantaje: 

- ajută şcolarii să sesizeze relația matematicii cu alte discipline, să vadă că 
matematica face parte din viaţa de zi cu zi şi să stabilească legături între 
conținuturi; 

- ajută copiii să identifice metode de abordare comune unor discipline aparent 
opuse; 

- oferă un arsenal mult mai bogat de abordare a conţinuturilor matematice decât 
activitățile monodisciplinare; 

- se pot desfăşura în orice moment al zilei atât la activitățile pe domenii 
experenţiale, cât şi la activităţile alese şi de dezvoltare personală; 

- se concentrează pe implicarea directă în activitate pe stimularea atenției, 
memoriei, gândirii critice și divergente, imaginației şi limbajului copiilor, pe 
dezvoltarea colaborării, a spiritului critic; 

- încurajează şcolarii să caute şi să descopere soluţii diverse la probleme; 

- prin metodele utilizate, activitățile matematice interdisciplinare îndrumă şcolarii 
spre sesizarea multitudinii de forme prin care se pot însuşi conceptele matematice 
şi spre observarea punctelor comune între matematică şi alte discipline; 

- activitățile matematice interdisciplinare oferă învăţătoarei o paletă mult mai largă 
de abordare a obiectivelor decât cele monodisciplinare, ceea ce înseamnă că ea 
are la înemână un arsenal mult mai bogat de stimulare, de activizare a 
preşcolarilor. 

Predarea — învăţarea prin corelarea obiectelor de studiu reprezintă noul în lecţii, 
care activează pe elevi, le stimulează creativitatea şi contribuie la unitatea procesului 


instructiv — educativ, la formarea unui om cu o cultură vastă. 

Legătura dintre discipline se poate realiza la nivelul conţinuturilor, obiectivelor, 
dar se creează şi un mediu propice pentru ca fiecare elev să se exprime liber, să-şi dea 
frâu liber sentimentelor, să lucreze în echipă sau individual. 

Interdisciplinaritatea este „o formă de cooperare între discipline diferite cu 
privire la o problematică, a cărei complexitate nu poate fi surprinsă decât printr-o 
convergență şi o combinare prudentă a mai multor puncte de vedere.” (Cucoş 
Constantin „Pedagogie”). 

Predarea şi învăţarea unei discipline au dezavantajul că folosesc perceperea 
secvenţială şi insulară a realităţii unice făcând-o artificială. Din acest motiv este 
necesară realizarea unor conexiuni, între anumite discipline şcolare pentru o percepere 
unitară şi coerentă a fenomenologiei existențiale. 

Pentru realizarea unei bune interdisciplinarităţi se impun câteva exigenţe : 

- profesorul să aibă o temeinică cultură generală; 

- profesorul să cunoască bine metodologia obiectului său de specialitate, dar şi a 
celorlalte obiecte din aria curriculară; 

- elevii să fie conştientizați de existenţa interdisciplinarităţii obiectelor de 
învățământ; 

- realizarea unor programe care sa includă teme cu caracter interdisciplinar. 

În condiţiile actuale, în care profesorii trebuie să creeze programe, realizând 
C.D.S., interdisciplinaritatea în cadrul unei arii curriculare poate constitui un punct de 
plecare. Având în vedere cele arătate mai sus, consider că interdisciplinaritatea 
constituie un principiu ce trebuie aplicat, o modalitate de gândire şi acţiune, ce decurge 
din evoluţia ştiinţei şi a vieții economico-sociale. 

Realizarea interdisciplinarităţii presupune aportul creator al învățătorului. Aceasta 
se poate manifesta în învățământul preuniversitar, se pot identifica trei direcţii ale 
interdisciplinarităţii [5]: 

1. la nivel de autori de planuri, programe, manuale şcolare, teste sau fişe de evaluare; 


2. puncte de intrare accesibile profesorilor în cadrul proceselor de predare — evaluare 


(în acest caz programele rămân neschimbate); 

3. prin intermediul activităţilor nonformale sau extraşcolare. 

Intervenţia profesorului determină corelaţii obligatorii prevăzute de programele 
şcolare şi impuse de logica noilor cunoştinţe, fapt ce duce la interdisciplinaritate. 

Se pot elabora, în echipă, proiecte de lecţii, planificări semestriale sau anuale 
comune a două sau mai multe discipline (limba română — ed.tehnologică, ştiinţe — 
matematică — ed.plastică etc.). 

Interdisciplinaritatea se mai poate baza şi pe [3]: 

1. cultura bogată, interdisciplinară a profesorului; 

2. pe echipe de profesori cu specialități diferite, care să predea „în echipă”, (fie 
numai un grup de discipline, predate la aceeaşi clasă, fie aceleaşi discipline 
urmărite pe orizontală şi pe verticală). 

La nivel de reflecţie şi de elaborare curriculară profesorii de discipline diferite 
trebuie să realizeze planificări şi proiecte de activitate didactică în comun, în raport cu 
unele criterii şi principii pedagogice asumate de către toți. Mai există dificultăți în lipsa 
competenţelor de colaborare, de cooperare şi de lucru în echipă. 

De exemplu, curriculum-ul de Științe oferă un punct de plecare în predarea 
integrată a disciplinelor din aria curriculară Matematică şi ştiinţe ale naturii. Acest 
curriculum a fost conceput crosscurricular, pornind de la domeniile biologie, fizică, 
Chimie şi de la temele comune acestora. Astfel obiectivele curriculum-ului de Științe 
vizează: 

> observarea şi interpretarea proceselor naturale care au loc în mediu; 

> înţelegerea impactului proceselor naturale asupra activităţilor umane şi al 
activităților umane asupra mediului; 

> investigare unor interdependenţe în şi între sisteme fizice, chimice şi biologice; 

> încurajarea elevilor pentru asumare de responsabilităţi şi pentru cooperare. 

Competenţele ce se urmăresc a fi formate prin curriculum-ul de Științe se referă 
la comunicare, studiul individual, înţelegerea şi valorificarea informaţiilor tehnice, 
relaționarea la mediul natural şi social; la acestea se adaugă formarea unor aptitudini 
precum: 

+ grija faţă de mediul natural; 

e interesul pentru explicarea raţională a fenomenelor din mediu; 

9 stimularea curiozităţii şi a inventivităţii în investigarea mediului apropiat. 

În scopul formării acestor competenţe şi atitudini, vor fi valorificate cunoştinţe 
privind mediul natural, individul, grupul de indivizi, relaţiile dintre indivizi şi dintre 
indivizi şi mediu, fenomenele şi interacțiunile specifice acestora, modificările 
mediului ca urmare a intervenţiei omului. Lecţiile pot fi structurate pe teme, în care se 
pot face legături cu subiecte abordate la alte discipline: „Omul şi mediul său de viaţă” 
ce cuprinde: 

«* Principalele organe şi sisteme şi funcţiile organismului uman; 
** Relaţiile omului cu alte vieţuitoare; 

** Igiena mediului de viaţă; 

** Poluarea mediului; 


** Interacțiunea plantelor cu aerul, apa, solul şi intervenţia omului. 

sau „Sisteme”: 


a Legătura dintre plante şi animale: lanţuri trofice, relaţii inter- şi intraspecifice; 


a Evoluţia sistemelor biologice: plante, animale şi om. 

Un conţinut şcolar structurat în chip interdisciplinar este mai adecvat realității 
descrise şi asigură o percepere unitară şi coerentă fenomenelor. Astfel avantajele 
interdisciplinarităţii sunt multiple: 

a. Permit elevului să acumuleze informaţii despre obiecte, procese, fenomene care 
vor fi aprofundate în anii următori ai şcolarităţii; 
Clarifică mai bine o temă făcând apel la mai multe discipline; 
Creează ocazii de a corela limbajele disciplinelor şcolare; 


Permite aplicare cunoştinţelor în diferite domenii; 


oana g 


Constituie o abordare economică din punct de vedere al raportului dintre 
cantitatea de cunoştinţe şi volumul de învăţare. 

Avantajele activităților interdisciplinare sunt astfel multiple, valenţele lor 
formative au fost recunoscute de educaţia şcolară actuală, dar, ca orice formă de 
organizare, și activitățile interdisciplinare au câteva limite. Printre acestea enumerăm: 

a) pericolul de generalizare prea mare a conținuturilor şi de a nu se concentra 
atenția suficient pe un obiectiv matematic; dar, deşi într-o activitate interdisciplinară, 
care durează la clasa a II-a, în medie 45 de minute, sunt abordate mai multe discipline 
alături de matematică, totuşi activitățile matematice nu se opresc doar la cele patru ore 
de curs obligatorii stabilite pe săptămână, ci se regăsesc de multe ori în timpul 
activităților din şcoală, ceea ce remediază acest pericol. 

b) pericolul de activizare prea puternică a copiilor, ceea ce duce la oboseală și la 
scăderea atenţiei; remedierea acestui obstacol depinde de capacitatea învăţătoarei de a 
sesiza când apare acesta şi de a stabili acele strategii prin care să îl remedieze: să 
alterneze metodele active cu cele tradiţionale, formele de organizare sau materialele 
didactice; 

c) necesitatea folosirii unei cantități mari de materiale didactice, dar şi acesta 
poate fi transformat într-un avantaj, dezoltându-le copiilor un comportament civic; 

d) nevoia de timp, activităţile de tip interdisciplinar necesită mai mult timp. Dar 
şi acest dezavantaj se poate remedia prin exerciţiu, pe măsură ce se realizează astfel de 
activităţi cu caracter interdisciplinar, elevii se obişnuiesc. 

Cu toate că dezavantaje există, cum este şi normal, acestea nu pot însă umbri însă 
seria mult mai mare de avantaje pe care le au. 

Fără a urmări eliminarea monodisciplinarității din activitatea didactică din scoala, 


prin prezenta cercetare axată pe problema interdisciplinarităţii, un argument în 

favoarea deschiderii cadrelor didactice spre această formă de organizare a activităților 
didactice. Alături de jocul didactic matematic monodisciplinar, activitățile 
interdisiciplinare, fie că se desfăşoară sub formă de jocuri didactice, în care se folosesc 
metode moderne active, fie sub formă de experimente, memorizări, cântece, ghicitori, 
fie că se desfăşoară cu întreaga clasă, pe grupe sau individual, şi indiferent de 
momentul zilei, contribuie cu certitudine la implicarea activă a şcolarilor în procesul 
instruirii, dar şi la dezvoltarea globală a personalităţii lor pentru integrarea în etapa 
următoare de şcolaritate. 

Considerăm că proiectarea şi implementarea activităților de tip interdisciplinar 
duce într-adevăr la creşterea eficienţei activităţii didactice şi a gradului de implicare a 
tuturor elevilor în actul propriei învăţări, iar acest lucru se datorează în mare parte atât 
capacităţilor intelectuale ale elevilor, cât şi însuşirii corecte a metodelor diverse de 
predare a cunoştintelor. 

Învăţământul modern a încercat să identifice o modalitate de a îmbina munca 
individuală cu muncă în grup, astfel încât să se evidențieze atât personalitatea 
elevului, cât şi dezvoltarea sa intelectuală, bazându-se pe latura calitativă a educaţiei. 

În didactica modernă, metoda se defineşte ca fiind o modalitate abordată de 
către cadrul didactic, prin intermediul căreia elevul este pus în faţa unei situaţii de 
învăţare la care trebuie să facă faţă prin găsirea unor soluţii. „Prin specificul lor, 
acestea sunt proceduri care pornesc de la ideea că, prin felul său de a fi, învăţarea este 
o activitate personală care nu poate fi cu nimic înlocuită, că singurul cel care învaţă 
poate să fie considerat agent al propriei sale învăţări” [10, p. 68]. 

Conform opiniei lui Piaget, scopul metodelor noi este acela de a crea anumite 
condiţii care să favorizeze dezvoltarea anumitor procese, capacităţi, elevul 
implicându-se în propria sa dezvoltare. 

Metodele activ-participative prezintă o serie de avantaje, care pot fi amintite [4]: 
sunt centrate pe activitatea elevului, pe formarea acestuia chiar înainte de instruire; 
pun accentul pe dezvoltare elevului din toate punctele de vedere, adică vizează 
dezvoltarea intelectuală, afectivă, dar şi dezvoltarea unor priceperi şi deprinderi astfel 
încât elevul să facă faţă noii educaţii; au la bază principiul învăţării continue, prin 
intermediul căruia elevii îşi însuşesc anumite tehnici şi procedee de lucru individuale; 
sunt centrate pe acțiune, pe descoperire şi explorarea realităţii, pe dobândirea unor 
cunoştinţe prin propriul efort; îşi îndreaptă atenția spre autocontrol, autoevaluare, 
ajutând elevii să realizeze o ierarhizare a propriilor sale cunoştinţe, să găsească soluţii 
pentru a-şi îmbunătăţii tehnicile de muncă. 

Metodele active-participative sunt acele metode aflate în sfera elevului, 
apropiate mult mai mult de mentalitatea acestora dar și de nivelul său de înţelegere 
[5, p.34]. Este mult mai ușor să treci de partea modernităţii, să înţelegi nevoile și 
expectanţele elevilor. 

Aplicând metodele şi tehnicile de învăţare creativă, asimilarea noilor structuri 
cognitive nu vor fi foarte costisitoare şi va deveni o “reală” plăcere. Ne ajută să fim 


creativi năzuința spre necunoscut, spre rezolvarea enigmelor, încercarea de a afla ce 


264 


se întâmplă dincolo de aparenţe. O structură de tehnici de învăţare se poate baza pe 
elaborarea unor scheme grafice pentru ordonarea ideilor, dar şi pentru reactualizarea 
cunoștințelor mai ales în cazul unei bune memorii vizuale. Unele idei pot fi 
reprezentate şi sub forma unor desene. 

Elevii îşi manifestă latura creatoare prin sensibilitatea cu care povestesc, recită, 
dobândind anumite capacități actoreşti. Dezvoltarea imaginaţiei şi creativităţii este un 
proces continuu, ce trebuie realizat pe tot parcursul şcolii, având în vedere toți factorii 
cognitivi, caracteriali şi sociali. Pentru a asigura progresul uman şi bunăstarea 
materială şi spirituală a oamenilor, este nevoie de multă creativitate, de depistarea, 
stimularea şi de finalizarea ei în inventivitate ideatică şi practică, în toate domeniile. 
Trebuie cunoscut, stimulat şi valorificat acest potenţial. 

Căi de apreciere a creativităţii elevilor [10, p.45]: realizări obținute la olimpiade, 
concursuri, competiţii; un rol important îl au testele de investigare a originalității 
(exemplu: găsirea cît mai multor soluţii pentru problema x); chestionarele pot fi 
folositoare pentru selectarea elevilor creativi pe baza aprecierii profesionale a elevilor 
din clasă. 

Apariţia metodelor activ-participative a stârnit diverse controverse, fiind 
considerate doar o îmbuntățire a metodelor tradiționale, dar adaptate condiţiilor 
moderne. Astfel s-au conturat diverse definiţii şi păreri legate de aceste „noi” metode 
dar niciuna care să vizeze clasificarea sau gruparea acestor metode. Unii autori le 
clasifică în funcție de criteriile metodelor tradiţionale, dar nimeni nu poate spune cu 
precizie care este cea mai bună clasificare. 

Conform autoarei S. Breben, metodele activ-participative pot fi clasificate pe 
mai multe categorii [4, p.7]: 

- Metode care favorizeză predarea-invăţarea conceptelor: Predarea-învăţarea 
reciprocă; Mozaicul; Tehnica Lotus; Stabilirea succesiunii evenimentelor; Bula 
dublă; Partenerul de sprijin; Cubul; Puzzle; Comunicarea rotativă; Locuri celebre; 
Acvariu; Învăţarea în cerc; Mica publicitate; Harta cu figuri; Strategii de lectură a 
textelor ştiinţifice; 

- Metode de fixare, consolidare şi evaluare: Diamantul; Ghicitorile; Ciorchinele; 
Tehnica fotolimbajului; Benzi desenate; Posterul; Trierea aserţiunilor;, Tehnica 
blazonului; Sintetizarea; Diagrama Venn; Metoda Piramidei; Examinarea povestirii; 
Jurnalul grafic; Turul galeriei; Turnirul întrebărilor; Cvintetul; Analiza şi 
interpretarea imaginilor; Categorizarea; Turnirul enunţurilor. 

- Metode care stimulează gândirea şi creativitatea: Brainstormingul;, Tehnica 
6/3/5 (Brainwriting);, Metoda Philips 6/6; Jocul didactic/ jocul de rol; Tehnica viselor; 
Zarurile. 

-Metode prin care elevii sunt învăţaţi să rezolvare sarcini: Pălăriuţele 
gânditoare; Studiul de caz; Pătratele divizate; Știu,vreau să ştiu, am învăţat; 
Minicazurile; Diagrama cauză-efect; Interviul; Explozia stelară; Metoda Frisco, Mai 
multe capete la un loc. 

- Metode de lucru în grup; Proiectul; Metoda piramidei; Schimbă perechea; 
Cafeneaua; Gândiţi, lucraţi în grup; Reportajul; Investigația în grup; Experimentul; 
Explorarea interdisciplinară; Cercetarea mea; Investigația comună. 

Ciorchinele [4] Este o metodă grafică de organizare şi integrare a informației în 
cursul învăţării. Poate fi folosită la începutul lecției numindu-se ”ciorchinele inițial” 
sau după lectura textului, numindu-se "ciorchine revăzut”. Acestă metodă solicită 
elevilor o analiză precisă a textului şi îi permite corectarea şi completarea 
informaţiilor pe care le deţine. 

Prin metoda „Știu - Vreau să ştiu - Am învăţat” [5] se trece în revistă ceea ce 
elevii ştiu deja despre o anume temă şi apoi se formulează întrebări la care se aşteaptă 
găsirea răspunsurilor în lecţie. Metoda se poate folosi în orice tip de lecţie. Rubricile 
se pot completa în diferite secvenţe didactice, pe măsura acumulării cunoştinţelor, 
până la sfârşitul orei. Se poate folosi individual sau în perechi. Pentru a folosi această 
metodă se pot parcurge următoarele etape: 

e Se trece în revistă ceea ce elevii ştiu deja despre o anumită temă şi se 
formulează întrebări la care se aşteaptă găsirea răspunsului în lecţie. 

e Se cere elevilor să formeze perechi și să facă o listă cu tot ce ştiu despre tema ce 
urmează a fi discutată în cadrul orei. Între timp li se dă şi un tabel cadru cu trei 
coloane: Ştiu/ Vreau să ştiu/ Am învăţat. 

e Li se cere câtorva perechi să spună celorlaţi ce au scris pe listele lor, iar în 
tabelul de pe tablă se vor nota lucrurile cu care toţi sunt de acord. 

e După completarea primei coloane a tabelului li se va cere elevilor să formuleze 
întrebări despre lucrurile despre care nu sunt siguri. Aceste întrebări pot apărea 
în urma dezacordului privind unele detalii sau pot fi produsul curiozităţii 
elevilor. Ele vor fi trecute în coloana din mijloc. 

e În continuare li se va cere elevilor să citească un text pe tema lecţiei. 

După lectura textului, se va reveni la întrebările pe care le-au formulat înainte de 
a citi textul şi pe care le-au trecut în coloana „Vreau să ştiu”. Se va verifica la care 


întrebări s-au găsit răspunsuri şi se vor trece aceste răspunsuri în coloana „Am 

învăţat”. În continuare, elevii vor verifica ce alte informaţii au găsit în text şi care nu 
au legatură cu nici una din întrebările puse la început şi le vor trece şi pe acestea în 
coloana „Am învăţat”. 

În final se vor trece în revistă cu elevii întrebările care au rămas fără răspuns şi 
se va discuta posibilitatea găsirii unor surse care să furnizeze răspunsuri la aceste 
întrebări. Discuţia finală va conţine mesajul central şi are semnificația unui schimb 
reciproc şi organizat de informaţii şi idei, de impresii şi păreri. Asigură crearea unei 
atmosfere de deschidere, facilitează intercomunicarea şi acceptarea punctelor de 
vedere diferite, statornicirea unui climat democratic la nivelul clasei [5, p.91]. 

Cubul este o metodă activ-participativă [4, p. 45], având ca scop explorarea 
unui subiect sau a unei teme prin intermediu celor şase sarcini. Prin folosirea acestei 
metode, tema abordată este analizată din toate punctele de vedere. Scopul principal al 
acestei metode constă în aprofundarea unor cunoştinţe deja deţinute sau acumularea 
şi îmbogățirea cu cunoştinţe noi. Această metodă implică confecţionarea şi utilizarea 
unui cub, drept suport al activităţii didactice. Utilizarea acestei metode în clasa de 
elevi constituie o provocare, deoarece determină o întrecere între elevi în ceea ce 
priveşte modalitatea de prelucrare şi asimilare corectă şi eficentă a cunoştinţelor. 

Etapele metodei: 

1. Confecţionarea cubului şi scrierea sarcinilor de baze pe fiecare faţetă a cubului: 
descrie; 
compară; 
analizează; 
asociază; 


aplică; 


de d e i pe i 


argumentează. 

Prezentarea temei care urmează a fi dezbătută; 

Alcătuirea unor grupuri de 4-5 elevi; 

Prezentarea unor aspecte cheie referitoare la tema propusă; 


P UO N =e 


Trecerea temei prin toate sarcinile cubului, adică fiecare elev din fiecare grupă 


va rezolva individual o sarcină de pe o fațetă a cubului; 


Nn 


Prezentarea soluțiilor şi informațiilor în fața grupelor de elevi; 

Discuţii şi completări referitoare la tema propusă. 

Beneficiile metodei: implicarea tuturor elevilor în activitatea de predare- 
învăţare; aprofundarea şi sistematizarea cunoştinţelor într-o formă distractivă; 
cultivarea spiritului de echipă şi al competitivităţii; dezvoltă creativitatea, gândirea 
critică şi inteligenţele multiple; dezvoltă capacitățile de comunicare individuale dar 

şi în cadrul grupului; oferă elevilor libertatea de a-şi exprima propriile păreri, 
deoarece tema este abordată din toate punctele de vedere. 

Metoda SINELG [5, p.45] (Sistemul Interactiv de Notare pentru Eficientizarea 
Lecturii şi a Gândirii). Este o metodă de menţinere a implicării active a gândirii 
elevilor în citirea unui text şi de monitorizare a gradului de înţelegere a acestuia. 

Etapele Metodei SINELG: 

+ Înainte de a începe lectura textului, elevilor li se cere să noteze tot ceea ce ştiu 
despre tema/problema ce va fi abordată în text. Este important să scrie tot ceea 
ce le vine în minte referitor la subiectul respectiv, indiferent dacă este corect sau 
nu. Ideile produse de elevi sunt inventariate şi scrise pe tablă. 

+% Elevii sunt invitaţi să citească textul cu mare atenţie. În timpul citirii textului 
elevii marchează în text sau pe marginea lui următoarele semne: 

y acolo unde conţinutul de idei confirmă ceea ce ei ştiau deja; 

— acolo unde informaţia contrazice sau este diferită de ceea ce ştiau; 

+ în cazul în care informaţia citită este nouă pentru ei; 

? în dreptul ideilor care li se par confuze, neclare sau în cazul în care doresc mai 
multe informaţii despre un anumit aspect. 

În anumite cazuri se recomandă simplificarea procesului de marcare prin 
utilizarea doar a două semne (de ex. semnul „+” informaţiile noi şi semnul „?” 
informaţiile neclare, problemă), pentru ca atenția cititorului să se focalizeze pe 
informaţiile noi şi nu pe ceea ce el ştia deja. După marcarea semnelor putem oferi 
elevilor un moment pentru reflecţie cu privire la cele citite în text. 

Elevii formează perechi şi timp de 5 minute discută despre convingerile 
personale, care sau confirmat sau nu, comparând lista de idei proprii cu textul studiat 
şi marcat. 

& Elevii lucrează individual şi grupează informaţiile din text pe categorii într-un 
tabel, având următoarea structură: 

+ În final are loc o discuţie cu întreaga clasă unde se punctează informaţiile cu 
care au fost toţi de acord, se discută dezacordurile, se clarifică anumite aspecte 
şi sunt indicate resursele bibliografice pentru completări. 

Metoda cadranelor [4] reprezintă un demers didactic util mai ales pentru etapa 
de reflecţie, şi putând fi folosită în diferite momente ale lecţiei, în care activitatea 
individuală se îmbină cu activitatea frontală a elevilor. 

Pentru aplicarea acestei metode se împarte în patru părți pagina caietului prin 
trasarea a două drepte perpendiculare; cadranele obţinute se numeroteaza de la 1 la 4. 
Se prezinta sarcinile de lucru, fiecare sarcină fiind realizată în câte un cadran. Am 

încercat de fiecare dată ca cerința să fie în concordanță cu patru obiective 
operaţionale propuse pentru ora respectivă. 
Tabelul 1. Metoda cadranele 


Ideile principale ale textului Formularea unor enunţuri folosind cuvinte noi 


Prezentarea însuşirilor personajului Desen care să reprezinte conţinutul fragmentului 


Predarea reciprocă: dacă elevii sunt puşi să joace rolul deînvăţători, ei au 
posibilitatea de a (re)învăţa ceea ce credeau că ştiu. Când elevii predau colegilor, ei 
îşi exersează şi îşi dezvoltă modul propriu de aranjare a strategiilor de predare. 
Predarea reciprocă se poate realiza în grupuri de patru până la şapte membri şi constă 
în următoarele: toţi participanţii au câte un exemplar cu acelaşi text. Ei îşi distribuie 
sarcinile şi textul; toţi citesc texul, iar unul dintre ei îl rezumă oral; adresează 
celorlalți o întrebare pe baza textului care vor încerca să răspundă; elevul care 
“predă” clarifică unele lucruri neclare colegilor, la solicitarea acestora sau din proprie 
inițiativă; elevii vor prezice împreună care este conţinutul fragmentului următor iar 
rolul profesorului va fi luat de alt elev din grup. 

Paşii pe care trebuie să-i urmeze elevul: rezumă ce a citit; pune o întrebare 
celorlalți referitoare la paragraful lecturat cu scop de lămurire şi înţelegere mai 
profundă a acestuia; clarifică unele aspecte ce par mai greu de înţeles; prezice / 
anticipează ce se va întâmpla în fragmentul următor. 

Punerea elevilor în postura de profesor care predă altora diminuează distanţa 
învățător- elev creând un climat educaţional mult mai favorabil învăţării. 

Implicarea activă şi interactivă a elevilor cu întregul lor potenţial intelectual, 
fizic, afectiv-motivaţional şi voliţional, cu creativitatea şi productivitatea lor, 
reprezintă premisa unei instruiri eficiente, interactive, care îşi propune ca rezultat, 
elaborarea de noi structuri cognitive-intelectuale, acţionale, afective, motivaţionale şi 
voliţionale operaţionale. Astfel, activizarea reprezintă un rezultat al instrucției- 
autoinstrucției şi educaţiei-autoeducaţiei şi, deopotrivă, o premisă a unei instrucţii- 
autoinstrucții şi educaţii-autoeducaţii eficiente, de nivel superior. 

În concluzie, metodele activ-participative prezintă o serie de valenţe formative 
însă cele mai importante se referă la dezvoltarea gândirii critice, dezvoltarea 
creativităţii şi imaginaţiei şi activizarea elevilor în cadrul activităţilor. Nu trebuie 
înţeles greşit faptul că doar aceste metode pot ajuta la dezvoltarea elevilor, la 
formarea unor deprinderi practice de lucru, ci faptul că ele sunt părți importante în 


cadrului acestui demers. 

benefic şi funcțional şcoală-familie orientat spre sporirea însuşitei elevilor de vârstă şcolară mică. 
Parteneriatul şcoală-familie devine un factor eficient de sporire a însuşitei elevilor atunci când se 
fundamentează pe principiile pedagogiei colaborării: umanizarea vieții şi activității de învăţare a 
creatoare şi autoeducaţia ș. a. Sistemul de activităţi de colaborare școală-familie s-a fundamentat pe 
ideile/conceptele pedagogiei colaborării şi a fost orientat/ direcționat spre realizarea a două obiective 
de bază: a) formarea culturii pedagogice a părinților; b) sporirea însușitei elevilor prin realizarea unui 
parteneriat colaborativ. 

Cuvinte-cheie: parteneriat şcoală-familie, însuşita elevilor de vârstă şcolară mică, pedagogia 
colaborării, principiile pedagogiei colaborării. 

School-family partnership in increasing the quality of young school-age pupils 

Summary. The paper reflects / illustrates the possibilities and means of achieving a beneficial and 
functional school-family partnership aimed at increasing the quality of young school pupils. The 
school-family partnership becomes an effective factor for increasing the pupils' learning when it is 
based on the principles of collaboration pedagogy: humanizing the life and learning activity of pupils; 
confidence and optimism; mutual help and understanding; the unity of independent creative activity 
and self-education, etc. The system of school-family collaboration activities was based on the ideas / 
concepts of collaborative pedagogy and was oriented towards the achievement of two basic 
objectives: a) The formation of the pedagogical culture of the parents; b) Increasing the pupils' 
learning by achieving a collaborative partnership. 

Keywords: school-family partnership, the characteristics of young school age pupils, the pedagogy 
of collaboration, the principles of pedagogy of collaboration. 


Factorul hotărâtor în dezvoltarea generală a elevilor/copiilor de vârstă școlară 
mică îl reprezintă colaborarea directă şi activă dintre părinți şi pedagogi. Marele 
pedagog ucrainean V. A. Suhomlinski reliefa că educația copiilor trebuie începută de 
la pedagogizarea părinţilor. Educaţia în familie şi şcoală este un proces unic. El a 
demonstrat, că nu este nimic mai dificil, complex şi contradictoriu decât crearea unei 
colaborări unice şi funcţionale școală-familie. Succesul educaţiei, în mare măsură, 
depinde de cultura pedagogică a părinţilor[9]. Educaţia este o acţiune la care îşi dau 
concursul școala, familia, întreaga societate, iar colaborarea este absolut necesară. 


Relaţia de colaborare permanentă cu familia este una dintre condițiile esenţiale care 

asigură succesul şcolar. Eforturile depuse de părinţi şi învăţători trebuie să se bazeze 
pe un schimb bogat de informaţii, de experienţe şi pe colaborare în asigurarea celor 
mai bune condiţii de educaţie şi dezvoltare a elevilor/copiilor. Colaborarea între factorii 
educaționali şcoala-familie devine necesară şi se impune și ca obligație morală pentru 
a favoriza socializarea elevilor/copiilor. Cultivarea unor relaţii pozitive de parteneriat 
şcoală-familie constituie cheia succesului în sporirea însușitei elevilor. 

În accepțiunea mai multor cercetători din domeniul ştiinţelor educaţiei: S. Cristea, 
C. Cucoş, L. Cuzneţov, A. Neculau, V. Suhomlinski parteneriatul educațional este o 
formă de comunicare, cooperare şi colaborare, care oferă sprijin copilului, şcolii şi 
familiei la nivelul procesului educaţional. 

Învăţarea decurge datorită prezenţei la elevi a motivelor/trebuinţelor cognitive, 
adecvate scopului şi obiectivelor instruirii. Elevul este nu numai obiect, dar şi subiect 
al procesului de instruire. De aici reiese că motivele/trebuinţele cognitive sunt o 
condiție necesară a activităţii de învăţare şi a procesului de instruire. Pedagogul trebuie 
să organizeze şi să realizeze procesul însuşirii nu numai a cunoștințelor, capacităților, 
atitudinilor de învăţare, dar să formeze la elevi atitudini emoţionale față de 
componentele procesului instructiv şi realitatea înconjurătoare [7]. 

Succesul şcolar angajează resursele interne ale activităţii didactice, concentrate la 
nivelul capacităților elevului determinate psihologic (prin factori intelectuali/gândire, 
inteligenţă şi factori nonintelectuali (motivaţiei pentru învăţare) şi biologici (rezistenţă 
la oboseală, stres, starea sănătăţii). 

Bontaş I. a demonstrat, că randamentul şcolar exprimă eficienţa procesului de 
predare-învăţăre la un anumit moment dat şi la sfârşitul perioadei de şcolarizare a unui 
ciclu, grad, profil sau formă de învăţământ, fiind evidenţiat de estimarea raportului 
dintre rezultatul didactic ideal proiectat în documentele şcolare şi rezultatul didactic 
obţinut în pregătirea elevilor [2]. 

Succesul şcolar reprezintă alternativa pozitivă, favorabilă, optimă a 
randamentului şcolar, denumită şi reușită şcolară. Succesul şcolar este dat, în primul 
rând, de o pregătire teoretică şi practică înaltă şi eficientă a elevilor. În al doilea rând, 
succesul şcolar este evidenţiat prin calitățile superioare ale personalităţii elevilor[2]. 

Școala constituie un factor important al educației elevului. Calitatea sistemului de 
învăţământ este influențată atât de factorii externi socioumani, cât și de factorii care ţin 
exclusiv de şcoală (colectivul didactic, condițiile de învăţare, tipul de şcoală frecventat). 

Conform Curriculumului național: învăţământul primar procesul educaţional este 
axat pe formarea de competenţe. Pentru realizarea unui învățământ de calitate este 


necesar ca cadrele didactice să posede un nivel înalt de pregătire profesională. 

Obiectivul major al cadrelor didactice este implementarea în instituţie a unui sistem 
democratic de formare a personalităţii elevului. Un învățător modern trebuie să 
demonstreze competenţă prin: cunoașterea elevilor și conţinutului învățământului, 
aplicarea metodelor şi procedeelor moderne, implicarea elevilor în organizarea 
activităților educaţionale. 

Familia reprezintă prima şcoală a vieții, este cea care oferă copiilor primele 
cunoștințe, deprinderi şi modele comportamentale necesare pentru viaţă. În familie se 
cristalizează un stil caracteristic de viaţă în baza raporturilor biologice, economice, 
morale, spirituale. Familia este cel mai apropiat şi adecvat mediu de educație 
intelectuală, afectivă şi morală a personalități. Familia reprezintă pilonul 
fundamental/primordial în formarea şi dezvoltarea spirituală a personalităţii [5]. 

Reușita educaţiei copiilor în familie depinde de potenţialul de educaţie al familiei: 
condițiile materiale; structura şi numărul de persoane în familie; starea emoțional- 
psihologică; caracterul relațiilor între membrii familiei; studiile, profesia părinților; 
exemplul lor personal; tradiţiile familiei; nivelul de cultură pedagogică al părinților; 
relațiile dintre familie-şcoală-comunitate. 

Familia trebuie să se implice permanent în îmbunătăţirea activității de învăţare a 
elevilor/copiilor. Ştiinţele şi practica educațională au demonstrat că există şapte 
principii cheie în formarea personalității elevului mic: încrederea - sentimentul de 
siguranță, certitudinea că se poate bizui pe ajutorul celor din jur în demersul său spre 
cunoaştere şi devenire; curiozitatea - dorinţa de a cunoaşte ceva nou; intenția - pornirea 
interioară, conştientă, însoțită de dorinţa de a înfăptui ceea ce îţi propui; controlul de 
sine - capacitatea de control asupra faptelor proprii; raportarea - dorinţa şi capacitatea 
de a se alătura unui grup, de a participa alături de membrii grupului; comunicarea - 
capacitatea şi dorinţa de a face cunoscuţi pe alți membri cu propriile idei şi sentimente; 
cooperarea - capacitatea de a lucra împreună cu cineva în scopul realizării unui obiectiv 
comun. 

Astfel, parteneriatul educaţional reprezintă un fenomen sociouman și un proces 
pedagogic de colaborare între factorii sociali, care, interacționând, susține eforturile 
instituției de învățământ, ale familiei şi contribuie la formarea integrală a 
personalității elevului [3;4]. 

Parteneriatul se bazează pe premisa că părţile interesante au un fundament comun 
de acțiune şi un spirit de reciprocitate care le permite să se unească. Pe învăţători şi pe 
părinți îi unește dorința de a-i susţine pe copii/elevi în dezvoltarea lor. Ca parteneri, atât 
şcoala, cât şi familia au anumite cerințe una față de cealaltă. Profesorii doresc din partea 


părinților: să ofere copiilor condiții optime ca aceştia să se dezvolte; să le creeze un 

mediu sigur şi favorabil pentru a învăţa; să educe la copii autodisciplina si respectul 
față de alții; să-și accepte responsabilitatea de părinte, fiind un bun exemplu; să susțină 
acțiunile şcolii. 

Părinții au şi ei așteptări din partea învăţătorilor: să manifeste dăruire în educarea 
copiilor; să fie receptori la nevoile, interesele și abilitățile copiilor; să comunice des şi 
deschis cu părinții; să trateze pe toți elevii corect. 

Analizând activitatea mea în calitate de învăţător şi diriginte în clasele primare am 
conştientizat faptul, că pentru o relaţie optimă cu părinţii este nevoie de a îmbina variate 
forme şi metode de colaborare a școlii cu familia. Toate formele de colaborare şcoală- 
familie tind spre o dezvoltare benefică şi armonioasă a elevilor. Cu părinţii au fost 
organizate astfel de activități: şedinţe cu părinții (organizatorice, tematice, dispute, 
ateliere, bilanţ); lectorate cu părinţii; convorbiri telefonice/pe Skype; vizite la părinții 
copiilor; ziua ușilor deschise; consultații individuale(convorbiri); lecţii publice; 
proiectul de grup; întâlniri comune diriginte-părinte-elev; jurnalul clasei ș. a. 

Colaborarea cu familia este orientată spre realizarea pozitivă a două domenii de 
activități fundamentale: activitatea didactică şi activitatea extrașcolară. Ele contribuie 
la aprofundarea şi completarea procesului de învăţământ, la dezvoltarea înclinațiilor şi 
aptitudinilor elevilor/copiilor, la organizarea rațională şi plăcută a timpului liber. 

În acordul de colaborare şcoală - familie - sunt stipulate responsabilităţile şcolii 
şi ale părinţilor referitor la organizarea procesului educaţional. Obiectivul major al 
contractului are ca principiu asigurarea condiţiilor optime de derulare a procesului 
educaţional prin implicarea şi responsabilizarea părților: a) școala are responsabilitatea 
cea mai importantă în procesul educativ; b)părinții sunt persoane responsabile pentru 
educarea comportamentului copilului și pentru colaborarea cu şcoala; c) elevul este şi 
el responsabil pentru propria formare. 

Contractul educațional dintre familie și şcoală reprezintă un sistem de obligaţiuni 
reciproce în colaborarea părinților cu școala pentru a educa şi forma benefic 
elevul/copilul. Pentru a demonstra eficienţa parteneriatului şcoală-familie în sporirea 
însuşitei elevilor de vârstă școlară mică am pornit de la ideile/conceptele pedagogiei 
colaborării. 

Pedagogia colaborării este bazată pe principiile democratizării şi umanizării vieții 
şi activității copiilor/elevilor. Ea presupune realizarea libertăți pedagogilor în 
selectarea și aplicarea mijloacelor, metodelor, procedeelor şi formelor de educație şi 
instruire, orientează activitatea pedagogilor spre organizarea vieții copiilor de pe 
principii democratice: interdependenţa; ajutorul şi înţelegerea reciprocă; stima şi 


exigenţele reciproce; încrederea şi optimismul; unitatea drepturilor şi responsabilităţi 

în organizarea vieții copiilor/elevilor, începând cu planificarea şi terminând cu analiza 
activităților realizate. 

Pedagogia colaborării este ştiinţă umanistă care orientează activitatea pedagogilor 
spre studierea prealabilă a fiecărei personalități şi grup de copii/elevi în scopul 
dezvoltării lor în conformitate cu predispoziţiile, capacitățile, aptitudinile şi interesele 
proprii. Ea pune accentul de bază pe organizarea şi formarea atitudinilor sociomorale 
şi intelectuale, pe formarea şi dezvoltarea capacităţilor creative şi a abilităților de 
învăţare şi autoînvăţare permanentă, pe individualizarea şi diferențierea procesului 
educaţional. Ea exprimă încrederea, stima și atitudinea binevoitoare față de copii/elevi. 
Esenţa educaţiei, conform pedagogiei colaborării, constă nu numai în organizarea 
influențelor asupra personalității şi grupelor de copii/elevi, dar şi în organizarea 
nemijlocită a vieţii și activităţii lor. Astfel, procesul educațional se integrează în mod 
organic cu viața, cu experiența socială. Colaborarea îmbină activitatea şcolii şi a 
părinților, a părinţilor şi societăţii în pregătirea tinerei generaţii pentru viață. Pedagogii 
şi elevii decid împreună, planifică, acționează și analizează rezultatele activităţilor. 
Pedagogia colaborării prevede organizarea procesului educațional conform 
următoarelor principii: unitatea vieții şi educaţiei; umanismul ca bază a formării 
calităților morale la elevi/copii; atitudinea grijulie faţă de personalitatea 
elevului/copilului; unitatea cerințelor şi încrederii; optimismul şi respectarea demnităţii 
personalități; unitatea activităţii independente creatoare şi a autoeducaţiei; unitatea 
muncii şi prosperității spirituale. 

Pedagogia colaborării presupune dezvoltarea capacităţilor elevilor, formarea 
sentimentului de bucurie pentru succesul şi rezultatul obținut. Activitatea de instruire 
este reglementată de următoarele reguli cheie: asimilarea cunoștințelor în blocuri mari; 
reactualizarea materialului de învățământ sub diverse variante; dezvoltarea armonioasă 
a gândirii; ideea anticipării; îmbinarea permanentă a evaluării şi autoevaluării, analizei 
şi autoanalizei, aprecierii şi autoaprecierii; alegerea liberă a sărcinerelor intelectuale [7]. 

În scopul validării ideilor teoretice şi praxiologice descrise de către noi a fost 
organizat experimentul pedagogic de constatare, formare şi de control. Prima etapă a 
constat în diagnosticarea nivelului inițial al însuşitei elevilor de vârstă şcolară mică. Ca 
bază experimentală au fost selectate două clase de a doua. Clasa a doua constituie o 
etapă importantă a ciclului primar. Ea ocupă o poziţie cheie în formarea personalităţii 
şcolarului mic. Activitatea procesului de instruire se complică prin creșterea volumului 
şi complexităţii materiei de învățământ la fiecare disciplină şcolară. 

Pornind de la concepția parteneriatului educaţional, care presupune un proces de 


colaborare între şcoală şi familie şi care acționând împreună formează un sprijin în 

sporirea însuşitei elevului, consider, că această colaborare este un factor decisiv în 
succesul şcolar. Scopul creării parteneriatului școală-familie este dorința comună de a 
crea condiții favorabile și a ajuta elevii să obţină rezultate bune în însuşirea 
cunoştinţelor, formarea abilităților și atitudinilor. 

Reieşind din scopul și ipoteza de cercetare la prima etapă a investigației 
pedagogice, în cadrul experimentului de constatare am urmărit realizarea următorului 
obiectiv: diagnosticarea nivelului însuşitei şcolare la elevii clasei a II-a şi a implicării 
părinților în activitatea de învăţare a elevilor. La realizarea acestui obiectiv de cercetare 
am folosit următoarele metode: observarea; conversaţia; testarea elevilor; testarea 
părinților; ancheta. 

Experimentul pedagogic a fost realizat în trei etape: experimentul pedagogic de 
constatare; experimentul pedagogic de formare; experimentul pedagogic de control. 
Eşantionul experimentului este constituit din 31 de elevi şi 31 de părinţi în clasa 
experimentală (clasa a II-a „D”) şi 30 de elevi din clasa de control (clasa a II-a „A”). 

Experimentul de constatare a început cu observarea asupra elevilor în cadrul 
predării-învăţării disciplinelor şcolare îndeosebi cele de bază: matematica şi limba şi 
literatura română. Obiectivele observării constă în determinarea nivelului de formare la 
elevi a atitudinilor de învăţare, valorificarea noilor condiții, forme şi metode de realizare 
a colaborării/parteneriatului şcoală-familie orientate spre sporirea calităţii însușitei 
elevilor. În scopul depistării nivelului de însușşită al elevilor la etapa de constatare am 
aplicat probe de evaluare la limba şi literatura română şi matematică, atât în clasa 
experimentală, cât şi cea de control. 

În baza evaluării formative am obţinut informaţii veridice referitor la succesul şi 
insuccesul elevilor. În cazul unor insuccese permanent se determinau cauzele şi 
activitatea de predare-învăţare se modifica astfel încât rezultatul final să fie cu succes. 
În diagnosticarea nivelului însugitei elevilor am luat la bază următorii indici: 

e  Cunoștințele. Cunoştinţele prevăzute de curriculumul disciplinar la matematică şi 
limba şi literatura română. S-a atras atenția ca elevii să cunoască termenii de bază 
caracteristici pentru fiecare disciplină, conceptele şi unele reguli. Elevii trebuiau 
să demonstreze cunoştinţe, să le înţeleagă şi să stabilească cele mai esențiale relații 
între concepte. 

e  Capacităţile. În depistarea nivelului de formare a capacităţilor ne-am condus de 
principiul plasării lor în următoarele categorii: capacități generale (compararea şi 
clasificarea, analiza și sinteza, modelarea), capacități specifice disciplinei de 


învăţământ; capacităţi creative (fluenţa, fluiditatea, flexibilitatea, abstractizarea); 

capacități de învăţare (de citire, scriere si calcul) şi de autoorganizare a activității 
de învățământ. 

e  Atitudinile. Datoria şi responsabilitatea faţă de activitatea de învăţare; dorinţa de a 
cunoaşte; curiozitatea; tendinţa de a fi elev bun; tendinţa de a pune întrebări; 
manifestarea emoțiilor pozitive în cadrul instruirii; preferința pentru activitățile de 
tip creativ; tendința de a activa în comun şi de a-şi ajuta colegii etc. 

Pentru a determina intensitatea atitudinilor/trebuințelor/cognitive am utilizat 


ancheta propusă de V. S. Iurkevici, unde am răspuns personal, cât şi elevii şi-au expus 


opiniile. 
Tabelul 1. Intensitatea atitudinilor/trebuinţelor cognitive 

Întrebările anchetei Răspunsurile elevilor Punctajul 

1.Cât de frecvent elevul activează | a) deseori; 5 

mintal. b) uneori; 3 
c) rar de tot. 1 

2.Ce preferă elevul, când i se pune | a) „să se chinuie”, dar să găsească singur 

o întrebare de istețime? răspunsul; 5 
b) în mod diferit; 3 
c) să obțină răspunsul de la semeni sau 1 
pedagog. 

3.Citeşte surse suplimentare? a) foarte mult; 5 
b) puţin; 3 
c) deloc nu citeşte. 1 

4.Cum îşi manifestă elevul | a) foarte emoțional; 5 

atitudinea emoțională față de o | b) în mod diferit; 3 

activitate de învățare interesantă? | c) emoţiile nu se manifestă 1 

5. Deseori pune întrebări? a) deseori; 5 
b) uneori; 3 
c) foarte rar. 1 


Intensitatea atitudinilor cognitive 


6 
5 
4 
3 

Cât de des elevul Ce preferă elevul, Citeşte multă Cum îşi manifestă Deseori pune 


lucrează mintal un când i se pune o literatură elevul atitudinea întrebări? 
timp îndelungat (1- întrebare de suplimentară? emoţională faţă de o 
1,50re)? isteţime? activitate de învăţare 
interesantă? 
EMA mB mC 


Fig. 1. Intensitatea atitudinilor cognitive la elevi 

Prelucrarea datelor: Intensitatea atitudinilor/trebuinţelor cognitive se calculează 


împărțind suma punctelor acumulate de elev la numărul de întrebări (5). În conformitate 


cu numărul de puncte acumulate elevii au fost repartizaţi pe următoarele nivele: 


Į — indicele intensității atitudinilor cognitive. 

3,5 <1< 5 — intensitatea atitudinilor cognitive este înaltă 

2,5 < I < 3,5 — medie 

] < 2,5 — scăzută 

Aplicând ancheta respectivă, elevii au bifat răspunsul posibil. La această anchetă 


au oferit răspuns şi diriginții de clase, comparând rezultatele elevilor cu rezultatele 


învățătorului. Rezultatele obţinute sunt prezentate în tabelul de mai jos, cl. a I-a „D” 


clasă experimentală și cl. a-II-a „A” clasă de control. 


În clasa de control la nivel înalt s-au plasat 9 elevi, la nivel mediu 14 elevi, la nivel 


scăzut 7 elevi. În clasa experimentală la nivel înalt s-au plasat 8 elevi, la nivel mediu 


15 elevi, la nivel scăzut 8 elevi. Am atras atenţia la câteva dintre indicii la care trebuie 


de lucrat: 


1 - Cât de frecvent elevul activează mintal? 
3 - Citeşte multe surse suplimentare? 


5 - Deseori formulează întrebări? 


Tabelul 2. Rezultatele anchetei: intensitatea atitudinilor/trebuinţelor cognitive 


la elevii clasei experimentale şi clasei de control 


Clasa Înalt Mediu Scăzut 

Clasa experimentală 8 elevi 15 elevi 8 elevi 
a Il-a „D” 25,8% 48,4% 25,8% 
Clasa de control 9 elevi 14 elevi 7 elevi 

a Il-a „A” 30% 46,7% 23,3% 


Rezultatele anchetei. Determinarea 
intensității atitudinilor cognitive la elevii 
clasei experimentale și clasei de control 


0% 20% 40% 60% 80% 100% 


m Înalt m Mediu — Scazut 


Fig. 2. Intensitatea manifestării atitudinilor de învăţare la elevii clasei 
experimentale și de control 

Analizând rezultatele acestei anchete observăm că intensitatea atitudinilor 
cognitive a elevilor din clasa a II-a „A” este puţin mai înaltă decât a elevilor din clasa 
a Il-a „D”. Este nevoie să implicăm elevii în diverse acțiuni cu caracter educativ în 
scopul formării atitudinilor/trebuinţelor cognitive prin aplicarea diverselor forme şi 
metode de motivare a elevilor pentru învăţare. 

În continuare am determinat nivelul de însuşire a cunoştinţelor, formare a 
capacităților şi a atitudinilor de învăţare la elevi. Rezultatele experimentului de 
constatare sunt plasate în tabelul 3. 

Tabelul 3. Nivelul comparativ al însuşitei elevilor clasei experimentale 
şi clasei de control. Etapa de constatare 


Indicii Cunoştinţe Capacităţi Atitudini/trebuinţe 
Clasa Înalt | mediu | scăzut | înalt | mediu | scăzut | înalt | mediu | Scăzut 
Clasa 8 14 9 T 12 12 8 15 8 
experimentală 25,8% | 45,2% | 29% 22,6% | 38,7% | 38,7% | 25,8% | 48,4% | 25,8% 
a I-a „D” 
Clasa de control 8 15 7 8 14 8 9 14 7 
a I-a „A” 26,7% | 50% 23,3% | 26,7% | 46,6% | 26,7% | 30% 46,7% | 23,3% 


Clasa experimentală a Il-a „D” 

Fig. 3. Nivelul însușitei elevilor. Clasa experimentală a Il-a „D” 
Clasa de control a Il-a ,„,A” 

Cunoștinţe Capacități Atitudini 
m Înalt m Mediu m Scșzut 
Fig. 4. Nivelul însușitei elevilor. Clasa de control a II-a „A” 
Analizând datele experimentului de constatare putem concluziona, că nivelul 


însuşitei cunoştinţelor, formării capacităților cât şi nivelul de formare și de dezvoltare 
a atitudinilor de învăţare a elevilor din clasa a II-a „D” este puțin mai jos decât al 

elevilor din clasa a I-a „A”. Cu toate că se realizează o muncă deosebit de mare din 
partea pedagogilor este necesar şi util implicarea părinților în activitatea de învăţare a 
elevilor. Aceasta favorizează sporirea însuşitei şi a atitudinilor de învăţare la elevii de 
vârstă şcolară mică faţă de învăţare. 

Am propus părinților un chestionar care să le ofere ocazia de a reflecta cu privire 
la modul în care își îndeplinesc responsabilităţile parentale. Chestionarul cuprinde 
următoarele întrebări: 1.Cât timp acordaţi pe zi copilului?; 2. Persoanele care se ocupă 
mai mult de educaţia copilului în afara şcolii; 3. Familia Dvs participă la şedinţe cu 
părinţii ?; 4. Ce carte i-aţi cumpărat în ultima perioadă copilului?;5. Cine îl ajută pe copil 
să-şi pregătească lecţiile? 

Analizând răspunsurile părinţilor am obţinut următoarele date: 

V 13 părinţi acordă timp copilului mai mult de 2ore pe zi; 11 părinţi acordă timp 
copilului 1-2 ore, motivând că sunt mereu la serviciu. 
v De educaţia copilului se ocupă: 3 copii-buneii, părinţii fiind plecaţi peste hotare; 

21 copii-părinţii. 

V La şedinţe cu părinţii participă: întotdeauna - 13-15 părinţi; de la caz la caz - 5 -7 
părinți; foarte rar - 4 părinți. 

v Au cumpărat literatură artistică - 6 părinţi; 18 părinţi nu au cumpărat nici o carte. 

v 9 părinți îşi ajută copiii să-și pregătească lecţiile, 10 părinţi mai rar, 5 părinţi nu-i 
ajută cu nimic. 

În baza rezultatelor obţinute în cadrul experimentului iniţial, am constatat că e 
necesar de organizat un parteneriat benefic şcoală — familie pentru sporirea însușşitei 
elevilor. Parteneriatul educaţional școală-familie reprezintă un fenomen pedagogic 
fundamental care contribuie la dezvoltarea elevului mic. Important este ca să oferim 
şanse de schimbare atât elevilor cât şi părinților. 

Un proces educaţional poate fi considerat eficient, uman și democratic doar în 
cazul în care, pe lângă succesele obținute în instruirea elevilor şi respectarea dreptului 
copilului, va include o colaborare permanentă între părinți — elevi — învăţători [3;6]. 
Parteneriatul educațional este unul dintre conceptele - cheie ale pedagogiei 
contemporane. 

Atitudinile elevului se dezvoltă în strânsă legătură cu activitatea sa de bază- 
activitatea de învăţare. Învăţarea este una din activităţile fundamentale de încadrare a 
elevilor în mediul sociouman şi presupune acumularea experienţei de viață. Cu cât mai 
multiple şi diverse atitudini social rezonabile se încadrează elevul cu atât mai bogată 
devine viața lui spirituală şi cu atât mai uşor personalitatea se va găsi pe sine însuși, îşi 


va găsi ocupația de manifestare a individualităţii sale: să se autorealizare şi 

autovalorifice propriul potenţial . Este important, atât din partea profesorului cât şi din 
partea părinților să fie cunoscuţi şi apreciaţi acei „paşi mici” pe care îi face elevul în 
procesul învățării. Competenţele sub formă de cunoştinţe, priceperi şi deprinderi, 
atitudini sunt indicii de stabilire a eficienţei procesului de instruire/educaţie formală. În 
continuare nominalizăm câteva activități care au fost desfășurate în cadrul 
experimentului de formare. 

Şedinţe, mese rotunde, conversații, seminare cu părinții: Cum să găsești "cheia,, 
spre sufletul copilului; Îmbunătăţirea gradului de implicare a părinţilor în combaterea 
violenței în familie”; Cum ajutăm copilul/elevul să înveţe bine; Planificarea timpului; 
Tema pentru acasă — o preocupare pentru întreaga familie; Formarea la copii/elevi a 
dorinţei şi responsabilităţii către activitatea de învăţare; Părinţii și dezvoltarea 
intelectuală a elevilor de vârstă școlară mică; Creativitatea elevilor/copiilor de vârstă 
școlară mică; Greșelile părinților în educaţia copiilor; Igiena muncii intelectuale; 
Particularitățile activităţii de învăţare a elevilor/copiilor de vârstă şcolară mică; 
Succesul şcolar şi atitudinile cognitive ale elevilor; Familia. Succesul și insuccesul 
şcolar; Rolul lecturii în dezvoltarea elevului/copilului de vârstă şcolară mică. 

Tabelul 4. Rezultatele experimentului iniţial şi final. Date comparative 


Indicii Cunoştinţe Capacităţi Atitudini/trebuinţe 
Clasa înalt mediu | scăzut | înalt | mediu | scăzut înalt | mediu | scăzut 
Clasa 

experimentală 8 14 9 7 12 12 8 15 8 
a Il-a „D” 25,8% | 45,2% | 29% | 22,6% | 38,7% | 38,7% | 25,8% | 48,4% | 25,8% 
(Ex. iniţial) 
Clasa 
experimental 11 17 3 12 16 3 12 17 2 
ă a Il-a „D” 35,5% | 54,8% | 9,7% | 38,7% | 51,6% | 9,7% | 38,7% | 54,8% | 6,5% 
(Ex. final) 
Clasa de 7 
control 8 15 23.3% 8 14 8 9 14 7 
a Il-a „A” 26,7% 50% ? 26,7% | 46,6% | 26,7% 30% | 46,7% | 23,3% 
(Ex. inițial) 
Clasa de 8 
control a Il-a 9 14 7 26,7% 15 7 9 16 5 
A” 30,0% | 46,7% | 23,3% 50,0% | 23,3% | 30,0% | 53,3% | 16,7% 
(Ex. final) 


Datorită implementării strategiilor parteneriat-şcoală-familie am reuşit să 
înregistrez o îmbunătăţire a procentului calităţii. S-a observat o creştere semnificativă 
a însuşitei elevilor clasei experimentale a II-a „D” conform indicilor: 

Y Cunoştinţe: la nivel înalt a crescut cu 3 elevi; la nivel mediu a crescut cu 3 elevi; 


la nivel scăzut s-a micşorat cu 6 elevi; 

v Capacităţi: la nivel înalt a crescut cu 5 elevi; la nivel mediu a crescut cu 4 elevi; 


la nivel scăzut s-a micşorat cu 9 elevi; 


v Atitudini: la nivel înalt a crescut cu 4 elevi; la nivel mediu a crescut cu 2 elevi; 


la nivel scăzut s-a micșurat cu 6 elevi; 
In clasa de control a H-a „A” schimbările referitor la însuşita elevilor este 


nesemnificativă. In baza rezultatelor experimentale facem următoarele concluzii: 


Aplicarea strategiilor de parteneriat școală-familie reprezintă un factor eficient de 
sporire a însuşitei elevilor de vârstă şcolară mică. 

Sporirea însușitei elevilor de vârstă şcolară mică este eficientă dacă între 
învăţători şi părinţi se creează un climat emoţional pozitiv de conlucrare. 
metodologiei de instruire/educaţie formale şi a întregului proces educațional. 
Utilizând în cadrul procesului de instruire aceste mijloace şi metode am observat 


că părinţii se încadrează cu plăcere în discuţii asupra problemelor de educație şi 


instruire a copiilor/elevilor: înaintează diverse propuneri, caută unele soluţii de 


rezolvare a lor. 


O colaborare eficientă şcoală - familie este posibilă numai atunci când familia 


conștientizează menirea şcolii: aceea de a fi principala sursă de cultură şi factor de 


dezvoltare benefică a elevilor. Colaborarea dintre familie şi școală reprezintă pilonul 


fundamental de dezvoltare generală a personalităţii elevului de vârstă şcolară mică. 

CZU:37.016:37.046.12 
ASPECTE METODOLOGICE ALE CITIRII ȘI SCRIERII ÎN CLASA I 
Tamara MUNTEANU, dr., lector universitar 
Catedra Pedagogie şi Metodica Învăţământului Primar 


Rezumat. Articolul reflectă problema formării premiselor citit-scrisului. Se evidențiază 
particularitățile psihologice ale copiilor de 6-7 ani; cerințele în cadrul predării-învățării citit- 
scrisului; se descriu metodele folosite pentru învățarea citirii şi a scrierii; se relevă importanţa 
însușirii citit-scrisul pentru dezvoltarea elevilor, atât în şcoală, cât şi în viaţă. 


Cuvinte-cheie: premise ale citit-scrisului, particularităţi psihologice, metode. 


Abstract. The article reflects the problem of forming the premises of reading and writing. The 
author highlights the psychological peculiarities of children aged 6-7; requirements in teaching- 
learning to read and write; describes the methods used to learn to read and write; reveals the 
importance of learning to read and write for the evolution of students, both in school and in life. 
Keywords: premises of reading and writing, psychological peculiarities, methods. 


Formarea deprinderilor de citire şi de scriere constituie sarcina de bază a școlii 
primare. Anume aici elevii însuşesc cele mai eficiente instrumente ale muncii 
intelectuale: cititul, scrisul, comunicarea corectă. Succesul elevilor la toate 
disciplinele de studiu depinde de modul cum şi-au însușit aceste instrumente în 
clasele I-IV. De aceea, activitatea de învăţare a citit-scrisului trebuie organizată 
sistematic, pe baza unor metode verificare în practică şi impuse de caracterul limbii 
române ca limbă fonetică [1, p. 83]. 

Problema formării premiselor citit-scrisului a stat la baza cercetărilor mai multor 
specialişti din diverse domenii (pedagogie, psihologie) ca: JI. Beiroreruă, JI. 
EnxonuH, JI. Bockpecenckaa, JI. Wyposa, H. JlypoBa, etc. În Republica Moldova 
acest domeniu a fost cercetat de Stela Cemortan, iar la nivelul claselor primare de 
către Maria Harea [5]. 

Procesul formării deprinderilor de citire şi de scriere este unul complex şi de 
lungă durată, deoarece „a ști să citeşti înseamnă a dobândi o tehnică ce nu prezintă 
valoare și interes decât dacă cel ce ştie să citească înţelege cele citite...” [2, p. 57]. 

Ajutându-i pe elevi să scrie şi să citească, şcoala îi învață totodată cum să învețe, 
cum să folosească cartea în scopul acumulării cât mai eficiente a cunoştinţelor 
necesare. 

La învăţarea citit-scrisului trebuie să ţinem seama de particularitățile psihologice 
ale copiilor de 6-7 ani. Procesul citirii copiilor se deosebeşte calitativ de procesul 


citirii unui lector cu experienţă. 

e Copilul care învaţă să citească: 

Y are un „câmp de citire” care se limitează, iniţial, la o literă. 

Ca să citească un cuvânt, el trebuie să perceapă fiecare literă şi să îşi aducă 
aminte de sunetul corespunzător. Până ajung cu cititul la sfârşitul cuvântului, cei mai 
mulți elevi uită literele de la început. De aici reiese necesitatea ca la elevi să se 
formeze „câmpul de citire” egal cu o silabă. Numai astfel, treptat, elevul poate citi 
cuvinte întregi. 

V sesizează cu mare greutate sensul cuvintelor citite. 

Procesul cititului se subordonează treptat înţelegerii sensului cuvintelor, al 
propoziției sau chiar al contextului. Din acest motiv, în clasă trebuie să se acorde 
importanţă atât tehnicii de citire a cuvântului, cat şi sesizării înțelesului acestuia. 

Y revine de multe ori asupra celor citite. 

Acest fapt este determinat de câmpul mic de citire a elevului, de greutatea de a 
uni, de a sintetiza silabele în cuvinte, de dificultatea de a lega cuvintele între ele 
pentru a obține o citire cu sens a propoziției. Adeseori, preocupat de citirea silabelor 
sau a cuvântului care urmează, copilul uită silabele sau cuvintele citite anterior şi 
atunci el revine asupra celor citite pentru a da un sens fie cuvintelor în parte, fie 
propoziției întregi. 

e Copilul care învaţă să scrie: 
v îşi concentrează atenţia asupra: 
-  delimitării structurii fonetice a cuvintelor; 
-  transcrierii în semne grafice corespunzătoare componenţei sonore a 
cuvintelor; 
- executării corecte (grafice) a literelor şi a elementelor lor; 
- îmbinării literelor succesive în cuvinte şi propoziţii. 

v face pauze necesare pentru legarea elementelor literelor şi pentru legarea 

literelor în silabe şi apoi în cuvinte; 

Y nu dispune de o justă coordonare a mişcării diferitelor părţi ale braţului; 

v are un scris lipsit de uniformitate. 

În cadrul aceleiași propoziţii sau chiar în același cuvânt, aceleași litere sunt 
scrise în mod diferit în ceea ce priveşte dimensiunea, înclinarea lor etc.; 

v are un ritm lent; 

v obosește destul de repede. 

Ținând seama de cele prezentate mai sus, putem identifica unele cerințe ale 
predării-învățăriu citit-scrisului, şi anume: 


> caracterul conştient al învăţării citirii şi scrierii; 

> 
> 


necesitatea ca elevii să stăpânească analiza și sinteza fonetică şi grafică a 
cuvintelor; 

stabilirea unei corelaţii între citit şi scris; 

dezvoltarea spiritului de observație, a gândirii şi vorbirii copiilor. 

Metoda științifică tradițională utilizată pentru învăţarea citirii și a scrierii este 


metoda fonetică, analitico-sintetică. Denumirea metodei reiese din caracteristicile 


sale fundamentale: 


în limba română scrierea este în concordanţă cu pronunția, deci metoda de bază 
trebuie sa fie fonetică; 

metoda este analitico-sintetică deoarece presupune un proces de analiză, urmat 
apoi de sinteză [1, p. 82]. 

Cele doua mari etape logice ale acestei metode sunt: 

Analiza fonetică, presupunând: 

selectarea (dintr-un text, pe baza unui tablou, dintr-o conversație) unei propoziții 
care include un cuvânt cu sunetul nou; 

reprezentarea grafică a propoziției selectate; 

împărțirea propoziției în cuvinte și selectarea cuvântului necesar, reprezentarea 
lui grafică (cuvântul-țintă trebuie să fie alcătuit din două-trei silabe, să fie înţeles 
de elevi, să nu includă decât un sunet necunoscut, cel ce se studiază); 

despărțirea propoziției în cuvinte și reprezentarea lor grafică; 

împărțirea cuvântului în silabe şi evidențierea silabei cu sunetul nou (sunetul 
nou, consoană, trebuie să se afle lângă o vocală, de dorit în silabă închisă. Astfel 
elevii îl vor pronunţa corect, fără vocală [1]: am şi nu mi-a. 

împărțirea silabei în sunete și evidenţierea sunetului nou. Când studiem un 
sunet-vocală, e de dorit ca silaba să fie alcătuită doar dintr-un singur sunet 
(sunetul nou - vocală), spre exemplu: o-raş, o-val, a-pă, u-şă. 

pronunțarea corectă a sunetului şi determinarea felului de sunet (vocală, 
consoană). 

exerciţii de consolidare a sunetului. 

Sinteza fonetică reprezintă parcurgerea drumului în sens invers: 

determinarea poziţiei sunetului în cuvintele pronunțate de învățător; 

propunerea cuvintelor care includ sunetul nou în diferite poziţii: la început, în 
interior, la sfârşitul cuvântului; 

prezentarea literelor noi (mare şi mică de tipar) și intuirea lor (cu ce se 


aseamănă, din câte elemente sunt alcătuite); 

- recunoaşterea literelor pe tabele, panouri din clasă, în anumite fragmente de 
texte; 

- alcătuirea cuvintelor (din silabe decupate) la caseta mare de la tablă și pe bănci; 

- citirea cuvintelor alcătuite la casetă. [6, p. 32; 1, p. 83]. 

Metoda fonetică, analitico-sintetică, specifică procesului de predare-învăţare a 
limbii române la clasa I, poate fi considerată într-un fel un complex de metode şi 
procedee, care se intercalează. 

O altă metodă utilizată la asimilarea mecanismului citit-scrisului este metoda 
fonomimică, elaborată de profesorul francez Augustin Grasseling, răspândită în ţările 
Europei în a doua jumătate a secolului al XIX-lea. Metoda a fost reactualizată, 
adaptată la cerinţele noi ale psihopedagogiei, lingvisticii. Scopul acestei metode este 
orientat spre atingerea a două obiective: 

- metoda fonomimică va trezi interesul și curiozitatea elevilor pentru învățarea 
citit-scrisului; 

- va forma corect actul citirii, deoarece ea pune, de la bun început, baza corelaţiei 
dintre auz, văz, aparatul fonator şi vorbirea orală, naturală, adică creează o 
asociere corectă, expresivă între vorbirea orală şi cuvântul scris, astfel, în 
activitatea învăţării se intercalează mereu cele două forme ale comunicării 
[3, p. 81]. 

Această metodă se diferențiază de metoda fonetică analitico-sintetică în primul 
rând prin faptul că în cadrul propoziției selectate este prezent un sunet-cuvânt cu sens 
independent şi cu valoare afectivă: O-o-o, câtă frumusețe! Propoziția va fi rostită 
expresiv, folosind gestica şi mimica. Metoda fonomimică va fi aplicată în special la 
studierea tuturor sunetelor vocale şi a unor consoane [j, r, s, ş, z], care pot fi rostite 
relativ uşor, liber, fără vocala de sprijin [î]: DJjj, rrrr, ssss ...] [6, p. 34]. 

Pentru învățarea citit-scrisului se mai poate folosi metoda globală sau „priveşte 
şi spune”. Este folosită în lume din anul 1930. Constă în memorarea vocabularului, la 
vederea acestuia. Învățătorul scrie pe cartonaşe cuvinte uzuale, cuvinte care 
denumesc obiecte cu care elevii lucrează zi de zi, care le sunt aproape, care au 
semnificație pentru ei, care îi interesează. Atunci când vorbesc despre obiect, le este 
prezentat şi cartonaşul cu numele respectiv, în mod repetat, până este reținut [4]. 

Considerăm că diversificarea metodelor folosite pentru învățarea citit-scrisului 
va contribui la stimularea dorinței elevilor de a citi şi a scrie corect. Metodele 
descrise mai sus sunt metode științifice, au la bază principiul fonetic al ortografiei 


limbii române şi corespund cerințelor pedagogice, psihologice şi lingvistice. 

Menţionăm că în alegerea metodei optime pentru învăţarea citit-scrisului se ține cont 
şi de particularitățile psihologice ale copiilor de 6-7 ani. 

În concluzie, putem menţiona faptul că procesul formării deprinderilor de citire 
şi scriere este deosebit de complex. Bazele formării lor se pun în clasa I, dar 
continuând în clasele următoare, până când cititul şi scrisul devin mijloace de 
autoinstruire. Citit-scrisul are o importanţa deosebită pentru activitatea de învăţare la 
toate disciplinele şcolare. De felul în care elevii au asimilat acest mecanism în clasa I, 


depinde întreaga evoluţie a elevilor, atât în şcoală, cât şi în viaţă. 

PROVOCĂRILE EVALUĂRII REZULTATELOR ŞCOLARE 
ÎN CONTEXTUL EDUCAȚIEI LA DISTANŢĂ 
Svetlana NASTAS, dr., profesor grad didactic superior 
cercetător ştiinţific coordonator UST, Chișinău 


Şcoala, la ziua de azi, se reconfigurează în corespundere cu influenţele, condițiile 
sociale. Subiecţii educaţionali traversează o perioadă a schimbării impuse de pandemie 
a procesului educațional, educaţia/învăţarea la distanță, care printr-o inițiativă 
promptă, este reglementată în învățământul din Republica Moldova prin Ordinul nr. 
351 din 19.03.2020, Metodologia privind continuarea la distanță a procesului 
educațional în condiţii de carantină, pentru instituțiile de învățământ primar, gimnazial 
şi liceal. 

Educaţia la distanță are identificate mai multe caracteristici ce o deosebesc de 
clasa tradiţională, descrise de Keegan, relevând consecinţe şi asupra procesului de 
evaluare. Sunt enunțate următoarele şase caracteristici, care au fost citate de Spooner 
şi colab. (1999, p. 132), dar adaptate şi implementate, reieşind din context şi pentru 


învăţământul din ţară: 


Caracteristică Explicații Valabilitatea/implementarea în 
învăţământul general din Republica 
Moldova 
În temeiul Hotărârii nr. 6 a Comisiei naţionale 


extraordinare de sănătate publică a Republicii 


Se referă la separarea fizică a 
subiecților, față în față, în 


1. Separarea 
profesorului şi 


sine stătător este responsabil 
de generarea şi livrarea 
conținutului, a informațiilor). 
Această componentă nu se 


a elevului aceeaşi sală de clasă. Moldova, conform Ordinului MECC nr.292 din 
10.03.20 cu privire la suspendarea procesului 
educaţional în instituţiile de învățământ, din 
11.03.2020 în şcolile din ţară se aprobă 
învăţarea la distanță până la finele anului de 
studii 2019-2020. 

2. Influența | (de exemplu, catedră, comisie, | Reglementări cu privire la demararea procesului 

unei departament) în planificarea, | la distanță, Ordinul Ministerului Educaţiei, 

organizații pregătirea sau livrarea | Culturii şi Cercetării, nr. 351 din 19.03.2020, 

educaţionale | materialului (vs. profesorul de | Metodologia privind continuarea la distanță a 


procesului educaţional în condiţii de carantină, 
fiind bază pentru regulamentele, strategiile, 
ordinile interne în instituțiile de învățământ 
general 


regăseşte de obicei în | Procesul, în totalitate, a fost la discreția cadrelor 
majoritatea cursurilor în | didactice, inclusiv livrabilele. 
instituţiile generale de | Cu suport a intervenit Primăria Chişinău, un 
învățământ. pachet de lecţii online. 
3. Utilizarea | Istoric, în majoritatea | În perioada respectivă, instituţiile de învățământ 
suporturilor cazurilor, materialele utilizate | general au atestat o dinamică a dotărilor cu 
tehnice în cadrul orelor au fost tipărite, | suporturi tehnice pentru asigurarea procesului 

dar pe măsură ce tehnologia 
avansează, media electronică 
(computere, televiziunile cu 
livrabile în studio şi pachete de 
prezentare software pe 
calculator) contribuie la o listă 
de opţiuni tehnice. 


educațional la distanță (achiziții, proiecte 
instituționale, donaţii), dar și diversificarea 
opțiunilor tehnice: telefoane (achiziție 
individuală a subiecților); livrabile în studio 
(asigurate centralizat de MECC şi alte instituții, 
organizații) permit subiecților accesul la o gamă 
largă. 


4. Dispoziţii 
pentru 
comunicarea 
bidirecțională 


Ar putea fi o activitate (lecţie, 
conferință etc.) 
telefonică/online pregătită de 
cadru didactic anterior şi 
organizată cu un singur elev 
sau grup de 
elevi/clasa/paralela într-o 
anumită locaţie, la un timp 
prescris. 


Desfăşurarea orelor online, în sem II, anul de 
studii 2019-2020, ne-a permis să observăm 
predilecția cadrelor didactice din perspectiva 
respectivei caracteristici. S-au inițiat reuniuni 
online pe platforma Zoom (ore conform 
orarului, dar şi activități extracurriculare), 
asigurând interacțiunea live şi colaborarea între 
profesori şi elevi/familie, astfel încât să mutăm 
şcoala acasă. 


5. Posibilitatea 
formărilor 
(activităților) 
ocazionale 


O asemenea abordare ar putea 
permite elevilor să lucreze 
individual şi diferențiat, astfel 
pot fi incluse vizualizarea 
lecţiilor video stocate 
(elaborate de profesor) video 
înregistrate, selectate de 
profesor, adecvate la temă; 
primirea sarcinilor pe suport 
hârtie, prin poştă periodică sau 
vizionarea prelegerii prin 
cablu sau televiziune prin 
satelit în propriile case, fiind o 
conveniență a subiecților 
educaționali. 


Caracteristica respectivă este fundamentată pe 
efortul MECC de a investi în formarea cadrelor 
didactice, inițierea de formări prin parteneriate 
cu diverse instituţii, organizații, furnizori ai 
serviciilor de formare (AGIRO, AISE, 
PRODIDACTICA etc.) în utilizarea resurselor 
tehnologice, a instrumentelor TIC. 


6. Dovada unei 
diviziuni a 
muncii 


Constituirea unei echipe de 
persoane implicate în 
pregătirea şi livrarea 
conținutului pentru fiecare 
disciplină şi clasă. Membrii 
echipei repartizează 
activitatea vertical 
(coordonator, avizor, 
elaborator) şi orizontal (expert 
în conținuturi, ilustrator 
grafic, persoană instruită să 
lucreze în fața camerelor etc.) 


O caracteristică valorificată în învățământul din 
Republica Moldova, coordonată de MECC, 
divizată în 2 etape, Educația Online: 

y Prima etapă a demarat lunile martie- 
mai, inițiativă a Primăriei municipiului 
Chişinău, care a inclus 2500 de ore în biblioteca 
digitală, elaborate de cadrele didactice din ţară 
şi disponibilă subiecților educaționali, totodată, 
pentru a asigura accesibilitatea învățământului 
la distanță a mai multor elevi, Primăria 
municipiului Chişinău a depus, în data de 21 
aprilie 2020, un demers către Consiliul 
Coordonator al Audiovizualului, în care a 
solicitat posibilitatea realizării învățământului la 
distanță prin intermediul spațiului național 
audiovizual, s-a asigurat translarea orelor la 13 
canale din rețeaua de televiziune națională. 

y A doua etapă este lansată pentru anul 
de studii 2020-2021 

Cadrul de realizare a procesului educaţional în semestrul doi, anul de studii 2019- 
2020 şi anul de studii 2020-2021, pentru învățământul general, a înaintat mai multe 
întrebări printre care pot fi enunțate: 

Ce reprezintă evaluarea rezultatelor şcolare în demararea procesului 
educaţional la distanță? Care este locul evaluării rezultatelor şcolare şi cum se 
raportează evaluarea la celelalte procese: predarea și învăţarea? Ce reprezintă ERȘD 
din perspectivă teoretică? Care este cadrul legal, normativ, reglator al ERȘD pentru 
învățământul general din ţară? Care sunt axele metodologice ale ERS: proiectarea 
evaluării, tipurile, formele de evaluării, instrumentele, aplicaţii etc? 

Interogaţiile respective sunt veritabile generatoare ale evoluţiei procesului de 
evaluare în învăţământul general şi o constantă a racordării la realitățile sociale, 
economice, dar şi o provocare a dezvoltării dimensiunii conceptuale şi praxiologice ale 
evaluării: definiția/conceptul ERŞD (evaluarea rezultatelor şcolare la distanță); 
Modelul integrativ al ERŞD; Metodologia ERŞD; Instrumentarul etc. 


Articol realizat în cadrul proiectului de cercetări științifice „ Inovarea sistemului național de evaluare 
a rezultatelor școlare din perspectiva paradigmei competențelor”, inclus în „Program de stat” 
(2020-2023), Prioritatea IV: Provocări societale, cifrul 20.80009.0807.32, cu suportul financiar 


oferit de Agenţia Naţională pentru Dezvoltare şi Cercetare 

COMPETENȚA INVESTIGAȚIONALĂ ÎNTRE SAVOIR-DIRE ȘI SAVOIR- 
ETRE ÎN ÎNVĂŢĂMÂNTUL ON-LINE 
Marieta NEAGU, doctorandă, UPS „Ion Creangă” 
prof. înv. primar, gr. didactic II, Şcoala Gimnazială „on Ionescu”, 
Valea Călugărească, Școala Gimnazială Rachieri, Romania 


Situaţia globală actuală generată de prezența unui nou virus a restructurat 
multiple ramuri ale economiei şi numeroase domenii au fost afectate. Educația nu a 
fost cruțată de efectele deciziilor luate pentru a stopa răspândirea virusului, astfel de 
la nivelul preşcolar şi până la cel universitar cursurile au fost desfăşurate în mediul 
on-line. 

Efectele au fost multiple, pozitive şi negative deopotrivă. Această criză majoră a 
produs o accelerare a informatizării procesului educativ pe care România încearcă să 
o realizeze prin diferite programe la nivel național în ultimii douăzeci de ani. 
Informatizarea învățământului este o „strategie pedagogică adaptată / adaptabilă la 
nivel de politică a educaţiei în condiţiile modelului cultural al societăţii 
postindustriale, informatizate” [7, p. 182]. Însă, printre efectele negative care au fost 
resimtite putem menţiona o creştere a atenției acordate însușirii cunoştinţelor în 
detrimentul aplicării lor, fapt care ne îndepărtează de pedagogia axata pe competenţe 
care a fost implementată în ultimii 20 de ani şi, mai presus, o pierdere a abilităților de 
comunicare şi relaționare. 

La nivel european au fost formulate un set de opt competenţe-cheie. În 
accepțiunea Comisiei Europene, definiția competenţelor-cheie este următoarea: 
„Competenţele-cheie reprezintă un pachet transferabil şi multifuncțional de 
cunoştinţe, deprinderi (abilităţi) şi atitudini de care au nevoie toţi indivizii pentru 
împlinirea şi dezvoltarea personală, pentru incluziune socială şi inserție profesională. 
Acestea trebuie dezvoltate până la finalizarea educației obligatorii şi trebuie să 
acționeze ca un fundament pentru învăţarea în continuare, ca parte a învăţării pe 
parcursul întregii vieţi”. 

Competenţele-cheie europene de bază în ştiinţe şi tehnologii se referă la 
stăpânirea, utilizarea şi aplicarea cunoştinţelor şi a metodologiilor de explicare a 
lumii înconjurătoare. Acestea implică o înţelegere a schimbărilor cauzate de 
activitatea umană şi a responsabilități fiecărui individ în calitate de cetățean. 

Competența este, în acceptarea actuală a termenului, capacitatea unei persoane 


de a lucra cu un set de cunoştinţe și abilități. In societatea contemporană, accentul 


291 


fundamental este pus pe savoir-faire nu pe savoir-etre. Cu alte cuvinte, este important 
să ştii cum să faci ceva, nu să dobândeşti cunoştinţe teoretice fără aplicare practică. 

Teleman A. vorbeşte despre existenţa a patru competenţe dobândite şi oferă o 
abordare diferită cu privire la ceea ce implică atingerea fiecărui nivel: savoir-dire - 
implică cunoștințe; savoir-faire - îşi propune să dezvolte abilități de know-how; 
savoir-etre - implică dezvoltarea abilităţilor interumane [13, p. 16]. 

În competența şcolară privită ca o structură finalizată, sunt integrate 
componenta declarativă - savoir-dire, componenta procedurală — savoir-faire şi cea 
conativă - savoir-Gtre, determinate de utilizarea cunoştinţelor, capacităților şi 
atitudinilor elevului, în mod programat, într-un cadru organizat, pedagogic, şi care 
poate fi evaluat prin performanţă şcolară [13]. 

Savoir-dire este o cunoaștere fixă, care se poate acumula şi care există, într-un 
juxtapus, în afară de orice situaţie. Ea reprezintă ceea ce ştim, dar, poate, nu folosim 
vreodată. 

Savoir-faire, capacităţile, constituie cea mai mare parte a cunoașterii şi, prin 
urmare, ocupă un loc important, atât cantitativ, cât şi calitativ. O capacitate este 
integrare a unei cunoştinţe care permite realizarea unei acţiuni. Acestea sunt, în 
contextul de învăţare, ceea ce indică performanţa academică. Pentru a realiza această 
integrare a cunoştinţelor, elevului trebuie să i se creeze situații complexe care se 
apropie cât mai aproape de o situaţie reală. Totuşi, aceste situații sunt însă rareori 
reale când se desfășoară într-un mediu şcolar şi niciodată când învăţarea se produce 
on-line. Aceasta este diferenţa fundamentală dintre savoir-faire şi savoir-Gtre. Astfel, 
savoir-âtre reprezintă punctul culminant al cunoaşterii. Cunoştinţele şi capacitățile 
sunt exercitate integrat în situaţii reale şi determină un comportament care permite, 
spontan, înţelegerea unei situații şi discriminarea între toate posibilitățile de acţiune 
până la identificarea celui mai adecvat răspuns posibil. 

Conduitele şi atitudini pozitive exprimate şi manifestate ca atare pe plan social 
sunt, totuşi, dobândite pe tot parcursul şcolarității. Astfel, cunoştinţele, capacitățile şi 
comportamentele formate în demersul educative formează competența școlară [12, 
13]. 

Derularea unei lecţii care urmăreşte formarea şi dezvoltarea competenţelor 
şcolare se realizează pe patru etape de nivel. [1] 

> Nivelul I: identificarea şi reproducerea cunoştinţelor funcționale memorate, 
asigurării corectitudinii ştiinţifice în condiţiile accesibilităţii de vârstă. 

> Nivelul II: compararea, corelarea, combinarea şi transferul cunoştinţelor 
funcționale de la disciplina Științe ale naturii sau de la alte discipline, de obicei, 
din aceeaşi arie curriculară, abordate în viziune interdisciplinară sau integrată. 

> Nivelul III: rezolvarea de probleme, în plan teoretic (exerciţii didactice la clasă, 
pe teme ipotetice sau reale). 

> Nivelul IV - aplicaţii practice reale, sub formă de creaţii intelectuale sau 
materiale-manuale, etapă în care potenţialul creativ al elevului se poate 

valorifica în cea mai mare măsură şi în care are loc integrarea culturii, a 

conştiinţei, a atitudinilor şi a comportamentului [5]. 

Prin parcurgerea acestor 4 etape de nivel, la o lecţie sau la un ciclu tematic 
(unitate de învăţare), se poate dovedi posibilitatea de a obţine rezultatul preconizat al 
învăţării sub formă de competenţe şcolare, adică învăţare nu numai pentru a „şti” 
(nivel I), dar şi pentru a şti să „aplici” teoretic (nivel 2-3) şi „să faci” practic (nivel 4), 
iar prin aceasta „să fii” şi „să devii” (nivel IV). 

Competența investiţională este o competență integratoare specifică disciplinei 
Științe ale naturii în clasele primare [8]. 

Potrivit Dicţionarului explicativ al limbii române sensul cuvântului investigație 
este de „cercetare, studiere minuțioasă, efectuată sistematic, cu scopul de a descoperi 
ceva”. Transferând această acţiune în sfera educațională, în învățământul primar la 
disciplina Științe ale naturii studiată în clasele a I-a şi a IV-a s-a formulat 
competența specifică „Investigarea mediului înconjurător folosind instrumente şi 
procedee specifice” care urmăreşte ca elevul să fie capabil să elaboreze şi să aplice un 
plan pentru realizarea unei investigaţii, să reprezinte grafic rezultatele observaţiilor 
realizate în cadrul investigației, să formuleze concluzii pe baza rezultatelor 
investigației şi să le poată prezenta [6]. 

Toate aceste acțiuni fac ca investigațiile științifice să implice mai mult decât 
activităţi practice, încorporând utilizarea conceptelor şi a proceselor cognitive, ceea 
ce susține necesitatea introducerii investigaţiilor în lecţiile de ştiinţe prin abordarea 
euristică a învățării. Elevul este îndrumat să descopere conţinuturi noi, valorificând 
eficacitatea învăţării prin acţiune, spre deosebire de asimilarea pasivă a cunoştinţelor. 
Cu toate acestea, este bine ştiut faptul că elevii au nevoie de contribuția profesorului 
în aceeaşi măsură ca şi de experienţa practică individuală. Nu se poate prezuma ca 
aceştia să redescopere adevăruri ştiinţifice fără îndrumările cadrului didactic. 

J.Piaget descrie un alt motiv pentru folosirea investigaţiei în lecţii din 
perspectiva constructivistă a învăţării, prin care elevii corectează ideile greșite ca 


răspuns la conflictele cognitive. [Piaget (1969) apud 10]. 

Într-un cadru constructivist, elevii sunt încurajați să-şi exprime ideile despre 
obiecte şi evenimente și apoi să le testeze prin investigaţii. În acest mod se așteaptă 
ca elevii să își modifice concepţiile greșite în lumina dovezilor empirice descoperite. 

Un al treilea motiv al investigației în cadrul școlar este convingerea că astfel de 
activităţi vor contribui la dezvoltarea alfabetizării ştiinţifice. Angajându-se în procese 
similare cu cele ale oamenilor de știință profesionişti, elevii vor fi mai în măsură să 
înțeleagă modul în care se creează cunoştinţele ştiinţifice şi să participe la dezbateri 
despre probleme ştiinţifice. Astfel, alfabetizarea ştiinţifică este văzută ca un obiectiv 
dezirabil prin care se dezvoltă capacitatea elevilor de a judeca şi a argumenta. 

În demersul învăţării on-line dezvoltarea competenţei de investigare s-a bazat, în 
mare măsură, pe învăţarea pe bază de proiecte. Au fost derulate mai multe proiecte de 
investigare care au fost concepute şi implementate de către elevi, asistați de cadrul 
didactic în timpul orelor on-line. 

Pentru o bună înţelegere a problemelor studiate, profesorul le-a reamintit 
elevilor conţinutul învăţat anterior şi etapele unui demers de investigare, iar apoi 
elevii au lucrat în grupuri mici, folosind breakout rooms în Zoom pentru a facilita 
brainstorming-ul pentru elementele de studiu, ulterior cadrul didactic a facilitat 
discuţiile pentru a ajunge la un consens. 

Structura în care lecţiile on-line axate pe formarea de competenţe au fost 
desfășurate vizează aplicarea modelului constructivist de învăţare evocare — realizare 
a sensului — reflecții (cadrul ERR). Evocarea, în care valorificăm componenta savoir- 
dire, este partea de debut a lecţiei, care corelează tema şi cunoştinţele anterioare cu 
cele de format . Realizare a sensului este etapa esenţială, savoir-faire, care conduce la 
construirea sensurilor noi ale cunoaşterii. Reflecţie, savoir-âtre, este etapa de 
conectare a cunoştinţelor noi la propriul sistem de cunoştinţe şi capacități. Elevul 
explorează noua cunoaştere în manieră proprie, rezolvând noi sarcini de învăţare. 

Elevii au participat la aceste lecții fiind informaţi că urmărim să demonstreze 
inițiativă şi colaborare şi că, fără contribuţia fiecăruia în parte, proiectul nu va fi un 
succes. 

Recomandăm ca fiind utile în aceste lecţii platforme didactice precum: 


www.mozaweb.com/ro, www .liveworksheets.com, www.wordwall.net. 

Pentru o învăţare eficientă a matematicii elevii au nevoie de activități care le 
impun în mod direct sau indirect să interpreteze personal conținuturile şi astfel să îşi 
creeze propriile semnificații. Semnificaţia este la elevi un lucru personal şi unic, ea se 
construieşte pe baza experienţei anterioare şi învăţării, care diferă de la elev la elev. 
Prin activităţile de învăţare ce presupun o prelucrare activă, elevul îşi fixează 
cunoştinţele mai eficient, le îndrăgeşte mai mult şi le aprofundează mai temeinic. 

În funcţie de nivelul clasei, de obiectivele concrete stabilite şi de conţinutul 
temelor programate, cultivarea interesului şi formarea gustului matematic pot fi 
realizate prin modalități cum sunt: accentuarea caracterului practic-aplicativ al 
matematicii şi concomitent conştientizarea acestui aspect (rezolvarea de probleme, 
măsurarea lungimilor, greutăților sau suprafeţelor, operaţii cu numere concrete, sume 
de bani, distanţe parcurse, etc.), sensibilizarea elevilor faţă de frumuseţea şi eleganța 
conținuturilor matematice, atracția pentru problematic, folosirea unor metode 
pedagogice adecvate pentru încurajare şi laudă. Nu este pe deplin suficient ca 
învățătorul să ofere doar explicaţii, aptitudinile elevului pot fi exersate şi dezvoltate 
prin antrenament, iar cadrul didactic oferă în acest sens activităţi potrivite, apoi 
evaluează performanţele obţinute de elev pe perioada exerciţiului, propunând în 
acelaşi timp, remedii, în cazul în care acestea sunt necesare [8]. 

Scopul predării-învăţării matematicii în clasele primare nu se limitează numai la 
însuşirea noțiunilor specifice şi la cunoaşterea procedurilor de calcul. Se urmăreşte în 
egală măsură prin strategii creative, stimularea capacităţii elevului de a descoperi 
urmărindu-se formarea unor atitudini şi calități personale în raport cu domeniul 
matematicii. 

În activitatea desfăşurată la ora de matematică, şi nu numai, învățătorului îi 
revine o sarcină deosebită în formarea unui limbaj corect, ştiinţific, ținând cont de 
predarea integrată, introducând noțiunile în mod gradat, clar şi precis, în acelaşi timp, 


să elimine şi să corecteze elementele însuşite greşit în familie sau la grădiniță [10]. 

Atitudinea elevului față de matematică ţine într-o foarte mare măsură de modul 
cum învățătorul transmite cunoştinţele, urmăreşte însuşirea lor şi le foloseşte cu elevii 
în situaţii interdisciplinare şi transdisciplinare, elaborează sau selectează metode 
eficiente de realizare a obiectivelor specifice matematicii şi a finalităților 
educaţionale. 

Prin metodă de învățământ se înţelege, o modalitate comună de acţiune a 
cadrului didactic şi a elevilor în vederea realizării obiectivelor pedagogice. Cu alte 
cuvinte, metoda reprezintă „un mod de a proceda care tinde să plaseze elevul într-o 
situație de învăţare, mai mult sau mai puţin dirijată” [1, p.83]. Sub raportul 
structurării, metoda este un ansamblu organizat de operaţii, de procedee. 

Ionescu M. caracterizează metoda ca fiind cea: 

e selecționată de cadrul didactic şi pusă în aplicare la lecţii şi în activităţi 
extraşcolare; 

e care presupune colaborarea dintre învăţător şi elevi şi participarea elevilor în 
descoperirea soluțiilor, a delimitării dintre adevăr şi eroare; 

e care se foloseşte în numeroase variante şi procedee selecționate, combinate 
utilizate în funcţie de nivelul şi trebuinţele sau interesele elevilor în vederea 
asimilării temeinice a cunoştinţelor; 

e  careîlajută pe învăţător să exprime conținuturile învățământului [4]. 

Selectarea şi adecvarea unei metode de către un învăţător este determinată de: 

e factori obiectivi, dependenţi de natura finalităţii, de logica internă a ştiinţei, de 
legităţile fenomenului învăţării; 

e factorii subiectivi, determinaţi de contextul uman şi social al aplicării ei, de 
personalitatea învățătorului, de psihologia elevului, de psihologia colectivului 
clasei etc. [3]. 

„Relaţia dintre metodele didactice şi alte elemente ale activităţii educaţionale dă 
posibilitatea cadrului didactic să realizeze adaptări strategice, tactice, operaţionale la 
obiectivele, conţinutul şi evaluarea procesului de învățământ” [2, p. 304]. 

a) metoda stimulează îndeplinirea obiectivelor pedagogice. Astfel, se pot stabili 
corelaţii între obiectivele de conţinut-tipurile de acţiuni realizate pe elev; 

b) metoda stabileşte o relație de interacțiune permanentă cu construirea 
instruirii, conținut care solicită anumite metode de învăţare pentru a stimula 
capacitatea de interiorizare a acţiunii realizate de elev; 

c) metoda depinde de evaluarea activităţii de instruire, evaluare care o confirmă 
sau infirmă prin conexiune inversă externă şi internă. 

Aplicarea eficientă a metodelor didactice au o puternică influență pozitivă 
asupra activităţii intelectuale, activizând memoria, gândirea logicâ, atenţia, 
imaginaţia, gândirea creatoare. Strategiile creative la orele de matematică pun în 
valoare anumite valenţe formative şi de cultivare a capacităţii de muncă a elevilor. 
Ele stârnesc curiozitatea, interesul, dorinţa de a căuta, descoperirea prin forţe proprii. 
În rezolvarea exerciţiilor şi a problemelor se solicită elevilor diferite modalităţi de 
calcul, diferite căi de rezolvare, completare şi compunere a problemelor cu scopul de 
a forma capacitatea de analiză, de sinteză şi de abstractizare. Sinteza realizată prin 
punerea problemei în exercițiu denotă gradul de abstractizare pe care îl poate atinge 
fiecare elev [7]. 

Activizarea elevilor este rezultatul măiestriei didactice cu care reuşim să 
îmbinăm metodele şi procedeele activizante în diferite momente ale lecţiei în mod 
adecvat temei propuse. Este important ca fiecare secvenţă a lecţiei să incite elevii la 
răspuns, la căutări şi rezolvări de sarcini diversificate, dezvoltând gândirea 
divergentă. Una din aceste modalităţi este calculul mintal. 

Exerciţiile de calcul mintal solicită efectuarea corectă şi rapidă a acestora, 
dezvoltând supleţea şi flexibilitatea gândirii, stimulând în acelaşi timp creativitatea. 
Calculul mintal îl ajută pe elev să-şi însuşească o serie de procedee raționale pentru 
efectuarea calculelor, formându-i deprinderi necesare trecerii la calculul în scris. O 
contribuţie însemnată îşi aduce calculul mintal şi în dezvoltarea calităţilor mintale ale 
elevului, în special a memoriei, atenţiei şi judecății logice [6]. 

Pentru a face elevilor mai plăcută şi mai accesibilă matematica, se utilizează 
procedee variate de calcul, ordonate în funcţie de dificultate. La clasa I acest moment 
al lecţiei vizează formarea deprinderilor de calcul în concentrul 0-100 fără trecere 
peste ordin. Se pot efectua oral exerciţii simple de adunare şi scădere, apoi se 
efectuează exerciții cu trei termeni completându-se zecea, exerciții bazate pe 
proprietatea de asociativitate şi comutativitate. 

Ex:4+8+6;  4+6+4;, 37-20-7, 28—4-8; 18-3-6;...etc. 

În concentrul 0 — 100 se obişnuiesc elevii să decompună oral fiecare termen în 
zeci şi unități şi să adune sau să scadă pe rând zecile apoi unitățile. 

Ex: 25 + 44 = (20 + 40) + (5 +4) =60 +9 = 69; 86 —24 = (80 — 20) + (6 —4) = 60 + 
2=62; 78 — 35 = (70 — 30) + (8 — 5) = 40 + 3 = 43. 

În clasa a III — a, după ce se învață tabla înmultirii (în clasa a Il-a), s-a dovedit 

eficient următorul exercițiu de calcul rapid bazat pe proprietatea de comutativitate. 
4 x 6 x 25 =(4 x 25) x 6= 100 x 6 = 600 
17x11 =17x (10+ 1)=17x 10+ 17x1 = 170 + 17= 187 

Se utilizează exerciţii de calcul rapid care duc la creşterea gradului de 
corectitudine a răspunsurilor, dar şi la diminuarea efortului depus de elev pentru 
găsirea soluției. 

Evaluarea curentă a cunoştinţelor elevilor oferă posibilitatea constatării şi 
aprecierii nivelului de pregătire al acestora sub raport cantitativ şi mai cu seamă 
calitativ. Acest moment oferă elevului posibilitatea să constate cât ştie din ceea ce 
trebuie, unde a greşit, unde se situează faţă de nivelul clasei. Pentru a putea realiza o 
examinare riguroasă şi edificatoare a cunoştinţelor elevilor e necesar să se îmbine 
evaluarea frontală cu cea individuală. Examinarea orală este posibil de organizat 
adresând întrebări întregii clase după un plan bine stabilit, astfel încât întrebările să 
vizeze aspectele esenţiale din cunoştinţele elevilor. Întrebările adresate trebuie să 
conțină grade diferite de dificultate, înlăturându-se fenomenul de plictiseală, 
antrenând la participare întregul colectiv de elevi. Elevii care au un ritm mai rapid de 
lucru primesc sarcini suplimentare mai dificile, fişe [9]. 

Investigația este considerată atât o modalitate de învăţare cât şi una de evaluare. 
Ea oferă posibilitatea elevului de a aplica în mod creativ cunoştinţele însuşite în 
rezolvarea unei probleme teoretice sau realizarea unei activități practice prin 
întreprinderea unei investigaţii (documentare, conduite, experimentarea, observarea 
unor fenomene, etc.) pe o perioadă de timp stabilită. Ca metodă de evaluare, 
investigația pune în valoare potențialul gândirii, de punere şi rezolvare a problemelor, 
receptivitatea ideatică, capacitatea de argumentare, etc. Atunci când lecţia se bazează 
pe o investigaţie, aceasta devine element important în sprijinirea demersului de 
învăţare prin descoperire [5]. 

Proiectul este o metodă eficientă de cultivare a interesului matematic. El începe 
în clasă (cu elevii) prin definirea subiectului, şi continuă acasă timp de câteva 
zile/săptămâni (în acest interval elevul se consultă frecvent cu învățătorul), 
finalizându-se sub forma unui raport asupra rezultatelor obținute. Poate fi realizat 
individual sau în grup şi parcurge mai multe etape urmărind colectarea datelor şi 
realizarea produsului. Proiectul trebuie să răspundă la următoarele întrebări: de ce? 
(motivaţia), ce? (obiective), cum? (strategii, căi de realizare, planuri şi acţiuni), cine? 
(responsabilităţi), cu ce? (resurse), când? (termene), cu ce rezultate? (produse şi 
efecte) [8]. 

Implicarea elevilor în diverse proiecte este una din cele mai atractive metode de 
realizare a obiectivelor specifice matematicii. De modul în care se realizează depinde 
succesul şcolar al elevilor, care îi ajută să se cunoască mai bine, îi determină să 


muncească mai mult. 

Între noile orientări din domeniul practicilor educaţionale se situează şi 
activitățile de învăţare în grup, folosind metode şi tehnici activ-participative noi, cum 
ar fi: tehnica ciorchinelui, cvintetul, linia valorică, recenzia prin rotaţie, metoda 
colțurilor, turul galeriei şi metoda R.A.I. 

Metoda R.A.I. are la bază stimularea şi dezvoltarea capacităţilor de a comunica 
ceea ce au învăţat prin întrebări şi răspunsuri. Denumirea metodei provine de la 
inițialele cuvintelor Răspunde-Aruncă-Interogează. 

La sfârşitul unei lecţii sau a unei secvenţe de lecţie, învățătorul împreună cu 
elevii investighează rezultatele obţinute în urma predării — învăţării, printr-un joc de 
aruncare a unei mingi uşoare de la un elev la altul. Cel ce aruncă mingea trebuie să 
pună o întrebare din lecţia predată celui care o prinde. Acesta răspunde la întrebare şi 
apoi aruncă mai departe altui coleg, punând şi el o întebare. Elevul care nu cunoaşte 
răspunsul iese din joc, iar răspunsul va veni din partea celui care a pus întrebarea. În 
cazul în care cel care a pus întrebarea este descoperit că nu cunoaşte răspunsul la 
propria lui întrebare este scos din joc. Prin eliminarea treptată a celor care nu cunosc 
răspunsurile, se ajunge treptat la rămânerea în joc a celor mai bine pregătiți. 

Această metodă poate fi aplicată la matematică în clasa a II-a, la unitatea de 
învăţare - înmulțirea şi împărțirea numerelor naturale. La aruncarea mingii de la un 
elev la altul se formulau întrebări de genul: 

- Care este produsul numerelor 7 şi 3? 

- De câte ori este mai mare numărul 28 decât 7? 

- Cât este jumătatea numărului 40? 

- Ce număr trebuie scăzut din dublul numărului 30, pentru a obţine numărul 20? 
- Care este câtul numerelor 56 şi 8? 

Întrebările formulate de elevi formează competenta de a cunoaşte terminologia 
matematică şi algoritmul de calcul. 

Metoda R.A.I. este adaptabilă oricărui tip de conţinut, putând fi folosită la 
istorie, matematică, limba română, ştiinţe ale naturii. 

Elevii sunt încântați de această metodă-joc, de constatare reciprocă a rezultatelor 
obținute, modalitate care se constituie, în acelaşi timp, şi ca o strategie de învăţare ce 
îmbină cooperarea cu competiţia. Este o metodă de a realiza un feedback rapid, într- 
un mod plăcut, energizant şi mai puţin stresant decât metodele clasice de evaluare. 
Antrenaţi în acest joc cu mingea, chiar şi cei mai timizi elevi se simt încurajați, 
participă cu uşurinţă la o activitate care are în vedere atât învăţarea cât şi evaluarea. 
Interesul pentru această metodă este dat şi de faptul că nu ştiu la ce întrebări să se 
aştepte din partea colegilor şi nu ştiu dacă mingea le va fi adresată sau nu. Această 

metodă este şi un exercițiu de promptitudine, atenția participanților trebuind să 
rămână permanent trează şi distributivă. 

Aceste metode îi ajută pe elevi să decopere, să caute, să analizeze, să găsească 
singuri cunoştinţele pe care urmează să şi le însuşească, să cerceteze, să prelucreze 
informaţiile şi să le aplice. Ele îi învaţă pe elevi să lucreze independent şi să facă apel 
la propriile abilităţi şi deprinderi, pregătindu-i astfel pentru educaţia permanentă. În 
proiectarea demersului didactic, învățătorul porneşte de la obiectivele lecţiei şi de la 
activităţile de învăţare propuse pentru atingerea obiectivelor. În funcţie de obiectivele 
şi activităţile de învăţare, învățătorul stabileşte ce urmează să evalueze: abilităţi, 
capacităţi, deprinderi, cunoştinţe însuşite, comportamente, produse realizate. Se 
elaborează criteriile de evaluare, descriptorii de performanţă şi instrumentele de 


evaluare. 

VALORIFICAREA ATITUDINILOR INTERPRETATIVE PRIN 
IMPLEMENTAREA TIC ÎN INTERPRETATREA TEXTELOR LITERARE 
ÎN CLASELE PRIMARE 
Viorica OBOROCEANU, învăţător, grad didactic superior 
Liceul Teoretic “ Miguel de Cervantes Saavedra”, municipiul Chişinău 


Rezumat. Folosirea TIC permite elevilor să devină din spectator — participant, iar apoi creator, prin 
oferirea rapidă de informaţii, dezvoltarea gândirii critice, crearea situaţiilor educaţionale (în grupe 


mari, mici sau studiul individual), sprijinirea eforturilor de autoformare, formarea competențelor şi 

motivației, nivelului de efort, încurajând interactivitatea între colegi, stimulează interesul de 
cunoaştere, motivează activitatea de lectură şi de interpretare a textelor literare, amplifică formarea 
atitudinilor interpretative. 

Cuvinte cheie: atitudine, atitudine interpretativă, text literar, TIC. 


Abstract. The use of ICT allows students to become a spectator - participant, and then a creator, by 
providing rapid information, developing critical thinking, creating educational situations (in large, 
small groups or individual study), supporting self-training efforts, training skills and attitudes. The 
thematic software offers possibilities for heuristic exploration of reality, increased motivation, level 
of effort, encouraging interactivity between colleagues, stimulates the interest of knowledge, 
motivates the activity of reading and interpreting literary texts, amplifies the formation of interpretive 
attitudes. 

Key words: attitude, interpretive attitude, literary text, ICT. 


Atitudinea interpretativă la treapta primară este un fel de indicator al vectorului 
dezvoltării ulterioare a elevului, un mijloc de diagnosticare a capacităţilor sale nu 
numai a momentului actual, ci şi a perspectivelor dezvoltării literare a elevului, precum 
şi a eficacității organizării procesului de predare a lecturii literare și a literaturii în 
şcoală. Formarea cititorului de literatură prin textul literar constituie un proces 
important de devenire a ființei umane în calitatea sa de receptor al operelor şi 
fenomenelor literare, prin activitatea de receptare înţelegându-se atât percepţia propriu- 
zisă a textului literar, cât şi activităţile de interpretare ale acestuia [4]. 

Codului Educaţiei stipulează că „Învăţământul primar contribuie la formarea 
copilului ca personalitate liberă şi creativă şi asigură dezvoltarea competenţelor 
necesare continuării studiilor în învățământul gimnazial” [2, Art. 26]. 

Din Curriculumului Naţional: Învăţământul Primar determinăm că, formarea 
atitudinilor interpretative se axează pe formarea de competenţe specifice, dintre care: 

receptarea mesajului oral în situaţii de comunicare, manifestând atitudine pozitivă, 
atenție şi concentrare; receptarea textelor literare şi nonliterare prin tehnici de lectură 
adecvate, dând dovadă de citire corectă, conştientă, cursivă şi expresivă; gestionarea 
experiențelor lectorale în contexte educaţionale, sociale, culturale, dând dovadă de 
interes și preferințe pentru lectura [3, p.18]. 

Conform conceptului lui M. M. Bakhtin, înţelegerea textului include acte sau 
niveluri separate, fiecare dintre acestea îndeplinind propria funcție: percepția textului; 
recunoașterea textului şi înțelegerea semnificației sale generale într-o limbă dată; 
înțelegerea semnificației sale în contextul unei culturi date [7, p.361]. Datorită rolului 
activ al destinatarului, care își aduce propriile idei despre viaţă şi valorile vieții în textul 
literar, devine posibilă existenţa variilor interpretări ale unui text, care se explică şi prin 
diferitele niveluri de pregătire pentru înţelegere şi caracteristicile diferite ale 
personalităților lingvistice. Pe baza interpretării, putem evalua gradul şi profunzimea 
înțelegerii textului de către destinatar. 

Cercetătoarea M. Marin susţine că formarea cititorului de literatură prin textul 
literar constituie un proces important de devenire a fiinţei umane în calitatea sa de 
receptor al operelor şi fenomenelor literare, prin activitatea de receptare înțelegându- 
se atât percepția propriu-zisă a textului literar, cât şi activitățile de interpretare a 
acestuia, adică hermeneutică [6, p. 11]. 

Metodele de interpretare a unui text literar, existente în prezent, oferă cititorului 
un întreg, sistem de diverse tehnici menite să dezvăluie sensul profund al unei opere 
literare, înțelegând ideea sa principală și intenția autorului. 

În învățământul tradiţional rolul cadrului didactic este cel de transmiţător al 
informației. Arta supremă a profesorului este de a trezi bucuria exprimării creatoare şi 
bucuria cunoaşterii. Regândind propria misiune, se poate transforma în cel de 
amplificator al învăţării prin crearea unui ambient (scop, informaţii, resurse, strategie), 
construirea şi dezvoltarea cunoaşterii cu ajutorul tehnologiilor informaționale şi 
comunicaţionale. 

Internetul este o rețea la nivel global, formată din calculatoare interconectate 
pentru a putea face schimb de informaţii. El reprezintă sursă-resursă de informaţii şi de 
învăţare dirijată şi, în acelaşi timp, un excepţional suport în interpretarea textului 
literar, prin accesul la informaţie, actualizarea informaţiilor în timp real şi exersarea 
capacităţilor comunicative. 

Astăzi, un învăţător poate pregăti şi organiza o lecţie folosind TIC. O lecţie cu 
utilizarea TIC face posibilă formarea atitudinilor interpretative, întrucât este vizuală, 


colorată, informativă, interactivă, economisește timpul elevului și al învățătorului, 

permite elevului să lucreze în ritmul propriu, permite cadrului didactic să lucreze cu 
elevii în mod diferit şi individual, se autoanalizează, se identifică cu personajul, trăieşte 
în universul cărţii, structurându-şi o idee proprie. 

Utilizând calculatorul ca mijloc didactic, putem realiza un şir de operaţii benifice 
atât pentru învăţător, cât şi pentru elev, cum ar fi: oferirea rapidă de informaţii, 
dezvoltarea gândirii critice, crearea situaţiilor educaţionale (în grupe mari, mici sau 
studiul individual), sprijinirea eforturilor de autoformare, formarea competenţelor şi 
atitudinilor necesare. 

TIC-urile oferă un spectru larg de utilizare în cadrul activităților educaţionale din 
ciclul primar. Acestea pot fi folosite la toate disciplinele, de asemenea, pot fi selectate 
şi adaptate în dependență de vârstă şi capacitățile grupurilor de elevi cu care se 
lucrează. Prin implementarea lor, se tinde spre încurajarea învățământului inovativ şi 
stimularea creativităţii atât a cadrelor didactice, cât şi a elevilor. În linii generale, 
instrumentele TIC contribuie la formarea unei educaţii de calitate, sporind eficiența 
învăţării prin autoinstruire continuă şi instruire reciprocă. 

Folosirea TIC permite elevilor să devină din spectator — participant, iar apoi 
creator. Ca spectator, elevul priveşte, ascultă şi răspunde pasiv, iar relaţia dintre elevi 
şi mediul de învăţare se reduce pur şi simplu la receptarea simplă a diverselor 
informaţii. Ca participant, elevul începe să interacţioneze cu mediul său şi învaţă o 
acţiune specifică împreună cu efectele produse. La nivel de creator, elevul foloseşte 
toate instrumentele TIC pentru a crea ceva nou, pentru a contribui la realizarea unui 
produs. Elevii au posibilitatea interacționării într-o măsură mult mai ridicată până 
acum, fapt ce duce la sporirea înţelegerii. Prin simpla predare, nu se asigură decât 
transmiterea informaţiilor, dar prin oferirea posibilității de a participa la crearea 
informaţiei, se asigură cu adevărat înțelegerea, care ulterior generează formarea 
atitudinilor interpretative. 

Softurile tematice, de exersare, de investigaţie, de sinteză, de simulare a 
evaluărilor, jocurile didactice oferă posibilităţi de explorare euristică a realităţii, a 
creşterii motivaţiei, nivelului de efort, încurajând interactivitatea între colegi, 
stimulează interesul de cunoaştere, motivează activitatea lor de lectură şi de 
interpretare a textelor literare, ca potenţial amplificator al formarii atitudinilor 
interpretative elevului față de opera literară prin activizarea experienţei estetice şi de 
viaţă în procesul interpretării operei literare, elevii find puşi în situaţia de a apela la 
cunoştinţe şi la experienţa proprie. 

Profesorul N. Canţer divizează programele computerizate de instruire în 


dependenţă de tipul cunoştinţelor formate: 

1) programe computerizate de formare a cunoștințelor cognitive; 

2) programe computerizate de formare a cunoștințelor aplicative; 

3) programe computerizate de instruire mixte [1]. 

Resursele utilizate pentru predare şi învăţare sunt, în principal, cele uzuale: 
flipchart, marker, videoproiector, computer/laptop/tabletă, imprimantă, copiator, 
suport de curs multiplicat, exemple de planificări, proiectări, proiecte; resurse e- 
Learning, care pot fi: convenționale - pachete / resurse educaţionale (cunoştinţe, 
informaţii, strategii) distribuite elevilor prin transfer direct, de către formator/ cadrul 
didactic, folosind sisteme e-Learning convenţionale (transfer, via cd/dvd sau Internet, 
în sistemele de instruire pe caculator/laptop/tablet electronică/smartphone); social 
learning, pachete/resurse educaţionale (cunoștințe, informaţii, strategii) partajate şi/sau 
elaborate în reţele sociale, prin interacţiunea utilizatorilor (cursanţi, formatori/cadre 
didactice, tutori specialişti/experți în domeniul de interes) de la distanță, folosind social 
software (blog-uri, wiki, GoogleDocs, Web 2.0 etc.). 

Utilizarea TIC în activitatea de predare — învăţare —evaluare la limba şi literatura 
română îl activizează pe elev în raport cu propria formare, permițându-i: 

- să dobândească deprinderea de a întreţine un dialog interactiv, calculatorul fiind 
un partener de lucru; 

- să înveţe cum să beneficieze de accesul la informaţii, prezentate în moduri diferite 
de vizualizare; 

- să resimtă sprijinul oferit de multiplele reprezentări statice şi dinamice în 
exersarea competenţelor şi în aprofundarea înţelegerii şi reţinerii cunoştinţelor 
noi; 

- să îmbine în mod echilibrat activitățile de învăţare individuală cu cele de învăţare 
colaborativă; 

- să recunoască avantajele lecţiilor interactive; 

- să recunoască şansele oferite de feedback-ul secvențial şi operativ în validarea 
imediată a răspunsurilor şi în autoreglare, în stimularea autoinstruirii, a 
autonomiei în învăţare, condiţie esenţială pentru marea provocare a învăţării 
continue. 

Utilizarea tehnologiilor informaţioanale în cadrul interpretării unui text literar: 

- facilitează înțelegerea mesajului textului, să exploreze surse de informaţii 
(adăugătoare celor din manual); 

- favorizează independenţa şi responsabilitatea în obținerea de noi cunoştinţe; 


- formează deprinderi practice utile; 

- stimulează gândirea logică şi imaginaţia; 

- stimulează capacităţile de învăţare inovatoare, adaptabilă la condiţii de schimbare 
socială rapidă; 

- întăreşte motivaţia elevilor în procesul de învăţare; 

- dezvoltă un climat competitiv, stimulat de dorinţa de autodepăşire etc. [8]. 

Din acest considerent, este foarte important ca, învățătorii să aleagă şi să utilizeze 
corect tehnologiile informaţionale, să le implimenteze într-o manieră creativă şi facilă, 
să trezească interesul şi curiozitatea elevilor, astfel fortificând formarea atitudinilor 
interpretative. 

La etapa de evocare a lecţiei putem utiliza WordArt.com — platformă de ilustrare 
a unor cuvinte, ce pot lua diferite forme. Împreună cu elevii, se poate include aici toate 
cuvintele pe care ei le cunosc referitor la tema textului. Această platformă se aseamănă 
cu metoda “Brainstorming”, doar că se realizează online. 

Padlet | https://ar.padlet.com/?ref=logo] permite crearea unui avizier virtual pe 
care pot fi postate scurte mesaje conţinând text, imagine sau legături. Momentele de 
brainstorming se pot baza pe o astfel de aplicație. Colaboratorii pot fi invitaţi prin e- 
mail sau cu ajutorul URL-ului. 

Genially [https://elearningindustry.com/directory/elearning-software/ genially/ 
reviews/ new] este o aplicaţie online, cu care poţi crea un jurnal de lectură interactiv 
şi frumos, sub formă de prezentare. Acest instrument ne oferă o animaţie 
excepțională şi interactivă. 

Decorarea unei cărțulii digitale constituie o sarcină foarte atractivă pentru elevi. 
Dezvoltă capacități şi abilități creative, competitive, devenind mult mai activi şi 
independenți. În realizarea cărţilor digitale putem utiliza următoarele platforme 
educaţionale: 

BookCreator | https://bookcreator.com/] este un instrument pentru a crea cărți 
digitale proprii şi uimitoare. Prin combinarea de text, imagini, audio și video, poţi crea: 
poveşti interactive, portofolii digitale, jurnale, cărți cu poezii etc. Un asemenea site 
web este şi  SforyJumper |  https://www.storyjumper.com/],  Storybird| 
https://storybird.com/] etc. 

Genially [https://www.genial.ly/ este o aplicaţie online, cu care poți crea un 
jurnal de lectură interactiv şi frumos, sub formă de prezentare. Acest instrument ne 
oferă o animaţie excepţională și interactivă. 

Glogster (www.glogster.com ) şi thinglink (www.thinglink.com ) reprezintă 
aplicaţii simple pentru crearea de postere interactive, constând în combinarea de 

imagini, video, muzică, fotografii, linkuri pentru a crea pagini multimedia; poate fi 
încorporat în orice pagină web. 

Exemplu: La finalul unei unităţi, elevii vor avea de postat pe blogul nostru impresii, 
opinii, gânduri trăite din interpretarea unui text literar, etc. 

Prezi (http://prezi.com ) — o aplicaţie pentru crearea de prezentări non-lineare, cu 
texte, fişiere pdf, desene (un pas înainte faţă de „era PowerPoint”). 

Exemplu: În momentul însuşirii de noi cunoştinţe, elevii pot fi solicitaţi să 
realizeze prezentarea unui scriitor, a operelor lui. Vor fi dezvoltate astfel şi competenţe 
din domeniul TIC şi din domeniul informaţiilor. 

Creați o prezentare referitoare la biografia lui Mihai Eminescu. 

HotPotatoes (http://hotpot.uvic.ca ) cuprinde şase aplicaţii gratuite pentru crearea 
de teste interactive: cu răspuns multiplu, cu răspuns scurt, cuvinte încrucişate, formare 
de perechi, ordonare şi completare de fraze; aceste aplicaţii necesită download şi 
instalare. 

Un alt exemplu de modalităţi de integrare a mijloacelor TIC la orele de limba şi 
literatura română la clasa a IV-a în timpul interpretării unui text literar, este 
exemplificat mai Jos: 

e Lecţia 1) Conţinuturi (detalieri): Textul în versuri — Lectura textului suport (Ce te 
legeni...). Instrument TIC: Audiţie-recitare (film Youtube), Wikipedia — Cine a 
fost Eminescu? 

e Lecţia 2) Instrumente TIC: Figuri de stil: prezentare PowerPoint. 

e Lecţia 3) Instrument TIC: Exprimaţi-vă sentimentele, impresiile, opiniile faţă de 
mesajul operei “Ce te legeni...” pe glogster-ul nostru (în contul nostru: 
antonpann/pannanton). Puteţi posta: un desen, versuri, o melodie la care vă gândiţi 
auzind opera, impresii etc. 

e Lecţia 4) Evaluare — Instrumente TIC: realizarea unui afiş despre opera în versuri 

„Ce te legeni...”; redactarea de texte la calculator, căutarea de informații pe 
internet, imagini cu pădure etc. 
O altă modalitate de studiere a temei respective sunt video-urile de pe Youtube, 
sau filmulețele, în care sunt illustrate textele literare. Exemplu: 
e Texul Vizită, după Ion Luca Caragiale https://youtu.be/nbdNXbFHEBs 
e Textul Amintiri din copilărie, după Ion Creangă 


https://www.youtube.com/watch ?v=8qUViTuzIjQ 
e Teatru la microfon https://youtu.be/JgqbvLxwVhnY 

Demonstrarea video-urilor sau a filmelor are o oarecare prioritate faţă de celelalte 
materiale didactice, pentru că aici are loc prezentarea acţiunii, mişcării personajelor 
literare. Elevii vor înţelege mult mai clar atunci când vor vedea într-adevăr cum arătă 
aceste momente, retrăind cele desprinse în urma interpretării textului literar. 

Respectiv, se poate organiza o bibliotecă online, care va curpinde toate cărțile 
create de elevi, cât şi cărţi deja existente în mediul virtual. În acest context, elevii vor 
putea accesa oricând aceste cărțulii și vor avea acces nu doar la cărțile proprii, dar și la 
cele ale colegilor. 

Se pot organiza diverse excursii virtuale on-line prin bibliotecile lumii. Acestea 
oferă posibilitatea de a descoperi cele mai frumoase, interesante şi atractive cărți. 

O altă sarcină constă în elaborarea posterelor digitale, în care elevii pot introduce 
informații relevante, imagini cu acestea, poezii personale, ghicitori interesante ş.a.m.d. 
Acestea pot fi create în următoarele platforme: Canva [https://www.canva.com/], 
Piktochart, Thinglink [https://www ..thinglink.com/en-us/ ] etc. 

Pe platforma LearningA PPs.org, la categoria “Limba română ”, putem întâlni o 
mulțime de exerciţii interactive care ne ajută să îmbogăţțim arealul de cunoştinţe al 
elevilor: 

e Textul Fructul cel mai valoros https://learningapps.org/user/mihamiham? 
displayfolder=2239760 

e Fu spun una...tu spui multe https://learningapps.org/9527560 

e Căsuţa din oală,  https://learningapps.org/display?v=pvj3s74qn20&fbclid= 

Iw AR2bm2sQ3snW YTmIOIARnJU_4yAKMayglepl4MpQrQQ9ULRUGypQ5 

BAPspc 
Manualele digitale, sunt o adevărată sursă de valorificare a educaţiei literar-artistice: 

e  https://manuale.edu.ro/manuale/Clasa%20a%20IV - 
a/Limba9%20si%20hteratura%20romana/ARSLibri/Partea9%201/4 

e  https://manuale.edu.ro/manuale/Clasa%20a%20IV - 
a/Limba%20si%20hteratura%20romana/Intuitext/Partea9%201/ 

e  https://manuale.edu.ro/manuale/Clasa%20a%20IV - 

a/Limba9%20si1%20hteratura%20romana/Art/Partea9%201/4book/v 1-06-07 

În concluzie, integrarea instrumentelor TIC în procesul de predare-învăţare- 
evaluare ar trebui să îşi propună transformarea felului în care elevii învaţă, dar şi a 
modului în care sunt învăţaţi, din perspectiva ideii că elevii nu primesc pur şi simplu 
nişte informaţii, ci îşi construiesc ei înşişi cunoştinţe, capacităţi, atitudini. Integrarea 
tehnologiei nu trebuie să fie un scop în sine, ci să urmărească faptul că ar trebui 


reconsiderat elevul ca subiect al activității didactice şi orientat spre formarea 

competenţelor specifice, precum şi accentuarea caracterului aplicativ al disciplinei pe 
care o studiază. 

Formarea atitudinilor interpretative se completează substanțial şi devine un mijloc 
eficient din perspectiva determinării şi valorificării conceptelor specifice, a 
componentelor atitudinii interpretative; corelării tipurilor de texte literare cu 
componentele metodologice de studiere ale acestora. 

Utilizarea tehnologiilor informaţionale facilitează formarea atitudinilor 
interpretative prin texte literare, cristalizată prin exteriorizarea verbală, mimică sau 
gestuală a poziţiei /stării individului, generată de mediul educațional. Înțelegerea şi 
interpretarea textelor devine mai accesibilă, trezeşte o atitudine pozitivă faţă de 
comunicare şi a încrederii în propriile abilităţi de vorbitor şi ascultător, dezvoltă 
interesul față de comunicare, cultivă atitudini pozitive pentru dezvoltarea personală, 
stimulează gândirea autonomă, reflexivă şi critică. 

Modernizarea procesului educaţional, în general, şi formarea atitudinilor 
interpretative, contribuie la dezvoltarea gândirii critice, în special, şi se poate realiza 
atât prin aplicarea, în procesul de interpretare a unei opere literare, a unor noi metode, 


je wie 


şi transmitere a informațiilor. 

CZU: 372.8811.135.1+821.135.1 
MODALITĂȚI DE REALIZARE A COMUNICĂRII DIALOGATE 
Maria OPREA, grad didactic II, învăţătoare 
Liceul Teoretic „Miguel de Cervantes”, mun. Chişinău 


Studiul Limbii şi literaturii române în sistemul de învățământ obligatoriu are ca 
obiectiv formarea comunicării orale şi scrise ale elevilor. Conceptul de comunicare 
este analizat de mulţi cercetători, dar aspectul cel mai important îi revine fenomenului 
persuasiunii în relația învaţător-elev. Formarea comunicării orale la elevii devine 
posibilă de realizat prin predarea/învaţarea/evaluarea disciplinelor şi solicită pe de o 
parte, formarea unor capacităţi, deprinderi, abilități, atitudini la nivelul discursului 
elevului. 

Din această perspectivă formarea comunicării orale a elevilor a devenit un 
deziderat al studiilor teoretice din Republica Moldova, actualitatea cercetării fiind 
confirmată de necesitatea elaborării unui demers metodologic de formare a 
competenţei de comunicare la elevii de vârstă școlară mică. 

Direcţiile principale abordate în cercetările din domeniul comunicării elevilor, 
vizează formarea comportamentului comunicativ prin diverse strategii de interacțiune 
educaţională. Această situaţie generează idei ce constau în identificarea elementelor de 
comunicare la elevi şi a reperelor teoretico-experimentale. 

Dacă elevul, îndrumat de învăţător, înţelege gândul exprimat de poet şi însuşeşte 
forma în care a fost expus, încă nu înseamnă că-şi antrenează darul vorbirii, aceasta îi 
îmbogăţeşte orizontul de cunoaştere, dar capacităţile de exprimare pot rămâne absolut 
atrofiate. 

Problema comunicării dialogate la elevi devine astfel una dintre cele prioritare, 
ştiindu-se că educaţia lingvistică şi educaţia literar-artistică a elevilor contemporani se 
realizează preponderent în toate domeniile. 

Comunicarea dialogată reprezintă comunicare între două sau mai multe persoane, 
având rolul de emițător și receptor. În procesul dialogului fiecare individ își găseşte 
rolul. Unul din indivizi este emițător, celălalt este receptor, adică el recunoaște şi 
acceptă mesajul interlocutorului. În această interacţiune apar situaţii deschise ce 
cuprind replica, dialogul, conversaţia, discuţia, deci vorbirea dialogată şi situaţii 
închise, fără interlocutor. Aceste acte de comunicare sunt mai pasive, se realizează prin 
povestire, descriere, descoperire şi alcătuiesc vorbirea monologată [4]. 

A dialoga înseamnă pentru învățător a accepta ideea de a porni de la problema pe 


care şi-o pune elevul, chiar dacă îl determină să-şi pună anumite probleme în momentul 


310 


când este destul de matur ca să le rezolve, deci înseamnă să renunţe a-l face să 
urmărească un raționament elaborat de el, un raționament inventat de profesor, care îi 
este impus. 

Dialogul este considerat unitate fundamentală a comunicării umane, este abordat 
în ultimele decenii în special de psiholingvistică, lingvistică, lingvistica aplicată, 
psihologie, sociologie şi sociolingvistică, filozofie, logică şi informatică. Fiind 
fenomen deosebit de complex şi nucleul central al comunicării interumane, comportă 
funcţii şi procese psihice, printre care cea cognitivă şi formativă. 

Dialogul reprezintă forma fundamentală de manifestare a comportamentului 
comunicaţional. El este unul dintre cele mai vechi mijloace de comunicare, cercetările 
actuale situează dialogul în centrul educaţiei, demonstrând valoarea educativă a 
acestuia, fapt care optează pentru o relație pedagogică bazată pe dialogul axat pe 
persoana elevului. Nu numai în educaţie, dar şi în viața cotidiană, toate informaţiile 
sunt transmise prin intermediul limbajului, atât verbal, cât şi cel nonverbal. 

Astfel, schimbul de informaţie în cadrul unui proces de comunicare, între vorbitor 
şi auditor, este caracterizat prin legătura interacțională dintre parteneri, interesul 
reciproc şi îndreptarea fiecăruia către ceilalți şi în mod specific prin schimbul alternativ 
de replici, dozarea proporţională a lungimii acestora şi forma lingvistică de înlănțuire 
sintactico-contextuală între replici [4, p. 23]. 

Dialogul devine, datorită stabilirii şi dezvoltării relațiilor elev-elev, elev- 
ănvățător, condiția primordială în dezvoltarea optimă a elevului, pentru că 
personalitatea elevului se formează şi în câmpul comunicării interpersonale. 
Dezvoltarea competenţelor elevilor este un obiectiv important al şcolii. Aceasta 
reclamă dialogul şi participarea la discuţii colective, acţiuni de o mare valoare 
formativă. Dacă învățătorul doreşte să dezvolte competențele de comunicare ale 
elevilor, el trebuie să-i implice în activitate ca parteneri activi, să-i determine să-și 
exprime părerile, să aprecieze contribuţiile lor aduse la soluționarea unor probleme 
puse în discuţie [3, p. 77]. 

L. Ezechil consideră dialogul o modalitate distinctă pentru dezvoltarea 
personalității elevului, deoarece absența comunicării dialogate blochează gândirea 
critică. Ei judecă anevoios raporturile logice între înțelesurile aGirmaţiilor, nu cunosc 
criteriile de raționare ale diverselor enunţuri, nu coroborează enunţul care se produce, 
argumentează nesatisfăcător validitatea şi reabilitatea concluziilor gândirii proprii sau 
a altora [2, p. 212]. 

Pentru clasele primare, speciile dominante sunt dialogul orientat, discuţia liberă, 


dezbaterea şi dramatizarea. Lor li se pot asocia activitățile ce urmăresc formarea 

deprinderilor de a deschide un dialog, de a-l întreține şi de a-l încheia prin formulare 
de întrebări şi răspunsuri mai mult sau mai puţin previzibile şi ritualizate. 

Familiarizarea cu dialogul poate începe cu exerciţii de reconstrucție. O astfel de 
secvenţă pretinde cunoaşterea contextului în care apare dialogul: elevii restabilesc 
dialogul prin reaşezarea replicilor decupate, în prealabil, de învățător; activitatea se 
poate desfăşura pe grupe şi poate avea ca finalitate nu numai înţelegerea mecanismului 
dialogului, ci şi realizarea unei mai bune înţelegeri a textului. 

Dar familiarizarea cu dialogul şi înţelegerea, din interior, a dinamicii lui se 
realizează şi prin dramatizare, care nu impune prezența costumelor şi decorului, 
prezenţa unor simboluri — desenate şi purtate de actori ca ecusoane sau repartizate pe 
„scenă” — fiind suficientă. Ceea ce se impune însă este prezența unor discuţii 
preliminare, orientate spre înțelegerea personajelor şi a situaţiei de comunicare ce 
defineşte dialogul respectiv. 

Însă prin exersarea dialogului elevii sunt nevoiţi să găsească raporturile dintre 
diferite puncte de vedere emise în grup, să-şi contureze o concepție de ansamblu. G. 
Dumitru menţionează că în cadrul dialogului, al schimbului reciproc de informaţii se 
realizează structura operatorie a gândirii elevilor, ele impun copilului să raționeze cu 
mai multă logică. Atunci când elevul este angajat într-o discuţie cu altul, când are de 
discutat un subiect comun în grup, el trebuie să dispună de competenţe operaţionale 
vii, care sunt atât produse ale acțiunii proprii individuale, cât şi efecte ale cooperării 
interpersonale [4, p. 36]. 

Aceasta se realizează datorită dialogului — o modalitate de dinamizare a celor mai 
frecvente structuri verbale care facilitează activitatea de vorbire, fiind produs şi axat 
pe un schimb de întrebări şi răspunsuri [2, p. 64]. 

La nivelul formării şi exersării capacității de a formula întrebări, intervențiile 
învățătorului sunt menite să ghideze elevii atât în interogarea interlocutorului, cât şi, 
pe parcursul ultimelor două clase, în interogarea povestitorului şi/sau a textului literar; 
ultima abordare postulează faptul că receptarea unui text scris este un mod de 
comunicare asimetrică. 

Trebuie menţionat că se disting două tipuri de întrebări: închise sau deschise. 
Întrebările închise presupun și admit un singur răspuns; întrebările cuprinzătoare 
prevăd mai multe răspunsuri, răspunsuri dezvoltate şi diverse conform capacităților, 
intereselor şi nivelului de dezvoltare al fiecărui elev. Întrebările închise nu oferă 
elevilor altă posibilitate de alegere decât între un răspuns eronat şi un răspuns valabil. 
Astfel de întrebări reduc reacțiile elevului la căutarea răspunsului unic, prognozat şi 


aşteptat de către învăţător. 

Intrebările închise, numite întrebări înguste, încătuşează şi limitează gândirea şi 


creativitatea elevului şi îl lipseşte de posibilitatea de a alege, de a decide, de a crea etc. 


Acest tip de întrebări este ca un drum de sens unic. Calea impusă elevului, vrea el sau 


nu vrea, nu poate fi evitată. Succesiunea întrebărilor înguste sau limitate stimulează 


elevii să progreseze în înțelegerea unor cunoștințe, după o schemă prestabilită de 


învăţător, deci elevul rămâne fără inițiativă, fără alegere, fără responsabilitate. Intr-un 


cuvânt, lanţul întrebărilor închise jalonează mersul gândirii [4]. 


O condiţie primordială pentru realizarea unui dialog eficient este ascultarea 


reciprocă. Alte reguli ar fi: 


necesitatea menținerii sau schimbării temei dialogului; 

adaptarea permanentă; 

colaborarea comunicativ-interacțională; 

folosirea „structurilor fixe”; 

adaptarea permanentă a mesajului la contextul total; 

asigurarea distanței dintre parteneri în funcție de statutul şi rolul lor psihosocial; 
acordul procesului de emisie şi receptare cu legea referirii la organizarea 
contextuală [5, p. 40]. 


Pentru predarea şi învăţarea vorbirii dialogate prin modalităţi reproductive şi 


productive active pot fi recomandate următoarele etape: 


reproducerea unui dialog-model; 

schimbarea sau includerea unor replici; 

alcătuirea unui dialog în baza unor replici sau a unor cuvinte-cheie; 
întrebări şi răspunsuri; 

înscenarea dialogului; 

încheierea unui dialog; 

reconstituirea unui dialog în baza unor replici dispersate. 


Deosebit de importantă într-un dialog scris este punctuaţia, care marchează 


diferite valori expresive: 


semnul întrebării [?] — este utilizat pentru a marca o atitudine de îndoială, 
nedumerire, uimire; 

semnul exclamării [!] — marchează emoția, furia, surpriza, uimirea etc.; 
punctele de suspensie [...] — sunt folosite pentru a reproduce ezitările, pauzele, 
întreruperile din vorbire. 


Într-un dialog, vorbitorii trebuie să-şi adapteze limbajul la partener şi la scopul 


sau împrejurările situației de comunicare. 

Redarea spuselor unui personaj se poate face atât prin dialog (vorbire directă), 
cât şi prin naraţiune (vorbire indirectă). 

Trecerea vorbirii directe în vorbire indirectă se realizează după mai multe reguli 
ce trebuie respectate [6, p.45] : 

e se elimină linia de dialog; 

e  setransformă persoana I şi a II-a a verbelor şi a pronumelor în persoana a III-a; 

e se semnalează replicile prin verbe care exprimă acţiunea de a spune; 

e după aceste verbe se folosesc cuvinte precum: că, să, ca să, dacă, unde, cum, 
care etc.; 

e cuvintele vorbitorului trebuie reproduse cât mai exact; 

e modul imperativ se transformă în conjunctiv; 

e cazul vocativ se transformă în acuzativ sau dativ; 

e se elimină exclamaţiile. 

Învățătorul urmăreşte să formeze elevilor deprinderi de comunicare orală, dar, 
înainte de a transmite tehnica acestui tip de comunicare are în vedere respectarea 
regulilor fără de care comunicarea nu are loc. 

În procesul de predare-învăţare elevii exersează mult la formularea răspunsurilor 
la întrebări. Este foarte important ca ei să fie cât mai des puşi în situaţia de a întreba, 
de a construi astfel de enunţuri. Pentru o bună relaționare, elevii sunt învăţaţi să-şi 
argumenteze ideile, să-şi exprime în mod civilizat acordul sau dezacordul faţă de ideile 
altora sau faţă de atitudinile unor persoane. Deprinderile de comunicare orală se 
formează şi prin povestirea orală a unor întâmplări trăite sau închipuite de copii. La 


aceste exerciţii profesorul urmăreşte ordonarea ideilor şi corectitudinea exprimării. 

CZU: 37.016 
PROIECTUL TEMATIC - 
STRATEGIE EFICIENTĂ DE PREDARE-ÎNVĂȚARE 
Galina PALAMARCIUC, învățătoare, grad didactic doi 
Liceul Teoretic Iulia Hasdeu, mun. CHIŞINĂU 


Rezumat. În acest articol, prezentăm câteva repere teoretice cu privire la o metodă alternativă de 
învăţare - proiectul, folosit cu succes la toate lecţiile, indiferent de obiectul de studiu. În realizarea 
proiectului, elevii utilizează competențele formate în cadrul a mai multor discipline. 

Summary. This article focuses on the theoretical tips of applying the Project method, which is on 
alternative method to the teaching and assessing the pupils” knowledge, this method can be used 
successfully during all types of lessons regardless of the subject we teach. 


Cuvinte-cheie: proiect, competență, curriculum, cercetare, creativitate, diversitate. 


Copilul este autorul propriei lui învăţări. Sursa învăţării o constituie diversitatea 
experienţelor cognitive, sociale, emoţionale, fizice pe care le trăieşte. De aceea, este 
foarte importantă încurajarea de a explora, de a experimenta, de a comunica şi de a 
relaționa. Centrarea pe copil a atras atenţia asupra considerării tendinţelor naturale 
care există în copil, pe care învățătorul şi părintele trebuie să le stimuleze şi să le 
valorifice prin construirea contextelor şi situaţiilor în care copilul învaţă. Consider că 
metoda proiectului tematic promovează învaţarea centrată pe copil, deoarece acesta 
are posibilitatea de a se manifesta natural, de a învăţa lucrând, are libertate în alegere, 
oportunităţi de a se implica în pregătirea activităţilor, sporind încrederea în propriile 
puteri, dar și cultivând trăsături, cum ar fi: curiozitatea, admiraţia, imaginația, 
gândirea critică, spontaneitatea. 

Proiectul este o metodă interactivă de predare-învăţare-evaluare, care presupune 
o micro-cercetare sau o investigare sistematică a unui subiect, cu interes pentru elevi. 

În pedagogia modernă, proiectul este înţeles ca o temă de cercetare orientată 
spre atingerea unui scop bine precizat ce urmează a fi realizat, prin îmbinarea 
cunoştinţelor teoretice cu activitatea practică. Pentru aceasta, elevii îşi aleg sau 
primesc o temă, pe care o realizează în forme variate de studiu, de investigaţie şi de 
activitate practică, fie individual, fie prin efort colectiv, în echipă. Astfel, proiectul 
devine concomitent şi acțiune de cercetare şi acțiune practică, subordonată 
îndeplinirii unor sarcini concrete. Elevul este obişnuit să înveţe cercetând, să-şi 
însuşească atât procesualitatea ştiinţei, cât şi conţinutul acesteia, raportându-se direct 
la activitatea practică. Proiectul, metodă complementară sau alternativă de evaluare, 


oferă elevilor posibilitatea de a demonstra ce ştiu, dar, mai ales, ceea ce ştiu să facă. 

Din punct de vedere al elevului, proiectul şcolar este o posibilitate de a identifica 
problema independent sau împreună cu colegii, utilizând la maxim capacitățile 
personale și ale colegilor, oportunitatea de afirmare, de aplicare a cunoştinţelor, de a 
fi util şi de a demonstra în public rezultatele, capacitatea de decizie şi 
responsabilitatea celui ce realizează proiectul, fiind planificat timpul și efortul pentru 
fiecare etapă. Instruiţii sunt inițiați în „strategia cercetării, îşi însuşesc metode de 
muncă ştiinţifică, învaţă să creeze o situație problematică, să emită ipoteze asupra 
cauzelor şi relaţiilor în curs de investigaţie, să facă pronosticuri asupra rezultatelor 
posibile, să examineze şi să mediteze, să formuleze idei şi să exprime diferite puncte 
de vedere, să verifice ipotezele şi pronosticurile făcute, să deprindă tehnici de 
elaborare a unei lucrări ştiinţifico-practice, să planifice cu grijă succesiunea 
acţiunilor, a sarcinilor de muncă, să organizeze şi să fixeze perioade de timp 
rezonabile, să găsească mijloacele cele mai potrivite de prezentare a rezultatelor, 
concluziilor, soluţiilor la care s-a ajuns, să adopte o anumită disciplină a muncii” 
[4, p. 25]. 

Fiind pus în situația de a descoperi lucruri, de a cerceta şi investiga o anumită 
temă, elevul adresează întrebări, formulează posibile răspunsuri, interacționează cu 
ceilalți copii şi cu adulții, îmbogăţindu-şi în permanență limbajul, atât sub raport 
cantitativ, cât şi calitativ. Plecând de la aceste concluzii, menționez că aplicarea 
metodei proiectelor constituie baza care duce la dezvoltarea limbajului şcolarului 
mic. 

De regulă, proiectul este inițiat în clasă, prin definirea, explicarea şi înțelegerea 
sarcinii — eventual şi prin începerea realizării acestuia — continuat acasă pe parcursul 
a câtorva zile sau săptămâni — timp în care elevul se consultă permanent cu 
învățătorul şi este încheiat tot în clasă, prin prezentarea în fața colegilor a unui raport 
asupra rezultatelor obținute, a produsului. 

Titlurile/ subiectele vor fi alese la început de învățător, iar după familiarizarea 
elevilor cu acest tip de activitate, aceştia vor propune variante proprii. În situația dată 
este foarte important ca elevii: — să manifeste interes pentru subiectul respectiv; — să 
ştie sursele de informare şi materialele necesare; — să dorească să creeze un produs de 
care să fie mândri; — să nu aleagă un subiect arhicunoscut. 

În continuare, venim cu o variantă de aplicare a metodei Proiectului: 

Proiect tematic Florile de toamnă, clasa I, limba şi literatura română 
Scopul proiectului: dezvoltarea capacității de cunoaştere şi înțelegere a mediului 
înconjurător. 


Comportamente aşteptate: 

- să recunoască florile de toamnă; 

- să identifice caracteristicile unei flori; 

- să precizeze importanţa cultivării florilor; 

- să verbalizeze acţiunile necesare creşterii florilor; 

- să descrie mediul de viaţă al acestora; 

- să interacționeze cu partenerii de joc. 
Resurse materiale: flori naturale de toamnă, cărți de colorat, planşe, ierbare, reviste, 
plastelină, puzzle, fişe de lucru, costume de flori, creioane colorate, acuarelă, lipici, 
hârtie colorată, carton, aparat foto, videoproiector, laptop. 
Timp: o săptămână 
Metode şi procedee didactice: brainstorming-ul, observarea spontană/ dirijată, 
conversaţia, povestirea, exercițiul, explicația, demonstrația, învățarea prin 
descoperire, jocul didactic, jocul de rol, de mişcare. 
Alegerea temei: Elevii au adus la şcoală buchețele de flori. Le-am aşezat în vază şi 
de aici au început întrebările despre flori „Cum... ?, Unde... ?, De ce... ?, Pentru 
ce...7”, întrebări fireşti care au dat naştere acestui proiect tematic, întitulat Flori de 
toamnă, la sugestia elevilor. 
Descrierea proiectului: proiectul a fost conceput sub forma unui puzzle-poveste a 
cărui componente corespundeau zilelor săptămânii de şcoală, astfel, elevii au realizat 
sarcinile: 
LUNI: O floare, o culoare, o mireasmă îmbătătoare: Colorează floarea din fişă, în 
baza literelor. 
MARŢI: Îngrijeşte o floare! 
MIERCURI: Flori vesele şi gingaşe: Ghiceşte floarea (dramatizare). 
JOI: Florile sunt fericite atunci când sunt dăruite: Confecţionează o floare, oferind-o 
colegului de clasă. 
VINERI: Cele mai frumoase flori...sunt cifrele: Rezolvă problema: La florărie au fost 
aduși 12 trandafiri şi crizanteme cu 6 mai multe. Căte flori sunt în total? 
Realizarea proiectului: am stabilit direcții de dezvoltare a proiectului, fiind atractiv 
pentru elevi, în acord cu particularitățile lor de vârstă, şi implicând resurse materiale, 
umane. 

Părinţii au fost anunţaţi despre tema proiectului. Aceştia s-au dovedit deosebit 
de receptivi, au sprijinit activitatea noastră, s-au implicat în achiziționarea şi dotarea 
cu materiale, colaborând fructuos. Am consultat sursele de specialitate, ne-am 
documentat cu privire la viața florilor, am adaptat toate informaţiile la nivelul de 


înţelegere elevilor, întocmind harta proiectului. Utilizând metoda brainstormingului, 

harta se îmbogăţea zilnic. Am pornit de la lucrurile cunoscute de elevi, am stabilit ce 
voiau să ştie, mai apoi ce au descoperit. În urma discuţiilor, am stabilit activităţile 
pentru toată săptămâna. Fără a neglija orarul de bază, proiectul a fost realizat în 
maniera integrată a disciplinelor şcolare. 

Evaluarea proiectului: amenajarea unei expoziţii cu titlul Bucuria muncii împlinite/ 
Carnavalul florilor. 

Utilizând metoda proiectelor, am creat un mediu educaţional favorabil, care să 
îi permită elevului o dezvoltare multilaterală, motivându-l să înveţe. Copiii au 
participat la activităţi cu plăcere, s-au implicat activ în dobândirea de noi cunoştinţe, 
priceperi şi deprinderi. S-a remarcat o cooperare constructivă între elevi, elevi- 
învăţătoare, învăţătoare - părinţi care s-au simţit aproape de şcoală, s-au implicat, au 
comunicat între ei, au sprijinit şi încurajat copilul în activitatea de cunoaştere, de 
formare. 

În urma activităţii, a analizei produselor, m-am convins că metoda proiectelor 
tematice a mobilizat şi a stimulat elevii pentru a se implica conştient şi activ în 


rezolvarea sarcinilor primite, antrenând gândirea divergentă. 

În prezent, un deziderat modern al societăţii este stabilirea de parteneriate între 
instituții în scopul creşterii calităţii procesului educativ. Numeroase cercetări la nivel 
nivel naţional şi internaţional au evidențiat aspectul determinant al calităţii interacțiunii 
asupra educației copiilor. Recunoaşterea importanţei instituţiilor educaţionale în 
favorizarea succesului şcolar al elevilor a impulsionat autoritățile educative să susțină 
necesitatea stabilirii parteneriatelor. 

Parteneriatul educaţional tinde să devină un concept central pentru abordarea de 
tip curricular a problemelor educative. În abordarea curriculară a educaţiei se identifică 
nevoia cunoaşterii, respectării şi valorizării diversităţii, care presupune unicitatea 
fiecărei fiinţe umane şi multiculturalitatea. 

Astfel, parteneriatul educaţional reprezintă un fenomen sociouman şi un proces 
pedagogic de colaborare dintre actorii sociali, care, interacţionând, susțin eforturile 
instituției de învățământ, a familiei şi contribuie la formarea integrală a personalităţii 
elevului, asigurând eficienţa inserției sociale a acestuia [1]. 

Parteneriatul educaţional se realizează între [2]: 

e instituțiile educaţiei: familie, şcoală şi comunitate; 

e agenții educaţionali: copil, părinţi, profesori, specialişti în rezolvarea unor 
probleme educaţionale (psihologi, consilieri psiho-pedagogi, terapeuţietc.); 

e membrii ai comunităţii cu influență asupra creşterii, educării şi dezvoltării 
copilului (medici, factori de decizie, reprezentanţii bisericii, ai poliţiei etc.); 

e influențele educative exercitate la anumite momente asupra copilului; 

e programele de creştere, îngrijire şi educare a copilului, 

e formele educaţiei în anumite perioade. 

Totodată parteneriatul educaţional este o formă de comunicare, cooperare şi 
colaborare între agenţii educativi, care oferă sprijin copilului, şcolii şi familiei la 
nivelul procesului educațional. 

Parteneriate se stabilesc între diferite niveluri educaţionale care promovează 
accesul la resursele educaţionale deschise și la învăţarea cu ajutorul acestora prin 


schimb de bune practici şi dezvoltarea de astfel de resurse la diferite niveluri.Se 

elaborează proiecte comune de cercetare cu participarea parteneriatelor între diferite 
sectoare educaţionale şi de tineret, care explorează potenţialul analiticii învăţării şi al 
evaluării de către public în vederea îmbunătățirii calităţii învățării. Un rol important îl 
are cooperarea între şcoli şi instituții de învățământ superior în vederea analizării 
activităților care au ca scop promovarea unei coerente mai mari între diferite 
instrumente europene şi naționale. 

Parteneriatul educaţional presupune următoarele aspecte [3] : 

e educația este orientată către motivaţia și creativitatea elevilor; 

e educația este centrată pe elev, ca subiect al propriei formări; 

e dominanta acţională este bazată pe dezvoltarea personală prin acțiuni de 
autocunoaștere în cadrul grupurilor mici; 

e acceptarea diferențelor şi tolerarea opţiunilor diferite; 

e egalizarea şanselor de participare la o acţiune educativă comună (şcoala, familia, 
comunitatea); 

e comunicarea eficientă, colaborare, cooperare între participanți; 

e motivațiile devin prioritare. 

Astfel învățătorul urmăreşte în relația de parteneriat proiectele de dezvoltare 
personala a elevului, motivaţia participării şi afirmării, trăirea succesului; interacțiuni 
acceptate de toti partenerii; finalitatea educației se exprimă în formarea capacităților 
elevilor de a se adapta mereu la situațiile reale sociale, ca participanți activi. 

Școala ca şi organizaţie, pentru a-şi atinge obiectivele, are nevoie de un sistem 
managerial adecvat definit prin funcţii specifice: proiectare, decizie, organizare, 
coordonare, evaluare etc [4]. Managementul şcolii trebuie să asigure funcționarea şi 
dezvoltarea şcolii ca sistem deschis, aflat în relaţie permanentă cu mediul său exterior, 
cu comunitatea în care funcționează şi nu numai. Pentru a-şi realiza obiectivele propuse 
şcoala este nevoită să atragă, să aloce, să folosească o gamă diversă de resurse: 
materiale, financiare, umane, informaţionale şi de timp. 

Parteneriatul educațional devine o prioritate a strategiilor orientate către educarea 
elevilor pentru cunoaşterea şi respectarea legislației şi dezvoltarea sănătoasă a 
societății, urmăreşte transformarea reală a elevilor în actori principali ai demersului 
educaţional, urmărindu-se atingerea unor obiective de natură formală, informală, 
socio-comportamentală. 

Idealul educațional constă în formarea şi dezvoltarea integrală a personalității din 
perspectiva exigenţelor culturale, axiologice, social-economice, ştiinţifice şi politice 


ale societății democratice pentru asumarea unui ansamblu de valori necesare propriei 

dezvoltări, realizării personale şi integrării sociale şi profesionale într-o societate a 
cunoaşterii, în contextul valorilor europene şi general-umane [3]. 

Realizarea acestui ideal nu poate fi concepută fără o legătură strânsă între cei trei 
piloni, care stau la baza educaţiei permanente, de calitate. Aceşti piloni sunt: şcoala, 


familia, comunitatea - trei surse principale pentru dezvoltarea şi educarea personalității 


umane. 
Tabelul 1. Criterii ale parteneriatului educațional 
Şcoala poate contribui : Criterii 
1. Realizarea calitativă a procesului educațional; 1.Implicare 
2. Crearea condiţiilor optime pentru desfăşurarea procesului 2.Promovarea 
educaţional; valorilor 
3. Implicarea elevilor şi agenților educaționali în organizarea 3.Stabilirea relațiilor 


activităţilor extracurriculare şi extraşcolare; 


4. Micşorarea numărului de elevi în clasă; revizuirea Sprijinului reciproc 
curriculumului disciplinar; aplicarea tehnologiilor avansate în 
procesul educaţional; 


5.Formarea personalităţii elevului de vârstă şcolară mică; Educaţie 
6. Stabilirea diverselor tipuri de parteneriate, deschiderea Procesul de 
cercurilor pe interese; micşorarea volumului temelor pentru optimizare 


acasă; mărirea numărului de vizite la domiciliul elevilor. 
In cadrul parteneriatului educaţional stabilit între Şcoala Gimnazială „lon 


Băncilă”, din judeţul Brăila şi Liceul Teoretic „Dante Alighieri”, din oraşul Chişinău, 
Republica Moldova am realizat proiectul transnaţional „Ursuleţul de Pluş”, care a avut 
drept motivaţie entuziasmul şi deschiderea cu care reacționează copiii, la această 
vârstă, contribuind la stabilirea relațiilor de prietenie, dar și efectul benefic pentru 
conturarea dimensiunii sentimentului nobil. Ideile de bază au fost crearea de noi 
prieteni, cunoașterea elevilor din altă ţară, dar care vorbesc aceeaşi limbă. Astfel elevii 
au cunoscut aspecte din viaţa lor, au împărtășit din experienţa lor în activitățile 
desfăşurate. Întâlnirile elevilor au fost realizate online pe platformele de comunicare în 
cadrul Proiectului "Educaţie online”, implementat de către Ministerul Educaţiei, 
Culturii și Cercetării al Republicii Moldova şi Primăria Municipiului Chişinău. 

Necesitatea colaborării a evidențiat obiectivul comun - dezvoltarea personalității 
copilului. Parteneriatele sunt o formă de învăţare activă şi atrăgătoare pentru elevi, mai 
ales prin elementul de noutate pe care îl aduc în orice tip de activitate de acest fel, însă 
cel mai puternic impact îl au asupra formării capacităţii de relaţionare între elevii 
implicaţi, care dobândesc astfel o bogată experienţă de colaborare şi comunicare 
interumană. 

Proiectul-parteneriat a avut drept scop desfăşurarea unor activităţi comune între 


şcolile partenere, în vederea formării şi dezvoltării unei conduite de deschidere şi 

stabilirii unor realaţii bazate pe încredere şi stimă reciprocă, exprimarea emoţiilor şi 
sentimentelor prin diverse activităţi, precum și schimbul de exemple de bune practici. 

Obiectivele specifice urmărite: 

e Stabilirea relațiilor de prietenie şi colaborare între elevii din şcolile implicate în 
proiect; 

e Contribuirea la dezvoltarea unei educaţii de calitate; 

e Promovarea dimensiunii interculturale a educației; 

e Cultivarea respectului față de semenii noștri; 

e Promovarea cooperării şi mobilităţii în domeniul educaţiei; 

e Realizarea unor lucrări plastice şi practice, respectând tematica proiectului; 

e Stimularea şi promovarea capacităţilor creatoare ale copiilor şi cadrelor didactice; 

e Dezvoltarea relaţiilor de parteneriat între unităţi şcolare. 

Grupului țintă participant: -elevii claselor a II-a şi a III-a din Chişinău şi a I-a 
şi a IV-a din Brăila. 

Durata proiectului — 12 luni 

Activităţile incluse în proiect 
I. Etapa de pregătire 

Împreună cu elevii s-a ales un ursuleţ de plus, care a fost mascota echipei şi 
"reprezentant” oficial al clasei. S-a stabilit de comun acord numele ursuleţului și s-a 
explicat că ursuleţul lor va călători peste Prut şi va studia la o şcoală din România sau 
Republica Moldova timp de 3 săptămâni, după care se va întoarce acasă cu multe, 
impresii și cunoștințe noi. Apoi s-a elaborate agenda pentru notițe, care a însoțit 
ursulețul în călătoria peste hotare. Pe prima pagină a agendei a fost scrisă o scrisoare 
din numele ursuleţului adresată elevilr de la şcoala partener și s-au expediat 3 fotografii 
cu ursulețul şi agenda acestuia la academiaaise(0 gmail.com. 

II. Etapa “Salutul virtual al ursuleţilor” 

S-a stability o întâlnire online cu școala partener pe platformele: Skype, Zoom, 
Google Meet, Microsoft Teams şi s-a realizat etapa de cunoaştere a ursuleţului 
partener. Au fost adrsate câte 5-6 întrebări ursuleţului din școala partener şi au fost 
analizate răspunsurile.Ursuleţii au făcut cunoştinţă. 

III. Etapa călătoriei peste Prut 

Împreună cu elevii s-a creat un colet, în care a fost inclus ursulețul, agenda de 
notițe şi suvenire pentru copiii de la școala partener şi a fost transmis prin poştă. Când 
ambii ursuleți au ajuns la destinaţie, s-a rganizat a doua întâlnire online. Fiecare elev 


şi-a împărtășit opinia şi au enumerat cadourile. 

IV. Etapa vizitei școlare peste Prut 

Timp de 3 săptămâni ursuleţul venit de peste Prut a asistat la toate lecţiile 
împreună cu copiii din instituția partener şi a învăţat temele. La fiecare lecție unul 
dintre copii (prin rotaţie) ”ajuta” ursuleţul să-şi noteze în agendă sau albumul din colet 
ce a studiat în ziua respectivă, ce a fost nou pentru el, ce impresii a avut, cum s-a distrat, 
etc. Un alt elev (prin rotaţie) a fotografiat activităţile la care a participat ursuletul (4-5 
fotografii pe zi). La final de săptămână fiecare clasă a expediat grupului partener 
fotografii cu micile aventuri ale ursuleţului pentru a-i ţine informaţi pe parteneri (3 
emailuri cu fotografule făcute pe parcursul fiecărei săptămâni). La final de cele 3 
săptămâni de vizită peste Prut ursuleţul a avut agenda completată cu fotografii, desene, 
impresii şi lucruri noi învăţate împreună cu elevii de la instituția partener. S-a realizat 
intâlnirea online. Apoi ursuleţii s-au întors acasă. 

V. Etapa revenirii acasă 

S-a pregătit un alt colet pentru ursuleţul vizitator, s-a inclus agenda și mici cadouri 
pentru elevii din instituția partener. Am informat partenerul când ursuleţul va ajunge 
acasă şi s- organizat întâlnirea online. Ursuleţii au povestir ce cadouri au adus acasă și 
au interacționat cu ursuleţul care a fost în vizită la ei în instituție. Cel mai important a 
fost momentul că fiecare copil a ajutat ursuleţul să prezinte fiecare pagină din agendă 
pentru a relata ce anume a studiat atunci când s-a aflat peste hotare. 

VI. Etapa de reflecţie şi raportare 

Fiecare cadru didactic implicat în proiect a elaborat un scurt raport în format 
digital: carte digitală, poster digital, raport narativ, portofoliu, website (Google Sites, 
Wix, weebly) sau un scurt filmuleţ / animaţie al activităților organizate în cadrul 
proiectului. 

Proiect Transnaţional la care au participat elevii clasei a II-a, învăţătoare A. 
Florea, a fost „Ursuleţul de pluş” cu genericul: "Prietenia e un dar venit din familie”, 
perioada octombrie-decembrie, 2020. Aici s-au abordat teme transdisciplinare, unde 
elevii au comunicat la distanță cu semenii săi din Braila, România. Noţiunea de 
prietenie, elevii au simt-o mai întâi de toate în familie, ceea ce s-a reflectat mai târziu 
în şcoală și sperăm că va fi peste ani şi în comunitate. Ca urmare, aici au învăţat să se 
ajute între ei, să se bucure de succesele colegilor, înțelegând şi asumând roluri în 
funcţie de context şi de competențele personale. De asemenea s-a menţinut motivaţia, 
ceea ce a dus la dezvoltarea lor ca personalitate şi la dezvoltarea deprinderilor practice 
elementare şi de muncă organizată. 

La acelaşi Proiect Transnaţional „Ursuleţul de pluş” cu genericul: "Poveşti la 
gura sobei”, au participat şi elevii clasei a III-a, în lunile octombrie-mai, anul 2020- 

2021, învăţătoare A. Panaghiu, Activităţile atractive a elevilor în colaborare cu semenii 
săi din aceeaşi instituție din România au prezentat rezultate deosebite. Elevii au fost 
bucuroşi că au învăţat multe, comunică între ei, pot face ceva în comun. Dar e mai 
important că avem multe lucruri comune, care ne unesc ca origine şi cultură, unde atât 
elevii, cât şi profesorii pot învăţa unul de la altul ceva frumos și util. Motivația 
menţinută cu atâta curiozitate și nerăbdare, îi fac pe elevi să se simtă importanţi, dorind 
să demonstreze ce pot face. Şi o fac foarte bine. 

Practica a arătat că acest proiect a oferit oportunitatea de a cunoaşte dincolo de 
hotarele ţării un cadru didactic minunat, oferind dragoste şi înțelegere celor din Jur. 
Sper că această colaborare să aibă continuitate. 

CZU:372.8811.135.1:028+37.046.12 
ASPECTE PRACTICE DE FORMARE A COMPETENȚEI 
DE GESTIONARE A EXPERIENȚILOR LECTORALE 
Inga PANAINTIE, învățătoare, master în şt. ale ed., g.d. unu 
membru AGIROMD, IPLT cu profil sportiv nr. 2 


Demersul practic al educaţiei lingvistice şi literare în clasele primare este 
reglementat de principii inter- şi multidisciplinare, reperate de către disciplina Limba 
română, precum și corelarea cu alte discipline, care în ansamblu, formează un complex 
didactic unitar și multifuncțional, în care se împletesc organic conținuturile lingvistice 
(lexic, fonetică, gramatică), artistic-estetice (literatură, arte plastice) şi procesele 
psiholingvistice ale învăţării (limbajul şi comunicarea) [2, p.20]. 

Competenţele specifice ale educației lingvistice şi literar-artistice în clasele 
primare profilează un sistem de competențe (cunoștințe, capacități, atitudini 
manifestate prin comportamente şi diricționate spre rezolvarea unor probleme) de 
formare lingvistică şi literar-artistică a elevilor la această vârstă, organizate pe trei 
fundamente ale disciplinei: 

> limba cu funcţie denotativă și pragmatic socială ( practica rațională şi funcţională 
a limbii); 

> limba cu funcţie conotativă (reprezentări culturale şi formarea unui univers afectiv 
şi atitudinal); 

> limba cu funcţie instrumentală (însuşirea instrumentarului necesar activității 
intelectuale, afective şi psihomotorii). 

Unităţile de competență concretizează competențele specifice în comportamente 
(cognitive, afective şi psihomotorii), fiind ierarhizate pe clase şi exprimate în termeni 
de capacităţi de personalitate şi de unităţi de conţinut, având toate caracter formativ. 
Acestea fiind organizate ierarhic în funcție de complexitate și de potențialul de 
cunoaştere a elevilor [2, p.21]. 

Dezvoltarea graduală a unităţilor de competenţe o găsim în curriculum pentru 
fiecare clasă. De aceea pentru formarea acestei competenţe ținem cont neapărat de 
vârsta elevului, adică de clasă, acordând o atenție sporită unităților de competenţe ce 
vizează competenţa sus numită. 

Observăm creşterea graduală a uneia dintre unităţile de competenţă ce vizează 
gestionarea experienţelor lectorale în contexte educaţionale, sociale, culturale, dând 
dovadă de interes şi preferinţe pentru lectură [1, p. 24, p. 33, p. 41, p. 50]: 

> în clasa 1 prezentăm ghidat mesajele textelor şi a cărților cunoscute. 

> în clasa a 2-a prezentăm oral, pe baza unor repere, a unor cărți citite independent. 


> în clasa a 3-a, la fel, prezentăm oral, pe baza unor repere, a unor cărţi citite 


independent. 


> în clasa a 4-a deja prezentăm oral, fără repere, unele cărți citite independent. 


6.1. Recunoașterea 
componentelor cărții. 


6.2. Prezentarea 
ghidată a mesajelor 
textelor şi a cărţilor 
cunoscute. 


6.3. Expunerea 
opiniilor față de cele 
citite. 


6.4. Alegerea motivată 
a diferitor tipuri de 
cărți. 


Tabelul 1. Unităţile de competenţă 


6.1 Identificarea 
elementelor principale 
ale cărților citite şi 
discutate în grupuri 
sau în colectivul 
clasei. 


6.2 Determinarea 
conținutului unei cărți 
după titlu, autor și 
ilustraţii. 


6.3 Prezentarea 
orală, pe baza unor 
repere, a unor cărți 
citite independent. 


6.4 Alegerea motivată 
a diferitor tipuri de 
cărți pentru lectura 
suplimentară 


6.1. Identificarea 
componentelor 
obligatorii ale cărții în 
scopul înțelegerii 
rolului lor. 


6.2. Distingerea 
tipurilor de cărți după 
indicii propuși. 


6.3. Folosirea unor 
tehnici/strategii de 
lucru cu textul/cartea. 


6.4. Prezentarea 
orală, pe baza unor 
repere, a unor cărți 
citite independent. 


6.5. Alegerea motivată 
în lectura cărților şi a 
presei periodice pentru 
copii. 


6.1 Distingerea 
tipurilor de cărți după 
conţinut şi după 
indicii propuși. 


6.2 Aplicarea 
adecvată a unor 
tehnici/strategii de 
lucru cu textul/cartea. 


6.3 Prezentarea 
orală a unor cărţi 
citite independent. 


6.4 Demonstrarea 
interesului şi a 
preferințelor pentru 
lectura suplimentară a 
cărților şi a presei 
periodice pentru copii 


Pentru secvenţa de conţinut „Tainele cărții”, atunci când exploarăm texte literare 


fie în proză sau în versuri folosesc fişe de lectură care impun completarea unor sarcini 


(figura 1). Cu siguranţă complexitatea acestor fişe de lectură variază de la o clasă la 


alta. În clasa a I-a şi a 2-a vor avea sarcini simple de completare, iar în clasa a 3-a şi 


4-a sarcinile sunt mai complexe, în dependenţă de obiectivul urmărit. 


In practică, începând cu clasa a 2-a, fiecare copil are un caiet de 48 de foi, care 1- 


am denumit Fișe de lecturi (figura 2). După lecturarea unui text sau a unei cărțulii, 


elevii primesc fișa de lectură care se încleiază în acest caiețel. Neapărat, în fişă pun şi 


o imagine cu referire la lectură, ca să fie mai atractiv (Figura 4). 

Do met 

Pi rr aot ES 


Fig. 2. Fişe de lectură 

Impactul acestor fişe de lectură sunt un mijloc eficient de explorare a textului 
literar, îi învaţă pe elevi să comunice între ei şi să asculte părerile celor din jur, 
stimulează potențialul creativ, originalitatea copiilor. 

Ghicitorile literare au un impact deosebit ce îi invită pe copii la lectură. Se citeşte 
câte un fragment şi se propune elevilor să indice opera şi autorul. Acelaşi impact îl are 
şi prezentarea diferitor imagini în baza poveştilor sau a diferitor lecturi. Copilul 
recunoaşte lectura în baza imaginilor [2, p.53]. 

Conversaţia problematizată presupune discuţii în baza lecturilor recomandate. 
După citirea textelor propunem elevilor să formuleze întrebări pe care să le adreseze 
colegilor. Condiţia fiind să folosească cuvinte noi şi expresii frumoase în contexte 
variate. Ca copiilor să le fie mai interesant putem folosi metoda RAI, răspunde — aruncă 
- interoghează, aruncând o minge. Este o metodă de fixare şi sistematizare a 
cunoștințelor. 

Recenzia creaţiilor citite prevede argumentarea părerilor proprii despre lectură. 
Pentru a vedea părerea argumentativă a elevilor despre lectură folosesc metoda 
Licitaţie de idei, care are un impact vast: 

- abordează în mod expres unele categorii fundamentale ale esteticii: urâtul, 
frumosul; 

- contribuie la valorificarea operei literare; 
- urmăreşte exlorarea flexibilă a manifestărilor atitudinale; 
- asigură un interes viu pentru produsul lecturat [2, p.54]. 

Pe Castelul înțelepciunii acroşez prenumele personajelor sau poze cu personaje 
şi elevii au sarcina să cumpere un personaj, aducând argumente pozitive în favoarea 
personajului. 

Drept exemplu „Cumpăr personajul fata babei, deoarece este un personaj pozitiv, 
este harnică.....” 

Putem folosi şi culmea cu impresii sau altfel spus culmea noutăţilor. Din timp 
pregătim foi de notițe în formă de hăinuţă pe care elevii îşi vor expune părerea despre 
lectură. Apoi le vor pune pe culmea noutăților. Elevii în pauză trec şi citesc impresiile 
colegilor. 

În cadrul atelierelor de lectură organizăm activităţi de comparare a copertelor şi 
a conţinuturilor diferitor cărți. Practicăm diverse tipuri de lectură: 

lectura cu voce; 

lectura în şoaptă; 

lectura în gâng; 

lectura cu muzică etc. 

În cadrul atelierelor de lectură, propunem elevilor să citească timp de o săptămână 
o carte. Exemplu „Amintiri din copilărie”. Împreună cu elevii întocmim harta 


proiectului. Indicăm sarcinile şi neapărat termenul de realizare. 


Harta proiectului de lectură 
4 Citeşte o carte într-o săptămână! 


. An 


© 
Sarcina Termenul Produs 
Priveşte filmul Amintiri din copilărie 11-12/02 Avantaje yi 


Audiază varianta audio a cărții 12-1302 
Citeşte cartea electronică 11-1302 


Reciteşte cartea obişnuită, regăseşte 13-14/02 
momentele importante. 

Selectează un fragment care Îți place 14-1802 
cel mai mult. Citeşte-l colegilor, în 

timpul liber, argumentând alegerea. 

Completează posterul cu Avantaje şi 

Dezavantaje. 


Fig. 3. Harta proiectului 

În clasa a 4-a la subiectul Tainele cărții. Cartea în format audio-audiobook-ul, 
elevii au avut sarcina să înregistreze un text, ținând cont de anumite criterii de succes. 
Au lucrat în echipă, apoi individual acasă au repetat procedeul, plasând pe grupul de 
viber şi toți colegii de clasă au avut posibilitatea să se evalueze reciproc. Copiii sunt 
foarte receptivi, deschiși spre experienţe noi. 

În cadrul atelierilor de discuţie şi a atelierilor de creaţie organizăm întâlniri cu 
scriitorii, participăm la lansare de carte, vizităm casele muzeu ale scriitorilor. Înainte 
de aceste activităţi elevii sunt inițiați în opera scriitorului, date biografice, memorează 
poezii, pregătesc diferite scenete în baza operei scriitorului. 

În cadrul colaborării în echipă putem folosi diverse metode, de exemplu Cubul [3, 
p.38]. 

Exemplu: Lectura „La cireşe”, după Ion Creangă: 

Descrie-l pe Nică; 

Compară comportamentul tău cu cel al lui Nică; 

Asociază, gasește însuşiri următoarelor cuvinte: cireşe, vară, matuşă; 
Analizează pericolul prin care a trecut Nică. Ce-ar fi putut păţi el? 


Aplică: Dramatizaţi momentul întâlnirii mătuşii Mărioara cu Nică; 


SNV e N e Tae 


Argumentează: dacă este sau nu vinovat Nică de cele întamplate ? De ce? 
Plus valoare în formarea competenţei de gestionare a experienţelor lectorale o au 
proiectele de grup, expozițiile de carte, cercurile literare şi recitalurile de poezie. 
Impresiile despre lectură şi lumea cărților trebuie valorizate la orice lecţie, deoarece 
dezvoltă vocabularul, asigură un interes real pentru produsul lectural [2, p.58]. 

Aceste metode și tehnici solicită un grad sporit de creativitate din partea elevilor, 
însă au conferit lecţiilor farmec, originalitate, realizând dezideratul propus. Trebuie să 
stăpâneşti un arsenal vast de strategii didactice fără de care gestionarea experienţelor 
de lectură nu este percepută sau nu produce efectele scontate. 

CZU:37.015.3+159.922.7 
DEZVOLTAREA PERSONALITĂȚII ȘI SOCIETĂȚII — FINALITĂȚI 
ALE ȘTIINȚELOR ȘI PRACTICII EDUCAȚIEI 
Vasile PANICO, profesor universitar, dr. în pedagogie, 
Catedra Pedagogie şi Metodica Învăţământului Primar, UST 


Rezumat. În lucrare se reflectă unele aspecte ale interacțiunii personalităţii şi societăţii ca subiecți 
educaționali şi se caracterizează cauzele fundamentale care favorizează dezechilibrarea procesului 
educaţional. În articol se argumentează faptul, că dezvoltarea personalităţii și societăţii sunt rezultat 
al educaţiei în permanentă schimbare şi dezvoltare rezonabilă. Ştiinţele pedagogice contemporane s- 
au transformat în ştiinţe despre om şi societate şi au menirea de a se situa în fruntea tuturor ştiinţelor 
socioumane. Sfera intereselor ştiinţelor educaţiei simțitor s-a extins şi a cuprins în structura sa toate 
sferele de viață şi activitate socioumană: economică, politică, profesională, ideologică, ecologică, 
ştiinţifică etc. 

Cuvinte-cheie: educația personalităţii și societăţii, conştiinţa şi comportarea personalităţii, ştiinţele 
educației, obiectul de studiu al ştiinţelor educaţiei. 


Dezvoltarea personalității şi societăţii sunt determinate de schimbările intense ale 
ştiinţelor, tehnicilor, tehnologiilor şi artelor. Fiinţa umană permanent se implică în 
obiectivitatea şi inevitabilitatea firească a legilor de dezvoltare ale naturii. Omul şi 
comunitățile socioumane permanent se implică în schimbarea iraţională a litosferei, 
biosferei, hidrosferei şi stratosferei. 

Creativitatea umană şi dezvoltarea ei neordonată la personalitate poate şi 
provoacă un şir de urmări periculoase pentru existența speciei umane şi societate, 
pentru viață, pentru existenţa Terrei ca mediu firesc de viață a omenirii. Pericolul vine 
din conștiința personalității în care se produc frecvent schimbări incontrolabile. 
Tehnica și tehnologiile contemporane, produsele alimentare artificiale invadează toate 
domeniile de viață umană. Fiinţa umană în mare măsură este lipsită de mediul de 
activitate natural. Diverse informaţii din ştiinţele socioumane și arte frecvent urmăresc 
scopul de a submina conştiinţa şi comportarea umană. Ele invadează conştiinţa 
personalității cu informaţii şi sentimente false, degenerează viaţa spirituală a multor 
milioane de oameni. Ca rezultat viaţa spirituală şi emoțională a omenirii, şi-n deosebi 
a generației în creştere este în pericol. Stresurile emoţionale frecvente, emoționalitatea 
şi sentimentalitatea falsă generată/provocată de un şir de mijloace informaţionale, de 
cultura falsă contribuie la formarea personalității lipsite de valori socioumane. 

Cu regret, domeniile şi modalităţile de aplicare ale creativităţii în dezvoltarea 
societăţii nu întotdeauna se află sub controlul Omului. Unele domenii de aplicare a 
potenţialului creativ sunt lipsite de valorile general-umane şi naționale. Omul înzestrat 
cu capacităţi creative la nivel maxim de dezvoltare poate folosi acest potenţial cât şi 

produsele ei în scopuri raționale/umane cât şi-n scopuri iraționale/antiumane. O parte 
din potenţialul creativ uman este, însă, folosit în scopuri iraționale, antiumane — așa 
cum este cel folosit în scopuri războinice, de distrugere a popoarelor, a omenirii [1]. 

Schimbarea și dezvoltarea fenomenelor socioumane, pe de o parte, sunt rezultat 
al activități oamenilor, pe de o altă parte, ele servesc ca condiţii și cauze ale dezvoltării 
personalității. Comportarea socială a personalităţii este determinată de dinamica 
interacțiunii personalităţii cu societatea. Interacțiunea societăţii şi a personalității este 
mijlocită de un sistem complex de structuri socioumane: comunități și grupuri de 
oameni statale și nestatale, formale şi nonformale, culturale şi de producție, de 
activitate științifică şi politică etc. 

Acţiunile dezechilibrate în formarea şi dezvoltarea personalităţii sunt generate în 
mare măsură de politicile educației la nivelul de determinare a idealului și scopurilor, 
obiectivelor şi conținuturilor educaţionale inclusiv şi la nivelul de elaborare şi aplicare 
a metodologiilor de educaţie și instruire. Principalele cauze, după opinia noastră, care 
contribuie la dezechilibrarea procesului educaţional sunt următoarele: 

a) În determinarea idealului educaţional nu se ţine cont de unitatea şi specificul 
valorilor fundamentale, general-umane şi naţionale. De regulă, se supraapreciază sau 
se subapreciază unele componente ale acestei triade. În unele cazuri idealul educaţional 
servește ca model de formare şi dezvoltare a personalității conform unor parametri 
universali/globali. Ca rezultat personalitatea formată este lipsită de particularitățile 
naționale, în alte cazuri idealul educațional este fondat în temei pe valorile concret- 
naționale; 

b) În elaborarea finalităţilor şi realizarea procesului educaţional nu se ţine cont de 
ideea/teza principală, că societatea este o comunitate de oameni, că Omul constituie 
temelia și reprezintă valoarea primordială/supremă a societății. Atitudinile față de Om, 
ca valoare supremă formează fundamentul curriculei educaţionale; 

c) Statul, comunităţile de state, comunitățile naționale și locale, toți agenții 
educaţionali trebuie să conştientizeze faptul şi să realizeze teza fundamentală că unicul 
scop sau obiectiv major urmărit de civilizație constă în dezvoltarea prosperă a 
personalității. Investiţiile alocate de stat/state în domeniul educației şi învățământului, 
culturii şi științei sunt la un nivel scăzut. Aceste investiții sunt insuficiente pentru 
sporirea bunăstării spirituale și materiale a personalității. Dezvoltarea personalității şi 
a societății umane este un rezultat al unei educaţii eficiente. lată de ce educaţia se 
situează în centrul vieţii sociale; 

Triada clasică a structurii competenţelor pedagogice „cunoștințe — capacități — 
atitudini” acceptată în sistemul educaţional contemporan nu asigură o dezvoltare 
amplă şi deplină a personalității, nu îndreptăţeşte așteptările contemporanității în 

dezvoltarea prosperă a speciei umane. Din cele expuse mai sus reiese că triada clasică 
a competenţilor pedagogice/educaţionale obţine o altă formulă: „atitudini — cunoștințe 
— capacităţi”. Atitudinile servesc ca bază în însuşirea cunoștințelor şi formarea 
capacităților. La rândul său cunoştinţele şi capacitățile sunt factori de educare a 
atitudinilor. Pentru a realiza o educaţie pozitivă inițial se cere de format/activat 
atitudinile/motivele la personalitate. Educaţia urmărește dezvoltarea pozitivă a 
personalității umane din punct de vedere anatomo-fiziologic, psihic şi social pentru un 
viitor prosper. Omul își proiectează /creează mai întâi viitorul în conştiinţă, apoi îl 
realizează / aplică în viaţă. El proiectează viața de azi şi de mâine iniţial în mod mintal, 
în planul conştiinţei, iar apoi o exteriorizează, dorind ca viaţă, activitatea să se 
înfăptuiască fără modificări/schimbări, să fie adecvată proiectului mintal conform 
scopurilor, intereselor, idealurilor personale. lată de ce e necesar de a schimba şi 
dezvolta în mod planic procesul educaţional[4]. 

În prima jumătate a secolului al XX-lea renumitul psiholog L. S. Vîgotski a 
demonstrat, că nu conştiinţa se află/este situată după viaţă, dar după conştiinţă se află 
viaţa [5]. Tinem să subliniem faptul, că dacă conştiinţa nu este bine formată, se află în 
stare dezechilibrată în componenţii ei structurali, atunci și viaţa proiectată de oamenii 
cu astfel de tip al conştiinţei sunt capabili de a genera fenomene şi procese socioumane 
nedorite, indezirabile, negative, neacceptate de societatea umană. Astfel de oameni pot 
genera efecte uneori destructive pentru specia umană. Crizele sociale sunt rezultat al 
unei educaţii limitate şi slab organizate. Între activitatea externă/educaţie şi activitatea 
internă /procesul formării conştiinţei personalității există o anumită comunitate. 
Această comunitate se caracterizează prin transferul relativ al activităţii externe în 
activitate internă şi invers. Aceste transferuri sunt posibile fiindcă atât activitatea 
externă, cât şi cea internă posedă aceeaşi structură. Deci, activitatea internă, care se 
formează din activitatea practică educaţională externă, nu se îndepărtează de ea şi nu 
se situează asupra ei, dar păstrează legăturile reciproce. 

Dezvoltarea personalităţii şi societății sunt rezultat al educaţiei în permanentă 
schimbare şi dezvoltare. Schimbările care se realizează în cadrul educaţiei favorizează 
dezvoltarea personalităţii. Deci, promotorul dezvoltării atât al personalității cât şi al 
societăţii îl reprezintă educația în permanentă schimbare pozitivă/rezonabilă. 

Vectorul de dezvoltare a științelor socioumane şi-n special al științelor educaţiei 
necesită să fie orientat spre Om, spre formarea şi dezvoltarea prosperă a personalității 
şi societății. Ţinem să menţionăm, că marea majoritate a efectelor negative din mediul 
sociouman se creează preventiv în conştiinţa personalității, grupelor de oameni, 
organelor statale şi nestatale decizionale care apoi se implementează în activitatea 
practică, în viață. Dificultăţile și obstacolele, contradicţiile şi conflicte pot şi trebuie să 


332 


fie soluționate de oameni competenți, dezvoltați moral şi profesional, responsabili către 
prezentul şi viitorul societăţii. Dificultăţile din viața socioumană sunt în primul rând 
efecte ale unei educaţii neeficiente. Ştiinţele pedagogice/educaţiei nu se limitează într- 
o sferă îngustă de activitate socioumană — pregătirea pentru viață a personalităţii, 
formarea la ea a competenţelor de adaptare şi readaptare la noile condiţii şi situații de 
viaţă socioumană. Sfera intereselor ştiinţelor educației simţitor s-a extins şi a cuprins 
în structura sa toate domeniile de activitate socioumană: economic, politic, financiar, 
ecologic, profesional, militar, ideologic etc. 

Sfera educaţiei, şi-n special, procesul de formare şi dezvoltare a atitudinilor la 
personalitate integrează în sine totalitatea domeniilor de viață socioumană. 
Binele/pozitivul social sunt în mare măsură rezultate, produse ale cercetărilor 
pedagogice, pe de o parte, şi activităţii practice educaționale, pe de altă parte. 

Pedagogia ca ştiinţă despre formarea și dezvoltarea permanentă a personalităţii 
şi a societăţii are menirea să se situeze în fruntea ierarhiei valorice a tuturor ştiinţelor 
socioumane. Extinderea obiectului de cercetare al pedagogiei permanent este însoţit de 
idei, concepte, viziuni şi teorii din ştiinţele psihologice. Pedagogia permanent se 
reperează pe multe idei teoretice şi metodologice de ordin psihologic, filosofic şi a altor 
ştiinţe. Multitudinea științelor educaţiei apărute până în prezent nu denaturează și nu 
subminează obiectul de studiu al pedagogiei - educația în sensul larg al cuvântului 
care este orientat spre formarea și dezvoltarea permanentă a personalităţii sub aspect 
anatomio-fiziologic, psihic şi social/educaţional, a colectivităţilor de oameni şi a 
societăţii. 

Dimensiunea obiectului pedagogiei - educația reprezintă un fenomen care 
integrează în sine în mod sintetic toate componentele structurale ale societăţii, toate 
tipurile de activități şi atitudini socioumane. Prin alte cuvinte expus dimensiunea 
obiectului de studiu al pedagogiei integrează în sine multitudinea acțiunilor de viață a 
personalității şi a societăţii sub diverse aspecte. În viziunea noastră, obiectul de 
investigație al pedagogiei îl reprezintă procesul orientat de formare și dezvoltare 
pozitivă, rezonabilă a personalităţii şi societăţii. Actualmente pedagogia a devenit o 
ştiinţă despre formarea personalității şi societății în permanentă schimbare și 
dezvoltare. 

Educaţia ca proces practic reprezintă o activitate socioumană care vizează 
formarea şi dezvoltarea personalităţii în vederea integrării sale în societate, menținând 
trăsăturile formate sub/ prin schimbări de adaptare şi readaptare la modificările 
permanente sociale, prin autorealizarea propriului potențial reieşind din condițiile 
interne sau proprii caracteristice fiecărui individ în parte și externe de ordin sociouman. 
„Funcţia centrală a educaţiei este funcția de formare-dezvoltare a personalității 

educatului în vederea integrării sale în societate, pe termen scurt, mediu și lung” 
[2, p. 22]. 

Educația urmăreşte scopul de a forma pozitiv şi rezonabil personalitatea și 
societatea. În cadrul practicii educaționale atât personalitatea cât şi societatea se 
manifestă în calitate de obiect şi subiect al educației. Specificul fiecărui subiect al 
procesului educațional permanent se modifică, se schimbă, se direcționează și se 
redirecționează sub influenta sistemului de factori externi şi interni (interese, motive, 
intenții, comportament virtual ş. a.). Astfel, educatul — personalitatea și societatea se 
manifestă în calitate de obiect şi subiect al educaţiei. 

Educaţia ca fenomen sociouman reprezintă viața societății umane sau sistemul 
modalităților de organizare și realizare a activităților și atitudinilor de viaţă a 
personalității, a  grupelor/asociaţiilor de oameni, a societăţii. Interacțiunea 
personalității şi societăţii presupune în mod obligatoriu de subiect al dezvoltării atât 
societatea, cât şi personalitatea. Nucleul educaţiei îl reprezintă încadrarea nemijlocită 
a personalităţii în sistemul de activități şi atitudini socioumane. Savantul nord american 
John Dewey, adept al psihologiei funcționaliste a demonstrat că „... educaţia este, în 
consecinţă, un proces al vieţii şi nu o pregătire pentru viaţa ulterioară” [3, p. 48]. 

Pedagogia ca ştiinţă studiază faptele, acţiunile reale sau situaţiile educaționale. Ea 
este direcționată spre obținerea cunoștințelor referitor la dezvoltarea permanentă a 
procesului educațional şi urmărește obiectivul de a reproduce realitatea educațională 
cu ale sale însuşiri şi relații. Pedagogia ca știință fundamentală are menirea de a 
cerceta procesul de formare şi dezvoltare a personalităţii şi societăţii, de a regla și 
dezvolta sistemul de atitudini şi activităţi socioumane. 

Modelele de viață şi de activitate la toate nivelele societăţii se construiesc 
preventiv în conştiinţa omului și grupelor de oameni care apoi se realizează în viață. 
lată de ce apare permanent necesitatea de a forma/educa omul, grupele de oameni, 
indiferent de statutul lor social şi tipul de activitate profesională din punct de vedere 
rezonabil în baza valorilor general-umane, universale şi naţionale, în baza 
sentimentelor datoriei şi responsabilităţi. Științele educaţiei necesită să se dezvolte de 
pe poziţiile rezonabilului uman la nivelul teoretic și aplicativ, de pe poziţiile idealului 
personalității prospere din punct de vedere biogenetic, psihic şi educațional. Sfera 
educației și-n special, procesul de formare şi dezvoltare a atitudinilor la personalitate 
integrează în sine totalitatea domeniilor de viaţă socială. Actualmente pedagogia se 
transformă în ştiinţă despre om şi societate. 

Viitorul omenirii şi vieţii depinde de „ordinea” investigaţiilor în ştiinţele 
socioumane, de prognosticarea mersului dezvoltării societății în toate domeniile de 
viață. Cu cât mai bine se prognozează, se construiesc modelele viitorului, cu atât mai 

productiv va acţiona omul în toate domeniile de viață, mai puține conflicte, crize, 
neînţelegeri și bariere dificile vor exista în mediul sociouman. 

Descoperirile obţinute de ştiinţele pedagogice sub formă de idei, concepte, 
principii şi reguli, metode şi forme au contribuit şi contribuie la formarea şi dezvoltarea 
personalității şi societăţii din punct de vedere moral, intelectual, economic, ecologic, 
estetic, profesional etc. După cum am menţionat dimensiunea obiectului de studiu al 
pedagogiei integrează în sine multitudinea acţiunilor de viaţă a personalității şi a 
societăţii sub diverse aspecte. În viziunea noastră, obiectul de investigație al 
pedagogiei îl reprezintă procesul orientat de formare și dezvoltare pozitivă, rezonabilă 
a personalităţii și societăţii. 

Cu regret, în multe documente de stat referitor la organizarea şi realizarea 
procesului educaţional şi-n special, în sursele pedagogice, politice, sociologice etc. 
„bântuie” ideea, că secolul al XXI-lea este secolul cunoaşterii. Ar fi naiv de negat rolul 
cunoașterii în dezvoltarea societății umane. Istoria dezvoltării societăţii (apariția şi 
dispariția civilizațiilor, problema păcii și securităţii, problema sărăciei şi progresului 
economic, problema alimentaţiei şi subnutriției ş.a.) vădit ne demonstrează, că secolul 
al XXI-lea necesită să fie nominalizat şi orientat/direcționat spre formarea unei 
maturități morale a personalității şi societăţii. 

Problemele lumii contemporane pot şi trebuie să fie rezonabil, pozitiv soluționate 
prin prisma şi în limitele unei înalte culturi morale a personalităţii şi societății. Cultura 
morală direcționează şi umanizează toate domeniile de viață și activitate ale civilizației 
contemporane. Sentimentul datoriei şi responsabilității direcţionează, energizează şi 
integrează toate domeniile de activitate ale personalităţii în soluţionarea problemelor 
lumii contemporane. Strategia formării culturii morale la personalitate şi-n special, la 
factorii de decizie statali şi nestatali reprezintă o problemă fundamentală a vieții 
contemporane a secolului al XXI-lea, secolul decisiv pentru viața umană. 

Lilia PAVLENKO, dr., conf.univ 

O tendință importantă în dezvoltarea sistemului educațional modern este 
respingerea paradigmei academice a procesului educaţional în favoarea celui 
ecologic, care proclamă necesitatea unei legături strânse a cunoştinţelor dobândite la 
şcoală cu practica directă şi problemele reale de viaţă ale elevului. Toţi părinții și 
profesorii îşi doresc ca copiii lor să nu studieze bine doar la şcoală, ci, cel mai 
important, să aibă succes în viaţă. 

Conform teorii atribuirii cauzale, un câmp de cercetări deosebit de interesant s-a 
dovedit a fi cel al atribuirii succesului şi eşecului. B. Weiner, psiholog social, a 
stabilit că, în general, cauzele pe care le invocă indivizii în încercarea de a explica 
reuşita sau eşecul propriu sau alte persoane pot fi ordonate după două dinensiuni:- 
intern (personal) - extern (situaţional), -stabil - instabil. Astfel B.Weiner obţine patru 
tipuri de cauze posibile: -internă şi stabilă (capacitatea); internă şi instabilă (efortul); - 
externă şi stabilă (dificultatea sarcinii), -externă şi instabilă (şansa). Un elev poate să 
explice nota proastă pe care tocmai a primit-o punând-o pe seama uneia dintre aceste 
cauze. Este necesar de observat că performanţele sale şcolare viitoare, precum şi 
confortul său, depinde de atribuirea pe care o face însăşi elevul. Evident că el se va 
simţi împăcat cu sine şi stima de sine îi va fi menajată dacă va invoca o cauză externă 
şi stabilă. Pe de altă parte, un elev inclinat sa facă mereu atribuiri interne pentru 
nereuşitele sale din clasă va avea o stimă de sine slabă şi în egală măsură, aşteptări 

Cadrele didactice sunt îngrijorate de faptul că majoritatea elevilor sunt complet 
indiferenți de studiile lor. De multe ori auzim: „Elevii la lecţie nu sunt complet 
interesați, sunt indiferenți, nu au motivaţie”. lar lipsa motivaţiei de a studia este 
motivul principal al eșecurilor la lecție. 

Sub motivaţia realizării stă dorința omului de a face bine, eficient lucrurile, 
pentru a îmbunătăți rezultatele activităţilor lor. Un motiv, spre deosebire de 
motivaţie, este un impuls către activitate într-o anumită direcție, este acela care 
aparține chiar comportamentului subiectului, este proprietatea lui personală stabilă. 

Toate motivele noastre provin din sistemul propriu de nevoi, trebuințe. Prin 


conceptul de motivaţie Atkinson (1964) a desemnat „influenţele imediate ale 

direcției, vigorii şi persistenţei unei acţiuni” [7, p.53]; G. Murray a definit acest motiv 
ca o nevoie constantă de a obține un rezultat în muncă, ca dorinţa de a face ceva rapid 
şi bine, pentru a obţine succesul în orice afacere [13]. Această nevoie se manifestă în 
toate situaţiile, indiferent de conţinutul specific. 

O persoană are două motive asociate succesului: motivul succesului şi motivul 
pentru evitarea eșecului. Motivul pentru evitarea eșecului este opusul motivului 
pentru realizare. Ea apare sub influenţa fricii de eşec şi, ca urmare, de a experimenta 
un sentiment de rușine şi umilire. De regulă, ambele motive sunt formate la vârsta 
preşcolară şi la vârsta școlară mică în tipurile de activităţi care conduc pentru această 
vârstă: la preşcolari - în joc, în rândul şcolarilor mici - în învăţare. 

Vârsta micii şcolarități (între 6-7/ 9-10 ani) este reprezentată de mai mulți autori: 
D.B. Elkonin (2005), L. Bojovici (1997), A.K. Markova (2005), G.A. Țukerman 
(2006), I. Racu (2007) etc. Schimbări profunde în aspect personal la vârsta dată 
mărturisesc posibilitățile largi de dezvoltare ale elevului. Vârsta şcolară mică este o 
perioadă de schimbare şi transformare pozitivă: „Dacă la această vârstă copilul nu 
simte bucuria de a învăţa, nu dobândește abilitatea de a învăţa, nu învaţă să fie 
prieten, nu câştigă încredere în abilitățile şi capacităţile sale, va fi mult mai dificil să 
facă acest lucru în viitor şi va avea nevoie de costuri fizice şi spirituale mai mari” | 12, 
p.153]. Potrivit lui E.E. Danilova, vârsta data este sensibilă în formarea motivelor 
pentru învăţare, dezvoltarea nevoilor şi intereselor cognitive durabile: 1.dezvoltarea 
tehnicilor şi abilităților de învăţare; 2. dezvăluirea caracteristicilor şi abilităților 
individuale; 3. dezvoltarea abilităților de autocontrol, autoorganizare şi autoreglare; 
4. stabilirea stimei de sine adecvate, dezvoltarea criticității în raport cu sine şi cu 
ceilalți; 5. asimilarea normelor sociale, dezvoltarea morală; 6. dezvoltarea abilităţilor 
de comunicare cu semenii, stabilind contacte puternice de prietenie [apud. 10]. 

Formarea sistemului motivaţional la micii școlari nu înseamnă a pune motive şi 
obiective pregătite în capul elevului, ci a le pune în condiţii și situaţii de desfăşurare a 
activității unde se dezvoltă motive dorite, ținând cont de experiența trecută, 
personalitatea şi aspiraţiile interne ale elevului. [11]. Motivația învăţării este un 
proces care lansează, dirijează şi susține eforturile ce vizează implementarea 
activităților de învăţare; este un sistem complex format din motive, obiective, reacții 
la eşec, perseverenţă și atitudini ale elevului. Învăţarea la şcoală este principala 
activitate a elevului, iar principalul său obiectiv este asimilarea cu succes a 
cunoştinţelor şi a abilităților necesare, astfel încât să le poată folosi în viitor pentru el 
însuși, şi deci pentru societate [10]. Motivația asociată conţinutului şi procesului de 


învăţare se bazează pe nevoia cognitivă care apare din nevoia de impresii externe şi 

nevoia de activitate. Dezvoltarea nevoilor cognitive la elevi nu este aceeaşi [10]: la 
unii este foarte pronunţată şi are o direcţie „teoretică”, la alții este mai mult asociată 
cu activitatea practică. Uneori, un elev mai puţin capabil, dar având un nivel ridicat 
de motivaţie, poate obține rezultate de învățare mai mari, deoarece se străduieşte 
pentru acest lucru și dedică mai mult timp şi atenţie învăţării. În acelaşi timp, elevul 
nu este suficient motivat, progresul academic poate fi nesemnificativ, chiar în ciuda 
abilităților sale. 

În clasele I-a și a II-a elevii au o atitudine pozitivă faţă de învăţare. Cu toate 
acestea, treptat, până în clasa a III-a, atitudinea elevilor se schimbă. Chiar şi în clasele 
a IV-a elevii nu au practic bine formate motivele cognitive [8]: orientarea către 
stăpânirea noilor metode didactice şi motivarea pentru învăţare. 

Natura elevului din clasele primare diferă cu anumite caracteristici. 

În primul rând, impulsivitatea - tendinţa de a acţiona imediat sub influenţa 
impulsurilor imediate, a îndemnurilor, din motive aleatorii, fără a gândi şi a nu 
cântări toate circumstanțele, fapt ce reiese din slaba reglare volitivă a 
comportamentului. 

O altă caracteristică de vârstă este lipsa generală de voinţă: un şcolar mic (între 
7-8 ani) încă nu ştie să urmărească obiectivul propus pentru o lungă perioadă de timp, 
să depăşească în mod persistent dificultățile şi obstacolele şi, dacă nu reuşeşte, îşi 
poate pierde credinţa în atuurile şi capacitățile sale. 

Încăpățânarea (un dezavantaj al educaţiei familiale) apare ca un protest al 
copilului împotriva cerinţelor ferme, împotriva nevoii de a sacrifica ceea ce vrea în 
numele a ceea ce este nevoie) [4]. 

Conform lui L.V. Zancov, nivelul de autoapreciere stă la baza celui mai potrivit 
motiv pentru activitatea educativă - motivul realizării. L.S. Vâgotsky menţiona că 
anume la vârsta de 7 ani se formează autoaprecierea — o atitudine generalizată, 
diferențiată, nesituațională a copilului față de sine. Potrivit lui V.V. Sorokina [apud. 
11], cultivarea autoaprecierii scăzute în rândul performanţelor slabe este, de 
asemenea, facilitată de note chiar mai mici decât notele profesorului de către elevii 
din clasă care transferă eșecurile rămânerii copiilor în învăţare în toate celelalte 
domenii ale activității lor. Deja în clasa a Il-a, elevii cu performanță au o 
autoapreciere crescută, o atitudine respingătoare faţă de cei care nu sunt dovedesc 
reușite şcolare. 

Nivelul revendicărilor este privit ca o nevoie constantă de o evaluare pozitivă. 


Inălțimea evaluării pozitive de care are nevoie fiecare elev poate fi diferită: pentru un 

copil este suficient ca munca sa să fie recunoscută nu mai rău decât la alții, altul 
pretinde a fi evaluat mai mult decât de obicei, iar al treilea - să fie primul evaluat [2]. 

Instabilitatea emoțională împiedică, de asemenea, îndeplinirea cerinţelor 
activităţii şcolare [3]. Elevul care manifestă discontinuitate în activitate, agitaţie 
psihomotorie, excitabilitate accentuată, dificultăţi de concentrare a atenţiei intră în 
această categorie datorită unei fragilități a sistemului nervos central. El se află mereu 
în căutare de senzaţii noi, nu poate susţine o activitate de lungă durată ce implică 
efort voluntar, nu suportă explicaţii lungi, oboseşte rapid, gândeşte superficial. 

Cercetările tipurilor temperamentale au constatat o corelaţie foarte slabă la elevii 
cu predominanţă a tipului de temperament flegmatic cu motivaţie pentru succes. 
Flegmaticul se caracterizează prin activitate ridicată, el este energic, eficient. 
Motivația pentru realizare vizează un rezultat final specific obținut datorită 
caracteristicilor proprii ale unei persoane. Particularitatea flegmaticului este constanța 
personalității, el rearanjează încet abilitățile şi obiceiurile. Nu au fost identificate 
legături de motivaţie pentru succes la celelalte tipuri de temperament la elevi [8]. 

Referitor la extraversiune şi introversiune, la fel, s-a demonstrat că nu se poate 
spune că extrovertiții au mai mult succes decât introvertiții sau viceversa. Un 
extrovert este mai des un sprinter, în timp ce un introvert poate fi câștigător pe 
distanțe lungi. Fixând un scop, ţinând cont de calităţile personale, fiind motivat de 
ceva preferat care solicită entuziasm, atunci atât un introvert cât şi un extrovert pot 
deveni de succes [9]. 

De menţionat opinia lui H.II. Ilozraceriă care a subliniat că nu doar abilitățile 
individuale ca atare determină direct posibilitatea implementării cu succes a 
activităților educaţionale, ci doar combinaţia particulară a acestor abilităţi care 
caracterizează o personalitate dată [apud.9]. 

Un specific al motivaţiei la majoritatea elevilor de vârstă şcolară mică este 
încrederea totală în adulți, în special, în învăţători, supunerea, imitarea şi 
îndeplinirea cerinţelor. Motivația socială e atât de mare încât elevii nu totdeauna 
gândesc de ce trebuie de îndeplinit anumite sarcini, inclusiv, şi sarcinile plictisitoare 
par necesare şi importante. La această vârstă elevii pe deplin acceptă autoritatea 
adultului, aprecierea acestuia. Chiar şi caracterizându-se pe sine el doar repetă ceea 
ce spune adultul despre el. 

Elevii mici vin la şcoală cu o atitudine pozitivă pronunţată faţă de învăţare. 
Eşecul în învăţare începe să-i excite şi să-i supere profund. Ca urmare a eșecului şi a 
experiențelor neplăcute asociate acestuia, mulți copii au o atitudine negativă în 


primul rând față de acele părți ale sarcinilor care provoacă experienţe neplăcute, adică 

față de sarcini intelectuale corespunzătoare şi apoi deseori de activităţile 
educaționale, în general [5]. Conform lui V. Popescu, principalele motive personale 
care afectează dezvoltarea motivaţiei şcolare a copiilor din clasele primare sunt: 

1. Dezvoltarea insuficientă a sferei intelectuale a şcolarilor în procesul de învăţare: 
lipsa educaţiei în activităţile de învăţare, tehnici, metode, abilități de muncă 
intelectuală. 

2. Dezvoltarea insuficientă a intereselor, motivelor și nevoilor cognitive, nivelul 
scăzut de lecturare a cărților. 

3. Prevalenţa orientării nu se bazează pe dobândirea de cunoştinţe, ci pe evaluarea 
lor. 

4. Prezenţa anxietății şi agresivităţii școlare persistente. 

5. Lipsa educaţiei în rândul elevilor a calităților volitive personale necesare pentru 
implementarea cu succes a activităților educaţionale:  autocontrolul, 
responsabilitatea, organizarea, muncă asiduă. 

6. Stima de sine scazută [6]. 

Flexibilitatea şi sugestibilitatea şcolarilor, credulitatea lor, tendinţa de a imita, 
enorma autoritate de care profesorul se bucură în ochii lor - toate acestea trebuie să se 
regăsească în munca educativă. Respectiv, pentru a susține motivaţia spre succes, a 
creşte performanțele școlare învățătorii claselor primare au să îndeplinească mai 
multe condiții, atât externe, cât şi interne, cum ar fi: natura sarcinii, metodele 
utilizate, timpul realizării activităţii, exemplul personal al cadrului didactic etc. [1]. 
Elevii din clasele primare au nevoie de confort emoţional, aprobare, încredere în sine, 
ceea ce duce la formarea motivaţiei pentru învăţare, ale cărei fundamente sunt puse 
tocmai la vârsta şcolară mică. 

Pentru dezvoltarea motivului spre succes şi încurajarea elevului spre 
independenţă un rol important le revine metodelor utilizate [4]. Dacă adulții cu 
autoritate suficient de mare pentru copii/elevi nu îi încurajează pentru succes şi 
pedepsesc mai mult pentru eşec, atunci se formează și se stabileşte un motiv pentru 
evitarea eșecului, ceea ce nu este în nici un caz stimulent pentru a obține succesul. 
Dacă, dimpotrivă, atenția din partea adultului şi majoritatea stimulentelor 
elevului/copilului se bazează pe succes, există un motiv pentru reuşită. 

Un alt moment care poate crea atât probleme, cât şi condiții pentru sporirea 
realizărilor, performanţelor este competiția în cadrul activităților. Să înțelegem că nu 
orice competiţie stimulează manifestarea motivului de realizare. În cazul înaintării 
unei sarcini participanţii orientați spre succes vor fi motivaţi de competiţia în care 


şansa de a câştiga nu este mai mică de 50%, iar pentru cei concentrați pe evitarea 

eşecului, va fi și mai mare. Prin urmare, mulți elevi/copii evită competiţiile ca fiind 
nereușite. Pentru ca competiția să apară cu adevărat între participanţi, este nevoie de 
o clasă sau un grup de elevi cu aceleași abilități. 

Pe lângă aceste condiţii, una dintre manifestările importante ale tendinței spre 
succes este timpul. Timpul nelimitat stimulează implementarea activităţii creative atât 
a „câştigătorilor, cât şi a „evitanților”. Este necesar să se stabilească corect timpul 
pentru care este necesară finalizarea lucrării: cu termene stricte şi lipsă de timp elevii 
cu motivul de a evita eşecul ajung într-o situație de stres şi practic încetează să 
lucreze; lipsa de timp nu poate mobiliza decât elevii extrem de motivaţi pentru a avea 
succes. 

O altă condiţie care afectează motivaţia realizării este exemplul personal şi 
comportamentul adulților, profesorilor. Cu cât este mai mare implicarea emoţională a 
părinților în afacerile copilului şi în mediul corespunzător, cu atât este mai mare 
nevoia elevului de succes. Studiile au arătat că cea mai puternică motivaţie pentru 
realizare este arătată de elevii/copiii din familiile așa-numitei clase de mijloc, adică, 
familii de părinți suficient de înstăriți și educați. Se pare că acest lucru este legat de 
imaginea viitorului prevăzut de ei. Cu cât este mai pozitiv viitorul, cu atât este mai 
mare nivelul de motivaţie pentru atingerea unui scop în prezent, motivul realizării 
este determinat de evaluarea oportunităţilor viitoare de succes. 

În concluzie, ţinând cont de specificul vârstei şcolare mici, de condiţiile 
psihologice şi pedagogice descrise, un cadru didactic va putea facilita dezvoltarea 
motivaţiei pentru succes la elevi. 

Rezumat. Articolul prezintă o analiză privind locul noilor educaţii în documentele curriculare pentru 
educaţia formală și nonformală. Pornind de la geneza conceptului Noile educaţii și valoarea socială 
şi politică la nivel global a noilor educaţii, aducem puncte de vedere ale cercetătorilor asupra relației 
dintre noile educaţii şi laturile/dimensiunile educaţiei la nivelul proiectării curriculare. 


Cuvinte-cheie: noile educaţii, laturile educaţiei, curriculum. 


Summary: The article presents an analysis on the whereabouts of new education in curricular 
documents for formal and non-formal education. Building on the genesis of the concept New 
education and the global social and political value of new education, we bring the views of researchers 
on the relationship between new education and the sides/dimensions of education at the level of 
curricular design. 


Keywords: new education, sides of education, curriculum. 


Chestiunea noilor educaţii este abordată în contextul paradigmei postmoderne, 
considerată şi „baroc al secolului al XXI-lea, o constantă a schimbării, o deconstrucție 
în ideea permanentei înnoiri” [11], în lanţul conceptual al învăţării permanente și a 
celor trei forme ale educației: formală, nonformală, informală. 

Mai mulți cercetători au realizat studii istorice, hermeneutice şi structurale asupra 
noilor educaţii: George Vaideanu, Sorin Cristea, Vlad Pâslaru, Larisa Cuzneţov, 
pornind de la geneza conceptului și remarcă valoarea socială şi politică la nivel global. 

Noile educaţii au fost concepute, în ultimele decenii ale secolului al XX-lea, sub 
auspiciul Organizației Naţiunilor Unite pentru Educaţie, Știință şi Cultură (UNESCO) 
pentru a promova pacea și securitatea mondială prin cooperare internațională în 
educaţie, ştiinţe și cultură. Lucrarea esențială, citată de analisţii noilor educați este 
„Educaţia la frontiera dintre milenii” de George Văideanu (1988). În calitatea sa de 
secretar UNESCO, G. Văideanu a propus reprezentanţilor statelor lumii, în această 
structură a ONU, să identifice cele mai importante probleme ale popoarelor lor. Sinteza 
acestora a condus la identificrea problemelor fundamentale ale omenirii, iar stabilirea 
contribuţiei educaţiei şi învățământului la soluţionarea acestor probleme - la precizarea 
noilor tipuri de educaţie, denumite Noile educații. 

Prin noile educaţii sunt specificate domeniile imperative şi prioritare ale educaţiei 


la zi, nomenclatorul lor însă nu epuizează priorităţile educaţiei contemporane, ci le 

complementează. Deşi, apelul iniţerii conceptului de educaţii noi a fost unul orientat 
spre identificarea celor mai importante probleme ale popoarelor, constituente ONU, 
totuși, conținuturile noilor educaţii răspund în special, provocărilor globale, apoi, în 
funcție de nivelul de determinare națională - şi provocărilor naționale. Această idee 
este argumentată de cercetătorul Vlad Pâslaru în studiul „Noile educaţii ca stare a 
conştiinţei pedagogice”. Cercetătorul susține că, pentru Republica Moldova, de rând 
cu noile educaţii nominalizate de UNESCO, ar trebui recunoscute, întâi de toate, 
educaţia pentru identitate şi educaţia pentru proprietate, care (...) reprezintă esenţa 
existenţei şi spiritului nostru, şansa de a fi în istorie [10, p. 3-9]. 

În acelaşi studiu, autorul prezintă noile educaţii din perspectiva istorică a idealului 
de om. ,„ Idealul de om (calitatea umană supremă, imaginată ca posibil a fi atinsă) în 
Evul mediu era homo religious - individul care se autoidentifică ca ființă umană prin 
raporturile cu divinitatea. În epoca Renașterii, calitatea de om era înţeleasă ca 
descătuşare a forţelor creatoare, a frumuseţii fizice, morale şi spirituale a individului 
purtător al misiunii divine, denumirea epocii sugerând şi repunerea în uz a valorilor 
antichității europene, care rezumau un grad mai înalt de libertate. Idealul uman în sec. 
al XIX-lea a fost omul multilateral şi armonios dezvoltat. Secolul al XX-lea, 
supranumit şi epoca postindustrială, instalează o viziune nouă asupra omului modern 
— omul care urmăreşte libertatea şi perfecţionarea continua.” 

Idealul omului secolului al XXI-lea este în proces de definire, căutările sunt 
orientate spre dimensiunea libertății și desăvârşirii omului, iar educaţiei îi revine un loc 
esential în procesul profilării unui om ideal al postmodernităţii, aflată în identificarea 
formelor şi esenţelor. 

Idealul educațional al şcolii din Republica Moldova constă în formarea 
personalității cu spirit de inițiativă, capabile de autodezvoltare, care posedă nu numai 
un sistem de cunoştinţe şi competenţe necesare pentru angajare pe piaţa muncii, dar şi 
independenţă de opinie şi acţiune, fiind deschisă pentru dialog intercultural în contextul 
valorilor naţionale şi universale asumate [3, art. 5]. 

Proiectarea acestui ideal educaţional trasează la nivel curricular îmbinarea celor 
cinci laturi ale educaţii: morală, intelectuală, tehnologică, estetică, psihofizică, 
considerate şi „conţinutiri generale ale edicației” [4. p. 53-56] cu noile educați — 
conținuturi specifice timpului actual şi celui modern. Deasemenea, educaţia 
postmodernă se realizează prin articularea formelor la nivel de sistem: educaţie formală 
- educaţie nonformală — educaţie informală şi la nivel de proces: frotală, în grupuri, în 


perechi mai recent — la distanţa sau on-line. 

Sorin Cristea stabileşte rolul Noilor educați la nivel de sistem şi proces de 
învățământ: 

-  Lanivel de sistem, noile educaţii sunt purtătoare de noi obiective şi mesaje, care 
au stimulat adoptarea unor principii reformatoare în proiectarea curriculumului: 
abordarea sistemică (în termeni de educaţie permanentă şi de interdisciplinaritate); 
abordarea psihologică (în termeni de competenţe); abordarea managerială (în termeni 
de formare continuă a profesorilor). 

-  Lanivelde proces de învățământ, noile educaţii sunt resurse pentru reconstrucția 
programelor şcolare care pot fi valorificate prin 4 tipuri de demersuri: a) infuzional, 
realizabil de fiecare profesor prin exemplificări, aplicaţii, studii de caz, propuse în 
cadrul activităţilor didactice curente, posibil la toate disciplinele; b) modular, realizabil 
prin construirea unor module de studiu şi integrarea lor în structura unor discipline; c) 
disciplinar, realizabil prin includerea în planul de învățământ a unor noi discipline de 
învățământ (ecologie, cultură civică etc.); d) interdisciplinar şi transdisciplinar, 
realizabil prin sinteze, activităţi organizate nonformal etc. [ibidem, p. 53]. 

Procesele de dezvoltare curriculară ciclică, continuate în 2018 prin dezvoltarea 
Curriculumului national: învățământul primar, a Curriculumului pentru educație 
timpurie (2019), Curriculumului de bază: competenţe pentru educaţia şi învăţământul 
extrașcolar (2020) reperează pe conceptul de competență, exprimat prin competențe- 
cheie în educația formală şi competenţe-cheie pentru învăţarea pe tot parcursul vieţii 
în educaţiea nonformală [6,7,8] şi caută o modalitate judicioasă de aplicare a noilor 
educaţii fără a creşte sarcina de învăţare a elevilor. 

Noile educaţii şi învăţarea permanentă, pe parcursul vieții constituie provocări şi 
raţiuni de modernizare curriculară. Noile educaţii provoacă, impulsionează nevoia de 
învăţare pe tot parcursul vieţii şi constituie obiective-conţinuturi ale învăţării pe 
parcursul vieții. 

Precum este menţionat în Recomandarea Consiliului Uniunii Europene din 22 mai 
2018 privind competenţele-cheie pentru învăţarea pe tot parcursul vieții „inta 4.7 din 
Obiectivele de dezvoltare durabilă subliniază necesitatea de a „asigura faptul că toți cei 
care urmează cursurile unei instituții de învăţământ dobândesc cunoştinţele şi 
aptitudinile necesare pentru a promova dezvoltarea durabilă, inclusiv, printre altele, 
prin educaţia pentru dezvoltare durabilă şi stiluri de viaţă durabile, drepturile omului, 
egalitatea între femei şi bărbați, o cultură a păcii şi a non-violenţei, cetățenia globală şi 
aprecierea faţă de diversitatea culturală și față de contribuţia culturii la dezvoltarea 

durabilă”. Programul global de acțiune privind educația pentru dezvoltare durabilă al 


UNESCO afirmă că educația pentru dezvoltare durabilă este un element integrant al 

unei educaţii de calitate şi un factor favorizant principal pentru toate celelalte obiective 
de dezvoltare durabilă. Acest obiectiv se reflectă în revizuirea cadrului de referință 
[12]. 

Argumentul politic în favoarea noilor educaţii este unul consistent, dar cercetătorii 
argumentează şi poziţii reticente privind locul noilor educaţii în cadrul științelor 
educaţiei (Bîrzea, Cristea). 

Cezar Bîrzea consideră că, în practica socială apar „numeroase ştiinţe şi mini- 
ştiinţe ale educaţiei... fără educaţie.” Ele analizează o anumită problematică socială 
(economică, civică, interculturală, ecologică etc.) şi psihologică (învăţarea etc.) din 
perspectiva altor ştiinţe decât pedagogia. Unele dintre ele au ca obiect de studiu chiar 
o anumită tematică a noilor educaţii (educaţia ecologică, educaţia interculturală, 
educaţia civică), afirmată la nivel disciplinar, promovată şi în cadrul unor forme 
avansate de învățământ superior (masterat). [1, apud 5]. 

Sorin Cristea susține că, se impune o clarificare a raporturilor dintre noile educaţii 
şi pedagogia postmodernă, la nivel general şi particular, din perspectiva deconstrucţiei 
sau a reconstrucției educaţiei, instruirii, proiectării educaţiei şi instruirii [5, p. 3-12]. 

Perspectiva propusă opereză cu noțiunile specifice conceptului de învăţare 
transformativă, (Mezirow, 1978) care are în vedere învăţarea - transformare a cadrelor 
de referință problematice. În abordările acestui concept, fenomenul învățării prezintă: 
un proces complex de însuşire a experienţei sociale în forme generalizate; proces 
individual de construcţie şi deconstrucţie, destructurare şi restructurare, integrare şi 
reintegrare de structuri cognitive şi operaționale (DECORE). 

Problema rezidă în calitatea argumentării transformării prin schimbare, 
modernizare, dezvoltare, optimizare, îmbinare, combinare, a ponderii şi ritmului 
acestor procese, pliate pe dinamica socială, economică, politică, stiințifică etc, a 
rigurozității polemicii ştiinţifice cu privire la ştiinţele pedagogice fundamentale și 
teoriile postmoderne asupra educației. 

Deconstrucţia ne avertizează asupra tendinței pedagogiei postmoderne de 
atomizare a ştiinţelor pedagogice, detaşare a anumitor probleme ale educaţiei, 
instruirii, proiectării educaţiei/instruirii în anumite contexte sociale, iar reconstrucția 
propusă de pedagogia postmodernă, are în vedere optimizarea raporturilor existente în 
domeniul educaţiei între diversificare şi unificare, fiind o operație structural mai 
constructivă. 

Din perspectiva deconstrucției, propusă de pedagogia postmodernă, noile educaţii 
pot fi regăsite aleatoriu în tematica oricărei ştiinţe a educaţiei. Mai mult ca atât, ele pot 
fi forţate să constituie obiectul de studiu al unor noi ştiinţe ale educaţiei. Ambele situaţii 

sunt propagate ca exemplu de înnoire a domeniului pedagogiei, de sincronizare cu 
problematica societăţii postmoderne, de deschidere nelimitată spre provocările sociale 
generate de evoluţia contradictorie a economiei, politicii şi culturii; a comunităţii 
mondiale, naționale, locale; a familiei; a tehnologiilor de ultimă generaţie; a religiei 
etc.. 

La nivel particular, atât perspectiva deconstrucției, cât şi perspectiva 
reconstrucției generează tendinţa de abordare a noilor educaţii ca o problemă în sine, 
autonomă,.. răspunsuri la provocările multiple ale societăţii postmoderne. 

Cea mai flagrantă situaţie generată de deconstrucţie este cea a înţelegerii noilor 
educaţii ca anexe ale conţinuturilor generale ale educaţiei. În lipsa clarificărilor 
conceptuale, această situație poate degenera până la considerarea oricărei „noi 
educaţii” ca reprezentând un conţinut general ale educaţiei, determinat de cerinţe şi 
valori general-umane. La nivel general, perspectiva reconstrucției, deasemenea ridică 
cadrul problematic al relaţiei şi raportului între dimensiunile nucleu şi cea flexibilă a 
curriculumului [apud 4]. 

Valorificarea noilor educaţii în procesul educaţiei şi formării pe parcursul vieții 
implică raportarea la conținuturile generale ale educației, domeniile educaţiei sau 
domeniile vocaţionale şi sociale ale educației nonformale. 

În consecinţă, noile educaţii pot fi realizate în funcţie de specificul fiecărei vârste, 
trepte sau discipline şcolare, dar şi în funcție de particularitățile comunităţii locale, 
teritoriale sau naționale, armonizarea celor trei forme ale educaţii. 

Portivit documentului „Cadrul de referință al curriculumului national”, 
dezvoltarea Curriculumului Naţional nu poate fi eficientă fără a ţine cont de provocările 
lumii contemporane: globalizarea, internaționalizarea, digitalizarea, tehnologizarea, 
criza valorilor etc. şi de asigurarea coerenței și continuității între educația formală și 
educaţia nonformală (extraşcolară) [ 9, 2]. 

Competenţele-cheie/transversale constituie în continuare o categorie curriculară 
esențială, dar se ţine cont de Recomadările Consiliului Uniunii Europene din 22 mai 
2018 privind competenţele-cheie pentru învăţarea pe tot parcursul vieţii. Potrivit 
documentului, în 2006, Parlamentul European și Consiliul Uniunii Europene au 
adoptat Recomandarea privind competențele cheie pentru învăţarea pe tot parcursul 
vieţii. În recomandarea menţionată, statele membre au fost invitate „să dezvolte 
furnizarea de competenţe-cheie pentru toți ca parte a strategiilor lor de învăţare pe tot 
parcursul vieții, inclusiv strategiile lor de realizare a alfabetizării universale” şi să 
utilizeze „Competenţele-cheie pentru învăţarea pe tot parcursul vieţii — Un cadru 


european de referință”. De la adoptarea sa, recomandarea a reprezentat un document 

de referință esențial pentru dezvoltarea educaţiei, formării şi învăţării bazate pe 
competenţe. 

În Recomandarea privind competențele cheie pentru învăţarea pe tot parcursul 
vieţii a Consiliului UE din 2018 este specificat că, cerinţele în materie de competenţe 
s-au schimbat, tot mai multe locuri de muncă fac obiectul automatizării, tehnologiile 
joacă un rol tot mai important în toate domeniile de activitate, iar competențele 
antreprenoriale, sociale şi civice devin din ce în ce mai relevante în vederea asigurării 
rezilienţei şi capacității de adaptare la schimbări [12, p.1]. 

Cadrul de referință al educaţiei și învăţământului extraşcolar din Republica 
Moldova şi Curriculum de bază: competenţe pentru educația şi învățământul 
extraşcolar consolidează ideea unui curriculum naţional extins spre educația 
nonformală, învăţarea pe parcursul vieții şi noile educaţii — ca provocari globale şi noi 
ale lumii contemporane. „Definite la un nivel înalt de abstractizare şi generalizare, 
competenţele-cheie/ transversale consemnează așteptările societății, vizând atât 
parcursul şcolar al copiilor/ elevilor în ansamblul său, cât şi performanţele cele mai 
generale care ar trebui atinse de ei la finele şcolarizării (a unor trepte de școlarizare), 
inclusiv prin educația extraşcolară (nonformală). Competenţele-cheie/ transversale 
constituie expresia opțiunilor politicilor educaţionale, precum şi a tipului de 
personalitate care se propune a fi format.”[2, p. 9] 

În concluzie menţionăm că, noile educaţii sunt tratate cu echivoc în calitate de 
conținuturi curriculare, totodată, principiul învățării pe parcursul vieţii, consolidat prin 
ajustarea recentă a competenţelor-cheie şi privirea de ansamblu asupra formelor 
educației, depăsesc cadrul laturilor clasice ale educaţiei şi creează premise pentru 
conceptualizarea unui cadru curricular de armonizare a raporturilor dintre 


laturile/dimensiunile educatiei și noile educaţii în pedagogia postmodernă. 

ETAPELE VALORIFICĂRII TEXTULUI LITERAR 
ÎN CLASELE PRIMARE 
Ludmila SAMANATI, dr., învăţătoare 
IPLT „Onisifor Ghibu”, mun. Chişinău 


Școala, realizând una din sarcinile principale, care-i stau în faţă — educarea 
omului nou, multilateral dezvoltat trebuie să pregătească, în primul rând, un cititor 
cult, capabil să cugete, să analizeze şi să ştie a aprecia la justa valoare cele citite. 
Aceasta necesită formarea unui ales gust artistic, unor cunoştinţe teoretice şi 
deprinderi practice necesare. 

Modalitatea în care este tratat textul literar la clasă constituie punctul de plecare 
în procesul de educare a lecturii. Dacă elevii simt, înţeleg, recepționează în mod 
corect textul literar, ei se vor orienta spre o lectură de toate genurile, pe care o vor 
asimila corect, cu toate consecinţele ce decurg din acestea: completarea informaţiei, 
perfecționarea exprimării, dezvoltarea capacităţii intelectuale, educarea simțului, 
emoţiei şi sentimentelor estetice. 

Manualele de limba și literatura română pentru clasele a Il-a — a IV-a conțin 
texte de o mare varietate şi cu un grad ridicat de dificultate, învățătorul urmând să 
recurgă la diferite mijloace pentru a-i ajuta pe elevi în înţelegerea şi apoi interpretarea 
acestror texte. Demersul didactic de receptare a textului literar parcurge, în general, 
trei etape: 

l. prelectura - provoacă interesul elevilor pentru noul text. Se actualizează 
informații sumare despre autor şi opera sa, textul este încadrat în volum, fragmentul 
în opera integrală, se stabilesc legături cu experiența de viață a elevilor. Aceasta este 
formula clasică de deschidere a studiului operei literare care poate alterna, însă, cu 
alte modalități: anticipări ale conținutului textului pornind de la titlu, subtitlu, numele 
capitolelor, de la ilustrații sau alte aspecte care țin de paratext, ori “deschiderea prin 


A 
1 


câmpuri lexicale” în cazul unor specii precum: basmul, pastelul, legenda, schiţa etc., 
câmpuri lexicale ce vor fi extinse, prin lectură, de elevi [1]. 

2: înțelegerea şi interptetarea textului prin lectură aprofundată — se 
realizează prin contactul direct cu textul literar, prin lectură, şi cuprinde toate 
activitățile care conduc la descifrarea acestuia, premisă a interpretărilor ulterioare, 
prin descoperirea unor semnificații. 

3. reflecția, ca etapă finală a studierii textului literar, înseamnă „a ieşi din 


lumea textului şi a obiectiva experiența de învățare”: Care sunt noile achiziții făcute 

de elevi? La ce folosesc? Cum pot fi corelate cu alte tipuri de texte/cu alte tipuri de 
comunicare/cu alte arte? (elevii pot dramatiza un fragment de text sau îl pot transpune 
în bandă desenată. 

Conceptul promovat de C. Şchiopu răspunde cu noi şi utile realizări practice în 
vederea sporirii calităţii receptării literar-artistice a elevilor prin valorificarea 
judicioasă, în conformitate cu teoria educaţiei literar-artistice, a metodologiei de 
predare-învăţare-evaluare, specifice învăţării literaturii [2]. 

Valorificarea operei literare pe parcursul câtorva etape distincte reprezintă o 
condiție de bază în procesul de predare. Pentru a realiza procesul de interpretare/ 
receptare a operei literare se impune respectarea unor condiţii/subetape de lucru şi 
anume: 

Introducerea temei textului în tema generala care s-a studiat se tace printr-o 
activitate de pregătire în vederea introducerii elevilor în atmosfera generală a temei 
abordate în acea perioadă, în atmosfera generală a textului, în problematica lui, 
făcându-se apel la discuţiile despre tema generală din orele anterioare. Această 
pregătire urmăreşte şi trezirea interesului elevilor pentru textul respectiv, crearea unui 
fond afectiv şi adecvat, pe baza căruia se va desfăşura ora de limbă română. 

Pregatirea pentru citire se poate realiza printr-o conversaţie, printr-o povestire a 
învăţătoarei, prin intuirea unor tablouri, a unor ilustraţii, prin prezentarea unui film 
sau cu ajutorul altor mijloace audio-vizuale. 

Lectura cognitivă marchează primul contact al elevilor cu textul, motiv pentru 
care va fi realizată de profesor. Prin această lectură va fi creată o atmosferă favorabilă 
activităților din cadrul lecţiei şi vor fi actualizate impresiile elevilor. 

Întrebări privitoare la conţinutul textului — o scurtă etapă de conversaţie pentru 
a verifica felul în care elevii sunt orientați în problemele mari ale textului: numele 
autorului, titlul textului, acţiunea în linii mari, numele personajului principal. 
Învăţătoarea adresează câteva întrebări care nu vizează, însă, probleme de adâncime 
şi de amănunt ale textului citit. Odată identificate, titlul şi autorul se scriu pe tablă, 
respectiv pe caiete. De asemenea, pot fi scrise şi răspunsurile la două — trei intrebări. 

Explicarea cuvintelor necunoscute şi a expresiilor pentru elevi se face atunci 
când consideră învățătorul că această activitate este oportună, în funcţie de natura şi 
proporţiile textului. Înainte, în timpul ori după lectura cognitivă se vor explica 
cuvintele necunoscute dintr-un text epic ori dramatic. Nu se recomandă explicarea 
cuvintelor noi în timpul lecturii /recitării unei creaţii lirice. Procedeele de explicare a 
cuvintelor sunt cele tradiționale: lucrul cu dicţionarul, găsirea unor sinonime/ 


antonime ale cuvintelor noi, alegerea dintr-un şir de variante a sensului adecvat. Apoi 

pentru a ne asigura că elevii au însușit cele explicate, solicităm alcătuirea 
propoziţiilor cu ele, iar câteva se vor scrie pe tablă, respectiv caiete. 

Recitirea textului în lanţ şi selectivă 

Acum, elevii sunt familiarizați cu textul, deci, îşi pot îndrepta atenția mai mult 
pe actul citirii. Ca să nu devină monotonă, ca să cuprindem cât mai mulți copii în 
această activitate, se va apela la diferite modele de citire: în lanţ, selectivă, simultană, 
pe roluri. 

Întrebări în ordinea desfăşurării acţiunii 

În această etapă se va reda pe scurt conţinutul textului. Întrebările care au fost 
puse la început vor fi întregite de alte întrebări în ordinea logică a petrecerii faptelor. 

Întâi se va face frontal, cu toată clasa, apoi un elev este solicitat să răspundă la 
aceste întrebări. 

Întrebările trebuie să fie simple, concrete, să nu conţină cuvinte şi expresii pe 
care ei nu le cunosc. 

Alcătuirea planului de text se întocmeşte prin eforturile comune ale elevilor şi 
învățătorului. Procedura de alcătuire a planului este simplă: textul se împarte în 
unităţi de conţinut, iar după lectura fiecărui fragment profesorul le adresează elevilor 
câteva întrebări care facilitează formularea ideii principale. Utilizând lectura ghidată 
a operei ca tehnică de lucru, profesorul poate realiza simultan lectura cognitivă şi 
alcătuirea planului de idei, ca etape de lucru. Procedura ar fi următoarea: 

- se citeşte primul fragment al textului, apoi se adresează elevilor câteva întrebări 
în legătură cu impresiile produse de lectura textului şi despre reperele tematice („Ce 
impresii v-a produs lectura acestui fragment?”, „Ce enunț exprimă exact ideea 
principală a fragmentului?”, „Ce credeţi că se va întâmpla în fragmentul următor?”); 

- la încheierea discuţiei şi după notarea în caiete a ideilor formulate, se anunţă 
lectura pasajului următor. Profesorul reia discuţia prin câteva întrebări specifice, 
îndemnându-i pe elevi şi de data aceasta să identifice ideile principale, să le noteze şi 
să facă presupuneri despre ce se va întâmpla ulterior; 

- procedura se va repeta până ce se vor citi toate fragmentele. Seria de întrebări 
poate fi de fiecare dată alta, însă, având în vedere faptul că un obiectiv al lecturii este 
alcătuirea planului, nu vor lipsi întrebările care să-i ajute pe elevi să formuleze ideile 
principale ale fragmentelor; 

- după lectura textului în întregime, se va relua discuţia privind detaliile 
relevante şi planul de text. 

În procesul de predare a operei literare un loc important îl ocupă reproducerea, 


care presupune redarea oral a fabulei operei literare. Cercetările în domeniu propun 

următoarele tipuri de expunere/reproducere: cu redarea aproape de text, concise sau 
rezumative, selective, creatoare, pe bază de citate şi prin memorare. 

Menţionăm că, pentru a reproduce un text literar e nevoie de o bună pregătire 
anterioară a elevilor. De asemenea, nu vor fi neglijate întrebările profesorului puse cu 
scopul de a evidenția mijloacele de limbă: lexicale (sinonime, antonime), gramaticale 
(structura şi forma cuvintelor, construcțiile sintactice etc.), fonetice (intonaţia, 
accentul, pauzele, ritmul). Totodată vor fi aplicate strategiile pentru dezvoltarea 
atenţiei, spiritului de observaţie, a gândirii şi modului de exprimare al elevilor. 

Analiza literară elementară este îndreptată spre identificarea personajelor, 
aprecierea faptele acestora, gruparea şi motivarea aprecierilor date personajelor 
(principale, secundare, pozitive, negative), caracterizarea personajelor din text şi 
exprimarea atitudinii față de aceste personajele. 

Lectura expresivă este o etapă de valorificare a operei literare, superioară 
lecturii cognitive, reproducerii textului, motiv pentru care poate fi realizată doar după 
descifrarea semnificaţiilor operei. (În cazul în care lecturii expresive i se atribuie 
statutul de tehnică de lucru, ea va fi aplicată în procesul de analiză a textului.) 
Însuşirea unei lecturi expresive a operei literare necesită o muncă migăloasă, aceasta 
presupunând realizarea mai multor sarcini privind precizarea următoarelor aspecte: 

- a intonaţiei: interogativă ( Ce te legeni, codrule, / Fără ploaie, fără vânt?), 
exclamativă (4! Iată primăvara cu sânu-i de verdeață !), enunţiativă ( Ia, eu fac 
ce fac demult/ Vara doina o ascult), imperativă ( Mă rog te tine, ploaie/ .../ 
Stropeşte gura mamei/ Și-o apără de sete); 

- a melodiei versului/frazei: ascendentă, descendentă, rectilinie, săltăreaţă, 
monotonă etc.; 

- a tonului fundamental: narativ (în cazul poveștii, a basmului), meditativ- 
filozofic (caracteristic meditaţiilor), solemn-patetic (când e vorba de odă sau 
imn) şi conversaţional (aplicat la lectura secvenţelor dialogate prezente într-o 
operă artistică); 

- a accentelor logice (unităţi lexicale ce au în vers /enunţ o încărcătură afectivă şi 
de sens deosebită), 

- a pauzelor de durată: de scurtă durată (marcate de virgule sau de cezura din 
interiorul versului), duble (scoase în evidenţă de semnele exclamării, interogării 
ori de punctul de la sfârşitul enunţului), triple (necesare a fi respectate la 
sfârşitul textului ori în cazul punctelor de suspensie); 

- a pauzelor psihologice: de reflecţie, de tensiune, de reamintire etc. 

Dacă precizarea tonului, a intonaţiei, a pauzelor de durată se constituie ca un 
exercițiu accesibil elevilor, determinarea accentelor logice provoacă anumite 
dificultăți, dat fiind faptul că opera literară este receptată/trăită în mod diferit de 
cititor. Cum au fost obişnuiţi elevii să stabilească accentele logice într-un fragment 
/operă /literar(ă), atunci când aceasta este recitată, expusă ori citită de dânşii? Unele 
cercetări în domeniu [2] propun câteva reguli ale accentului logic: cea a noțiunii, (ex.: 
„A fost odată o babă şi un moşneag, baba avea o fată şi moşneagul - o fată”), a 
comparaţiei, când se accentuează termenul cu care se compară („Limba noastră-i o 
comoară), a opoziției, conform căreia se evidenţiază cuvintele aflate în antiteză 
(„Fata moşneagului era frumoasă, harnică şi răbdătoare, iar fata babei — slută şi 
rea”), a enumeraţiei, în care se evidenţiază toţi termenii ei, dar în special ultimul 
(„lepuraşul albastru mânca rouă, vânt, flori şi soare”), a inversiei („S-a întors 
toamna, răsfoind cu iuţeală filele ceaslovului naturii”). Familiarizându-se cu aceste 
reguli, prin diferite întrebări de reper ale învățătorului (ex.: Cum era fara 
moşneagului? Dar a babei? Cu ce este comparată limba noastră? etc), elevii pot mai 
uşor să găsească cuvintele, pe care trebuie să le accentueze. Desigur, exersarea joacă 
un rol primordial în această ordine de idei. De cele mai multe ori exersarea ia forma 
unui joc didactic: „Cine rosteşte mai bine/corect/ mai tare/ mai pronunţat?”. 

Lectura expresivă încheie procesul de valorificare a operei literare şi precedă 
etapa de încheiere, în cadrul căreia se formulează concluzii. 

În concluzie subliniem că, respectând etapele de valorificare a textului literar 
menționate pe parcurs, profesorul le va oferi elevilor posibilitatea de a recepta 
adecvat opera artistică, de a înţelege specificul ei ca artă. Opera citită va lasă urme în 
memoria cititorului, schimbând ceva în personalitatea lui. Influenţa, produsă de o 
operă literară sau alta, întotdeauna este rezultatul acţiunii reciproce a operei date şi a 


cititorului dat. 

Şcoala joacă un rol important în formarea personalităţii elevului, ea fiind cheia 
pentru dezvoltarea cognitivă, sănătatea mintală şi emoţională a acestuia. Este 
primordial în cadrul instituției de învățământ, elevii să se simtă protejaţi, îndrumați și 
susținuți în activităţile de dezvoltare personală. Una dintre sarcinile cadrelor didactice 
este să înveţe copiii să gestioneze sentimentele, experienţele negative şi să facă faţă 
agresiunii și bullying-ului. 

Caracteristicile bullying-ului se manifestă prin acțiuni intenționate, repetate şi un 
dezechilibru de forţe, generând o formă de abuz emoțional și fizic [1]. 

Agresivitatea de tip bullying afectează atât starea de bine a elevilor, cât și 
performanţele lor școlare [5]. Consecințele negative asupra dezvoltării psiho-afective 
şi cognitive afectează şi procesul de învăţare a elevilor [6]. 

În cartea sa „Bullying at school”, D.Olweus explică că un elev este hărțuit 
„atunci când este expus în mod repetat şi în timp la acţiuni negative din partea unuia 
sau mai multor elevi” [7]. D.Olweus consideră că acțiunea negativă „vizează modul 
intenționat prin care o persoană cauzează sau încearcă să provoace suferinţă, rănire, 
neplăceri altei persoane şi se poate manifesta prin contact fizic, cuvinte, strâmbături, 
gesturi obscene precum și excluderea intenționată dintr-un grup [8]”. 

Bullying - un comportament intenționat ostil, repetat de-a lungul timpului, care 
implică un dezechilibru de putere [3]. Bullying-ul implică: „O dorinţă de a răni + 
acțiune dureroasă + dezechilibru de putere + (tipic) repetiţie + utilizarea nedreaptă a 
puterii + plăcere evidentă din partea agresorului + sentiment de opresiune din partea 
victimei” [9]. 

Bullying: Această formă de agresiune este diferită de jocul dur şi de lupta reală 
prin faptul că puștii implicați nu sunt, de obicei, prieteni şi există un dezechilibru de 
putere. Există intenția de a răni, iar dispoziția agresorului diferă de cea a victimei. 
Când o fată îşi mobilizează toți prietenii pentru a asalta o colegă după lecţii, pentru că 
are impresia că aceasta i-a furat iubitul, apoi continuă acțiunile de tip bullying, 
trimițând întregii clase poze ruşinoase cu acea fată, incidentul a intrat pe tărâmul 
fenomenului bullying [3]. 

Formele de bază ale bullying-ului sunt [2]: 

Bullying fizic: bătăi, îmbrânceli, deposedării de bunuri sau deteriorarea lor, 
umilire (de exemplu, prin impunerea persoanei să îndeplinească acțiuni umilitoare 
sau acte de violenţă în raport cu terțe persoane). 

Bullying verbale: cuvinte jignitoare, porecliri sau luări sistematice în derâdere 
pentru unele caracteristici deosebite ale persoanei: aspect exterior, manieră de 
vorbire, îmbrăcare, mers, mimică, gesturi, inclusiv provocate de boală sau 
dizabilitate. 

Bullying-ul relațional se manifestă prin acțiuni mai puţin vizibile — 
comportament manipulator: diseminarea informaţiilor false, bârfelor, zvonurilor, 
excluderea persoanei din cercul de comunicare, din activităţi şi jocuri comune, 
respingerea, ignorarea. 

Bullying-ul cibernetic denotă utilizarea mediilor electronice pentru a răni o altă 
persoană. Acestea pot include mesaje de intimidare, insulte, hărțuire sexuală sau 
ridiculizare şi ocară. În contrast cu bullying-ul tradiţional, o trăsătură comună a 
acestora este anonimatul frecvent al agresorilor cibernetici. 

Alte studii au pus în evidență o corelație înaltă între comportamentele de 
bullying şi o funcționare psiho-socială negativă la nivelul copiilor, caracterizată prin: 
nivel scăzut al respectului de sine; nivel ridicat de depresie; anxietate; sentimente de 
singurătate; idei suicidale [4]. 

Problema hărțuirii şi discriminării în rândul copiilor a existat dintotdeauna, dar 
nu s-a manifestat în forme atât de severe ca în prezent. Din experiența mai multor 
profesioniști, victimele şi martorii agresiunii foarte rar se adresează după ajutor din 
teamă, neîncredere şi ruşine. Şi acesta este principalul motiv din care agresiunea şi 
discriminarea în rândul adolescenților rămân adesea nepedepsite. 

Strategiile programului de combatere a bullying-ului ale lui D. Olweus cuprind: 
pregătirea personalului şcolar; dezvoltarea unor politici de disciplinare; informarea 
părinților; predarea valorilor prosociale conform unui curriculum [7]. 

Cel mai important şi eficient rol de prevenire a comportamentelor agresive îl are 
profesorul, astfel, mai multe beneficii în ceea ce priveşte eliminarea bullying-ului le- 
ar aduce schimbarea mentalități de la o vârstă cât mai fragedă. Acest lucru se 
realizează însă printr-un plan pe termen mai lung ce ia în calcul următoarele: 

1. Metode non-formale de educare anti-bullying, cum ar fi jocurile de rol, prin 
care copiii să înțeleagă postura în care se expune fiecare parte a acţiunii de 
bullying şi să conştientizeze consecinţele grave pe care neglijarea le poate avea. 

2. Abordarea subiectului, la nivel de profunzime, la orele de dirigenţie din şcoli. 

3. Organizarea de seminarii și dezbateri libere, întâlniri cu psihologi sau persoane 
care au fost parte a fenomenului bullying şi care au reuşit să depăşească situaţia, 
ca exemplu de bună practică. 

4. Anunţarea imediată, de către elevi, a unui adult (profesor, director, învățător, 
consilier şcolar, părinte) ori de câte ori este constatat un act de bullying asupra 
unui coleg. 

5. Întâlniri periodice între cadre didactice pentru dezvoltarea unor proceduri de 

intervenţie în situații de bullying. 

Întâlniri periodice între cadru didactic-părinţi-elevi. 

Stabilirea şi impunerea unor reguli împotriva fenomenului bullying. 


Activităţi/discuţii despre bullying. 


SE casa 2), 


Identificarea potenţialelor victime. 
10. Identificarea potențialilor agresori. 

Copiii sau persoanele care sunt agresori (în limba engleză bullies) sunt de fapt 
cei care vor să demonstreze, în forţă, din păcate, că au o bună stimă de sine, că deţin 
controlul şi sunt superiori celorlalți. Familiile unde se foloseşte adesea pedeapsa 
corporală, constituie un mediu „prielnic” pentru dezvoltarea comportamentelor 
deviante de tip bullying, inadecvate adaptării la cerințele sociale, incapabile de 
înţelegere a disciplinei pozitive şi respectării unor reguli pentru buna funcționare [2]. 

Potrivit lui K.Rigby şi P.K.Smith [9], elevii ignoră bullying-ul, deoarece: nu o 
văd ca fiind treaba lor; se tem de consecinţele pentru ei înşişi dacă ar interveni; cred 
că responsabilitatea îi revine persoanei vizate pentru a opri agresiunea; cred că a face 
ceva ar fi doar inutil, cred că este distractiv să privească; admiră bătăuşii; au 
sentimente generale de ostilitate. 

Multe studii conchid că invidia şi resentimentele pot fi motive care produc 
bullying. Există dovezi care sugerează că un deficit de stimă de sine contribuie 
semnificativ la actele de tip bullying, ca şi stările de anxietate sau de vinovăţie [2]. 
Lipsa abilităților sociale, utilizarea forţei, dependenţa de comportamente agresive, 
mânia şi furia, statutul în grupul de apartenenţă, existenţa unor antecedente de acest 
tip în copilărie sunt factori de risc. Bullying-ul nu implică criminalitate sau violenţă 
fizică, ci funcţionează ca abuz psihologic sau verbal [6]. 

Potrivit studiului „Bullying-ul în rândul adolescenților din Republica Moldova”, 
realizat de UNICEF Moldova în 2019, 86,8% din numărul total de elevi ai claselor 
6-12 sunt afectați de bullying [1]. Raportul a scos în evidență faptul că adolescenţii 
implicaţi în situaţii de bullying ca agresori, victime sau martori, sunt mai predispuşi 


spre absenteism, abandon școlar şi au rezultate academice joase. Agresorii sau 

victimele bullying-ului sunt mai predispușşi să se confrunte cu simptome de depresie 
şi anxietate, au un nivel redus de stimă de sine, se simt singuratici și, în unele cazuri, 
îşi pierd interesul pentru orice activităţi. 

Conştientizând provocările existente, Terre des hommes Moldova - organizaţie 
elveţiană de ajutorare a copiilor din Republica Moldova - un participant indubitabil la 
îmbunătățirea sistemului de protecţie a copilului din ţară, implementează în perioada 
august 2020- aprilie 2021, cu suportul UNICEF Moldova, proiectul Eforturi comune 
pentru a combate bullying-ul în Moldova, care îşi propune să contribuie la 
prevenirea şi combaterea bullying-ului în şcolile din Republica Moldova [10]. 

Proiectul se bazează pe recomandările Studiului „,Bullying-ul în rândul 
adolescenților din Republica Moldova ”, realizat de UNICEF în 2019 şi pe Foaia de 
parcurs pentru accelerarea stopării violenței împotriva copiilor în Republica 
Moldova 2019-2025 [10]. 

Prezentăm unele particularităţi de manifestare a bullying-ului, la etapa actuală, 
în opinia specialiştilor (interviu individual aprofundat) [3]: 

„Bullying-ul a fost şi în copilăria mea. Dar noi cumva treceam peste el mai uşor, 
deoarece mai mult comunicam direct. Acum, din cauza tehnologiilor informaționale, 
a calculatorului, a telefonului, copii nu mai vorbesc direct, doar virtual. Astfel, am la 
consultație copii care sunt stingheriți, copii care au fobii foarte accentuate” 
(IIA_E_1). 

„M-a impresionat că unii copii au un vocabular care lasă de dorit, vulgar şi se 
ocupă de şantaj, vreau să vă spun. Am rămas impresionată, fiind specialist, nu m-am 
aşteptat. Când eram de vârsta lor, noi nu eram atât de duri. Într-adevăr eram mai buni, 
puteam să ne controlăm...” (IA E 3). 

„Sunt copii cu anumite particularități şi ei devin incomozi pentru profesori. De 
fapt, acestea sunt victime ale bullying-ului, iar cei mai agreați de profesori devin 
agresori. E clar că se începe de la ceva simplu: porecle, jigniri, ghiontiri pe coridoare 
sau chiar prin clase” (IIA_E 4). 

„De când au început să închidă şcolile prin sate, copiii sunt nevoiţi să meargă la 
liceele din oraş. Astfel, s-au format grupuri, copiii din oraş nu prea relaționează cu cei 
de la sate” (ILIA E 3). 

Punctele forte ale sistemului de servicii pentru prevenirea şi combaterea 
violenței și a bullying-ului [3]: 

„Avem cadru legal şi normativ de intervenţie. Acesta a facilitat mult activitatea 
pedagogilor, specialiştilor din şcoli, pentru că a făcut claritate în acțiunile pe care 
urmează să le realizăm şi a făcut claritate în responsabilitățile pe care le avem... 

Am beneficiat de multe instruiri sub aspectul prevenirii violenţei, intervenţiei în 
cazul de abuz. Am fost instruiți şi în vederea aplicării mecanismului intersectorial, în 
special, a procedurii noastre sectoriale în educație. Am fost instruiți şi în domeniul 
desfășurării activităților de prevenire a violenței printre/asupra copiilor. Am învăţat 
nişte metode specifice, cum ar fi: Drumul spre casă, Aplicația Dragoș, Firul de nisip, 
care pot fi folosite în programele de prevenire a violenței... 

Am fost instruiți şi în domeniul desfășurării activităților de educație parentală... 
Desigur că aceste instruiri şi pregătiri trebuie să continue” (IIA_E_ 20). „CNPAC a 
dezvoltat Programul 12+, care prevede prevenirea bullying-ului” (ILIA E 25). 

„Avem platforma 12+. Pe platforma online 12+ sunt multe adresări ale copiilor 
care comunică despre faptul că nu se prea înțeleg, că sunt umiliți și că suferă la 
şcoală. Copii menționează dificultăți în familie și dificultăți la şcoală. Mai multe 
probleme sunt în familie, dar vreo 35% au probleme la școală” (IIA E 34). 

Activităţile interactive ajută elevii [5]: 

e să-şi consolideze conştiinţa de sine, conştiinţa faţă de ceilalți din grup şi să 
dezvolte empatia; 

e să identifice tipurile de bullying, să distingă între rolurile și dinamica bullying- 
ului într-o situație; 

e să identifice impactul potenţial al bullying-ului; 

e să stabilească reacții eficiente și sănătoase la bullying, cu atenție pe rolul 
important al spectatorilor observatori; 

e să utilizeze deprinderi de cerere de ajutor, prevenire şi intervenție pentru a 
gestiona bullying-ului; 

e să reducă incidentele de absenteism şi bullying; 

e să sprijine şi să lucreze în vederea creării unui climat nonviolent, favorabil 
incluziunii și pozitiv, la nivelul întregii școli. 

Exerciţiu: Cum să-i ajutăm pe copii să înţeleagă diferența dintre impoliteţe, 
răutate şi bullying? [3]. 

Aşa cum adulții trebuie să înțeleagă şi să recunoască diferențele dintre 
comportamentele nepoliticoase, răutăcioase şi cele de tip bullying, şi copiii au de 
câştigat atunci când pot distinge între ele. Vorbiți-le copiilor despre aceste 
comportamente, asigurându-vă că evidenţiaţi caracteristicile fiecăruia dintre ele pe 
înțelesul lor. Dacă lucraţi cu tineri într-un cadru şcolar sau comunitar, împărțiți-i în 
grupuri mici (3-5 copii) şi rugaţi-i să scie trei scenarii: care reprezintă impoliteţea, 
răutatea şi bullying-ul. 

In concluzie putem afirma faptul că, ne dorim cu toţii şcoli în care relațiile de 


colaborare, colegialitate şi prietenie să persiste. In fond, vorbim despre locul în care 


copiii obțin deprinderi esenţiale şi dezvoltă relaţii definitorii pentru viitorul lor. Elevii 


au nevoie să trăiască într-un mediu în care se simt în siguranţă şi să înveţe să rezolve 


situații dificile, într-un mod corect. 

CZU: 372.878+371.26 
EVALUAREA COMPETENȚELOR MUZICALE LA LECȚIA DE CANTO 
ÎN CLASELE CU PROFIL MUZICAL-CORAL 
Angela TABARAN, profesor de canto şi pian, magistru în Muzică 
IPLT „Ion şi Doina Aldea-Teodorovici”, mun. Chişinău 


Rezumat. Subiectul evaluării este tot mai des abordat astăzi în condițiile asigurării unei învățări 
şcolare a elevului, raportate la produse şcolare şi finalități. Elevul este obiectul educaţiei şi 
autoeducațţiei, fiinţa care trebuie apropiată cât mai mult de idealul educaţiei. Profesorul are menirea 


la lecţia de canto de a orienta elevul atât din punct de vedere al tehnicii vocale cât şi în ceea ce priveşte 


1. vu... 


idei ale practicii muzicale cu elevii la lecțiile de canto în clasele cu profil muzical-coral. 


Cuvinte cheie. canto, curriculum disciplinar, repertoriul vocal, interpretare muzicală. 


Cântatul vocal şi instrumental are efect benefic pentru dezvoltarea armonioasă şi 
echilibrată a copiilor. Numeroase studii contemporane confirmă faptul că studiul unui 
instrument muzical în copilărie antrenează memoria auditivă şi vizuală, stimulează 
coeficientul de inteligenţă, formează coerență în gândire. Totodată, cântul la pian, 
vioară, chitară sau la alte instrumente muzicale contribuie la dezvoltarea sentimentelor 
de multumire și încredere în sine, stimulând în acelaşi timp, acțiuni complexe de 
coordonare a mișcărilor, concentrare susținută şi disciplină sporită. Ideea dezvoltării 
personalităţii unui individ prin muzică reprezintă crezul învățământului artistic. 
Pregătirea de specialitate a elevilor de la profilul muzical-coral presupune valorificarea 
achiziţiilor învăţării dobândite prin educaţia de bază din planul-cadru de învățământ 
general, ca modalitate de întregire a formării intelectuale, estetice şi morale-spirituale 
ale elevilor. 

Profesorul este persoana care conduce procesul instructiv — educativ în şcoală 
fiind dotat cu o vocaţie profesională — cultură psiho- pedagogică ( copetenţă 
pedagogică), cu o pregătire deosebită în domeniul muzicii. La lecţia de canto, ca 
activitate individuală, elevul este acompaniat de maestrul de concert, persoana a doua, 
după cadrul didactic, ce înlocuieşte componenţa orchestrală, interpretează partitura 
vocală elevului. 

Procesul instructiv — educativ, în cadrul studiului vocii, constă în efortul elevului 
pentru asimilarea unui sistem de cunoştinţe, priceperi şi deprinderi de cânt vocal. 

Cunoştinţele sunt rezultatul reflectării realităţii obiective în conştiinţa oamenilor, 
prin modalităţile de cunoaştere senzorială şi raţională. Forme sub care se prezintă 


cunoştinţele sunt: noțiuni, idei, teorii, definiţii, principii, norme. 

Faze de asimilare: Însuşirea de cunoştinţe noi; Corectarea cunoştinţelor 
anterioare eronate sau incomplete; Reliefarea esenţialului. 
Exemple din domeniul studiului metodelor: 
V Metode: explicarea, demonstrarea conversia, corectarea, studiul. 
v Priceperile: capacitatea de a aplica în practică, în condiţii variate, în mod 
conştient, cunoştinţele însuşite. 
Priceperile sunt determinate de: claritatea cunoştinţelor, flexibilitatea gândirii, de 
aptitudini. 
Deprinderile — componente automatizate ale acțiunii care se formează prin 
exerciţii şi permit efectuarea acţiunii cu un randament maxim, cu efort cât mai scăzut. 
Formarea deprinderilor — condiţii: claritatea modelului — reprezentarea 
auditivă; analiza conştientă a greşelilor — eliminarea lor; cunoaşterea scopului; 
intervale optime de repetare — dozarea justă a exerciţiului; tonus/voce ridicat — 
cunoaşterea afectiv — intelectuală; descoperirea esenței, a conţinutului emoţional 
expresiv. 
Perfecţionarea deprinderilor: auzul muzical exterior, auzul muzical interior; 
metroritmica — tempoul, ritmul; memorie muzicală-gândire muzicală. 
Evaluarea şi Notarea elevului la lecţia de canto, ca acţiune de concretizare a 


s 


aprecierii prin notă .Nota este simbolul convențional menit să concretizeze aprecierea 
elevului asupra cunoştinţelor, deprinderilor şi conduitei. Nota cuprinde global: 
aprecierea execuției tehnice, aprecierea înțelegerii conținutului muzical a creației, 
aprecierea aportului personal ca şi realizarea programei, seriozitatea şi înzestrarea 
naturală şi evoluția ei, cât şi evoluția în timp mai mult. 

Execuția muzicală — înțelegerea şi interpretarea partiturii (piesei muzicale, 
creației) a elementelor de limbaj muzical. 

Interpretarea — unitate de conținut şi formă, realizată prin prisma personalității 
interpretului, cu mijloace artistice. Interpretarea mai presupune — redarea, recrearea 
unei lucrări muzicale, utilizând textul muzical drept călăuză prin lumea de idei şi 
simţuri a compozitorului, conform înţelegerii, concepției şi simțului estetic al 
interpretului. 

Interpretarea în public — reprezintă un act de creaţie, solemn, de sărbătoare. 
Pentru ca o interpretare să fie reuşită interpretul trebuie să beneficieze de o perfectă 
colaborare cu acompaniamentul, să fie bine pregătit, să-şi aleagă repertoriul adecvat, 
să se mobilizeze. 

Tactul este efectul inhibator, cu concentrarea atenţiei asupra propriilor senzaţii. 
Tactul modifică respiraţia, accelerează bătăile inimii, duce la dereglarea secreției salive 
(uscăciune), scade acuitatea auditivă, creează amețeli, confuzii, descurajare, neputinţă. 

Cauze -— fizice: boli — oboseală, condiţii de viaţă, psihice: conflicte, complexe, 
lipsă de încredere. Mijloace de combatere — medicale: atacarea cauzelor fizice, metode 
educative — autosugestia. 

Etapele realizării actului interpretării: 

Contactul general cu lucrarea: 

Y cunoaşterea textului muzical — literar 

v audiţia pe bandă sau video 

v descifrarea lucrării cu toate elementele ei muzicale 
Munca de însuşire tehnico — artistică a lucrării 

v însuşirea textului muzical — literar 

Y punerea în voce — pe fragmente 

Y sublinierea expresiv — vocală şi mimică a sensurilor 
Pătrunderea în esenţa lucrării — finisarea 

V descoperirea conţinutului emoţional expresiv 

v participarea emoţională a interpretului 

Y corectarea aspectelor tehnico — vocale 
Audiţia şi vizionarea unor interpretări de valoare şi a propriei înregistrări 

v analiza acestora comparativ 
Interpretarea în public care presupune: 

v autoanaliza 

v critica 

v corectarea 

Interpretul este un traducător, tălmăcitor de artă. El este intermediarul de mare 
calitate între compozitorul creator de muzică şi publicul căruia îi este destinată. 
Interpretul are menirea de a tălmăci opera de artă — interpretarea ei fiind recrearea 
operei, pentru a fi redată din nou publicului. 

IPLT „lon şi Doina Aldea-Teodorovici,, profilul muzical-coral 
Plan individual la disciplina Canto, Anul de studii 2019-2020 


Profesorul Maestru de concert 
Angela Tabaran Mustea Maria 


Competenţe Unităţi de competenţe / Descriptori de competență 
FB B S 


1.Competenţa de 1.1.1 Cunoaşte regulile despre poziția corectă în timpul 
utilizare a tehnicii cîntului. 

specifice pentru 
formarea 
deprinderilor 
vocale. 


1.1.2 Cunoaşte normele de igienă şi de întreţinere a 
condiției fizice. 


1.2.1 Utilizează poziţia corectă a corpului în timpul 
cîntului. 


1.2.2 Păstrează condiția fizică bună a aparatului vocal şi a 
corpului. 


1.2.3 Utilizează şi dozează corect respiraţia. 


1.2.6 Emite uniform vocalele. 


1.2.7 Plasează corect sunetul în cutia de rezonanţă. 


1.2.8 Reproduce corect intonaţional înălțimea sunetelor. 


1.2.9 Utilizează diferite tehnici de haşurare a sunetului. 


1.2.10 Demonstrează cultură vocală prin utilizarea 
calităților vocale cultivate 


1.2.11 Posedă ambitusul vocal individual în corespundere 
cu particul de vîrstă 


1.2.12 Execută exerciţii vocale pentru extinderea 
diapazonului vocii. 


1.2.13 Articulează clar şi explicit cuvintele creaţiei 
interpretate. 


2. Competența de 
operare cu elemente 
de limbaj muzical 
în abordarea 
creaţiilor vocale. 


2.1.1 Cunoaşte elemente de limbaj muzical şi literar. 


2.2.1 Analizează creaţia după un plan structurat. 


2.2.2 Citeşte elementele de limbaj specifice partituri. 


2.2.4 Cîntă melodia cu text, determinînd mesajul literar al 
lucrării. 


2.2.7 Identifică şi utilizează elementele de expresivitate. 


3. Competența de 
interpretare în 
contextul situaţiilor 
specifice 


3.1.1 Cunoaşte repertoriul selectat din muzica clasică 
universală şi naţională. 


3.2.4 Redă sentimente prin mijloacele tehnice şi sonore 
ale vocii. 


3.2.6 Exteriorizează emoţiile în procesul de interpretare. 


3.2.7 Cântă în stilul şi maniera şcolii clasice de canto 
academic. 


3.3.1 Exprimă emoţii și stări sufleteşti în concordanță cu 
tipul creaţiei. 


4.Competenţa de 
angajare în 
activităţi socio- 
culturale. 


4.1.1 Cunoaște normele care asigură o prezență scenică 
de performanţă. 


4.2.2 Demonstrează un comportament disciplinat și o 
bună organizare. 


4.2.3 Demonstrează abilităţi de comunicare scenică. 


4.2.4 Interacționează cu maestrul de concert în scopul 
obținerii performanţei. 


Administrarea disciplinei: 


Numele Clasa Ore proiectate 
elevului Ore/săptămână | Data Sem.I Sem.II Anual 
sX VII 1 iai 16 18 34 


Cerinţe de program / an Perioada Forma Program de examinare 
evaluării 


364 


1-2vocalize Semestrul | | Concert de | 1 vocaliză 
2-4 creaţii de diferit caracter din Decembrie vocalize 


repertoriul naţional sau universal Semestrul II | Concert 1 creaţie solo din repertoriul 
l- creaţii în ansamblu Mai universal sau național sau 
1 creaţie în ansamblu 


Program 


Program Repertoriu Observaţii 
Compozitor Denumirea creaţiei cu privire la 
realizare 


Vocalize F.Abt Vocaliza nr.8 


Creaţii din WA Noat „Aria Barbarinei,,fr.din 
repertoriul op.„„Nunta lui Figaro,, 
universal 
Creaţii din Muzică de Emil „Mai uitat, y timbrul 
repertoriul Gavriş, text Elena catifelat 
național Popescu 


Ansambluri cântec psaltic E ziua Învierii 


Situația şcolară 


Semestrul I Semestrul II Media 
Sem. I Sem. II | anuală 
X 1 1 
nX 1 1 


Evaluare 


Perioada | Evaluarea Programul interpretat 
Semestrul | ES: 
I Concert 
Semestrul | ES2 
II Concert 


Participare în concursuri: 


Premiul Concursul Data Unde s-a desfăşurat 
PROIECT DIDACTIC 
Data: 03.12.2019 Clasa: a VIl-a „A” 
Profesor: Angela 'Tabaran maestru de concert Mustea Maria 
Disciplina: canto Elevul(a) .................. 


Unitate de invatare: Tehnici vocale şi elemente de solfegiere pentru asimilarea creaţiei 
vocale 

Subiect: Vocaliza nr.4 I. Vilinscaia, Exerciţii de formare a intonatiei si pozitionare a 
sunetului vocal 

Competenţe: 1. Operarea cu elemente de limbaj specific, în abordarea creaţiilor 
muzicale de gen. 

Competenţe specifice: 1.1 Dezvoltarea calităţilor vocale: diapazon, intensitate, 


timbru, elasticitate, etc.. 


Unităţi de competențe: Competența de operare cu elemente de limbaj muzical în 


abordarea creaţiilor vocale. 


Obiective: 


1.1.1 Cunoaşte regulile despre poziția corectă în timpul cântului. 


2.2.2 Citeşte elementele de limbaj specifice partiturii; 


1.2.13 Articulează clar și explicit consoanele, silabele şi cuvintele creației interpretate. 


2.1.2 Cunoaşte elemente de structură şi formă muzicală: început, parte, repetiţie, 


culminaţie, sfârşit, motiv, temă, frază 


Strategii didactice: 


Metode şi procedee: explicația, demonstrarea, analiza, intonarea, solfegierea, 


dicteul, exercițiul ritmic. 


Materiale didactice: Prezentare Microsoft Power Point, laptopul şi proiectorul, 


manualul, caietul de note, tabla magnetică, claviatura, poster şi fişe. 


Bibliografie: Ada Burlui "Metodica predării cantului” 


Secvenţele 
lecţiei 
(etapele) 


EVOCARE 
(moment 
organizatoric, 
Reactualizarea 
temei, verificarea 
temei pe acasă 
etc.) 


REALIZAREA 


consolidarea 
materiei etc.) 


REFLECŢIE 


Obiectivele 
operaţionale 


loda 
Articulează clar 
şi explicită a 
consoanelor, 
silabelor și 
cuvintele creației 
interpretate. 


1.1.1 Cunoaşte 
regulile despre 
poziția corectă în 


.2.2 Citeşte 
elementele de 
limbaj specifice 
partiturii; 


Scenariul lecției 


Conţinuturi de învățare şi tehnologii 
didactice 


Elevul este îndrumat să se organizeze la 
lectie, aranjînd partitura vocala si textul 
cuvintelor, Se trece la etapa de exerciții 
vocale, bzate pe respiraţie, 

Reactualizarea piesei date pentru învăţare la 
tema pentru acasă 


Se trece la învățarea creaţiei aplicând 
elmentele de solfegiere. Se aplică repetarea pe 
fragmente muzicale apoi pe fraze muzicale cu 

solfegiere , trecânduse etapa de memorare a 
textului cu melodia.Pe parcursul învăţării se 
va urmări acuratețea intonaţiei, corectitudinea 
dicției şi articulației în cânt, emisia corectă a 
sunetului, fără forțare. În momentulu executării 
exrciţiilor se va aplica : 1. Exerciţii de 

intonaţie, 2. Exerciţii de de extindere a 

diapazonului utilizând sunetele din octava a 
doua, etc.. Aceste exerciții primare fac parte 
din exerciţiile de încălzire a vocii. 


Vocalizele sunt creații —tehnice de proporții 
mici , care ajută la formarea tehnicilor vocale 

Timp 
alocat 


5 min 
+ 1O0min 


(Generealizare, | 2.2.2 Citeşte de interpretare, Noţiunile de bază ale artei 
evaluarea elementele de cântului care trebuie predate elevului se referă 
rezultatelor limbaj specifice la: 
etc.) partiturii; 1. Conduita _fonatorie__ (ținută, atitudine, 
expresie) 
2. Cunoaşterea vocii ca instrument al cântului: 
a. respiraţia (tipuri de respiraţie, respiraţia 
justă, exerciții respiratorii, gimnastică 
respiratorie); 
b. modelarea sunetului în segmentul _oro- 
faringian (atacul sunetului; rezonanţă, sprijin; 


c. dicția (articulaţie, pronunție, expresivitatea 
cuvântului); 

d. controlul critic auditiv şi senzorial în cânt 
(audiție, percepţie, imagine şi sens); 

e. igiena vocală . 

Procedeul de formare a vocii şi de obținere a 
calității interpretării durează în dependenţă de 
sănătatea vocii elevului. Deaceea nu trebuie de 
forțat.La sfârșitul lecţiei se face aprecieri cu 
referire la obţinerea performanțelor în timpul 
lecţiei. 

CZU:37.015.3+159.922.7 
EUL- NOȚIUNE FUNDAMENTALĂ 
ÎN FORMAREA PERSONALITĂȚII 
Ana UNGUREANU, gr. 12 M, ciclul II masterat, UST 
Nicolae SILISTRARU, doctor habilitat, profesor universitar, 
Catedra Pedagogie şi Psihologie generală 


La I. Kant găsim că „omul este o persoană condusă de moralitate şi etică 
profesională”. Socrate a găsit conceptul de „suflet” şi îndeamnă omul să se orienteze 
asupra propriei gândiri şi conştiinţe şi să încerce să domine propriul EU. 

EU — individualitatea cuiva, personalitatea, reflectarea propriei existențe de 
către conştiinţa individuală a omului. 

În literatură „Eul” este reprezentat de eul liric care reprezintă stratul cel mai 
profund al fiinţei, vocea inferioară permanentă, prin intermediul căruia autorul exprimă 
stări sufleteşti, sentimente, emoţii, idei. 

În sfera filozofiei, referindu-se la „eu”, I. Kant îl defineşte în felul următor: „Eul 
nu este un concept, ci numai un fel de a desemna obiectul simțului intern, întrucât nu- 
| mai putem cunoaște la rândul lui prin vreun predicat. Acest ‚„eu” cugetător (sufletul) 
considerat ca subiectul ultim al cugetării, care nu mai poate fi la rândul lui predicatul 
unui alt lucru, poate lua numele de substanţă” [10]. 

„Eul” începe să se manifeste în jurul vârstei de 3 ani, când în plan psihologic 
intern se produce o restructurare calitativă care face posibilă autoraportarea 
(reflexibilitatea). Până la vârsta de 3 ani, copilul se raportează la sine ca la o altă 
persoană, vorbeşte despre sine la persoana a treia. 

Psihologia Eului este o şcoală psihanalitică, avându-și originile în modelul 
structural, propus de S. Freud. În teoria sa, psihicul uman este structurat pe trei nivele: 
SINE, EU şi SUPRA-EU [15]. 

Sinele este nivelul bazal al psihicului fiind înnăscut şi inconştient. Este sediul 
instinctelor şi impulsurilor iraționale care furnizează energia necesară pentru a 
mobiliza comportamentul în direcţia satisfacerii acestora. În Sine practic se află cele 
două instincte primordiale: cel al vieţii (plăcerea, iubirea, sexualitatea) şi cel al morții 
(agresivitatea, negarea, anxietatea). Interesant este faptul că aceste două impulsuri nu 
cunosc nici un fel de norme morale sau juridice, fiind orientate, în special, pe obținerea 
plăcerii, indiferent de mijloace. De aici un puternic conflict cu cerinţele realităţii, care 
impun anumite norme şi valori morale, etice şi deontologice. Tot în Sine se află şi 
anumite experienţe psihotraumatizante. Conținuturile Sinelui sunt mereu inconștiente. 
Ele se manifestă în realitate prin simboluri, metafore, artă. Uneori putem identifica 

manifestarea Sine-lui când ne este greu să ne explicăm ce anume ne-a făcut să ne 
purtăm într-un anumit fel sau atunci când nu putem identifica sursa reacțiilor noastre. 

EUL se află între Sine şi Supra-Eu, fiind mediatorul intereselor personale şi se 
manifestă în special în conştient. Eul controlează practic acele impulsuri, dorinţe (ale 
Sinelui) care pot pătrunde în conştient. Tot Eul alege momentul şi modul în care vor fi 
satisfăcute astfel, încât să fie acceptate de societate şi de Supra-Eu. Eul conţine toate 
funcțiile psihice. El reprezintă rațiunea fiind ansamblul tuturor caracteristicilor, 
atributelor, calităților şi defectelor, capacităților şi limitelor, valorilor și relaţiilor pe 
care orice persoană le recunoaşte ca descriptive pentru propria sa identitate. 

SUPRA-EUL -— reprezintă normele sociale şi morale imprimate în psihicul 
fiecăruia încă din prima copilărie. Supra-Eul este atât conștient, cât şi inconştient. Joacă 
rolul de cenzor sau judecător în raport cu cererile Eului şi Sinelui. Este zona morală de 
auto-control şi de formare a aspirațiilor şi idealurilor personale. Supra-Eul capătă formă 
prin socializarea cu familia de bază şi apoi cu semenii în cadrul instituțiilor precum 
şcoala, grupurile de lucru etc. Copilul se poate identifica în primii ani de viaţă cu 
părintele de același sex, apoi cu profesorii. La adolescență normele Supra-Eului se 
completează în relaţie cu modelel oferite de persoanele de aceeași vârstă percepute ca 
fiind celebre de individ. 

Din punct de vedere structural, Eul include trei componente intercorelate şi 
reciproc corelate: EUL corporal — imaginea valorizată a mediului intern al 
organismului și a costituţiei fizice, trăirile afective legate de aceasta; EUL psihologic — 
imaginea despre propria organizare psihică internă, trăirile afective legate de aceasta, 
motivaţia, nevoia de autorealizare, de autoperfecţionare; EUL social — imaginea despre 
locul şi rolul propriu în societate, sistemul valorilor sociale interiorizate şi integrate, 
motivele sociale, motivele de statut, sentimentele sociale, voinţa de integrare socială. 

Conceptul Eului este influenţat şi de factorul cultural. Majoritatea americanilor şi 
vest-europenilor au o viziune independentă asupra Eului, conceput ca o entitate 
distinctă, autonomă, închisă în sine şi înzestrată cu dispoziţii unice. Ceilalţi au o viziune 
interdependentă despre sine, conceput ca parte a unei reţele sociale mai largi, care 
include familia, tovarăşii de muncă şi alţi indivizi de care este legată o persoană. În 
SUA, părinţii le spun copiilor să fie independenţi, siguri pe ei şi afirmativi, în Japonia 
copiii sunt crescuţi să se integreze în comunitate. 

În abordarea istorică a Eului, concepţiile despre Eu au parcurs 4 etape: etapa 
psihofilozofică (pâna la 1900); etapa psihanalitică şi interacţionistă (1900-1940); etapa 
autonomistă şi umanistă (1940-1980); etapa psihosocială (din 1980 până în prezent) 
[3]. 

1. Etapa psihofilozofică 

<S 


Bergson: 

Există 2 forme de multiplicitate a stărilor de constiință - numerică şi calitativă; 
Există 2 aprecieri distincte ale duratei - omogenă şi heterogenă; 

Exista un Eu profund, fundamental - nu este în nici un raport cu cantitatea, stările 
de constiinţă din care este compus, fiind calităţi pure; 

Eul secund, eul social - raportat la exigenţele vieţii sociale, umbra Eului 
fundamental; 

Dat fund faptul că mare parte din timp noi trăim exterior nouă înşine, mai mult în 
spațiu decât în timp, mai mult pentru lumea exterioară decât pentru cea interioară, 
perceprea propriului nostru Eu fundamental devine extrem de dificilă, acesta fiind 
perceput ca Eu social. 

James: 

Eul ca obiect al cunoaşterii; 

Eul ca subiect al cunoașterii; 

Eul este analizat dupa următoarea schemă: 

Elementele sale integrante: Eul material, Eul social, Eul spiritual. 

Sentimentele şi emoțiile provocate de Eu sau conştiinţa valorii sale - mulțumire, 
nemulțumire, orgoliu, suficientă, vanitate, amor propriu, modestie, umilinţă; 
Actele prin care Eul tinde să se afirme şi să se apere - instinctele de conservare, 
de expansiune, de apărare; 


2. Etapa psihanalitică si interacționistă 


v 


Freud: 

Eul apare prin diferențierea SINELUI în contact cu realitatea exterioară, este o 
excrescentă a Sinelui; 

Eul este o verigă intermediară între Sine şi realitate - pe de o parte, Eul ține sub 
control tendințele instinctive, brutale ale sielui, iar pe de alta parte - observă lumea 
exterioară şi caută cele mai propice ocazii de satisfacere a tendințelor inconștiente. 
Mead: 

Originea socială a Eului - eul nu există de la naştere, ci se constituie progresiv în 
experienţa şi activităţile sociale; 

Comunicarea este cel mai important mecanism psihologic prin care se 
construieşte Eul; 

Proprietăţile Eului: obiect pentru el însuşi, fapt care îl diferențiază de alte obiecte 
şi scorpuri; 

Relaţional - nu există decât în relție cu ceilalți membri ai grupului cu care 
interacționează; 

Ansamblu de atitudini sociale preluate de la ceilalți; 

v Unicitate; 

3. Etapa autonomistă şi umanistă 

v Eul dispune de autonomie în raport cu celelalte fațete ale personalităţii și cu 
mediul înconjurător; 

V Eul este autonom atât prin originea, dar şi prin funcţionarea sa; 

vY Eul este înnăscut, ca si Sinele, dar se va diferenţia treptat de el; 

V Accent pus pe adaptare. 

Maslow: 

v  Redimensionarea locului si rolului Eului în structura personalităţii; 

vV Se ia în considerare Eul omului normal, care este membru într-o anumită 
societate, este implicat şi trebuie să facă faţă unei multitudini de relaţii sociale, 
politice, economice etc.; 

V Se ajunge la forme superioare de Euri; 

V Eul autoactualizat, care ajunge la realizarea de sine; 

Rogers: 

Y Eul autentic, netrucat, nemascat. 

4. Etapa psihosocială - expansiune extraordinară a problematicii Eului în perimetrul 
preocupărilor ştiinţifice. Redescoperirea Eului a fost impulsionată de: 

v Necesitatea interpretării situaţionale şi interrelaţionale a eului; 

v Nevoia plasării centrului de greutate spre implicaţiile practice ce vizează direct 
existența concretă a oamenilor; 

v Necesitatea ieșirii din propria matcă si raportarea la alte domenii de cercetare. 

În definirea Eului, domeniul cel mai controversat îl constituie natura psihică a 
Eului, eul fiind considerat în acelaşi timp simţire sau gândire, emoție sau reflexie. 

Trăsăturile Eului: reflexivitatea - Eu sunt Eu, nu tu, el sau ei; adresabilitatea - Eu 
mă raportez la cei din jur, la lume, ca Eu; transpozabilitatea - Eu mă compar cu alţii şi 
mă transpun în situaţia lor; teleonomia - orientarea spre scopuri. 

Din punct de vedere structural, Eul include 3 compoenente intercorelate şi 
reciproc integrate: Eul corporal — imaginea valorizantă a mediului intern al 
organismului și a constituției fizice, trăirile afective legate de acestea; Eul psihologic — 
imaginea despre propria organizare psihică internă, trăirile afective legate de aceasta, 
motivaţia — nevoia de autorealizare, de autoperfecționare; Eul social — imaginea despre 
locul şi rolul propriu în societate, sistemul valorilor sociale interiorizate şi integrate, 
motivele sociale, motivele de statut, sentimentele sociale, voinţa de integrare socială. 

În concluzie „Eul” este nucleul personalității în alcătuirea căruia intră cunoştinţele 
şi imaginea despre sine, precum și atitudinile fie conştiente, fie inconștiente față de cele 
mai importante interse şi valori. EUL și personalitatea se formează și evoluează 

concomitent, întrucât omul nu se naşte nici cu Eul şi nici cu personalitatea, ci le 


dobândeşte de-a lungul vieţii şi că, omul devine personalitate atunci când condiţia de 


sine se cristalizează, deci când cul se definitivează. 

Rezumat. Educaţia constitue o activitate socială complexă care se realizează necontenit printr-un 
sistem de acţiuni exercitate în mod conştient şi organizat, cu scopul de a dezvolta şi a forma o 
personalitate integră, activă şi creatoare, care corespunde exigenţelor sociale. În acest context, 
metodele de educaţie şi autoeducaţie vizează modalitățile de influenţă asupra individului în vederea 
formării la el a calităților prescrise de scopul educaţiei. 

Abstract. The educations constitutes a complex social activity which is realized unceasingly through 
a system of conciously exercised and organised actions with the aim to develop and form a fair, active 
and creative personality that corresponds to the social exigencies. In this context, the methods of 
education and self-education concern the manners of influence on the individual with the goal to form 
the necessary qualities that are required for education. 


Educaţia este un fenomen sociouman, cu structură şi funcționalitate proprie, 
iniţiat, care urmăreşte modelarea obiectului educaţiei (individ, grup, organizaţie) din 
perspectiva unei tabele de valori, potrivit nevoilor specifice ale subiectului, prin 
intermediul unui sistem de relaţii şi interacțiuni. 

Interacțiunea educaţională este interpretată ca un fenomen real, specific, ca un 
obiect al cunoaşterii, descrierii ştiinţifice şi utilizării în practica educațională. Datorită 
interacțiunii educaționale apar noi posibilități de educație, care dezvăluie comunicarea 
între discipol şi educator. 

Şcoala devine un factor important al educaţiei sistematice şi continue în cadrul 
societății. Ea semnifică principalul cadru şi mediu educaţional, infuzat permanent de 
noi cunoştinţe, metode, mijloace, valori, orientat de finalități, susținut de o asistenţă 
psihopedagogică profesionistă şi conceput ca o activitate de educare a generaţiei tinere, 
ca un sistem complex de influenţe organizate şi exercitate systematic. 

Toate elementele componente ale educaţiei interacționează şi depind unele de 
celelalte, relaţiile fiind foarte strânse, încât fiecare element corespunzător acţiunii 
educative poate fi cauza dar şi efectul altuia. 

În acest context metodele de educaţie vizează modalităţile de interacţiune a 
educatorilor şi celor educați, orientată spre soluţionarea sarcinilor educaţiei. 

Procedeul de educaţie este o componentă subordonată metodei, inclusă în 


structura ei şi utilizată într-o situaţie concretă. 

De exemplu, în procesul aplicării metodei convingerii învățătorul poate utiliza 
exemple, poate promova conversații, crea situaţii. În acest caz exemplul, conversaţia 
evaluează în calitate de procedeu de educaţie. 

e Metodele de influență directă se materializează prin influența nemijlocită a 
educatorului asupra educatului. Acestea se realizează prin intermediul 
convingerii, cerinței, încurajării, rugăminţii etc [9]. 

e Metodele de influenţă indirectă presupun: crearea de condiții, situaţii şi 
circumstanţe speciale, care stimulează pe discipol să-şi schimbe propria atitudine, 
să-şi exprime poziția sa, să realizeze o faptă, să manifeste caracter [9]. 

Astfel se evidenţiază metode orientate preponderent spre formarea cunoştinţelor, 
opiniilor, aprecierilor, convingerilor personalităţii — metode de formare a conştiinţei 
sau metode de formare a convingerilor: povestirea, conversaţia, discuţia, metoda 
exemplului etc. 

e Depildă,atunci când exemplele acționează nemijlocit asupra conduitei persoanei, 
prin intermediul modelelor propuse din anturajul educatului de către părinți, 
educator, semeni, acestea interacționează prin relaționare. 

e Exemplele indirecte pot fi elucidate prin intermediul povestirii, textelor literare, 
filmelor, revistelor etc. 

Există metode direcționate prioritar spre formarea obişnuinţelor, stereotipurilor 
comportamentale, reacţiilor comportamentale tipice — metode de organizare a 
activităţii şi formare a experienţei comportamentale: exercițiul, deprinderea, dispoziția, 
cerința, crearea situaţiilor educaţionale. 

e De exemplu, în practica educaţională există două aspecte ale exerciţiului moral: 

1) formularea cerinței; 

2) exersarea propriu-zisă. 

Cerinţele exprimate pot concretiza diferite forme externe: ordinea, sugestia, 
dispoziţia, rugămintea. În acest context relaţia autoritate — supunere este mijlocită de 
mobiluri interne ale conduitei. 

A treia grupă de metode este orientată spre stimularea comportamentului: 
competiţia, jocul, încurajarea etc. 

Influenţa stimulatoare este orientată spre dezvoltarea motivaţiei interne. 

Încurajarea vizează exprimarea aprecierii pozitive, aprobării, recunoaşterii 
calităților, faptelor, comportamentului educatului sau a grupului. Formele de încurajare 
sunt: lauda, aprobarea, acordarea premiilor. În contextul încurajării se recomandă de a 
aproba nu numai rezultatul, dar şi modul de desfăşurare a activităţii. 


e Metodele de formare-dezvoltare a conştiinţei (convingerilor) [9]. 

Aceste metode redau acumularea cunoştinţelor în domeniul relaţiilor social- 
morale, normelor, regulilor de comportament, formarea concepțiilor, valorilor. 

e Metodele de organizare a activităţii şi formare a experienţei comportamentale. 

Rolul acestei grupe de metode este de a influenţa asupra sferei comportamental- 
acţionale. 

e Metodele de stimulare a comportamentului. 

Esenţa acțiunii acestei grupe de metode constă în orientarea copilului spre 
comportamentul social aprobat sau spre frânarea, abţinerea de la acțiuni negândite. 

Un aspect primordial de pregătire a copiilor pentru procesul de autoeducaţie 
prezintă procesul de formare şi dezvoltare a deprinderilor elementare de autoeducaţie 
în cadrul micii şcolarități. Dezvoltarea acestor competenţe contribuie la pregătirea 
trecerii procesului de educație şi serveşte ca punte de trecere a educaţiei în 
autoeducaţie. 

Autoeducaţia înseamnă autodeclanşarea acţiunii de a învăţa singur, ce vizează 
toate laturile devenirii umane [7, p.54]. 

Autoeducaţia reprezintă o nouă perspectivă de reformare a activităţii 
personalității, care vizează transformarea obiectului în subiect al propriei educații. 
Caracteristicile autoeducaţiei sunt [3]: 

Caracter subiectiv; 
Caracter autoreglator; 
Caracter corelativ; 


CE a E 


Caracter procesual. 
În literatura de specialitate nivelurile autoeducaţiei sunt redate în felul 
următor [3]: 

1. Autocunoaşterea dezvoltă capacitățile:  autobservarea,  autoanaliza, 
autoaprecierea. 

Autoproiectarea dezvoltă capacităţile: autoangajarea, autoînsărcinarea. 

3. Autoorganizarea dezvoltă capacităţile: autoreglarea, autocritica, autoexersarea. 
Autostimularea dezvoltă capacitățile:  autoconvingerea,  autocomanda, 
autosugestia. 

În acest context, capacitatea de autoobservare reprezintă unitatea de percepere 
la nivelul primului sistem de semnalizare a proceselor psihice senzoriale şi 
activităţilor personale. Acţiunea premergătoare trezeşte spiritul trăirilor, faptelor şi 
conştientizarea lor. În contextul autoobservării evidenţiem faptele, gândurile, 


emoţiile şi sentimentele, aspiraţiile, atitudinile. Iniţial, către clasele I-II elevii de 

vârstă şcolară mică sunt familiarizați la nivel elementar, iar către clasa a III-a se 
utilizează metoda autoportretului. 

Cu referire la autoanaliză putem determina faptele autoobservate care sunt 
supuse analizei, adică aspectul de fragmentare a unui tot întreg în componente. 
Evidenţierea componentelor unui fapt trăit este, de obicei, însoţită de apreciere. 

Capacitatea de autocritică rezultă din procesul de identificare şi discriminare a 
propriilor acțiuni săvârşite. Acest proces implică obiectivitate, corectitudine, 
fermitate. Recunoaşterea şi acceptarea propriilor defecte şi greşeli este rezultatul 
unui nivel ridicat de maturitate. 

În cadrul autostimulării se solicită îndeosebi menţinerea forţelor fizice, psihice 
şi spirituale pentru realizarea obiectivelor legate de perfecţionarea propriilor calități. 
Se intensifică procesul de motivare intrinsecă: dorinţa de a acţiona, plăcerea de a 
face ceva, trebuința de performanţă, de autorealizare. Educaţia permanentă se 
impune ca o „necesitate stringentă datorită noilor condiţii care capătă valoare de 
factori determinativi" [ 6, p. 61]. 

Ca o consecinţă şi premisă a educaţiei permanente, prin autoeducaţie se 
urmăreşte dobândirea conştiinţei de sine, dezvoltarea judecăților şi raționamentelor 
ipotetice, echilibrarea atitudinilor caracteriale şi interiorizarea acţiunii educaţionale. 
În acest context se afirmă că „„ omul nu este numai ceea ce fac alţii din el, ci şi ceea 
ce face singur, prin efort conştient, din sine însuşi"| 6, p.78]. 

Fiind o activitate specific umană, autoeducaţia contribuie la perfecţionarea 
propriei personalităţi. Pregătirea pentru autoeducaţie se realizează prin întreg 
procesul de educaţie. Încă din primii ani se pun bazele autoeducaţiei prin formarea 
în familie a unor deprinderi de autoservire, igienico-sanitare, de comportare 
civilizată şi apoi a celor legate de activitatea şcolară. 

Educaţia pregăteşte autoeducaţia într-un dublu sens: 

> oferă elevului o bază de lansare prin sistemul de cunoştinţe, priceperi şi 
deprinderi; 
> stimulează nevoia continuă de educaţie, de perfecţionare. 

Menirea şcolii, a activităţii educatorului constă în a provoca în conştiinţa 

educatului nevoia de educaţie. 

Printre metodele specifice autoeducației enumerăm: 

e jurnalul; 
e  autoobservaţia; 
e  autoanaliza; 


e reflecția personală. 

Prin educaţie se formează calităţile volitive şi cele moral-caracteriale absolut 


necesare în autoeducaţie. Se poate afirma că educaţia care precede autoeducaţia 


oferă personalității direcția devenirii sale, îi formează priceperi şi deprinderi 


necesare unui comportament independent şi îi cultivă încrederea în sine. 

CZU:37.015.3+159.922.7 
GÂNDIREA IMAGINARĂ ȘI ROLUL EI ÎN ARTA PLASTICĂ 
Viorica VLAS, masterandă, UST 
Nicolae SILISTRARU, doctor habilitat, profesor universitar 
Catedra Pedagogie şi Psihologie generală 


Pornind de la ideea lui Roger Caillois, că „imaginaţia este temelia supremă a 
realităţii”, vedem o intercalare cu concepția lui Joseph Murphy ce demonstrează faptul 
că omul devine rodul gândurilor proprii, lucru care explică de ce un om e trist şi altul 
fericit, de ce unul e geniu în ceea ce face, în timp ce altul se zbate o viaţă şi tot nu 
obține nimic... Tot ce vedem în lumea reală, materială, se proiectează, în primul rând, 
în mintea noastră. Conştientizăm sau nu, imaginația este de fapt făuritorul lumii 
înconjurătoare şi dacă imaginaţia e capabilă să modeleze realitatea, atunci când ne 
referim la un produs artistic, bineînţeles că rolul major în realizarea acestuia revine 
imaginaţiei. 

În opinia lui Freud mintea inconștientă are o voinţă şi un scop propriu care nu 
sunt cunoscute de mintea conștientă şi este un depozit pentru idei, dorinţe sau sugestii, 
deci, pentru a face/crea/realiza/ ceva, trebuie să vedem acel ceva cu ochii minții mai 
întâi [3]. 

În arta plastică, este la fel valabil că pentru realizarea unei opere de valoare, 
trebuie să o plăsmuim mai întâi în minte, să ne imaginăm lucrarea de parcă ar fi gata 
deja, cu toate detaliile cromatice, decorative şi de tonalitate, pentru că dacă este pustiu 
în cap, va fi pustiu şi pe suprafaţa de lucru, deoarece proiectăm pe foaie tocmai ceea ce 
reuşim să vedem întâi de toate în gând. Probabil omul nici nu inventează nimic nou, 
cumva totul există deja în univers, în spațiul din jurul nostru şi dacă suntem receptivi 
la vibraţiile trimise de cosmos, putem capta ceva valoros și ulterior putem transpune 
pe foaie sau pânză, aceasta din urma devenind dintr-un simplu mijoc material — un 
produs care abundă în mijloace plastice şi artistice şi transmite desigur un mesaj (acesta 
fiind şi scopul unei lucrări plastice), iar mesajul se cere a fi văzut, interpretat, decodat. 
Putem spune că tabloul devine un canal de comunicare între autor și privitor. 

Structura creativităţii pedagogice evidențiază anumite caracteristici specifice, 
dezvoltate la nivelul produsului creator, procesului creator şi personalităţii creatoare: 
[5]. 

Fluiditatea — este posibilitatea de imaginare în timp scurt a unor numeroase 
imagini sau idei, unele fără utilitate, dar printre ele găsindu-se şi cele adecvate soluției 
căutate; 

Plasticitatea — este uşurinţa de a schimba punctul de vedere, modul de abordare a 
unei probleme, când un procedeu se dovedeşte inoperant; 

Originalitatea - este expresia noutăţii, a inovației; Anume originalitatea 
garantează valoarea rezultatului muncii creatoare. 

Gândirea — este un proces psihic cognitiv, care constă în reflectarea generalizată 
şi abstractă a legăturilor dintre obiecte şi fenomene; în căutarea şi descoperirea noului; 
în rezolvarea şi soluționarea de probleme. Ea este trăsătura distinctivă cea mai 
importantă a psihicului uman, definitorie pentru om ca subiect al cunoaşterii logice şi 
raţionale. 

Imaginaţia se defineşte ca proces psihic cognitiv complex de elaborare a unor 
imagini şi proiecte noi, pe baza combinării şi transformării experienţei și constituie o 
aptitudine importantă care are la bază predispoziţii ereditare, mai mult sau mai puţin 
dezvoltate. Însă dezvoltarea ei presupune multă muncă şi exerciţiu. Exerciţiul 
realizează rolul altei funcţii în structura creativităţii - al memoriei. 

Memoria este numai aparent antagonica imaginaţiei, dar ideile noi se sprijină 
totdeauna pe acțiunile acumulate în prealabil. 

Creativitatea reprezentă cel mai înalt nivel comportamental uman, capabil de a 
antrena şi focaliza toate celelalte niveluri de conduită biologică și logică (instincte, 
deprinderi, inteligentă), precum şi toate însuşirile unui individ (gândire, memorie, 
atenţie, voință, afectivitate) în vederea realizării unor produse ce se caracterizează prin 
originalitate, noutate, valoare şi utilitate socială. 

„Făptura artei plastice se aseamănă unei piramide cu foarte multe laturi, pe care 
unii creatori coboară dar le pare că se ridică; alţii ridicându-se cred că au atins vârful, 
ceea ce niciodată nu se va întâmpla fiindcă vârful artistismului plastic se pierde în 
infinit —până la Creatorul Adevărat”. Deci, „arta nu se învaţă ci se educă” susţine Ion 
Daghi [2]. 

Competența generală specifică ariei curriculare Arte este competenţa estetică 
calificată drept un ansamblu de achiziţii atitudinale, comportamentale, afective, 
acţionale care exprimă calitatea omului de a percepe şi aprecia, a trăi şi iubi Frumosul 
în concordanţă cu spiritualitatea şi cultura epocii în care trăieşte [1]. 

Competența de creaţie se formează în cadrul activităţii de creaţie propriu-zisă 
atunci când elevul desenează, compune/aranjează elementele plastice pe o suprafaţă, 
atunci când pictează şi se joaca cu culorile el poate experimenta la infinit. 

Competenţele specifice ale disciplinei educaţia plastică sunt: 

1. Cunoaşterea şi utilizarea diverselor materiale, tehnici şi instrumente de artă. 
2. Valorificarea limbajului artelor plastice în exprimarea plastică. 

3. Reprezentarea plastică a structurilor şi fenomenelor naturii în diverse materiale şi 
tehnici de artă. 

Crearea compozițiilor plastice în diverse tehnici şi materiale de artă. 

5. Perceperea artistică a operelor de artă plastică din cultura naţională şi universală. 

Resursele elevului pot deveni criteriu eficient în formularea unei competenţe. În 
lista acestor resurse pot fi incluse: abilitățile, cunoştinţele, valorile şi atitudinile. 

Competența presupune strategii de acţiune ale elevilor în varietatea actului artistic 
din viaţa de toate zilele. În proiectarea conținutului educaţional orientat spre formarea 
competenţelor urmează să se ţină cont de specificul cunoaşterii artistice, considerarea 
sistemului de principii specifice educaţiei artistico-plastice, respectarea unor anumite 
etape în procesul de formare a competenţelor, aprecierea vârstei şi a posibilităţilor 
psiho-fiziologice ale elevilor implicaţi în actul artistic. În formularea unei competenţe 
artistice se va ţine cont de nivelul Integrare mai mult decât de abordarea separată a 
nivelurilor Cunoaştere, Înţelegere şi Aplicare. 

Scopul artei este să ofere o imagine completă despre lume şi despre sine. Educaţia 
artistică în instituţiile de învățământ general urmăreşte formarea culturii artistice a 
elevului, ca parte componentă a culturii spirituale şi este interpretată ca proces 
individual continuu de autodesăvârşire spirituală a personalităţii prin multiplele forme 
de comunicare cu arta, potrivit următoarelor domenii de activitate: receptarea operelor 
de artă, interpretare/reprezentare artistică, creaţie artistică elementară, reflexiune 
artistică. Educaţia, şi nu instruirea profesională, este dezideratul principal al 
disciplinelor ariei curriculare Arte în învățământul preuniversitar. 

Studiul artelor poartă un caracter artistic şi se întemeiază pe natura vie a 
comunicării elev-artă şi raportul artă-viață. Conținuturile educației muzicale/plastice 
sunt concepute sub aspectul unei corelaţii între limbajul specific artelor, imagini 
artistice care aparțin diferitor stiluri, epoci, genuri — raportate la viață. 

Este important să răspundem la întrebarea: De ce avem nevoie de artă în educație? 

Atât prin specificul şi conţinutul său, cât şi prin posibilitățile sale formative, 
muzica/artele plastice solicită nu numai fondul intelectual al elevului, ci mai ales, pe 
cel afectiv, cu implicaţii directe în declanşarea unor stări, a unor trăiri şi sentimente, 
făcându-l sensibil în faţa marilor probleme ale vieţii, contribuind la creşterea unui 
suflet frumos, armonios, cu o aleasă educaţie pentru valorile spirituale, cu extinderi în 
ținuta etică individuală, morală, civică etc. Arta îl ajută pe elev să trăiască plenar, să 
simtă mai puternic şi mai profund viaţa, îi deschide noi orizonturi pentru a se cunoaşte 


şi cultiva prin artă, pentru a cunoaște şi a se integra în viaţă. Valorificând lumea prin 

potenţialul artelor, elevul se cunoaşte/se construieşte pe sine ca ființă spirituală — 
nivelul suprem al oricărei educaţii. 

Mobilizarea EULUI UMAN spre creaţie în genere şi spre creaţia în artele plastice, 
în special, predispune îndreptarea energiei vitale a speciei umane pe un făgaş făuritor 
de valori. 

Aspecte ale gândirii mintale utilizate pe larg la crearea artistică a operelor de artă 
plastică sunt: gândirea imaginară — exploatată mai ales la etapa întâia de zămislire a 
ideii; gândirea laterală - având ca scop obţinerea a cât mai multe variante posibile ale 
unor schițe compoziționale de divers conţinut. Aplicarea acestei gândiri favorizează 
reuşita căutărilor compoziționale şi stabileşte motivul, evidențiind cea mai posibilă 
încercare prin determinarea chipului dorit, prevăzut de autor încă în imaginaţie; 
gândirea intuitivă - care vine inopinat dintr-o părere, iluminându-i mintea printr-o 
fantastică imaginaţie de realizare compoziţională. În rezultatul acestei deschideri 
intuitive în gândirea creatorului, în prealabil, se conturează în trăsături generale chipul 
plastic al viitoarei lucrări. 

Intuiţia, ca formă de gândire a omului, îi este dată de la naştre într-o formă 
fragedă, infantilă. Omul simte o permanentă necesitate de a amplifica gândirea sa 
intuitivă în mod continuu. Această îmbogăţire se poate dobândi numai alimentând 
permanent gândirea cu material informativ practic şi teoretic. Arta plastică influenţează 
pozitiv percepţia, atenţia şi memoria, sporind gradul de înţelegere şi asimilare. În 
scopul unei perfecționări adecvate a gândirii intuitive în societate se creează anumite 
condiții şi instituţii speciale de studiere a limbajului plastic atingând toate punctele de 
dezvoltare umană a personalităţii. Apare necesitatea îmbinării gândirii intuitive cu cea 
imaginară. În acest proces de retransformare psihologică un rol deosebit mai joacă şi 
limbajul verbal care permanent însoţeşte acţiunile creative cu expresii terminologice şi 
noţiuni concrete. În cele din urmă, îmbogățirea limbajului verbal cu cuvinte, noţiuni şi 
termeni specifici în artă, influenţează pozitiv experienţele plastice. Astfel, prin 
cunoaşterea bună a mijloacelor artistice de compunere, proporţionalizare, ritmare şi 
generalizare putem obține cu mult mai efectiv performanţele dorite în arta plastică de 
cel mai înalt grad artistic. 

Predarea artei plastice în şcoală oferă posibilitatea dezvoltării dibăciei mâinilor. 
În orice operă de artă plastică, în primul rând, se preţuieşte artistismul executării ei. 
Cât de puternic nu se vor dezvolta în continuare ştiinţa şi tehnica, totuşi, lucrările 
efectuate cu mâinile omului, cu ale lui degeţele — vor fi preţuite la justa lor valoare 
totdeauna. Acel bogat bagaj de cunoştinţe care se află permanent la dispoziţia autorului 

nu trebuie nici într-un caz de lăsat în pace, să se „odihnească” undeva, izolat de stăpânul 
său în timpul executării lucrării. 

În cazul, când elevul cunoaşte respectă și aplică tehnologiile de mânuire a 
mijloacelor materiale, ştie bine şi utilizează comportarea vopselelor, a pigmenţilor şi 
lianţilor lor, oricine poate uşor observa efectele aplicării lor de către autor în lucrul 
profesionist executat. Tot în acest context, poate fi luată în seamă priceperea elevului 
de a modula tonalităţile culorilor prin diverse substraturi reciproce, treceri 
imperceptibile de nuanţe, aplicarea contrastelor, alcătuirea gamelor, suprapunerea şi 
obţinerea integratelor prin transparenţa cromatică a tonurilor. În consecință, se remarcă 
exercitarea dobândirii unui colorit general al operei, confirmat din mai multe game ce 
exprimă anumite idei şi performanţe ale picturii. 

Efectele plastice se pot căpăta şi automat prin combinaţii fizice întâmplătoare, 
prin împrăştierea cinetică a vopselelor, ce pot produce felurite scurgeri, fuzionări, 
acumulări şi întrepătrunderi de pigmenţi şi lianţi de diversă consistenţă. Totul depinde 
de şmecheria mâinilor dibace ale „autorului” şi de succesivitatea acţiunilor întreprinse 
în procesul interpretării care urmăreşte un singur obiectiv — dobândirea surprizelor 
artistice. 

Tot de dibăcia mâinilor şi mişcarea uşoară a degetelor, sub dictatul senzaţiilor 
senzoriale şi în vederea controlului gândirii se plăsmuiesc şi se plămădesc cele mai 
reuşite spaţial-volumetrice forme de redare în plan a realității, prin cele mai 
extravagante stilizări plastice, imagini ingenioase, simboluri şi semne amuzante, 
capabile să oprească privirea spectatorilor. 

În limbajul plastic, artistismul este foarte bogat în nuanţe, valori multilaterale, 
noțiuni justificate, dar şi pline de taină. Prin urmare, el e destul de vast şi complicat. 

În concluzie, putem spune că sensul şi obiectivul lecţiilor de educație plastică 
rămâne să fie dezvoltarea artistică şi valorificată spiritual artistică dar şi estetică a 
elevului. Influenţând direct asupra sensibilităţii elevului, prin ochi şi suflet, se exercită 
o funcţie educativă, modelând gustul pentru frumos. Copilul care studiază aprofundat 
educaţia plastică, se simte satisfăcut că e în stare să comunice cu oamenii şi să fie 
înţeles de ei. Pentru ca elevul să obţină cea mai înaltă notă de delectare estetică el mai 
întâi trebuie să fie pregătit. Pregătirea elevilor pentru cunoaşterea limbajului plastic 
se realizează atât teoretic cât şi practic. Ei vor cunoaşte că, noţiunea de estetic deloc nu 
înseamnă numai frumos. Frumos poate fi şi curcubeul, şi un apus de soare, şi o floare, 
însă ele n-au nimic comun cu esteticul, fiindcă această noţiune se referă numai la tot ce 
este inventat şi făurit artificial de om în baza aplicării nivelului său cultural a senzațiilor 

prezenţa gândirii pure, novatoare, bazată pe cunoaşterea tuturor principiilor, metodelor 
şi procedeelor de acţiuni creative compoziționale: atât cele ştiinţifice, cât şi plastice, 
atât naturale, cât şi artificiale, atât teoretice, cât şi practice. 

Educaţia plastică este disciplina care ţine de cultura vizualului. Perceperea 
vizuală atinge nu numai organele de simţ şi gândirea, dar şi starea sufletească a omului, 
psihologia lui. Senzorialul acestei perceperi se situează pe primul plan ca cel mai 
superior şi perfect proces de cunoaştere. 

Printr-o pregătire în domeniul artei plastice omul cult poate deţine un nivel de 
cunoaştere a realității cu mult mai înalt şi un orizont mai larg de cultură, devine 
inteligent, cu o gândire limpede şi clară, cu un gust rafinat de percepere estetică a 
lucrurilor. Perceperea nemijlocită a lucrurilor, cu o deosebită concentrare psihologică, 
se transformă treptat într-o adevărată meditație, aceasta la rândul ei fiind acea cugetare 
adâncă în care plasticianul poate să se cufunde în studierea şi examinarea din toate 
punctele de vedere a unui eveniment real, provocând momente de observaţie vie şi 
reflectări concrete, menite să pregătească terenul contemplării — când omul priveşte 
deja cu gândul, iar contemplarea, la drept vorbind, poate fi considerată culmea tuturor 
percepţiilor. 

Deci, putem afirma că tocmai gândirea imaginară este un adevărat tezaur pentru 
omul în devenire. Făcând uz de imaginaţie, el devine capabil să genereze idei noi, iar 
materializând acele idei frumoase și utile, aduce un beneficiu societății împărtăşind 
totodată cu ea emoţiile şi trăirile sale. Imaginaţia face posibilă legătură dintre trecut, 
prezent şi viitor, iar acest traseu poate fi imortalizat în diverse moduri pe pânzele 


tablourilor, acestea devenind la rândul lor opere de înaltă valoare. 

